
FORORD 

MATERIALET  til  den  foreliggende  Afhandling  er  for  Størstedelen  ind- 
samlet i  følgende  Museer:  Musée  d'Anthropologie  et  d'Ethno- 
graphie  de  l'Académie  Imperiale  des  Sciences  de  St.-Pétersbourg,  Na- 
tionalmuseet, København,  Historiska  Museet,  Helsingfors  og  Universitetets 
etnografiske  Museum,  Kristiania.  De  nævnte  Museers  Direktører  skylder 
jeg  megen  Tak  for  den  Beredvillighed,  hvormed  de  har  stillet  Samlin- 
gerne til  min  Disposition.  Særlig  varmt  maa  jeg  takke  Excellencen 
IV.  W.  Radloff;  uden  det  Kejserlige  Akademis  overordentlig  rige  ark- 
tiske Samlinger  vilde  det  være  umuligt  at  gennemføre  et  Studium  af 
arktisk  Dragt.  Endvidere  maa  jeg  takke  Museumsdirektørerne  Dr.  phil. 
5.  Midler,  København,  Dr.  phil.  A.  O.  Heikel  og  Dr.  phil.  U.  T.  Sirelius, 
Helsingfors,  samt  Professor  Dr.  phil.  Yngvar  Nielsen,  Kristiania.  — 
Mit  Ophold  i  St.  Petersborg,  Foraaret  19 12,  blev  jeg  i  Stand  til  at 
forlænge  ved  Hjælp  af  Kommunitetets  Rejsestipendium,  hvorfor  jeg  her 
bringer  min  Tak, 

Megen  Taknemmelighed  skylder  jeg  Professor  ved  Københavns 
Universitet,  Dr.  phil.  H.  P.  Steensby,  hvis  Interesse  og  Forstaaelse  har 
været  mig  en  stor  Opmuntring  under  Arbejdet. 

Min  Ven  Dr.  phil.  Karl  Hidsen,  St.  Petersborg  bringer  jeg  min 
Tak  for  Hjælp  ved  Oversættelse  af  russisk  Litteratur. 

Dr.  phil.  Kai  Donner  skylder  jeg  megen  Tak  for  den  Redebonhed, 
hvormed  han  har  besvaret  en  Del  Spørgsmaal  om  Samojedernes  Klæde- 
dragt m.  m.,  endog  pr.  Brev,  medens  han  endnu  opholdt  sig  hos  de 
asiatiske  Samojeder.  For  mundtlige  Oplysninger  om  jakutisk  og  tun- 
gusisk  Dragt  og  Skindbehandling  maa  jeg  takke  Filologen  og  Etno- 
grafen   E.  Pekarski.      For    mundtlige    Oplysninger    om    vestgrønlandsk 


Dragt  m.  m.  takker  jeg  Kolonibestyrer  Mathiesen,  og  for  Oplysninger 
om  islandsk  Dragt  Forfatteren  Gunnar  Giinnarsson.  Docenten  Dr.  phil. 
Andrej  Rudnev,  St.  Petersborg,  maa  jeg  takke  for  det  værdifulde  F"oto- 
grafi  Side   153. 

Med  Undtagelse  af  det  nævnte  Fotografi  samt  et  Par  af  Snitmøn- 
strene er  alle  Bogens  Figurer  originale  og  skyldes  Tegninger  af  min 
Hustru,  Efnilie  Deniant-Hatt,  som  herigennem  har  ydet  mig  uvurderlig 
Hjælp  under  Arbejdet. 

Mine  Venner  Fuldmægtig  cand.  polit.  Hj.  Gammelgaard  og  Mu- 
seumsassistent  mag.  scient.  Kai  L.  Henriksen  bringer  jeg  min  bedste 
Tak  for  Hjælp  ved  Korrekturlæsningen. 

København,  Juni    1914 

Gudmund  Hatt. 


I. 
INDLEDNING 


ET  Vidnesbyrd  om,  at  Studiet  af  Klædedragten  endnu  er  i  sin 
første  Begyndelse,  ses  i  den  Kendsgærning,  at  Spørgsmaalet  om, 
hvilke  sjælelige  Motiver  der  først  har  faaet  Menneskene  til  at  iføre  sig 
Klæder,  endnu  bestandig  spiller  en  doininerende  Rolle  i  næsten  enhver 
Udtalelse,  der  fra  videnskabelig  Side  fremsættes  om  Klædedragten.  Det 
er  jo  den  Art  subtile  Spørgsmaal,  der  plejer  at  træde  i  Forgrunden 
ved  Omtalen  af  et  Emne,  saa  længe  alle  Detailundersøgelser  mangler, 
I  Virkeligheden  bør  Studiet  af  Klædedragten  ingenlunde  begynde  med 
en  Diskussion  af  saa  vanskelige  og  lidet  tilgængelige  Ting  som  de 
sjælelige  Motiver,  der  bevirkede  Anlæggelsen  af  det  første  Figenblad 
eller  lignende.  Studiet  vilde  straks  have  mere  Udsigt  til  at  blive  frugt- 
bringende, om  man  i  Stedet  for  at  spørge  om  de  sjælelige  Motiver 
spurgte  om,  hvorledes  den  ældste  Dragt  var  beskaffen,  og  hvorledes 
den  blev  anvendt.  Ganske  vist  er  ogsaa  dette  Spørgsmaal  meget  vanske- 
ligt og  vil  maaske  sent  blive  besvaret  tilfredsstillende;  men  det  har  den 
Fordel,  at  det  med  Nødvendighed  fører  til  en  sammenlignende  Under- 
søgelse af  de  mange  Dragtformer,  som  findes  i  Verden,  og  som  er  det 
eneste  Materiale,  hvoraf  et  videnskabeligt  Studium  af  Klædedragten  kan 
opbygges. 

Det  første  fornødne  for  Studiet  af  Klædedragten  er  en  systematisk 
Inddeling  af  disse  Former.  En  saadan  er  endnu  ikke  givet.  Det 
eneste  betydningsfulde  Forsøg  paa  en  Inddeling  er  foretaget  af  Gerland, 
som  —  ud  fra  den  Antagelse,  at  Dragtens  Udvikling  i  første  Række 
skyldes  Tilpasning  til  klimatiske  Forhold  —  har  opstillet  de  bekendte 
tre  Hovedtyper:  den  «tropiske»,  den  «subtropiske»  og  den  «boreale», 
«Dragtens  tre  store  Udviklingstrin«.  De  Definitioner,  som  Gerland 
giver    af   disse    tre    Hovedtyper,    udmærker    sig   dog  langtfra  ved  Klar- 

hed').  Saaledes  er  den  tropiske  og  den  subtropiske  Dragt  meget 
mangelfuldt  adskilte,  og  paa  Gerlands  Kort  er  Grænserne  mellem  dem 
trukket  med  stor  Vilkaarlighed.  Den  bedste  af  Hovedtyperne  er  den 
boreale,  men  den  er  dog  kun  ganske  overfladisk  karakteriseret.  —  At 
Gerlands  Inddeling  er  blevet  mangelfuld,  beror  i  Virkeligheden  paa,  at 
selve  Grundlaget  er  uheldigt.  Ligesom  det  er  urigtigt  at  begynde 
Studiet  af  Klædedragten  med  en  Undersøgelse  af  de  Motiver,  der  har 
bevirket  dens  Opstaaen,  saaledes  vil  ogsaa  enhver  Inddeling  blive  for- 
fejlet, der  foretages  paa  Grundlag  af  de  ydre  Indvirkninger,  som  for- 
modes at  have  fremkaldt  disse  Motiver.  Inddelingen  maa  tværtimod 
foretages  paa  Grundlag  af  selve  Dragtformerne.  Gerland  har  sikkert 
Ret  i,  at  Dragtens  Udvikling  i  første  Række  skyldes  Tilpasning  til 
Klimaet.  Men  deraf  følger  ikke,  at  der  til  en  bestemt  Klimaform  hører 
en  bestemt  Dragtform.  Selvfølgelig  har  de  klimatiske  Forhold  stor 
Indflydelse  paa  en  Dragtforms  geografiske  Udbredelse;  men  Klimaet 
alene  sætter  ikke  skarpe  Skæl,  fordi  den  menneskelige  Organisme  er  i 
Stand  til  at  akkommodere  sig  indenfor  visse  Grænser.  Endnu  større 
Betydning  har  det,  at  forskellige  Dragtformer  med  forskellig  Udviklings- 
historie kan  findes  indenfor  den  samme  Klimaprovins,  i  lige  høj  Grad 
repræsenterende  Tilpasning  til  Klimaet;  de  arktiske  Skinddragter  viser 
Eksempler  nok  herpaa. 

En  Dragtforms  Udbredelse  bestemmes  i  høj  Grad  af  historiske  For- 
hold. For  de  « historiske«  Folkeslags  Vedkommende  er  dette  tilfulde 
paavist  af  Kostyme-Historikerne.  For  Naturfolkenes  Vedkommende  er 
Dragtformernes  Historie  ganske  uopdyrket")  og  de  Kilder,  hvoraf  Op- 
lysninger kan  øses^  er  her  færre;  af  litterære  Oplysninger  om  Fortiden 
findes  ingen,  som  rækker  synderlig  langt  tilbage,  og  heller  ikke  gives 
her  arkæologisk  Materiale  af  Betydning  for  Dragten.  Man  er  henvist 
til  at  studere  selve  de  i  Nutiden  anvendte  Dragtformer;  men  da  disse 
og  deres  geografiske  Udbredelse  er  Produkt  af  Udviklingen  og  af  histo- 
riske Forhold,  vil  et  Studium  af  disse  Dragtformer  og  deres  Udbredelse 
utvivlsomt  kunne  give  Bidrag  til  Klædedragtens  Historie  —  om  blot 
den  rette  Metode  anvendes. 


^)  Berghaus'  physikalischer  Atlas.     Abth.  VII. 

^)  Heinrich  Schurtz  har  ganske  vist  skrevet  en  «Grundzuge  einer  Philosophie  der 
Tracht»,  men  beskæftiger  sig  heri  kun  i  ganske  ringe  Grad  med  Dragtens  Former;  den 
paagældende  Afhandling  har  det  Formaal  at  vise,  at  Dragtens  Opstaaen  skyldes  Udvik- 
lingen af  kønslig  Blufærdighed  —  en  Antagelse  som  forøvrigt  med  Held  er  imødegaaet  af 
flere  Forfattere,  navnlig  Karl  v.  d.  Steinen  og  Westermarck.  Dette  Spørgsmaal  er  slet 
ikke  taget  op  til  Drøftelse  i  nærværende  Arbejde. 


Dragtformernes  Mængde  er  uhyre  stor;  det  vil  være  praktisk  at 
tage  en  begrænset  Del  af  dem  op  til  Studium,  for  derved  at  kunne 
trænge  dybere  ind  i  Detaillerne,  af  hvis  rette  Forstaaelse  Resultaternes 
Værdi  afhænger.  —  Emnet  for  nærværende  Arbejde,  de  arktiske  Skind- 
dragter, er  her  taget  op  til  Behandling,  fordi  de  arktiske  Folks  Klæde- 
dragt i  to  Henseender  er  af  særlig  Interesse, 

Livsforholdene  har  i  de  nordlige  Lande  fremtvunget  og  begunstiget 
en  vidtgaaende  Udvikling  af  Klædedragten.  I  første  Række  er  det 
Klimaet,  der  her  har  haft  Indflydelse.  Medens  den  koldeste  beboede 
Del  af  den  sydlige  Halvkugle,  Ildlandet,  har  en  Middeltemperatur  for 
Juli  af  O«,  synker  Middeltemperaturen  for  Januar  i  den  beboede  Del  af 
Nordamerika  til  c.  — 35°  og  i  « Kuldepolen«  i  det  nordlige  Asien  er 
den  — 480.  At  Menneskeliv  er  muligt  under  .saa  lave  Vintertempera- 
turer, skyldes  en  Række  af  Kulturerhvervelser,  blandt  hvilke  den  sluttede 
Dragt  er  en  af  de  vigtigste.  Intet  Sted  stiller  Naturen  saa  store  Krav 
til  Klædedragten  som  i  det  arktiske  Omraade;  og  naar  Hensyn  tages 
til  Dragtens  vigtigste  Funktion,  at  beskytte  Legemet  mod  Klimaets 
Ugunst,  er  der  Grund  til  at  opfatte  de  arktiske  Skindklæder  som  dens 
højeste  Udviklingsformer.  Kumlien  fremhæver  Eskimoernes  overordent- 
lige Udholdenhed,  der  overgaar  Evropæernes,  men  tilføjer:  «give  a 
healthy  white  man  as  good  clothes,  and  he  will  stand  as  much  fatigue, 
and  perhaps  more»^).  Det  er  derfor  at  vente,  at  et  Studium  af  disse 
Former  vil  kunne  give  Bidrag  til  Forstaaelsen  af,  hvorledes  et  strængt 
Klimas  Fordringer  virker  ændrende  paa  Dragten. 

Af  væsentlig  Betydning  er  det  endvidere,  at  der  tiltrods  for  dette 
høje  Udviklingstrin  er  en  anden  Side  ved  de  arktiske  Dragter,  maaske 
endnu  mere  interessant  for  Forskningen  —  en  Rigdom  paa  Rester  og 
Spor  af  ældre  primitive  Former.  Det  er  netop  disse  Spor,  som  gør 
det  muligt  at  skelne  visse  Hovedlinjer  i  Udviklingshistorien. 

Maaske  er  det  selve  det  strænge  arktiske  Klima  i  Forbindelse  med 
Naturfolkenes  Konservatisme,  der  har  bevaret  de  primitive  Træk  i  den 
arktiske  Klædedragt.  Der  har  ikke  været  Raad  til  store  Ekstravagancer 
under  disse  Livsforhold,  Udviklingslinjerne  var  nøje  foreskrevne  af  Na- 
turen. Dragtens  Urformer  undergik  de  Forandringer,  som  var  nødven- 
dige; men  fantastisk  og  overflødig  Luksus  fik  ikke  Lov  til  i  væsentlig 
Grad  at  ændre  Dragtens  Snit,  selv  om  æstetisk  Raffinement  kunde  gøre 
sig  gældende  i  Valg  af  Stof  og  i  Udsmykningen. 

Ved  et  Studium  af  arktisk  Klædedragt    er  det  forøvrigt  ikke  muligt 

')  Kumlien.     S.  22. 

at  holde  sig  nordenfor  nogen  arktisk  Klimagrænse.  De  « arktiske » 
Folkeslag  bor  nemlig  tildels  sydfor  de  af  Klimatologerne  fastsatte  ark- 
tiske Grænser,  der  jo  væsentlig  er  bestemt  efter  plantegeografiske  Hen- 
syn; i  Etnografien  maa  Betegnelsen  arktisk  derfor  opfattes  med  en  lidt 
sydligere  Begrænsning  end  i  Klimatologien.  Dertil  kommer,  at  de 
arktiske  Dragtformer  udviklingshistorisk  set  er  nøje  forbundne  med 
Former,  der  forekommer  under  sydligere  Breddegrader. 

De  arktiske  Dragtformer  udgør  nemlig  Led  i  forskellige  af  de  Ud- 
viklingsrækker, som  tilsammen  repræsenterer  Klædedragtens  Historie. 
Det  er  sandsynligt,  at  Gerland  har  Ret  i,  at  de  Former,  han  sammen- 
fatter under  Betegnelsen  den  boreale  Dragt,  har  udviklet  sig  af  andre 
Former,  som  endnu  findes  repræsenterede  hos  sydligere  Folk;  men 
denne  Udvikling  er  ikke  foregaaet  paa  en  Gang  eller  gennem  en  en- 
kelt Række. 

Naar  det  gælder  om  at  finde  Dragtformernes  naturlige  System,  bør 
man  betragte  de  rigtige  Enheder.  En  civiliseret  Mandsdragt  f.  Eks.  er 
ingen  Enhed;  den  bestaar  af  Skjorte,  Strømper,  Benklæder,  Frakke 
o,  s.  v.,  en  lang  Række  af  Klædningsstykker,  hvert  med  sin  særegne 
Historie.  I  Virkeligheden  indeholder  næsten  enhver  Dragt  saadanne 
indbyrdes  mer  eller  mindre  uafhængige  Enheder,  og  først  gennem  en 
Udredning  af  de  enkelte  Klædningsstykkers  Udviklingshistorie  vil  man 
kunne  naa  til  en  Forstaaelse  af  Dragten. 

En  saadan  Udredning  er  endnu  slet  ikke  foretaget;  selv  om  der  er 
forsøgt  enkelte  Bidrag  dertil,  bærer  disse  i  Regelen  Præg  af  at  være 
rent  hypotetiske,  slet  ikke  underbygget  af  Iagttagelser.  Saaledes  siger 
Hoernes:  «Durch  Verlångerung  und  entsprechendem  Zuschnitt  entsteht 
aus  dem  Hiiftschurz  die  Hose  und  der  Frauenrock,  aus  der  Schulter- 
hiille  die  Jacke  und  das  Hemd » ^),  uden  at  gøre  noget  Forsøg  paa  gen- 
nem en  Analyse  af  Formerne  at  bevise  denne  Paastand,  der  —  som 
det  i  Regelen  er  Tilfældet  med  saadanne  løse  Hypoteser  —  ved  en 
indgaaende  Undersøgelse  viser  sig  at  være  mere  forkert  end  rigtig. 
Brog  og  Kvindeskørt  har  nemlig  udviklet  sig  af  ganske  forskellige  For- 
mer, og  Frakken  og  Skjorten  har  ligeledes  forskellige  Urformer. 

Ved  Dragtens  Former  bør  altsaa  forstaas  de  enkelte  Dragtdele;  thi 
disse  har  udviklet  sig  ad  forskellige  Veje  og  maa  studeres  liver  for 
sig.  Saa  betydelig  er  Selvstændigheden  af  de  forskellige  Legemsdeles 
Beklædning,  at  man  meget  vel  for  at  opnaa  en  foreløbig  Orientering  i 
Dragtformernes  Mangfoldighed  kan  opstille  følgende  Gruppering  af  For- 


')   Hoernes:   Natur-   und   Urgeschichte.      II.      S.   326. 


merne:    Beklædning    af  I.    Genitalregionen.      II.    Kroppen   og  Armene. 
III.    Hovedet.     IV.    Fødderne.     V,    Benene.     VI.    Hænderne. 

Helt  tilfredsstillende  er  denne  Gruppering  ikke;  der  gives  nemlig 
Former,  som  hører  hjemme  under  to  eller  flere  af  disse  Rubrikker. 
Men  i  det  Hele  synes  de  seks  Grupper  at  staa  nogenlunde  selvstændige 
overfor  hverandre  i  Henseende  til  Oprindelse  og  Udviklingshistcjrie. 
Undersøgelsen  vil  forøvrigt  vise,  at  der  indenfor  nogle  af  Rubrikkerne 
findes  Former,  der  har  ganske  forskellig  Oprindelse.  —  Langt  mere 
tilfredsstillende  vilde  det  være,  om  Formerne  kunde  ordnes  i  naturlige 
Udviklingsrækker;  dette  kræver  imidlertid  et  indgaaende  Studium  af 
Dragten  og  navnlig  af  dens  Snit.  I  nærværende  Arbejde  har  jeg  for- 
søgt et  saadant  Studium  for  største  Delen  af  de  arktiske  Dragtformers 
Vedkommende;  Hovedets  og  Hændernes  Beklædning  er  ikke  eller  kun 
i  ringe  Grad  behandlet  her  —  dels  fordi  disse  Formgrupper,  navnlig 
Hovedbeklædningen,  i  uforholdsmæssig  Grad  vilde  udvide  Afhandlingen 
og  blandt  andet  nødvendiggøre  et  stærkt  forøget  Illustrationsmateriale, 
dels  fordi  Studiet  af  de  andre  Formgrupper  giver  det  fyldigste  Bidrag 
til  Forstaaelsen  af  den  arktiske  Dragts  Udviklingshistorie  og  i  Hoved- 
sagen kan  gennemføres  uden  at  tage  Hensyn  til  de  her  udeladte 
Grupper. 

Nærværende  Arbejde  er  ikke  nogen  fuldstændig  Monografi  over  den 
arktiske  Klædedragt,  men  en  Undersøgelse,  der  har  til  Formaal  at  kaste 
Lys  over  Spørgsmaalet  om  dennes  Oprindelse.  Dragtens  Udsmykning 
behandles  derfor  ikke  her;  thi  de  samme  Ornamenter,  som  findes  an- 
vendte i  Klædedragten,  kan  ogsaa  paa vises  i  andre  Genstandes  Ud- 
smykning og  falder  ind  under  Ornamentstudiet.  Af  Betydning  for  For- 
staaelsen af  Dragtens  Udvikling  er  derimod  Materialets  Beskaffenhed  og 
den  ved  Dragtens  Tilvirkning  anvendte  Teknik.  Undersøgelsen  ind- 
ledes derfor  med  en  Betragtning  af  disse  Ting;  men  dette  Afsnit,  hvis 
Emne  i  sig  selv  byder  et  rigt  Felt  for  Forskningen,  er  dog  her  sær- 
deles kortfattet,  saaledes  at  kun  de  nødvendige  Hovedpunkter  er  frem- 
satte. Derimod  er  Hovedvægten  lagt  paa  et  sammenlignende  Studium 
af  selve  Dragtformerne,  med  særligt  Hensyn  til  deres  Snit.  Det  er 
nemlig  først  og  fremmest  i  Snittet,  at  den  udviklingshistoriske  Sammen- 
hæng mellem  Dragt  formerne  viser  sig. 

Det  første  fornødne  ved  Studiet  af  den  arktiske  Dragt  synes  mig  at 
være  en  Bestemmelse  af  Hovedtyperne;  i  Sammenhæng  hermed  maa 
Hovedtypernes  geografiske  Udbredelse  bestemmes.  Gennemføres  denne 
Undersøgelse  paa  rette  Maade,  vil  herved  utvivlsomt  fremkomme  vig- 
tige Bidrag  til  Belysning  af  den  arktiske  Klædedragts  Historie. 


Ved  et  Studium  af  Snittet  viser  det  sig,  at  to  Sæt  af  Urformer 
har  haft  Betydning  som  Udgangspunkter  for  de  arktiske  Dragtformers 
Udvikling.  For  Kropbeklædningens  Vedkommende  er  det  (la)  Pon- 
choen og  (Ib)  Kappen;  for  Genitalbeklædningens  Vedkommende  er  det 
(2  a)  Leggings  i  Forbindelse  med  det  trekantede  Forklæde  samt  (2  b) 
breechcloth;  for  Fodbeklædningens  Vedkommende  er  det  (3a)  Skind- 
strømpe og  Sandal  samt  (3b)  Mokkasin. 

1  a)  Ordet  Poncho,  som  stammer  fra  det  spanske  Sydamerika,  vil 
her  blive  anvendt  om  enhver  Dragtform  af  Ponchotype.  En  Poncho 
er  et  Stykke  Tøj  eller  Skind,  i  hvis  Midte  er  skaaret  et  Hul,  hvor- 
igennem Hovedet  føres,  saaledes  at  Ponchoen  kommer  til  at  hvile  paa 
begge  Skuldre  og  dække  Ryg  og  Bryst  samt  eventuelt  noget  af  Ar- 
mene; Ponchoen  kan  altsaa  bredes  ud  i  et  Plan. 

Ib)  Den  primitive  ærmeløse  Kappe  er  i  simpleste  Tilfælde  en  hel 
Dyrehud,  der  bæres  paa  Ryggen  og  Skuldrene  og  drages  sammen  for- 
til, beklædende  Overkroppen  eller  en  større  Del  af  Legemet;  i  Mod- 
sætning til  Ponchoen  har  den  altsaa  ikke  nogen  i  Skindets  eller  Stof- 
fets Midte  udskaaren  Halsaabning.  Kappen  kan  være  sammensyet  af 
flere  Skind  eller  bestaa  af  Tøj,  og  den  kan  bæres  paa  andre  Maader 
end  den  ovennævnte;  meget  almindeligt  er  det  saaledes,  at  den  bæres 
paa  venstre  Skulder  og  samles  under  højre  Arm,  hvorved  højre  Skul- 
der og  Arm  forbliver  blottede. 

2a)  Det  trekantede  Forklæde  er  bedst  kendt  fra  Karl  v.  d.  Steinens 
Beskrivelse  af  Bakairi-Kvindernes  Dragt  (Uluri),  men  er  forøvrigt  vidt 
udbredt;  det  er  et  Genitalklæde  af  Form  som  en  aflang  ligebenet  Tre- 
kant med  Spidsen  vendende  nedad,  og  holdes  oppe  fortil  ved  Hjælp  af 
en  Hoftesnor.  Spidsen  hænger  løst  ned  i  nogle  Tilfælde;  i  andre  Til- 
fælde er  den  draget  mellem  Benene  og  bundet  op  bagtil  i  Hoftesnoren. 
Ordet  Legging  anvendes  om  nordamerikanske  Indianeres  Benbeklæd- 
ning, men  vil  her  blive  brugt  om  ethvert  Klædningsstykke,  hvis  speci- 
elle og  eneste  Opgave  er  at  beklæde  Benet  fra  Ankelen  og  opefter, 
eller  blot  en  Del  deraf.  Leggingen  er  altsaa  en  længere  eller  kortere 
Gamasche. 

2  b)  Breechcloth  er  en  Betegnelse,  der  anvendes  om  mange  nord- 
amerikanske Indianeres  Genitalbeklædning,  men  bruges  her  om  enhver 
Genitalbeklædning  af  samme  Type;  et  breechcloth  er  et  Stykke  Tøj 
eller  Skind,  der  drages  mellem  Benene  og  fastholdes  fortil  og  bagtil 
ved  Hoftesnoren. 

3  a)  Ordet  Skindstrømpe  anvendes  her  om  en  Skind- Beklædning  af 
Foden   og   en   større  eller  mindre  Del  af  Benet,    der  bæres  indenfor  en 


ydre  Fodbeklædning.     Sandal  er   en  ydre  Beklædning  af  Fodsaalen  og 
eventuelt  Fodens  Sider,   men  ikke  af  hele  Fodens  Overside. 

3  b)  Mokkasin  er  et  Ord  af  et  Algonkinsprog,  først  anvendt  om 
Virginia-Indianernes  Fodbeklædning.  Her  anvendes  det  om  enhver 
Fodbeklædning,  der  er  af  samme  Type  som  Virginia-Mokkasinen  eller 
staar  denne  saa  nær,  at  Forskellighederne  kan  opfattes  som  Variationer 
af  den  samme  Grundtype.  Mokkasinen  bestaar  af  et  eller  flere  Stykker 
Skind,  af  hvilke  det  mest  karakteristiske  er  Bundstykket,  der  beklæder 
Fodsaalen  og  bøjes  op  omkring  Fodens  Sider,  samlet  bagtil  ved  en 
lige  eller  T-formet  Hælsøm.  En  skarp  Definition  af  Begrebet  Mokkasin 
er  det  forøvrigt  svært  at  give,  da  der  i  Evropa  hos  de  germanske  Folk 
forekommer  mokkasinlignende  Sko,  som  er  udviklet  af  Sandalen,  medens 
de  amerikanske,  nordasiatiske  og  lappiske  Mokkasinformer  maa  antages 
at  have  en  anden  Oprindelse. 

Hvad  der  først  paakalder  Opmærksomheden  ved  Betragtningen  af 
arktiske  Dragter  er  Kroppens  Beklædning.  Vi  vil  derfor  først  studere  de 
henholdsvis  af  Ponchoen  og  Kappen  udviklede  Former  —  der  i  Modsætning 
til  Urformerne  ikke  lader  sig  lægge  ud  i  Plan.  Der  er  her  Brug  for  Be- 
greberne Skjorte  og  Kaftan\  Skjorten  er  en  Kropbeklædning,  hvis  Bul 
er  lukket  saavel  fortil  som  bagtil  og  i  Siderne,  men  forsynet  med  Hals- 
aabning  og  Ærmegab.  Kaftanen  eller  Frakken  afviger  fra  Skjorten 
derved,  at  den  er  aaben  fortil.  Derefter  studeres  Genitalbeklædningeiis 
Former;  herved  bliver  der  Anvendelse  for  Betegnelsen  Brog\  Ordet 
Brog  anvendes  her,  fordi  det  almindeligt  brugte  Udtryk  « Benklæder« 
er  misvisende,  medens  det  i  og  for  sig  ret  gode  Udtryk  « Bukser »  i 
lidt  for  høj  Grad  henleder  Tanken  paa  den  civiliserede  Skræderkunsts 
Frembringelser.  Fodåeklædningen  behandles  under  to  Kapitler,  af  hvilke 
det  første  indeholder  et  Studium  af  de  Urformer,  hvoraf  arktisk  Fod- 
beklædning har  udviklet  sig,  medens  det  andet  behandler  de  højere  ud- 
viklede Former.  I  et  særligt  Kapitel  er  behandlet  visse  ejendommelige 
Dragtformer,  der  samtidig  beklæder  Kroppen,  Armene  og  Underekstre- 
miteterne, i  nogle  Tilfælde  ogsaa  Hovedet  (Heldragter). 

I  et  afsluttende  Kapitel  er  endelig  behandlet  de  vigtigste  Resultater, 
som  kan  uddrages  af  Undersøgelsen. 


II 
DRAGTENS  MATERIALE  OG  TEKNIK 


A.    Skindsorter. 

DET  er  unødvendigt  her  at  forsøge  en  Opregning  af  det  store  An- 
tal Pattedyr,  Fugle  og  Fiske,  hvis  Skind  er  blevet  anvendt  af  de 
nordlige  Folkeslag  til  Klæder.  Det  vil  være  tilstrækkeligt  at  omtale  de 
Skindsorter,  som  spiller  en  væsentlig  Rolle  for  den  arktiske  Dragt. 

Indenfor  Pattedyrene  har  Hjortene  den  største  Betydning,  idet  een 
Hjorteart,  nemlig  Renen,  ubetinget  leverer  det  vigtigste  Materiale;  i 
Sammenligning  hermed  har  andre  Hjortearter,  f.  Eks.  Elsdyret,  langt 
ringere  Betydning.  Sælerne,  der  for  Eurasiens  Vedkommende  træder 
stærkt  tilbage,  leverer  til  Gengæld  en  stor  Del  af  Materialet  til  de 
amerikanske  Arktikeres  Dragt,  I  forholdsvis  sen  Tid  har  Jakuterne 
ført  Hesten  og  Oksen  ind  i  det  arktiske  Omraade,  og  i  den  jakutiske 
Dragt  finder  disse  Dyrs  Skind  Anvendelse.  Af  Rovdyr  bør  først  næv- 
nes Hunden,  hvis  Skind  finder  Anvendelse  over  et  stort  geografisk  Om- 
raade, og  som  hos  Giljakerne  og  Kamtschadalerne  endog  foretrækkes  frem- 
for andet  Materiale.  Isbjørnen  og  Polarræven  har  navnlig  Betydning  for 
Polareskimoernes  og  Østgrønlændernes  Dragt.  løvrigt  gælder  det  om 
det  arktiske  Omraades  talrige  Rovdyr,  at  deres  Pels  mest  anvendes  som 
underordnet  Element  i  Dragten,  navnlig  til  Borter  og  andre  Prydelser. 
Af  Gnaverne  afgiver  et  Par  Spermophilus- Arter  et  vigtigt  Dragtmateriale 
omkring  Beringshavet,  særlig  i  Alaska.  Egern  og  Bæver  er  i  tidlig  Tid 
blevet  Genstand  for  Pelshandelen,  ligesom  ogsaade  mindre  Rovdyr,  men  har 
forøvrigt  ligesom  disse  haft  en  meget  underordnet  Betydning  for  den 
arktiske  Dragt.  —  Skindet  af  adskillige  Fuglearter,  mest  Svømmefugle, 
er  eller  har  været  over  næsten  hele  det  arktiske  Omraade  et  uundvær- 
ligt Dragtmateriale.  —  Ikke  mindre  Betydning  synes  Huden  af  forskel- 
Hge  Ferskvandsfisk  at  have  haft  i  ældre  Tid,  navnlig  af  flere  Laksearter 
og  (ved  Obfloden)  Kvabben  (Lotus  vulgaris). 

Skulde  man  fremføre  de  i  den  arktiske  Klædedragt  anvendte  Skind- 
sorter i  den  Rækkefølge,  som  deres  Betydning  og  den  geografiske  Ud- 
bredelse af  deres  Brug  berettiger  dem  til,  da  maatte  Renskind  nævnes 
først,  derefter  Fugleskindene  og  F'iskeskindene,  og  saa  først  Sælskindene, 
som  ganske  vist  for  den  eskimoiske  Dragt  spiller  en  stor  Rolle,  men  i 
Eurasien  er  næsten  uden  Betydning,  bortset  fra  de  nordøstasiatiske  Kyst- 
egne. I  femte  Række  kommer  Hundeskind,  og  derefter  en  stor  Mængde 
andre  Pelsværkssorter,  af  hvilke  de  fleste  kun  har  haft  ganske  under- 
ordnet Betydning  for  den  arktiske  Dragt,  skønt  de  paa  anden  Maade, 
gennem  Pelshandelen,  er  kommet  til  at  spille  en  stor  økonomisk  Rolle. 
At  Renskind  er  det  vigtigste  af  de  nævnte  Materialer,  hidrører  fra 
flere  Aarsager.  Renen  forekommer  næsten  overalt  i  det  arktiske  Om- 
raade,  og  de  fleste  Steder  er  den  mere  talrig  end  noget  andet  af  de 
store  Landpattedyr.  For  Rensdyr-Nomaderne  er  Renskind  selvfølgelig 
det  lettest  tilgængelige  Pelsværk;  men  ogsaa  de  fleste  arktiske  Jægere 
kan  forholdsvis  let  skaffe  sig  dette  Materiale.  Dertil  kommer,  at  Ren- 
skind har  den  betydelige  Fordel  at  være  en  ualmindelig  slet  Varme- 
leder. Middendorff^)  har  gjort  opmærksom  paa,  at  denne  F'ordel  hænger 
sammen  med  netop  den  Ejendommelighed,  der  gør  Renskind  uanvende- 
ligt som  Luksus-Pelsværk,  at  Renhaarene  let  knækker,  og  at  en  Ren- 
skindspels  derfor  altid  haarer.  Renhaarenes  sprøde  Konsistens  beror 
nemlig  paa,  at  de  er  opfyldte  af  ganske  smaa  Luftrum  —  og  herpaa 
beror  ogsaa  deres  ringe  Varmeledningsevne.  Medens  Renen  med  sit 
svære,  grove  Haarlag  kan  udholde  Tundraens  Snestorme,  er  de  finere 
Pelsdyr,  som  smyger  sig  mellem  Klipper,  Buske  og  Træer,  langt  min- 
dre udsatte  for  Vejret  og  har  i  Overensstemmelse  dermed  et  Haarlag, 
der  yder  langt  mindre  effektiv  Beskyttelse.  Renskind  er  altsaa  ikke 
alene  det  for  arktiske  Folk  lettest  tilgængelige,  men  ogsaa  det  under 
den  arktiske  Vinter  mest  hensigtsmæssige  Dragtmateriale. 

Renens  Hud  og  Haarlag  varierer  meget  betydeligt  med  Alderen  og 
Aarstiderne ;  de  arktiske  Folk  skelner  derfor  imellem  Renskind  af  for- 
skellige Aldre  og  anvender  dem  paa  forskellig  Maade.  Skindet  af  den 
nyfødte  Renkalv  (der  undertiden  omkommer  straks  efter  Fødselen)  er 
tyndt,  og  Haarlaget  silkeblødt  og  smukt  i  Farven;  det  anvendes  derfor 
af  Lapperne  og  alle  andre  Rensdyr-Nomader  som  Dragt  for  de  spæde 
Børn.  Lejlighedsvis  bruges  det  ogsaa  i  voksnes  Dragt  - —  hos  Sydlap- 
perne anvendes  det  saaledes  som  Ryg  i  Kvindepelse,  dobbelt,  med 
Haarsiden    indad    og    udad.      Nogen    udstrakt    Brug    kan    der   dog    ikke 


')  Middendorff.    IV.    S.   1105  —  1106. 

gøres  af  saadanne  nyfødte    Renkalveskind,    dertil  er  de  altfor  tynde  og 
lidet  holdbare. 

Fire  Maaneder  gamle  Renkalve  slagtes  i  August  til  Kvindepelse  og 
finere  Mandspelse.  Disse  Skind  er  lette  og  har  et  fortrinligt  og  smukt 
Haariag.  I  August  er  den  unge  Renkalv  færdig  med  at  fælde  sit  med- 
fødte rødbrune  Haariag,  og  det  nye  Haariag,  i  Regelen  mørkegraat,  er 
tæt  og  endnu  ikke  for  svært.  Varmere  men  tungere  og  grovere  Pelse 
faas  af  de  Renkalve,  som  slagtes  i  Sept.  og  senere.  Lapperne  anven- 
der kun  undtagelsesvis  Skind  af  voksne  Rener  til  Pelse ^);  Huden  er  paa 
saadanne  Rener  saa  tyk  og  tung,  at  den  ikke  egner  sig  hertil.  Ogsaa 
andre  arktiske  Folk  anvender  fortrinsvis  Skind  af  yngre  Renkalve  til 
deres  Klæder^);  selvom  dette  Forhold  ikke  ofte  omtales  i  Litteraturen, 
bærer  dog  Museumsmaterialet  tydelig  nok  Vidne  herom.  Skind  af  voksne 
Rener  anvendes  som  Regel  kun  i  Nødsfald  og  til  ekstra  Yderklæder, 
som  bruges  paa  Rejse  og  i  strængt  Vejr.  —  Tunguserne,  der  sparer 
paa  deres  faa  Rener  ved  saavidt  muligt  ikke  at  slagte  Kalve,  anvender 
ofte  i  Stedet  for  Renkalveskind  de  forholdsvis  tynde  Sommerskind  af 
voksne  Rener. 

Ved  Sommertid  er  den  fuldhaarede  Renskindspels  altfor  varm.  I 
nogle  Tilfælde  anvendes  til  Sommerdragt  gamle  afslidte  Renskindspelse; 
Tunguserne  skærer  Haarene  af  gamle  Pelse  og  forvandler  dem  der- 
ved til  Sommerklæder.''')  Hos  Lapperne  bruges  den  afslidte  Pels  om 
Sommeren,  hvor  ikke  Vadmelskoften  har  fortrængt  den.  Ogsaa  Samo- 
jeder, Tedruktscher  og  Korjaker  anvender  slidte  Vinterpelse  om  Som- 
meren. I  andre  Tilfælde  tilvirkes  særlige  Sommerklæder,  undertiden  af 
afhaaret  Renskind  (garvet,  som  nedenfor  beskrives). 

Skind,  der  er  taget  om  Foraaret  og  først  paa  Sommeren,  egner  sig 
ikke  til  Klæder,  fordi  Renens  Ryg  da  er  gennemhullet  af  Bremselarver. 
Kun  i  Undtagelsestilfælde  slagtes  Rener  paa  denne  Tid;  Efteraaret  er 
den  vigtigste  Slagtetid,  bl.  a.  fordi  Renen  da  er  fedest.  —  Eskimoerne 
paa  Kong  Williams  Land  anvender  Skind  af  Ren,  som  er  dræbt  tidligt 
om  Sommeren,  til  Inderpelse,  der  om  Sommeren  bæres  uden  Yder- 
pelse. *) 

Det    stærke    og   glathaarede  Skind  af  Renens   Ben  {Bellinger),  samt 


')  Leem  skriver,  at  Skind  af  voksne  Hunrener  anvendes  til  nogle  Yderpelse,  som  kal- 
des Park  (S.  75).     Pelse  af  Renkalveskind  kaldes  Moedda  (S.  76). 
^)  Erman.  I.  S.  615.     Bogoras.  S.  234.     Wrangel.  II,  S.  8. 
*)  Ferdinand  Muller.  S.  48. 
♦)  Gilder.  S.   138. 

—  i  mindre  Grad  —  Hovedhuden,  er  et  uundværligt  Materiale  for  de 
arktiske  Folks  Fod-  og  Benbeklædning.  , 

—  For  adskillige  nordlige  Folk  har,  navnlig  i  tidligere  Tid,  Fiskehud 
spillet  en  stor  Rolle  som  Dragtmateriale.  Dette  gælder  især  om  saa- 
danne  Folk,  som  i  udstrakt  Grad  har  ernæret  sig  ved  Flodfiskeri. 

Allerede  Ysbrandt  Ides^)  fortæller  om  Ostjakerne,  at  de  klæder  sig 
i  Fiskeskind,  ogsaa  deres  Fodbeklædning  er  af  dette  Materiale.  Han 
meddeler,  at  de  selv  i  den  strengeste  Vinterkulde  ikke  har  anden  Dragt; 
hertil  maa  dog  bemærkes,  at  han  passerede  Ostjakernes  Land  i  August 
Maaned  (langs  Ob  til  Narym).  Johan  Bernhard  Muller -)  siger,  at  Ost- 
jakerne syer  Klæder  af  Fiskeskind,  som  de  tager  af  Gedder,  Kvabber 
og  andre  Fiske;  om  Vinteren  derimod  klæder  de  sig  helst  i  Renskind 
eller  Elsdyrskind.  Pallas ^)  meddeler,  at  Ostjakerne  ved  øvre  Ob  bærer 
Regnklædcr  af  Kvabbehuder  (som  de  i  Tilfælde  af  Hungersnød  kan  koge 
i  Kedelen  og  fortære).  Georgi*)  skriver,  at  Ostjakerne,  baade  Mænd  og 
Kvinder,  ved  Sommertid  klæder  sig  i  Fiskehuder,  og  at  de  ogsaa  om 
Vinteren  lejlighedsvis  bærer  en  Kaftan  af  dette  Materiale.  Ifølge  Er- 
man^)  anvender  Ostjakerne  syd  for  Beresow  mere  Kvabbehud  til  deres 
Klæder  end  Renskind;  saaledes  bar  Ostjakerne  i  de  Sosnoviske  Jurter 
(ved  Ob,  c.  61^/4°  n.  Br.)  i  November  Maaned  udelukkende  Klæder  af 
Fiskeskind.  « Disse  Huder  er  meget  lufttætte  og  stærke,  og  efter  at 
være  indgnedet  med  F'edt  staar  de  maaske  ikke  tilbage  for  Pelsskind  i 
Henseende  til  daarlig  Varmeledningsevne;  men  i  Snevejr  og  i  ringe 
Kulde  beskytter  de  endnu  bedre  mod  Væde  end  Pelsskind ».  —  Hof- 
mann  omtaler,  at  Ostjakerne  ved  Sosswas  nordlige  Bifloder  gnar  klædt 
i  Kvabbehuder  (September),  medens  Ostjakerne  oppe  i  Bjærgene  bærer 
Renskindspelse.^) 

Fattige  Lapper  i  Finmarken  skal  i  ældre  Tid  have  anvendt  beredt 
Lakseskind  til  Hovedbeklædningen. '') 

Ifølge  Georgi  skal  ogsaa  nogle  Samojeder  have  benyttet  Fiskehud 
til  Sommerklæder  (Kaftan  og  Strømper).^)  Ligeledes  meddeler  han,  at 
mange  Tunguser  om    Sommeren  bærer  Brog  og  Strømper  af  Huden  af 


1)  Ysbrandt  Ides.    S.  24—26. 

^)  J.  B.  Muller.    S.  31. 

3)  Pallas:   Reise   III.    S.  40. 

*)  Georgi:   Russiand.    S.  76. 

'")  Erman.    I.    S.  568  og  614. 

«)  Hofmann.    S.   104. 

'')  Leem.    S,  70  og  83. 

®)  Georgi:  Russiand.    S.  281  —  282  og  S.  316,  318,  320. 

«Kvabber  og  andre  Fiske »  eller  endog  gaar  helt  klædt  i  Fiskehuder.  ^) 
Ogsaa  i  sin  sibiriske  Rejsebeskrivelse  omtaler  Georgi  Tungusernes  Brug 
af  Fiskehuder. ^)  Georgi  har  besøgt  Tunguserne  i  Transbaikalien,  bl.  a. 
i  de  Nertschinskiske  Bjærge  mellem  Onon  og  Argun.  —  I  Nærheden 
af  Arka-Floden  har  Erman  endog  set  Fiskehuder  anvendt  som  Teltdug/'') 
—  Middendorfif  har  hos  Nigidal- Tunguserne  ved  Nem ilen- Floden  iagt- 
taget Brugen  af  Fiskeskindsklæder;  foruden  en  Lakseart  (Keta-Laksen) 
leverer  ogsaa  en  Geddeart  gode  Skind. ^)  —  Hos  Golder  og  Giljaker 
finder  Lakseskind  (især  Salmo  lagocephalus)  en  udstrakt  Anvendelse 
til  Klæder.^)  En  ringere  Rolle  spiller  Fiskeskindet  hos  Ainoerne,  som 
dog  anvender  en  Slags  primitiv  Fodbeklædning  af  Fiskeskind.  —  Ifølge 
Georgi*^)  skal  ogsaa  Kamtschadalerne  have  anvendt  Fiskeskind,  rigtignok 
kun  til  Fodbeklædning.  Ogsaa  Steller'')  omtaler  Kamtschadalernes  Vin- 
tersko af  tørrede  Fiskehuder,   «gode  i  Frost,  uduelige  i  Væde», 

I  det  vesteskimoiske  Omraade  har  Klæder  af  Fiskeskind  været  an- 
vendt i  det  mindste  et  Par  Steder,  nemlig  paa  Kadjak^)  og  hos  Inka- 
literne,  en  Eskimostamme  ved  Yukon  og  Kuskokvim.^)  Wrangel  om- 
taler ogsaa  Klæder  af  Fiskehud  hos  en  Déné-Stamme,  Inkylychlyaterne, 
ved  Yukons  og  Kuskokvims  øvre  Tilløb.^*')  Ligeledes  omtaler  Sagoskin 
Klæder  af  Fiskehud  hos  de  indfødte  ved  Kuskokvim  og  Yukon ;  foruden 
Lakseskind  anvendes  Kvabbeskind.^^)  593,  21,  PAM.  er  en  Fiskeskinds- 
skjorte  fra  Yukonfloden.  Ifølge  Nelson  anvender  Eskimoerne  endnu 
Lakseskind  til  vandtætte  Klæder. ^^) 

Morice  omtaler,  at  de  vestlige  Dénéer  undertiden  anvender  Mokka- 
siner af  Lakseskind.  Ogsaa  til  Leggings  og  til  Kvindeforklæder  skal 
de  vestlige  Dénéer  have  anvendt  dette  Materiale. ^^) 

Jeg  har  omtalt  den  geografiske  Udbredelse  af  Fiskeskindsdragterne 
saa  udførligt,   fordi   deres   Betydning  aabenbart  er  langt  større,  end  det 


Se  S.   11,  Note  8. 

Georgi:  Reise.    I.    S.  254,  262. 

Erman.    II.    S.  400. 

Middendorff.    IV.    S.   1530. 

L.  V.  Schrenck.    III.    S.  388. 

Georgi:  Russiand,    S.  336. 

Steller.    S.  308. 

Langsdorff.    S.  57. 

og  1«)  Wrangel:  Nachrichten.    S.   121   og  118. 

Sagoskin,    II.    S.  21, 

Nelson.    S.   117. 

Morice.    Anthropos.    II.    S.  6. 

fremgaar  af  Museernes  Materiale.    De  lidet  pyntelige  Fiskeskindsdragter 
har  kun  i  ringe  Grad  tildraget  sig  Samleres  Opmærksomhed. 

—  En  meget  stor  Betydning  har  Fugleskind  haft  som  Dragtma- 
teriale. 

Ostjakerne  anvender  endnu  Fugleskind  til  Pelse  og  synes  i  tidligere 
Tid  at  have  gjort  det  i  større  Udstrækning.  J.  B.  Muller  meddeler,  at 
de  syer  Pelse  af  « Skind  af  Svaner,  Vildgæs,  Ænder  og  Rovfugle*.^)  — 
1552,  2,  PAM.  er  en  ostjakisk  Barnepels  af  Fugleskind. 

Samojederne  synes  i  tidligere  Tid  at  have  anvendt  Fugleskind  i  ret 
udstrakt  Grad.  William  Guordon  af  Hull,  som  overvintrede  i  Pustosersk 
1614_15^  meddeler,  at  Samojederne  undertiden  anvender  Svaneskind  til 
Inderpelsen. ^)  Witsen  omtaler,  at  Samojedernes  Inderpels  mest  er  af 
Fugleskind. 3)  Endnu  hos  Georgi  nævnes  Samojedernes  Brug  af  Fugle- 
skind.*) Nyere  Forfattere  nævner  derimod  ikke  dette  Dragtemne  hos 
Samojederne,  og  ligeledes  synes  Brugen  heraf  at  være  gaaet  stærkt  til- 
bage hos  Ostjakerne. 

Ogsaa  Kamtschadalerne  har  i  ældre  Tid  anvendt  Fugleskind  (Æn- 
der, Gæs,  Svaner  og  Maager  til  Pelse;  men  allerede  paa  Stellers  Tid 
synes  saadant  Materiale  at  være  gaaet  af  Brug.^)  Georgi  omtaler  spe- 
cielt, at  Kamtschadalerne  undertiden  om  Vinteren  anvender  en  Hue  af 
Fugleskind  —  rimeligvis  menes  hermed  en  hel  Fugleham  anvendt  som 
Hovedbeklædning;  tilsvarende  har  været  anvendt  af  Lapperne  i  gammel 
Tid,^)  og  findes  endnu  hos  Østgrønlænderne. 

Intet  Sted  har  Fugleskindspelsen  maaske  haft  en  saa  stor  Betydning 
som  paa  de  aleutiske  Øer.  De  bedste  Pelse,  siger  Wenjaminow  ^),  gøres 
af  Skindene  af  Søpapegøjer  og  « Dykkeren »;  kun  i  Mangel  heraf  bru- 
ges Sælskind.  Ifølge  Langsdorff  anvendtes  paa  Unalaska  især  Skindene 
af  Alca  cirrhata  og  Alca  arctica  samt  Pelecanus  urile^).  140  Stk.  af 
sidstnævnte  Fugl  medgik  paa  Kadjak  til  en  stor  Pels,  naar  man  kun 
benyttede  det  særdeles  smukke,   fløjelsagtige  Halsparti.'-*) 

Hos  alle  Eskimoer  spiller  Fugleskind  en  Rolle  som  Dragtemne;  men 


')  J.  B.   Muller.    S.  31. 

")  Purchas  his  Pilgrims.    XIII.    S.  261. 

'■'•)  Witsen.    II.    S.  898. 

^)  Georgi:  Russiand.    S.  281. 

^)  Steller.    S.  304. 

")  Leem.    S.   70,  Anm.   12. 

')  Wenjaminow.    Ermans  Arcliiv.     II,    S.   485. 

«)  Langsdorff.    II.    S.  32. 

®)  Schwostow  og  Davidow.    II.    S.   12. 

bortset  fra  Aleuterne  og  Kadjak  er  Fugleskindspelsen  i  de  fleste  Til- 
fælde en  Inderpels,  der  bæres  under  en  anden  Pels.  Dog  har  ogsaa 
Vestgrønlænderne  brugt  Fugleskind  ikke  alene  til  Inderpels,  men  ogsaa 
til  Yderpels.  Cranz  skriver:  «Af  Ryggen  af  Søfugleskindene  gør  de 
deres  tynde  lette  Underklæder,  af  Bugen  de  varme  Vinterklæder  og  af 
Halsen  de  smukke  Stadspelse,  og  paa  disse  sidste  vender  Fjerene  i 
Reglen  udad»  ^). 

Glahn  gør  den  Bemærkning,  at  Navnet  paa  Inderpelse  af  Fugleskind 
er  overført  paa  de  andre  Inderpelse;  han  slutter  deraf,  «at  Grønlæn- 
derne i  Begyndelsen  have  ladet  sig  nøje  med  at  fare  paa  Fuglejagt,  og 
først,  efter  lang  Øvelse,  og  efter  at  have  faaet  forbedrede  Fartøjer, 
have  givet  sig  ifærd  med  Sælene »,  og  han  finder  det  sandsynligt,  «at 
de  første  Grønlændere  have  klædt  sig  alle  i  Fuglehams  Underpeldse, 
men  Reenskinds  Overpeldse»  -).  Denne  skarpsindige  Slutning  er  af  stor 
Interesse. 

Mærkelig  nok  synes  Fugleskind  i  meget  ringe  Grad  at  være  blevet 
anvendt  af  Nordamerikas  Indianere.  Kun  hos  de  vestlige  Dénéer  synes 
det  at  have  haft  praktisk  Betydning.  Dénéerne  ved  Portland-Canal 
skal  i  ældre  Tider  have  baaret  Klæder  af  Fugleskind;  hos  andre  af  de 
vestlige  Dénéer  er  et  Svaneskind  blevet  anvendt  som  Brystdug  ^). 

Sælskind  har  især  for  Eskimoerne  en  overordentlig  stor  Betydning 
som  Dragtmateriale.  Hos  mange  Eskimoer  bestaar  Sommerdragten  og 
Dele  af  Vinterdragten  af  Sælskind.  Dette  gælder  først  og  fremmest  de 
østlige  Eskimoer.  Hos  Centraleskimoerne  anvendes  Sælskind  kun  til 
Sommerdragten,  bortset  fra,  at  Støvlesaalerne  oftest  er  af  Sælskind 
ogsaa  om  Vinteren;  Renskind  er  dog  her  overalt  det  foretrukne  Mate- 
riale. Det  synes,  at  Aivilik-  og  Kinipetu-Eskimoerne  slet  ikke  bærer 
Klæder  af  Sælskind,  de  anvender  derimod  Renskind  baade  Sommer  og 
Vinter*).  Renskind  spiller  i  det  hele  taget  Hovedrollen  i  den  østlige 
Del  af  det  centraleskimoiske  Omraade.  Iglulirmiut- Eskimoerne  anvender 
sjælden  Sælskind,  undtagen  til  Støvler  og  Sko^).  Eskimoerne  paa  Kong 
Williams  Land  anvender  ifølge  Gilder  ikke  Sælskind  undtagen  til  Fod- 
beklædningen, og  om  Vinteren  bruges  slet  ikke  Sælskind  til  Dragten, 
men   ogsaa  Fodbeklædningen   er  da  af  Renskind ^).     Amxundsen  afbilder 


*)  Cranz.    S.  220. 

=*)  Glahn.    S.   186  —  187. 

*)  Morice.    Anthropos.    II.    S.  6. 

*)  Boas.    II.    S.  102. 

5)  Lyon.    S.  311. 

«)  Gilder.    S.  138. 

dog  Netchillik-Eskimoer  i  Sælskindsklæder  og  har  hjembragt  saadanne 
fra  Kong  Williams  Land.  Hos  Vesteskimoerne  anvendes  Sælskind 
hovedsagelig  til  Fodbeklædning;  til  Pelse  bruges  her  Renskind  baade 
Sommer  og  Vinter  og  desuden  —  især  i  det  vestlige  og  sydlige  Alaska 
—  Spermophilus- Skind  og  Fugleskind.  Ogsaa  Bjærgfaarets  Skind  finder 
Anvendelse  hos  Vesteskimoerne  og  desuden  flere  mindre  Pelsdyrs  Skind. 
Sælskind  anvendes  derimod  sjælden  til  Pelse.  Ved  Point  Barrow  bruges 
haaret  Sælskind  sjældent  og  kun  til  Støvler  og  Broge;  afhaaret  Sæl- 
skind med  den  mørke  Epidermis  paa  (kaldes  i  Grønland  « Vandskind »), 
anvendes  her  som  overalt  hos  Eskimoerne  til  vandtætte  Støvler,  og  det 
hvide  uringarvede  Sælskind,  som  baade  Haarlaget  og  Epidermis  er 
skrabet  af,  bruges  til  Saaler  i  Vinterstøvlerne^).  Heller  ikke  omkring 
Beringsstrædet  anvendes  Sælskind  til  Pelse '^).  Paa  Aleuterne  derimod 
brugtes  Sælskind  til  Pelse  (Søbjørneskind),  men  kun  Kvinderne  anvendte 
saadanne;   Mændene  klædte  sig  i  Fugleskind ^). 

Ingen  nordamerikansk  Indianerstamme  anvender  Sælskind  —  med 
Undtagelse  af  i  ganske  særlige  Tilfælde  og  til  særhgt  Brug  (saaledes 
anvender  Nenenot  Indianerne  i  Ungava-Distriktet  et  Hovedbaand  —  til 
at  bære  Byrder  —  af  Sælskind,  som  de  forskaffer  sig  fra  Eskimoerne*). 

I  det  arktiske  Eurasien  spiller  Sælskind  en  ringe  Rolle,  naar  man 
ser  bort  fra  Østkystens  palæasiatiske  Fiskerfolk,  Giljakerne,  Ainoerne,  Itel- 
merne,  Korjakerne  og  Tschuktscherne ;  alle  disse  Folk  anvender  Sælskind, 
især  til  Fodbeklædning,  men  lejlighedsvis  ogsaa  til  andre  Dele  af  Drag- 
ten —  saaledes  bar  Itelmerne  om  Sommeren  Broge  af  Sælskind^),  og 
enkelte  Giljaker  ved  Kysten  af  det  Ochotske  Hav  bruger  Sælskinds- 
pelse^). Korjakerne  anvender  Broge  af  Sælskind  om  Sommeren,  men  dog 
kun  sjældent^).  Tschuktscherne  anvender  derimod  ofte  Sælskindsbroge, 
især  i  det  fugtige  Foraarsvejr;  men  til  Pelse  foretrækkes  Renskind,  som 
Kyst-Tschuktscherne  tilbytter  sig  fra  Rensdyr-Tschuktscherne,  der  til 
Gengæld  faar  Sælskind ,  hvilket  udmærkede  Materiale  anvendes  til 
Foraars-  og  Sommerstøvler,  da  det  er  sejgt  og  holdbart  og  yder  god 
Beskyttelse  mod  Vand^). 


*)  Murdoch.    S.  110. 

^)  Nelson.    S.  35. 

^)  Sauer.    S.   155.     Langsdorff.    II.    S.  32. 

■*)  Turner.    S.  292. 

°)  Steller.    S.  307. 

•')   L.  V.  Schrenck.    III.    S.  389. 

')  Jochelson.    S.  599. 

**)  Bogoras.    S.  234. 

I  denne  Egenskab,  som  Materiale  til  Fodbeklædning  og  navnlig 
anvendt  til  Støvlesaaler,  har  Sælskind  forøvrigt  en  endnu  videre  Ud- 
bredelse. Tunguserne  i  Kystdistriktet  ved  Ajan  anvender  saaledes  om 
Sommeren  Støvler  med  Saal  af  Sælskind^).  Ifølge  mundtlig  Meddelelse 
fra  Hr.  Pekarski  bruger  de  nordlige  ved  Kysten  boende  Tunguser,  som 
lejlighedsvis  giver  sig  af  med  Sælhundefangst,  til  Saaler  enten  Oksehud, 
naar  dette  kan  skaffes  tilveje,  eller  Sælskind;  sidstnævnte  Materiale 
anvendes  iøvrigt  kun  til  Udsmykning  af  Dragten  samt  til  Sække  og 
Remme. 

Witsen  meddeler,  at  Samojederne  (omkring  Archangelsk)  bærer 
Strømper  af  laadne  Sælskind^).  Rimeligvis  er  det  det  samme  Klæd- 
ningsstykke, der  omtales  af  Jackson.  I  fugtig  Sne,  f.  Eks.  om  Efteraaret 
bærer  Samojederne  i  Storlands-Tundraen  Støvler  af  Sælskind,  der  paa 
Grund  af  sit  Fedtindhold  er  mere  vandtæt  end  Renskind  ^).  Og.saa 
hos  Bondebefolkningen  i  det  nordlige  Rusland  træffes  Brugen  af  Sæl- 
skindsstøvler*). 

Derimod  beror  det  utvivlsomt  paa  en  Misforstaaelse ,  naar  Giles 
Fletscher,  en  engelsk  Gesandt,  der  i  1588  opholdt  sig  ved  det  russiske 
Hof,  meddeler,  at  Samojederne  gaar  klædt  i  Sælskindspelse^).  William 
Barentz,  som  syv  Aar  senere  saa  Samojederne  ved  Waigatz  Strædet, 
beskriver  dem  som   «klædte  i  Hjorteskind  fra  Hoved  til  Fod»^). 

I  det  Omraade,  hvor  Sælskindet  har  sin  største  Betydning,  er  det 
forøvrigt  ikke  alene  Sælernes  Hud,  der  kommer  til  Anvendelse  —  ogsaa 
disse  Dyrs  indre  Hinder  har  her  en  stor  Betydning  som  Dragtmateriale. 
Skjorter  af  Sæltarme  anvendes  eller  har  i  tidligere  Tid  været  anvendt 
over  Størstedelen  af  det  eskimoiske  Omraade  som  en  Slags  Oljefrakker; 
hos  de  fleste  Centraleskimoer  bruges  Tarmskindsskjorter  dog  ikke.  Mest 
anvendt  er  dette  Materiale  hos  Eskimoerne  ved  Beringshavet  samt  hos 
Aleuterne;  det  anvendes  ogsaa  af  Kyst-Tschuktscherne.  Aleuterne  an- 
vender —  ifølge  Erman  —  mest  Tarme  af  Søløven,  men  ogsaa  af 
Søbjørnen,  samt  Tarme  og  Slimhud  af  Hvaler').  Paa  Kadjak  anvendes 
Tarme  af  Sæler,  Søløver  og  Søhjørne,  samt  Blæren  af  Hvaler*).    Sauer 


*)  Pekarski  og  Zwjetkow.    S.  340. 

2)  Witsen.    S.  898. 

3)  Jackson.    S.  63. 

*)  A.  G.  Schrenk.    I.    S.  73. 

*)  Purchas  his  Pilgrims.    XII.    S.  584 

«)  Purchas  his  Pilgrims.    XIII.    S.   .55. 

')  Erman.    III.    S.  72. 

^)  Lisiansky.    S.  194. 

nævner  fra  Unalaska  ogsaa  Blæren  af  Helleflynder  samt  Skindet  af 
Hvaltunge  som  Materiale  til  de  saakaldte  Kamleiker^).  Af  en  stor 
Hvals  Tungehud  kan  der  gøres  8  Kamleiker,  og  af  en  Hvallevers  Hinde 
gøres  der  ogsaa  Kamleiker,  skriver  Schvvostow  og  Davidow;  man  be- 
nytter dog  hertil  kun  de  Hvaler,  som  i  meget  frisk  Tilstand  skylles 
op  paa  Strandbredden,  og  i  alle  Tilfælde  bliver  saadanne  Kamleiker  af 
Hvalernes  Slimhud  ikke  rigtig  gode,  da  de  er  tunge  og  der  hurtig  gaar 
Brud  paa  dem^).  Ogsaa  af  Sælernes  Svælg  og  Spiserør  har  Aleuterne 
vundet  et  Materiale,  som  blev  anvendt  til  Kamleiker;  Søløvens  Svælg- 
hud er  dog  saa  tyk,  at  den  i  Almindelighed  anvendes  til  Støvleskafter. 
Paa  Unalaska  fandt  dette  Materiale  megen  Anvendelse  baade  til  Støvle- 
skafter og  til  Mands-Broge^).  Russerne  foretrak  Kamleiker  af  Sælernes 
Svælg  og  Spiserør,  fordi  de  var  meget  holdbare;  samtidig  var  de  rig- 
tignok tykke  og  tunge,  og  Eskimoerne  foretrækker  altid  selv  Tarm- 
Kamleikerne^).  De  bedste  Kamleiker  gøres,  ifølge  Schwostow  og  Davi- 
dow,  af  Søbj ørnetarme,  som  er  renere,  finere  og  solidere  end  Tarmene 
af  de  ægte  Sæler.  Det  daarligste  Materiale  er  Hvaltarme.  —  Endog 
Tarmene  af  Rener  og  Bjørne  anvendes  —  ifølge  Nelson  —  til  Regn- 
klæder af  de  Eskimoer,  som  ikke  lever  lige  ved  Kysten''). 

Af  de  talrige  Skindsorter,  der  endnu  kunde  nævnes  som  Materiale 
for  den  arktiske  Dragt,  er  Himdeskind  det  vigtigste.  Hundens  Skind 
har,  navnlig  hos  de  eurasiske  Arktikere  en  udstrakt  Anvendelse  som 
« Besætnings,  ornamentale  Borter  eller  Kantninger.  Samojederne  op- 
drætter endog  særlige  Hunde  for  at  anvende  Skindet  paa  denne  Maade^), 
og  Ostjakerne  skal  i  ældre  Tid  have  vurderet  Hundeskind  højere  end 
Zobel,  saa  de  endog  kantede  Zobelskindspelse  med  Hundeskind.  Intet 
Sted  har  dog  Hundeskind  haft  saa  stor  Betydning  som  hos  Giljaker  og 
Itelmer.  Giljakerne  anvender  til  Pelse  i  Regelen  kun  Hundeskind;  som 
Pelsfor  bruges  det  bløde  Skind  af  unge  Dyr^).  Om  Itelmerne  meddeler 
Steller,  at  de  før  Russernes  Ankomst  ansaa  Hundeskindspels  for  det 
fineste  og  mest  standsmæssige,  og  at  de  foretrak  det  fremfor  Renskind, 
fordi    Hundeskind   ikke   taber    Haarene   og   ikke   saa   let   som  Renskind 


»)  Sauer.    S.  156. 

^)  Schwostow  og  Davidow.    II.    S.   15. 

^)  Wrangel:  Beitrage.    S.  48.    Langsdorff.    S.  35.    —   Rimeligvis  beror  det  paa  en  Mis- 
forstaaelse,  naar  flere  Forfattere  skriver,  at  Sælens  Strubeliud  anvendtes. 
*)  Erman.    III.    S.   71. 
^)  Nelson.    S.   117. 

«)  Hoffman.    S.   139.    Middendorff.    IV.    S.  1425. 
')  L.  V.  Schrenck.    III.    S.  389. 

tager  Skade  ved  at  blive  fugtigt  og  atter  tørt,  endvidere  fordi  en 
Hundeskindspels  er  meget  varm  og  kan  vare  i  mindst  fire  Aar,  medens 
en  Renskindspels  kun  holder  sig  god  een  Vinter  igennem^). 

Mindre  Betydning  har  Hundeskind  som  Dragtmateriale  hos  Korjaker 
og  Tschuktscher,  selvom  det  finder  nogen  Anvendelse^).  Hos  Eski- 
moerne anvendes  det  kun  i  ringe  Grad.  Der  synes  hos  Eskimoerne  at 
være  en  vis  Uvilje  imod  at  anvende  Hundens  Skind;  Lyon  fortæller 
saaledes,  at  en  Iglulirmiut-Eskimo  med  Indignation  vægrede  sig  ved  at 
hjælpe  til  med  Flaaningen  af  en  Hund,  som  han  havde  solgt  til  Euro- 
pæerne^) (en  saadan  Uvilje  findes  ogsaa  hos  Lapperne,  der  aldrig  an- 
vender Hundeskind  og  anser  det  for  urigtigt  at  flaa  en  Hund).  Capt. 
Comer  har  paa  Southampton  Island  set  en  Mand  klædt  i  Hundeskindspels, 
lappet  med  Edderfugleskind ^);  her  er  der  rimeHgvis  Tale  om  en  Fattig- 
mandsdragt. Paa  Lars  Dalagers  Tid  var  det  ogsaa  i  Vestgrønland  et 
Tegn  paa  Fattigdom  at  være  klædt  i  Hundeskind  ^).  Senere  er  det  i 
Grønland  blevet  mere  almindeligt  at  anvende  Hundeskind,  navnlig  til 
Sokker,  Inderpelse  og  Kantning  af  Pelse'').  Ved  Hudsonstrædet  an- 
vendes Hundeskind  ogsaa  meget  til  Sokker;  i  mindre  Grad  sker  dette 
hos  Cumberland-Eskimoerne^). 


B.    Skindbehandling  (Beredning  og  Garvning). 

I  raa  Tilstand  vil  den  døde  dyriske  Hud  ikke  egne  sig  godt  til 
Dragtmateriale.  Alene  af  den  Grund  maa  Skindtilberedning  antages  at 
være  en  meget  gammel  Industri  —  næsten  ligesaa  gammel  som  Skinds 
Anvendelse  til  Beklædning.  En  noget  udviklet  Dragt  af  raa  Huder 
vilde  i  Virkeligheden  snart  vise  sig  ubrugelig  —  Frost  eller  Tørhed 
vilde  hurtigt  forvandle  den  til  en  Spændetrøje,  og  i  Regn  vilde  den 
raadne  op. 

Garvning  og  Skindberedning,  saaledes  som  de  praktiseres  hos  civili- 


1)  Steller.    S.  138. 

2)  Jochelsen.    S.  96  og  S.  387.    Bogoras.    S,  236. 
S)  Lyon.    S.  295. 

*)  Boas.    II.    S.  475. 
^)  Dalager.    S.  58. 
^)  Behrens.    S.   10  —  13. 
'')  Kumlien.    S.  25. 

serede  Folk,  er  udviklet  paa  Grundlag  af  Naturfolkenes  Garvemetoder. 
De  samme  Processer  og  tildels  de  samme  Redskaber,  som  anvendes  i 
det  moderne  Garveri,  genfindes  i  simplere  Skikkelse  hos  Naturfolkene. 
Opgaverne  har  jo  altid  været  de  samme  —  at  fjerne  det  under  Huden 
liggende  Bindevæv  med  vedhængende  Køddele  og  eventuelt  Overhuden 
med  Haarene,  at  gøre  den  døde  Huds  stivnede  Fibre  saa  bløde  og 
bøjelige  som  muligt,  og  at  indføre  en  præserverende  Substans. 

Den  dyriske  Hud  bestaar  af  to  Lag:  Overhuden  og  Læderhuden 
(Corium),  hvorunder  der  ligger  et  Bindevæv,  der  ofte  er  stærkt  fedt- 
holdigt.    Det  er  Corium,  som  garves  til  Læder, 

Skindtilberedningen  er  i  sine  simpleste  Former  en  vidt  udbredt  Kunst; 
men  højst  er  den  udviklet  hos  de  boreale  og  arktiske  Folk. 

I  den  følgende  Oversigt  over  de  hos  arktiske  Folk  anvendte  Skind- 
behandlingsmetoder vil  jeg  først  henlede  Opmærksomheden  paa  de 
meget  sparsomme  Træk,  der  genfindes  overalt  og  ligesom  udgør  et 
fælles  Grundlag;  derefter  vil  jeg  fremdrage  de  vigtigste  Særegenheder, 
som  er  ejendommelige  for  begrænsede  Dele  af  det  arktiske  og  boreale 
Omraade,  og  som  kan  opfattes  som  Vidnesbyrd  om  divergerende  Ud- 
vikling. 

Skindet  tørres  i  udspilet  Tilstand,  for  at  det  ikke  under  Tørringen 
skal  krympe.  Den  vigtigste  Del  af  Skindbehandlingen  er  overalt  den 
mekaniske  Bearbejdelse,  der  har  til  Formaal  dels  at  fjerne  det  subcu- 
tane  Væv  og  undertiden  ogsaa  Haarene,  dels  og  især  at  blødgøre 
Huden  ved  at  bryde  Fibrene  paa  utallige  Steder.  Fjernelsen  af  Haar- 
laget  indledes  i  Regelen  derved,  at  man  lader  Skindene  undergaa  en 
begyndende  Forraadnelse,  ved  hvilken  Slimlaget  opløses,  saa  at  Over- 
huden med  Haarene  let  kan  afskrabes.  Den  mekaniske  Bearbejdelse 
sker  dels  ved  Hjælp  af  Hænder,  F'ødder  og  Tænder,  dels  ved  Hjælp 
af  Sten-,  Ben-,  Træ-  og  Jærnredskaber  af  forskellige  Former.  Et  vig- 
tigt Element  af  Skindbehandlingen  er  Indførelsen  af  en  præserverende 
Substans  —  heri  bestaar  den  egentlige  Garvning.  De  tre  i  moderne 
Garvning  anvendte  Grupper  af  Garvemidler:  Fedtstofier,  Plante-Garve- 
stofifer  og  Mineraler^)  findes  alle  repræsenterede  i  de  arktiske  og  boreale 
Naturfolks  Garvemetoder,  men  ikke  i  samme  Grad  og  forøvrigt  med 
betydelige  lokale  Forskelligheder. 

Alt  i  alt  maa  det  siges,  at  de  fælles  Træk,  som  genfindes  i  alle  de 
arktiske  Skindtilberedningsmetoder,  ikke  har  en  saadan  Karakter,  at  det 
lader   sig  gøre  at  opstille  Begrebet    »arktisk  Skindtilberedning«  i  Mod- 

*)  Ost.    s.  610  o.  f. 


20 

sætning  til  de  sydligere  Former  for  denne  Industri.  Hvad  der  er  fælles 
for  al  arktisk  Skindbehandling,  er  i  Virkeligheden  ogsaa  fælles  for  al 
Skindbehandling  paa  Jorden;  og  vil  man  drage  geografiske  Grænser 
for  de  vigtigste  Former  af  Skindbehandlingens  Teknik,  da  bliver  det 
arktiske  Omraade  ikke  een  Provins,  men  maa  fordeles  mellem  flere 
saadanne. 

Forskellighederne  indenfor  den  arktiske  Skindbehandling  faar  man 
bedst  frem  ved  at  betragte  Skindbehandlingens  Afsnit  hver  for  sig, 

Maaden,  hvorpaa  Dyrene  jiaas,  synes  —  at  dømme  efter  Littera- 
turen —  i  Hovedsagen  at  være  den  samme  overalt.  Paa  større  Dyr 
som  Ren  og  Sæl  skæres  Huden  op  i  Bugens  Midtlinje.  Mindre  Pelsdyr 
og  Fugle  flaas  paa  den  Maade^  at  Skindet  krænges  af.  Dog  vilde  lokale 
Forskelle  rimeligvis  vise  sig,  om  man  havde  mere  indgaaende  Beskri- 
velser af  Processen.  Saaledes  kan  det  nævnes,  at  Lapperne  altid  skæ- 
rer »Bellingerne«,  Huden  af  Renens  For-  og  Bagben,  fra  Krophuden 
under  selve  Flaaningen,  og  hvor  Forbenet  har  siddet,  fremkommer 
derved  et  Hul,  som  syes  sammen  med  Senetraad  ved  »hollandsk  Kast- 
ning« ;  denne  Fremgangsmaade  findes  ikke  i  Litteraturen  omtalt  fra 
andre  Rensdyr-Nomader. 

Efter  at  Huden  er  afflaaet,  bliver  den  i  Almindelighed  tørret,  med 
mindre  selve  Skindtilberedningen  straks  kan  begynde.  Tørringen  foregaar 
ingenlunde  paa  samme  Maade  overalt.  Hos  Lapperne  spiles  Huden  ud 
ved  Hjælp  af  tynde  Pinde,  der  gaar  tværs  over  Huden  paa  dennes 
Kødside,  og  hvis  tilspidsede  Ender  stikkes  ind  i  Hudens  Rand;  paa  den 
lange  Led  holdes  Huden  udspændt  ved  Hjælp  af  en  Stang,  der  er 
noget  længere  end  Skindet,  saa  at  det  udspilede  Skind,  staaende  paa 
Enden  af  Stangen,  kan  lænes  til  Koten  eller  til  et  Træ  for  at  tørres 
(se  Afbildning  af  Linné  i  Iter  lapponicum  S.  152,  beskrevet  S.  153). 
Hovedhuden,  der  flaas  af  som  et  særligt  Stykke,  udspiles  ligeledes  ved 
Hjælp  af  Tværspiler  (se  Fig.  10  i  min  Artikel  »Mokkasiner«);  Ben- 
skindene derimod  holdes  udspilede  ved  brede  Træspaaner,  som  klæbes 
paa  den  klæbrige  Kødside.  Dog  kan  Benskindene  ogsaa  udspiles  ved 
at  klæbes  paa  Kotestøtterne. 

Fra  Samojederne  mangler  en  fyldestgørende  Beskrivelse,  men  ifølge 
mundtlig  Meddelelse  af  den  finske  Etnograf  Kai  Dønner  anvender  de 
en  anden  Fremgangsmaade;   Renskindet  udspiles  her  inde  i  Teltet. 

Hos  Tunguserne  udspændes  den  friske  Hud  paa  Jorden  og  tørres 
saaledes,  før  man  tager  fat  paa  at  skrabe  Kødsiden  ^). 


')  Georgi:  Reise.    I.    S.  2(5 1. 

Tschuktscherne  renser  derimod  Hudens  Kødside  med  en  Kniv  for 
vedhængende  Kød  og  Sener  og  for  den  indre  Membran,  før  Huden 
udspændes  til  Tørring.  Selve  Udspændingen  foregaar  paa  forskellig 
Maade.  Mindre  Pelsdyrs  Skind,  der  altid  krænges  af  hele,  saa  Haar- 
siden  vender  indad,  trækkes  over  et  ejendommeligt  Tørre-Stel,  bestaaende 
af  to  Stænger,  der  ved  den  ene  Ende  er  sammenbundne,  ved  den  anden 
adskilte  ved  et  Mellemstykke.  Renskind  derimod  udspændes  paa  Jor- 
den, idet  Randene  enten  fastholdes  ved  Sten  eller  fæstes  til  Jorden  ved 
Træpinde;  ved  den  sidste  Methode  bliver  Skindet  stærkere  udspændt 
og  faar  et  større  Fladeindhold  efter  Tørringen.  Skind  af  Sæler  og 
Hvalros  udspændes  i  en  Træramme  ved  Hjælp  af  Snore,  der  drages 
gennem  Skindets  Rand  —  det  er  den  samme  Metode,  som  anvendes 
af  Eskimoerne  i  Alaska  ved  Udspænding  af  Sælskind  i). 

Hos  Eskimoerne  er  Udspændingen  af  Skindet  forøvrigt  aldrig  den 
første  Del  af  Skindbehandlingen,  men  hører  til  de  sidste  Afsnit  af 
denne.  I  Alaska  anvendes  hertil,  som  ovenfor  nævnt,  en  Træramme. 
Ogsaa  fra  Cape  Barrow  omtales  lignende  Trærammer  2).  Centraleski- 
moerne  anvender  derimod  sjældnere  en  saadan  Ramme;  her  udspændes 
Skindene  over  Sneen  eller  en  gruset  Plads  ved  Hjælp  af  lange  Træ- 
pløkker, som  holder  Skindet  nogle  Tommer  over  Jorden,  saaledes  at 
Luften  kan  cirkulere  under  det.  Kun  i  Nødsfald,  ved  Vintertid,  tørrer 
Centraleskimoerne  Skindene  udspændt  i  en  Ramme  over  Lamperne  =*). 
Ogsaa  i  Vestgrønland  er  Udspænding  af  Skindet  over  Jorden  et  af  de 
senere  Afsnit  af  Skindbehandlingen;  ifølge  Cranz  udspændes  Sælskindet, 
efter  at  det  har  ligget  i  Urinkarret,  over  en  grøn  Plads  ved  Hjælp  af 
Sæl-Ribben. 

Fra  nordamerikanske  Indianere  kendes  begge  de  hos  Eskimoerne 
anvendte  Metoder  for  Udspænding  af  Skindet,  saavel  over  Jorden  ved 
Hjælp  af  Træpløkker  som  i  en  Ramme  ved  Hjælp  af  en  Snor,  der 
drages  gennem  Huller  i  Randen  af  Skindet.  Hos  Dakotaerne  har  man 
brugt  at  udspænde  Skindet  mellem  Teltets  Stænger  for  at  tørre  det 
ved  Ilden*),  og  hos  Choctaw  udspændes  Skindet  mellem  to  lodrette 
Pæle  5).  Udspændingen  af  Skindet  plejer  heller  ikke  hos  de  nordameri- 
kanske Indianere  at  være  Skindbehandlingens  første  Afsnit,    men  finder 


1)  Bogoras.    S.  217.    Nelson.    S.   116. 

2)  Murdoch.    S.  300. 

»)  Boas.    I.    S.  519.    Amundsen.    S.  235. 
*)  Schoolcraft.    IV.    S.  60. 
5)  Bushneil.    S.  11. 

i  Reglen  først  Sted,  efter  at  Kødsiden  har  undergaaet  en  Skrabning, 
Haarlaget  eventuelt  fjernet  m.  m.  Endvidere  gælder  det  for  indiansk 
Skindbehandling,  at  Skindet  ikke  udspændes  alene  for  at  tørres,  men 
ogsaa  for  i  udspændt  Tilstand  at  underkastes  Skrabning  og  i  nogle 
Tilfælde  Behandling  med  Garvemidler^). 

Forøvrigt  kendes  ogsaa  fra  den  gamle  Verden  Eksempler  paa,  at 
Skind  udspændes  ikke  alene  for  at  tørres,  men  ogsaa  under  selve  Garv- 
ningsprocessen.  Saaledes  meddeler  Pallas,  at  Kalmykkerne  udspænder 
Faareskindet  ved  Hjælp  af  Pløkker  over  Græsset  eller  over  et  Filttæppe 
og  bestryger  Kødsiden  med  det  anvendte  Garvemiddel  (se  nedenfor)^). 
Ogsaa  Baschkirerne  udspænder  den  raa,  friske  Hud  over  Jorden,  og  i 
denne  udspændte  Stilling  skrabes  Haarlaget  af^). 

Udspænding  af  Huden,  foretaget  paa  forskellige  Maader,  spiller  saa- 
ledes en  Rolle  i  Skindbehandlingen  næsten  overalt*),  enten  som  ind- 
ledende Proces,  hvilket  synes  at  være  det  mest  almindelige,  bortset  fra 
Nordamerika,  eller  som  et  senere  Led  af  Skindbehandlingen.  Der  er 
ingen  Tvivl  om,  at  Udspænding  er  et  meget  gammelt  Middel  til  at 
hindre  Huden  i  at  krympe  ved  Tørringen.  Hvor  der  ikke  anvendes 
særlige  Apparater  til  Udspænding,  maa  Huden  med  Hænder  og  Fød- 
der strækkes  kraftigt  paa  langs  og  tværs  for  at  antage  den  rigtige 
Form  5). 

Skønt  Udspændingen  ikke  er  den  første  Del  af  Skindbehandlingen  i 
Nordamerika,  forekommer  det  dog  selvfølgelig  baade  hos  Eskimoer  og 
Indianere,  at  de  raa  Huder  maa  opbevares  en  Tid,  inden  Behandlingen 
kan  foretages;  de  tørres  da  paa  den  simplest  mulige  Maade.  Nenenot- 
Indianerne  i  Ungava  Distriktet  hænger  Renskindene  op  paa  Pæle  for  at 
tørre,  med  Kødsiden  opad,  og  samme  Fremgangsmaade  anvender  Eski- 


^)  Jvf.  Mason:  Skin-dressing.  S,  569.  Hodge:  Handbook.  Art.  »Skin  and  skin-dres- 
sing«.   Morice:  Western  Dénés.    S.   69. 

^)  Pallas:  Historischer  Nachrichten.    I.    S.   138. 

^)  Lepechin,    II.    S.  24. 

*)  Ogsaa  udenfor  det  arktiske  og  boreale  Omraade;  saaledes  meddeler  Musters  (S.  179), 
at  de  patagoniske  Kvinder  udspænder  den  raa  Guanaco-Hud  til  Tørring  i  Solen  ved  at 
fæste  den  til  Jorden  med  Torne  af  Algarroba-Træet.  —  I  Afrika  anvendes  en  lignende 
Metode,  f.  Eks.  af  Wakarewe-Stammen  (ved  Victoria  Nyanza),  som  udspænder  Gede-  og 
Faarehuder  paa  Jorden  og  saaledes  udsætter  dem  for  Solstraalerne  i  længere  Tid  (Koll- 
mann.  S.  92);  paa  samme  Maade  udspænder  og  tørrer  Basutoerne  deres  Oksehuder  (Joest. 
Z.  f.  Ethn.  XVII.  S.  480);  ogsaa  Heikum-Buskmændene  har  dette  Brug  (Werner.  Z.  f. 
Ethn.  XXXVIII.    S.  255). 

S)  Shufeldt.    S.  66  og  PI.  XXVIII. 

moerne  ved  Hudsonbugten  og  andre  Centraleskimoer  overfor  de  mange 
Renskind,  som  vindes  paa  Vildrenjagten^). 

—  En  vigtig  Del  af  Skindbehandlingen  bestaar  i  Fjcernelsen  af  det 
subciitane  V^æv  og  de  derved  hængende  Rester  af  Fedt  og  Kød,  som 
er  meget  tilbøjelige  til  at  raadne.  Til  dette  Arbejde  —  der  forøvrigt 
ikke  altid  fremtræder  som  særligt  Led  af  Skindbehandlingen,  idet  det 
ofte  falder  sammen  med  Brydningen  af  Fibrene  —  udkræves  særlige 
Redskaber,  skærende,  opkradsende  og  skrabende.  Det  er  dog  ingen- 
lunde Hensigten  i  nærværende  Arbejde  at  forsøge  et  Studium  af  de 
forskellige  Skrabeformer  og  deres  Brug  eller  af  de  ved  Skindbehand- 
lingen anvendte  Knive;  Mangfoldigheden  er  i  Virkeligheden  altfor  stor, 
til  at  dette  Emne  kan  behandles  tilfredsstillende  indenfor  denne  Afhand- 
lings Rammer,  da  det  vilde  kræve  stor  Plads  og  et  meget  udvidet 
Illustrationsmateriale.  —  Et  Studium  af  de  nordlige  Folks  Garve- 
redskaber  vilde  forøvrigt  vise  sig  meget  frugtbart;  en  blot  nogenlunde 
fyldestgørende  Behandling  af  dette  Materiale  er  endnu  ikke  foretaget; 
og  for  en  stor  Del  af  Nordasiens  Vedkommende  er  Formerne  endnu 
ikke  tilstrækkeligt  beskrevne.  For  Nordamerikas  Vedkommende  har 
især  Mason  udgivet  betydelige  Materialesamlinger,  men  saa  godt  som 
uden  Bearbejdelse.  Pfeiffer  har  givet  en  værdifuld  systematisk  Frem- 
stilling af  forhistoriske  Skindbehandlings-Redskaber;  men  de  Bidrag, 
denne  Forfatter  til  Sammenligning  har  hentet  fra  nulevende  Naturfolk, 
er  overfladisk  opfattede  og  tildels  misforstaaede. 

Skønt  jeg  ikke  her  kan  komme  ind  paa  et  Studium  af  Garvered- 
skaberne,  vil  jeg  dog  gøre  opmærksom  paa  et  Forhold  af  særlig  Inter- 
esse. De  ved  Skindbehandling  anvendte  Skraberformer  kan  inddeles  i 
to  Grupper,  der  adskilles  ved  Haandtagets  Beskaffenhed.  I  den  ene 
Gruppe  er  Haandtaget  saaledes  indrettet,  at  Skraberen  føres  med  een 
Haand.  I  den  anden  Gruppe  er  Haandtaget  dobbelt,  og  Skraberen 
føres  med  begge  Hænder.  Jeg  vil  foreslaa  at  kalde  den  første  Gruppe 
de  »enhaandede«  Skrabere  og  den  anden  Gruppe  de  •»tvehaandede'i. 
Skrabere.  Indenfor  hver  af  Grupperne  er  der  forøvrigt  et  meget  be- 
tydeligt Antal  af  Former.  Som  Eksempel  paa  en  enhaandet  Skraber 
kan  nævnes  en  hos  vestlige  Dénéer  anvendt  Form  (beskrevet  og  atbil- 
det  i  Morice:  Western  Dénés.  S.  70.  Fig.  55);  den  bestaar  af  et  Stykke 
Rengevir,  som  i  den  ene  Ende  er  forsynet  med  en  skarp  takket  Kant, 
medens  den  øvre  Ende  er  omvundet  med  et  Stykke  Renskind  til  Haand- 
tag.     Et  Eksempel   paa  den   tvehaandede  Skraber  er  den  hos  Tschukt- 


1)  Turner.    S.  277  og  207.    Boas.    I.    S.  522. 

scherne  almindelig  anvendte  Form  (afbildet  Bogoras  Fig.  144  a);  den 
bestaar  af  en  rund,  flad  Sten,  hvis  ene  Side  er  skærpet,  og  hvis  anden 
uskærpede  Side  er  indsat  i  Midten  af  en  svagt  buet  Træstok,  hvis 
Ender  da  danner  Haandtag.  Et  mere  primitivt  Eksempel  findes  bl.  a. 
hos  Schasta-Indianerne,  der  bruger  en  Hjorte- Ulna  eller  Elsdyrets  Ribben 
som  tvehaandede  Skrabere  (Dixon :  The  Shasta  S.  396).  Den  nævnte 
Gruppering  har  særlig  Interesse  derved,  at  de  tvehaandede  Skrabere 
har  en  ejendommelig  geografisk  Udbredelse,  idet  de  findes  i  det  nord- 
lige Eurasien  fra  Lapland  til  Beringsstrædet,  samt  i  Nordamerika  hos 
mange  Indianerstammer,  men  derimod  ganske  mangler  hos  Eskimoerne, 
som  til  Gengæld  besidder  højt  udviklede  enhaandede  Skrabere. 

—  AfJiaaring  af  Skindet  spiller  en  stor  Rolle  i  de  boreale  Egne, 
mindre  i  de  arktiske.  Afhaaringsprocessen  er  ikke  ganske  ens  alle- 
vegne; Variationerne  angaar  dog  i  Regelen  kun  mindre  Detailler.  En 
ret  simpel  Fremgangsmaade  —  men  dog  næppe  den  ældste  —  bestaar 
deri,  at  Haarene  afskæres  med  en  Kniv,  uden  at  man  først  har  løsnet 
Haarlaget  ved  Gæring.  Tunguserne  forvandler  deres  slidte  Vinterklæder 
til  Sommerklæder  ved  at  barbere  Haarlaget  af^).  Det  ser  af  Georgis 
Fremstilling  ud,  som  om  de  sydlige  Tunguser  heller  ikke  ved  Afhaaring 
af  friske  Skind  har  anvendt  nogen  Gæringsproces;  de  skærer  Haarene  af 
med  Kniv,  og  ved  samme  Lejlighed  afkradser  de  ogsaa  Narven^)  (som 
derimod  skaanes,  naar  Haarene  i  F'orvejen  er  løsnet  ved  Gæring).  Og- 
saa Baschkirerne  afhaarer  de  raa  Huder  uden  forudgaaende  Gæring^), 
Dakotaerne  skal  have  brugt  at  skære  Haarene  af  den  friske  Bøffelhud 
med  en  meget  skarp  Kniv*).  Det  er  en  lignende  Metode  Eskimoerne 
anvender  overfor  Sælskind  for  at  frembringe  det  saakaldte  « Vandskind », 
som  er  mørkt  af  Farve  og  vandtæt,  fordi  Epidermis  er  forblevet 
uskadt^). 

Den  Iagttagelse,  at  Haarene  løsnes,  naar  Skindet  faar  Lov  til  at 
undergaa  en  begyndende  Forraadnelsesproces,  ligger  overordentlig  nær 
for  ethvert  Naturfolk,  der  anvender  dyriske  Huder.  Det  viser  sig  da 
ogsaa,  at  denne  Iagttagelse  er  benyttet  saa  godt  som  alle  Vegne.  Den 
Maade,  hvorpaa  den  nødvendige  Forraadnelsesproces  iværksættes,  varierer 
en  Smule.     Enten    lader    man   den    forløbe  forholdsvis  hurtigt,    og  maa 


1)  Ferdinand  Muller.    S.  48. 

*)  Georgi:  Reise.    I.    S.  261. 

')  Lepechin.     II.     S.  24. 

*)  Schoolcraft.     IV.     S.  60. 

5)  Murdoch.     S.  110  og  135.     Amundsen.     S.  234. 

da  passe  paa  at  afbryde  den  i  Tide  —  kun  Slimlaget  niellcni  Overhud 
og  Corium  maa  opløses,  Læderhuden  selv  maa  naturligvis  ikke  angri- 
bes; eller  ogsaa  lader  man  den  forløbe  ganske  langsomt  og  sikrer  sig 
derved  imod  Ødelæggelse  af  Huden.  Efter  at  Slimlaget  er  opløst, 
lader  Haarene  sig  let  afskrabe  eller  afplukke,  uden  at  Narven  behøver 
at  tage  Skade. 

Vestgrønlænderne  lægger  saaledes,  ifølge  Cranz,  det  Sælskind,  som 
skal  anvendes  til  Saaler  eller  Støvleskafter,  to  eller  tre  Dage  i  Urin- 
ballen og  fjerner  derpaa  Haarene  ved  Hjælp  af  Kniven  eller  Tænderne'). 
Nenenot  Indianerne  lægger  ganske  simpelt  de  Renskind,  som  skal  af- 
haares,  i  en  Bunke;  efter  nogle  Dages  Forløb  løsnes  Haarene  og  af- 
skrabes*'*). Point  Rarrow-Eskimoerne  bringer  de  Sælskind,  som  skal 
hvidgarves,  ind  i  det  varme  Hus  og  lader  dem  ligge  der  oprullede 
nogle  Dage  for  at  gære,  hvorefter  Haar  og  Epidermis  let  afskrabes''). 
Tschuktscherne  opbløder  det  Skind,  som  skal  afhaares,  hvorefter  det 
kun  behøver  at  ligge  sammenfoldet  i  24  Timer,  før  Haarene  løsnes  og 
kan  afskrabes').  Samme  Metode  omtaler  Steller  fra  Itelmerne.  —  Vidt 
udbredt  er  den  Metode  at  lægge  Huden  i  Vand  for  at  løsne  Haarene; 
den  kendes  fra  forskellige  Indianerstammer,  Centraleskimoerne,  Orot- 
schonerne.  Lapperne  og  endnu  flere  Folk.   — 

—  Hvad  enten  Huden  faar  Lov  at  beholde  Haarlaget  eller  dette 
fjernes,  vil  Holdbarheden  i  meget  betydelig  Grad  forøges,  naar  Corium 
imprægneres  med  et  eller  andet  Garvemiddel.  Næsten  overalt,  hvor 
Skind  anvendes  til  Klædedragt,  bruges  i  Skindbehandlingen  et  eller 
andet  imprægnerende  Stof.  Der  anvendes  hos  Naturfolkene  et  stort 
Antal  forskellige  Garvemidler;  med  Hensyn  til  deres  kemiske  Beskaf- 
fenhed kan  de  deles  i  tre  Grupper:  Fedtstoffer,  Plantegarvestoffer  og 
mineralske  Stoffer;  det  er  den  samme  Tredeling,  som  anvendes  overfor 
den  moderne  Industris  Garvemidler^).  Dertil  kommer  dog  endnu  hos 
mange  nordlige  Naturfolk  Røgning  af  Skindene,  en  Fremgangsmaade, 
som  mærkværdigt  nok   ikke  bruges  i  moderne  Garvning. 

Garvning  med  Fedtstoffer  er  den  mest  udbredte  Garvningsmetode, 
og  Schurtz  anser  den  for  at  være  den  ældste ").    I  nogle  Tilfælde  synes 


1)  Cranz.     I.     S.  218. 
')  Turner.     S.  293. 
*)  Murdoch.     S.  300. 
*)  Bogoras.     S.  220. 
^)  Ost.     S.  610. 
*)  Schurtz.     S.  315. 


26 

dog  Farvning  af  Skind  med  Plantestoffer  at  være  ældre  end  Fedtgarv- 
ning —  dette  synes  saaledes  at  gælde  for  Eskimoernes  Vedkommende. 
Fedtgarvning  er  dog  utvivlsomt  overordentlig  gammel  og  spiller  i  det 
arktiske  og  boreale  Omraade  en  stor  Rolle.  Det,  som  sker  ved  Fedt- 
garvningen, er  i  Hovedsagen  følgende:  de  anvendte  Fedtstoffer  iltes  til 
Oxyfedtsyre,  der  forbinder  sig  fast  med  Coriums  Fibre,  hvorved  disse 
præpareres  mod  Forraadnelse.  Det  er  dog  en  Selvfølge,  at  det  ikke 
fra  første  Begyndelse  er  for  denne  præserverende  Evnes  Skyld,  at  man 
har  anvendt  Fedtstoffer  i  Skindbehandlingen;  rimeligvis  er  man  først 
blevet  opmærksom  paa  Fedtets  Evne  til  at  blødgøre  Skindet  og  be- 
skytte det  mod  Væde  —  og  endnu  er  det  maaske  i  de  fleste  Tilfælde 
disse  ret  iøjnefaldende  Egenskaber,  der  motiverer  Naturfolkenes  Fedt- 
garvning. 

Hjærnemasse  er  det  mest  karakteristiske  af  de  hos  nordamerikanske 
Indianere  anvendte  Garvemidler^)  og  anvendes  ogsaa  hos  flere  nordasia- 
tiske Folk,  saaledes  hos  Burjaterne^)  og  Tunguserne^)  m.  fl.  Utvivl- 
somt er  det  Hjærnens  rigelige  Fedtindhold  der  har  Betydning,  rimelig- 
vis er  netop  Hjærnens  Fedtstoffer  særlig  egnet  til  dette  Brug,  fordi  de 
har  en  blødere  Konsistens,  lettere  blander  sig  med  Vand  og  hurtigere 
trænger  ind  i  Hudens  Porer  end  det  stive,  talgagtige  Fedt  fra  Drøv- 
tyggernes Ryg  og  Bug.  —  Leveren  nævnes  ogsaa,  omend  lidt  sjæld- 
nere, som  Garvemiddel  hos  nordamerikanske  Indianere,  Tunguser,  Ta- 
tarer og  andre  Folk;  her  kan  der  næppe  være  Tale  om,  at  Leverens 
ringe  Fedtindhold  spiller  nogen  synderlig  Rolle  —  derimod  virker  den 
halvraadne  knuste  Lever  paa  Grund  af  sit  Galdeindhold  opløsende  paa 
de  Fedtstoffer,   som  den  anvendes  sammen  med. 

Søfugleæg  og  i  endnu  højere  Grad  Fiskerogn  er  hyppigt  brugte 
Garvemidler  i  Nordasien.  Ostjakerne  tager  Fiskerogn  eller  tørrede  Fiske- 
maver i  Munden,  tygger  dem  og  sprøjter  Massen  ud  over  Skindets  Kød- 
side, som  i  Forvejen  er  renset  og  opkradset  med  Skraberen*);  Fiskehuder 
garver  de  med  samme  Middel.  Erman  gør  opmærksom  paa,  at  Ægge- 
stokkene, navnlig  om  Vinteren,  er  overordentlig  rige  paa  Fedt,  og  kun 
fra  denne  Del  af  Fiskelegemet  kan  Fedtet  faas  i  flydende  Tilstand  ad 
rent  mekanisk  Vej,  ved  Tygning,  uden  Kogning  eller  Smeltning^). 
Brugen    af  Fiskerogn    og    Fiskefedt    som    Garvemiddel   hos    de   sydlige 


')  Mason:  Skin-dressing.     S.  568  o.  f. 
2)  Pallas:  Nachrichten.     I.     S.   182. 
^)  Georgi:  Russiand.     S,  176. 
*)  Pallas:   Reise.     III.     S.  45. 
^)  Erman:  Reise.     I.     S.  570. 

Tunguser  og  hos  Itelmerne  har  en  Hgnende  Karakter  som  hos  Ostja- 
kerne:  Garvemidlet  tygges  ogsaa  her  raat  og  spyttes  ud  over  Skindet^). 
Aleuterne  garvede  Fugleskind  med  halvraadden  Fiskerogn^).  En  for- 
modentlig yngre  Fremgangsmaade  anvendes  af  Eskimoerne  ved  Berings- 
strædet,  som  indgnider  Rensdyrskind  paa  Kødsiden  med  kogt,  endnu 
varm  Fiskerogn^). 

Ved  Kogning  kan  jo  Fedtstoffer  i  flydende  Tilstand  frembringes  og- 
saa af  andre  dyriske  Legemsdele  end  de  nævnte.  Kødsuppe  er  da 
heller  ikke  ukendt  som  Garvemiddel ;  den  anvendes  hertil  af  nogle 
Indianerstammer  f.  Eks.  Ponca  og  Omaha,  samt  lejlighedsvis  af  Tschukt- 
scherne. 

Ved  Afkogning  af  Renens  Knogler,  som  i  Forvejen  er  knuste,  vin- 
der Lapperne  en  Slags  Fedt,  der  er  fortrinlig  egnet  til  Indsmøring  af 
Skind  og  Læder.  Dog  anvendes  Fedtgarvning  i  egentlig  Forstand  kun 
meget  lidt  hos  Lapperne,  som  derimod  er  meget  forfarne  i  Barkgarv- 
ning; men  det  nævnte  Stof  bruges  til  Indgnidning  af  Skind  og  Læder, 
efter  at  den  egentlige  Garvning  er  tilendebragt,  for  at  gøre  Materialet 
blødt  og  modstandsdygtigt  mod  Vand.  Vi  staar  her  overfor  en  meget 
gammel  Anvendelse  af  Fedtstofferne,  thi  som  ovenfor  antydet  er  det 
ikke  Fedtstoffernes  garvende  Egenskaber,  men  derimod  deres  Evne  til 
at  gøre  Huderne  bløde  og  vandtætte,  der  først  har  tiltrukket  sig  Natur- 
folkenes Opmærksomhed.  Indfedtningen  er  derfor  ofte  Skindbehandlin- 
gens sidste  Akt,  og  hos  mange  nordlige  Folk  er  det  Skik  stadig  at 
holde  Klæderne  indfedtede.  Lapperne  indsmører  saaledes  bestandig 
deres  Skindbroge  i  Fedt,  for  at  holde  dem  bløde  og  vandtætte;  Ostja- 
kernes  Fiskeskindsklæder  stinker  af  Fisketran*).  Det  fortælles  om  Mon- 
golerne, at  de  altid,  naar  de  faar  Fedt  paa  Hænderne,  stryger  det  af 
paa  Klæderne^);  og  denne  Skik  genfindes  hos  flere,  rimeligvis  alle 
arktiske  Folk.  Ogsaa  fra  Eskimoerne,  som  —  bortset  fra  de  vestlig- 
stes  Anvendelse  af  Fiskerogn  ved  Rensdyrskinds  Behandling  —  synes 
ganske  ukendt  med  Fedtgarvning,  kendes  dog  denne  Skik  at  indfedte 
Klæderne;  navnlig  Tarmskindsskjorten  maa  holdes  vel  oljeret  for  ikke 
at  blive  sprød  ^).    Murdoch  formoder,  at  Point  Barrow  Eskimoerne  lader 


1)  Georgi:  Reise.     I.     S.  261.     Steller.     S,  319. 

^)  Schwostow  og  Davidow.    II.     S.  11. 

')  Nelson.     S.   117. 

*)  Erman:  Reise.     I.     S.   576. 

5)  Ermans  Archiv.     XX.     S.   190. 

«)  Turner.     S.  222.     Beechey.     I.     S.  340. 

lidt  Spæk  blive  siddende  paa  de  Sælskind,  som  skal  garves  til  sorte, 
vandtætte  Skind,  »to  make  them  oily  and  waterproof « .  Ifølge  samme 
Forfatter  anvender  Eskimoerne  til  vandtætte  Saaler  Skind  af  Hvidhval, 
Klapmyds,  Hvalros  og  Isbjørn,  som  er  behandlede  med  Tran  (»oildres- 
sed  skins« )^).  Vest-Eskimoerne  anvender  ogsaa  Oljering  med  Tran  ved 
Tilberedning  af  Spermophilus-,  Moskusrotte-  og  Fugleskind,  for  at  gøre 
Skindene  blødere;  Indfedtningen  med  Tran  er  Skindbehandlingens  sidste 
Akt,  efter  at  den  mekaniske  Bearbejdelse  og  Tørring  er  tilendebragt, 
og  kan  neppe  opfattes  som  nogen  Garvningsproces.  Egentlig  Fedt- 
garvning forekommer  i  det  hele  taget  næsten  ikke  hos  Eskimoerne. 
Kun  i  den  foran  omtalte  Anvendelse  af  Fiskerogn  hos  Eskimoerne  ved 
Beringsstrædet  synes  der  at  være  Tale  om  Fedtgarvning;  maaske  har 
de  vestlige  Eskimoer  lært  denne  Kunst  af  de  sibiriske  Naboer.  Dette 
Forhold,  at  Fedtgarvning  saa  godt  som  ganske  mangler  hos  Eskimoerne, 
er  meget  paafaldende,  navnlig  naar  man  tager  i  Betragtning,  at  denne 
Garvningsmetode  anvendes  rigeligt  af  alle  deres  Naboer,  saavel  i  Ame- 
rika som  Asien.  Det  er  muligt,  at  en  af  Aarsagerne  til  dette  Forhold, 
ligger  i  den  Kendsgærning,  at  de  arktiske  Sødyr  har  overordentlig 
trannede  Skind ;  som  vi  nedenfor  skal  se,  er  Hensigten  med  den  eski- 
moiske Uringarvning  bl.  a.  at  fjerne  Skindenes  overflødige  Fedtindhold. 
Det  er  maaske  endogsaa  muligt,  at  Eskimoerne  ubevidst  fedtgarver 
Sød)'renes  Skind  med  den  Tran,  som  disse  selv  indeholder;  dette  — 
som  saa  mange  andre  Spørgsmaal  vedrørende  Naturfolkenes  Garveme- 
toder  — -  lader  sig  kun  besvare  ved  Hjælp  af  kemisk  Undersøgelse. 
Under  alle  Omstændigheder  vedbliver  dog  Mangelen  af  indførte  Fedt- 
stoffer i  den  eskimoiske  Skindbehandling  at  være  et  mærkværdigt  etno- 
grafisk Faktum,  som  navnlig  fremtræder  grelt,  naar  man  sammenligner 
nærboende  eskimoiske  og  indianske  Stammers  Behandling  af  Ren- 
skind 2). 

Hos  tyrkiske  og  mongolske  Nomader,  for  hvem  Husdyrenes  Mælk 
spiller  en  stor  Rolle  som  Fødemiddel,  er  det  Mælkens  let  opløselige  og 
let  tilgængelige  Indhold  af  Fedt,  der  anvendes  som  Garvemiddel.  Sam- 
men med  det  tyrkiske  Folk  Jakuterne  er  dette  Garvemiddels  Brug 
trængt  langt  mod  Nord.  Jakuternes  Hesteskind  faar  en  grundig  Sur- 
mælksbehandling^).  Det  er  en  Selvfølge,  at  Surmælksgarvningen  ikke 
har    kunnet   vinde  Indpas    hos    de  Arktikere,    som    ikke    malker    noget 


1)  Murdoch.     S.  300  og   110. 
*)  Turner.     S.   207  og  294. 
»)  Erman:  Reise.     II.     S.    276. 

Husdyr;  heller  ikke  har  de  malkende  Rensdyrnomader  optaget  denne 
Skik,  da  Renmælken  er  altfor  sparsom  og  værdifuld  for  en  saadan 
Anvendelse. 

—  Mindre  Betydning  end  Fedtgarvning  har  Anvendelsen  af  Plante- 
garvestoffer  hos  de  nordlige  Naturfolk.  Dog  findes  der  adskillige  her- 
henhørende Garvemidler  i  Brug,  saavel  i  Amerika  som  i  det  nordlige 
Eurasien;  og  særlig  Interesse  faar  enkelte  af  disse  derved,  at  de  kaster 
Lys  over  dette  Spørgsmaal,  hvorledes  Brugen  af  Plantegarvestoffer  er 
opkommen. 

Medens  Brugen  af  Fedtstofter  ved  Skindbehandlingen  ikke  synes 
uforklarlig  —  fordi  Fedtets  blødgørende  Indflydelse  paa  Dyrehuder  er 
saa  iøjnefaldende  —  kunde  det  maaske  blive  vanskeligere  at  tænke  sig 
Anvendelse  af  Plantegarvestofter  opstaaet  hos  primitive  Mennesker.  I 
enkelte  af  de  Tilfælde,  hvor  Barkgarvning  findes  hos  Naturfolk,  er  der 
maaske  ogsaa  Tale  om  Laan  fra  Civilisationen  —  f.  Eks.  naar  de  øst- 
lige Sioux  anvendte  et  Afkog  af  Egebark  til  Bisonhuden  ^)  —  men  i 
mangfoldige  andre  Tilfælde  findes  Plantegarvestofter  anvendt  af  Natur- 
folk, uden  at  det  er  muligt  at  antage  noget  saadant  Laan.  I  Virkelig- 
heden taber  Barkgarvningen  sig  i  forhistorisk  Mørke,  og  det  er  hos 
Naturfolkene  vi  maa  søge  Forklaringen  paa  dens  Oprindelse. 

Ved  en  Betrastnine:  af  de  hos  Naturfolk  forekommende  Metoder  for 
Anvendelse  af  Plantestofter  i  Skindbehandlingen,  maa  man  uvægerlig 
komme  til  den  Opfattelse,  at  der  i  de  fleste  Tilfælde  tilsigtes  en  Farv- 
ning af  Skindet,  og  i  mange  Tilfælde  er  det  øjensynligt  netop  for  at 
farve  Skindet,  at  man  behandler  det  med  de  paagældende  Stofter;  det 
er  derfor  næppe  nogen  uberettiget  Antagelse,  at  Brugen  af  Plantegarve- 
stofter har  sin  Rod  i  Skindfarvningen. 

Hos  de  arktiske  Folk  er  Elkbark  den  vigtigste  ved  Skindfarvning 
anvendte  Plantesubstans.  EUebarkens  Brug  er  overordentlig  vidt  ud- 
bredt —  fra  Lapperne  og  til  de  vestlige  Eskimoer.  Det  synes,  at 
Ellebarkfarvningen  har  sin  største  Betydning  i  det  nordøstlige  Asien, 
hos  Kamtschadalerne,  Korjakerne  og  Tschuktscherne.  Efter  at  Itelmerne 
har  fedtgarvet  Hundeskindene  med  en  Blanding  af  raaddent  Træ  og  Fiske- 
rogn, farver  de  dem  rødbrune  med  Eliebark;  Kødsiden  af  de  Rensdyr- 
og  Sælskind,  som  skal  bruges  til  Klæder,  farver  de  ligeledes  rødbrune 
med  Eliebark  —  de  koger  Barken  i  Vand  eller  tygger  den,  spytter 
den  ud  paa  Skindet  og  gnider  den  ind.  Rødfarvningen  af  Sælskind 
foregaar    paa    en    mere    grundig  Maade:    efter   at  Afhaaringen    er    fore- 

gaaet,  sys  Skindene  sammen  til  en  Sæk,  med  Narvsiden  indad;  i  denne 
Sæk  hældes  meget  stærk  Dekokt  af  Ellebark,  med  Barken  i.  Sækken 
syes  til  og  kastes  hen  i  Jurten;  naar  nogen  har  Tid,  tager  han  Sæk- 
ken, lægger  den  paa  et  Underlag  af  Træ  og  slaar  paa  den  med  en 
Trækølle,  og  saaledes  behandles  Sækken  flere  Gange,  indtil  den  røde 
Farve  er  trængt  helt  igennem;  da  skæres  Sømmene  op.  Læderet 
tørres  og  gøres  siden  blødt  ved  Bearbejdning  med  Hænderne^),  — 
Sljunin  meddeler  om  de  Indfødte  i  den  ochotske  og  kamtschadalske 
Kreds,  at  de  farver  Skindets  Kødside  rød  med  Barken  af  en  Slags  El, 
undertiden  blandet  med  Poppelbark,  hvis  Farven  ønskes  lysere.  Barken 
koges  i  Vand,  og  siden  lægges  Skindet  i  Dekoktet  eller  bestryges  der- 
med paa  Kødsiden.  Korjakerne  tilsætter  det  jærnholdige  Vand  fra 
Slibestenstruget  til  Barkudtrækket,  for  at  gøre  Farven  mørkere  (Jærn 
med  Tannin  giver  sort  Farve).  Til  Farvning  af  Sælskind  anvendes 
ifølge  Sljunin  Afkog  af  Ellebark  med  iblandet  Aske  af  Poppeltræ  ^). 

Tschuktscherne  farver  Renskindene  i  en  Blanding  af  Urin  og  fin- 
skaaret  Ellebark,  der  varmes  en  Times  Tid  over  Lampen,  hvorefter 
Skindets  Kødside  indgnides  dermed.  Denne  Farvning  med  Ellebark 
anses  af  Tschuktscherne  for  ganske  nødvendig,  den  gør  Skindet  blø- 
dere og  svarer  —  efter  Bogoras'  Opfattelse  -—  i  nogen  Grad  til  Garv- 
ning. De  farvede  Skind  staar  sig  meget  bedre  overfor  Fugtighed  end 
de  ufarvede^). 

Eskimoerne  ved  Beringsstrædet  kender  ogsaa  til  at  farve  Skind  med 
Ellebark,  skønt  de  anvender  denne  Kunst  i  langt  ringere  Grad  end 
Tschuktscherne.  Udtrækket  af  Ellebark  bruges  til  at  farve  det  tynde 
pergamentagtige  Sælskind,  som  anvendes  til  Prydelser;  ligeledes  bruges 
det  til  at  farve  det  uldhaarede  Skind  af  ufødte  Sæler.  Haarene  tager 
nemlig  ligesom  Huden  imod  det  røde  Farvestof  ~  et  Forhold,  som  og- 
saa kendes  og  benyttes  af  Tschuktscherne,  der  hertil  bruger  et  Dekokt 
af  Ellebark  og  den  indre  Bark  af  Lærketræet*).  Lejlighedsvis  farver 
ogsaa  Eskimoerne  Renskind  med  Dekokt  af  Ellebark^).  —  Det  ligger 
nær  at  formode,  at  denne  Farvning  er  kommet  til  de  vestlige  Eskimoer 
fra  Tschuktscherne;  men  forøvrigt  niaa  Anvendelsen  af  Plantefarvestoffer 
antages  at   være  gammelkendt  af  Eskimoerne.     Den   findes  ganske  vist 


1)  Steller.     S.  137,  304  og  111. 
=*)  Sljunin.     I.     S.  636  og  640. 
S)  Bogoras.     S.  291. 
*)  Nelson  S.   117.     Bogoras  S.  221. 
••)  Kelly.     S.  26. 

ikke  hos  Centraleskimoerne,  men  om  Grønlænderne  meddeler  Cranz,  at 
de  farver  det  tynde  pergamentagtige  blegede  Sælskind  rødt  ved  Hjælp 
af  Barken  af  Rødderne  af  opskyllede  Graner;  Barken  tygges  ind  i  Læ- 
deret^). Ogsaa  Østgrønlænderne  har  kendt  til  at  farve  Skind  med 
Bark;  den  her  anvendte  Metode  var  følgende:  Skindet  gaves  Form  af 
en  Pose,  hvori  Barkstykkerne  anbragtes,  og  denne  Pose  tyggedes,  ind- 
til Barken  var  knust;  derefter  anbragtes  Posen  med  Barken  i  Urin,  og 
efter  nogle  Dage  havde  Skindet  en  smuk  rød  Farve-).  Denne  Metode 
minder  om  Itelmernes,   men  har  en  mere  primitiv  Karakter. 

Hos  de  nordamerikanske  Indianere  synes  Plantefarvestoffer  kun 
sjældent  at  have  været  anvendt  ved  Skindbehandlingen;  Omahaerne 
skal  dog  have  frembragt  en  mørkeblaa  eller  sort  Farve  ved  at  blande 
Ahornbark  med  pulveriseret  brændt  Okker ^)  (atter  Jærn  og  Tannin). 

Gaar  vi  fra  Nordøstasien  mod  Vest  og  Sydvest,  da  genfindes  An- 
vendelsen af  Ellebark  hos  en  Række  af  Folk.  Saaledes  anvender  Ja- 
kuterne  —  ifølge  mundtlig  Meddelelse  af  Pekarski  —  Dekokt  af  Elle- 
bark  og  af  Lærketræets  Bark  til  Skindfarvning.  Tunguserne  i  Trans- 
baikalien  farver  Skindenes  Kødside  ved  Indgnidning  med  et  Dekokt  af 
Eliebark  og  Aske*);  og  Heste-  og  Gedehaar,  som  anvendes  til  Udsmyk- 
ning af  Klæderne,  rødfarves  ligeledes  i  samme  Dekokt  eller  i  et  Afkog 
af  Roden  af  Asperula  tinctoria.  Ogsaa  Burjaterne  anvender  Eliebark 
til  Skindfarvning ^).  Kirgiserne  farver  derimod  Gedeskind  gulbrune  med 
med  et  Afkog  af  Roden  af  Statice  tatarica  i  Alun  og  med  iblandet  Faare- 
fedt,  og  den  samme  Kunst  kender  Kalmykkerne^). 

Hos  de  nordlige  asiatiske  Samojeder  anvendes  —  ifølge  Meddelelse 
fra  Kai  Dønner  —  Bark  af  visse  Træer  ved  Skindbehandlingen.  Bar- 
ken ligger  først  nogen  Tid  i  Blød,  og  med  den  opblødte  Bark  gnides 
Skindet.  Ved  denne  Behandling  bliver  Skindet  blødere  og  samtidig 
farves  det. 

Medens  Anvendelsen  af  Bark  synes  ganske  ukendt  hos  de  euro- 
pæiske Samojeder,  spiller  den  den  allerstørste  Rolle  hos  Lapperne.  Tre 
Slags  Bark  anvendes  i  Lappernes  Skindbehandling,  nemlig  af  Birk  (den 
indre,   brune  Bark),   Pil  og  El,   og  desuden  bruges  lejlighedsvis  Enebær- 


1)  Cranz.     I.     S.  220. 

2)  Thalbilzer.     S.  50G. 

')  Hodge.     Artiklen   »Skin  and  skin-dressing«. 

*)  Georgi:  Reise.     I.     S.  261. 

5)  Pallas:  Nachrichten.     I.     S.   173. 

^)  Pallas:  Reise.     I.     S.  389.     Pallas:  Nachr.     I.     S.  140. 


32 

grønt.  Vi  vil  først  betragte  Brugen  af  Ellebark,  som  udmærker  sig 
ved  primitive  og  utvivlsomt  meget  gamlo  Metoder,  mindende  stærkt 
om  tilsvarende  fra  det  østlige  Sibirien.  Ligesom  Itelmerne  tygger  og- 
saa  Lapperne  Ellebarken  og  spytter  den  ud  over  Skindet;  kun  afhaa- 
rede  Skind  farves  paa  denne  Maade  og  altid  paa  Narvsiden.  For  at 
gøre  Farven  stærkere  kan  man  blande  Barken  med  Roden  af  Potentilla 
erecta.  Tygningen  af  Ellebarken  anses  dog  nu  for  en  meget  gammel- 
dags og  ubekvem  Fremgangsmaade  —  moderne  Lapper  bruger  den 
endnu,  men  foretrækker  at  koge  Barken  og  derefter  indgnide  Skindets 
Narvside  med  den  vaade  Bark.  Ligesom  de  sydlige  Tunguser  anvender 
ogsaa  nogle  Lapper  Aske  (den  lette  Faldaske)  i  Ellebarksudtrækket  for 
at  gøre  den  rødbrune  Farve  stærkere.  En  lysere  gulbrun  Farve  faar 
Skindet  ved  Behandling  med  et  Udtræk  af  Enebærgrønt  (hos  Syd- 
lapperne). 

Farvningen  med  Eliebark  foretages  hos  Lapperne  som  et  af  de 
sidste  Led  i  Skindbehandlingen.  Det  synes,  at  der  altid  forud  for  den 
gaar  en  Behandling  med  Birkebark  eller  Vidjebark;  undertiden  blandes 
Ellebarken  (eller  Enebærgrøntet)  i  Birkebarksudtrækket.  Behandlingen 
med  Birke-  eller  Vidjebark  er  den  egentlige  Garvning.  Pladsen  her 
tillader  ikke  at  komme  nærmere  ind  paa  en  Beskrivelse  af  de  anvendte 
Metoder;  det  skal  blot  fremhæves,  at  et  afhaaret  Skind  lægges  nogen 
Tid  (Natten  over)  i  et  Afkog  af  Birkebark,  hvorimod  et  Pelsskind  ind- 
gnides gentagne  Gange  paa  Kødsiden  med  selve  den  opblødte  Bark, 
som  har  staaet  en  lille  Tid  i  hedt  Vand.  Denne  sidste  Metode  minder 
om  den  ovenfor  citerede,  af  Kai  Dønner  beskrevne  fra  Samojederne. 

Medens  Lappernes  Farvning  med  Eliebark  stærkt  minder  om  nord- 
østasiatiske Fremgangsmaader,  gælder  dette  ikke  om  deres  Anvendelse 
af  Birke-  og  Vidjebark,  og  Efterretningerne  om  samojedisk  Garvning  er 
for  ufuldstændige  til  at  der  lader  sig  drage  indgaaende  Sammenlig- 
ninger. Det  er  et  foreløbig  uløst  Spørgsmaal,  i  hvilket  Forhold  Lap- 
pernes (og  Samojedernes)  Barkgarvning  staar  til  den  bofaste  Befolknings 
i  det  nordlige  Rusland,  Finland  og  Skandinavien.  Hvad  Skandinavien 
angaar,  vil  jeg  blot  fremhæve,  at  norske  og  svenske  Bønder  i  langt 
mindre  Grad  end  Lapperne  anvender  Bark  til  deres  Skindbehandling, 
og  derimod  i  udstrakt  Grad  nøjes  med  Fedtgarvning,  hvilket  staar  i 
Modsætning  til  lappisk  Sædvane. 

Lapperne  anvender  Bark  af  to  Grunde:  for  det  første  bliver  Sko  og 
Pelse  mere  holdbare  derved  og  holder  bedre  paa  Haarene,  for  det  an- 
det giver  Barkbehandlingen  navnlig  de  af haarede  Skind  en  smuk  Farve ; 


33 

især  holder  de  meget  af  den  rødbrune  Farve,  og  det  er  udelukkende 
for  Farvens  Skyld,  at  Eliebarken  anvendes. 

Som  ovenfor  nævnt  anser  jeg  det  for  overordentlig  sandsynligt,  at 
Brugen  af  PlantegarvestofFer  har  sin  Rod  i  Skindfarvning;  den  først  af 
æstetiske  Hensyn  foretagne  F'arvning  med  Bark  har  efterhaanden  vist 
sig  gavnlig  for  Skindets  Kvalitet.  —  Den  i  EUebarken  indeholdte  pragt- 
fulde rødbrune  Saft  er  meget  let  at  bemærke  —  den  kommer  frem, 
hver  Gang  El  fældes;  den  kendes  rimeligvis  af  alle  nordlige  Folk  og 
anvendes  ikke  alene  i  Skindbehandlingen.  Lapperne  farver  bl.  a.  ogsaa 
Trækar  dermed,  Syrjænerne  farver^)  deres  vævede  Skjorter  deri,  og  de 
nu  uddøde  »Red-Indians'<  paa  New  Foundland  har  faaet  deres  Navn 
deraf,  at  de  farvede  deres  Hud  og  Haar  med  Ellens  Saft.^)  Det  synes 
troligt,  at  Brugen  af  Eliebark  paa  sine  Steder  har  været  forbundet  med 
religiøse  Forestillinger.  Lapperne  bemalede  Troldtrommen  med  dette 
Farvemiddel,  og  naar  de  lappiske  Bjørnejægere  vendte  hjem,  sprøjtede 
Kvinderne  tygget  Ellebark  udover  dem.  Hos  Lapperne  synes  der  at 
have  været  en  mystisk  Forestilling  om  Sammenhæng  mellem  EUesaft 
og  Blod. 

I  denne  Forbindelse  bør  det  maaske  nævnes,  at  ogsaa  Blod  anven- 
des ved  Skindbehandling  i  det  nordøstlige  Asien.  Sljunin  meddeler  om 
de  Indfødte  i  den  ochotske  og  kamtschadalske  Kreds,  at  de  lader  Blo- 
det af  et  nylig  slagtet  Dyr  staa  i  nogen  Tid  i  Dyrets  afflaaede  Hud, 
for  at  gøre  denne  mere  blød.^)  Sauer  meddeler  om  Jakuterne,  at  de 
lægger  afhaarede  Ko-  og  Hestehuder  i  Blod,  indtil  de  er  gennemtrængte 
deraf,  og  derefter  hænger  dem  op  i  Røg.  Virkningen  af  denne  Blod- 
behandling maa  antages  at  være  en  stærk  Opblødning  af  Hudens  F'ibre, 
en   »Svelning«,   og  desuden  farver  Blodet  Skindet. 

—  Hos  Eskimoerne  er  det  vigtigste  Garvemiddel  Urin.  Uringarv- 
ningen er  en  ejendommelig  Bestanddel  af  den  eskimoiske  Kultur;  dog 
synes  den  at  være  ukendt  hos  de  fleste  Centraleskimoer  samt  hos  Polar- 
eskimoerne (den  anvendes  ved  Hudsonstrædet  og  saa  langt  mod  Vest 
som  Iglulik).*)  Urin  findes  ogsaa  anvendt  som  Garvemiddel  hos  Tschukt- 
scher  og  Korjaker,  ganske  vist  mest  i  Forbindelse  med  Ellebark. 

Pladsen  her  tillader  ikke  at  beskrive  de  forskellige  ved  Uringarv- 
ning anvendte'  Metoder;    de  varierer  noget  efter  Lokaliteten  og  med  de 


•)  Lepechin.    III.    S.   169. 

^)  Chappell.    S.   183. 

*)  Sljunin.    I.    S.  640.     Sauer.    S.   131. 

*)  Lyon.    S.   118  og  319. 


forskellige  Skindsorter.  For  Vestgrønlands  Vedkommende  har  ingen 
beskrevet  Fremgangsmaaden  bedre  end  Cranz.  Turner  har  indgaaende 
beskrevet  Metoden  hos  Eskimoerne  ved  Hudsonstrædet.  Murdoch  fra 
Point  Barrow,  Nelson  og  forskellige  russiske  F'orfattere  fra  det  vestlige 
Alaska  og  Aleuterne.  I  alle  Tilfælde  drejer  det  sig  om  en  Vaskning 
af  Skindene  i  Urin,  og  i  mange  Tilfælde  ligger  Skindene  i  kortere  eller 
længere  Tid  i  Urinballen,  saa  de  bliver  rigtig  gennemtrukne  med  Væd- 
sken.  Bedst  virker  Urinen,  naar  den  er  saapas  gammel,  at  den  er  ble- 
vet rig  paa  Ammoniak,  og  hermed  stemmer  det  godt  overens,  at  — 
som  flere  Forfattere  hævder  —  en  væsentlig  Hensigt  med  Urinbehand- 
lingen er  Fjernelse  af  Fedtet.  Det  drejer  sig  altsaa  i  første  Række  om 
en  Vaskning,  en  Renselse  af  Skindet,  og  Urin  anvendes  ikke  alene  her- 
til, men  ogsaa  til  al  anden  Vask.  >  Al  Vasken,  saavel  af  Haar  og  Hud 
som  af  Klæder,  sker  i  Urinballen«,  siger  G.  Holm  om  Angmagsalikerne/) 
og  om  Konjagerne  paa  Kadjak  siger  Lisiansky,  at  de  ikke  alene  bruger 
Urin  ved  Skindbehandlingen,  men  ogsaa  vasker  sig  selv  og  deres  Klæ- 
der deri  og  bl.  a.  anvender  den  ved  deres  Dampbade^)  (Urinens  Am- 
moniak og  Hudens  Fedt  vil  utvivlsomt  indgaa  en  sæbeagtig  Forbin- 
delse). 

Som  foran  nævnt  bruger  de  fleste  Centraleskimoer  ikke  Urin  ved 
deres  Skindbehandling,  Her  vaskes  Skindene  derimod  i  Vand,  skrub- 
bes med  Grus,  Sne  og  Is,  udblødes  i  Havvand  og  vaskes  igen.^)  Polar- 
eskimoerne vasker  Sælskindene  i  varmt  Vand/)  Skønt  Uringarvning 
anvendes  i  Vestgrønland,  er  man  dog  heller  ikke  her  ukendt  med  at 
vaske  Sælskind  i  Vand  —  det  første,  en  Grønlænder  gør,  naar  en  Sæl 
er  flaaet,  er  altid  at  skylle  Skindet  i  Stranden  (efter  Meddelelse  af  Ko- 
lonibestyrer Mathiesen). 

Uringarvning  har  utvivlsomt  sin  Oprindelse  i  en  simpel  Afvaskning 
af  Skindet,  der  oprindelig  har  været  foretaget  med  Vand,  saaledes  som 
det  endnu  sker  hos  Centraleskimoerne.  En  Afvaskning  af  Skindet  med 
Vand  forekommer  hos  mange  Folk  som  et  Led  i  Skindbehandlingen. 
Saaledes  plejer  Lapperne  at  give  et  Renskind  en  grundig  Afvaskning, 
efter  at  Afhaaringen  er  foregaaet.  Hos  mange  nordamerikanske  Indi- 
anere   har    Vaskning    stor    Betydning    ved    Skindbehandlingen;    Skindet 


1)  Holm.    S.   65. 

^)  Lisiansky.  S.  214.  —  Vaskning  med  Urin  forekommer  ogsaa  udenfor  det  her  be- 
handlede Omraade.  De  arabiske  Kvinder  vasker  saaledes  flittigt  Hovedet  og  Haaret  i  Urin 
(Musil.    S.   163). 

^)  Boas.    I.    S.  519—520.     Amundsen.    S.  234—235. 

■»)  Steensby.    S.  335. 

skylles  gentagne  Gange  i  rent  Vand,  og  i  nogle  Tilfælde  anbringes  det 
en  Tid  i  Vandet,  enten  for  at  Epidermis  med  Haarene  skal  løsnes,  eller 
for  at  Corium  skal  opløses,  hvilket  letter  Behandlingen.^) 

Ved  Vaskning  med  Urin  opnaar  Eskimoerne  at  befri  Sødyrenes  tran- 
nede Skind  for  deres  Overflod  af  Fedt,  hvilket  er  lige  saa  nødvendigt 
som  at  fjerne  de  vedhængende  Kødrester,  da  begge  Dele  i  Løbet  af 
kort  Tid  vilde  raadne  og  medføre  Skindets  Ødelæggelse.  Som  ovenfor 
nævnt  kan  det  meget  vel  tænkes,  at  der  sker  en  Fedtgarvning  ved 
Hjælp  af  en  Del  af  den  i  Skindet  indeholdte  Tran;  maaske  omdannes 
F'edtstofferne  under  Urinens  Indvirkning  saaledes,  at  de  lettere  gaar  i 
F'orbindelse  med  Coriums  Fibre.  Maaske  kunde  det  ogsaa  tænkes,  at 
de  i  Urinen  indeholdte  Salte  har  en  lignende  garvende  Virkning,  som 
forskellige  i  Garvning  anvendte  mineralske  Stofifer.  Kemiske  Under- 
søgelser vilde  maaske  kunne  oplyse  disse  Forhold. 

—  Mineralske  Stoffer  har  i  Naturfolkenes  Skindbehandling  en  for- 
holdsvis underordnet  Betydning,  men  anvendes  dog  mange  Steder.  Det 
synes,  at  tre  forskellige  Motiver  har  gjort  sig  gældende:  farvede  Jord- 
arter anvendes  af  æstetiske  Hensyn;  porøse  Jordarter  bruges  for  at 
fremskynde  Skindenes  Tørring;  Alkali-holdige  Stoffer  tjener  til  at  rense 
Skindene  paa  lignende  Maade  som  Urinen  i  den  eskimoiske  Skindbe- 
handling. 

Æstetiske  Hensyn  gør  sig  gældende  ved  de  nordamerikanske  Indi- 
aneres Bemaling  af  Huderne  med  forskellige  farvede  Jordarter,  de  vest- 
lige Eskimoers  Farvning  af  Sælskindspergament  med  Grafit  etc,  Tschukt- 
schernes  Farvning  af  Renskind  med  Okker-)  og  Tungusernes  smagfulde 
Bemaling  af  Skinddragten  med  røde  og  blaa  Jordarter,  udrørte  i  Fiske- 
lim eller  Lærketræsgummi.^) 

Det  forekommer  meget  almindeligt,  at  Huderne  efter  Fedtgarvningen 
indgnides  med  porøse  Stoffer,  hvorved  de  renses  og  Tørringen  frem- 
skyndes. Flere  nordamerikanske  Indianerstammer  anvender  hertil  hvidt 
Ler  eller  Kridt.*)  Ogsaa  Vesteskimoerne  anvender  pulveriseret  Kridt 
ved  Behandling  af  Renskind. '')    Denne  Indgnidning  med  Kridt  eller  Ler 


')  Jvf.  Morice:  Western  Dénés.  S.  69  og  145.  Mason:  Skin  -  dressing.  S.  570  og 
571  (Anvendelse  af  Sæberod  i  Vand  til  Vaskning  af  Skindene  hos  Pitt  River  og  Modoc 
Indians).  Dixon:  Maidu,  S.  141.  Bushneil:  Choctavi'.  S.  11.  Shufeldt:  Navaho  Tanner. 
S.  60  og  62. 

■^j  Bogoras.    S.  220. 

^)  Georgi:  Reise.    I.    S.  263. 

*)  Dixon:  The   Shasta.    S.   397.      Hodge. 

^)  Kelly.    S.  26.     Murdoch.    S.  300. 

er  altid  den  sidste  Del  af  Skindbehandlingen.  Hos  Kalmykkerne  og 
Baschkirerne  genfindes  den  samme  Skik  at  bestryge  de  fedtgarvede 
Skinds  Kødside  med  Kridtpulver.  ^)  De  sydlige  Tunguser  anvender  der- 
imod pulveriseret  trøsket  Træ  til  samme  Brug,-)  og  Omaha-Indianerne 
indgnider  Skindet  med  Majsmel  for  at  fremskynde  Tørringen.^)  Maaske 
skal  de  evropæiske  Samojeders  Brug  af  Mel  ved  Behandlingen  af  Ren- 
skindene*) forstaas  paa  samme  Maade. 

Aske  er  et  for  alle  Naturfolk  let  tilgængeligt  Stof,  og  vi  har  alle- 
rede set,  at  det  undertiden  anvendes  i  Forbindelse  med  Ellebark  for  at 
forstærke  Farven,  og  at  visse  nordamerikanske  Prærie  Stammer  anven- 
der Askelud  for  at  løsne  Epidermis.  Kalmykkerne  anvender  megen 
Aske  ved  deres  Skindbehandling  —  svære  Huder  behandles  med  en 
Vælling  af  Aske  og  Saltvand  forud  for  Surmælksgarvningen.-')  Ost- 
jakerne  gnider  Fiskehuderne  bløde  med  tør  A-ske,*^)  rimeligvis  for  at 
befri  dem  for  overflødigt  F'edt  —  Ostjakerne  forstaar  nemlig  den  Kunst 
at  lave  Sæbe  af  Aske  og  Tran. 

Der  kan  næppe  være  Tvivl  om,  at  der  ved  nogle  af  de  nævnte  An- 
vendelser af  mineralske  Stoffer,  især  ved  Brugen  af  Aske,  sker  en  ke- 
misk Indvirkning  paa  Coriums  Fibre,  i  Lighed  med  den,  der  foregaar 
i  moderne  Mineralgarvning  —  selv  om  dette  sker  uden  de  paagældende 
Naturfolks  Vidende  og  Hensigt.  I  ganske  enkelte  Tilfælde  forekommer 
Anvendelse  af  Salt  som  en  Bestanddel  af  selve  Garvematerien ;  saaledes 
tilsætter  Prærie-Indianerne  undertiden  Salt  til  den  Blanding  af  Hjærne, 
Lever  og  Fedt,  hvormed  Skindene  behandles.  Lapperne  blander  under- 
tiden Salt  i  Barkafkoget  (til  Garvning  af  Oksehud). 

Den  moderne  Garvning  med  mineralske  Stoffer  har  muligvis  sin  første 
Oprindelse  i  en  Vaskning  af  Skindet  i  Askeopløsninger  og  andre  Salt- 
opløsninger. Der  er  i  og  for  sig  intet  til  Hinder  for,  at  Naturfolkene 
meget  tidligt  kan  have  gjort  de  for  Mineralgarvningens  Opstaaen  nød- 
vendige Erfaringer.  Naar  det  dog  hos  Naturfolkene  er  Fedtgarvningen 
og  Barkgarvningen,  der  er  gaaet  af  med  Sejren,  beror  dette  sandsyn- 
ligvis paa,  at  disse  Metoder  i  det  praktiske  Liv  er  langt  at  foretrække 
fremfor  Mineralgarvningen,  der  ganske  vist  kræver  mindre  Arbejde  og 
Tidsanvendelse    (hvorfor    den    i    moderne    Garveri  spiller  en  stadig  vok- 


')  Lepechin.    I.    S.   137.     Georgi:   Russi.    S.   176. 

^)  Georgi:   Reise.    I.    S.  261. 

«)  Hodge. 

*)  Islawin. 

^)  Pallas:   Nachr.    I.    S.   139. 

®)  Georgi:   Russi.    S.   74. 

sende    Rolle),    men    som    til    Gengæld   giver   et  særdeles  uholdbart  Pro- 
dukt/) 

—  Endnu  maa  omtales  en  Garvemetode,  der  mærkelig  nok  slet  ikke 
bruges  i  moderne  Garveri,  skønt  den  har  en  stor  Betydning  hos  mange 
nordlige  Naturfolk,  nemlig  Røgning  af  Skindene. 

I  sin  simpleste  F'orm  forekommer  Røgningen  hos  de  nordlige  asia- 
tiske Samojeder,  hvor  Renhuden  straks  efter  F'laaningen  ophænges  inde 
i  Teltet  og  udspiles  ved  Hjælp  af  smaa  Pinde;  efter  ca.  et  Døgn  er  Hu 
den  tør  og  vel  røget  (meddelt  af  Kai  Donner).  I  dette  Tilfælde  er 
Røgningen  i  Forbindelse  med  Tørringen  altsaa  det  første  I.ed  i  Skind- 
behandlingen. I  Virkeligheden  fremtræder  Røgningen  her  ikke  som  en 
særlig  tilsigtet  Proces;  den  egentlige  Hensigt  med  Skindets  Anbringelse 
i  Teltet  er  rimeligvis  Tørringen. 

Hvor  Røgningen  af  Skindet  er  udviklet  til  en  selvstændig  Proces, 
foretages  den  aldrig  som  det  første  Led  af  Skindbehandlingen,  men  meget 
ofte  som  det  sidste.  Hos  Baschkirerne,  Kalmykkerne,  Kirgiserne,  Jakuterne, 
Burjaterne  og  Tunguserne  anvendes  Røgning  i  stor  Udstrækning  og  altid 
som  et  efterfølgende  Supplement  til  Fedtgarvningen.  Hyppigst  røges 
afhaarede  Skind  -  behaarede  Skind  taaler  rimeligvis  Ophedningen  min- 
dre godt;  Baschkirerne,  som  røger  Faareskindene  til  deres  Pelse  paa 
Kødsiden,  anvender  en  snildt  konstrueret  Ovn,  hvorfra  Røgen  ledes  gen- 
nem et  vandret  Rør,  saa  den  faar  Tid  til  at  afsvales.^)  Burjaterne  læg- 
ger Pelsskindene  med  Kodsiden  nedad  paa  et  Fletværk,  der  er  stillet 
over  en  ulmende  Ild  af  trøsket  Træ,  Heste-  og  Kogødning,  ¥yxxekog\er 
etc.^)  Tunguserne  røger  Pelsskindene  ved  at  lade  dem  hænge  fire,  fem 
Dage  inde  i  Jurten;  *)  afhaarede  Skind  røger  de  endnu  stærkere,  til  de 
er  mørkebrune  af  Farve.  Jakuterne  røger  Hestelæderet  til  Støvlerne 
stærkt,  og  derefter  indgnider  de  det  med  sodblandet  Fedt,  saa  Farven 
bliver  ganske  sort.^)  Ogsaa  Tschuktscherne  anvender  Røgning,  men 
kun  for  de  afhaarede   Skind;    Processen    foregaar  her  enten  over  Arnen 


*)  Olshausen  har  ved  kemisk  Undersøgelse  af  flere  forhistoriske  Lædergenstande  fra 
Slesvig  og  Holsten  fundet  et  Indhold  af  Aluminium  og  paa  Grundlag  heraf  fremsat  den 
Formodning,  at  der  maaske  ved  Garvningen  var  anvendt  et  eller  andet  Aluminiumsalt,  Alun 
eller  Aluminiumsulfat.  Senere  viste  det  sig  imidlertid,  at  det  drejede  sig  om  en  Pseudo- 
morfose,  hvorved  det  oprindelige  Materiale  var  blevet  erstattet  med  Fosforsyre-holdig  Ler- 
jord —  og  derefter  maatte  Teorien  om  den  forhistoriske  Mineralgarvning  falde.  Jvf.  Z.  f. 
Ethn.  XVL  S.  516—521   og  XVIII.  S.  240  samt  XXIX.  S.  353—354. 

2)  Pallas:  Reise.    II.    S.   122. 

»)  og  *)  Georgi:  Reise.    I.    S.  309  og  261. 

"•)   Erman:   Heise.     II.    S.  276. 

eller  i  et  særligt  Skur.^)  Hos  Eskimoerne  anvendes  Røgning  ikke,  der- 
imod hos  en  meget  stor  Del  af  de  nordamerikanske  Indianere,  bl.  a. 
hos  flere  af  de  Stammer,  hvis  Omraade  grænser  op  til  det  eskimoiske. 
Nenenot-Indianerne  i  Labrador  syr  to  Renskind  sammen  til  en  Sæk  og 
anbringer  denne  med  Aabningen  over  en  ulmende  Ild  af  raaddentTræ; 
Røgningen  fortsættes  indtil  Skindene  har  antaget  den  ønskede  Farve. ^) 
De  vestlige  Dénéer  anvender  en  lignende  Metode.'^)  Dakotaerne  bru- 
ger ligeledes  at  sy  Skindet  sammen  til  en  Sæk  og  lede  Røgen  ind  deri.'*) 
Hos  Crow  og  Blackfeet  anbringes  Skindene  paa  et  diminutivt  Teltstel 
over  en  ulmende  Ild.'')  Stammer  i  det  sydøstlige  U.  S.  udspænder  Skin- 
det over  en  Grube  i  Jorden,  hvori  en  Røgild  er  antændt.")  I  Nord- 
amerika foregaar  Røgningen  saa  godt  som  altid  som  sidste  Led  af 
Skindbehandlingen. 

Ved  Røgningen  imprægneres  Skindet  med  antiseptiske  Stoffer,  saa 
det  lettere  modstaar  F'orraadnelse.  Røgede  Skind  udmærker  sig  ved  at 
kunne  vædes  og  tørres  uden  at  blive  stive;  endvidere  antager  Skindet 
ved  Røgningen  en  lysere  eller  mørkere  brun  Farve,  som  aabenbart  har 
æstetisk  Værdi. 

Iagttagelsen  af  Røgens  Indflydelse  paa  Dyrehuder  maa  ligge  nær 
for  Folk,  der  bor  i  Telte  med  aaben  Ild  og  lejlighedsvis  tørrer  Skind 
derinde.  Ikke  desto  mindre  har  Røgningen  en  ganske  bestemt  geografisk 
Udbredelse.  Den  er  ukendt  hos  Lapperne,  de  europæiske  Samojeder  og 
Ostjakerne,  den  er  ligeledes  ukendt  hos  Eskimoerne,  og  den  synes  at 
have  været  ukendt  hos  de  gamle  Itelmer.  Derimod  er  den  som  oven- 
for nævnt,  udbredt  hos  Resten  af  de  nord-  og  mellemasiatiske  Folk, 
fra  Kalmykkerne  og  Kirgiserne  til  Tschuktscherne;  og  den  findes  vidt 
udbredt  hos  de  nordamerikanske  Indianere. 

—  Ældre  end  Anvendelsen  af  alle  de  her  nævnte  Garvemidler  er 
den  mekaniske  Bearbejdelse  af  Skindet.  Den  vigtigste  Opgave  for  Skind- 
behandlingen og  den,  der  først  og  sidst  koster  det  meste  Arbejde,  er 
Brydningen  af  den  døde  Huds  stive  Fibre.  Der  gives  geografiske  Om- 
raader,  hvor  hele  Skindbehandlingen  bestaar  i  mekanisk  Bearbejdelse, 
uden  at  noget  Garvemiddel  kommer  til  Anvendelse  —  saa  simpel  er 
F'remgangsmaaden,    som    vi    har    set,    hos   Centraleskimoerne.     Og  selv 


')  Bogoras.    S.  220. 

■^)  Turner.    S.   296. 

')  Morice:  Western  Dénés.    S.    145. 

*)  Schoolcraft.    IV.    S.  61. 

^)   Mason :   Skin-dressing.    S.   569. 

^)  Bushnell.    S.   11. 

hvor  Garvemidler  kendes  og  anvendes,  kan  man  dog  i  visse  Tilfælde 
nøjes  med  rent  mekanisk  Bearbejdelse.  Saaledes  synes  det,  at  Point 
Barrow-Eskimoerne  ikke  anvender  Urin  ved  Behandlingen  af  Skindene 
af  Hvalros,  store  Sæler  og  Bjørne,  som  bruges  til  Støvlesaaler  og  Baad- 
betræk.^) 

Brydningen  af  Coriums  Fibre  foregaar  tildels  ved  Hjælp  af  de  sam- 
me Instrumenter,  som  tjener  til  at  fjærne  de  ved  Kødsiden  hængende 
Rester  og  Haarlaget.  Andre  Redskaber  er  mere  specielt  beregnede  paa 
at  anvendes  ved  Brydningen  af  Fibrene.  I  Amurlandet  bearbejdes  F"iske- 
huderne  ved  Hjælp  af  et  kileformet  Træstykke,  hvormed  Huden  stødes 
ned  i  en  tilsvarende  Fordybning  i  en  Træblok.-)  Prærie-Stammerne  i 
Nordamerika  blødgør  Skindet  ved  at  drage  det  frem  og  tilbage  over  et 
Reb,  der  er  udspændt  mellem  to  Træer.  Lapperne  kan  anvende  en 
endnu  simplere  Metode,  idet  de  drager  Skindet  frem  og  tilbage  over 
en  Birkestamme.  I  mange  Tilfælde  gnides  Skindet  tilsidst  paa  Kød- 
siden med  en  Sten,  helst  Pimpsten  (i  Amurlandet,  jvf.  Middendorff,  og 
hos  Eskimoerne  ved  Beringstrædet,  jvf.   Nelson). 

Men  de  ældste  Redskaber  og  de,  der  endnu  hos  mange  Naturfolk 
har  den  største  Betydning,  det  er  Arbejderens  egne  Hænder,  Fødder 
og  Tænder;  ved  Hjælp  af  dem  gnider,  gnubber,  tygger,  vrider  og 
strækker  hun  (eller  han)  Skindet  saa  længe  og  vedholdende,  at  det 
omsider  opnaar  den  ønskede  Blødhed  og  Bøjelighed.  Skindbearbejd- 
ningen er  de  arktiske  Kvinders  aldrig  ophørende  Taalmodighedsarbejde. 

Hos  Eskimoerne  anvendes  undertiden  en  ejendommelig  Frysnings- 
metode,  som  i  høj  Grad  letter  Blødgøringen  af  Skindet.  Netchillik- 
Eskimoerne  bruger  dette  Middel  ved  Beredningen  af  Skind  til  Inderpelse, ^) 
og  Østgrønlænderne  lader  Tarmskindene  fryse  for  at  faa  dem  mathvide.*) 


C.     Tilskæring  og  Syning. 

Tilskæringen  af  Skindene  til  Klæder  foregaar  med  Kniv;    selv  hvor 
Saksen   er   kommen  i  Brug,    foretrækkes  dog  Kniven  ved  Tilskæring  af 


')  Murdoch.    S.   300. 

^)  Schrenck.    III.    S.  388. 

^)  Amundsen.    S.  236. 

*)  Holm.    S.  61. 

Pelsskind.    Martin  har  afbildet  Tilskæringsbrætter  fra  Ostjakerne;  ^)  saa- 
danne  er  vidt  udbredte. 

Maalene  til  Skindklæderne  tager  de  arktiske  Kvinder  ved  Finger- 
spand.^)  Forøvrigt  ved  man  meget  lidt  om,  hvordan  Maaltagningen 
foregaar,  skønt  der  sikkert  overalt  knytter  sig  en  Række  nedarvede 
Vedtægter  hertil.  Hos  de  nordlige  Lapper  gælder  det  f.  Eks.  som  en 
aldrig  svigtende  Regel,  at  der  til  en  Vadmelsbrog  medgaar  saa  stort  et 
Stykke  Tøj,  som  vedkommende  kan  tage  i  et  Favnemaal. 

Klædernes  Snit  er  traditionsbestemt.  De  efterfølgende  Kapitler  vil 
væsentlig  behandle  Snittet,  hvis  Former  er  mangfoldige,  og  som  er  Kil- 
den til  Kendskabet  til  den  arktiske  Dragts  Udviklingshistorie. 

Syningen  af  Klæderne  sker  overalt  i  det  arktiske  Omraade  ved 
Hjælp  af  Senetraade  og  Synaale.  Oprindehg  har  der  selvfølgelig  over- 
alt været  anvendt  hjemmegjorte  Synaale.  Naale  af  Ben  omtales  af  Ellis 
fra  Eskimoerne  ved  Hudsonscrædet,^)  og  endnu  anvender  Centraleski- 
moerne, naar  Staalnaale  fattes,  Bennaale  af  samme  Form  som  de  købte.*) 
Vestgrønlænderne  skal  ifølge  Cranz^)  tidligere  have  anvendt  Naale  af 
Fiskeben  og  smaa  Fugleknogler.  Point  Barrow-Eskimoerne  brugte  tid- 
ligere Naale  af  Renens  Fibula,  forsynet  med  Naaleøje.  Konjagerne  skal 
før  Russernes  Ankomst  have  lavet  Naale  af  Ben  og  anvendt  et  særligt 
Redskab  til  at  bore  Naaleøjet  med.*^)  Andre  Forfattere  meddeler  der- 
imod om  Aleuterne,  at  de  anvendte  Naale  af  Maagens  Vingeben  uden 
noget  Naaleøje;  i  Stedet  derfor  var  en  fin  Fure  skaaret  omkring  den 
tykke  Ende  af  Naalen,  og  Traaden  bandtes  fast  dertil.  Saa  uvant  var 
Aleuterne  med  at  bruge  Naaleøje,  at  de  i  Begyndelsen  efter  Staalnaa- 
lens  Indførelse  slog  Øjet  over  paa  den  og  filede  en  Fure  i  Stedet.'') 
Dall  formoder,  at  Aleuterne  har  klæbet  en  lille  Stump  Pennepose  til 
Traaden  ved  Hjælp  af  Harpiks,  for  at  kunne  føre  den  gennem  Huller, 
der  lavedes  i  Læderet  med  Prene  af  Fugleben. ^)  Tschuktscherne  bru 
ger  nu  kun  Jærnnaale;  de  foretrækker,  som  forøvrigt  alle  arktiske  Folk, 
Naale   med    tre  Kanter,  da  disse  lettere  gennemborer  Læderet.^)     Jaku- 


*)  Martin     Taf.   13.    5-7. 

■^)  Turner.    S.  205. 

=')  Ellis.    S.  142  og  256. 

*)  Boas.    I.    S.   523.     Turner.    S.  207. 

5)  Cranz.     S.   183. 

«)  Lisiansky.    S.  207. 

')  Sauer.    S.   156.     Saritschew.    II.    S.  14  — 15. 

8)  Dall:  Shell-heaps.    S.  79. 

*•)  Bogoras.    S.  223. 

terne  skal  lejlighedsvis  selv  smede  deres  Naale  (Pekarski).  En  engelsk 
Forfatter  fra  Begyndelsen  af  det  17.  Aarhundrede  fortæller,  at  Samo- 
jederne i  Stedet  for  Naale  anvender  Fiskeknogler,  i) 

Naalene  opbevares  i  Beholdere.  Af  de  forskellige  Typer  af  Naale- 
knse  vil  jeg  fremhæve  een,  som  har  en  mærkelig  vid  Udbredelse,  idet 
den  er  det  eneste  anvendte  Naalehus  hos  Lapperne  og  bruges  af  flere 
Folk  i  Amurlandet  samt  af  Korjaker  og  Tschuktscher  og  af  Vest-  og 
Centraleskimoer.  Det  bestaar  af  et  cylindrisk  Rør,  af  Ben  eller  Metal, 
hvorigennem  gaar  en  Skindrem,   i  hvilken  Naalene  er  fæstede.") 

Som  Fingerbøl  anvendes  af  Lapperne  en  IV2  cm  bred  Læderring. 
Medens  vore  Syersker  altid  anbringer  Fingerbøllet  paa  Langfingeren, 
anbringer  de  lappiske  Kvinder  det  lige  saa  uvægerligt  paa  Pegefingeren. 
Det  vilde  være  interessant  at  kende  denne  Skiks  Udbredelse,  men  Lit- 
teraturen oplyser  desværre  kun  lidet  herom.  Paa  et  Fotografi  af  tun- 
gusiske  Kvinder  har  jeg  imidlertid  set,  at  de  ligesom  Lapperne  anbringer 
Fingerbollet  paa  Pegefingeren.  Martin  afbilder  fra  Ostjakerne  et  Finger- 
bøl, der  som  det  lappiske  er  en  simpel  Læderring.'')  Centraleskimoerne 
anvender  et  hætteformigt  Fingerbøl  af  Sælskind,  som  anbringes  paa 
Tommelfingeren.*)  P^skimoerne  ved  Hudsonbugten  bruger  dog  ligesom 
Lapperne  en  bred  Ring  af  Skind,  der  sættes  paa  Pegefingeren.^)  Ved 
Point  Barrow  og  omkring  Beringsstrædet  anvendes  et  ovalt  Stykke  Sæl- 
skind, i  hvilket  en  Slidse  skæres  langs  den  ene  Rand,  saa  der  frem- 
kommer en  Løkke,  der  sættes  paa  Pegefingeren,  saaledes  at  det  brede 
Parti  kommer  paa  P^ingerens  Inderside,  som  trykkes  mod  Naalen.  Eski- 
mokvinderne synes  altid  at  holde  Naalen  mellem  Tommelen  og  den 
mellemste  P^inger  og  drager  Naalen  imod  sig.**) 

Senetraaden  gøres  af  Sener  af  større  Dyr,  i  P!urasien  næsten  ude- 
lukkende af  Renen,  hos  Eskimoerne  ogsaa  af  Sæler  og  Hvaler,  men 
Rensener  foretrækkes.  Lapperne  anvender  alle  Renens  store  Sener  til 
Traad,  med  Undtagelse  af  Achillessenen,  der  ikke  egner  sig,  fordi  den 
indeholder   en   knudeformet   P'ortykkelse,    der   gør  det    umuligt  at  spalte 


')  Cit.  hos  A.  G.  Schrenk.    TI.    S.  215. 

*)  Jvf.  Diiben.  S.  159.  Fig.  52.  Schrenck:  Amurland.  III.  S.  405.  Taf.  XXIX,  2. 
Middendorff.  IV.  S.  1529.  Jochelson.  S.  624.  Fig.  147  c,  Bogoras.  S.  225.  Fig.  155, 
d,  e.  Nelson.  S.  104  og  PI.  XLIV,  25.  Murdoch.  S.  320  —  21.  Boas.  I.  S.  523. 
Fig.  472.     Boas.    II.    Fig.   136. 

^)  Martin.    S.  23.    Fig.  33. 

*)  Boas.    I.    S.  524.    Fig.  473. 

^)  Turner.    S.   254. 

«)  Murdoch.    S.  318. 

den.  Rygsenen  er  den,  der  lettest  lader  sig  spalte,  og  er  til  visse  Ting 
særlig  foretrukket.  Senerne  trækkes  paa  en  Vidje  og  tørres;  naar  de 
skal  bruges,  spalter  man  dem  først  groft,  eventuelt  efter  at  have  banket 
dem  lidt  bløde  med  en  haard  Genstand,  hvorefter  de  spaltes  fint  og 
glattes  mellem  Tænderne,  vædes  med  Spyt  og  tvindes  med  Haanden 
mod  Laaret;  flere  Traade  tvindes  sammen  til  en  lang  Streng,  som  der- 
paa  lægges  dobbelt  og  tvindes  sammen  mod  Kinden.  Skønt  intet  In- 
strument anvendes  ved  Senetraadstilberedningen,^)  kan  Traaden  dog  blive 
ganske  jævn  og  fast  over  det  hele  og  saa  lang,  som  det  ønskes.  Man 
kan  ogsaa  sy  med  utvunden  Senetraad;  hertil  anvendes  navnlig  Ryg- 
senen. 

Paa  ganske  lignende  Maade  foregaar  Senetraadsberedningen  hos  alle 
Arktikere.  Hos  Tunguserne  kan  man  kende  en  arbejdsom  Kone  der- 
paa,  at  hendes  Legging  paa  det  højre  Laar  er  slidt  blank  af  den  be- 
standige Senespinding.")  Tschuktscherne  anvender  dog  til  Spaltning  at 
de  tørrede  Sener  en  Benkam,  den  samme,  som  anvendes  ved  Bered- 
ningen  af  Skohøet.^)  Eskimoerne  i  Alaska  anvender  lignende  Benkamme 
ved  Senespaltningen,  og  ved  Tvindingen  af  Senetraaden  bruger  de  smaa 
Benstave,  10 — 20  cm  lange,  afbildede  hos  Nelson  S.  111,  dog  uden  at 
deres  Anvendelse  er  beskrevet.  Paa  St.  Lawrence -Øen  anvendes  et 
mere  kompliceret  Apparat,  rimeligvis  ved  Tvinding  af  sværere  Sene- 
snore; Nelson  formoder,  at  Ideen  hertil  stammer  fra  Hvalfangerne.*) 
Point  Barrow- Eskimoerne  anvender  ved  Tvinding  af  svær  Senetraad  et 
Instrument  af  Ben  (afbildet  S.  31 1  hos  Murdoch);  det  synes  dog,  at  ved- 
kommende Instrument  navnlig  tjener  som  Vindsel  til  at  vinde  den  fær- 
dige Senetraad  op  paa. 

Senetraad  er  stærk  og  meget  holdbar,  og  da  den  i  Væde  svulmer 
op,  hjælper  den  til  at  gøre  Fodbeklædningen  vandtæt.  Medens  impor- 
terede Synaale  har  fortrængt  de  hjemmelavede,  vil  Senetraaden  derimod 
aldrig  kunne  erstattes   med   et   indført  Produkt.     Hør  eller   Hampegarn 


^)  Paa  Grund  af  en  Misforstaaelse  af  et  Sted  i  Linné's  Dagbog  fra  Laplandsrejsen  er 
den  Fejltagelse  blevet  vidt  udbredt  i  Litteraturen,  at  Lapperne  ved  Senespindingen  skulde 
anvende  visse  Benplader  med  smaa  Huller  af  forskellig  Størrelse,  hvorigennem  de  skulde 
drage  Senetraaden  for  at  gøre  den  lige  tyk  over  det  hele  (se  f.  Eks.  Diiben.  S.  131). 
Misforstaaelsen  er  desværre  gentaget  i  Noterne  til  den  sidste  Udgave  af  Iter  Lapponicum. 
Disse  Benplader  bruges  i  Virkeligheden  kun  ved  Trækningen  af  Tintraad,  som  anvendes 
til  Lappernes  ejendommelige  Tinbroderier,  og  bruges  slet  ikke  ved  Senespindingen. 

^)  Erman:  Reise.    IL    S.   334. 

")  Bogoras.    S.  225. 

*)  Nelson.    S.   112.    Fig.  31. 

bruges  aldrig  af  de  arktiske  Folk  til  deres  egne  Skitidklæder;  dog  kan 
man  paa  Museerne  finde  Pelsklæder^  der  er  syet  med  Hørgarn,  men  i 
saadanne  Tilfælde  drejer  det  sig  om  Varer,  der  er  syet  for  at  sælges 
til  Europæere. 

I  Amurlandet  anvendes  til  Syning  af  Fiskeskindsklæder  Fiskcskinds- 
traad,  d.  e.  tynde  Remme  skaarne  ud  af  Fiskeskind.  Giljaker  og 
Ainoer  syr  mærkelig  nok  Hundeskindspelse  og  andre  Klæder  med 
Nældetraad  som  de  selv  tilbereder^);  det  ser  ud,  som  om  de  slet  ikke 
kender  til  Brugen  af  Senetraad.  Endog  deres  Fodbeklædning  syr  de 
med  det  forholdsvis  uholdbare  Nældegarn.  Derimod  anvender  Amur- 
Tunguserne  ikke  Nældegarn,  men  Senetraad^),  Det  synes  som  om  de 
sydlige  Tunguser  ogsaa  har  kendt  til  at  lave  Traad  af  Fiskehud ''^).  — 
Rimeligvis  beror  det  paa  en  Misforstaaelse,  naar  Witsen  skriver,  at 
Samojederne  syr  med  Traad  af  Tarme '^).  —  Eskimoerne  ved  nedre 
Yukon  anvender  ifølge  Nelson  (S.  110)  et  Slags  sejgt  Græs,  som  tørres, 
kæmmes  og  bruges  som  Sy  traad.  I  en  Tarmskindsskjorte  fra  Agle- 
miuterne  paa  Halvøen  Alaska  (137,  Etholens  Saml.  HHM.)  er  Traad 
af  Græs  dels  anvendt  til  Syning,  dels  lagt  paa  langs  Sømmene  og 
oversyet  med  Senetraadsstingene. 

Senetraad  anvendes  i  Asien  saa  langt  mod  Syd  som  hos  Kal- 
mykkerne, og  den  var  almindelig  brugt  af  nordamerikanske  Indianere. 
Dog  forekommer  hos  adskillige  nordamerikanske  Stammer  Brugen  af 
Skindrevime  i  Stedet  for  Senetraad.  Det  ligger  nær  at  formode,  at 
Senetraaden  repræsenterer  et  senere  Trin,  medens  Syningen  med  Skind- 
remme er  et  ældre  Trin  af  Teknikens  Udvikling,  som  genfindes  i  Gil- 
jakernes  Syning  med  Fiskeskindsremme.  Ogsaa  fra  Evropa  kendes  for- 
øvrigt denne  Anvendelse  af  Skindremme;  norske  Bønder  i  Valders  har 
indtil  seneste  Tid  syet  deres  Pelse  med  Skindremme,  og  i  det  nordlige 
Dalarne   har  Bønderne    syet   deres   saakaldte  Hussko   med   Skindremme. 

Den  i  arktiske  Skindklæder  almindeligst  anvendte  Søm  er  simpel 
■» Kastning <(.^\  Derved  opnaas,  at  Sømmen  ikke  kommer  til  at  danne 
fremstaaende  Rande,  der  kan  trykke  Legemets  Hud.  Variationerne  af 
Sømmene  er  i  det  arktiske  Omraade  meget  ringe.  Hos  Lapperne  an- 
vendes   yporsting'-^^)    i    visse   Tilfælde,    navnlig   til  Yderpelsens  Skulder- 


')  Schrenck:  Amurland.   III.  S.  402. 

2)  Middendorff.  IV.  S.   1531.     Gerstfeld.  S.  591. 

»)  Ides.  S.  38. 

")  Witsen.  II.  .S.  888, 

^)  Emilie  West.  S.  44,  Fig.  14  og  S.  42,   Fig.  11. 

sømme  og  det  øverste  af  Rygsømmene;  ligeledes  anvendes  Forsting 
hyppigt  i  den  lappiske  Fodbeklædning.  Samojederne  og  Ostjakerne  an- 
vender, saavidt  mig  bekendt,  kun  Kastning;  det  samme  gælder  de  vest- 
lige Tunguser;  men  hos  de  østlige  Tunguser,  hvor  Fodbeklædningens 
Snit  minder  om  den  lappiske,  optræder  i  Sammenhæng  hermed  atter 
Forsting.  Paa  Tschuktscher- Halvøen  anvendes  Forsting  hyppigt  i  Fod- 
beklædning af  »Sandalstøvle«-  og  >Skostøvletypen«  ;  ellers  anvendes 
Kastning.  Hos  Eskimoerne  har  Syningen  naaet  den  største  Fuldkom- 
menhed, og  her  synes  at  have  udviklet  sig  en  rigere  Teknik.  Kastning 
er  dog  ogsaa  her  den  mest  anvendte  Søm,  men  visse  Arter  af  Dragt- 
materiale har  nødvendiggjort  Brugen  af  Forsting.  Saaledes  anvendte 
Konjagerne  F'orsting  ved  Syningen  af  deres  F"ugleskindspelse  og  under- 
tiden ogsaa  i  Gnaverskindspelsene;  det  temmelig  skrøbelige  Materiale 
er  aabenbart  her  Skyld  i,  at  man  ikke  her  har  kunnet  bruge  Kastning. 
Tarmskindsskjorterne  sys  altid  med  Forsting,  og  Sømmen  sikres  ofte 
paa  særlig  Maade,  ved  at  en  Traad  lægges  paa  den  ene  Side  eller  paa 
begge  Sider  af  Sømmen  og  sys  ind  i  denne.  Paa  Aleuterne  og  Pri- 
bilofif-Øerne  har  det  været  brugt  at  svinge  den  paalagte  Traad  fra  den 
ene  Side  af  Sømmen  til  den  anden  for  hvert  Sting,  hvorved  Sømmen 
bliver  overordentlig  solid  og  smuk;  denne  Teknik  er  den  samme,  som 
anvendes  i  moderne  Handskesyning  —  det  lader  sig  maaske  tænke,  at 
de  aleutiske  Kvinder  har  lært  sig  denne  kunstfærdige  Søm  ved  at  iagt- 
tage Russernes  Klæder;  de  har  jo  paa  Dragtens  Omraade  vist  sig  som 
store  Efterlignere. 

Forsting  anvendes  forøvrigt  hyppigt  af  Eskimoerne  ved  Syning  af 
Fodbeklædning,  navnlig  ved  Tilsyning  af  Saalen;  ofte  styrkes  Sømmen 
~  ligesom  i  Tarmskindsskjorterne  —  ved  en  paalagt,  oversyet  Traad, 
en  Teknik,  som  forresten  ogsaa  anvendes  af  lappiske  Kvinder  ved 
Syning  af  Fodtøj.  Polareskimoerne  skal,  ifølge  Steensby  ^),  ved  Til- 
syningen af  Saalen  til  Støvleskaftet  meget  omhyggeligt  undgaa  at  føre 
Traaden  helt  igennem  noget  af  Skindene,  derved  forøges  selvfølgelig 
Støvlens  Vandtæthed:  det  bør  tilføjes,  at  denne  Teknik  ogsaa  kendes 
fra  andre  Dele  af  det  arktiske  Omraade  —  i  hvert  Fald  anvendes  den 
af  Lapperne  ved  Bødning  af  en  ituslidt  Sko. 

Hos  nordamerikanske  Indianere  findes  saavel  F'orsting  som  Kastning 
i  Brug.  Det  er  neppe  muligt  med  Sikkerhed  at  afgøre,  om  nogen  af 
de  to  Former  for  Syning  er  ældst;   det  synes,  at  deres  Anvendelse  af- 


')  Steensby.  S.  335. 

hænger  af  Dragtens  Materiale  og  Snit,  saaledes  at  Forsting  særlig  an- 
vendes, naar  Materialet  er  skrøbeligt,  og  naar  de  paagældende  Sømme 
er  udsat  for  særlig  stærk  Spænding. 

Vidt  udbredt  er  den  Skik  at  indsy  som  Mellemlæg  i  Sømmen  en 
smal  Strimmel  Skind  eller  Klæde.  Saaledes  er  det  hos  mange  Eskimoer 
samt  hos  Tschuktscherne  og  Korjakerne  Brug  at  indsy  en  Skindstrimmel, 
lagt  dobbelt  i  Saalsømmen,  aabenbart  for  at  gøre  denne  Søm  tættere. 
Sandsynligvis  er  det  overalt  dette  Motiv,  der  ligger  til  Grund  for  Brugen 
af  Mellemlæg,  ogsaa  naar  Mellemlæggene,  som  i  lappiske  og,  sjældnere, 
i  samojediske  Pel.se,  desuden  har  faaet  dekorativ  Betydning  — .  Lap- 
perne anvender  Mellemlæg,  navnlig  i  Pelsens  Skuldersømme  og  i  Skoens 
Sømme,  altsaa  netop  paa  de  Steder,  hvor  det  særlig  gælder  om  Styrke 
og  Tæthed;  samtidig  har  de  røde  og  gule  Mellemlæg  stor  dekorativ 
Virkning. 

Fra  disse  »Mellemlæg«  maa  skælnes  de  i  samojediske  Kvindepelse 
og  samojedisk  og  tungusisk  Fodbeklædning  almindelige  Indlæg,  ^l-i — ^U 
cm  brede  Skindstrimler,  som  markerer  de  mest  vigtige  og  synlige 
Sømme;  her  er  der  i  Virkeligheden  Tale  om  en  Art  Skindmosaik,  idet 
hver  Rand  af  den  indsyede  Strimmel  med  Kastesøm  er  syet  til  det  til- 
stødende Skindstykke.  Hensigten  med  disse  Indlæg  er  udelukkende 
æstetisk. 

—  En  betydelig  Del  af  Syarbejdet  er  knyttet  til  Dragtens  Ihlsmyk- 
ning\  denne  Side  af  Dragtstudiet  har  jeg  imidlertid  her  ladet  ligge,  af 
to  Grunde:  fordi  Studiet  af  den  til  Dragten  knyttede  Ornamentik  er 
saa  omfattende,  at  det  bør  gøres  til  Genstand  for  et  særligt  Arbejde; 
og  endvidere  fordi  et  saadant  Studium  nødvendigvis  maa  føre  ud  over 
Dragtens  Omraade,  da  Dragtens  Ornamentik  ikke  udgør  noget  af- 
grænset Felt,  idet  de  samme  Motiver  og  den  samme  Teknik  genfindes 
i  andre  Genstandes  Udsmykning. 

Ostjakernes  rige  Skindmosaik  har  Sirelius  behandlet  i  >-Ornamente 
auf  Birkenrinde  und  Fell«.  Bogoras  og  Jochelson  har  studeret  Tschukt- 
schernes  og  Korjakernes  Skindmosaik  og  den  for  det  nordøstlige  Asien 
ejendommelige  Kunst  at  frembringe  Mønstre  ved  at  trække  forskelligfarvede 
Skindremme  gennem  Huller  i  Stoffet  i).  Mærkelig  nok  har  endnu  ingen 
gjort  til  Genstand  for  Studium  Renkaars-Ornamentiken,  der  maaske  er 
den  interessanteste  Gren  af  de  arktiske  Folks  Ornamentik.  I  sin  simpleste 
Form  er  Renhaarsbroderiet  en  Stribe  af  Renhaar,  ligesom  en  Pyntesnor, 


')  .Bogaras.  S.  226  o.  f.     Jochelson.  S.  679  o.  f. 

oversyet  og  paasyet  med  Senetraad ;  i  denne  Form  er  den  ofte  knyttet 
til  Dragtens  Sømme  (der  anvendes  de  lange  og  svære  hvide  Haar,  som 
sidder  under  Rentyrens  Hals),  I  det  østlige  Siberien  optræder  Renhaars- 
broderiet  med  mere  afvekslende  Former,  hos  Tunguserne,  Tschuktscherne 
og  Korjakerne;  Renhaaret  klemmes  her  fladt  med  Neglen  og  lægges  paa 
i  smukke  Mønstre,  der  navnlig  tager  sig  godt  ud  paa  det  EUebark- 
farvede  mørkebrune  Skind.  I  det  sydvestlige  Alaska  og  paa  Aleuterne 
kulminerer  Renhaarsbroderiet ;  de  aleutiske  Kvinders  Renhaarsarbejder 
paa  sortfarvet  Læder  kan  i  æstetisk  Værdi  maale  sig  med  de  skønneste 
Sølvbroderier.  Fra  nordamerikanske  Indianere  har  jeg  ikke  set  noget 
Eksempel  paa  Renhaarsbroderi  —  her  erstattes  det  af  de  bekendte 
Pindsvinepig- Broderier,  hvis  Teknik  i  Hovedsagen  er  den  samme,  som 
anvendes  i  Renhaarsbroderiet;  en  Udtalelse  hos  Mackenzie  tyder  dog  paa, 
at  de  nordlige  Dénéer  (Slave  og  Dogrib)  og  Algonkin  (Knisteneaux 
d.  e.  Cree)  ikke  har  været  ukendt  med  Haarbroderiet  (»embroidery  of  very 
neat  workmanship  with  porcupine  quills  and  the  hair  of  the  moose<s.)^). 
Mærkeligt  nok  er  Haarbroderi  ukendt  hos  Centraleskimoerne,  men  i 
Vestgrønland  har  det  i  ældre  Tid  været  anvendt,  hvilket  fremgaar  at 
en  Ytring  hos  Glahn:  »Visse  fine  Broderinger,  saasom  paa  Støvler, 
Skoe,  paa  Peldse,  allerhelst  hvor  de  belægges  med  Skjægget  af  Reens- 
dyr  (NB.  af  gamle  Hanner)  fordre  saa  fine  Syenaale,  som  Kammerdugs 
Syning«^).  I  Asien  anvendes  Renhaarsbroderier  af  alle  arktiske  Folk, 
maaske  med  Undtagelse  af  Jakuterne ;  det  naar  saa  langt  mod  Syd  som 
Amurlandet,  og  hos  Ainoerne  genfindes  den  .samme  Teknik  i  farvet 
Garn.  Hos  Lapperne  kendes  Renhaarsbroderiet  ikke,  men  sandsynlig- 
vis har  det  tidligere  været  kendt;  her,  ligesom  hos  Ainoerne,  genfindes 
Tekniken  nemlig  i  et  Broderi  med  andet  Materiale,  farvet  Uldgarn, 
der  lægges  paa  som  en  Pyntesnor  og  oversyes. 


D.  Skohø. 

Under  et  Studium  af  arktiske  Skinddragter  kan  man  næppe  undgaa 
at  tage  med  i  Betragtning  et  Dragtelement,  der  —  skønt  det  ikke  be- 
staar    af  Skind  —  dog   i    Brugen   hører   .saa   nøje    sammen   med   Skind- 


•)  Mackenzie.  S.  36  og  XCIII. 
■^)  Glahn.   S.    185. 

klæderne,  at  det  findes  anvendt  over  største  Delen  af  det  arktiske 
Omraade. 

Skohøets  Tilberedning  og  Brug  er  bedst  kendt  og  beskrevet  for 
Lappernes  Vedkommende*).  Der  anvendes  en  bestemt  Sort  Stargræs, 
som  afskæres  i  August  eller  Sept.  og  opbevares  i  tørret  Tilstand.  I  de 
sydlige  Lapmarker  kæmmes  Høet  snart  efter  Afskæringen  med  en  ejen- 
dommelig Kam  med  flade,  skarpe  Jærntænder  i  et  kort  Træskaft;  det 
bliver  derved  fint  og  let,  idet  hvert  Straa  spaltes  til  fine  Strenge.  I  de 
nordlige  Lapmarker  kæmmes  Høet  derimod  ikke,  men  før  det  lægges 
i  Skoen,  gnides  det  blødt  og  plukkes  fra  hinanden.  I  ældre  Tid  brugtes, 
navnlig  om  Sommeren,  fint  skrabet  Vidjebark  i  Skoene  (samme  Slags, 
som  bruges  til  Garvning)  i  Stedet  for  Skohø;  i  de  sydlige  Lapmarker 
kunde  man  ogsaa  bruge  Vidjeblade  eller  Enebærløv,  som  først  var  gjort 
blødt  ved  at  holdes  nær  til  Ilden.  Om  Vinteren  kommer  Lapperne 
ogsaa  Skohø  i   Handskerne. 

Bønderne  i  det  nordlige  Norge  og  Sverige  anvender  ogsaa  Skohø, 
en  Skik,  som  de  sammen  med  den  lappiske  Sko  har  optaget  fra  Lap- 
perne. Ligeledes  anvender  Finnerne  Skohø.  Samojederne,  saavel  de 
europæiske  som  de  asiatiske,  bruger  alle  Skohø  ^).  Ifølge  Meddelelse 
fra  Kai  Dønner  anvender  Samojederne  en  bestemt  Græsart,  som  skæres, 
bindes  i  Knipper  og  siden  kæmmes  med  en  Kam  af  ganske  samme 
Udseende  som  den,  de  sydlige  Lapper  anvender.  Dette  fint  kæmmede 
Hø  anvendes  navnlig  om  Vinteren  og  vikles  om  selve  Foden;  udenom 
dette  kan  man  have  et  Hareskind,  derefter  kommer  Skindstrømpen  (med 
Haarsiden  indad),  derpaa  Inderstøvlen  (med  Haarsiden  udad),  derefter 
vikles  en  anden  Art  grovere  og  ukæmmet  Hø  omkring  Foden,  hvor- 
efter Vderstøvlen  endelig  tages  paa. 

Ogsaa  Ostjakerne  anvender  Skohø  og  kæmmer  det  med  en  Kam  af 
ganske  samme  F'orm,  som  den  Samojeder  og  Sydlapper  bruger  (afbildet 
hos  Martin.    Taf.  13,  9.). 

Hos  Karagasserne  bruges  i  Stedet  for  Skohø  Bast  af  Lonicera  pyre- 
naica,  som  vikles  om  Fødder  og  Ben^)  Tunguserne  anvender  ligeledes 
Ba.st  af  Lonicera*). 

I  Amurlandet  anvendes  Skohø.  Giljakerne  lægger  om  Vinteren  tørt 
Græs  i  Støvlen.      Det  samme  skal  ogsaa  Mandschu'erne   have   gjort   og 


')  Emilie  Demant  Hatt.     .S.  38,  39,   172,   189. 
")  Castrén.    S.  174.    Jackson.   S.  27. 
•'•)  Georgi:   Russi.  S.  291. 
*)   F.   Muller.    S.   34. 

dertil  benyttet  en  bestemt  fin,  lang  Græsart,  der  gror  nær  Vandet  (an- 
tagelig en  Star)^). 

Itelmerne  samlede  hver  Høst  et  stort  Forraad  af  en  Star-Art,  kæm- 
mede det  med  en  tvetandet  Kam  af  en  Maageknogle,  saa  det  saa  ud 
som  friskt  brudt  Hør,  og  anvendte  det  bl.  a.  som  Skohø^).  Paa  samme 
Maade  tilbereder  Tschuktscherne  deres  Skohø,  Kammen  er  ogsaa  her 
af  Ben  og  har  to  eller  flere  Tænder^). 

Vesteskimoerne  anvender  Sokker,  flettede  eller  vævede  af  Græs, 
men  desuden  lægges  en  Saal  af  Græs  i  Bunden  af  Støvlen  for  at  op- 
suge Fugtighed  og  beskytte  Foden  mod  Tryk.  Ogsaa  Aleuterne  an 
vendte  en  saadan  Græssaal*).  Græsset  kæmmes  med  Benkamme ^),  der 
i  Type  ikke  er  meget  forskellige  fra  de  tilsvarende  tschuktschiske,  samo- 
jediske, ostjakiske  og  lappiske. 

Centraleskimoerne  synes  derimod  ikke  —  i  det  mindste  ikke  alle  — 
at  anvende  Skohø.  I  følge  Amundsen  bruger  Netchillik-Eskimoerne 
løse  Renhaar  i  Støvlerne.  John  Franklin  omtaler,  at  en  gammel  Eskimo, 
som  han  traf  ved  Mundingen  af  Coppermine  River,  havde  Fjer  i  sine 
Støvler*^). 

Polareskimoerne  anvender  to  Lag  Skohø  —  et  nærmest  Foden,  der- 
efter en  Fugleskinds-Sok,  derefter  atter  et  Lag  Hø  og  endelig  Støvlen 
af  Isbjørneskind'').  —  Vestgrønlænderne  anvender  et  Lag  Hø  mellem 
Skindstrømpen  og  Støvlen  (i  følge  Meddelelse  af  Kolonibestyrer  Ma- 
thiesen). 

Hos  Indianerne  anvendes  forskellige  Substituter  for  Skohø.     Chepe 
wyans  anvender   saaledes  Haar   af  Elsdyr   og   Ren   blandet   med   Skind- 
stumper*).     Virginia-Indianerne   skal   i   Mokkasinerne  om  Vinteren  have 
brugt  løse  Hjortehaar  eller  tørt  Løv  for  at  holde  Fødderne  varme  ^). 


Schrenck:    Ainurl.   III,      S.   395. 
Steller.     S.  81. 
Bogaras.     S.  225.      Fig.   157. 
Sauer.     S.   155. 
Nelson.     PI.   XLVIII, 
Franklin.  II.      S.   180. 
Kane.  II.     S.  23. 
Mackenzie.     S.  CXX. 

III 
PONCHOEN  OG  BESLÆGTEDE  FORMER 


A.    Den  simple  Poncho  og  dens  Forekomst. 

BETEGNELSEN  »Poncho«,  der  stammer  fra  det  spanske  Sydamerika, 
vil  her  blive  anvendt  om  alle  Klædningsstykker  af  Poncho-Form. 
I  sin  simpleste  Skikkelse  er  Ponchoen  et  Stykke  Tøj  eller  Skind,  i 
hvis  Midte  der  er  et  Hul,  hvorigennem  man  fører  Hovedet,  saa  at  Pon- 
choen kommer  til  at  hvile  paa  begge  Skuldre  og  dække  Bryst  og  Ryg. 
Denne  primitive  Dragtform  er  af  særlig  Interesse  derved,  at  den  — 
som  efterfølgende  Undersøgelse  vil  tjene  til  at  vise  —  har  haft  en 
væsentlig  Betydning  for  Udviklingen  af  den  arktiske  Klædedragt. 

Ponchoens  geografiske  Udbredelsesforhold  har  hidtil  været  ret  upaa- 
agtede  i  Litteraturen,  og  da  de  ikke  er  uden  Interesse,  vil  jeg  her  i 
Korthed  skitsere  dem. 

I  det  gamle  Peru  var  Ponchoen  en  af  de  vigtigste  Dragtformer.  Som 
oftest  var  den  sammensyet  af  to  vævede  Stykker,  saaledes  at  Sømmen 
fulgte  Midtlinjen,  midtvejs  afbrudt  paa  et  Stykke  af  Halsaabningen, 
der  altsaa  var  en  Længdespalte^).  —  Araukanernes  Poncho  har  som 
Halsaabning  en  Tværspalte,   fra  Skulder  til  Skulder. 

Endnu  i  vore  Dage  er  Ponchoen  et  meget  vigtigt  Klædningsstykke 
i  det  spanske  Sydamerika,  og  dens  Omraade  er  snarere  blevet  udvidet 
end  formindsket.  Men  bortset  herfra  har  Poncho-lignende  Former  en 
langt  videre  Udbredelse,   end  man  hidtil  har  været  opmærksom  paa. 

Skønt  Ponchoen  ikke  spillede  nogen  fremtrædende  Rolle  i  det  gamle 
Meksiko  og  Central-Amerika,  har  den  dog  ikke  der  været  ganske  ukendt. 


*)  Reiss  u.  Stubel:  Ancon.   II.   Taf.   35  —  38 

I  den  yukatekiske  Samling  i  Berlin  findes  en  Lerfigur,  forestillende  en 
Person  med  et  Klædningsstykke,  der  tilsyneladende  kun  bestaar  af  et 
stort  rundt  Dækken  med  et  Hul  til  at  stikke  Hovedet  igennem^). 
Andagoya  taler  om  et  lignende  Klædningsstykke  i  Nicaragua.  Den 
aztekiske  Kvindedragt,  som  den  afbildes  i  Codex  Vaticanus,  bestod  af 
et  snævert  Skørt  og  dertil  en  ærmeløs  Trøje,  hvilken  sidste  i  Hen- 
seende til  Snittet  har  været  en  Poncho,  selv  om  den  maaske  har  været 
sammensyet  i  Siderne. 

Hos  de  nordamerikanske  Indianere  har  Ponchoen  en  ove'rordentlig 
stor  Udbredelse,  og  her  findes  en  Mængde  Overgangsformer,  som  viser, 
hvorledes  en  simpel  Skjorteform  har  udviklet  sig  af  Ponchoen.  Den 
simple  Poncho  af  Skind  findes  saa  langt  mod  Nord  som  hos  Koloscherne 
(jvf.  Side  56).  Af  en  andet  Materiale  var  den  Poncho,  som  Mackenzie 
omtaler  fra  Mundingen  af  Salmon  River:  »To  the  robe  and  cap  the 
men  add,  when  it  rains,  a  circular  mat  with  an  opening  in  the  middle 
sufficient  to  admit  the  head,  which  extending  over  the  shoulders  throv^s 
ofif  the  wet«  ^). 

Fra  Polynesien  og  Mikronesien  er  den  simple  Ponchoform  vel  kendt. 
Paa  Tahiti  hed  den  Tiputa,  et  aflangt  Stykke  Basttøj,  i  hvis  Midte  der 
er  skaaret  et  Hul  for  Hovedet  og  som  dækker  Bryst  og  Ryg^).  Navn- 
lig synes  den  at  have  været  i  Brug  paa  Karolinerne;  her  saa  Cantova 
i  1722,  at  man  bar  en  Maattedragt,  som  dækkede  Ryg  og  Bryst,  men 
stod  aaben  i  Siderne  D'Urville  fandt  en  lignende  Dragt  paa  Truk. 
Beboerne  paa  Ponapi  bar  ogsaa  en  Art  Poncho,  men  her  var  den  flettet 
af  Græs*).  Litke  siger  om  Beboerne  paa  Øen  Seniavina:  »Over  Skulderen 
kaster  de  et  Stykke  Tøj  af  Basten  af  Morbærtræet;  undertiden  er  der 
i  Midten  af  dette  en  Slidse,  gennem  hvilken  man  stikker  Hovedet,  al- 
deles som  en  sydamerikansk  Poncho  og  som  det  Klædningsstykke,  der 
bruges  paa  de  vestlige  Øer  af  dette  Archipel«  (Karolinerne).  Fra 
Lukunor  beskriver  Litke  den  samme  Dragtform  saaledes:  >Den  ligner 
den  sydamerikanske  Poncho  eller  den  katolske  Præstedragt« ''). 

I  en  kinesisk  Skildring  omtales  som  en  Særegenhed  et  Klædnings- 
stykke, baaret  af  Li-Mændene  paa  Øen  Hajnan,  et  Stykke  Bomuldstøj 
med   et  Hul   i    Midten  for    Hovedet    og    uden  Ærmer '^).     Ogsaa    her    er 


')   Schellhas.   Internat.   Arch.   f.   Eihnogr.    111.   S.    22'i. 

-)  Mackenzie.  S.   371. 

»)  og  *)  Waitz-Gerland.  VI.  S.  42  og  V.  2.   S.  61. 

^)  Litke.     II.  S.   17   og  47. 

^)  Strzoda.  Z.   f.  Ethn.   XLIII.  S.  207. 

der  tydeligvis  Tale  om  en  Poncho,  og  naar  denne  Form  har  fore- 
kommet Kineserne  særlig  mærkværdig,  da  hænger  dette  vistnok  sam- 
men med,  at  den  er  ganske  ukendt  i  Kina. 

Derimod  eksisterer  den  som  religiøs  Dragt  i  Indochina.  I  PAM. 
findes  en  hel  Kollektion  af  Præstedragter  fra  det  franske  Indochina  — 
lange,  smalle  Ponchoer  af  rødt  Bomuldstøj,  rigt  silkebroderede;  Hals- 
aabningen  er  her  rundt  udskaaret,  og  en  Slidse  i  Brystet  lukkes  med 
en  Knap. 

I  det  ostindiske  Archipel  genfinder  vi  Ponchoen  i  en  noget  ufuld- 
kommen Skikkelse.  Hos  Kyst-Dajakerne  paa  Borneo  bærer  Krigerne 
en  Slags  kort  Poncho  af  Skind,  som  beskytter  Skuldrene  mod  Saar^). 
I  PAM.  ses  et  Par  PLksempler  fra  Borneo  af  denne  Form,  men  af  et 
andet  Materiale:   svært  Basttøj,   broderet  med  farvede  Plantetrævler. 

Fra  Ny- Hannover  omtaler  Strauch'^)  et  ejendommeligt  Klædnings- 
stykke, en  aflang,  rektangulær  Maatte,  der  som  Værn  mod  Regn  og  Sol 
bæres  hvilende  paa  Hovedet,  saaledes  at  den  beskytter  Overkroppen. 
Er  ikke  dette  en  Forløber  for  Ponchoen.-'  I  det  Øjeblik  man  borer  sit 
Hoved  gennem  denne  Maatte  eller  .skærer  en  Halsaabning  deri,  opstaar 
Ponchoen,  og  den  upraktiske  Maatte,  som  hindrer  den  fri  Brug  af 
Synet  og  let  tabes,  er  afløst  af  et  langt  mere  bekvemt  Klædnings- 
stykke, der  ganske  vist  ikke  skærmer  Hovedet,  men  til  Gengæld  be- 
skytter Kroppen  saa  meget  desto  bedre  og  tillader  fri  Bevægelse  af 
Hoved  og  Arme. 

Medens  Ponchoen  synes  at  være  ukendt  i  det  kinesisk-japanske 
Kulturomraade  (naar  undtages  den  ovenfor  nævnte  Forekomst  i  Indo- 
china) saavelsom  hos  Tibetanerne,  Mongolerne  og  Tunguserne,  hvor  Krop- 
beklædningen maa  antages  at  være  udviklet  af  en  anden  Urform,  nemlig 
den  ærmeløse  Kappe,  har  Ponchoen  sat  sig  tydelige  Spor  i  flere  af  de 
nordasiatiske  Folks  Klædedragt  (som  det  senere  skal  vises);  det  synes 
endvidere,  at  den  i  Oldtiden  har  været  kendt  i  de  østlige  Middelhavs- 
lande. 

Ovenfor  er  citeret  Litkes  Sammenligning  af  Ponchoen  med  en 
katolsk  Præstedragt.  I  Virkeligheden  er  jo  Ponchoens  Lighed  med  en 
Messehagel  ret  iøjnefaldende  og  ofte  bemærket.  En  nøjere  Under- 
søgelse viser  ganske  vist,  at  Mes.sehagelen  ikke  har  det  simple  Poncho- 
snit; den  bestaar  nemlig  af  et  forreste  og  et  bageste  Stykke,  forenede 
ved  skraa  Sømme    over   Skuldrene,    og   kan   altsaa   ikke   som   Ponchoen 


^)  Gomes.  S.  74. 

')  Stiauch.   Z.   f.   Ethn.    IX.    S.   41. 

udbredes  i  et  Plan.  Dog  er  det  ingenlunde  usandsynligt,  at  Messe- 
hagelen eller  dens  Forgænger,  den  romerske  Pænula,  virkelig  er  ud- 
viklet af  en  ren  Poncho,  hvis  altfor  rigelige  Skulderpartier  man  har 
beskaaret  for  at  give  Klædningen  et  smukt  Fald.  Pænulaen  var  en 
Art  Regnslag,  som  f.  Eks.  bares  af  Hyrder  (det  præstelige  Ornat  var 
altsaa  en  Hyrdedragt  med  Pænula  og  Stav).  Allerede  Pænulaen  havde 
vistnok  de  skraa  Skuldre.  Sandsynligvis  stammer  den  fra  Vestasien, 
hvor  en  lignende  Form  bares  af  Fønikere  og  Hebræer.  Rohrbach  for- 
moder, at  denne  Form  var  opstaaet  af  den  ærmeløse  Kappe  ^);  men 
denne  Afledning  er  dog  sikkert  urigtig.  Den  løse  Kappe  kan  umuligt 
være  Stamform  til  Pænulaen  eller  de  nærstaaende  vestasiatiske  Former; 
langt  snarere  er  disse  at  opfatte  som  Ponchoer,  maaske  med  en  særlig 
Tildanning  af  Skulderpartiet.  At  Ponchoen  virkelig  fandtes  i  Vest- 
asien, sandsynliggøres  yderligere  derved,  at  det  rene  Ponchosnit  gen- 
findes i  Ægypten  i  skjorteformede  Klædningsstykker  fra  det  nye  Riges 
Tid^),  og  at  Skjorten  omkring  Aar  1600  f.  Chr.  var  kommet  til  Ægypten 
fra  Vestasien,  hvor  den  var  den  fremherskende  Dragtform  i  Syrien, 
Lilleasien  og  Assyrien^). 

P'ra  Mellem-  og  Nordeuropa  kendes  adskillige  Eksempler  paa  den 
simple  Poncho-Type, 

Hos  Oldtidens  Germaner  .synes  Ponchoen  at  have  været  i  Brug.  En 
af  Bastarnerne  paa  Tropæum  Trajanum  bærer  et  Klædningsstykke,  .som 
Heyne*)  opfatter  saaledes:  »Eine  Art  Kragen,  anscheinend  von  Pelz, 
der  breit  von  den  Schultern,  hier  einen  grossen  Halsausschnitt  freigebend, 
in  Verjungung  iiber  den  Nabel  herabfallt,  und  in  einem  Zipfel  endigt. 
Nur  die  Vorderseite  ist  sichtbar,  aber  es  ist  klar,  dass  die  Riicken- 
hålfte  nicht  ånders  geschnitten  sein  kann,  als  jene.  Dieses  Stiilpkleid, 
das  nicht  einmal  Brust  und  Riicken  voll  deckt  und  noch  keine  Spur 
eines  Årmelansatzes  zeigt,  muss  als  alt  und  gemeingermanisch  ange- 
sprochen  werden«,  Heyne  mener,  at  det  er  dette  Klædningsstykke, 
Cæsar  omtaler,  hvor  han  siger,  at  Germanerne  bærer  »en  Pels,  saa 
lille,  at  Legemet  for  en  stor  Del  forbliver  ubedækket«.  Cæsar  be- 
tegner denne  Pels  med  det  galliske  Navn  rheno,  hvilket  viser,  at  ogsaa 
Gallerne    anvendte    en    lignende    Dragtform.     Det    germanske   Navn  var 


^)  Rohrbach  und  Kretschmer.     S.  .34. 

"-)  Weiss:   I.  S.   10.   Fig.  5. 

'')  Rosenberg.    Tekst  til  Taf.  2  og  12. 

*)  Moriz  Heyne:   Korperpflege  und  Kleidung  S.  252 — 254. 

reptos,   et  Ord,    der   genfindes   i    lignende    Former  i  Angelsachsisk^)    og 
Oldnordisk. 

Endnu  i  vore  Dage  anvendes  hos  Lapperne  en  Pelskrave  eller  kort 
Poncho,  der  i  høj  Grad  minder  om  den  af  Heyne  beskrevne.  Tavle  I,  1 
(4527—33  HHM.)  er  en  Bjørneskindskrave  fra  finsk  Lapmark,  gjort  af 
den  forreste  Del  af  Ryg-  og  Hovedhuden  af  en  ung  Bjørn;  en  Spalte 
paa  langs  i  Midten  af  det  ovale  Skindstykke  danner  Halsaabningen. 
Den  indvendige  Side  er  foret  med  rødt  Klæde,  der  naar  4  —  5  cm 
udenfor  Skindet  som  en  Bort.  Fortil,  hvor  Skindet  ender  med  Hoved- 
huden, er  fastsyet  to  vævede  Baand  indvendig,  ca.  85  cm  lange;  ved 
Hjælp  af  disse  og  to  Løkker  bagtil  fastbindes  Bjørneskindskraven  under 
Armhulerne.  Jakob  Fellmann^)  meddeler  om  dette  Klædningsstykke: 
«En  bjørnskinnskrage  (siebennavte),  hvartill  Lapparne  anvanda  V:^  af 
en  fullvuxen  bjornhud,  så  att  af  hufvudet  och  nacken  till  halfva  ryggen 
fås  en  krage,  af  bakdelen  en  annan  och  af  benen  den  tredje.  Deruti 
år  ett  aflangt  hål,  så  stort,  at  hufvudet  val  ryms  derigenom.  Kragen 
ligger  tått  på  halsen,  betåcker  nacken,  axlerne  och  brostet,  hållar  dem 
varma  och  torra,  samt  tjenar  till  prydnad.  Den  begagnes  likvål  aldrig 
af  qvinnorna« . 

I  det  nordlige  Rusland  er  Ponchoen  ligeledes  endnu  i  Brug.  Tavle  I,  2 
og  3  (4810 — 255  og  4810—256,  H  H  M.)  er  to  saadanne  Klædningsstykker 
fra  Vogulerne  ved  Sosva.  De  er  af  sort  Vadmel,  paa  Indersiden  for- 
synede med  store  Lommer  af  paa.syet  Sækkelærred.  I  Tavle  I,  2  er 
Halsaabningen  fortil  kantet  med  rødt  Klæde  og  den  udskaarne  Klap  er 
bøjet  bagud  og  syet  fast  indvendig;  i  Tavle  I,  3,  er  denne  samme  Klap 
derimod  anvendt  som  Bagside  i  Hætten.  Nederst  paa  Forsiden  er  paa- 
syet  et  smalt  Baand  med  lange  frie  Ender,  som  tjener  til  at  fastbinde 
Klædningsstykket  omkring  Livet.  Ifølge  mundtlig  Meddelelse  af  Dr. 
Sirelius,  Helsingfors,  anvendes  dette  Klædningsstykke  af  voguliske  og 
syrjænske  Jægere.  Det  er  af  Læder,  af  Vadmel  og  delvis  overtrukket 
med  Læder,  eller  af  Vadmel  alene.  Russiske  Jægere  i  det  nordlige  Rus- 
land anvender  et  lignende  Klædningsstykke   af  Lærred. 


')  Angelsachsiske     Kvinder    skal    have    baaret    et    Klædningsstykke    af    Poncho-Type. 
Rosenberg.  Taf.  87,  Fig.  12  og  Tekst. 

")  Jacob   Fellman:   Anteckningar.   I.   .S.  31. 

B.    Ponchoens  Overgang  til  skjorteformede  Klædningsstykker 
med  simpelt  Ponchosnit. 

I  de  peruanske  Grave  kan  man  følge  Udviklingen  fra  Poncho  til 
Skjorte^);  og  det  er  sandsynligt,  at  denne  Udvikling  er  foregaaet  ogsaa 
andre  Steder  i  Verden.  Den  Tanke  er  ret  nærliggende,  at  de  arktiske 
Skjorteformer  har  udviklet  sig  af  Ponchoen,  navnlig  i  Betragtning  af, 
at  denne  Grundtype  findes  helt  ind  i  det  arktiske  Omraade.  Dog  trænger 
denne  Hypotese  i  høj  Grad  til  Bevis;  Skjorteformen  kan  nemlig  meget 
vel  opstaa  ad  anden  Vej  —  det  er  f.  Eks.  sandsynligt,  at  Skørtet  i  det 
gamle  Ægypten  har  udviklet  sig  til  en  Art  Skjorte,  og  den  græske 
Chiton  maa  rimeligvis  opfattes  som  et  forlænget  Skørt,  der  fastholdes 
over  Skuldrene  istedetfor  omkring  Livet.  Der  er  Grund  til  at  antage, 
at  Chiton  formen  ikke  har  været  uden  Indflydelse  paa  den  nordeuro- 
pæiske Dragt.  HeikeP)  formoder,  at  den  har  spillet  en  stor  Rolle  i 
Landene  omkring  Østersøen.  Saaledes  skal  Beboerne  i  preussisk  Li- 
thauen  have  baaret  Chitonen  saa  sent  som  i  forrige  Aarhundrede,  og 
det  samme  gælder  om  Pigerne  paa  Øen  Mohn.  Ved  talrige  Gravfund 
er  det  —  efter  Heikels  Opfattelse  —  bevist,  at  en  Chiton  lignende  Dragt 
blev  anvendt  i  Finland  i  hvert  P"ald  i  det  XII— XIV  Aarh.  Ogsaa  i 
den  frisiske  Folkedragt  ser  Heikel  Spor  af  Chitonen,  og  i  det  indre  Rusland 
(Rjæsan,  Tula,  Orlofif)  bæres  endnu  et  Klædningsstykke  af  Chitontypen. 

Ved  Spørgsmaalet  om  den  arktiske  Klædedragts  Oprindelse  bør 
man  ikke  overse  disse  nordlige  Forekomster  af  Chitonen.  Heller  ikke 
maa  man  undlade  at  tage  i  Betragtning  de  primitive  Dragtformer,  som 
de  jydske  Egekistefund  har  bragt  for  Dagen.  Disse  godtgør  bl  a.,  at 
Mændene  her  i  Broncealderen  bar  en  ærmeløs  Kappe  og  derunder  et 
Skørt,  som  i  et  Tilfælde  (Muldbjerg- Fundet)  ses  at  have  naaet  helt  op 
til  Hjærtekulen,  holdt  oppe  ved  Remme  over  Skuldrene^);  dette  Til- 
fælde kan  ligesaavel  som  adskillige  ægyptiske  Eksempler  opfattes  som 
en  Overgangsform  mellem  Skørtet  og  Skjorten.  Ogsaa  den  løse  Kappe 
kan  udvikle  sig  til  en  Skjorteform.  S.  128  er  det  vist,  at  Déné-Indianerne 
paa  Halvøen  Kenai  bærer  Skjorter,  som  har  denne  Oprindelse.  Et 
andet  Eksempel  herpaa  kan  hentes  fra  Nordafrika;  den  marokkanske 
Burnus,  Tavle  I,  4  (tegnet  efter  et  af  Professor  Westermarck  hjembragt 
P'ksemplar  i  Helsingfors  Geogr.  P'orenings  Samlinger)  har  Form  som  en 
Skjorte  og  er  forsynet  med  Hætte  —  den  er  en  sydlig  Pendant  til  den 


')  Jvf.  Wiener:  Peru.    S.  673  og  Fig.  S.  675. 

^)  A.  O.  Heikel:   Volkstrachten.  1.  S.  10  —  11.  Jvf.  Appelgren-Kivalo.  .S.  33—34. 

"')  V.  Boye:   Fund  at  Egekister  fra  Broncealderen.    S.  160. 

arktiske  Skjorte,  men  dog  er  den  absolut  ikke  opstaaet  af  Ponchoen, 
hvilket  man  hurtigt  overbevises  om  ved  en  Undersøgelse  af  Snittet,  (se 
det  vedføjede  Snitmønster,  Tavle  I,  4),  der  i  Korthed  kan  beskrives 
saaledes:  et  firkantet  Stykke  Tøj  er  slaaet  om  Ryggen  og  syet  sammen 
i  Midtlinjen  foran  og  over  Skuldrene.  Ogsaa  i  dette  Tilfælde  maa 
Skjorteformen  antages  at  være  opstaaet  af  Kappen  eller  Slaget. 

Spørgsmaalet  om,  af  hvilke  primitive  Former  den  arktiske  Dragt 
har  udviklet  sig,  maa  afgøres  gennem  et  Studium  af  Snittet.  Dersom 
f.  Eks.  de  arktiske  Skjorteformer  har  udviklet  sig  af  Ponchoen,  maa  det 
være  muligt  at  vise  F'orbindelsen  gennem  et  saadant  Studium.  Maaske 
vil  man  kunne  finde  Mellemformer,  der  forbinder  Grundtypen  med  de 
Typer,  der  har  naaet  den  videste  Udvikling  og  fjernet  sig  mest  fra  det 
oprindelige. 

En  saadan  Mellemform  finder  vi  hos  de  sydlige  Lapper  i  den  saa 
kaldte  Rongka,  en  Yderkofte,  der  bruges  i  Regnvejr.  I  den  genfindes 
Ponchosnittet  tydeligt.  Bullen  er  et  Stykke  svært  Vadmel,  i  hvis 
Midte  Halsaabningen  er  skaaret  ud,  og  som  er  .syet  sammen  i  Siderne; 
dertil  kommer  Ærmerne  og  den  paa  lappiske  Mandskofter  almindelige 
høje  Krave.  En  saadan  Regnkofte  havde  over  Skuldrene  en  Vidde  af 
72  cm,  Vidden  forneden  var  90  cm,  Længden  fortil  88  cm.  Længden 
bagtil  98  cm,  Kravens  Højde  8  cm.  Foran  i  Brystet  var  den  ned- 
skaaret  i  en  Længde  af  32  cm.  Ærmets  Længde  var  44  cm,  Vidden 
i  Ærmegabet  26  cm  og  for  Haanden  17  cm.  Jeg  har  ikke  set  denne 
»Rongka«  nævnet  i  Litteraturen,  men  efter  Lappernes  Sigende  skal 
den  være  meget  gammeldags  og  have  været  anvendt  af  saavel  Mænd 
som  Kvinder.     Den  er  nu  i  Færd  med  at  gaa  aldeles  af  Brug. 

Ponchosnittet  genfindes  i  det  hele  taget  meget  ofte  i  Skjortefor- 
merne i  det  nordlige  Europa.  Her  i  Landet  f.  Eks.  anvendes  det  og 
har  tidligere  været  endnu  mere  anvendt  i  Mands-  og  Kvindelinned;  i 
Dukketøj  genfindes  dette  primitive  Snit  meget  almindeligt. 

Naar  Bredden  af  det  anvendte  Stof  er  for  ringe  til,  at  det  simple 
Ponchosnit  kan  give  Bullen  tilstrækkelig  Vidde,  er  der  to  Udveje. 
Enten  kan  man,  som  det  var  Skik  i  det  gamle  Peru,  sammensætte 
Bullen  af  to  Stykker,  der  syes  sammen  langs  Midtlinien;  eller  man 
kan  indsætte  Øgningsstykker  i  Bullens  Sider.  I  Nordeuropa  og  de 
tilgrænsende  Dele  af  Asien  er  det  den  sidste  Fremgangsmaade,  man 
har  valgt. 

Tavle  I,  5  (3904,  18,  HHM.)  er  en  Kvindedragt  fra  Ostjakerne  i  Byen 
Tsingala  ved  Irtisch,  syet  af  Tøj,  der  er  vævet  af  Nældegarn  og  rigt 
broderet    med   Uldgarn   og   Perler.      For-  og  Bagside  er  ud  i  et  Stykke, 

uden  Skuldersøm,  med  udskaaret  Halsaabning;  forneden  er  øget  Styk- 
ker i,  endvidere  er  der  indsat  Sidestykker  og  Ærmer.  Det  er  meget 
sandsynligt,  at  man  i  det  Poncho-lignende  Midterstykke  tor  se  et  Minde 
om  Skjortens  Urform.  ^) 

Skjorter  af  ganske  lignende  Snit  kendes  fra  andre  finsk- ugriske 
Folk  —  jvf.  Tavle  I  Fig.  5,  en  estnisk  Skjorte  fra  Setukesien,  i  Heikels 
foran  citerede  Arbejde;  Heikel  knytter  hertil  følgende  Bemærkning: 
>^Die  Brust  und  das  Riickenstiick  d.  h.  hamo  imå  die  »Mutter«  (der  Grund) 
des  Hemdes  besteht  aus  einem  Stiick  Leinvvand«. -)  Her  tyder  jo  selve 
Navnet  paa  Skjortens  Poncho- formige  Midterstykke  derpaa,  at  dette  for 
den  folkelige  Bevidsthed  er  Skjortens  vigtigste  og  oprindeligste  Del. 

Medens  det  saaledes  meget  vel  lader  sig  gøre  at  paavise  Sammen- 
hæng mellem  Ponchoen  og  forskellige  skjorteformede  Klædningsstykker 
af  vævede  Stoffer,  gaar  det  ikke  helt  saa  let  at  vise  Forbindelsen  mel- 
lem denne  Urtype  og  Pelsskjorterne;  i  disse  genfindes  nemlig  forholds- 
vis meget  sjældent  det  simple  Ponchosnit  (jvf.  dog  Side  59 — 60  samt 
100—101)  —  der  forøvrigt  ogsaa  vilde  være  uhensigtsmæssigt  i  en 
Pelsskjorte  med  Haarene  udad,  fordi  Haarspidserne  derved  vilde  komme 
til  at  vende  opad  enten  fortil  eller  bagtil. 


C.     Ponchoens  Overgang  til  „Toskindsskjorten." 

For  at  faa  Oplysning  om  Ponchoens  Forhold  til  Skinddragterne  vil 
vi  vende  os  til  Nordamerika.  Ponchoen  er  her  overordentlig  vidt  ud- 
bredt. Saa  vidt  mig  bekendt,  repræsenterer  211,  17,  PAM.  dens  nord- 
ligste amerikanske  Forekomst;  det  er  en  smal  kravelignende  Poncho  af 
Læder,  hørende  til  en  Schamandragt  fra  Koloscherne  paa  Nordvest- 
kysten; fortil  er  den  smykket  med  Narhvaltænder,  Bjørnetænder  og 
store  Benperler.  I  enkelte  Dele  af  Nordamerika  (f.  Eks.  Californien  og 
Oregon)  synes  saavel  Poncho  som  Skjorte  at  have  manglet. 

Tavle  I,  6  (KNM.,  mærket  1481;  stammer  fra  Comancherne  i  New 
Mexico)  er  en  meget  simpel  Poncho,  bestaaende  af  et  helt,  afhaaret  og 
garvet    Hjorteskind    (Hovedhuden    bortskaaret).       Halsaabningen    er    en 


')  Efter  at  ovenstaaende  var  skrevet,  er  udkommet  U.  T,  Sireliu.s;  Uber  einige  Trag- 
geråte  und  Umschlagetiicher  bei  den  tinnisch-ugrischen  Volkern.  Sirelius  udtaler  deri  (S.  27) 
den  samme  Tanke,  som  her  er  fremsat,  at  det  Poncho-lignende  Midterstykke  i  de  ostjakiske 
skjorteformede  Kvindedragter  er  et  Vidnesbyrd  om,  at  disse  Former  har  udviklet  sig  af  en 
primitiv  Poncho 

2)  Heikel:  0|).  cit.  II.  11. 

Tværspalte,  skaaret  midt  i  Skindet.     Denne  simple  Dragtform  anvendes 
af  nordamerikanske  Prærie-Indianere. 

Et  saadant  Klædningsstykke  er  kun  i  Stand  til  at  dække  selve 
Overkroppen.  Der  kræves  to  Hjorteskind  til  en  Dragt,  som  skal  be- 
klæde hele  Kroppen.  Det  simpleste  vil  være  at  sy  de  to  Skind  sam- 
men og  lade  Halsaabningen  være  midt  i  Sammensyningen,  saaledes  at 
det  ene  Skind  kommer  til  at  dække  Legemets  Forside,  det  andet  Bag- 
.siden. 

Hd64,  KNM.  (fra  nordamerikanske  Indianere)  er  en  saadan  Poncho 
af  to  Skind,  med  Søm  langs  Skuldrene.  I  Siderne  staar  den  aaben, 
men  kan  trækkes  sammen  ved  Hjælp  af  et  Par  Skindremme  og  til- 
svarende Huller.  De  paasyede  stærkt  frynsede  Ærmer  er  aabne  for- 
neden paa  de  første  ^/s  af  Længden,  paa  det  øvrige  Stykke  lukkede 
ved  en  Søm.  Skindet  er  taget  saaledes,  at  Nakken  vender  opad,  Hale- 
enden nedad;  det  almindeligste  synes  forøvrigt  i  denne  Dragttype  at 
være,  at  Nakkeenden,  den  sværeste  og  samtidig  smalleste  Ende  af 
Skindet,  vender  nedad.  Da  Skindene  er  afhaarede,  er  der  jo  ingen 
Hensyn  at  tage  til   Haarretningen. 

Catlin  har  beskrevet  en  lignende  Dragt  fra  Blackfeet  Indianerne : 
»The  dress,  for  instance  of  the  chief  (Plate  11),  consists  of  a  shirt  or 
tunic,  made  of  two  deer  skins  finely  dressed,  and  so  placed  together 
with  the  necks  of  the  skins  downwards,  and  the  skins  of  the  hind 
legs  stitched  together,  the  seams  running  down  on  each  arm,  from  the 
neck  to  the  knuckles  of  the  hånd«,  i)  En  Dragt  af  samme  Snit,  men 
af  andet  Materiale  —  Skind  af  Bjergfaar  —  skildrer  Catlin  fra  Man- 
danerne. 2)  Jvf.  ogsaa  Skildringen  hos  Lewis  and  Clarke  af  en  Shoshonee- 
Dragt,  der  aabentbart  har  væsentlige  Træk  tilfældes  med  Hd64,  KNM.  ^) 

Et  elegantere  Snit  opnaas  ved  at  ind.sætte  et  særligt  Bærestykke;- 
et  saadant  findes  i  Tavle  II,  1  (Hc352,  KNM.  »En  Indianerindes  alminde- 
lige Husdragt«).  Bærestykket  er  et  smalt  aflangt  Skindstykke,  i  hvis 
Midte  Halsaabningen  er  udskaaret,  og  som  dækker  Skuldrene  og  stræk- 
ker sig  langt  ud  i  Ærmerne.  Til  dette  Bærestykke  er  syet  Dragtens 
to  Halvdele.  Forsiden  og  Bagsiden,  der  —  som  almindeligt  i  Prærie- 
indianernes Skindskjorter  —  er  aldeles  ens.  Til  hver  Side  er  her,  for 
at  give  tilstrækkelig  Længde  —  Kvindedragten  er  hos  Prærieindianerne 
længere   end   Mandsdragten    —  medgaaet    det  meste  af  to  Skind,  øgede 


»)  Catlin.  I.  s.  30. 

2)  Catlin.  I.  S.  146. 

■')  Lewis  and   Clarke.  S.  312. 

sammen  paa  Midten.  Haleenden  vender  opefter,  og  en  smuk  Virkning 
er  frembragt  derved,  at  Skindet  foroven  er  bøjet  om,  saa  at  Hale- 
partiet kommer  til  at  danne  en  elegant  Krave,  fastsyet  med  en  gen- 
nemtrukket Skindrem.  Ærmerne  er  dannede  for  en  mindre  Del  af 
Bærestykket,  men  overvejende  af  Bagbenspartierne  af  de  to  øvre  Skind 
i  Bullen.  Ærmerne  staar  aldeles  aabne  forneden;  derimod  er  Bullen 
samlet  i  Siderne  ved  Syning  med  en  Skindrem. 

I  en  Barnedragt  (Hd203,  KNM,  indsamlet  »hos  Stammer,  som  bo 
paa  det  østlige  Afifald  af  Klippebjærgene«,)  bestaar  Bærestykket  af  de 
bageste  Partier  af  to  Skind,  sammensyede  med  Senetraad,  undtagen 
paa  det  midterste  Stykke,  selve  Halsaabn ingen.  Af  Udseende  kommer 
denne  Dragt  saaledes  til  at  ligne  den  foregaaende. 

Denne  smukke  Dragttype  har  haft  en  vid  Udbredelse  hos  Præriens 
Indianerstammer;  den  bæres  af  næsten  alle  Catlins  Indianerinder,  kendelig 
paa  det  dekorative,  naturligt  udtungede  Parti  under  Halsaabningen  (den 
bageste  Del  af  Skindet  med  Halen). 

Overgangen  fra  Ponchoen  af  ét  Skind  til  Ponchoen  og  Skjorten  af  to 
Skind  har  sin  Aarsag  i  selve  Materialets  Beskaffenhed,  navnlig  i  Hjorte- 
hudens begrænsede  Størrelse.  Det  maa  anses  for  mere  end  sandsynligt, 
at  Toskindsskjorten  har  udviklet  sig  af  Ponchoen. 

(En  Undtagelse  danner  dog  muligvis  en  ejendommelig  skjortelig- 
nende  Dragtform,  der  bæres  af  Cree-Kvinderne;  den  er  beskrevet  af 
Mackenzie  ')  og  for  Nenenot-Indianernes  Vedkommende  af  Turner  ^),  men 
meget  ufuldkomment  —  det  synes,  at  den  maa  opfattes  som  en  Slags 
Skørt,  der  naar  helt  op  under  Hagen  og  holdes  oppe  ved  Snore  over 
Skuldrene.  De  tilhørende  Ærmer  er  løse  og  drages  paa  ligesom  Leg- 
gings;  de  er  aabne  forneden  fra  Albuen  og  opefter  og  drages  helt  op 
til  Halsen,  saa  de  antagelig  dækker  Skuldrene.  Maaske  har  denne 
Form  haft  en  endnu  videre  Udbredelse  i  Nordamerika  som  Kvindedragt; 
Lewis  og  Clarke  synes  saaledes  at  have  iagttaget  den  —  uden  Ærmer 
—  hos  Tetons  Okandandas,  en  Sioux-Stamme  ved  Missouri^).  Jeg 
kommer  senere  tilbage  til  denne  ejendommelige  Type,  da  det  er  muligt, 
at  den  maa  opfattes  som  Forløber  for  et  mærkeligt  Pelssnit,  der  anvendes 
hos  Korjakerne.) 

Toskindsskjorten  opstaar  af  Toskindsponchoen,  saasnart  denne  sidste 
samles   i   Siderne   under   Ærmegabene   ved  Syning.     En  Overgangsform 


•)   Mackenzie.  s.  XCIII. 

2j   Turner.  S.  291. 

")   Lewis  and   Clarke.  S.  65. 

har  vi  f.  Eks.  i  Hd64.  KNM.,  hvor  Siderne  er  aabne,  men  kan  samles 
ved  et  Par  Skindremme  og  tilsvarende  Huller.  Hos  de  nordlige  India 
nerstammer  er  Toskindsskjorten  altid  lukket  i  Siderne.  Som  FLksempel 
tjener  Tavle  II,  2  (177.  Ktholéns  Samling.  HHM.)  en  Skjorte  af  hvidt 
Sæmslæder,  fra  Thnaina-Stammen  paa  Halvøen  Kenai.  Den  bestaar  af 
et  forreste  og  et  bageste  Skind,  sammensyede  langs  Skuldrene  og  i 
Siderne.  I  hver  Skulder  er  der  indsyet  en  Fold  for  at  gøre  Skuldrene 
skraa.  Hvert  Ærme  er  af  eet  Stykke  Skind  med  Søm  forneden.  Om- 
kring Halsen  og  for  Haanden  er  der  en  Bort  af  Odderskind,  og  Dragten 
er  forøvrigt  prydet  med  Pindsvinepigbroderier  og  Skindfryndser.  Til 
den  etholénske  Samling  hører  flere  Eksemplarer  af  denne  Type  fra 
Kenai ;  i  nogle  er  der  indsat  særlige  Skulderstykker.  Et  Eksemplar 
(172)  ender  forneden,  fortil  og  bagtil  med  Flapper.  Skjorter  af  denne 
eller  den  Side  128  (Tavle  X,  5)  beskrevne  Type  anvendes  ikke  alene  paa 
Kenai-Halvoen,  men  med  ringe  lokale  Afvigelser  ogsaa  af  andre  nord- 
vestlige Déné-Stammer,  ')  hvor  dog  Skindskjorten  i  Regelen  er  forsynet 
med  Flapper  forneden,  hos  Mændene  baade  for  og  bag,  hos  Kvinderne 
kun  bagtil.  -) 

Toskindsskjorten  er  en  meget  betydningsfuld  Type.  Dens  Herkomst 
fra  Ponchoen  tør  anses  for  sikker,  og  i  det  følgende  skal  det  vises,  at 
Udviklingen  sandsynligvis  er  gaaet  fra  Ponchoen  gennem  denne  Mellem- 
form til  de  arktiske  Pelsskjorte-Typer. 

For  at  finde  en  direkte  Bekræftelse  paa  den  Antagelse,  at  Ponchoen 
har  spillet  en  Rolle  i  den  arktiske  Dragts  Udviklingshistorie,  vil  vi 
imidlertid  først  betragte  enkelte  Former  fra  det  nordøstlige  Asien  i 
hvilke  det  rene  Ponchosnit  viser  sig  tydeligt,  tjenende  som  Bevis  for,  at 
Poncho  Ideen  ikke  er  ukendt  i  dette  Omraade. 

I  20,  11,  PAM.,  en  Parka  hørende  til  en  Mandsdragt  fra  Tschukt- 
scherne  ved  Meschagmenski-Bugten,  er  Ponchosnittet  særdeles  vel  re- 
præsenteret. Bullen  er  gjort  af  et  stort  Renskind  med  den  rødbrunt- 
farvede  Kødside  vendende  udad ;  Halsaabningen  er  skaaret  midt  i  Skindet. 
Den  smallere  Ende  af  Renhuden,  Nakken,  vender  bagtil;  Skindets 
bageste  Parti,  som  er  vendt  fortil,  er  saa  bredt,  at  det  naar  rundt  om 
Siderne,  noget  om  paa  Ryggen.  Det  .samme  Skind  naar  ogsaa  langt 
ud  i  Ærmerne  og  danner  Størsteparten  af  disse  med  Søm  langs 
Undersiden,  skønt  Grænsen  mellem  Skulder  og  Ærme  er  markeret  ved 
et  Slags  Epaulet,   en  paasyet   rektangulær  Strimmel  brunfarvet  Sælskind 


')   Morice.  Anthiopos   II.  .S.  3-4. 
^)  Richardson.  1.  .S.  380. 

med  rigt  Renhaarsb roderi.  Fortil  forneden  i  Ærmegabet  er  der  indsat 
en  Kile  med  Spidsen  skraat  opefter  for  at  give  Ærmegabet  den  for- 
nødne Vidde. 

395,  6,  PAM.,  fra  Tschuktscherne  i  Anadyr-Distriktet,  er  en  Skjorte 
af  groft  mørkebruntfarvet  (røget)  Renskind  med  Haarene  indad.  Bullen 
er  skaaret  ud  af  et  stort  Skind  som  en  simpel  Poncho  med  rund  Hals- 
aabning  og  sammensyet  i  Siderne;  Ærmerne  er  af  særlige  Stykker, 
syede  til  Bullen.  Som  i  foregaaende  Eksempel  er  her  ingen  Hætte. 
En  saadan  Pelsskjorte  anvendes  af  Tschuktscherne  ved  F"oraarsjagt  paa 
Sæler;  hvad  Snittet  angaar,  er  den  ganske  analog  med  den  lappiske 
Rongka, 

395,  4,  PAM.  (Tavle  II,  3),  fra  Tschuktscherne  i  Anadyr-Distriktet, 
er  en  Pelsskjorte,  hørende  til  en  Kvindedragt.  Materialet  er  Renkalve- 
skind,  Haarsiden  vender  indad.  Snitmønsteret  ses  af  Tavle  II,  4.  Bullen 
bestaar  af  5  Stykker,  øverst  en  kort  Poncho,  p,  af  rødbruntfarvet  Skind, 
som  gaar  ud  i  Ærmerne  og  med  et  afsmalnet  Parti  strækker  sig  ned  i 
Rygsiden,  medens  den  forreste  Del  af  Ponchostykket  er  meget  bredt  og 
danner  Halvdelen  af  Pelsens  Forside.  Til  denne  Poncho,  der  altsaa 
danner  Skjortens  midterste  Parti  og  tydeligt  fremhæver  sig  ved  sin 
mørke  Farve,  slutter  sig  de  fire  nederste  Stykker  i  Bullen,  som  alle 
er  af  ufarvet  Renskind;  f  er  et  bredt  trapezformigt  Stykke,  der  danner 
det  nederste  af  Bullens  Forside,  h  sidder  bagtil  og  løber  ud  i  en  smal 
haleformig  Spids,  s  er  det  brede  Sidestykke  (et  i  hver  Side),  hvorfra 
en  smal  Strimmel  strækker  .sig  ud  i  Underærmet  (jvf.  »Ærmekilen«  i 
de  vesteskimoiske  Pelse,  S.  81.).  Forøvrigt  dannes  Ærmet  af  de  to 
Stykker  oæ  og  uæ ;  den  lille  Kile  k  tjener  til  at  give  Ærmegabet  den 
fornødne  Vidde  og  Styrke.  Den  paasyede  Hætte  er  af  et  Snit,  som  fore- 
kommer meget  almindeligt  hos  eurasiske  Arktikere:  et  Midterstykke  og 
to  Sidestykker  (b  og  a).  I  Snitmønsteret  er  udeladt  den  brede  brune 
Bort  forneden,  Hundeskindskantningen,  der  ogsaa  er  anvendt  om  Hætte- 
aabningen  og  for  Haanden,  samt  en  bred  Hageflap,  der  hænger  ned 
foran,  tjenende  til  at  dække  og  skærme  Ansigtet  i  ondt  Vejr.  I 
Snittet  er  denne  Pels  analog  med  den  ostjakiske  Kvindedragt  Tavle  I,  5, 
og  det  synes  mig  tilladeligt  ogsaa  her  i  det  poncholignende  Midterstykke 
at  se  et  Minde  om  Urformen. 

Medens  det  er  ret  sjældent,  at  man  i  de  arktiske  Skjorteformer 
bliver  saa  iøjnefaldende  mindet  om  den  simple  Poncho,  har  Toskinds- 
skjorten  efterladt  sig  tydelige  Spor  over  hele  det  arktiske  Omraade, 

Ikke  alene  hos  de  nordamerikanske  Indianere,  men  ogsaa  i  det 
nordøstlige  Asien  findes  meget  enkle  Toskindsskjorter.  445,   1,  9,  PAM., 

hørende  til  en  Mandsdragt  fra  Lamuterne  i  Anadyr-Distriktet,  er  en  saa- 
dan  Toskindsskjorte  af  sæmsket  Renskind.  Bullen  bestaar  af  to  Skind, 
som  er  syede  sammen  i  Siderne  og  langs  Skuldrene;  de  er  brede  nok 
til  at  naa  ud  og  danne  noget  af  Ærmerne.  445,  1,  8,  PAM.,  fra  samme 
Lokalitet,  er  af  samme  Materiale  og  Snit,  men  yderligere  forsynet  med 
en  paasyet  Hætte.  Hos  Tschuktscherne  kan  findes  lignende  Toskinds- 
skjorter  af  sæmsket  Renskind  eller  —  hos  Kyst-Tschuktscherne  —  af 
Sælskind;  408,  139,  PAM.  er  en  saadan  Toskindsskjorte  af  mørkebrunt- 
farvet  Sælskindslæder,  forsynet  med  Hætte  af  samme  Materiale;  den  er 
hjembragt  af  Gondatti  fra  Anadyr-Distriktet.  Fra  Kerekerne  stammer 
441,  6,  PAM.,  en  simpel  Toskindsskjorte  af  hvidt  sæmsket  Renskind, 
uden  Hætte. 


D.     Omdannede  Former  af  Toskindsskjorten. 

Langt  hyppigere  træfifes  dog  i  det  arktiske  Omraade  mer  eller 
mindre  omdannede  Former  af  Toskindsskjorten.  I  det  følgende  vil  vi 
betragte  en  Række  Eksempler  paa  Omdannelser  af  Toskindsskjorten. 
Det  vil  vise  sig,  at  Udviklingen  lader  sig  forklare  ud  fra  de  .samme 
Aarsager,  som  maa  antages  at  have  bevirket  Toskindsskjortens  Ud- 
vikling af  Ponchoen  hos  de  nordamerikanske  hidianere.  Disse  Aar- 
sager maa  søges  dels  i  det  af  Klimaet  betingede  Krav  om  en  sluttet 
Dragt,  dels  i  selve  Dragtmaterialets  Natur,  dels  endelig  i  æstetiske 
Hensyn.  De  anvendte  Skind  er  ikke  altid  store  nok  til  hver  for  sig  at 
udgøre  hele  Skjortens  Bul,  de  er  ikke  engang  altid  store  nok  til  at 
danne  hele  For-  eller  Bagsiden  af  Bullen;  deres  Størrelse  formindskes 
yderligere  derved,  at  Bugskindet  skæres  fra,  som  mindre  egnet,  dels 
fordi  det  er  tyndt  og  tyndhaaret,  dels  —  her  kommer  det  æstetiske 
Moment  —  fordi  det  i  Udseende,  navnlig  F'arve,  afviger  fra  Rygskindet. 

Ændringerne  af  Toskindsskjortens  Snit  kan  opfattes  som  Øgninger, 
dels  i  Siderne,  dels  i  Skulderpartiet,  dels  forneden;  stadig  genfindes  de 
to  Skind,  som  udgør  Midtpartiet  af  Skjortens  P'or-  og  Bagside.  Dette 
Minde  om  Oprindelsesformen  udslettes  aldrig  eller  i  hvert  P'ald  kun 
yderst  sjælden;  naar  det  holder  sig  med  .saa  stor  Sejghed,  beror  dette 
sikkert  paa  den  Omstændighed,  at  det  i  Virkeligheden  er  hensigtsmæs- 
sigt at  lade  Dragtens  For  og  Bagside,  der  jo  i  særlig  Grad  er  udsatte 
for  Regn  og  Blæst,    være  fri  for  Sømme.     Hvis  det  ikke  var  muligt  at 

paavise    forbindende   Mellemformer,    vilde    det    være   uforsvarligt  at  op- 
fatte Midtpartiet  i  den  lukkede  arktiske  Pels  som  et  Rudiment  af  Urformen. 

Meget  stærkt  omdannet  bliver  Snittet  selvfølgelig  i  saadanne  Til- 
fælde, hvor  Materialet  bestaar  af  mindre  Dyrs  Skind,  som  Gnavere  og 
Søfugle,  eller  af  Havpattedyrs  Tarme.  I  disse  Former,  der  maa  regnes 
for  at  høre  til  Udviklingens  senere  Led  —  alene  af  den  Grund,  at  de 
forudsætter  en  meget  fremskreden  Grad  af  Sy-Færdigheden  —  er  det 
ofte  umuligt  at  paavise  nogetsomhelst  Spor  af  Urformens  Snit. 

Kaster  man  et  Blik  paa  de  arktiske  Skjorteformer,  er  der  et  For- 
hold, som  hurtig  vækker  Opmærksomheden:  Hos  den  gamle  Verdens 
Arktikere  udmærker  Skjorten  sig  gennemgaaende  ved  en  stor  Vidde  og 
betydelig  Længde;  hos  Eskimoerne  derimod  slutter  den  tættere  til 
Kroppen.  Dette  Forhold  kan  benyttes  til  en  foreløbig  Gruppering.  Et 
Mellemstandpunkt  indtager  i  denne  Henseende  Folkeslagene  i  det  nord- 
østlige Asien,  her  antager  Skjorten  hverken  de  videste  eller  de  snævreste 
Former.  Det  vil  derfor  være  rimeligt  at  begynde  en  Undersøgelse  af 
de  arktiske  Skjorteformer  i  dette  Omraade. 

Som  Eksempel  paa  en  begyndende  Omdannelse  af  Toskindsskjorten 
tjener  Tavle  II,  5  (Forside)  og  6  (Bagside)  (344a,  HHM.),  en  tschuk- 
tschisk  Pels  uden  Hætte;  Materialet  er  Renskind,  Haarsiden  vender  ud. 
Det  forreste  Skind  fortsætter  sig  her  med  to  Striber,  en  paa  hver  Side 
af  Halsen,  over  Skuldrene  og  et  lille  Stykke  ned  i  Rygsiden.  Dette 
Træk  genfindes  i  de  fleste  tschuktschiske  og  eskimoiske  Pelse;  det  er 
sandsynligvis  oprindelig  fremkommet  derved,  at  Halsaabningen  er  ud- 
skaaret  i  det  forreste  Skind,  og  utvivlsomt  er  det  bibeholdt  og  udviklet 
videre,  fordi  det  har  vist  sig  heldigt  at  undgaa  en  Søm  midt  paa  Skul- 
deren. Rygsiden  udgøres  hovedsagelig  af  et  Skind,  der  imidlertid  ikke 
naar  helt  op  til  Halsaabningen,  men  hører  op  15  cm  derfra.  Tre 
mindre  Stykker  er  øget  i  Bullen;  et  rektangulært  Stykke  begrænser 
Halsaabningen  bagtil;  af  mere  Interesse  er  den  Øgning,  som  yderst 
paa  hver  Side  gaar  over  Skulderen  og  ned  i  en  lille  Kile  fortil.  Hen- 
sigten med  denne  Øgning  er  aabenbart  at  give  Vidde  og  Styrke  til 
Ærmegabspartiet,  der  jo  har  særlig  meget  at  svare  til  ved  Armens 
Bevægelse.  Da  de  to  Skind,  som  danner  Skjortens  For-  og  Bagside, 
anbringes  saaledes,  at  Ryglinjen  falder  sammen  med  Skjortens  Midtlinje, 
bliver  det  det  tynde  og  mindre  holdbare  Bugskind,  som  kommer  ud 
mod  Siderne.  I  en  Pelsskjorte,  hvor  Haarsiden  vender  udad,  er  det 
endvidere  nødvendigt  at  lade  Skindets  Nakkeparti  være  øverst,  for  Haar- 
retningens  Skyld;  da  Skindet  er  smallest  fortil,  bliver  det  netop  i  dette 
Tilfælde   særlig   nødvendigt   at  styrke  Ærmegabspartiet  ved  en  Øgning. 

E.     Tschuktschiske  Pelssnit. 

Det  almindeligst  forekommende  tschuktschiske  Pelssnit  er  endnu  lidt 
mere  kompliceret;  det  er  fremstillet  i  Tavle  II,  7  (laant  fra  Bogoras: 
The  Chukchee  S.  235,  Fig.  168);  a  udgør  Bullens  Forside  —  det  ses, 
at  Halsaabningen  er  udskaaret  i  dette  Skind  —  c  udgør  Bagsiden,  b  er 
et  Sidestykke,  d  er  Ærmet,  som  er  rummeligt  ved  Skulderen,  snævrere 
for  Haanden.  Der  optræder  i  dette  Snit  et  nyt  Element,  Sidestykket; 
da  det  tynde  og  lystfarvede  Bugskind  skæres  bort,  er  to  Renskind  ikke 
tilstrækkelige  til  en  Bul  af  den  ønskede  Vidde  —  altsaa  maa  denne 
syes  af  fire  Stykker  i  Stedet  for  af  to.  Sidestykket  danner  en  Del  af 
Rygsiden,  men  naar  her  i  den  tschuktschiske  Pels  ikke  ret  langt  om  paa 
Forsiden. 

Bogoras  afbilder  den  tschuktschiske  Mandspels  i  »The  Chukchee« 
PI.  XXIII.  Inderpelsen  kantes  ofte  i  Halsen  med  Ulve-  eller  Hunde- 
skind, og  forneden  kantes  baade  Inder-  og  Yderpelsen  med  et  eller 
andet  Pelsværk,  i  Regelen  Hundeskind.  Hætte  findes  derimod  ikke  i  den 
tschuktschiske  Mandspels   —   kun  Ligpelsen  har  Hætte  ^). 

De  tschuktschiske  Kvinder  anvender,  naar  de  i  længere  Tid  op- 
holder sig  i  fri  Luft,  en  skjorteformig  Pels  med  Hætte  udenpaa  deres 
sædvanlige  Combination-formede  Dragt.  Bogoras  beskriver  ikke  nær- 
mere Snittet  af  denne  Yderpels;  jeg  vil  derfor  atter  gøre  opmærksom 
paa  den  foran  (S.  60)  beskrevne  og  afbildede  Kvindepels  fra  Anadyr- 
Distriktet  (Tavle  II,  3),  som  udmærker  sig  ved  det  ponchoformede  Midt- 
parti. Forøvrigt  formoder  jeg,  paa  Grundlag  af  Bogoras'  Illustrationer,  at 
der  ogsaa  forekommer  andre  Snit  i  de  tschuktschiske  Kvinders  Yderpelse. 


F.     Korjakiske  Pelssnit  (herunder  kamtschadalske  Pelssnit). 

Den  korjakiske  Mandspels  er  —  ifølge  Jochelson  -)  —  af  samme  Snit 
som  den  tschuktschiske;  dog  er  der  forneden  indsat  en  Bort  af  Ren- 
skind ovenfor  Hundeskindskanten,  og  endvidere  er  den  korjakiske 
Mandspels  ikke  sjældent  forsynet  med  Hætte  og  med  en  Hageflap,  et 
firkantet   Skindstykke,    i    Reglen    sammensyet    af    Rensdyrbellinger,    der 


')   Bogoras.    S.  235  —  236. 
'•^j  Jochelson.    S.   587. 

hænger  ned  over  Brystet  fra  Hætteaabningen  og  i  daarligt  Vejr  an- 
vendes til  at  dække  Ansigtet  med.  956,73,  PAM.  er  et  Eksempel  paa 
en  saadan  korjakisk  Mandspels;  i  Henseende  til  Snit  afviger  den  fra  de 
fleste  arktiske  Hættepelse  derved,  at  Hættens  Bagside  ikke  gaar  i  et 
med  Bullens,  men  ved  en  Søm  er  skilt  fra  det  Skind,  som  danner  Bul- 
lens Rygside.  Desværre  har  jeg  ikke  haft  tilstrækkeligt  Materiale  til 
at  kunne  afgøre,  om  dette  er  typisk  for  de  korjakiske  Mandspelse;  den 
korjakiske  Drengepels  956,63,   PAM.  har  dog  samme  Ejendommelighed. 

De  korjakiske  Kvinders  Yderpelse  og  de  korjakiske  Ligpelse  er  alle 
forsynede  med  Hætte;  flygtigt  set  ligner  de  forøvrigt  Mandspelsene, 
men  en  Undersøgelse  af  Snittet  viser  dog  ret  betydelige  Afvigelser 
derfra,  hvilket  Jochelson  mærkeligt  nok  slet  ikke  synes  at  have  bemær- 
ket. I  Virkeligheden  staar  vi  her  overfor  en  saa  ejendommelig  Type, 
at  jeg  er  tilbøjelig  til  at  anse  den  for  at  være  fundamentalt  forskellig 
fra  Toskindsskjorten. 

Tavle  III,  1  (1681,  1,  PAM.)  er  en  korjakisk  Ligpels  (til  Brug  for 
en  Mand  —  Kvinde- Ligpelsen  vender  Haarsiden  ind).  Materialet  er  hvide 
Renkalveskind.  Snittet  fremgaar  af  Tavle  III,  2.  Bullen  bestaar  her, 
bortset  fra  den  nedre  Bort  og  Skulderpartierne,  af  to  Skind,  .skaaret 
til  som  a  og  b,  der  udgør  henholdsvis  For-  og  Bagside  i  Bullen  og 
naar  sammen  under  Ærmerne  (b  gaar  endogsaa  et  lille  Stykke  ind  i 
Underærmet).  Her  mangler  altsaa  særlige  Sidestykker;  men  det  mest 
karakteristiske  i  denne  Pels  ligger  i  Stykket  c,  et  Renkalveskind,  der 
er  kløvet  op  gennem  Rygsiden  paa  nær  den  sidste  V;');  det  øverste 
Parti  af  c  danner  Hættens  Bagsiden,  Resten  danner  Skuldre  og  Over- 
ærmer. Hættens  Sider  dannes  af  d,  som  kileformet  gaar  et  Stykke 
ned  i  Bullens  Forside  mellem  a  og  c  (jvf.  »Hætterødderne«  i  eskimo- 
iske Pelse,  se  Side  80);  Hættens  øverste  Parti  falder  i  flere  Stykker, 
e,  paa  Grund  af  Udsmykningen.  Fra  Ansigtsaabningen  lidt  ned  over 
Brystet  hænger  den  paa  korjakiske  og  kamtchadalske  Pelse  almindelige 
Hageflap,  her  bestaaende  af  to  sammensyede  Hundebellinger.  De  for- 
skellige Borter  og  Indlæg,  som  pryder  Pelsen,  er  overordentlig  rigt 
broderede  med  Renhaarssømme,  Skindmosaik  etc.  Forneden  og  for 
Haanden  er  der  en  langhaaret  hvid   Hundeskindskant. 

I  422,  1,  PAM.,  en  kerekisk  Kvindepels  af  Renkalveskind  med  den 
ellebarkfarvede  Kødside  vendende  udad,  fremtræder  det  i  foregaaende 
Eksempel  beskrevne  Snit  med  maaske  endnu  større  Tydelighed;  det 
karakteristiske  Skulder-Nakke-Skind  (c  i  Tavle  III,  2)  danner  nemlig  her 
Ærmerne  helt  ud,  naar  undtages  en  lille  Øgning  i  Underærmet.  PAM. 
har    flere    korjakiske  Kvindepelse    af   samme   Materiale   og  Snit,    f.  Eks. 

956,  75  og  1755,  4  samt  956,  146  (en  Dukkepels).  I  956,  152,  en 
korjakisk  Kvindepels,  der  imod  Regelen  mangler  Hætte,  genfindes  dog 
det  karakteristiske  Stykke,  der  baade  danner  Ærmer  og  Skuldre; 
ganske  vist  er  det  her  afbrudt  i  Midten,   fordi  Hætten  mangler. 

Det  forekommer  mig  ret  tvivlsomt,  om  dette  ejendommelige  Snit 
—  som,  at  dømme  efter  det  Materiale,  der  har  staaet  til  min  Raadig- 
hed,  kun  findes  i  de  korjakiske  Kvinders  Yderpelse  og  i  korjakiske 
Ligpelse  ^)  —  lader  sig  aflede  af  Toskindsskjorten.  Mere  sandsynligt 
er  det,  at  denne  Type  har  en  særegen  Oprindelse  og  overhovedet  ikke 
staar  i  nogen  Forbindelse  med  Ponchoen.  Muligvis  kan  den  være  op- 
staaet  af  en  Form,  lignende  den,  der  bæres  af  nordlige  Algonkinkvinder 
(se  Side  58),  og  som  bestaar  af  et  langt  Skørt,  der  naar  helt  op  til 
Hagen,  holdt  oppe  ved  Remme  over  Skuldrene,  og  suppleret  med  to 
løse  Ærmer,  der  med  deres  ovre  Del  dækker  Skuldrene  og  naar  helt 
op  bag  om  Nakken.  Tænker  man  sig,  at  disse  Ærmer  ved  Sammen- 
syning forbindes  med  Skørtet,  da  fremkommer  en  Dragtform  som  den 
korjakiske  Kvindepels  956,  152,  PAM.,  og  forsynes  denne  Pels  med 
Hætte,  da  falder  det  meget  naturligt  at  gøre  Hættens  Bagside  af  det 
samme  Skind,  som  danner  Skuldre  og  Ærmer. 

Utvivlsomt  er  det  her  omtalte  Snit  meget  gammelt,  hvilket  bl.  a. 
fremgaar  deraf,  at  det  kun  synes  at  forekomme  i  Kvinde-  o^  Ligpelse; 
Kvindedragten  udmærker  sig  overalt  ved  en  betydelig  konservativ  Evne, 
og  det  samme  gælder  Ligdragten.  Specielt  om  den  korjakiske  Lig- 
dragt siger  Jochelson,  at  den  har  bevaret  Træk,  som  tidligere  fandtes 
i  den  almindelige  Dragt.  Blandt  disse  Træk  kan  nævnes  den  ejen- 
dommelige halelignende  Afslutning,  som  den  mandlige  Ligpels  har 
bagtil  (se  Tavle  III,  1).  I  korjakiske  Myter  omtales  denne  Hale  som 
hørende  til  den  almindelige  Dragt ^).  Ifølge  Steller^)  havde  de  kamt- 
schadalske  Kvinders  Pelsskjorter  Hale  bagtil,  og  ifølge  Kracheninnikow*) 
havde  ogsaa  de  kamtschadalske  Mandspelse  en  saadan  Prydelse.  Som 
vi  senere  skal  se,  har  de  fleste  eskimoiske  Pelse  en  F"lap  bagtil  —  i 
Regelen  ogsaa  fortil  —  og  de  nordvestlige  Dénéers  Skindskjorter  har 
en  lignende  Udtungning  af  Bullens  For-  og  Bagside.  Jochelson  for- 
moder, at  denne  mærkelige  Haleform  har  samme  Oprindelse  saa  vel 
hos   de   nævnte  Folk    som   hos  Tunguserne  og  Jukagirerne,    hvis    fortil 


')  Jvf.  Jochelson:  The  Koryak.    Fig.  43,  44,  51   og  227. 

*)  Jochelson.    S.  602—603. 

»)  Steller.    S.  307. 

*)  Kracheninnikow.    I.    S.  57. 

aabne  Pelsfrakker  ligeledes  ofte  har  en  Hale  bagtil.  Det  kan  være 
muligt,  at  der  ligger  en  fælles  psykologisk  Aarsag  til  Grund  for  alle 
disse  dekorative  Haler;  derimod  maa  jeg  anse  det  for  usandsynligt,  at 
der  findes  nogen  historisk  Sammenhæng  imellem  dem.  Som  vi  senere 
skal  se,  har  den  tungusiske  Frakke  en  ganske  anden  Oprindelse  end  de 
arktiske  Pelsskjorter,  og  hvad  de  eskimoiske  Pelse  angaar,  staar  deres 
ejendommelige  Udtungning  for  og  bag  i  Sammenhæng  med  en  Op- 
slidsning  af  Pelsens  Sider,  der  —  som  det  nedenfor  er  vist  —  skyldes 
Tilpasning  til  praktiske  Krav.  Dog  maa  det  anses  for  sandsynligt,  at 
der  virkelig  ligger  noget  fælles  til  Grund  for  den  hos  Naturfolkene 
ganske  vidt  udbredte  Tilbøjelighed  til  at  udstyre  Skinddragten  med  en 
Hale;  det  ligger  nær  at  formode,  at  denne  Udsmykning  er  meget  gam- 
mel og  endog  gaar  tilbage  til  Dragtens  første  Dage,  da  Dyreskindene 
bares  uden  Tilskæring  eller  Syning.  Den  indianske  Bisonhudskappe, 
der  kan  tjene  som  Eksempel  paa  en  saadan  primitiv  Dragtform,  bærer  ofte 
Bisonhalen  som  en  Prydelse.  Maaske  har  ogsaa  de  ældste  Ponchoer  af 
Dyrehud  baaret  Halen.  Der  spores  i  Naturfolkenes  Skinddragter  ofte 
en  Tilbøjelighed  til  at  anvende  Skindet  saa  vidt  muligt  i  dets  naturlige 
Form,  og  ofte  søger  man  at  anvende  Dele  af  Dyrehuden  saaledes,  at 
de  kommer  til  at  beklæde  tils\^arende  Dele  af  det  menneskelige  Legeme. 
Det  synes  derfor  at  være  ganske  i  Overensstemmelse  med  en  hos  Na- 
turfolk almindelig  Tankeretning  at  smykke  Skinddragten  med  en  Hale. 
Kamtschadalernes  fortil  lukkede  Pelsskjorter  synes  at  have  stemt 
temmelig  nøje  overens  med  de  korjakiske,  idet  Yderpelsen,  Kuklanka, 
var  forsynet  med  saavel  Hætte  som  Hageflap  og  forneden  ofte  smykket 
med  broderede  Borter.  Inderpelsen  synes  at  have  været  af  simpel 
Skjorteform  ^).  Under  russisk  Indflydelse  har  Kamtschadalernes  Dragt 
undergaaet  betydelige  Forandringer,  selv  om  de  endnu  ved  Vintertid 
bærer  Pelsklæder. 


G.     Ostjakiske  Pelssnit. 

Skønt  den  lukkede  arktiske  Pels  lejlighedsvis  anvendes  baade  af 
Jakuterne  og  Tunguserne,  navnlig  som  en  Overdragt  paa  Rejser  og  i 
ondt  Vejr,    hører    den   dog   aldeles   ikke  til  disse  Folkeslags  oprindelige 


')   [vf.  Steller.    S.   305.     Georgi:  Russiand.    S.  337. 

Dragt,  men  er  laant  fra  deres  arktiske  Naboer.  Det  er  først  hos  Ost- 
jakerne  og  Samojederne  at  vi  atter  —  i  Mandsdragten  —  møder  selv- 
stændigt udviklede  Former  af  Toskindsskjorten. 

Tavle  III,  3  (1870,  3,  HHM.)  er  en  ostjakisk  Inderpels,  Maliza,  af 
fedtgarvede  Renkalveskind.  I  de  vigtigste  Sømme,  fremhævede  paa 
Figuren,  er  der  indsyet  hvide  Renhaar  som  en  Snor.  Bullen  bestaar 
af  et  Skind  foran  og  et  bagtil,  forbundne  ved  en  Søm  langs  Skuldrene 
(det  bageste  Skind  er  vendt  med  Hovedenden  nedefter,  det  forreste 
med  Hovedenden  opefter  —  derved  bliver  det  lettere  at  drage  Pelsen 
paa,  idet  Haarene  paa  Rygsiden  kommer  til  at  vende  opad);  i  hver 
Side  af  Bullen  er  der  endvidere  indsat  et  Sidestykke,  Ryggen  af  et 
Renkalveskind,  som  er  slidset  op  foroven  for  at  danne  Ærmegabet  — 
som  har  en  meget  betydelig  Vidde  —  og  syet  sammen  paa  Skulderen. 
Forneden  er  Bullen  forlænget  ved  en  25  cm  bred  Bort  af  Renskind, 
og  nederst  er  den  kantet  med  hvidt,  langhaaret  Hundeskind.  Den  paa- 
syede  Hætte,  der  udvendig  er  beklædt  med  mørkt  Renkalveskind,  er 
ved  et  temmelig  højt  Halsstykke  forbundet  med  Bullen. 

Sidestykkerne  kan  dog  ogsaa  aldeles  mangle  i  den  ostjakiske  Inder- 
pels. I  4810,  253,  HHM.  (Vologda  Guvernement,  vogulisk)  bestaar 
Bullen  saaledes  kun  af  to  Skind,  hvoraf  det  ene  udgør  Forsiden,  det 
andet  Bagsiden ;  nedentil  er  den  forlænget  med  en  bred  Bort.  I  Skul- 
drene ind  mod  Halsen  er  der  indsat  trekantede  Kiler,  som  gør  Skul- 
drene skraa.     Hætten  er  paasyet   ligesom  i  det  foregaaende  Eksemplar. 

Den  ostjakiske  mandlige  Yderpels  (Parka)  er  i  Henseende  til  Snit 
ikke  meget  forskellig  fra  Inderpelsen ;  den  vigtigste  Afvigelse  er  maaske 
den,  at  Hættens  Bagside  plejer  at  være  af  det  samme  Skind,  som  dan- 
ner Rygsiden  i  Bullen.  Dette  kunde  tyde  paa,  at  Hætten  i  Yderpelsen 
er  ældre  end  i  Inderpelsen,  og  denne  Formodning  bekræftes  derved, 
at  ældre  Forfattere  beskriver  den  ostjakiske  Inderpels  som  værende 
uden  Hætte  i  Modsætning  til  Yderpelsene,  Parka  og  Gus,  der  begge 
er  Hættepelse  ^).  Hofmann  skriver,  at  den  ostjakiske  Inderpels  har  en 
meget  snæver  Halsaabning  og  en  Krave  af  Renskind  eller  Odderskind, 
men  ingen  Hætte ;  maaske  har  en  saadan  opstaaende  Krave  været  For- 
løber for  det  ringformige  Halsstykke,  der  i  Inderpelsen  Tavle  III,  3 
forbinder  Hætten  med  Bullen. 

Tavle  111,4  (1870,  5,  HHM.)  er  en  ostjakisk  Parka;  Skindets  Haar- 
side  vender  i    en   saadan    udefter,    men    det    foreliggende  Eksemplar    er 


*)  Jvf.  Georgi:  Russiand.  S.  76.    Pallas:  Reise.  III.  S.  39.     Erman:   Reise.  I.  S.  617. 
Hofmann;  Ural.    II.    S    104. 

vendt  for  at  vise  Sømmene.  Som  allerede  bemærket,  er  Hætten  her 
umiddelbart  og  ikke  ved  nogen  Søm  forbundet  med  Bullen.  Hættens 
Bagside  er  dannet  af  selve  Hovedhuden  af  det  Skind,  som  danner  Bul- 
lens Rygside.  Det  Skind,  som  danner  Bullens  Forside,  gaar  ogsaa  op 
i  Hætten;  men  her  er  Hovedhuden  delvis  bortskaaret  for  at  give  Plads 
til  Ansigtsaabningen.  I  Skuldrene  ind  mod  Halsen  er  der  indsat  Kiler. 
Bullens  meget  betydelige  Vidde  er  opnaaet  derved,  at  der  i  hver  Side 
er  indsat  et  Skind,  som  i  den  øverste  Del  er  spaltet,  saa  der  frem- 
kommer et  Ærmegab,  og  derefter  syet  sammen  i  Skulderen.  Ca.  30  cm 
fra  Bullens  nederste  Rand  er  indlagt  en  dobbelt  Bort  af  mørkt  Skind 
(Pelsen  er  iøvrigt  af  hvidt  Skind),  og  lignende  Borter  er  indlagte  i  Ær- 
merne. Dette  er  Typen  for  en  ostjakisk  Yderpels.  —  Et  meget  lig- 
nende Eksemplar  er  KdlO,  KNM.,  en  Parka  af  hvide  Renkalveskind 
fraObdorsk;  Bullen  er  her  forlænget  med  en  14  cm  bred  Bort  af  hvidt 
langhaaret  Hundeskind. 

Ofte  er  Bullen  dog  —  navnlig  i  grovere  Pelse  —  sammenflikket  af 
mange  Stykker  Skind.  Især  findes  ofte  en  Øgningssøm  tværs  over 
Ryggen,  hvorimod  den  øverste  Del  af  Ryggen  og  Hættens  Bagside 
næsten  altid  gøres  af  et  stort  Stykke  Skind.  Som  Eksempel  paa  saa- 
danne  grove  sammenlappede  Parka'er  kan  nævnes  1870,  4,  HHM.  og 
Kd9,  KNM.  (Sidstnævnte  skal  ifølge  Kataloget  være  en  »Gus«, 
d.  e.  en  ostjakisk  Overdragt  til  Rejsebrug). 

I  4810,  229,  HHM.,  en  vogulisk  Mands-Parka  fra  Byen  Sartynja 
ved  Sosva-Floden,  er  Snittet  meget  tydeligt  markeret  ved  indlagte 
Borter  af  pragtfuld  Skindmosaik.  I  Virkeligheden  findes  der  her  et 
Bærestykke  indsat  i  Skuldrene,  men  det  gaar  usynligt  over  i  Bullens 
forreste  og  bageste  Skind.  Hættens  Bagside  er  som  sædvanlig  gjort  af 
Renens  Hovedhud,  og  da  Halssømmen  er  usynlig,  ser  det  ud,  som  om 
Rygsidens  Skind  fortsætter  sig  direkte  op  i  Hætten.  Det  er  aabenbart 
en  æstetisk  Fordring,  at  hin  de  Sømme  skal  være  synlige,  som  hører 
til  Dragtens  Hovedsnit. 

Snittet  i  de  studerede  ostjakiske  og  voguliske  Pelsskjorter  —  alle 
hørende  til  Mandsdragten  —  stemmer  altsaa  temmelig  nøje  overens: 
det  typiske  er,  at  Bullen  udgøres  af  fire  Skind,  hvoraf  et  danner  For- 
siden, et  Bagsiden,  og  de  to  andre  højre  og  venstre  Side.  Inderpelsen 
kan  endnu  være  en  Toskindspels,  men  Yderpelsens  Bul  kræver  fire 
Skind  for  at  kunne  blive  vid  nok.  Ærmegabet  skæres  som  en  simpel 
Spalte  i  Siden  af  Bullen,  hvortil  Ærmet  syes.  Hætten  synes  —  som 
ovenfor  fremsat  ■ —  at  være  en  oprindeligere  Bestanddel  af  Yderpelsene 
end  af  Inderpelsen. 

Baade  i  Henseende  til  Form  og  Snit  frembyder  de  ostjakiske  Pels- 
skjorter visse  Overensstemmelser  med  de  nordøstasiatiske,  og  paa  den 
anden  Side  ogsaa  visse  Afvigelser  derfra.  For  det  første  maa  der  gøres 
opmærksom  paa,  at  det  i  Tavle  III,  1 ,  2  fremstillede  Snit,  som  er  ejen- 
dommeligt for  korjakiske  Kvinde-  og  Ligpelse,  aldeles  ikke  findes  i 
Vestsibirien.  Derimod  viser  de  tschuktschiske  og  korjakiske  Mands- 
pelse  væsentlige  Overensstemmelser  med  de  ostjakiske:  her  som  der 
lader  Snittet  sig  let  aflede  af  den  simple  Toskindsskjorte.  I  nogle  Til- 
fælde, hyppigere  i  Nordøstasien,  sjældnere  i  Vestsibirien,  bestaar  Bullen 
i  Virkeligheden  kun  af  to  Skind,  der  er  forenede  ved  Skulder-  og  Side- 
sømme; af  denne  Toskindspels,  der  maa  antages  at  være  udviklet  af 
en  »Toskindsponcho«,  har  atter  udviklet  sig  en  »Fireskindspels«,  idet 
man  dels  for  at  opnaa  større  Vidde,  dels  for  at  undgaa  at  benytte 
Bugskindet  har  øget  Bullen  i  hver  Side  med  et  Skind.  Saadanne  Fire- 
skindspelse  kender  vi  allerede  fra  Tschuktscherne  (Tavle  II,  7);  de  er 
endnu  videre  i  det  vestlige  Sibirien,  thi  medens  Bullens  Sidestykker  hos 
Tschuktscherne  ikke  eller  kun  i  ringe  Grad  naar  frem  paa  Forsiden, 
naar  de  i  ostjakiske  Pelse  næsten  lige  saa  langt  om  paa  Forsiden  som 
paa  Bagsiden,  og  Ærmegabet  er  her  skaaret  som  en  Spalte  i  Side- 
stykket. Det  maa  formodes,  at  »Fireskindspelsen«  gennem  de  nævnte 
Udviklingsled  staar  i  Forbindelse  med  Ponchoen,  der  jo  forøvrigt  endnu 
eksisterer  hos  Vogulerne  i  ret  primitiv  Form  (se  Side  53),  medens  den 
hos  Ostjakerne  er  paavist  som  Midtstykket  i  Kvindesærken  af  Nælde- 
tøj (se  Side  55)  og  hos  Tschuktscherne  tydeligt  genfindes  i  de  Side  60 
beskrevne  Pelsskjorter  (jvf.  Tavle  I,  5  og  II,  3,  4).  De  ostjakiske  Pels- 
skjorter afviger  fra  de  tschuktschiske  ved  i  mange  Tilfælde  at  være 
forsynede  med  Hætte;  i  korjakiske  Mandspelse  findes  Hætten  ganske 
vist  hyppigt,  men  her  er  den,  at  dømme  efter  det  Materiale,  der  har 
staaet  til  min  Raadighed,  ved  en  Søm  skilt  fra  Bullen,  hvorimod  i  den 
typiske  ostjakiske  Yderpels  Hættens  Bagside  er  dannet  af  Hoved-  og 
Nakkepartiet  af  det  Skind,  som  danner  Bullens  Rygside.  Endvidere 
findes  i  vestsibiriske  Pelse  aldrig  den  ejendommelige  Hageflap,  som 
næsten  altid  udgør  en  karakteristisk  Bestanddel  af  kamtschadalske  og 
korjakiske  Pelsskjorter.  —  Dog  er  de  her  næ.vnte  Forskelle  ikke  større, 
end  at  man  nok  forstaar,  at  Ermans  ostjakiske  Klæder  kunde  fore- 
komme de  indfødte  paa  Kamtschatka  saa  lidet  forskellige  fra  deres 
egne,  at  de  overalt  spurgte  ham,  hvor  paa  Kamtschatka  han  havde 
faaet  dem^). 


*)  Erman:  Reise.    III.    S.  245. 

—  Skønt  de  ostjakiske  Kvinder  har  bevaret  Ponchosnittet  i  deres 
Nældetøj ssærke,  har  de  mærkeligt  nok  ganske  forladt  det  i  deres  Pels- 
klæder. Den  ostjakiske  Kvindepels  har  Slaabrok-Form,  og  i  Henseende 
til  Snit  er  Ostjakindernes  Dragt  —  ifølge  Ahlquist  —  fuldkommen  ta- 
tariseret^).  —  Ogsaa  de  ostjakiske  Mænd  ved  Jugan  har  —  maaske  i 
nyere  Tid  —  anlagt  den  fortil  aabne  Pels^), 


H.     Samojediske  Pelssnit. 

Ogsaa  hos  Samojederne  krydses  de  to  Pelstyper,  den  skjorteformede, 
fortil  lukkede,  og  den  Slaabrok-  eller  Kaftan-formede,  fortil  aabne.  Men 
medens  hos  Ostjakerne  den  skjorteformede  Pels  utvivlsomt  er  den  ældste 
Form,  og  den  fortil  aabne  Pels  maa  antages  at  skyldes  tatarisk  Ind- 
flydelse, er  Forholdet  rimeligvis  anderledes  hos  Samojederne.  Her  synes 
den  fortil  aabne  Pels  at  være  en  meget  gammel,  maaske  oprindelig 
Dragtform;  ikke  alene  er  alle  samojediske  Kvindepelse  kaftanformede, 
men  ogsaa  Mandspelsen  er  hos  en  stor  Del  af  de  asiatiske  Samojeder 
aaben  fortil,  og  endvidere  har  denne  Form  ikke  været  uden  Indflydelse 
paa  Snittet  af  de  samojediske  Pelsskjorter,  Paa  den  anden  Side  har 
disse  ogsaa  Træk  tilfælles  med  de  ostjakiske  Pelsskjorter  og  staar  i 
nogle  Tilfælde,  navnlig  hos  de  evropæiske  Samojeder,  de  ostjakiske 
Mandspelse  overordentlig  nær  baade  i  Henseende  til  Form  og  Snit. 
Alex.  Schrenk  erklærer  endogsaa,  at  den  samojediske  Yderpels  (Sowok) 
hos  evropæiske  Samojeder  kun  afviger  fra  den  ostjakiske  ved  at  mangle 
de  tilspidsede  Øren  der  paa  den  ostjakiske  i  Reglen  pryder  Hætten'). 
Den  samojediske  Inderpels  savner  —  ifølge  Schrenk  —  Hætte,  men 
har  en  tætsluttende  Halskrave  (jvf.  Hofmanns  foran  anførte  Beskrivelse 
af  den  ostjakiske  Maliza).  Dog  kan  de  samojediske  Inderpelse  meget' 
vel  være  forsynede  med  Hætte;  men  denne  er  da  som  i  de  ostjakiske 
Inderpelse  ved  en  Søm  forbundet  med  Bullen. 

Tavle  III,  5  (uden  Nummer.  PAM.)  er  en  samojedisk  Inderpels  syet 
af  smukke  Renkalveskind  med  den  hvide  Kødside  udad.  Sømmene  er 
udhævede  ved  Mellemlæg  af  rødt  Klæde.     Snittet   fremgaar  tydeligt  af 


1)  Ahlquist.    S.  38  og  168. 

')  Martin:   Sibiriaca.    Taf.   .3.    Fig.  4. 

»)  A.  G.  Schrenk.    I.    S.  482. 

Figuren;  det  afviger  ikke  meget  fra  det  ostjakiske  Inderpelssnit.  Dog 
bemærkes  følgende  Særegenheder :  Sidestykkerne  naar  kun  op  til  Ærme- 
gabet, og  Ærmerne  naar  derfor  ind  til  selve  Midtpartiet  af  Bullen.  To 
store  Skulderstykker  dækker  den  øverste  Del  af  Ryggen.  —  Af  lig- 
nende Snit  er  979,  9,  PAM.,  samojedisk  Inderpels  fra  Storlandstundraen; 
dog  findes  her  slet  ingen  Sidestykker  i  Bullen,  der  altsaa  —  bortset 
fra  Skulderstykkerne  og  Borterne  —  bestaar  af  kun  to  Skind.  Lige- 
som de  ostjakiske  Pelsskjorter  er  ogsaa  de  samojediske  forlængede 
ved  brede  Borter;  i  979,  9  ender  Bullen  saaledes  med  en  15  cm  bred 
Hundeskindsbort. 

Af  en  ganske  anden  Type  er  Snittet  i  639,  2,  PAM.  (Tavle  III,  6), 
en  Mandspels  fra  de  asiatiske  Samojeder.  Bullens  Forside  er  her  delt 
efter  Midtlinjen,  og  Delingen  er  endog  markeret  ved  Indlæg  af  en  dob- 
belt Bort;  indvendig  er  Pelsen  foret  med  en  Slags  Inderpels,  der  ogsaa 
har  en  median  Søm  fortil.  I  Yderpelsen  er  ogsaa  flere  af  de  andre 
Sømme  markerede  ved  Indlæg  af  brede  Borter,  prydede  med  Skind- 
mosaik; iøjnefaldende  viser  sig  derfor  de  vigtigste  Ejendommeligheder  i 
Snittet:  Hættens  Bagside  gaar  i  et  med  Ryggens  øverste-midterste 
Parti,  Skuldrene  gaar  i  et  med  Overærmet,  og  Bullen  er  betydelig  for- 
længet med  en  Serie  af  Borter.  Af  ganske  samme  Type  er  1347,  106, 
PAM.,  fra  Samojeder  i  den  turuchanske  Kreds;  jvf.  ogsaa  Afbildningen 
hos  Middendorff  af  en  Assja- Samojedes  Inderpels,  Sommerdragt^). 

Ogsaa  i  uprydede  Vinterpelse  fra  Samojederne  i  det  turuchanske 
Distrikt  findes  det  samme  Snit  selv  om  det  her  er  mindre  iøjnefaldende, 
fordi  Sømmene  ikke  er  markerede.  Som  Eksempel  herpaa  tjener  1347, 
59,  PAM.,  en  Yderpels  af  svære  Renkalveskind;  alle  de  ovenfor  nævnte 
Snitejendommeligheder  findes  her:  Overærmet  og  Skulderen  er  af  det 
samme  Stykke  Skind.  Hættens  Bagside  og  det  øverste  af  Bullens  Ryg- 
side gaar  ligeledes  i  et.  Bullens  Forside  er  delt  ved  en  median  Søm, 
og  nedentil  er  Bullen  forlænget  48  cm  ved  en  Serie  af  Borter.  Denne 
Vinterpelsens  fuldkomne  Overensstemmelse  i  Snittet  med  den  stærkt 
prydede  Sommerpels  er  saa  meget  mærkeligere,  som  Vinterpelsens  Snit 
slet  ingen  ornamental   Betydning  har,   da  Sømmene  er  usynlige. 

I  818, 8,  PAM.,  en  samojedisk  Barnedragt  fra  Storlandstundraen,  af 
spæde  Renkalveskind,  viser  saavel  Inder-  som  Yderpelsen  i  Hovedsagen 
det  samme  Snit  som  de  foregaaende  Eksempler;  navnlig  har  Forsiden 
den  mediane  Søm.  Det  viser  sig  altsaa,  at  dette  ejendommelige  Skjorte- 
snit ogsaa  kan  paavises  hos  de  europæiske  Samojeder. 


*)  Middendorff:  Reise.    IV.    S.  1458. 

De  her  beskrevne  samojediske  Pelsskjorter  tilhører  aabenbart  to  for- 
skellige Typer.  Den  ene  af  disse  synes  at  være  fremherskende  hos  de 
europæiske  Samojeder;  det  er  den  simpleste  og  den,  der  staar  den  ost- 
jakiske  Type  nærmest.  Bullens  For-  og  Bagside  bestaar  her  hver  af  eet 
Skind;  dertil  kommer  ofte  to  laterale  Øgninger,  men  disse  naar  dog  i 
den  samojediske  Pels  kun  til  Ærmegabet,  idet  selve  Ærmet  naar  lidt 
ind  over  Skulderen  og  er  i  Forbindelse  med  Bullens  Midtparti.  Skønt 
dette  sidste  Træk  ikke  er  iagttaget  i  ostjakiske  Pelsskjorter,  er  det  dog 
ikke  ukendt  for  Ostjakerne;  det  findes  nemlig  i  ostjakiske  Kvindesærke 
af  Nældetøj  (jvf.  Tavle  I,  5).  Hætten  er  i  samojediske  Inderpeise  ofte, 
ligesom  i  de  ostjakiske,  ved  et  særligt  Kraveparti  skilt  fra  Bullen.  Alt 
i  alt  maa  det  siges,  at  den  samojediske  Pelsskjorte  i  sin  simpleste  Form 
staar  den  ostjakiske  meget  nær. 

Stærkt  afvigende  er  derimod  det  mere  komplicerede  Pelsskjortesnit, 
som  navnlig  er  fremherskende  hos  de  asiatiske  Samojeder,  men  dog 
ogsaa  kan  findes  paa  den  europæiske  Side.  Den  mest  karakteristiske 
Ejendommelighed  ved  denne  Type  er  det  Forhold,  at  en  median  Søm 
deler  Bullens  Forside,  ofte  markeret  ved  ornamentale  Indlæg.  Bullens 
Sidestykker  har  en  betydelig  Størrelse  og  danner  en  stor  Del  af  For- 
siden. De  Borter,  som  nedentil  forlænger  Bullen,  er  i  Regelen  mange  i 
Tal  og  udgør  indtil  Halvdelen  af  Længden.  I  dette  Pelssnit  er  aaben- 
bart to  forskellige  Typer  sammenblandede :  den  arktiske  Toskindsskjorte 
og  den  fortil  aabne  Kaftan,  der  bæres  af  alle  samojediske  Kvinder  og 
i  noget  afvigende  Form  hører  til  en  Del  af  de  asiatiske  Samojeders 
Mandsdragt.  Det  forekommer  mig  overvejende  sandsynligt,  at  Samo- 
jederne under  deres  Vandring  mod  Nord  fra  sydligere  Egne  har  med- 
bragt Kaftanformen,  som  Kvinderne  har  kunnet  bibeholde,  dels  fordi  de 
i  mindre  Grad  end  Mændene  er  udsatte  for  Vejrligets  Ekstremer,  dels 
fordi  de  paa  Grund  af  deres  rigeligere  Fedtlag  bedre  end  Mændene  ud- 
holder Kulde,  dels  endelig  fordi  det,  at  Pelsen  er  aaben  fortil,  letter 
Diegivningen.  Mændene  har  i  en  Del  af  det  asiatiske  Omraade  bibe- 
holdt Kaftanen,  men  iøvrigt  har  de  antaget  Pelsskjorten,  paa  Grund  af 
Klimaets  Strænghed;  det  ligger  nær  at  formode,  at  de  har  laant  denne 
Form,  maaske  fra  Ostjakerne.  Ved  Sammenblanding  af  Kaftanen  og 
Pelsskjorten  er  imidlertid  opstaaet  det  indviklede  samojediske  Pelsskjorte- 
snit, der  i  mange  Tilfælde  ser  ud,  som  om  det  var  opstaaet  ved,  at  en 
Kaftan  var  blevet  lukket  fortil  og  forsynet  med  en  Hætte. 

I.     Lappiske  Pelssnit. 

I  den  lappiske  Pelsskjorte  træffer  vi  paa  en  Type,  der  baade  i  Hen- 
seende til  Form  og  Snit  afviger  ganske  betydeligt  fra  de  hidtil  be- 
tragtede Typer,  skønt  det  er  overvejende  sandsynligt,  at  ogsaa  denne 
har  udviklet  sig  af  Toskindsskjorten  og  derigennem  staar  i  Forbindelse 
med  Ponchoen. 

Tavle  IV,  1  og  la  (4724,  27,  HHM.)  er  en  lappisk  Pels  af  brune 
Renkai veskind,  vendt  og  tegnet  forfra  (IV,  1)  og  bagfra  (IV,  la)  for  at 
vise  Snittet.  Forsiden  er  dannet  af  eet  Skind,  som  ud  imod  hvert 
Ærmegab  er  øget  med  en  stor  Kile,  for  at  give  Vidde  og  for  at 
erstatte  det  svagere  og  mindre  smukke  Bugskind  med  bedre  Materiale 
(jvf.  den  ovenfor  omtalte  tschuktschiske  Pels  344,  a,  HHM.).  Af  samme 
Grund  er  der  indsat  en  stor  Øgningskile  forneden  paa  hver  Side.  Rynk- 
ningen midt  i  hver  Side  af  Forside-Skindet  beror  paa,  at  her  er  be- 
nyttet Bugskind,  som  paa  Grund  af  sin  Tyndhed  let  bliver  for  vidt  i 
Kanten.  I  hver  Skulder  er  indsat  et  særligt  Bærestykke  Den  midterste 
Del  af  Ryggen  er  dannet  af  selve  Rygpartiet  af  et  Renskind;  to  andre 
Renskind  er  kløvede  mediant,  og  Halvdelene  indsatte  i  Siderne  af 
Ryggen.  Der  er  altsaa  medgaaet  tre  Renskind  alene  til  Rygsiden.  For 
at  give  Pelsen  Vidde  er  der  indsat  en  Mængde  Kiler  forneden  bagtil 
og  i  Siderne.    Der  er  medgaaet  6  eller  7  Renkalveskind  til  denne  Pels. 

Hætte  savner  denne  som  alle  andre  lappiske  Pelse,  men  er  derimod 
forsynet  med  en  høj  opstaaende  Krave,  der  indvendig  er  foret  med 
Bugskind,  udvendig  med  rødt  Klæde.  Den  lille  Aabning  i  Halsen  fortil 
er  lukket  med  en  Klap,  forsynet  med  to  Huller,  hvorigennem  kan 
drages  to  Snore,  ved  hvilke  Halsaabningen  trækkes  sammen.  —  I 
4527,  9,  HHM.,  en  lappisk  Barnepels,  er  den  lille  Klap,  som  lukker 
Halsaabningen,  selve  Pandehuden  af  det  Renkalveskind,  som  danner 
Pelsens  Forside,  og  de  to  Huller,  hvorigennem  Snorene  er  dragne, 
stammer  fra  Geviret.^) 

Denne  ejendommelige  Halsklap  findes  kun  i  de  nordligste  Lappers 
Pelse,  men  er  vistnok  at  opfatte  som  mere  oprindelig  end  den  ret  store 
Brystaabning,  som  nu  findes  i  næsten  alle  lappiske  Pelse,  og  som  lukkes 
ved  en  Brystdug.  —  Hos  de  sydligste  Lapper  er  det  endog  i  nyere 
Tid  blevet  almindeligt  at  skære  Pelsen  helt  igennem,  saa  den  bliver 
aaben   fortil.     Uden   Tvivl   skyldes   denne  Ændring    en    Paavirkning   fra 


^)  Denne  Skindklap  omtales  af  Leem,  der  kalder  den  Pæsk-Lok.  Ifølge  Leem  er 
Inderpelsen  —  af  Faareskind  —  nedskaaret  i  Brystet,  og  ligeledes  de  Renskindspelse,  som 
gøres  til  Salg.     Leem  S.  72  og  77. 

Bøndernes  Klædedragt  —  det  er  Frakke- F'agonen,  som  er  tilstræbt. 
Det  er  dog  meget  almindeligt,  at  Renvogterpelsene  har  bevaret  det 
ældre  mere  hensigtsmæssige  Snit.  I  Hærjedalen  har  jeg  set  gamle 
Pelse,  der  oprindelig  har  været  syet  i  den  traditionelle  Skjorteform, 
senere  er  blevet  skaaret  op  fortil,  for  at  tilfredsstille  den  herskende 
Smag,  og  derefter  —  da  dette  har  vist  sig  at  være  upraktisk  —  atter 
er  blevet  syet  sammen. 

Renvogterpelsen  har  endnu  helt  ned  til  de  sydligste  Lapper  i  Regelen 
bevaret  gammeldags  Form  og  Snit.  En  saadan  Ren  vogterpels  gøres 
af  temmelig  svære  Renkai veskind  (af  Dyr,  slagtede  i  September).  For- 
siden bestaar  af  eet  Skind,  Ryggen  derimod  af  to  Skind,  af  hvilke  det 
ene  sidder  i  Midten,  medens  det  andet  er  kløvet  mediant,  og  en  Halvdel 
anbragt  paa  hver  Side  af  det  midterste  Skind.  Disse  Sidestykker  i 
Ryggen  maa  opfattes  som  analoge  til  de  Sidestykker,  der  findes  i 
Bullen  af  tschuktschiske,  korjakiske,  ostjakiske  og  samojediske  Pels- 
skjorter. Snittet  af  den  lappiske  Pels  minder  dog  mere  om  den  tschuk- 
tschiske end  om  den  ostjakiske  Pels,  idet  nemlig  Sidestykkerne  aldrig 
naar  om  paa  Bullens  Forside;  Forsidens  Skind  naar  her  altid  saa  vidt 
muligt  ud  til  Siderne,  og  slaar  det  ikke  til,  indsættes  Øgningskiler  mod 
Ærmegabene  og  under  disse. 

I  de  nordlige  Lapmarker  er  Bullen  ikke  kantet  forneden.  I  de  syd- 
lige derimod  afsluttes  den  med  en  Bort  af  Faare-  eller  Gedeskind.  For 
Haanden  er  der  en  6 — 10  cm  bred  Bort  af  Renskind  med  Haarsiden 
indad,  udvendig  beklædt  med  rødt  eller  blaat  Klæde.  Hætte  findes 
aldrig,  men  derimod  en  opstaaende  Krave  af  to  Lag  Skind,  med  Haar- 
lag  til  begge  Sider.  Kraven  er  navnlig  i  de  nordlige  Lapmarker  meget 
høj  og  tjener  som  en  ganske  virksom  Beskyttelse  mod  Blæst. 

Den  lappiske  Pels  har  saaledes  en  noget  særegen  Stilling  indenfor 
de  arktiske  Skjorteformer.  Medens  Toskindsskjortens  Omdannelse  hos 
de  asiatiske  Arktikere  navnlig  beror  paa  Indsættelse  af  Sidestykker  i 
Bullen  og  brede,  forlængende  Borter,  udmærker  den  lappiske  Pels  sig 
ved  sin  Rigdom  paa  Kiler,  der  giver  den  en  overordentlig  Vidde  for- 
neden. En  smuk  lappisk  Pels  skal  sidde  som  et  kort  Skørt  under 
Bæltet  med  »Folder  som  Fingre«.  Rygsidens  elegant  svajede  Sømme  i 
sydlappiske  Pelse  kan  maaske  tænkes  at  hidrøre  fra  Paavirkning  af 
moderne  Klædedragt;  dog  maa  det  erindres,  at  ogsaa  Tschuktscherne 
skærer  Pelsskjortens  Ryg  noget  »i  Figur«,  uden  at  dette  kan  antages 
at  skyldes  en  saadan  Paavirkning  (jvf.  Tavle  II,  7). 

Forside-Skindet  og  det  midterste  Skind  i  Rygsiden  af  den  lappiske 
Pels    repræsenterer    den    oprindelige   Toskindsskjorte ;    at    denne    —    og 


75 

derigennem  Ponchoen  —  virkelig  er  Grundformen,  sandsynliggøres  yder- 
ligere derved,  at  det  simple  Ponchosnit  ikke  er  Lapperne  fremmed. 
Som  tidligere  anført  er  den  lappiske  Bjørneskindskrave  en  simpel  Pon- 
cho, og  i  den  sydlappiske  Regnkofte,  Rongka,  er  Bullen  en  Poncho, 
der  er  sammensyet  i  Siderne. 


J.     Eskimoiske  Pelssnit.     Foreløbig  Oversigt, 

Hos  de  nordamerikanske  Arktikere  har  Toskindsskjorten  undergaaet 
lige  saa  betydelige  Ændringer  som  i  det  nordlige  Eurasien;  men  Æn- 
dringerne er  her  gaaet  i  andre  Retninger.  Medens  de  asiatiske  Pels- 
skjorter udmærker  sig  ved  en  overordentlig  Vidde,  som  er  opnaaet 
derved,  at  et  Skind  er  indsat  i  hver  Side  af  Bullen  (»Fireskindsskjorten«), 
slutter  den  eskimoiske  Pels  altid  temmelig  tæt  til  Kroppen.  I  Overens- 
stemmelse hermed  er  næsten  alle  eskimoiske  Pelse  af  Sæl-  eller  Ren- 
skind sammensyede  i  Siderne,  idet  Bullen  bestaar  af  kun  to  Skind;  de 
i  asiatiske  Pelse  almindelige  brede  Sidestykker  mangler  og  er  over- 
flødige paa  Grund  af  den  ringe  Vidde.  De  to  Skind,  udgørende  Bul- 
lens For-  og  Bagside,  genfindes  næsten  altid  let;  der  kræves  to  Skind 
til  en  eskimoisk  Pels  —  selv  det  mærkelige  Urmenneske  i  et  Sagn  fra 
Sledge  Island^)  maa  flaa  Skindet  af  to  Rener,  før  han  kan  gøre  sig  en 
Klædning. 

En  ofte  bemærket  Ejendommelighed  i  de  eskimoiske  Pelses  Form 
er  den  Udtungning  af  Bullens  nedre  Parti,  som  navnlig  gør  sig  gæl- 
dende i  Kvindedragten,  men  ogsaa  spores  i  Mandsdragten.  Maaske  op- 
træder denne  Udtungning  i  sin  simpleste  Form  i  Kvindedragten  i 
Alaska;  her  er  Pelsen  opslidset  lateralt  til  Hofterne,  og  Bullen  ender 
forneden  med  to  brede,  halvrunde  Flapper,  som  naar  omtrent  til 
Knæene,  idet  den  bageste  kun  er  ubetydeligt  længere  end  den  for- 
reste.^) Hos  de  centraleskimoiske  Kvinder  er  Udtungningen  ligeledes 
meget  iøjnefaldende,  men  her  er  den  bageste  Flap  altid  betydeligt  læn- 
gere end  den  forreste,  og  begge  Flapperne  er  i  Regelen  temmelig  smalle 
og  aftager  i  Bredde  nedefter;  den  bageste  faar  derved  ofte  en  udpræget 
Haleform  og  kan  være  meget  lang.     Hos  de  Eskimoer,  som  Parry  traf 


')  Nelson.    S.  507. 

2)  Nelson.    PI.  XV  og  XVIII.     Murdoch.    Fig,  61. 

ved  River  Clyde,  naaede  den  bageste  Flap  næsten  til  Jorden.^)  Samtidig 
er  Udskæringen  i  Siden  stærkere  rundede,   mere  aabne.^) 

Allerede  i  de  centraleskimoiske  Kvindedragter  kan  iagttages  en  be- 
gyndende Reduktion  af  Flapperne;  de  er  betydelig  smallere  end  i 
Alaska,  og  den  forreste  Flap  kan  være  temmelig  lille,  medens  den 
bageste  ganske  vist  ofte  udmærker  sig  ved  en  ekstravagant  Længde, 
Hos  Polareskimoerne  er  Reduktionen  gaaet  videre;  begge  Flapper  er 
her  langt  mindre  anselige,  baade  i  Længde  og  Bredde,  og  stadig  er 
det  den  forreste,  som  er  mindst.^) 

De  vestgrønlandske  Kvinder  har  ifølge  gamle  Afbildninger*)  tidligere 
haft  større  og  bredere  Flapper  i  deres  Pelse  end  nu.  Der  ligger  nær 
at  formode,  at  ogsaa  den  østgrønlandske  Kvindedragt  tidligere  har 
været  forsynet  med  større  Flapper ;  de,  som  nu  bæres,  er  temmelig 
rudimentære  (jvf.  Tavle  VI,  3). 

I  den  eskimoiske  Mandsdragt  findes  Opslidsningen  af  Bullens  Sider 
og  den  dermed  følgende  Udtungning  sjældnere  og  aldrig  i  saa  ekstrem 
Grad  som  hos  Kvinderne.  Paa  Aleuterne  og  Kadjak  bar  saavel  Mænd 
som  Kvinder  lange  og  temmelig  vide  Pelse,  der  naaede  til  Knæene 
eller  endnu  længere  og  aldrig  synes  at  have  været  opslidsede  i  Siderne. 
Ligriende  lange  Pelsskjorter,  i  Alm.  af  Gnaverskind,  bæres  endnu  af  de 
eskimoiske  Mænd  i  det  sydlige  Alaska,  omkring  Kuskokvim,^)  medens 
Kvindepelsene  her  er  opslidsede.  Nord  for  Kuskokvim,  op  til  nedre 
Yukon,  er  Mandspelsene  noget  kortere  og  er  —  ifølge  Nelson  —  i 
Reglen  skaarne  lige  forneden,  men  kan  dog  være  opslidsede  et  kort 
Stykke  i  Siderne  og  som  Følge  deraf  noget  udtungede,  som  det  ses  af 
PI.  XVII  i  Nelsons  Værk  (en  Mandspels  af  Renkalveskind  fra  C.  Van- 
couver). Nord  for  Yukon  derimod  og  op  til  Point  Barrow  er  Mændenes 
Pelse  temmelig  korte,  naaende  kun  lidt  nedenfor  Hofterne,  i  Reglen 
Udt  længere  bagtil  end  fortil,  men  ikke  saaledes  som  Kvindernes  Pelse 
opslidsede  i  Siderne  eller  udtungede  for  og  bag.  Hos  Centraleskimoerne 
er  Mandspelsen  ligeledes  kort  og  hos  de  fleste  Stammer  ikke  opslidset 
i  Siderne;  dog  naar  Aivilik- Mændenes  Pels  til  midt  paa  Laarene  og  er 
opslidset    i    Siderne    omtrent    til    Midjen.      I    en    Del    af    det    central- 


')  Parry:  Journal.    S.  203. 

2)  Boas  I.  Fig.  528.  Boas  II.  Fig.  71,  151,  152,  PI.  III  og  IV.  Turner.  Fig.  34  —  40. 
Low.    PI.  overfor  S.  164  og  174. 

^)  Steensby.    Fig.  80  o.  f. 

*)  P.  Egede.  Afbildning  overfor  S.  2.  Cranz.  B.  I.  Tavle  III.  H.  Egede.  Tavle 
overfor  S.  93. 

*)  Nelson.    S.  32  og  PI.  XV. 

eskimoiske  Omraade  (især  Kinipetu-  og  Netchillik- Stammerne)  er  Mands- 
pelsen  forsynet  med  en  ret  betydelig  Flap  eller  Hale  bagtil,  der  minder 
om  det  tilsvarende  Parti  af  Kvindepelsen;  den  for  Kvindepelsen  karak- 
teristiske forreste  Flap  findes  derimod  ikke.^)  Ved  Hudsonbugtens  Øst- 
kyst, ved  Ungavabugten  og  paa  Baffinsland  er  »Halen«  paa  Mændenes 
Pels  temmelig  kort  eller  mangler;  her  optræder  derimod  en  lille 
median  Opslidsning  af  den  nederste  Del  af  Bullens  Forside.^)  Hos 
Polareskimoerne  har  Mandspelsen  en  meget  diminutiv  Flap  bagtil,  og 
fortil  findes  her  en  ringe  Antydning  af  en  saadan.^)  Vestgrønlandske 
Mandspelse  kunde  allerede  paa  Hans  Egedes  Tid  være  skaarne  lige 
forneden;  dog  havde  nogle  »en  Snip  for  og  Bag«.*)  De  østgrønlandske 
Mandspelse  er  i  Alm.  ganske  jævnt  skaarne  forneden,  men  i  nogle  Til- 
fælde ses  en  rudimentær  Flap.^) 

Hos  de  nordvestlige  Dénéer  er  Skindskjorten  ofte,  saavel  i  Mands- 
som  i  Kvindedragten  opslidset  i  Siderne  og  udtunget  fortil  og  bagtil  *') 
(se  Tavle  X,  5).  Sandsynligvis  staar  dette  i  Forbindelse  med  den  her  om- 
talte samme  Ejendommelighed  hos  deres  eskimoiske  Naboer,  hvad  enten 
Skikken  er  kommen  fra  Eskimoerne  til  Dénéerne  eller  omvendt  —  det 
første  er  vel  det  rimeligste,  da  Dénéerne  jo  i  det  hele  taget  er  ret 
uselvstændige  i  Kulturudvikling  og  har  antaget  mange  Træk  fra  Nabo- 
folkene. 

Det  forekommer  mig  ikke  usandsynligt,  at  Opslidsningen  af  Pelsens 
Sider  er  en  saa  gammel  Skik,  at  den  maaske  endogsaa  kan  betragtes 
som  en  Arv  fra  selve  den  primitive  Toskindsskjorte ;  denne  har  op- 
rindelig haft  Ponchoform  og  slet  ikke  været  sammensyet  i  Siderne. 
Senere  er  den  blevet  samlet  under  Ærmerne  ved  Hjælp  af  gennem- 
trukne Remme  (jvf.  Hd64,  KNM.,  beskrevet  Side  57),  og  omsider  har 
der  fundet  en  Sammensyning  af  Siderne  Sted.  I  en  lang  Toskinds- 
skjorte kan  det  imidlertid  være  ret  uheldigt  at  lade  Siderne  være  lukkede 
helt  ned;  en  lang  Pelsskjorte  maa  for  ikke  at  hindre  Legemets  Be- 
vægelser enten  have  en  betydelig  Vidde  eller  ogsaa  være  opslidset.  I 
det  nordlige  Eurasien  har  man  valgt  den  første  Udvej,  og  det  synes, 
at  ogsaa  Aleuterne  og  Konjagerne   har  foretrukket  at  gøre  Pelsen  vid. 


1)  Low.  s.  176.     Jvf.  Amundsen.    Fig.  S.  112,   113,   213,  222.      Boas  II.  S.  102.  Fig. 
150.     PI.   I,  II. 

'■')  Turner.    Fig.  30,  31.      Boas  1.    S.  555. 

*)  Steensby.    Fig.  74—79. 

*)  Hans  Egede.    S.  72. 

*)   Holm.    Tavle  VIII. 

®)   Morice.   Anthropos  II.  S.  3. 

De  øvrige  Eskimoer  har  derimod  aabenbart  valgt  den  anden  Udvej,  at 
lade  Pelsskjorten  være  aaben  i  Siderne  paa  det  nederste  Stykke.  I^'or  at 
forvisse  sig  om  Opslidsningens  praktiske  Værdi  behøver  man  blot  at 
kaste  et  Blik  paa  Fig.  5,  S.  38  i  Murdochs  Værk  om  Point  Barrow 
Eskimoerne,  som  forestiller  en  Kvinde  ifærd  med  at  strække  et  Skind 
—  man  forstaar  da  let,  at  en  lang,  snæver  Pelsskjorte  uvægerlig  vil 
sprænges  under  et  Arbejde,  som  kræver  stærke  Kropbevægelser,  hvis 
den  ikke  er  opslidset  i  Siderne.  I  sin  Afhandling  om  Polareskimoerne 
har  Steensby^)  fremsat  den  Hypotese,  at  Opslidsningen  af  den  eski- 
moiske Pels  skyldes  en  Tilpasning  til  Kajaken.  Hertil  maa  dog  siges, 
at  den  lange  og  snævre  Toskindspels,  som  ovenfor  anført,  vil  være  en 
slem  Hindring  ikke  alene  for  det  mandlige  Arbejde,  men  ogsaa  for  det 
kvindelige,  og  at  Opslidsningen  derfor  ikke  kan  opfattes  udelukkende 
som  en  Tilpasning  til  Kajaken.  Endvidere  er  det  tvivlsomt,  om  Op- 
slidsningen virkelig  betyder  nogen  effektiv  Fordel  for  Kajakmanden;  de 
lange  Flapper  vil  snarere  være  lige  saa  meget  i  Vejen  som  den  lange 
Skindskjorte  før  Opslidsningen.  Derimod  skyldes  det  rimeligvis  en  Til- 
pasning til  Livet  i  Kajaken,  at  den  eskimoiske  Mandspels  næsten  altid 
er  meget  kort,  kun  naaende  til  Hofterne  eller  den  øverste  Del  af 
Laarene.  Det  er  sandsynligt,  at  den  ikke  altid  har  været  saa  kort, 
men  tidligere  har  haft  en  lignende  Længde  som  hos  de  nordlige  Indi- 
anere eller  Eskimoerne  i  det  sydlige  Alaska.  Som  ovenfor  anført  kan 
Mandspelsen  i  det  midterste  Alaska  være  opslidset,  om  end  i  mindre 
Grad  end  Kvindepelsen;  ligeledes  er  den  opslidset  hos  Aivilik-Stammen; 
i  Vestgrønland  har  den  tidligere  undertiden  haft  Flapper  for  og  bag,  i 
den  polareskimoiske  Mandspels  kan  saadanne  endnu  paavises,  ligeledes 
undertiden  i  den  østgrønlandske,  om  end  rudimentære.  Rimeligvis  bør 
ogsaa  den  Hale,  som  centraleskimoiske  Mandspelse  i  Reglen  bærer, 
tydes  som  den  tilbageblevne  Rest,  efter  at  den  forreste  Flap  er  fjærnet. 
Det  er  derfor  sandsynligt,  at  der  —  antagelig  som  en  Tilpasning  til 
Kajaken  —  har  fundet  en  Forkortning  Sted  af  den  eskimoiske  Mands- 
pels, og  at  denne  før  Forkortningen  har  været  opslidset  i  Siderne. 
Derimod  er  Opslidsningen  næppe  at  opfatte  som  en  Tilpasning  til  Ka- 
jaken, men  er  snarere  en  Arv  fra  Toskindsponchoen,  bibeholdt  fordi 
den  er  hensigtsmæssig. 

De  vestgrønlandske  Kvindepelse  har  ifølge  gamle  Afbildninger  tid- 
ligere haft  noget  bredere  og  længere  Flapper.  Ogsaa  i  den  østgrøn- 
landske og  polareskimoiske  Kvindedragt  maa  der  antages  at  være  fore- 


')  Steensby.    S.  342. 

gaaet  en  Reduktion  af  Flapperne.  Muligvis  er  dette  sket  ved  en  Art 
Koi  relation  som  en  Følge  af  Mandspelsens  Forkortning.  Det  synes  i 
hvert  Tilfælde  ikke  at  kunne  forklares  ud  fra  umiddelbart  virkende  prak- 
tiske Motiver,  thi  for  Eskimokvinderne,  der  ikke  færdes  i  Kajak,  er 
Flapperne  ikke  til  nogen  Ulejlighed,  men  vel  snarere  til  Nytte,  hvorfor 
de  ogsaa  stadig  bibeholdes  af  centraleskimoiske  og  vesteskimoiske  Kvin- 
der. —  Forøvrigt  er  disse  ejendommelige  Flapper  aabenbart  forbundet 
med  Forestillinger  af  æstetisk  Natur  —  ligesom  den  i  kamtschadalske 
og  korjakiske  Pelse  optrædende  Hale  (se  Side  65). 

—  Skønt  de  eskimoiske  Pelse  paa  Grund  af  deres  Snæverhed  har 
undgaaet  de  brede  Sidestykker,  der  karakteriserer  de  asiatiske  Skjorte- 
former, saa  har  den  simple  Toskindsskorte  dog  ogsaa  hos  Eskimoerne 
undergaaet  betydelige  Ændringer  i  Henseende  til  Snittet.  Dette  gælder 
navnlig  Pelsens  øvre  Parti,  hvor  Snittet  ofte  er  saa  ejendommeligt  om- 
formet, at  Pelsskjorten  straks  for  en  flygtig  Betragtning  deler  sig  i  en 
øvre  o_g  en  nedre  Del.  Ved  nærmere  Undersøgelse  viser  det  sig,  at  de 
fleste  Afvigelser  fra  det  simple  Toskindssnit  staar  i  tydelig  Relation  til 
Ærmerne  og  Hætten  og  tjener  til  at  sikre  di.sse  Deles  Forbindelse  med 
Bullen. 

Det  simpleste  Snit  maa  man  derfor  vente  at  finde  i  Skjorter  uden 
Hætte.  Aleuterne,  Konjagerne  og  en  Del  Eskimostammer  i  Alaska  syd 
for  Yukon  bærer  —  eller  bar  —  hætteløse  Pelse;  men  Snittet  i  disse 
er  dog  temmelig  kompliceret  som  Følge  af  Materialets  Natur,  de  be- 
staar  nemlig  af  Skind  af  mindre  Dyr  som  Fugle  og  Gnavere.  Jeg  vil 
derfor  foretrække  at  behandle  disse  Former  senere.  Hættepelse  bæres 
af  Vesteskimoerne  nord  for  Yukon  og  af  nogle  Kystboer  syd  for  Yukon, 
af  alle  Central-  og  Østeskimoer  I  Smaabørns  Dragt  er  Pelsen  dog  ofte 
uden  Hætte,  og  her  kan  Toskindssnittet  virkelig  findes  næsten  i  op- 
rindelig Simpelhed.  Som  Eksempel  herpaa  kan  tjene  L,  5063,  KNM., 
en  østgrønlandsk  Barnepels  af  Sælskind  (Haarsiden  vender  indad);  hele 
denne  Pels  bestaar  af  to  Skind,  syede  sammen  langs  Skuldrene  og 
Ærmernes  Overrand  samt  langs  Siderne  og  Ærmernes  Underrand. 

I  de  fleste  eskimoiske  Hættepelse  dannes  Hættens  Bagside  af  det 
samme  Skind,  der  danner  Bullens  Rygside  (ligesom  i  de  ostjakiske 
Hættepelse).  Allerede  herved  opnaas  en  ret  fast  Forbindelse  mellem 
Bul  og  Hætte;  yderligere  styrkes  denne  ved,  at  de  Skindstykker,  som 
danner  Hættens  Sider,   forlænges  ned  i  Bullens  Forside. 

Ejendommelig  for  næsten  alle  vesteskimoiske  Hættepelse  er  to  hvide 
Kiler  af  Renens  Bugskind,  som  udgaaende  fra  Hættens  Sider  strækker 
sig  ned  i  Brystet.    »Dobbelte  Hætterødder«   kunde  man  passende  kalde 

disse  Kiler;  de  ses  tydeligt  i  Tavle  IV,  2  (16,241,  KUM.),  en  Mands- 
pels  af  Renskind  fra  Herscheløen.  Naar  Bullen  er  sammensat  af  mange 
Skindstykker,  som  f.  Eks.  i  Pelse  af  Gnaverskind  eller  i  de  meget 
kunstfærdige  vesteskimoiske  Kvindepelse  af  Renkalveskind  og  tyndt 
Bugskind  af  Ren,^)  strækker  der  sig  endog  fire  saadanne  Kiler  ned  fra 
Hættens  Sider,  idet  to  af  dem  gaar  ned  i  Bullens  Forside,  to  i  dens 
Rygside.  Ved  disse  Hætterødder  opnaas  to  Fordele:  Forbindelsen 
mellem  Hætte  og  Bul  sikres,  og  endvidere  bidrager  de  til  at  give  Bul- 
lens øverste  Parti  forøget  Vidde.  Fra  Centraleskimoerne  kender  jeg 
ikke  denne  Snitejendommelighed,  og  ifølge  Murdoch  ^)  optræder  »the 
pointed  throat  pieces«,  som  han  kalder  Hætterødderne,  ikke  østligere 
end  Eskimoerne  ved  Anderson  River.  I  det  sydlige  Alaska  hos  Agleg- 
mjuterne  kan  i  de  senere  beskrevne  Pelse  af  Gnaverskind  iagttages  et 
Slags  rudimentære  Hætterødder,  der  sikkert  bibeholdes  som  Ornament. 
Maaske  bør  ogsaa  de  to  store  hvide  Trekanter,  der  i  Renskindspelse 
fra  Netschillik-  og  Aivillik-Eskimoerne  er  indsat  i  Bullens  Forside,  op 
fattes  som  et  Slags  ornamentale  Rudimenter  af  Hætterødderne.  De  i 
østgrønlandske  Kvindepelse  almindeligt  forekommende  to  lodrette  orna- 
mentale Striber,  der  fra  Hættens  Sider  strækker  sig  ned  i  Bullens  For- 
side, kan  der  ligeledes  være  Grund  til  at  opfatte  som  Hætterods- Rudi- 
menter. At  de  dobbelte  Hætterødder  ikke  er  de  centrale  og  østlige 
Eskimoer  ganske  ukendte,  ses  deraf,  at  de  endnu  anvendes  i  Tarm- 
skindspelse  fra  disse  Omraader.  (Jvf.  »Hætterødder«  i  korjakiske  Pelse, 
omtalte  Side  64). 

De  østlige  og  centrale  Eskimoer  anvender  forøvrigt  en  anden  Form 
af  Hætterødder;  Hættens  Sidestykker  samles  under  Ansigtsaabningen  og 
løber  herfra  som  en  enkelt  Kile  ned  i  Bullens  Brystside.  Denne  »en- 
kelte Hætterod »  er  overmaade  almindelig  i  øst-  og  vestgrønlandske 
Mandspelse.  Ogsaa  i  grønlandske  Kvindedragter  kan  den  enkelte  Hætte- 
rod eftervises,  hyppigst  i  vestgrønlandske,  sjældnere  i  saadanne  fra 
Østgrønland  og  Polareskimoerne.  Endvidere  findes  den  i  Kvindepelse 
fra  Labrador,  Hudsonstrædet  og  det  østlige  Bafiinland,  derimod  kun 
yderst  sjældent  i  centraleskimoiske  Mandspelse.  —  Naar  Hættens  Bag- 
side, som  f.  Eks.  i  østgrønlandske  Mands  Yderpelse,  ikke  dannes  af  det 
samme  Skind  som  Bullens  Rygside,  forlænger  Hætten  sig  gærne  ned 
i  denne  med  en  bred,   lige  afskaaret   »Rod«. 

Naar  det  bageste  Skind  i  Bullen   fortsætter  sig  op  i  Hætten,  er  det 


')  Nelson.  PI.  XVIII.     Murdoch.   Fig.  6i. 
^)   Murdoch.   S.  120. 


kun  naturligt,  at  Halsaabningen  udskæres  i  det  forreste  Skind.  Søm- 
men, der  forbinder  Bullens  to  Skind,  ligger  i  eskimoiske  Pelse  næsten 
aldrig  lige  paa  Skuldrene,  men  noget  bagtil,  og  i  Regelen  sender  Bul- 
lens forreste  Skind  to  brede  Forlængelser  ud  over  Skuldrene  og  et 
kortere  eller  længere  Stykke  ned  i  Rygsiden;  navnlig  hos  Centraleski- 
moerne er  dette  Forhold  meget  iøjnefaldende  —  her  kan  disse  Forlæn- 
gelser, f.  Eks.  i  Netchillik  eskimoiske  Mandspelse  som  vist  i  Tavle  IV,  4 
(15,  783,  KUM.)  naa  mere  end  halvvejs  gennem  Bullens  Rygside.  Der- 
ved at  en  egentlig  Skuldersøm  saaledes  undgaas,  opnaas  der  sikkert  en 
betydelig  Styrkelse  af  Skulderpartiet.  —  I  nogle  Tilfælde,  navnlig  i 
Kvindepelse  og  hos  Polare.skimoerne  ogsaa  i  Mandspelse,  er  Forlængel- 
serne af  Bullens  P'orside  erstattede  med  særlige  Skulderstykker,  der 
gaar  ned  i  Bullens  For-  og  Bagside. 

Ærmegabspartiet  kan  paa  forskellig  Maade  være  sikret  mod  Spræng- 
ning. Allerede  de  ovenfor  omtalte  Hætterødder  vil,  samtidig  med  at 
de  giver  Vidde  over  Brystet  ogsaa  tjene  til  at  modvirke  for  stærk 
Spænding  i  Ærmegabene  ved  Armbevægelser.  Et  andet  Middel,  an- 
vendt i  nogle  polareskimoiske  Kvindepelse,  er  Indsættelse  af  særlige 
Stykker  i  Bullens  Forside  ind  mod  Ærmegabene  —  det  er  samme 
Fremgangsmaade,  som  er  anvendt  i  den  tschuktschiske  Toskindsskjorte 
Tavle  II,  5  (344,  a,  HHM.)  og  i  Lappelsen  Tavle  IV,  1  (4724,  27, 
HHM.).  Hos  Vesteskimoerne  findes  i  Mandspelse  en  mærkelig  og 
sindrig  Snitejendommelighed,  der  i  høj  Grad  tjener  til  at  sikre  Ærmets 
Forbindelse  med  Bullen  —  af  Bullens  forreste  Skind  udskæres  en  Kile, 
der  strækker  sig  ind  i  Underærmet,  jvf.  Tavle  IV,  2  (15,755,  KUM.). 
Det  synes,  at  denne  Snitejendommelighed  slet  ikke  findes  hos  Central- 
og  Østeskimoer.  I  centraleskimoiske  Pelse  kan  der  i  Ærmets  Under- 
side foroven  være  indsat  en  trekantet  Kile  med  Spidsen  udefter  (f.  Eks. 
i  15,  790,  KUM.,  Kvindepels  fra  Kong  Williams  Land).  Maaske  er 
denne  Kile,  som  aabenbart  tjener  til  at  give  Vidde  til  Ærmets  øverste 
Del,  ældre  end  den  vesteskimoiske  med  Bullens  forreste  Skind  sammen- 
hængende Ærmekile,  der  øjensynlig  betegner  en  ikke  ringe  Forbedring, 
idet  den  tjener  til  at  forhindre  Sprængning  af  Sømmen  mellem  Bul  og 
Ærme.  —  Forovrigt  findes  en  lignende  Ærmekile,  men  udgaaende  fra 
Bullens  Sidestykke,  ogsaa  i  nogle  tschuktschiske  Kvindedragter  (jvf. 
Side  60  og  Tavle  II,  3,  4). 

Kantning  af  Bullens  nedre  Rand  samt  af  Hætteaabningen  og  Ær- 
mets Aabning  for  Haanden  anvendes  i  den  eskimoiske  Dragt  lige  saa 
almindeligt  som  i  andre  arktiske  Hættepelse.  Materialet,  hvoraf  Kant- 
ningen   bestaar,    er    forskelligt    i    de    forskellige    Omraader.      Hos  Vest- 

eskimoerne  er  Hætteaabningen  i  Reglen  omgivet  først  med  en  tomme- 
bred Strimmel  Renskind  med  Haarsiden  indad,  derefter  med  en  smal- 
lere Strimmel  langhaaret  Ulveskind  eller  Wolverine-Skind,  hvis  lange 
Haar  giver  en  vis  Beskyttelse  mod  Vinden.  Lignende  Skindstrimler 
kanter  ofte  Ærmerne  for  Haanden  med  Haarsiden  indad,  og  forhindrer 
saaledes  i  nogen  Grad  Vinden  i  at  blæse  op  gennem  Ærmet.  For- 
neden kantes  Bullen  ligeledes  ofte  med  det  samme  langhaarede  Pels- 
værk. Øst  for  Anderson  River  synes  Kantning  med  Ulve-  eller  Wol- 
verine-Skind at  ophøre,  ')  hos  Central-  og  Østeskimoer  kantes  Ren- 
skindspelse  i  Almindelighed  med  Renskind,  Sælskindspelse  med  Sæl- 
skind; Kant  af  langhaaret  Pelsværk  ses  derimod  sjældent  —  kun  i 
Vestgrønland  kan  Hundeskind  anvendes  som  Kant  i  Hætteaabningen 
og  for  Haanden.  Nogle  Centraleskimoer,  i.sær  Aivilik-,  Kinipetu-  og 
Netchillik- Stammerne,  kanter  Bullen  med  en  Bort  af  lange  Frynser, 
udskaarne  i  Renens  Bugskind  (Tavle  IV,  4).  —  Det  er  en  Ejendomme- 
lighed ved  Skind,  at  det  lettere  rives  paa  langs  (i  Dyrets  Længderet- 
ning) end  paa  tværs.  Kantningen  tjener  derfor  i  høj  Grad  til  at  styrke 
Pelsens  Rande  og  kan  ingenlunde  opfattes  udelukkende  som  Pynt. 
Amundsen  fortæller,  at  Gjøa  Ekspeditionens  Medlemmer  for  ikke  at  se 
latterhge  ud  fjærnede  Frynsebortene  af  deres  Pelse,  som  var  syede  til 
dem  af  Netchillik-Kvinderne ;  men  Følgen  blev,  at  Pelsene  snart  be- 
gyndte at  rulle  sig  sammen  fra  neden  opefter.  ^) 


K.     Eskimoiske  Pelssnit.     Hovedtyperne. 

Efter  denne  foreløbige  Oversigt  over  de  eskimoiske  Pelsskjorters 
vigtigste  Snitejendommeligheder,  vil  vi  betragte  nogle  karakteristiske 
Typer. 

Tavle  IV,  2  (16,  241,  KUM.)  viser  Snitmønsteret  af  en  vesteskimoisk 
Mandspels  fra  Herscheløen.  Materialet  er  Renskind.  P'orsiden  bestaar 
af  eet  Skind,  i  hvis  øvre  Del  der  er  gjort  fire  Indsnit,  saa  der  er  frem- 
kommet fem  Flige,  af  hvilke  den  midterste,  mærket  a,  sidder  midt  i 
Brystet  og  naar  op  til  Halsaabningen,  medens  de  to  ved  Siden  af 
denne,  bb,    gaar   over  Skuldrene  og  naar  et  Stykke  ned  over  Ryggen, 


')  Murdoch.    S.  120. 
^)  Amundsen.    S.  256. 

hvor  Kanterne  m  syes  sammen  med  Kanterne  n  af  Bagsidens  Skind. 
De  yderste  Flige,  cc,  strækker  sig  ind  i  Underærmet.  Mellem  a  og 
bb  indsættes  Kilerne,  k,  af  hvidt  Renskind,  »Hætterødderne«,  der  er 
Forlængelser  af  Hættens  Sidestykker.  Bullens  Rygside  bestaar  lige- 
ledes i  Hovedsagen  af  eet  Skind  (kun  er  der  indsat  smalle  laterale 
Kiler  for  at  give  Vidde),  og  dettes  øverste  Del,  h,  Skindet  af  Renens 
Nakke  og  Isse,  danner  Hættens  Bagside.  Hættens  Top  dannes  af  et 
særligt  Stykke,  t.  Huden  af  en  Rens  Nakke,  Isse  og  Pande;  ovale 
Lapper  er  indsatte  i  Øjnenes  Plads.  Ærmet  bestaar  i  Hovedsagen  af 
eet  Stykke;  dog  danner  Kilen  c  som  nævnt  en  Del  af  Ærmets  Under- 
side. For  Haanden  er  der  kantet  med  Odderskind;  Hætteaabningen  er 
kantet  med  langhaaret  Wolverine;  Bullens  nedre  Rand  er  prydet  med 
en  Bort  af  Skindmosaik  (hvidt  og  mørkt  Renskind)  og  en  Kantning  af 
Wolverine,  hvis  rodfarvede  Kødside  vender  udad  og  fremtræder  som 
en  mørk  Stribe. 

Dette  Snit  stemmer  temmelig  nøje  overens  med  det  af  Murdoch 
fremstillede  af  Point  Barrow  Eskimoernes  Mandspelse  af  Renskind  og 
Bjærgfaars  Skind.  ^)  Grove  Arbejdspelse  maa  ofte  undvære  de  lang- 
haarede  Pelsborter.  ~  Omkring  Beringsstrædet  anvendes  meget  lig- 
nende Mandspelse  —  at  dømme  efter  Nelsons  Afbildninger  —  navnlig 
ses  i  flere  af  disse  Hætterødderne  særdeles  tydeligt.  ^)  Flere  af  de  for 
vesteskimoiske  Renskindspel.se  karakteristiske  Snitejendommeligheder  kan 
paapeges  —  om  end  noget  modificerede  —  ogsaa  i  Pelse  af  mindre 
Dyrs  Skind,  som  navnlig  i  det  sydlige  Alaska  spiller  en  stor  Rolle. 

Den  vesteskimoiske  Kvindedragt  har  tildels  udviklet  sig  i  særlig 
Retning.  I  Henseende  til  Form  mærkes  —  foruden  de  ovenfor  omtalte 
Flapper  —  en  Tendens  til  at  indsnævre  Bullen  ganske  lidt  i  Midjen  og 
samtidig  gøre  den  meget  vid  i  Ryggen  (for  at  give  Plads  til  Spæd- 
barnet, der  bæres  paa  Ryggen  under  Pelsen).  Lige  i  Nakken  har 
Kvindepelsen  en  .særlig  Udvidelse  til  Barnets  Hoved.  Snitmønstret  i 
Kvindepelsen  er  ofte  i  særlig  Grad  kompliceret,  idet  Bullen  —  tildels 
af  æstetiske  Hensyn  —  er  sammenstykket  af  Renens  Bug-  og  Benskind, 
saa  der  ved  Afveksling  af  mørkere  og  lysere  Striber  fremkommer  et 
ornamentalt  Mønster.  Som  ovenfor  omtalt  findes  »dobbelte  Hætterødder« 
ogsaa  i  Kvindepelsene ;  derimod  mangler  Ærmekilerne  i  det  af  Murdoch 
gengivne  Snitmønster   af  en  Kvindepels    fra    Point  Barrow.  ^)     Ærmeki- 


')  Murdoch.    Fig.  54  og  59. 
-)  Nelson.   PI.  IV,  VI   og  VII. 
")  Murdoch.    Fig,  62.      S.  119. 

lerne  er  vel  ogsaa  af  størst  Nytte  for  Mændene,  hvis  Virksomhed  med- 
fører kraftigere  Armbevægelser  end  Kvindernes  (det  maa  dog  erindres, 
at  et  Slags  Ærmekiler  er  iagttagne  i  en  tschuktschisk  Kvindepels,  se 
Side  60  og  Tavle  II,  3,  4.).  Karakteristisk  for  det  vesteskimoiske 
Kvindepelssnit  er  endvidere  særlige  Skulderstykker,  hvilke  i  Forbindelse 
med  de  to  Par  Hætterødder  (i  Forsiden  og  Rygsiden)  giver  Rullen 
Udseende  af  at  bestaa  af  en  øverste  og  en  nederste  Halvdel;  dette 
Udseende  kan  være  yderligere  markeret  ved  brede  Indlæg  af  hvidt 
Renskind,  der  fortsætter  Hætterødderne  til  Bullens  Midte  og  derfra 
gaar  skraat  udefter  —  saaledes  i  537,  18,  PAM.,  en  Kvindedragt  af 
Renkalveskind  fra  Malemiuterne. 

I  en  Mandspels  af  Renskind  fra  Eskimoerne  ved  Anderson  River 
(Pd6.  KNM.)  mangler  Ærmekilen,  men  den  dobbelte  Hætterod  findes 
som  i  Alaska;  Snittet  er  forøvrigt  ret  simpelt:  et  Skind  danner  Ryg- 
siden og  Hættens  Bagside  og  Top,  smykket  foroven  med  Ørerne  (jvf. 
ostjakiske  Mandspelse,  Side  70);  Bullens  Forside  dannes  af  et  Skind, 
som  naar  op  til  Hætteaabningen  imellem  Hætterødderne,  og  udenfor 
disse  er  der  to  særlige  Skulderstykker,  der  bagtil  naar  lidt  ud  over 
Skuldrene. 

Hos  Centraleskimocrne  savnes  baade  den  dobbelte  Hætterod  og  den 
fra  Bullens  forreste  Skind  udgaaende  Ærmekile.  Tavle  IV,  3  (15,755, 
KUM.)  er  en  Mandspels  af  Sælskind  fra  Kong  Williams  Land;  den  er 
lige  afskaaret  forneden.  Snittet  er  saa  overmaade  simpelt,  at  det 
kunde  tjene  som  Repræsentant  for  det  typiske  eskimoiske  Pelssnit  i  sin 
simpleste  P'orm.  Forsiden  bestaar  af  eet  Skind,  hvori  foran  er  udskaa- 
ret  Halsaabningen,  begrænset  af  de  to  Flige  bb,  der  strækker  sig  over 
Skuldrene  et  lille  Stykke  ned  paa  Rygsiden,  hvor  Randene,  mm,  syes 
.sammen  med  nn.  Bagsiden  bestaar  ligeledes  af  eet  Skind,  af  hvilket 
det  øverste  Parti,  h,  danner  Hættens  Bagside.  Hætten  bestaar  forøv- 
rigt af  Sidestykkerne,  s,  der  her  ikke  strækker  sig  ned  i  Bullens  For- 
side, og  af  Topstykket,  t,  en  lille  Trekant,  der  genfindes  i  de  fleste 
vest-  og  centraleskimoiske  Pelse,  dog  ikke  i  dem  fra  Hudsonstrædet  og 
Cumberland  Sound.  I  hver  af  Bullens  Sidesømme  er  der  forneden  ind- 
sat en  mindre  Kile  for  at  give  Vidde,  og  nederst  er  Bullen  afsluttet 
med  en  10  cm  bred  Bort  af  Sælskind  med  Haarlaget  gaaende  hori- 
sontalt. 

Netchillik-Mandspelsene  af  Renskind  er  fortil  lige  afskaarne,  men 
bagtil  forsynede  med  en  halelignende  Flap.  Snittet  stemmer  forøvrigt 
i  sine  Grundtræk  med  Sælskindspelsens,  men  er  ofte  betydeligt  mere 
kompliceret.     Tavle  IV,  4  (15,  783,  KUM.),   en  Mandspels  (formodentlig 

til  en  Dreng)  af  tyndt  Renskind,  delvis  ungt  Renkai veskind,  viser  et 
Eksempel  paa  et  saadant  kompliceret  Snit.  Forsiden  bestaar  ogsaa  her 
af  eet  Skind;  ganske  vist  er  der  midt  i  Forsiden  indsat  to  store  tre- 
kantede Stykker  af  hvidt  Renskind,  men  de  tjener  kun  som  Prydelse, 
og  tilsvarende  Stykker  er  udskaaret  for  at  give  disse  Trekanter  Plads. 
(Som  ovenfor  bemærket  er  det  muligt,  at  disse  Trekanter  bør  opfattes 
som  et  Slags  Rudimenter  af  de  dobbelte  Hætterødder).  De  to  Flige, 
som  begrænser  Halsaabningen,  er  her  meget  store,  gaar  over  Skuldrene 
langt  ned  gennem  Ryggen,  dannende  de  laterale  Dele  af  denne,  saa- 
ledes  at  Kanten  a'  i  Sidesømmen  under  Ærmegabet  syes  sammen  med 
a,  b'  med  b.  Rygsidens  Skind  er  derimod  ganske  lille  og  udskaaret  i 
en  ejendommelig  femgrenet  Figur;  en  Gren  strækker  sig  ned  i  Pelsens 
halelignende  Flap;  de  to  næste  Grene  gaar  en  til  hver  Side,  og  Kan- 
terne f'  forbindes  med  Kanterne  f  af  Forsideskindets  Forlængelser;  de 
to  sidste  Grene  strækker  sig  op  gennem  Ryggen  paa  hver  Side  af  en 
Forlængelse  fra  det  Skind,  der  danner  Hættens  Bagside,  og  Kanterne 
e'  syes  sammen  med  Kanterne  e  af  Forside-Skindets  Forlængelser. 
Hætten  har  det  sædvanlige  trekantede  Topstykke,  her  af  Renens 
Pandehud,  og  to  store  Sidestykker,  forbundne  ved  en  Søm  foroven. 
Hætteaabningen  er  kantet  med  hvidt  Skind,  lagt  dobbelt,  med  Haarene 
vendende  udad.  Ærmet  er  kantet  for  Haanden  med  en  bred  Strimmel 
af  Renens  Bugskind  med  Haarsiden  vendende  indad.  Bullens  nedre 
Rand  er  prydet  med  en  Bort  af  brede  hvide  og  smallere  mørke  Skind- 
striber, efterfulgt  af  en  Frynsebort.  —  Hvad  der  adskiller  dette  Snit 
fra  det  foregaaende,  er  i  Hovedsagen,  bortset  fra  Flappen,  kun  Ryg- 
sidens kunstfærdige  Mosaik,  der  fremkommer  dels  derved,  at  Forside- 
Skindets  Forlængelser  strækker  sig  saa  langt  ned  i  Rygsiden,  dels  der- 
ved, at  Hættens  Bagside  her  bestaar  af  et  særligt  Skind,  der  sender 
en  Hætterod-lignende  Forlængelse  ned  i  Rygsiden.  Det  er  utvivlsomt 
de  unge  Renkalveskinds  ringe  Størrelse  og  forholdsvis  ringe  Styrke, 
der  betinger  dette  indviklede  Snit;  til  Trods  for  det  noget  skrøbelige 
Materiale  gør  det  mosaikagtige  Snit,  den  Maade  hvorpaa  Stykkerne 
ligesom  er  kilede  ind  i  hverandre,  dog  Rygsiden  temmelig  modstands- 
dygtig mod  Strækning  i  enhver  Retning,  samtidig  med  at  der  er  frem- 
bragt en  vis  æstetisk  Virkning. 

De  fleste  Mandspelse  af  Renskind  i  den  af  Gjøa-Ekspeditionen  hjem- 
bragte righoldige  Samling  fra  Kong  Williams  Land  har  et  for  saa  vidt 
simplere  Snit,  som  Bullens  og  Hættens  Bagside  bestaar  af  kun  eet 
Skind;  dog  findes  der  flere  Eksempler  paa  voksne  Mandspelse,  hvor 
Rygsiden  har  det  samme  mosaikagtige  Snit,  som  her  er  beskrevet. 

I  enkelte  Renskindspelse  fra  Kong  Williams  Land,  f.  Eks.  P,  129, 
KNM.,  findes  en  lys  Kile,  der  fra  Hætteaabningen  strækker  sig  ned  i 
Bullens  Forside  som  en  »enkelt  Hætterod «^  men  dog  uden  Forbindelse 
med  Hættens  Sider. 

Kvindepelsene  fra  Kong  Williams  Land  afviger  i  følgende  Træk  fra 
Mandspelsene :  de  har  to  Flapper,  af  hvilke  den  forreste  er  noget  min- 
dre end  den  bageste;  Hætten  er  meget  stor  og  navnlig  meget  høj, 
sammensat  af  flere  Stykker  Skind,  af  hvilke  det  bageste  strækker  sig 
noget  ned  i  Bullens  Rygside,  medens  de  øvrige  Stykker  ligger  sym- 
metrisk med  Hensyn  til  en  median  Søm;  i  nogle  Kvindepelse  er  Bul- 
lens Rygside  stærkt  udposet  (for  at  kunne  rumme  Barnet),  og  som 
Følge  deraf  er  Rygsidens  Snit  meget  kompliceret.  I  15,  791,  KUM., 
en  stor  Kvindepels  af  svære  Renskind,  er  denne  Udposnings  Midte 
dannet  af  Nakken  og  Panden  af  Rygside-Skindet;  Resten  af  Udposnin- 
gen dannes  dels  af  Forlængelser  fra  det  Skind,  der  danner  Hættens 
Bagside,  dels  af  indsatte  Øgningsstykker. 

Lignende  Pelssnit  som  de  her  gengivne  fra  Netchillik-Eskimoerne 
synes  ifølge  Afbildninger  i  Boas:  The  Eskimo  of  Baffin  Land  and 
Hudso7i  Bay  at  være  fremherskende  hos  Stammerne  ved  Hudsonbug- 
tens  Nordvestkyst,  Aivilik  og  Kinipetu.  Jvf.  saaledes  Fig.  150  S.  103 
i  Boas'  citerede  Værk,  en  Kinipetu-Mandspels,  med  Tavle  IV,  4 
(15,  783,  KUM.)  i  nærværende  Arbejde;  der  genfindes  det  ejendomme- 
lige femgrenede  Rygsideskind,  den  nedløbende  Kile  fra  Hættens  Bag- 
stykke, samt  de  store  i  P'orsiden  indsatte  trekantede  Kiler.  I  Fig.  152 
S.  105  hos  Boas,  Aivilik-Kvindepels,  synes  der  i  Snittet  af  den  udpo- 
sede Rygside  at  være  nogen  Overensstemmelse  med  den  foran  beskrevne 
Netchillik-Kvindepels  (15,  791,  KUM.). 

Den  i  vesteskimoiske  Kvindepelse  iagttagne  Indsnævring  af  Bullen  i 
Midjen  findes  ogsaa  i  de  centraleskimoiske  Kvindepelse;  men  Opslids- 
ningen  i  Siderne  naar  her  helt  eller  næsten  helt  op  til  denne  Indsnæv- 
ring, og  Pelsen  faar  derved  Karakter  af  en  Trøje,  der  slutter  temmelig 
tæt  fornedea  og  har  den  største  Vidde  foroven.  I  Mandspelsene  kan 
denne  tætsluttende  Trøje-Form  være  endnu  mere  udtalt,  idet  disse 
mangler  den  forreste  F"lap.  Alle  central-  og  østeskimoiske  Kvindepelse 
og  mange  af  de  tilsvarende  Mandspelse  er  indsnævrede  forneden  og 
har  den  største  Vidde  foroven;  som  Følge  af  denne  Ejendommelighed, 
der  stiller  dem  i  Modsætning  til  alle  andre  arktiske  Pelsskjorter,  er 
Bæltet  overflødigt  og  anvendes  i  Almindelighed  ikke  af  Central-  og 
Østeskimoer.  En  Særstilling  indtager  Aivilik-Eskimoernes  Mandsdragt, 
der    saavel    fortil    som    bagtil   naar  ned   paa  Laarene,    er    temmelig  vid 


87 

forneden,  opslidset  i  Siderne  og  holdt  sammen  om  Livet  med  en 
Rem,  der  maa  opfattes  som  et  Bælte.  ^)  Maaske  er  den  Skindrem,  der 
af  eskimoiske  Kvinder  anvendes  i  Forbindelse  med  Pelsen,  knyttet  i  en 
Løkke  under  Brystet  og  draget  rundt  om  Pelsen  for  at  understøtte 
Barnet,  der  bæres  paa  Ryggen,  udviklet  af  et  Bælte.  Ved  Hudson- 
strædet  og  Cumberland  Sound  er  Mandspelsens  Bul  omtrent  lige  vid 
over  det  hele,  naar  til  eller  ganske  lidt  ned  over  Hofterne  og  har  fortil 
forneden  en  median  Opslidsning.  De  grønlandske  Kvindepelse  og  —  i 
mindre  Grad  —  ogsaa  Mandspelsene  har  den  største  Vidde  foroven, 
og  ofte  er  der  en  iøjnefaldende  Indsnævring  af  det  nederste  Parti, 
hvilket  bevirker,  at  Bullens  nederste  Rand  slutter  temmelig  tæt  omkring 
Hofterne  eller  nedenfor  disse.  Denne  Ejendommelighed  stemmer  over- 
ens med  Sælskindenes  Form,    disse    smalner    nemlig   stærkt   af  nedentil 

—  forøvrigt  saa  stærkt,  at  det  ofte  er  nødvendigt  at  indsætte  Kiler 
forneden  i  Bullens  Sider  med  Spidserne  vendende  opad.  Den  betyde- 
lige Vidde  af  Bullens  øvre  Del  falder  i  Kvindepelsene  mest  paa  Ryg- 
siden, hvorimod  Brystsiden  i  disse  kan  være  meget  ringe  (mindst  i 
polareskimoiske  Kvindepelse).  I  Mandspelsen  er  der  ikke  saa  stor  For- 
skel paa  Ryg-  og  Brystvidde.  Medens  Kvindepelsenes  Form  er  be- 
stemt af  Hensynet  til  Barnet,  der  bæres  paa  Ryggen,  er  Form  og  Snit 
af  Mandspelsenes  Skulderparti  indrettet  paa  at  give  .Armene  fri  Bevæ- 
gelighed; særligt  iøjnefaldende  er  dette  i  Kajakpelsene,  der  er  saaledes 
konstruerede,  at  ingen  Spænding  kan  opstaa  i  Ærmegabene  ved  vold- 
somme Armbevægelser.  Derimod  tillader  Kvindepelsene  i  langt  min- 
dre Grad  stærke  Armbevægelser.  Disse  Forhold  vil  nærmere  blive 
belyst  gennem  de  følgende  Typer. 

Tavle  V,  1  (P.  149.  KNM.)  er  en  Kvindepels  fra  Exeter  Sound. 
Materialet  er  Sælskind  med  Haarsiden  ud.  Bullen  er  opslidset  i  Siderne 
til  over  Hofterne,  den  bageste  Flap  naar  omtrent  til  Hælene,  den  for- 
reste omtrent  til  Knæene.  Hætten  er  overordentlig  stor  og  rummelig. 
De  vigtigste  Sømme  er  markerede  ved  Indlæg  af  afvekslende  lyse  og 
mørke  Skindstriber;  derved  bliver  Snittet  fremhævet;  Rygsidens  Skind 
naar  op  i  Hætten  og  danner  en  meget  stor  Del  af  denne.  Den  for- 
reste Del  af  Hætten  bestaar  dog  af  to  brede  Sidestykker,   og  øverst  er 

—  i  Stedet  for  det  trekantede  Topstykke,  der  anvendes  af  Netchillik- 
Eskimoerne  og  i  Alaska  —  indsat  en  lignende  smal  Stribe,  som  den 
der  næsten  altid  anvendes  i  grønlandske  Hætter.  Nedentil  fortsættes 
Bullens  Rygside    af  den  lange  bageste  Flap;    det  Sted,   hvor  denne  be- 

1)  Boas.   n.    PI.  1,  II. 

gynder,  er  markeret  ved  en  kort  skraa  Søm  paa  hver  Side  med  Indlæg 
af  mørke  og  lyse  Skindstriber;  en  usynlig  Øgningssøm  gaar  forøvrigt 
her  tværs  over  Rygsiden.  Bullens  Forside  er  dannet  af  et  Skind,  som 
ved  ikke  markerede  Sømme  er  forbundet  med  Skulderstykkerne,  der 
—  ligesom  i  de  skildrede  Renskindspelse  fra  NetchillikEskimoerne  — 
fortsætter  sig  temmelig  langt  ned  i  Rygsiden.  Fra  Hætteaabningen 
strækker  sig  ned  i  Bullens  Forside  en  afrundet  Kile,  bestaaende  af  to 
lyse  Skindstykker,  forbundne  ved  en  median  Søm;  denne  Kile  er  gan- 
ske vist  ikke  nogen  direkte  Fortsættelse  af  Hættens  Sidestykker,  men 
er  dog  utvivlsomt  af  Oprindelse  en  »enkelt  Hætterod«  —  en  saadan 
som  kan  paavises  i  mange  grønlandske  Pelse.  Ærmerne,  der  i  Hoved- 
sagen bestaar  af  to  Stykker  med  Søm  foroven  og  forneden,  er  ved  en 
simpel  Søm  forbundne  med  Bullen;  det  lyse  Stykke  Skind,  som  er 
indsat  i  Ærmets  Forside,  kan  kun  have  ornamental  Betydning.  En 
meget  bred  Bort  af  lyst  Sælskind  afslutter  Ærmet  for  Haanden,  en 
noget  smallere  Bort  af  samme  Materiale  kanter  Bullen  forneden.  — 
Det  samme  Snit  genfindes  i  Pd3  a.  K  N  M.,  en  Sælskinds  Kvindepels 
fra  Hofifenthal  (Hopedale)  i  Labrador.  Det  viser  sig  altsaa,  at  dette  er 
en  meget  udbredt  Type.  Boas,  der  dog  kun  har  iagttaget  Dragtens 
Udsmykning,  bemærker  ogsaa  om  Kvindepelsen:  »The  styles  from 
Labrador  and  Savage  Island  are  almost  the  same  as  those  from  Cum- 
berland  Sound«  ^). 

Som  Eksempel  paa  en  labrador  eskimoisk  Mandspels  kan  nævnes 
Pd2  c.  KNM.,  fra  Hopedale.  Materialet  er  Sælskind,  Haarsiden 
vendende  udad.  Bullen  er  lige  afskaaret  forneden.  Snittet  er  over- 
maade  simpelt:  Bullen  er  dannet  af  to  Skind,  af  hvilke  det  bageste  til- 
lige danner  det  meste  af  Hætten,  der  forøvrigt  er  konstrueret  ligesom 
Hætten  i  den  foran  beskrevne  Kvindepels,  idet  den  har  to  brede  Side- 
stykker fortil  og  en  smal  Midtstribe  foroven.  Der  findes  ingen  Hætte- 
rod. I  hver  af  Bullens  Sidesømme  er  indsat  en  smal  Kile  med  Spidsen 
opefter.  Det  mærkeligste  ved  Snittet  er  den  Ejendommelighed,  at  For- 
sidens Skind  ikke  naar  ud  over  Skulderen,  men  forbindes  med  Ryg- 
sidens Skind  ved  en  Skuldersøm,  der  kun  ligger  ubetydeligt  bag  ved 
Midten  af  Skulderen;  denne  Skuldersøm  er  markeret  ved  Indlæg  af  en 
2V2  cm  bred  Strimmel  mørkt  Sælskind.  En  Afbildning  af  denne  Pels- 
type findes  i  Turners  Værk  (Fig.  32 — 33) ;  i  denne  Afbildning  er  Skulder- 
sømmen  endog  angivet  lidt  foran  Skulderens  Midte.     Dette  overmaade 


*)  Boas.  II.  S.  54  og  Fig.  69—70.     Fig.  70,  a,  b.   Kvindepels  fra  Labrador,   er  næsten 
identisk  med  Tavle  V,   1   i  nærværende  Arbejde.  —  Jvf.  Turner,  Fig.  36 — 37. 

simple  og  blandt  Eskimopelse  ret  enestaaende  Snit  synes  altsaa  at  være 
almindeligt  i  de  labradoriske  Mandspelse  af  Sælskind.  Ved  Sydkysten 
af  Hudsonstrædets  vestlige  Del  anvendes  i  Mandspelse  af  Renskind  et 
andet  Snit^).  Bullen  er  her  bagtil  forsynet  med  en  ganske  lille  Hale- 
lignende  Flap,  og  fortil  er  den  mediant  opslidset  nedenfra  og  op  til 
Brystet.  Det  fremgaar  af  Turners  Afbildninger,  at  Forside- Skindet  i 
disse  Pelse  naar  ud  over  Skulderen  og  om  paa  Ryggen,  saa  at  Sømmen 
mellem  Forsidens  og  Bagsidens  Skind  her  ligger  bag  ved  Skulderen, 
saaledes  som  det  er  almindeligt  i  eskimoiske  Pelse.  Ifølge  Boas  2)  hører 
Pelse  af  lignende  Type  ogsaa  til  Mandsdragten  ved  Cumberland  Sound; 
dog  naar  den  mediane  Opslidsning  ikke  saa  højt  op,  og  Flappen  bagtil 
kan  være  længere  og  bredere  end  i  det  af  Turner  givne  Eksempel  eller 
den  kan  helt  mangle. 

Grønland  har  tre  vel  adskilte  Type-Omraader :  det  polareskimoiske,  vest- 
grønlandske og  østgrønlandske,  selv  om  der  let  kan  paavises  forbindende 
Træk  saavel  mellem  disse  indbyrdes  som  med  andre  eskimoiske  Omraader. 

Som  Eksempel  paa  en  polareskimoisk  Kvindepels  kan  tjene  Tavle  V,  2 
(L.  4356.  KNM.),  en  Amaut  af  Sælskind  (til  Sommerbrug).  Snitmøn- 
steret er  vedføjet.  Rygside-Skindet,  R,  naar  op  og  danner  næsten  hele 
Hætten,  samlet  foroven  i  en  median  Søm,  uden  noget  indsat  Top- 
stykke; Hættens  forreste  Sider  er  dannede  af  særlige  trekantede  Styk- 
ker. De  afstumpede  Spidser,  a,  af  Rygsideskindet  strækker  sig  frem 
under  Hætteaabningen  og  fortsættes  af  to  smaa  Kiler,  der  forenede 
ved  en  median  Søm  som  en  »enkelt  Hætterod«  løber  lidt  ned  i  Bullens 
Forside.  Nederst  danner  Rygsideskindet  den  bageste  halelignende  Flap, 
hvis  Form,  indsnævret  foroven,  bred  paa  Midten,  tilspidset  mod  Enden, 
er  den  samme  som  findes  i  de  vestgrønlandske  Kvindepelse,  hvorimod 
den  afviger  fra  de  østgrønlandske.  Allerede  i  Kvindepelsene  ved  Hud- 
sonstrædet  har  den  bageste  Flap  forøvrigt  —  trods  sin  langt  betyde- 
ligere Størrelse  —  en  meget  lignende  Form  som  i  de  polareskimoiske 
og  vestgrønlandske  Kvindepelse,  idet  den  nemlig  foroven  er  indsnævret, 
derefter  atter  bredere,  for  saa  endelig  at  afsmalnes  mod  Slutningen.  I 
den  polareskimoiske  som  i  alle  andre  eskimoiske  Kvindepelse  er  Bullen 
kortest  i  Siderne,  og  dens  nederste  Rand  løber  herfra  skraat  ned  mod 
Flapperne.  Forsideskindet  er  temmelig  lille  og  naar  kun  fra  Bullens 
nedre  Rand  —  hvor  det  danner  den  smalle,  afrundede  forreste  Flap  — 
op    til   midt   paa   Brystet.     Her  fortsættes  det  af  to  Skulderstykker,  sk, 


1)  Turner.  S.  209.  Fig.  30—31. 

2)  Boas.  II.  S.  50.  Fig.  67-68.     Boas.  I.  S.  555. 

der  over  Skuldrene  naar  et  lille  Stykke  ned  i  Rygsiden;  disse  Skulder- 
stykker, der  i  Kvindepelse  fra  Hudsonstrædet  har  Karakter  af  simple 
Øgninger,  hører  her  nødvendigvis  med  til  Snittet;  Forsideskindet,  F, 
er  nemlig  den  forreste  Halvdel  af  et  Sælskind  og  kan  kun  naa  til  midt 
paa  Brystet;  to  runde  Lapper  markerer  Ørehullernes  Plads  i  Sælskindet. 
Lignende  Skulderstykker  er  karakteristiske  for  vestgrønlandske  og  syd- 
østgrønlandske Kvindepelse,  men  bruges  derimod  ikke  ved  Angmagsalik. 
Ind  under  hvert  Ærmegab,  men  ikke  strækkende  sig  ind  i  Ærmet, 
sidder  et  særligt  halvrundt  Stykke,  ki  (mørkt  Sælskind),  som  danner 
lidt  af  Bullens  Forside  og  med  en  kileformet  Spids  naar  bag  ved 
Ærmet  om  i  Bullens  Rygside;  ogsaa  dette  Stykke  er  nødvendiggjort 
ved  Forsideskindets  Utilstrækkelighed  —  et  Sælskind  er  jo  særlig  smalt 
fortil  ved  Hovedhuden.  Ærmet  bestaar  af  et  Stykke  Skind  med  Søm 
foroven  fortil,  markeret  ved  Indlæg  af  en  smal  Skindstrimmel.  En  smal 
Sælskind.skant  omgiver  Hætteaabningen,  Ærmets  Aabning  for  Haanden 
og  Bullens  nedre  Rand.  Iøjnefaldende  er  det,  at  Bullens  Forside  og 
særlig  Partiet  mellem  Ærmegabene  er  meget  snævrere  end  den  tilsva- 
rende Rygside,  som  er  bestemt  til  at  rumme  Barnet.  En  Læderrem, 
fastgjort  til  en  Knap  midt  i  Bullens  F'orside,  kan  føres  rundt  om  Ryg- 
siden og  tjene  til  at  holde  Barnet  oppe.  —  I  mange  polareskimoiske 
Kvindepelse  af  Sælskind  er  Snittet  yderligere  kompliceret  derved,  at 
Rygsiden  er  sammensat  af  flere  Stykker;  idet  disse  er  af  afvekslende 
mørkere  og  lysere  Farver,  frembringes  derved  en  ornamental  Virkning. 
Almindeligt  er  følgende  Snit:  Rygsidens  Midte  udgøres  af  en  Stribe 
mørkt  Renskind,  der  afsmalnes  nedadtil,  hvor  det  danner  Halen,  og 
opadtil  mellem  Skulderstykkerne,  hvorfra  det  tilsyneladende  fortsættes 
i  tre  smalle  Indlæg,  af  hvilke  det  midterste  løber  mediant  gennem 
Hætten,  medens  de  to  andre  løber  skraat  op  mellem  Skulderstykker 
og  Hætte.  Foruden  af  dette  mørke  Midtstykke  er  Bullens  Rygside 
dannet  af  to  laterale  Stykker  lyst  Sælskind.  Som  det  nedenfor  er  vist, 
har  dette  Rygside-Snit  Tilknytninger  saavel  i  Vestgrønland  som  hos 
Netchillik-Eskimoerne.  Hætten,  der  løber  ned  med  en  »enkelt  Hætte- 
rod« fortil  og  bagtil,  bestaar  af  to  store  Stykker  lyst  Sælskind,  for- 
bundne med  en  median  Søm,  der  er  markeret  ved  et  smalt  Indlæg  af 
mørkt  Skind.  L.  4357.  K  N  M.  og  957,  2.  PAM.  kan  tjene  som  Eks- 
empler paa  dette  Snit. 

De  polareskimoiske  Mandspelse  af  Sælskind  stemmer  overens  med 
Kvindepelsene  i  et  vigtigt  Punkt,  nemlig  ved  de  særlige  Skulderstykker, 
der  begynder  midt  paa  Brystet  og  over  Skuldrene  fortsætter  sig  ned  i 
Rygsiden.  Forsideskindet  er  altsaa  ogsaa  her  afbrudt  midt  over  Brystet; 

en  smal  median  Stribe  fortsætter  det  mellem  Skulderstykkerne  op  til 
Hætteaabningen  Ejendommeligt  er  det,  at  Skulderstykkernes  bageste, 
indvendige  Hjørner  fortsætter  sig  med  to  kileformede  Spidser,  der  lober 
langt  ned  i  Rygsiden,  frembringende  et  Ornament  og  mindende  om  de 
nedenfor  omtalte  »falske  Kiler«,  der  i  østgrønlandske  Mandspelse  stræk- 
ker sig  ned  i  Rygsiden  fra  Forsideskindets  Skulderforlængelser.  Ryg- 
sideskindet  danner  i  den  polareskimoiske  Mandspels  —  ligesom  i  Kvinde- 
pelsen —  næsten  hele  Hætten.  Ejendommelig  er  en  lille  Flap  af 
Isbjørneskind,  der  er  fastsyet  til  Hætteaabningens  nedre  Rand,  antagelig 
et  Slags  Hagevarmer.  Ærmet  kan  bestaa  af  to  Stykker  med  Søm  for- 
oven og  forneden.  Bullens  Rand  løber  skraat  ned  mod  Midten,  hvor 
der  fortil  er  en  Antydning  af  en  Flap  og  bagtil  en  lidt  større  saadan. 
Denne  Beskrivelse  er  støttet  paa  L.   2169.  KNM.^). 

Af  polareskimoiske  Renskindspelse  har  jeg  kun  haft  Lejlighed  til 
at  se  et  enkelt  Eksemplar,  L.  2094.  KNM.,  en  Mandspels  af  groft, 
meget  langhaaret  Skind  af  fuldvoksen  Ren.  Snittet  er  her  meget  sær- 
egent: det  Skind,  som  danner  Rygsiden  og  Hætten,  gaar  under  Ærme- 
gabene rundt  om  Siderne  og  danner  (med  Bugskindet)  Størstedelen  af 
Bullens  Forside.  Dog  findes  de  for  polareskimoiske  Pelse  ejendomme- 
lige særlige  Skulderstykker  (her  af  Renbellinger  med  vedhængende  Del 
af  Laarskindet),  og  i  Bullens  Forside  sidder  en  smal  median  Stribe  af 
flere  Stumper  langhaaret  Renskind,  sendende  en  Gren  ud  til  hver  Side 
lige  nedenfor  Skulder  stykkerne.  I  Hættens  Bagside  er  foroven  skaaret 
et  Stykke  ud  og  Renens  Pandehud  sat  ind  i  Stedet.  Bullens  nedre 
Rand  har  en  kort  haleformig  Flap  bagtil.  Dette  Snit  er  i  høj  Grad 
betinget  af  Materialets  Form.  Det  vilde  være  ganske  forfejlet  at  søge 
nogen  Forbindelse  med  det  i  efterfølgende  Kapitel  behandlede  Kappe- 
snit;  bl.  a.  viser  de  særlige  Skulderstykker  tydeligt  nok,  at  det  kun 
drejer  sig  om  en  Variation  af  den  polareskimoiske  Type.  For  at  kunne 
anvende  det  store  fuldvoksne  Renskind  i  hele  dets  Udstrækning  har 
man  ladet  det  naa  om  paa  F'orsiden,  der  altsaa  dannes  af  Bugskindet, 
hvorved  et  særligt  Forsideskind  er  blevet  overflødiggjort;  dog  har  det 
været  nødvendigt  at  styrke  Forsiden  ved  det  korsformige  Indlæg  af 
stærkere  Skindstykker;  Bugskindet  alene  vilde  være  altfor  vegt  og  lade 
sig  trække  ud  af  Fagon.  Store  Dyrs  Skind  faar  ved  deres  Størrelse 
ofte  —  hos  Eskimoerne  —  Indflydelse  paa  Snittet;  dette  kan  vises  for 
Brogens  Vedkommende  (Side   147),    og  vi  skal  nedenfor  i  den  østgrøn- 


')  Jvf.  Steensby.  Fig.  66  og  74 — 79.     I  sidstnævnte  Figur  ses  Skulderstykkernes  kile- 
formede Forlængelser  i  Rygsiden. 

landske   Isbjørnepels    se   et   andet   Eksempel  paa,  hvorledes  store  Skind 
omdanner  det  traditionelle  Snit. 

Paa  anden  Maade  influeres  Snittet  derigennem,  at  mindre  Dyrs 
Skind  anvendes;  Eksempler  herpaa  kan  ses  i  polareskimoiske  Pelse  af 
Ræveskind  og  Fugleskind.  Jeg  vil  dog  opsætte  Omtalen  af  disse  til 
senere. 

Som  Eksempel  paa  en  vestgrønlandsk  Kvindepels  kan  tjene  Tavle  V,  3 
(Ld.  77.  KNM.).  Pelsen  er  afbildet  forfra  og  fra  Siden.  Materialet 
er  Sælskind  med  Haarsiden  vendende  udad.  Snitmønsteret  er  vedføjet, 
dog  er  i  dette  ikke  medtaget  de  Borter,  som  markerer  Side-,  Skulder- 
og  Ærmesømme  .samt  kanter  Hættens  og  Ærmets  Aabninger  og  Bul- 
lens nedre  Rand  Paa  flere  væsentlige  Punkter  stemmer  Snittet  overens 
med  den  polareskimoiske  Type.  Rygsideskindet,  R,  danner  Hætten;  i 
dennes  Top  er  indsyet  en  smal  median  Stribe.  Sidegrenene,  b',  der  er 
forlængede  med  tilsatte  Øgninger,  løber  ned  langs  Hætteaabningen  og 
fortsættes  under  denne  af  et  trapezformigt  Mosaik-Parti,  der  utvivlsomt 
er  udviklet  af  en  saadan  »enkelt  Hætterod«,  som  vi  fandt  i  den  polar- 
eskimoiske Kvindedragt  og  som  findes  endnu  kraftigere  udviklet  i  den 
vestgrønlandske  Mandspels.  Forsideskindet,  F,  naar  —  som  i  den  polar- 
eskimoiske Kvindedragt  —  kun  til  midt  paa  Brystet,  og  fortsættes  af 
de  lange  og  smalle  Skulderstykker,  a,  der  strækker  sig  ned  i  Rygsiden. 
Bullen  ender  forneden  med  to  Flapper,  hvis  Overensstemmelse  med  de 
tilsvarende  i  den  polareskimoiske  Kvindepels  allerede  er  omtalt.  Sær- 
deles tydeligt  fremtræder  den  for  østeskimoiske  Pelse  karakteristiske 
Indsnævring  af  Bullens  nedre  Parti.  Rygsiden  er  meget  vid,  bestemt 
til  at  kunne  rumme  et  Barn;  en  Løkke  er  fastsyet  midt  paa  Brystet 
til  Fastgørelse  af  en  Rem,  der  kan  drages  rundt  om  Livet,  tjenende  til 
at  holde  Barnet  oppe.  Særegen  for  de  vestgrønlandske  Kvindepelse  er 
Ærmernes  Form  og  endnu  mere  deres  Anbringelsesmaade.  De  temme- 
lig korte  Ærmer  er  meget  vide  i  Ærmegabet,  men  tillader  dog  kun  en 
ringe  Grad  af  vertikal  Bevægelse;  de  er  nemlig  ikke  anbragt  vinkelret 
paa  Bullen,  i  direkte  Forlængelse  af  Skuldrene,  saaledes  som  i  næsten 
alle  andre  arktiske  Dragter,  men  er  derimod  rettede  skraat  nedad  og 
lidt  fremefter,  idet  Ærmets  Underside  er  betydeligt  kortere  end  Over- 
siden; de  minder  i  den  Henseende  noget  om  Ærmerne  i  civiliseret 
Klædedragt.  Denne  Anbringelsesmaade  maa  nødvendigvis  besværliggøre 
Armenes  vertikale  Bevægelser;  derimod  begunstiger  de  meget  vide 
Ærmegab,  der  især  er  udskaaret  i  Bullens  Forside,  alle  horizontale 
Bevægelser,  hvilket  er  særdeles  heldigt  for  det  kvindelige  Arbejde, 
specielt   Skindberedningen    og   Roning   af  Konebaaden.     Endvidere  gør 

Ærmegabets  Vidde  det  let  at  drage  Armen  ind  i  Bullen,  en  Bevægelse, 
der  ofte  foretages  af  eskimoiske  Kvinder  (ogsaa  af  eskimoiske  Mænd 
og  forøvrigt  af  alle  de  Arktikere,  der  bærer  skjorteformede  Pelse).  Den 
ejendommelige  Anbringelsesmaade  af  Ærmerne  i  de  vestgrønlandske 
Kvindepelse  har  utvivlsomt  —  tillige  med  Bullens  ringe  Brystvidde  — 
udviklet  sig  i  Overensstemmelse  dels  med  den  Stilling,  Eskimokvinderne 
indtager,  naar  de  bærer  Barnet  paa  Ryggen:  lidt  foroverbøjede,  med 
Skuldre  og  Arme  trukne  fremefter,  —  dels  med  de  Krav,  som  de  for 
Kvindearbejdet  karakteristiske  Armbevægelser  medfører.  I  andre  eski- 
moiske Kvindepelse  —  navnlig  polareskimoiske  og  østgrønlandske  — 
kan  iagttages  begyndende  Antydninger  af  den  Anbringelsesmaade  af 
Ærmet,  der  i  de  vestgrønlandske  Kvindepelse  har  naaet  en  saa  ekstrem 
Udvikling.  Ærmet  i  den  vestgrønlandske  Kvindepels  bestaar  forøvrigt 
af  to  symmetriske  Stykker  (kun  det  ene  af  disse  er  medtaget  i  Snit- 
mønstret), forbundne  ved  en  Søm  langs  Oversiden  (markeret)  og  en 
Søm  langs  Undersiden. 

Ogsaa  i  Vestgrønland  kan  Kvindepelsens  Snit  varieres  derved,  at 
Bullens  Rygside  gøres  af  flere  Stykker  Skind.  Som  Eksempel  herpaa 
tjener  Tavle  V,  4  (L  D.  32  a.  KN  M.).  Rygsidens  Midte  dannes  her  af 
et  smalt  Stykke  mørkt  Skind,  der  løber  ned  i  den  bageste  Flap  og 
opadtil  ender  i  to  Grene,  der  indenfor  Skulderstykkerne  omslutter  den 
bageste  »Hætterod«,  en  Forlængelse,  der  fra  Hætten  sænker  sig  ned  i 
Rygsiden.  Paa  hver  Side  af  dette  Midtstykke  er  der  forneden  et  tem- 
melig bredt  Sidestykke,  der  naar  ind  under  Ærmegabet.  Hætten  be- 
staar af  to  symmetriske  Stykker,  forbundne  ved  en  median  Søm,  der 
er  markeret  ved  et  Indlæg  af  mørkt  Skind,  der  ser  ud  som  om  det 
var  en  Fortsættelse  af  Ryggens  Midtstykke;  fortil  og  bagtil  løber  Hæt- 
ten ned  i  Bullen  med  en  »enkelt  Hætterod«.  Skulderstykkerne  er  læn- 
gere og  bredere  end  i  det  foregaaende  Eksempel,  navnlig  fortil.  Den 
nederste  Del  af  Bullens  Forside  er  dannet  af  den  forreste  Ende  af  et 
Sælskind  (to  runde  Lapper  angiver  Ørehullernes  Plads,  ligesom  i  den 
beskrevne  polareskimoiske  Kvindepels);  af  ornamentale  Hensyn  er  Skin- 
det kløvet  mediant  og  atter  syet  sammen,  med  et  Indlæg  af  Skind- 
mosaik i  Sømmen.  Den  forreste  P'lap  i  denne  Pels  er  langt  bredere 
end  almindeligt  i  vestgrønlandske  Pelse  —  sikkert  er  dette  et  gammelt 
Træk.  —  Af  særlig  Interesse  er  i  det  her  beskrevne  Snit  det  midterste 
Skind  i  Rygsiden;  der  er  god  Grund  til  at  jævnføre  dette  med  de  til- 
svarende Stykker  i  polareskimoiske  Kvindepelse  med  kompliceret  Ryg- 
sidesnit  og  i  Netchillik  Pelsen  15,  783,  KUM  (Tavle  IV,  4).  I  alle  Til- 
fælde   har    Midtstykket    en  grenet  Form :    een  Gren  strækker  sig  ned  i 

den  bageste  Flap,  to  strækker  sig  op  langs  Siderne  af  den  bageste 
Hætterod;  i  Netchillik-Pelsen  findes  desuden  to  laterale  Grene,  men 
heraf  er  der  dog  i  det  polareskimoiske  og  vestgrønlandske  Eksempel 
kun  Antydninger  (et  skarpt  Hjørne  under  hvert  Skulderstykke). 

I  vestgrønlandske  Kvindepelse  af  Renskind  genfindes  for  en  stor 
Del  de  samme  Træk  som  i  Sælskindspelsene.  Der  findes  forøvrigt 
kun  yderst  faa  grønlandske  Renskindspelse  i  Museerne;  i  Le.  187. 
KNM.  er  F^orsideskindet  delt  ved  en  median  Søm,  sikkert  af  ornamen- 
tale Hensyn,  et  Hætterod-lignende  Ornament  fortsætter  sig  langt  ned 
gennem  Forsiden.  Forsideskindet  er  her  ikke  afbrudt  midt  paa  Brystet, 
men  fortsætter  sig  med  to  Forlængelser  over  Skuldrene  ned  i  Bullens 
Rygside;  dette  ældre  Træk  findes  forøvrigt  ogsaa  i  nogle  vestgrønland- 
ske Kvindepelse  af  Sælskind,  saaledes  i  L.  1594.  KNM.  —  her  naar 
Forsideskindet  helt  op  til  Hætteaabningen  med  en  smal  Stribe  mellem 
to  Hætterod-lignende  Indlæg,  og  udenfor  disse  naar  det  op  næsten  til 
Skuldrene,  hvor  det  usynligt  gaar  over  i  to  Skulderstykker,  der  paa 
sædvanlig  Maade  naar  ned  i  Rygsiden.  Rygsiden  af  den  beskrevne 
Renskindspels  har  et  meget  kompliceret  Snit,  med  et  forgrenet  Midt- 
stykke  og  flere  smalle  Sidestykker  og  mellemliggende  Borter. 

I  nyere  Grønlænderindedragter  er  Hætteaabningen  omgivet  med  en 
meget  bred  Bort  af  Sælskind  eller  Hundeskind  samt  en  vældig  Perle- 
bort. Idet  Hætten  i  Almindelighed  er  nedslaaet,  faar  Hundeskindskanten 
Karakter  af  en  høj  opstaaende  Krave  og  Perleborten  hænger  Pelerine- 
agtig  ned  over  Skuldre,  Bryst  og  Ryg.  —  I  saadanne  moderne  Grøn- 
lænderindedragter bæres  udenpaa  Inderpelsen  et  Betræk  af  Bomuldstøj, 
der  har  Form  af  en  Hætteskjorte,  hvis  Bul  har  simpelt  Ponchosnit, 
idet  Forside  og  Rygside  er  ud  af  eet  Stykke,  uden  Skuldersøm,  med 
Hætteaabningen  udskaaret  i  Midten;  Hætten  sender  en  kort  og  bred 
Hætterod  ned  i  Bullens  For-  og  Bagside.  Selve  Inderpelsen  af  Sæl- 
skind har  ogsaa  et  meget  simpelt  Snit  —  dens  Bul  bestaar  af  et  For- 
side- og  et  Bagsideskind  med  Søm  langs  Skuldrene,  og  Hætten  har 
fortil  og  bagtil  en  firkantet  Hætterod.  Muligvis  betegner  dette  Snit  en 
Art  Degeneration  —  det  er  simplere  og  tillige  mindre  holdbart  end  det 
mere  komplicerede  Snit,  hvor  Hætten  dannes  af  Rygsideskindet  og  der 
ingen  Søm  findes  midt  paa  Skulderen;  interessant  er  det  i  saa  Fald, 
at  Snittet  ved  en  saadan  Degeneration  falder  tilbage  til  det  simple  To- 
skindssnit.  Det  kan  dog  ogsaa  tænkes,  at  der  ikke  i  de  vestgrønlandske 
Inderpelse  er  Tale  om  nogen  Degeneration,  men  at  der  netop  her  er 
bevaret  et  gammelt  og  simpelt  Toskindssnit;  denne  sidste  Antagelse 
vilde  vinde  i  Sandsynlighed,  dersom  det  samme  simple  Snit  kunde  paa- 

vises  i  Inderpelse  fra  andre  eskimoiske  Omraader  —  hertil  har  jeg 
imidlertid  ikke  haft  Lejlighed. 

De  vestgrønlandske  Mandspelse  er  i  Henseende  til  Snit  simplere  og 
vistnok  mindre  varierede  end  Kvindepelsene.  Som  et  typisk  Eksempel 
kan  tjene  Tavle  VI,  1  (4211.  KUM.),  en  Yderpels  af  Sælskind  (Haar- 
siden  ud);  Bullen  bestaar  her  af  to  Skind,  af  hvilke  det  forreste  over 
Skuldrene  naar  et  Stykke  ned  i  Rygsiden,  paa  sædvanlig  Maade,  me- 
dens Rygsideskindet  naar  op  og  danner  det  meste  af  Hætten.  I  Toppen 
af  Hætten  er  indsat  en  lignende  rektangulær  Stribe  som  i  Kvindepelsen, 
og  fortil  under  Hætteaabningen  er  indsat  to  Stykker  lyst  Sælskind,  for- 
bundne ved  en  median  Søm,  der  danner  en  »enkelt  Hætterod«.  I  hver 
af  Bullens  Sidesømme  er  forneden  indsat  en  Kile  med  Spidsen  opefter, 
og  i  Rygsiden  lige  under  Forsideskindets  Skulderforlængelser  er  der 
indsat  Kiler,  der  fra  Ærmesømmen  strækker  sig  indefter  (her  har  For- 
sideskindet ikke  kunnet  naa  længere).  Ærmerne  udmærker  sig  i  Sam- 
menligning med  Kvindepelsenes  ved  en  overordentlig  Længde  samt 
derved,  at  Undersiden  ikke  er  synderligt  kortere  end  Oversiden,  saa  at 
Ærmerne  sidder  vinkelret  paa  Bullen,  i  direkte  Forlængelse  af  Skul- 
drene —  dette  begunstiger  vertikale  Bevægelser,  saadanne,  som  er 
nødvendige  ved  Kastning  af  Harpun  og  lignende;  det  bør  forøvrigt  be- 
mærkes, at  Ærmernes  Anbringelse  i  Mandspelsene  repræsenterer  et 
ældre  og  enklere  Udviklingstrin,  sammenlignet  med  den  foran  be- 
skrevne Anbringelsesmaade  af  Ærmerne  i  de  vestgrønlandske  Kvinde- 
pelse. At  der  i  Grønland  paa  dette  Punkt  er  fremkommet  saa  stor 
Forskel  mellem  Mands-  og  Kvindedragten,  beror  sikkert  bl.  a.  paa,  at 
her  i  højere  Grad  end  i  noget  andet  eskimoisk  Omraade  som  Dragt- 
materiale anvendes  Sælskind,  hvis  Stivhed  har  gjort  det  særlig  nødven- 
digt at  udvikle  Dragtens  Snit  i  Overensstemmelse  med  de  hyppigst 
forekommende  Bevægelser. 

Endnu  renere  fremtræder  Snittet  i  en  Mandspels  af  mindre  Dimen- 
sioner, f.  Eks.  i  Ld,  31a.  K  N  M.,  hvor  de  anvendte  Skind  har  kunnet 
række  bedre  til,  saa  Øgningskiler  er  undgaaede.  Ved  Tavle  VI,  1  er 
vedføjet  det  meget  enkle  Snitmonster  af  en  saadan  vestgrønlandsk  Mands- 
pels.  Forsideskindets  (F)  Skulderforlængelser  strækker  sig  ned  i  Ryg- 
siden, hvor  aa  forbindes  med  a'a'.  Rygsideskindet,  R,  danner  med  sin 
øverste  Del  hele  Hætten,  idet  m  forbindes  med  m'  (med  et  smalt 
rektangulært  Indlæg  i  Sømmen),  b  syes  sammen  med  b',  og  cc  med  c', 
hvorved  »Hætteroden«  fremkommer.  Ganske  det  samme  Snit  anvendes 
i  Kajakpelse  af  mørkt  afhaaret,  vandtæt  Sælskind  (»Vandskind«),  f.  Eks. 
i  Le.  46.   K  N  M. 

I  de  til  Mandsdragten  hørende  Inderpelse  synes  derimod  et  andet  og 
endnu  simplere  Snit  at  være  fremherskende  —  her  bestaar  Bullen  oftest 
af  to  Skind  forbundne  ved  en  lige  Søm  langs  Skuldrene,  og  Hætten  er 
af  et  særligt  Stykke  Skind  med  median  Søm  foroven  og  fortil,  sendende 
en  firkantet  »Hætterod«  ned  i  Bullens  For-  og  Bagside.  Dette  Snit  er 
altsaa  det  samme,  som  kan  findes  i  vestgrønlandske  Kvinde  Inderpelse, 
og  de  samme  Bemærkninger,  som  er  knyttet  til  disse,  gælder  ogsaa 
her.  I  Inderpelsen  vender  Haarsiden  indad;  Materialet  er  enten  Sæl- 
skind (ofte  med  Hundeskindskant  i  Hættens  og  Ærmernes  Aabninger) 
eller  helt  af  Hundeskind;  dette  sidste  er  muligvis  et  forholdsvis  sent 
Træk,  da  Hundeskind  synes  at  være  meget  lidt  anvendt  som  Dragt- 
materiale hos  andre  Eskimoer. 

Vestgrønlandske  Mandspelse  er  i  Nutiden  lige  afskaarne  forneden, 
men  som  foran  omtalt  har  ogsaa  Mændene  i  Vestgrønland  tidligere 
kunnet  have  Flapper  i  deres  Pelse. 

—  Fra  Sy  dø  si  grønland  har  KNM.  nogle  gamle  Dragtstykker,  der- 
iblandt nogle  Sælskinds-Kvindepelse,  hjembragt  i  1849  og  1853.  De 
viser  i  Henseende  til  Snit  betydelig  Overensstemmelse  med  de  vest- 
grønlandske Former,  hvorimod  de  staar  Angmagsalik-Dragterne  fjær- 
nere.  Som  Eksempel  kan  tjene  Tavle  VI,  2  (Le.  271.  KNM.).  Mate- 
rialet er  Sælskind  med  Haarsiden  indad.  Forsideskindet,  der  kun  naar 
til  midt  paa  Brystet,  bestaar  af  den  forreste  Ende  af  et  Sælskind;  Øre- 
hullerne er  —  som  i  mange  vestgrønlandske  og  polareskimoiske  Eks- 
empler —  markerede  ved  runde  Lapper.  Under  hvert  Ærmegab  sidder 
en  lignende  halvrund  Kile  som  i  polareskimoiske  Kvindepelse.  De 
lange  og  smalle  Skulderstykker  naar  langt  ned  i  Bullens  For-  og  Bag- 
side. Hætten  bestaar  i  Hovedsagen  af  to  symmetriske  Stykker,  for- 
bundne ved  en  median  Søm,  og  naar  et  Stykke  ned  i  Rygsiden;  den 
rektangulære  »enkelte  Hætterod«,  der  fra  Hætteaabningen  strækker  sig 
langt  ned  i  Bullens  Forside,  er  et  særligt  Skind.stykke.  Bullens  Rygside 
bestaar  af  eet  Skind,  bortset  fra  de  nedløbende  Skulderstykker,  Hæt- 
tens Forlængelse  og  et  lille  rektangulært  Stykke,  der  er  indsat  lige 
under  Hætten.  Bullen  har  bagtil  en  større  Flap  og  fortil  en  mindre; 
de  stemmer  i  Form  overens  med  de  i  vestgrønlandske  Kvindepelse 
iagttagne  (jvf.  Tavle  V,  4).  Ogsaa  Ærmerne  viser  i  deres  Anbringel- 
sesmaade  Overensstemmelse  med  de  vestgrønlandske  Kvindepelse.  Det 
er  navnlig  i  Udsmykningen,  at  disse  sydøstgrønlandske  Dragter  afviger 
fra  de  vestgrønlandske;  de  Borter,  som  kanter  Hætteaabningen  m.  m., 
og  en  Del  af  de  Indlæg,  som  markerer  de  vigtigste  Sømme,  er  prydede 
med  ejendommelige  Broderier,  bestaaende  af  paalagte  Tarmskindstraade, 

oversyede  med  Senetraad;  disse  Broderier  minder  i  Teknik  og  Mønstre 
om  nogle  af  de  omkring  Beringshavet  og  i  Nordasien  almindelige  Ren- 
haarsbroderier,  og  det  vilde  sikkert  være  en  taknemmelig  Opgave  at 
gøre  dem  til  Genstand  for  et  nøjere  Studium  —  dette  ligger  dog  udenfor 
nærværende  Arbejdes  Rammer. 

—  Medens  den  sydøstgrønlandske  Klædedragt  saaledes,  hvad  Skjorte- 
formerne angaar,  viser  nøje  Tilknytning  til  Vestgrønland,  finder  vi  i  Drag- 
terne fra  Angmagsalik  ret  ejendommelige  Typer.  Den  største  Interesse 
knytter  sig  her  til  Mandsdragterne,  som  har  udviklet  mindst  to  helt 
forskellige  Pelssnit;  Kvindedragten  synes  —  at  dømme  efter  Museums- 
materialet  —  kun  at  have  udviklet  eet  Pelssnit,  som  ganske  vist  rum- 
mer adskillige  Særegenheder. 

Tavle  VI,  3  (Ld.  130.  KNM.)  er  en  østgrønlandsk  Kvindepels  af 
Sælskind  (Haarsiden  vender  ud).  Som  Snitmønsteret  viser,  er  Bullen 
og  Hætten  dannet  af  kun  to  Skind;  det  bageste  af  disse,  R,  danner 
Bullens  Rygside  og  hele  Hætten,  løbende  ned  under  Hætteaabnin- 
gen  med  de  to  afstumpede  Kiler,  a,  der  tilsyneladende  fortsættes  ned 
i  Bullens  Forside  som  de  to  smalle  Skindmosaik-Indlæg,  a'  a',  fra 
hvis  nederste  Ender  der  hænger  Skindstrimler  ned,  I  Hættens  Top  er 
m  og  m'  samlede  til  en  median  Søm,  med  et  smalt  Indlæg.  Bullens 
Forside  bestaar  af  eet  Skind,  F,  som  med  de  to  smalle  Spidser,  bb, 
naar  op  paa  Skuldrene,  men  dog  ikke  —  saaledes  som  i  næsten  alle 
andre  eskimoiske  Pelse  —  over  Skuldrene  ned  i  Rygsiden.  Fortil  ender 
Bullen  med  en  lille  og  tynd  Flap,  bagtil  med  en  lidt  længere  af  samme 
Form,  altsaa  afvigende  fra  de  tilsvarende  vestgrønlandske  og  polareski- 
moiske Former.  Begge  Flapperne  ender  med  en  tynd  Skindstrimmel, 
ved  hvilken  Flapperne  bindes  sammen  mellem  Benene  i  koldt  Vejr 
eller  Snefog^).  Hættens,  Ærmets  og  Bullens  Aabninger  er  kantede 
med  Borter  af  sammensyede  Skindstrimler,  Særdeles  tydeligt  viser  sig 
den  i  alle  grønlandske  Kvindepelse  mer  eller  mindre  fremtrædende  Ind- 
snævring af  Bullen  forneden.  Ærmet  bestaar  af  to  Stykker  med  Søm 
fortil  og  bagtil  —  det  er  omtrent  lige  vidt  over  det  hele,  kun  lidt 
indsnævret  for  Flaanden.  Ærmegabet  er  temmelig  snævert,  sammen- 
lignet med  det  vestgrønlandske,  men  Ærmets  Bevægelighed  i  vertikal 
Retning  er  større.  I  Ærmegabets  Forside,  hvor  den  forreste  Søm  i 
Ærmet  støder  til  Ærmegabssømmen,  er  der  en  ejendommelig  frem- 
springende spids  Udposning,  som  dannes  dels  af  Ærmet,  dels  af  For- 
sideskindet, og  som  peger  indefter.     Hvad  Betydning  denne  Udposning 

')  Holm.    S.   63, 

har  eller  har  haft,  er  mig  ubekendt;  men  den  er  typisk  for  Kvinde- 
pelsene fra  Angmagsalik,  hvorimod  jeg  ikke  har  iagttaget  den  i  Pelse 
fra  nogen  anden  Lokalitet. 

I  noget  større  Kvindepelse,  med  meget  rummelig  Hætte  og  Rygside, 
bestemt  til  Optagelse  af  Barnet,  kan  Rygsideskindet  være  øget  med 
flere  Stykker,  navnlig  i  Hættens  forreste  Del. 

Den  til  Angmagsalik- Kvindedragten  hørende  Inderpels  er  af  samme 
Snit  som  Yderpelsen.  I  Inderpelsen  Ld.  130.  KNM.  er  de  hætterod- 
lignende  Indlæg,  a'  a',  erstattede  ved,  at  der  paa  samme  Plads  er  syet 
Stikninger,  som  antyder  Forlængelser  af  Hættens  Sidepartier.  Ærmet 
er  i  denne  Pels  af  eet  Stykke  med  Søm   langs  Forsiden. 

At  dømme  efter  Tavle  VIII  hos  Holm,  kan  Kvindepelsen  ogsaa 
være  udstyret  med   »enkelt  Hætterod«. 

Østgrønlandske  Kvindepelse  og  tildels  ogsaa  Mandspelsene  er  ofte 
udsmykkede  med  Skind-  og  Perlefrynser  samt  med  Borter  med  ejen- 
dommelige Skindbroderier:  smalle  Pergamentbaand ,  paalagte  i  ejen- 
dommelige Mønstre  og  fastsyede  med  Senetraad. 

I  den  østgrønlandske  Mandsdragt  er  der  Forskel  paa  Yder-  og 
Inderpelsens  Snit;  vi  vil  først  betragte  den  sidste,  da  den  stemmer  mest 
overens  med  de  almindelige  eskimoiske  Snit-Typer,  Tavle  VI,  4  (Ld. 
40.  KNM.)  viser  Inderpelsens  Snitmønster.  Materialet  er  Sælskind 
med  Haarsiden  vendende  indad.  Det  ses,  at  Bullens  Bagsideskind  som 
sædvanlig  danner  Hætten,  i  hvis  Top  er  indsat  den  i  østeskimoiske 
Hætter  almindelige  mediane  Stribe;  Fligene  a  a  danner  den  afrundede 
Hætterod,  der  under  Hætteaabningen  sænker  sig  ned  i  Forsideskindet 
(ved  a').  Forsideskindet  strækker  sig  paa  sædvanlig  Maade  over  Skuld- 
rene ned  i  Ryg.siden;  her  støder  de  afstumpede  Hjørner  bb  til  b'  b', 
hvorfra  de  tilsyneladende  forlænges  som  to  spidse  nedløbende  Kiler  ved 
Stikningerne  c  c;  ved  dette  Træk  kommer  Rygsiden  af  denne  Pels  til 
at  minde  stærkt  om  den  polareskimoiske  Mandspels,  hvor  Skulderstyk- 
kerne forlænger  sig  langt  ned  i  Rygsiden  af  Bullen  ved  nedløbende 
Spidser  (jvf.  Side  91).  I  Siderne  af  Bullen  er  forneden  indsat  Kiler 
med  Spidsen  vendende  opefter.  Baade  fortil  og  bagtil  løber  Bullens 
Rand  ned  i  en  median  Spids,  der  maa  opfattes  som  Rudiment  af  en 
større  Flap.  Hættens,  Ærmets  og  Bullens  Aabninger  er  kantede  med 
en  Sælskindskant. 

En  saadan  Inderpels  kan  ogsaa  være  kantet  med  Hundeskind,  saa- 
ledes  i  L.  4992.  KNM.,  der  forøvrigt  afviger  fra  det  foran  beskrevne 
Eksemplar  derved,  at  der  ikke  er  noget  Indlæg  i  Hættens  mediane 
Top-Søm,    og   at  der  i  Bullen  er  to  smalle  Sidestykker  og  ingen  Side- 

kiler.  I  Inderpelsen  Ld.  35.  KNM.  mangler  de  nedløbende  falske  Kiler 
i  Rygsiden,  og  endvidere  er  denne  Pels  skaaret  lige  forneden.  Derimod 
er  i  en  anden  Inderpels  med  samme  Nummer  som  den  førstnævnte, 
Ld.  40.  KNM.,  de  nedløbende  Kiler  i  Rygsiden,  c  c,  virkelige  ind- 
satte Skindstykker,  men  ved  en  Søm  skilt  fra  Forsideskindets  indre 
Hjørne,  b. 

Inderpelssnittet  genfindes  i  de  østgrønlandske  Kajakpelse  af  »Vand- 
skind«^)  og  ligeledes  i  de  korte  Kajakpelse^)  af  hvidt  afhaaret  Sæl- 
skind, der  om  Sommeren  anvendes  sammen  med  den  saakaldte  »Halv- 
pels«^).  Tavle  VI,  5  (18.508.  KUM.)  er  en  østgrønlandsk  kort  Kajak- 
pels; ogsaa  her  gaar  Forsideskindet  over  Skuldrene  lidt  ned  i  Rygsiden, 
og  fra  dets  indvendige  Hjørner  strækker  sig  de  smalle  nedløbende 
Kiler,  som  kendes  fra  Inderpelsene.  Forøvrigt  er  denne  korte  Kajak- 
pels afbildet  her  for  at  vise  Ærmets  ejendommelige  Anbringelsesmaade; 
medens  Ærmet  i  almindelige  eskimoiske  Mandspelse  gærne  staar  vin- 
kelret paa  Bullen,  er  det  her  endog  rettet  lidt  opefter,  og  den  betyde- 
lige Vidde  lige  under  Ærmegabet  gør  det  let  for  Kajakmanden  at  løfte 
Armen  i  Vejret,  hvilket  jo  ved  Udslyngning  af  Jagtvaaben  er  i  høj 
Grad  nødvendigt. 

Derimod    findes    i    de    til    den    østgrønlandske    Mandsdragt    hørende 


1)  Jvf.  Holm.    Tavle  XXI. 

^)  Holm.  Tavle  XX  og  S.  60.  I  Vestgrønland  laves  korte  Kajakpelse  af  lignende 
Form  af  hvidt  Bomuldstøj. 

^)  »Halvpelsen«  er  et  simpelt  Skørt,  der  holdes  oppe  ved  to  Snore  over  Skuldrene, 
betrukne  med  Benperler.  Den  drages  sammen  under  Armhulerne  ved  en  Løbesnor,  og 
den  nedre  Rand  drages  sammen  om  Kajakens  Aabning,  ligeledes  ved  Hjælp  af  en  Løbe- 
snor. Halvpelsens  Snit  er  meget  simpelt:  et  Stykke  Skind  (»Vandskind«)  med  Søm  mediant 
bagtil.  Den  er  omtrent  ens  i  Vest-  og  Østgrønland;  dog  udmærker  den  østgrønlandske 
sig  ved  en  lille  median  Spids  i  den  øverste  Rand  bagtil  og  er  her  ofte  prydet  med  et 
Ornament,  der  minder  om  de  »falske  Kiler«  i  Inderpelsen  —  to  nedløbende  Spidser,  be- 
grænsede af  paasyede  Skindstrimler.  —  » Halvpelsen  ^  er  maaske  Skørtets  eneste  Forekomst 
indenfor  det  arktiske  Omraade;  det  synes  ikke  at  have  haft  nogensomhelst  Indflydelse  paa 
Udviklingen  af  andre  eskimoiske  Dragtformer.  Det  minder  noget  om  det  Skørt,  der  bæres 
af  giljakiske  Mænd  paa  Vinterrejser  (skønt  der  sandsynligvis  ingen  Forbindelse  er  mellem 
de  to  Former,  Om  det  giljakiske  Skørt  se  L.  v.  Schrenck.  III.  S.  392.  —  Derimod  er 
der  god  Grund  til  at  formode  en  Sammenhæng  mellem  den  grønlandske  Halvpels  og  det 
ejendommelige  Kajakskørt,  der  ifølge  James  Cook  anvendtes  af  Beboerne  paa  Unalaska; 
omkring  Mandhullet  var  >a  rim  or  top  of  wood,  about  which  is  seved  gut-skin,  that  can 
be  dravvn  together,  or  opened  like  a  purse,  writh  leathern  thongs  fitted  to  the  outer  edge. 
The  man  seats  himself  in  this  place,  draws  the  skin  tight  round  his  body  over  his  gut 
frock,  and  brings  the  ends  of  the  thongs,  or  purse-string,  over  the  shoulders  to  keep  it  in 
its  place.     (Cook.   II.    S,  514). 

Yderpelse  et  helt  afvigende  og  blandt  eskimoiske  Dragttyper  mærkvær- 
digt enestaaende  Snit.  Som  Eksempel  tjener  Tavle  VII,  1  (Ld.  40. 
KNM.).  Materialet  er  Sælskind,  Haarsiden  vendende  ud.  Der  er  til 
Bullen  medgaaet  to  Skind,  eller  rettere  eet  og  et  halvt,  skaaret  til, 
saaledes  som  Snitmønstret  af  Bullen  viser.  Rygsideskindet  dækker 
Skuldrene  og  naar  lidt  ned  paa  Brystet,  idet  Halsaabningen  (h)  er 
udskaaret  i  det;  det  bestaar  af  et  helt  Sælskind  med  Undtagelse  af 
Hoved-  og  Halshuden.  Paa  Skuldrenes  Forside  ses  Forbenshullerne 
(ff),  lukkede  ved  korte  Sømme  ('hollandsk  Kastning«  —  den  samme 
Søm,  hvormed  Lapperne  lukker  Forbenshullerne  i  Renskindet).  Nederst 
i  Rygsideskindet  ses  den  Y- formede  Søm,  der  er  opstaaet  ved,  at  Skin- 
det af  Sælens  Hale  (p)  er  syet  sammen  med  Skindet  af  Bagbenene  (b). 
Bullens  Forside  bestaar  hovedsagelig  af  den  forreste  Del  af  et  Sæl- 
skind; lige  under  den  Søm,  der  gaaende  tværs  over  Bry.stet  forbinder 
Forside-  og  Rygsideskindet,  ses  derfor  Sælens  Ørehuller  (ø),  og  nederst 
paa  Forsiden  ud  mod  Siderne  ses  Forbenshullerne,  lukkede  med  »hol- 
landsk Kastning«  (en  lille  Strimmel  af  Forbenshuden  er  skaaret  ud  og  hæn- 
ger ved  indvendig,  lige  ovenfor  Forbenshudens  Sammensyning).  Da  For- 
sideskindets øverste  Del  er  temmelig  smal,  er  der  her  indsat  to  laterale 
Kiler  (k).  Som  det  ses  af  Snitmønsteret,  foreligger  her  et  tydeligt  og 
simpelt  Ponchosnit,  der  slet  ikke  forstyrres  af  Hætten,  som  er  af  et 
særligt  Stykke  (Sælens  Nakke-  og  Hovedhud)  med  median  Søm  i  Top- 
pen og  fortil  under  Hætteaabningen,  fastsyet  til  den  i  Bullen  udskaarne 
Halsaabning  og  naaende  lidt  ned  i  Bullens  For-  og  Bagside  med  en 
Runding.  Bullens  Rygsideskind  er  ved  de  korte  Indsnit  (i  i)  bøjet  rundt 
om  Siderne  under  Ærmegabene  og  naar  ganske  lidt  om  paa  Forsiden. 
Længere  nede  er  Rygsideskindet  for  smalt  til  at  kunne  danne  hele  Ryg- 
siden, og  her  bøjer  Forsideskindet  derfor  om  paa  Rygsiden.  Ovenfor 
Indsnittene  i  i  naar  Rygsideskindet  ud  i  Ærmerne  og  danner  en  ringe 
Del  af  disse,  der  forøvrigt  bestaar  af  eet  Stykke  Skind  med  Søm  langs 
Undersiden.  Ærmets  Aabning  for  Haanden  er  kantet  med  Sælskind, 
derimod  er  Hætteaabningen,  som  kan  drages  sammen  ved  Hjælp  af  en 
Løbesnor,  kantet  med  Isbjørneskind,  og  med  samme  Materiale  er  Bullen 
kantet  forneden.  Bullens  For-  og  Bagside  ender  forneden  med  en 
median  spids  Udtungning  af  samme  Form  som  de  i  Inderpelsen  paapegte 
rudimentære  Flapper. 

Dette  ejendommelige  Snit,  som  er  typisk  for  østgrønlandske  Mands- 
Yderpelse  af  Sælskind,  har  en  ganske  isoleret  Stilling  indenfor  de  her 
studerede  eskimoiske  Dragttyper.  Nærmest  staar  det  ved  det  simple 
Toskindssnit,  som  er  paavist  i  vestgrønlandske  Inderpelse.     Det  er  dog 


baade  muligt  og  sandsynligt,  at  en  fuldstændig  Samling  af  eskimoiske 
Dragtformer  vilde  rumme  nærstaaende  Typer  ogsaa  fra  andre  Omraader. 
Rimeligvis  er  dette  saa  forholdsvis  lidet  modificerede  Ponchosnit  meget 
gammelt,  repræsenterende  en  Udviklingslinje  parallel  med  —  eller  sna- 
rere ældre  end  —  den  saa  vidt  udbredte  eskimoiske  Toskindsskjorte, 
hvor  Forsideskindet  over  Skuldrene  naar  ned  i  Rygsiden.  I  hvert  Til- 
fælde er  den  østgrønlandske  Yderpels  et  Bevis  for,  at  det  simple  Pon- 
chosnit, som  jeg  nu  har  paavist  over  en  meget  betydelig  Del  af  det 
arktiske  Omraade,  heller  ikke  er  Eskimoerne  ukendt.  Der  er  herefter 
intet  overraskende  i,  at  Vestgrønlænderne  i  deres  Pelsovertræk  af  Bom- 
uldstøj anvender  det  simple  Ponchosnit. 

Som  en  Modifikation  af  det  østgrønlandske  Yderpelssnit  maa  be- 
tragtes Mandspelsen  af  Isbjørneskind.  I  een  Henseende  er  denne  Type 
analog  med  den  ovenfor  behandlede  polareskimoiske  Mandspels  af  groft 
Renskind  (L.  2094.  KNM.);  ogsaa  her  er  Rygsideskindet  saa  bredt,  at 
det  naar  rundt  om  Bullens  Sider  under  Ærmegabene  og  ganske  over- 
flødiggør Forsideskindet.  Forøvrigt  er  der  ingen  Forbindelse  mellem  den 
polareskimoiske  og  den  østgrønlandske  Form  —  den  første  er  tydeligvis 
udviklet  af  det  almindelige  polareskimoiske  Pelssnit,  og  den  østgrønlandske 
Isbjørnepels  er  paa  lignende  Maade  udviklet  af  det  østgrønlandske  Mands- 
Yderpelssnit.  I  begge  Tilfælde  skyldes  den  særlige  Modifikation  An- 
vendelsen af  meget  store  Skind.  Tavle  VII,  2  (Ld.  64.  K  N  M.)  viser 
Isbjørneskindspelsen  forfra  og  bagfra;  den  er  krænget  med  den  haarløse 
Inderside  udad,  for  at  Sømmene  skal  kunne  ses.  Snitmønstret  viser, 
at  Bullen  og  Størstedelen  af  Ærmerne  bestaar  af  kun  eet  Skind,  og 
ved  Sammenligning  med  Tavle  VII,  I  ses  det  tydeligt  at  være  Rygside- 
skindet, der  paa  Grund  af  sin  store  Bredde  har  fortrængt  Forsideskindet. 
Halsaabningen  er  udskaaret  paa  samme  Maade,  Indsnittene  i  hver  Side 
af  Skindet  er  meget  dybe,  og  af  de  Partier,  der  ligger  ovenfor  Ind- 
snittene, gøres  Ærmerne,  medens  det,  der  ligger  nedenfor  Indsnittene, 
bøjes  rundt  og  danner  Bullens  Forside  i  Forbindelse  med  den  Del  af 
Skindet,  der  ligger  foran  Halsaabningen.  Punktet  A  forbindes  altsaa 
med  A\  B  med  B',  C  med  C,  D  med  D',  og  herved  dannes  Ærmerne 
og  Bullens  Overdel ;  derefter  forbindes  Punkterne  E  og  E'  med  E  ^  og 
F  med  F',  hvorved  Bullens  Forside  opstaar.  —  Saaledes  er  altsaa 
fremkommet  en  Skjorte  af  eet  Skind  med  median  Søm  fortil,  uden  at 
der  ligger  nogen  Forbindelse  med  Kappen  til  Grund.  Der  kræves  altid 
et  detailleret  Studium  af  Snittet  og  Jævnførelse  med  nærstaaende  For- 
mer for  at  bestemme  en  Dragttypes  rette  Plads. 

L.     Skjorter  af  smaa  Dyrs  Skind.     Sydvesteskimoiske 
og  aleutiske  Pelsformer. 

Efter  at  denne  Oversigt  over  en  Række  arktiske  Pelstyper  har 
vist,  at  Ponchosnittet  og  det  deraf  opstaaede  Toskindssnit  med  forskel- 
lige Modifikationer  har  haft  en  overordentlig  Betydning  for  den  arktiske 
Dragts  Udvikling,  vil  det  endnu  være  nødvendigt  at  betragte  to  andre 
Grupper  af  Skjorteformer,  der  i  Materiale  og  som  Følge  deraf  ogsaa  i 
Snit  afviger  fra  de  foregaaende  af  større  Dyrs  Skind.  I  den  første  at 
disse  Grupper  er  Materialet  Skindet  af  mindre  Dyr,  navnlig  forskellige 
Arter  af  mindre  Rovdyr,  Gnavere  samt  Fugle  og  Fiske.  I  den  anden 
Gruppe  er  Materialet  Indvoldshinder  af  Pattedyr,  navnlig  Tarmskind. 

Det  maa  vel  paa  Forhaand  anses  for  sandsynligt,  at  Anvendelsen 
af  saadanne  Dragtmaterialer  er  noget  senere  udviklet  end  Anvendel.sen 
af  de  større  Dyrs  Skind  —  alene  af  den  Grund,  at  Brugen  af  mindre 
Skind  kræver  en  noget  fremskreden  Udvikling  af  Sy-Færdigheden  og 
af  Tilskærer-Kunsten.  Dog  er  der  intet  i  Vejen  for,  at  Brugen  af 
mindre  Dyrs  Skind  i  og  for  sig  kan  være  meget  gammel  —  herfor 
taler  den  Omstændighed,  at  den  ikke  alene  har  en  vid  Udbredelse  i 
det  arktiske  Omraade,  men  ogsaa  er  kendt  fra  sydligere  Breddegrader. 
I  det  nordlige  Kalifornien  har  saaledes  været  anvendt  et  løst  Slag  af 
sammensyede  Skind  af  mindre  Dyr^).  Ogsaa  Shoshonerne  kunde  gøre 
det  løse  Slag  af  mindre  Dyrs  Skind,  f.  Eks  Bæver  eller  smaa  Ulve, 
skønt  de  i  Almindelighed  foretrak  Skindene  af  større  Dyr^).  En  Déné- 
Stamme,  som  Mackenzie  traf  ved  Peace  River,  under  ca.  55 »  nordl. 
Bredde,  anvendte  Slag  af  Rensdyr-  og  Elsdyrskind,  men  desuden  ogsaa 
saadanne  af  Gnaverskind  ^).  En  af  de  nordligste  Déné  Stammer,  Kaw- 
chodinne  eller  Hare-Indianerne,  har  faaet  Navn  af,  at  de  for  en  stor 
Del  lever  af  Polarharen,  i  hvis  Skind  de  ogsaa  delvis  klæder  sig^).  De 
vestlige  Dénéer  bærer  Slag  af  sammensyede  Murmeldyr-  og  Los-Skind^). 
Dénéerne  ved  Portland  Canal  (Tsoet'saut)  skal  tidligere  have  baaret 
Slag  af  sammensyede  Fugleskind ^). 


1)  Mason.    Ray  Collection.    S.  210  og  PI.  II   Fig.  7. 

*)  Lewis  and  Clarke.    S.  312. 

«)  xMackenzie.    S.  205. 

*)  Mackenzie.    S.  44. 

*)  Morice:  Western  Dénés.    S.   164. 

®)  Morice:  Anthropos  II.    S.  6. 

Disse  Eksempler,  der  kunde  forøges  betydeligt,  viser,  at  mindre 
Dyrs  Skind  ogsaa  paa  Dragtens  tidligere  Trin  spiller  en  Rolle.  At 
dette  Materiale  er  meget  benyttet  i  det  arktiske  Omraade  har  vi  allerede 
set.  Dog  er  Museumsmaterialet  i  denne  Henseende  særlig  sparsomt; 
fra  Nordasien  har  saaledes  kun  yderst  lidet  staaet  til  min  Raadighed. 
Derimod  har  jeg  haft  Lejlighed  til  at  studere  et  større  Antal  eskimoiske 
Former,  navnlig  fra  det  sydlige  Alaska,  Kadjak  og  Aleuterne,  samt 
enkelte  fra  Grønland.  Pladshensyn  nøder  mig  til  her  kun  at  omtale 
nogle  faa  Hovedtyper. 

I  østeskimoiske  Pelse  af  middelstore  og  smaa  Dyrs  Skind  kan  Af- 
vigelserne fra  de  foran  beskrevne  Snit  hovedsagelig  opfattes  som  Øg- 
ningssømme,  der  ikke  forekommer  i  Dragterne  af  store  Dyrs  Skind. 
Dette  gælder  saaledes  om  de  polareskimoiske  Blaarævedragter.  I  grøn- 
landske Fugleskindsdragter  er  Bullen  sammensat  af  Rækker  eller  Etager 
af  Fugleskind.  L,  4994.  KNM.  er  en  østgrønlandsk  Fugleskindspels 
(F'jersiden  indad);  Bullen  bestaar  her  af  tre  Rækker  Skind,  og  dertil 
kommer  endnu  to  Rækker,  der  gaar  over  Skuldrene.  Skuldersømmen 
er  meget  uregelmæssig  og  ligger  ikke  lige  midt  paa  Skulderen;  begge 
disse  Forhold  forøger  dens  Holdbarhed.  Hætten  gaar  med  en  bred 
»Hætterod«  ned  i  Bullens  For-  og  Bagside  (som  i  de  østgrønlandske 
Mands- Yderpelse).  —  I  polareskimoiske  Amauter  af  Fugleskind  (f.  Eks. 
L.  4353.  KNM.)  er  den  meget  vide  Rygside,  som  er  bestemt  til  at 
rumme  Barnet,  styrket  med  en  paasyet  Læderrem,  der  gaar  over  hver 
Skulder  og  ned  langs  hver  Side  af  Ryggen  samt  tværs  over  denne. 

Der  er  maaske  intet  geografisk  Omraade,  hvor  Smaadyrs  Skind  har 
fundet  mere  udstrakt  Anvendelse  som  Dragtmateriale,  end  det  sydvest- 
lige Alaska,  Kadjak  og  Aleuterne.  Dette  Materiale  har  her  sikkert  i 
høj  Grad  influeret  paa  Snittet;  der  findes  her  Dragttyper,  som  afviger 
ret  betydeligt  fra  de  i  det  foregaaende  beskrevne  eskimoiske. 

Hvad  der  karakteriserer  disse  sydvesteskinioiske  Dragtfornier  er  føl- 
gende Hovedtræk: 

Halsaabningen  er  omgivet  af  et  Slags  Bærekrave,  et  særligt  Parti 
af  Bullen,  hvis  Konstruktion  tydeligvis  er  beregnet  paa  dels  at  styrke 
Halsaabningen,  dels  at  bære  Bullens  Vægt.  Endvidere  er  Ærmets  For- 
bindelse med  Bullen  meget  ofte  sikret  derved,  at  nogle  af  de  Skind, 
som  danner  Bullen,  strækker  sig  ud  i  Ærmet;  den  i  det  nordlige  Alaska 
almindelige  Ærmekile  træftes  dog  ikke.  Ofte  er  der  truffet  særlige 
Forholdsregler  for  at  hindre  en  Sprængning  af  Partiet  lige  under  Ærme- 
gabet. Herved  faar  Bullens  øvre  Del  en  ret  kunstfærdig  Bygning,  og 
selv   for  en  flygtig  Betragtning  adskiller  de  sig  fra  Bullens  nedre  Del, 


104 

som  er  langt  simplere  bygget.  Ejendommeligt  er  det  endvidere,  at 
Hætten  mangler  (bortset  fra  Tarmskindspelsene)  i  alle  Pelse  fra  Aleu- 
terne,  Kadjak  og  i  en  Del  af  dem  fra  det  sydvestlige  Alaska.  Er  dette 
sidste  et  primitivt  Træk?  eller  er  Hætten  bortfaldet  ved  en  Reduktion, 
som  Følge  af  det  mildere  Klima  i  disse  Egne? 

Det  forekommer  mig  sandsynligt,  at  de  aleutiske  og  konjagiske 
Pelse  aldrig  har  været  forsynet  med  Hætte;  skønt  de  —  paa  Grund  af 
det  ejendommelige  Materiale  —  har  et  temmelig  kompliceret  Snit,  er 
de  dog  fuldkommen  ens  for  og  bag,  hvilket  sikkert  bør  opfattes  som 
et  primitivt  Træ^k  (jvf.  Prærie-Indianernes  Skindskjorter),  og  de  bærer 
ikke  i  Snit  eller  Udsmykning  noget  Træk,  der  kunde  tydes  som  Spor 
eller  Rudiment  efter  Hætten.  Ofte  er  de  udstyrede  med  en  svær  Pels- 
bort, der  kanter  Halsaabningen ;  denne  Pelsbort  kan  være  erstattet  med 
en  opstaaende  Krave  af  Sælskind,  i  Reglen  prydet  enten  med  Ren- 
haarsbroderier  eller  med  rødt  Klæde.  Det  vil  dog  sikkert  være  forfejlet 
i  denne  Krave  at  søge  en  Rest  af  Hætten;  derimod  er  det  muligt,  at 
den  kan  være  opstaaet  ved  Efterligning  af  de  russiske  Uniformers 
Kraver  —  Konjagerne  og  Aleuterne  har  vist  sig  særdeles  tilbøjelige  til 
at  efterligne  fremmed  Skik  i  Klædedragten.  —  Uforklaret  staar  det  da 
ganske  vist,  at  Aleuterne  dog  anvendte  Hættepels-Formen  i  Tarmskinds- 
skjorterne  —  maaske  beror  dette  Forhold  paa,  at  Tarmskindsskjorten 
er  en  yngre  Dragtform,  som  muligvis  er  kommet  fuldt  færdig  til  Aleu- 
terne fra  de  egentlige  Eskimoer. 

Paa  Fastlandet  hos  Aglemiuterne  ved  Bristol  Bay  forekommer  Pelse 
saavel  med  som  uden  Hætte.  I  nogle  af  disse  sidste  kan  der  ikke  findes 
Spor  af  Hætten,  og  de  stemmer  temmelig  nøje  overens  med  Former 
fra  Kadjak  og  Aleuterne;  i  andre  viser  der  sig  derimod  Træk,  der 
stammer  fra  Hættepelsene  —  saaledes  er  der  i  en  hætteløs  Pels  af 
Murmeldyrskind  (130,  Etholéns  Samling,  HHM.),  fra  Aglemiuterne,  midt 
i  Brystsiden  indsat  to  Kiler  af  hvidt  Renskind  med  Spidsen  nedad,  og 
i  Rygsiden  to  lignende  Kiler.  Udentvivl  maa  dette  Ornament  opfattes 
som  en  Levning  af  »Hætterødderne« ;  disse  er  nemlig  ofte  anvendt  i 
Hættepelse  af  Murmeldyrskind  fra  Alaskas  Vestkyst  (f.  Eks.  i  et  Eks- 
emplar i  KNM.,  fra  Mc.  Clintocks  Ekspedition).  Dog  kan  der  paa  den 
anden  Side  i  aglemiutiske  Hættepelse  af  Murmeldyrskind  findes  Træk, 
der  stemmer  overens  med  de  hætteløse  Pelse  fra  Kadjak  og  Aleuterne 
—  f.  Eks.  det  særlige  Bærestykke  omkring  Halsaabningen,  og  det 
Træk,  at  nogle  af  de  Skind,  som  danner  Bullens  Skulderparti,  strækker 
sig  ind  i  Ærmet  (jvf.  126,  Etholéns  Samling,  HHM.);  det  sidstnævnte 
Træk  genfindes  endog  i  en  Odderskindspels  med  Hætte  af  Murmeldyr- 

skind  fra  Kuskokvim  (593,  40,  PAM.)  og  i  en  F'iskeskinds- Hættepels  fra 
Yukonfloden  Tavle  VIII,  1  (593,  21,  PAM.).  Men  blandet  hermed  op- 
træder forskellige  Træk,  der  viser  disse  sydvesteskimoiske  Hættepelses 
Samhørighed  med  de  øvrige  foran  beskrevne  vesteskimoiske  Typer  fra 
det  nordlige  Alaska;  af  disse  Træk  er  allerede  nævnet  »Hætterødderne«, 
der  undertiden,  naar  Hætten  er  gjort  af  Murmeldyrskind,  optræder  som 
et  ornamentalt  Rudiment  (f.  Eks.  i  128,  Etholéns  Saml.  HHM.).')  End- 
videre kan  nævnes,  at  det  i  Toppen  af  vesteskimoiske  Hætter  iagttagne 
lille  trekantede  Stykke,  der  tillige  er  paavist  i  Hættepelsene  fra  Kong 
Williams  Land,  ogsaa  findes  i  mange  af  de  sydvesteskimoiske  Hætte- 
pelse;  saaledes  sidder  i  de  aglemiutiske  Murmeldyrpelse  126,  127  og 
128,  Etholéns  Saml.  HHM.  i  Hættens  Top  et  Stykke  Renskind  (ganske 
vist  af  oval  Form),  og  i  den  ovenfor  nævnte  Odderskindspels  fra  Kus- 
kokvim (593,  40.  PAM.)  er  i  Toppen  af  Hætten  indsat  det  trekantede 
Stykke  Renskind.  Jo  længere  man  langs  Alaskas  Vestkyst  gaar  mod 
Nord,  desto  nøjere  stemmer  Pelssnittet  overens  med  det  tidligere  be- 
skrevne fra  det  nordlige  Alaska.  Endogsaa  Ærmekilen,  der  fra  Bullen 
strækker  sig  ud  i  Underærmet,  findes  i  en  Mandspels  af  smaa  Ulve- 
skind fra  Yukonfloden  (537,  11.  PAM.);  ganske  vist  er  Ærmekilen  her 
kun  meget  kort. 

Pelsformerne  i  det  sydvestlige  Alaska  synes  altsaa  at  maatte  op- 
fattes som  en  Blanding  af  to  Typer:  en  nordlig,  der  er  den  tidligere 
beskrevne  vesteskimoiske,  og  en  sydlig,  der  i  sin  reneste  Udvikling 
findes  paa  Aleuterne  og  Kadjak. 

Pelse  af  store  Skind  findes  —  mig  bekendt  —  ikke  bevarede  fra 
disse  Øer,  skønt  baade  Sælskind  og  Havodderskind  blev  anvendt, 
navnlig  til  Kvindedragten^),  og  Konjagerne  købte  Renskind  fra  Be- 
boerne paa  Halvøen  Alaska.^)  Det  er  sandsynligt,  at  Dragten  af  store 
Skind  fra  dette  Omraade  har  haft  visse  Træk  tilfælles  med  de  bevarede 
af  mindre  Dyrs  Skind  —  navnlig  maa  det  antages,  at  Bullen  har  været 
forsynet  med  et  Bærestykke. 

Fra  Aglemiuterne  paa  Halvøen  Alaska  findes  bevaret  en  ejendom- 
melig Kvindepelstype  af  meget  unge  Renkalveskind.  Tavle  VII,  3  viser 
en  saadan  Form  (175,  Etholéns  Saml.  HHM.)  fra  Katmaj;  den  er  vendt, 
saa  den  haarløse  Inderside  er  kommet  udad,  for  at   vise  Snittet.     Hals- 


')  Hyppigt  mangler  Hætterødderne  dog  aldeles  i  Hættepelse  af  mindre  Dyrs  Skind,  .saa- 
ledes endogsaa  i  den  ved  Point  Barrow  anvendte  Mandspels  af  Hermeliner  (Murdoch,  S.  116. 
Fig.  58). 

^  Martin   Sauer.   S.  155. 

**)  Schwostovv  og  Davidow.  II.  S.  14. 


106 

aabningen  er  udskaaret  i  et  Bærestykke,  som  naar  ud  over  Skuldrene, 
ud  i  Overærmet.  Bullen  er  ganske  ens  for  og  bag,  Forsiden  dannes 
af  to  Renkalveskind,  Bagsiden  ligeledes  af  to,  der  er  anbragt  lige  over 
hinanden,  og  af  hvilke  det  øverste  sender  en  Kile  ud  i  Siden  af  Ærmet. 
Kanterne  af  disse  Renkalveskind  er  stærkt  rynkede  for  at  holde  sam- 
men paa  det  tynde,  flanende  Bugskind.  Til  hvert  Ærme  er  anvendt 
den  forreste  Del  af  et  Renkalveskind,  saaledes  anbragt,  at  Pandehuden 
vender  opad,  dannende  Albue,  medens  Resten  af  Ansigtshuden  er  bort- 
skaaret,  saa  at  Pandehuden  forbindes  med  Halshuden  ved  en  Søm. 
Under  Ærmegabet  er  bevaret  en  Rest  af  Forbenenes  Hud,  der  stikker 
frem  som  en  trekantet  Udposning,  bidragende  til  at  undgaa  for  stærk 
Spænding  i  Ærmegabet;  Bugskind  og  Rygskind  er  bortskaaret,  og  de 
sammensyede  Sidestriber  af  Skindet  strækker  sig  ned  i  Bullens  Side, 
saa  langt  som  de  øverste  Skind  i  Bullen  rækker.  Længere  nede  er  der 
i  hver  Side  af  Bullen  indsat  et  Stykke  Rygskind.  Den  opstaaende 
Krave  er  af  Sælskind,  farvet  sort  med  Grafit  og  prydet  med  Broderi 
af  Renhaar,  farvet  Uldtraad  og  smalle  hvide  Skindstrimler.  En  tre  cm 
bred  renhaarsbroderet  Bort  af  det  sortfarvede  Skind  pryder  Bryst  og 
Ryg,  naaende  lidt  op  paa  Skuldrene  og  dannende  en  ret  Vinkel  fortil 
og  bagtil;  den  er  kantet  med  en  Bræmme  af  Fugleskind.  Midt  paa 
Bryst  og  Ryg  er  der  paasat  en  Roset  af  det  sorte,  broderede  Sælskind, 
og  Ærmet  ender  med  en  Manchet  af  samme  Materiale.  Forøvrigt  er 
alle  Sømmene,  med  Undtagelse  af  dem,  der  begrænser  Bærestykket, 
prydede  med  Frynser,  der  er  udskaarne  i  selve  Skindene;  Frynserne  er 
rodfarvede,  Skindene  iøvrigt  hvide  paa  Kødsiden.  Denne  Frynse-Ud- 
smykning er  i  sin  Teknik  identisk  med  den,  der  anvendes  af  mange 
nordamerikanske  Indianere.  Ligeledes  minder  det  om  nordamerikanske 
Indianerdragter,  at  Bullens  For-  og  Bagside  i  et  og  alt  er  fuldkommen 
ens.  Den  naar  til  under  Knæene,  er  ikke  opslidset  i  Siderne,  men  har 
fortil  og  bagtil  i  Midtlinjen  en  lille  Udtungning,  Renens  Halestump. 
136,  Etholéns  Samling.  HHM.  er  ganske  .som  dette  Eksemplar,  men 
mangler  dog  de  to  Halestumper,  idet  Bullen  er  skaaret  lige  forneden. 
Som  Eksempel  paa  en  .sydvesteskimoisk  Pels  af  Murmeldyrskind 
tjener  Tavle  VII,  4  (86,  Etholéns  Saml.  HHM.),  en  meget  ejendommelig 
Form  fra  Kadjak.  Den  bestaar  af  to  Lag  Skind;  det  inderste  vender 
Haarene  indad,  medens  det  yderste  vender  Haarsiden  udad.  Under 
den  meget  brede  Bærekrave  kommer  fire  horisontale  »Etager«  eller 
Bælter  af  lodret  anbragte  sammensyede  Skind;  i  Inderpelsen  er  der  i 
hver  Etage  en  Snes  Skind  (idet  kun  Ryggene  er  anvendt).  Yderpelsens 
Skind  er  en  Del  kortere  og  naar  derfor  ikke  helt  at  dække  Inderpelsens 

Kødside;  foroven  er  de  syede  ind  i  Inderpelsens  horisontale  Sømme, 
forneden  er  de  kun  løst  tilheftede.  I  hver  af  de  horisontale  Sømme 
er  endvidere  indsyet  et  3  cm  bredt  Baand  af  Grafit-farvet  Renhaars- 
broderet  Sælskind,  der  dækker  det  øverste  af  Yderpels-Skindene  og 
tydeligt  fremhæver  Inddelingen  i  Bælter.  Endvidere  er  der  i  de  hori- 
sontale Sømme  indsyet  kvadratiske  Fugleskindslapper  (med  violette  Fjer) 
samt  Pergamentstrimler  med  vedhængende  Fuglenæb,  lange  hvide  Haar 
og  røde  Uidgarnssnore.  De  mange  hængende  Haler  fra  Skindene  virker 
ogsaa  som  Dekoration.  Den  7V2  cm  høje  opstaaende  Krave  er  af  Grafit- 
farvet  og  Renhaars-broderet  Sælskind,  indvendig  foret  med  rødt  Klæde. 
De  korte  Ærmer  er  altfor  snævre  til  Brug ;  under  Ærmegabet  findes  der- 
imod en  lang  Spalte  til  at  stikke  Armene  ud  igennem.  Pelsen  er  — 
ligesom  den  foregaaende  —  aldeles  ens  for  og  bag.  —  Schwostow  og 
Davidow  omtaler  denne  Dragtform  fra  Kadjak;  ifølge  deres  Fremstilling 
kunde  Inderpelsen  gøres  af  Bugskindene  af  Spermophilus,  Yderpelsen  af 
Rygskindene  af  samme  Dyr.  Denne  Pels  hørte  mest  til  Kvindedragten, 
skønt  den  ogsaa  kunde  bæres  af  Mænd.^) 

Spermophilus-Skindene  er  —  som  allerede  nævnt  —  et  meget  vig- 
tigt Dragtmateriale  paa  Alaskas  Vestkyst,  anvendt  til  Pelse  med  og 
uden  Hætte;   dog  kendes  den  her  beskrevne  Type  kun   fra  Kadjak. 

PAM.  og  HHM.  har  ganske  betydelige  Samlinger  af  Fugleskinds- 
pelse  fra  Konjagerne  og  Aleuterne.  Som  Eksempel  skal  her  blot  frem- 
føres Tavle  VIII,  2  (251,  Etholéns  Saml.  HHM.),  en  Pels  af  Fugleskind 
(Fratercula)  fra  Aleuterne  paa  Øen  Atcha.  Fjersiden  vender  indad. 
Næsten  alle  de  vandrette  Sømme  og,  i  Bullens  øverste  Parti,  ogsaa 
nogle  af  de  lodrette  er  markerede  ved  Indlæg  af  ca.  2  cm  brede  perga- 
mentagtige Skindstrimler  (Sælskind),  prydede  med  Renhaarsbroderier.  I 
Bullens  nedre  Halvdel  vender  alle  Fugleskindene  paa  langs  med  Fjerene 
nedefter.  I  Midtpartiet  af  Bullens  øvre  Halvdel  vender  Skindene  lige- 
ledes paa  langs,  men  med  Fjerene  opefter,  hvilket  naturligvis  i  høj 
Grad  gør  det  lettere  at  komme  i  Pelsen  (jvf.  den  ostjakiske  Inderpels 
Side  67,  hvor  Haarene  vender  opad  paa  Rygsiden).  I  Partiet  henimod 
Ærmegabet  gaar  Skindene  vandret  med  Fjerene  rettede  udefter.  Ærmet 
gaar  i  eet  med  Skulderen,  har  ligesom  sin  Rod  inde  i  Bullen  —  saa- 
ledes  som  det  er  almindeligt  i  Fugleskindspelse  fra  disse  Egne.  For 
Halsen,  for  Haanden  og  langs  den  nedre  Rand  er  Dragten  kantet  med 
Odderskind.  De  øverste- midterste  Skind  i  Bullen  er  stærkt  rødfarvede, 
ligeledes  Bullens  nedre  Del  samt  de  øvre  og  yderste  Dele  af  Ærmerne 

og  de  smalle  Indlæg  i  Sømmene;  ellers  er  Skindenes  Kødside  hvid. 
Dobbelte  Frynser  af  Odderskind  pryder  Bullen,  der  —  som  almindeligt 
i  dette  Omraade  —  er  ens  for  og  bag  (Rygsiden  er  dog  3  cm  længere 
end  Forsiden). 

Allerede  Rink  har  gjort  opmærksom  paa,  at  Eskimoerne  i  det  syd- 
vestlige Alaska  afviger  fra  alle  andre  Eskimoer  i  Henseende  til  Dragten, 
og  at  de  her  anvendte  Pelse  udmærker  sig  ved  deres  Længde  og  deres 
Mangel  paa  Hætte;  i  disse  Træk  finder  han  Lighed  med  Indianernes 
Klædedragt.^)  Som  jeg  allerede  ovenfor  har  udviklet,  anser  jeg  baade 
disse  Ejendommeligheder  og  den,  at  Bullens  For-  og  Bagside  er  ens, 
for  at  være  primitive  Træk,  og  i  visse  Henseender  staar  Dragten  i 
dette  Omraade  saaledes  paa  et  ældre  Trin  end  de  nordligere  og  øst- 
ligere eskimoiske  Dragttyper  —  skønt  den  paa  andre  Maader  er  ret 
højt  udviklet,  navnlig  ved  den  fuldkomne  Udnyttelse  af  Smaadyrs  Skind, 
ved  selve  Sy  Tekniken  og  ved  den  overmaade  kunstfærdige  og  smag- 
fulde Udsmykning. 


M.     Bemærkninger  angaaende  de  eskimoiske  Pels-Typers 
Udviklingshistorie. 

Jeg  maa  anse  det  for  ret  usandsynligt,  at  det  sydvestlige  Alaska 
skulde  være  den  eskimoiske  Dragts  Urhjem  eller  lignende.  Snarere  maa 
det  antages,  at  ældre  Dragtformer  har  kunnet  holde  sig  i  dette  Om- 
raade paa  Grund  af  den  ret  afsides  Beliggenhed  og  det  forholdsvis 
milde  Klima.  Pelsformerne  i  det  vestlige  Alaska  viser  Blanding  af  en 
nordlig  og  en  sydlig  Type;  det  synes,  at  den  ret  højt  udviklede  Hættepels 
i  det  nordlige  Alaska,  med  de  dobbelte  Hætterødder  og  Ærmekilerne, 
er  vandret  mod  Syd  langs  Alaska  Kyst  og  har  virket  omdannende  paa 
de  ældre  Dragtformer  her,  indtil  dens  Indflydelse  omsider  ebber  ud  i 
det  sydvestlige.  Derimod  taler  det  studerede  Materiale  bestemt  imod 
den  Antagelse,  at  de  sydvestlige  Former  skulde  være  de  Stamformer, 
hvoraf  Hættepelsene  i  det  nordlige  Alaska  har  udviklet  sig;  det  for  de 
sydvestlige  Pelse  karakteristiske  Bærestykke-lignende  Parti  omkring  Hals- 
aabningen  findes  der  nemlig  ikke  mindste  Spor  af  i  de  nordlige  Former, 
og  de  i  det  mellemste  og  sydlige  Alaska  helt  ned  til  Bristol  Bay  op- 
trædende Hætterods-Rudimenter  kan  paa  ingen  Maade  opfattes  som  Be- 


1)  H.  Rink:  The  Eskimo  Tiibes.  S.  13. 


109 


gyndelser  til  Hætterods-Udviklingen,  men  viser  sig  tydeligt  nok  at  være 
Rester  af  Hætterødderne,  bibeholdt  rimeligvis  af  ornamentale  Hensyn, 
efter  at  det  særlige  Materiale,  Smaadyrs-Skindene,  efterhaanden  har 
medført  en  Degeneration  af  Hætterødderne.  Som  ovenfor  omtalt,  kan 
Hætterods-Rudimenter     endog     paavises     i     hætteløse    Pelse    fra    Agle- 

miuterne,  u    4-4. 

Spørgsmaalet  om  Hættepelsenes  og  specielt  den   eskimoiske  Hætte- 
pels'  Oprindelse  kan  kun  løses  gennem  et   særligt  Studium  af  den  ark- 
tiske Hovedbeklædning,  og   dette  falder  -   af  Pladshensyn   -   udenfor 
nærværende  Arbejdes  Rammer.    Dog  er  det  nødvendigt  her  at  gøre  op- 
mærksom paa  visse  særlig  betydningsfulde  Træk.    Det  maa  fremhæves, 
at  skønt  Hætten  i  de  eskimoiske  Pelse  fremtræder  som  en  Forlængelse 
af  Bullen   (»the  prolongation   that   forms  the  hood,«   skriver  Rink),    idet 
Rygsideskindet    i    Almindelighed    danner    Hættens    Bagside    eller    endog 
hele  Hætten,  en  Ejendommelighed  som  ogsaa  er  paavist  1  de  ostjakiske 
Hættepelse  (se  Side  67),  saa  bør  dette  dog  ingenlunde  opfattes  som  et 
primitivt  Træk,    men   er    tværtimod   et   Resultat   af  en   fremskreden  Ud- 
vikling.    Hætten  er  i   sin  Oprindelighed  et  særligt  Dragtstykke  •,    1   det 
arktiske  Omraade  er  den  mange  Steder  forbundet  med  Pelsens  Bul,  og 
hvor  Udviklingen  er  videst  fremskredet,  som   hos  Eskimoerne,   undgaas 
en  Halssøm,  dels  ved  Anvendelse  af  Hætterødder,  dels  derved,  at  Bul- 
lens  Rygsideskind   danner   en   Del   af  Hætten.     Dette    sidste    lader   sig 
saa   meget   lettere   gøre,    som   Pelsdyrenes    Hovedhud   altid   foretrækkes 
som  Materiale  til  Hovedbeklædning.  . 

Forøvrigt  yder  Studiet  af  Hætten  værdifulde  Bidrag  til  den  eski- 
moiske Hættepels'  Udviklingshistorie.  Der  eksisterer  en  østlig  og  en 
vestlig  Hætte-Type.  af  hvilke  den  første,  der  her  er  paavist  1  de  stu- 
derede Pelse  fra  Labrador,  Exeter  Sound,  Smith  Sound,  Vest-  og  Ost- 
grønland, Karakteriseres  ved  en  median  Topsøm,  i  hvilken  der  ofte  er 
indlagt  en  smal  rektangulær  Stribe  (jvf.  Tavle  V,  3  og  VI,  4),  hvorimod 
den  vestlige  Type,  paavist  i  Hættepelse  fra  Kong  Williams  Land,  Point 
Barrow  Norton  Sound,  Yukon,  Kuskokvim  og  Bristol  Bay,  mangler  den 
mediané  Topsøm,  og  i  Stedet  derfor  har  et  trekantet  Stykke  indsat  1 
Hættens  Top  (i  Hætter  af  Murmeldyrskind  fia  det  vestlige  Alaska  kan 
dette  trekantede  Stykke  mangle,  men  i  mange  Tilfælde  findes  det  og 
er  da  af  hvidt  Renskind;  ved  Bristol  Bay  har  det  oval,  tilspidset  Form). 
Jvf  Tavle  IV  3  og  4.  Denne  vestlige  Type  er  utvivlsomt  opstaaet 
derved  at  en  Øgning  er  indsat  i  Stedet  for  den  ubrugelige  Næsehud  1 
den  til  Hætte  almindeligt  anvendte  Hovedhud  af  Renen;  dette  ses  tyde- 
ligt   af  537    18    PAM,    en    Kvindepels    af   Renskind    fra    Malemiuterne. 

Efter  at  Snittet  saaledes  er  opstaaet  i  Renskind,  er  det  ogsaa  anvendt 
i  andet  Materiale,  f.  Eks,  Sælskind  (jvf.  Tavle  IV,  3.).  I  en  —  muligvis 
ældre  —  Variation  af  den  vestlige  Type  er  i  Hættens  Top  istedetfor 
det  trekantede  Stykke  indsat  et  større  Stykke  af  Renens  Pandehud, 
hvoraf  flere  smaa  Kiler  er  skaaret  ud,  saa  det  danner  en  passende 
Runding  (jvf.  den  beskrevne  Pels  fra  Herschel  Øen,  Tavle  IV,  2,  t). 
Betydningen  af  den  østlige  og  den  vestlige  Hættetype  forøges  derved, 
at  den  østliges  Omraade  for  en  stor  Del  falder  sammen  med  Udbre- 
delsen af  den  >/enkelte  Hætterod«,  den  vestliges  med  Udbredelsen  af 
den  »dobbelte  Hætterod«  (bortset  fra,  at  Rudimenter  af  denne  sidste 
kan  paavises  i  den  østgrønlandske  Kvindedragt);  endvidere  optræder  den 
fra  Bullens  Forsideskind  udgaaende  Ærmekile  i  en  Del  af  de  Mands- 
pelse,  hvis  Hætter  hører  til  den  vestlige  Type.  Der  kan  næppe  være 
Tvivl  om,  at  Udgangspunkterne  for  de  forskellige  eskimoiske  Hætte- 
pels-Typer skal  søges  i  det  centraleskimoiske  Gebet,  hvor  deres  Ud- 
bredelsesomraader  støder  sammen,  og  at  Udbredelsesvejene  derfra  ud- 
straaler  mod  Øst  og  Vest.  Ved  Hjælp  af  et  rigere  centraleskimoisk 
Materiale  vil  der  sikkert  kunne  kastes  mere  Lys  over  Typernes  Udvik- 
lingshistorie. 


N.    Tarmskindsskjorter. 

Er  de  eskimoiske  Hættepelse  udgaaede  fra  det  centrale  Omraade, 
da  har  sikkert  ogsaa  Tarmskindsskjorten,  der  næsten  altid  optræder  i 
Hættepels-Form,  sin  Oprindelse  her,  skønt  den  nu  savnes  i  Størstedelen 
af  det  centrale  Omraade  og  har  sin  Udbredelse  hos  Øst-  og  Vest-Eski- 
moerne, ja  endog  har  spillet  en  særlig  stor  Rolle  i  det  sydvestlige,  ikke 
mindst  paa  Aleuterne,  hvor  ingen  anden  Art  af  Hættepels  var  kommet 
i  Brug. 

Tarmskindsskjorten  maa  opfattes  som  en  specielt  udviklet  eskimoisk 
Hætteskjorte;  Tarmskindsskjortens  Snit  er  imidlertid  i  saa  høj  Grad  be- 
stemt af  det  ejendommelige  Materiale,  at  det  er  nødvendigt  at  gøre  den 
til  Genstand  for  særlig  Omtale. 

Det  beredte  Tarmskind  præsenterer  sig  som  lange,  temmelig  smalle 
Strimler.  To  Muligheder  frembyder  sig  med  Hensyn  til  Tarmskinds- 
stribernes  Anbringelse,  idet  man  enten  kan  lade  dem  gaa  lodret,  paa 
langs  af  Bullen,  eller  vandret,  paa  tværs  af  Bullen.  Der  fremkommer 
saaledes  to  forskellige  Grundtyper,  indenfor  hvilke  der  atter  er  Mulighed 

for  mange  Variationer.  Det  viser  sig,  at  den  første  af  disse  Grundtyper 
har  en  meget  vid  Udbredelse,  baade  i  Øst  og  Vest,  hvorimod  den 
anden  —  saa  vidt  mig  bekendt  —  kun  forekommer  mod  Vest. 

Som  Eksempler  paa  den  første  Type  er  her  afbildet  to  Former,  fra 
to  Yderpunkter  af  det  eskimoiske  Omraade:  Angmagsalik  i  Østgrønland 
og  Halvøen  Alaska. 

I  Tavle  IX,  4  (østgrønlandsk  Tarmskindsskjorte,  KNM.)  bestaar 
Bullen  af  lodrette  Striber,  af  hvilke  den  midterste  bagtil  fortsætter  sig 
op  i  Hætten,  den  midterste  fortil  op  til  Ansigtsaabningen,  medens  to 
paa  hver  Side  fortsætter  sig  over  Skuldrene,  uden  nogen  Skuldersøm; 
yderst  paa  Skulderen  er  der  endnu  et  tredie  Stykke,  der  dog  kun  naar 
gennem  Vs  af  Bullens  Længde,  idet  det  er  kileformet  tilspidset  fortil 
og  bagtil.  Bullen  faar  derved  —  som  almindeligt  i  østeskimoiske  Pelse 
—  større  Vidde  foroven  end  forneden;  dette  forstærkes  yderligere  der- 
ved, at  Hættens  Sider  fortsætter  sig  som  to  Kiler  ned  i  Bullens  Forside 
og  to  i  Bagsiden,  ligesom  de  »dobbelte  Hætterødder«  i  vesteskimoiske 
Pelse.  At  Hætterødderne  her  optræder  som  »dobbelte«,  hænger  aaben- 
bart  sammen  med  Materialets  Natur.  Ærmerne  bestaar  af  longitudinale 
Striber,  af  hvilke  den  underste  fortsætter  sig  lodret  ned  gennem  Bullens 
Side,  hvorved  Ærmegabet  sikres  mod  Sprængning.  Hættens  Top  har 
den  for  østeskimoiske  Pelse  karakteristiske  mediane  Søm,  med  et  smalt 
Indlæg  af  brunt  Sæl-Læder,  prydet  med  paasyet  Skindbroderi,  Flere  af 
de  vigtigste  Sømme  er  ligeledes  prydede  med  Skindbroderi,  og  alle 
Aabninger  er  kantede  med  Skind-broderet  brunt  Sæl- Læder.  Dette  er 
Typen  for  østgrønlandske  Tarmskindsskjorter  —  Hætterødderne  kan 
være  kortere  eller  gaa  helt  ned  gennem  Bullen. 

I  KNM.  findes  en  Tarmskindspels,  som  formodes  at  stamme  fra 
Vestgrønland;  ogsaa  her  bestaar  Bullen  af  lodrette  Tarmskindsstriber, 
der  fortsætter  sig  over  Skulderen  uden  Søm.  Derimod  strækker  ingen 
af  Bullens  Striber  sig  op  i  Hætten,  men  denne  er  syet  af  særlige 
Stykker  og  sender  en  firkantet  Hætterod  ned  i  Bullens  For-  og  Bag- 
side. Snittet  minder  saaledes  stærkt  om  de  vestgrønlandske  Hætte- 
skjorter af  Bomuldstøj.  Bullen  er  forneden  kantet  med  hvidt  Sæl- 
Læder,  Ærmeaabningerne  med  hvidt  Lærred,  Ansigtsaabningen  med 
broget  Bomuldstøj,  og  i  Hættens  mediane  Topsøm  er  indsyet  en  Strim- 
mel sort  Vadmel.  Da  det  anvendte  Materiale  saaledes  viser  en  Del 
fremmed  Paavirkning,  kan  den  Mulighed  ikke  afvises,  at  de  i  Snittet 
fundne  Afvigelser  fra  den  østgrønlandske  Tarmskindsskjorte  skyldes  en 
Art  Degeneration ;  i  hvert  Fald  er  Overensstemmelsen  med  de  vest- 
grønlandske Bomulds-Hætteskjorters  Snit  iøjnefaldende  (jvf.  S.  94). 

Tarmskindspelse  fra  Labrador  stemmer  i  Snittet  væsentlig  overens 
med  den  afbildede  østgrønlandske;  saaledes  Pdl,  KNM.  (fra  Hopedale), 
der  i  Hovedsagen  kun  afviger  fra  Tavle  IX,  4  derved,  at  »Hætte- 
rødderne« fortsætter  sig  helt  ned  gennem  Bullen.  Hætteaabningen  kan 
indsnævres  ved  Hjælp  af  en  Løbesnor,  der  drages  ud  foroven.  Meget 
nær  ved  Tavle  IX,  4  staar  den  af  Turner  afbildede  Tarmskindsskjorte 
fra  det  nordlige  Labrador');  den  mangler  ganske  vist  de  yderste  Striber 
over  Skuldrene  samt  den  i  Bullens  Side  nedløbende  underste  Stribe 
i  Ærmet,  men  har  til  Gengæld  de  dobbelte  Hætterødder  tydeligt  ud- 
viklede, 

Tarmskindspelse  er  almindeHgt  anvendte  paa  Labradors  hele  Øst- 
og  Nordkyst;  de  omtales  af  Chappell  fra  det  sydlige  Labrador 2),  og  af 
Ellis  fra  Hudsonstrædet^).  De  bæres  udenpaa  de  andre  Klæder  .som 
en  Beskyttelse  mod  Regn  og  —  i  Kajaken  —  mod  Søvand.  Kajak- 
manden har  den  nederste  Rand  af  Tarmskindsskjorten  fastbundet  om 
Mandehullets  Kant.  I  Vestgrønland  bares  paa  Cranz'  og  Egedes  Tid 
Tarmskindsskjorte  under  Vand.skinds-Kajakpelsen  for  at  holde  Vandet 
borte  fra  Inderpelsen*).  At  Tarmskindspelsen  er  gaaet  af  Brug  i  Vest- 
grønland, hidrører  sikkert  fra,  at  Vandskindspelsen  har  overflødiggjort 
den.  Kajakpelse  af  Vandskind  kendes  kun  fra  Grønland,  endskønt 
Vandskind  er  anvendt  til  Fodbeklædning  i  en  stor  Del  af  det  eski- 
moiske Omraade.  I  Østgrønland  anvendes  Tarmskindspelsen  sammen 
med  Vandskindspelsen  paa  lignende  Maade  som  tidligere  i  Vestgrøn- 
land, og  desuden  anvendes  Tarmskindspelsen  her  ogsaa  paa  Landjorden 
som  Beskyttelse  mod  Regn^). 

I  den  overvejende  Del  af  det  centraleskimoiske  Omraade  synes 
Brugen  af  Tarmskindsskjorten  at  være  ganske  ukendt,  ligesom  den  ogsaa 
er  ukendt  ved  Smith  Sound.  Det  synes,  at  forskellige  Kulturtræk,  som 
findes  vel  udviklede  i  den  ostlige  og  vestlige  Del  af  det  eskimoiske 
Omraade,  er  udslettede  eller  fortrængte  af  den  centrale  Del,  maaske 
som  Følge  af  en  senere  Indvandring  fra  Egnene  Vest  for  Hudson- 
bugten. 

Derimod  spiller  Tarmskindsskjorten  en  stor  Rolle  hos  de  vestlige 
Eskimoer,  og  der  optræder  her  en  Rigdom  af  Former,  dels  med  lod- 
rette, dels  med  horisontale  Striber. 


1)  Turner.  S.  221.  Fig.  45. 

")  Chappell.  S,  101. 

■')  Ellis.  S.  142. 

^)  H.  Egede.  S.  72.      Cranz.  I.  S.  183. 

^)  Holm.  S.  60. 

Murdoch  omtaler  Tarmskindsskjorten  hos  Point  Barrow  Eskimoerne, 
men  beskriver  dog  ikke  dens  Snit  saa  nøje,  at  Typen  lader  sig  bestemme; 
det  ligger  dog  nær  at  formode,  at  der  anvendes  lodrette  Striber  i  Bul- 
len —  Kvinderne  ved  Point  Barrow  bruger  nemlig  at  beklæde  Kød- 
siden af  en  Renskindspels  med  Tarmskindsstriber,  syede  sammen  verti- 
kalt ^)  (paa  lignende  Maade  som  Østgrønlændernes  Mandspelse  af  Ræve- 
skind kan  have  Kødsiden  beklædt  med  smalle  longitudinale  Striber  af 
hvidt  og  mørkt  Sælskind^)). 

Hos  alle  Alaskas  Eskimoer  anvendes  Tarmskindsskjorter  (af  Rus- 
serne kaldt  Kamiejker),  ligeledes  hos  Namolloerne  paa  den  asiatiske 
Side  af  Beringsstrædet  samt  hos  Aleuterne  og  hos  Tschuktscherne. 
Ifølge  Bogoras  anvender  Kysttschuktscherne  denne  Dragtform  ved  deres 
store  religiøse  Efteraarsfest  til  Havguddommenes  Ære,  fordi  Havguden 
og  hans  Hustru  formodes  at  bære  saadanne  Dragter;  alle  andre  Tider 
paa  Aaret  gemmes  Tarmskindsskjorterne  i  særlige  Sække.  Bogoras 
formoder,  at  Tarmskindsskjorten  oprindelig  er  en  eskimoisk  Form; 
endnu  kommer  de  bedste  til  Tschuktscherhalvøen  fra  St.  Lawrence  Øen^). 
Som  jeg  allerede  ovenfor  har  bemærket,  maa  det  antages,  at  ogsaa 
Aleuterne  har  laant  Tarmskindsskjorten  fra  Eskimoerne;  da  de  nemlig 
ikke  anvendte  Hættepelse,  er  det  ganske  udelukket,  at  de  selv  skulde 
have  udviklet  en  Hætteskjorte  af  Tarmskind.  Steensby  har  givet  gode 
Grunde  for  den  Antagelse,  at  Aleuterne  har  laant  Kajaken  fra  Eski- 
moerne*); det  er  sandsynligt,  at  de  sammen  med  Kajaken  har  laant 
Tarmskindsskjorten,  der  hos  Vesteskimoerne  i  endnu  højere  Grad  end 
hos  Østeskimoerne  er  en  vigtig  Bestanddel  af  Kajak-Dragten. 

Forøvrigt  anvendes  Tarmskindsskjorten  ogsaa  paa  Landjorden  i 
Regnvejr  og  baade  af  Mænd  og  Kvinder.  Som  et  Eksempel  paa,  hvor- 
ledes P'ormen  paavirkes  af  den  for  Hættepelsene  gældende  Tradition, 
kan  anføres,  at  Kvindernes  Kamiejker  undertiden  er  opslidsede  i  Si- 
derne for  at  frembringe  de  i  vesteskimoiske  Kvindepelse  traditionelle 
Flapper''). 

Sin  rigeste  Udvikling  synes  Tarmskindsskjorten  netop  at  have  faaet 
i  det  sydvestlige  Alaska  og  paa  de  aleutiske  Øer,  hvorhen  den  maa  antages 
oprindelig  at  være  kommet  ved  Laan,  I  mange  af  de  gamle  russiske 
Skildringer  fra  disse  Egne  omtales  Kamlejkerne,  og  der  gøres  Rede  for 


>)  Murdoch.    S.   122. 

*)  Holm.    Tavle  V.    Fig.  I. 

')  Bogoras.    S.  247. 

■•)   Steensby:   Eskiinokulturens   Oprindelse.    S.    140 — 141. 

^)  Nelson.    S.  37. 

deres  Materiale  (se  Side  16-17)  og  —  sjældnere  —  for  deres  Snit. 
Russerne  optog  endog  denne  Dragtform  fra  Aleuterne;  det  russisk- 
amerikanske Kompagni  lod  fabrikere  Kamlejker  af  Søløvens  Svælghud 
til  sine  Søfolk^).  Hos  Aleuterne  og  Konjagerne  bestod  Kamlejkens  Bul 
vistnok  altid  eller  dog  hyppigst  af  horisontale  Striber^).  Derimod  ken- 
des fra  Fastlandet  baade  Kamlejker  med  horisontale  Striber  og  saadanne 
med  lodrette  Striber.  Disse  to  Hovedtyper  forekommer  vistnok  Side 
om  Side  over  store  Strækninger;  Bogoras  afbilder  dem  begge  fra  de 
asiatiske  Eskimoer^),  og  HHM.  har  en  betydelig  Samling  af  ret  for- 
skellige Former  af  begge  Typerne  fra  det  sydvestlige  Alaska. 

Tavle  IX,  3  (137,  Etholéns  Saml  HHM.  Fra  Aglemiuterne  paa  Halv- 
øen Alaska)  er  en  Tarmskinds-Kamlejka  med  lodrette  Striber:  de  tre  brode- 
rede Striber  midt  ned  gennem  Bullen  er  af  uigennemsigtigt,  pergamentagtigt 
Tarmskind,  iøvrigt  er  mest  anvendt  klart  Tarmskind.  Med  den  ovenfor 
.studerede  østgrønlandske  Form  stemmer  denne  overens  i  to  vigtige 
Træk:  de  dobbelte  Hætterødder  og  den  gennem  Ærmets  Underside 
gaaende  Stribe,  der  fortsætter  sig  lodret  ned  gennem  Bullens  Side.  Af- 
vigende fra  de  østeskimoiske  Former  er  derimod  den  Ejendommelighed, 
at  Bullen  er  indsnævret  paa  Midten  og  forneden  vider  sig  ud,  idet  der 
foran  og  bagtil  er  indsat  fire  Kiler  med  Spidsen  opefter.  Som  Følge 
af  Bullens  Form  har  de  fleste  af  Striberne  en  buet  Form.  Ærmet  er 
sammensat  af  Striber  vinkelrette  paa  Ærmets  Længde.  I  Hættens  Byg- 
ning mærkes  det  særlige  Topstykke,  der  —  selv  om  det  ikke  har  den 
traditionelle  trekantede  Form  —  dog  tydeligvis  staar  i  nogen  Forbin- 
delse med  det  i  vesteskimoiske  Hættepelse  almindelige  Topstykke  — 
ligesom  vi  i  de  østeskimoiske  Tarmskindsskjorters  Hætter  fandt  Over- 
ensstemmelse med  den  i  østeskimoiske  Pelse  almindelige  Hættebygning. 
Bullen  ender  forneden  med  en  bred  horisontal  Tarmskindsstribe  og  er 
endvidere  kantet  med  en  smal  Pelsværksstrimmel;  Hætteaabningen  er 
ligeledes  kantet  med  Pelsværk,  og  Ærmets  Aabning  for  Haanden  er 
kantet  med  Fugleskind.  Skjorten  bærer  tydelige  Spor  af  Brug  og  er 
lappet  mere  end  een  Gang;  fire  forskellige  Variationer  af  Sømme  er 
anvendt  i  den  (jvf.  Side  43). 

Ogsaa  Kamlejker  med  horisontale  Striber  kendes  fra  Aglemiuterne, 
f.  Eks.  140,  Etholéns  Saml.  HHM.  Der  er  her  anvendt  to  Slags  Tarm- 
skind, et  tyndere,  klart,  og  et  sværere,  hvidt  og  pergamentagtigt.    Stri- 


1)  Erman.    III.    S,  71. 

^)  Schwostow  og  Davidow.    II.    S.   15. 

»)  Bogoras.    Fig.   180,  a,  b. 

berne  er  horisontale  med  Undtagelse  af  det  øverste  midterste  Parti  af 
Bullen,  som  hovedsagelig  bestaar  af  det  sværere  Skind;  her  er  Stri- 
berne lodrette  af  Hensyn  til  Hættens  Sikring.  Hættens  Sider  er  lige- 
ledes af  det  sværere  Skind  og  fortsætter  sig  ned  i  Bullens  lodrette 
Striber.  Tværs  over  Bryst  og  Ryg  gaar  en  bred  og  en  smallere  Stribe 
af  det  samme  solidere  Stof,  aabenbart  tjenende  til  Sikring  af  Skulder- 
og  Ærmegabspartiet.  Ærmet  er  meget  kort,  saa  at  hele  Favnevidden, 
til  Trods  for  Bullens  betydelige  Vidde,  kun  beløber  sig  til  een  Meter. 
—  Det  er  ikke  ualmindeligt,  at  Nakkepartiet  i  Kamlejker  med  hori- 
sontale Striber  bestaar  af  lodrette  Striber,  der  fortsætter  sig  op  i  Hæt- 
ten, hvis  Forbindelse  med  Bullen  paa  denne  Maade  sikres;  som  Eks- 
empel herpaa  kan  tjene  273,   Etholéns  Saml.   HHM. 

Der  forekommer  i  det  vestlige  og  sydvestlige  Alaska  meget  ejen- 
dommelige Blandingsformer  af  Kamlejkernes  to  Hovedtyper.  I  5e, 
Wosnessenskijs  Samling,  PAM.,  en  Kamlejka  fra  Eskimoerne  ved  Yukon, 
ifølge  Kataloget  anvendt  ved  Danse  (vistnok  hørende  til  en  Kvindedragt), 
er  der  brugt  tre  Slags  Tarmskind,  et  klart,  et  mørkebrunt  og  et  hvidt, 
pergamentagtigt  Stof.  Bullens  nederste  Del  bestaar  af  horisontale 
Striber  af  klart  Stof,  dens  øvre  Del  af  longitudinale  Striber,  hvide  og 
mørkebrune  afvekslende.  I  hver  Side  af  Bullen  op  til  Ærmegabet  sidder 
en  Stribe  af  det  klare  Tarmskind,  og  Ærmerne  er  gjorte  af  det  samme 
Stof.  Bullens  midterste  Parti  har  Form  som  en  Poncho  af  longitudinale 
Striber,  endende  i  en  afrundet  Tunge  for  og  bag,  og  det  ejendommelige 
Snitmønster  fremkalder  Forestillingen  om  en  Skjorte  af  klart  Tarmskind, 
over  hvilken  bæres  en  Poncho  af  forskelligfarvede  longitudinale  Striber. 
Da  Skjorter  af  Tarmskind  sikkert  maa  opfattes  som  et  forholdsvis  sent 
Produkt  af  Udviklingen,  er  der  ingen  Grund  til  i  dette  Poncho-lignende 
Parti  at  se  et  Minde  om  Tarmskindsdragtens  første  Form;  derimod 
fristes  man  til  den  Tanke,  at  Ideen  til  dette  dekorative  Snit  kunde 
skyldes  en  gammel  Dragtform,  som  ganske  vist  ikke  er  paavist  hos 
Eskimoerne,  men  som  derfor  alligevel  godt  kan  eksistere  eller  have 
eksisteret  hos  dem :  en  Poncho,  endende  for  og  bag  i  den  for  saa  mange 
Eskimopelse  ejendommelige  afrundede  Tunge. 

Som  et  typisk  Eksempel  paa  en  Kamlejka  med  lutter  horisontale 
Striber  vil  vi  betragte  Tavle  IX,  2  (87,  Etholéns  Saml.  HHM.),  en 
Tarmskindsskjorte  fra  Kadjak.  Hele  Bullen  er  her  opbygget  af  hori- 
sontale Striber,  af  hvilke  de  øverste  fortsætter  sig  direkte  ud  i  Ær- 
merne. Hættens  nedre  Del  er  ligeledes  dannet  af  en  horisontal  Stribe, 
der  for  og  bag  sænker  sig  ned  i  Bullen  med  en  kort,  afstumpet  Kile; 
de    korte,    skraa  Sømme,  som  udgaar  fra  Siderne  af  denne  Kile,    tjener 

ogsaa  til  at  sikre  Forbindelsen  mellem  Hætte  og  Bul;  Hættens  Bagside 
er  dannet  af  to  korte  lodrette  Striber,  og  en  særlig  Stribe  danner  Hæt- 
tens øverste  Del.  I  Ærmets  Underside  er  indsat  en  lang  Kile  med 
Spidsen  udefter,  rigelig  bred  under  Ærmegabet,  Bullens  nedre  Rand, 
Ærmets  og  Hættens  Aabninger  er  kantede  med  brunt  pergamentagtigt 
Skind  (vistnok  Fiskeskind).  Hætteaabningen  kan  drages  sammen  ved 
Hjælp  af  en  trestrænget  flettet  Senesnor,  der  trækkes  ud  under  Hagen 
gennem  en  Aabning  i  et  lille  Stykke  rødt  Saffian. 

Dette  er  den  mest  almindelige  Kamlejka-Type  i  Beringshav-Omraadet. 
Ofte  er  der  i  Bullens  horisontale  Somme  indsyet  forskellige  Prydelser, 
f.  Eks.  Pergamentstrimler  med  vedhængende  Fuglenæb,  brogede  Fjer 
og  Uldtraade,  lange  hvide  Haar  af  Bjerggeden  etc.  —  Fra  Anadyr- 
Distriktet  har  PAM.  Kamlejker  af  begge  Hovedtyper,  baade  saadanne 
med  lodrette  og  saadanne  med  horisontale  Striber.  I  de  sidstnævnte, 
f.  Eks.  395,  54-9,  PAM.,  er  Skindet  stærkt  rynket  ved  Syningen; 
herved  opnaas,  at  næsten  enhver  Spænding,  der  kan  opstaa  i  Dragten, 
kommer  til  at  virke  paa  Sømmene,  der  er  særlig  modstandsdygtige,  da 
de  er  syede  med  Forsting  og  med  svær  Senetraad. 

—  Det  ligger  nær  at  formode,  at  Tarmskindsskjorten  af  lodrette 
Striber  er  en  ældre  Type  end  den  af  horisontale  Striber.  Alle  Skind 
plejer  jo  at  tages  paa  langs  i  Bullen,  hvad  enten  det  drejer  sig  om 
Ren,  Sæl,  mindre  Pattedyr  eller  Fugle.  Det  naturligste  vil  derfor  ogsaa 
være  at  anbringe  Tarmskindene  lodret  i  Bullen.  Som  et  Bevis  for,  at 
Typen  med  de  lodrette  Striber  virkelig  er  den  ældste,  staar  den  Kends- 
gerning, at  denne  Type  er  udbredt  baade  hos  Øst-  og  Vesteskimoer, 
hvorimod  Typen  med  de  horisontale  Striber  kun  findes  hos  Vesteski- 
moerne. 

Typen  med  de  horisontale  Striber  maa  derfor  antages  at  have  ud- 
viklet sig  af  den  med  de  lodrette  Striber,  og  det  ligger  nær  at  formode, 
at  Forandringen  er  sket  i  det  sydvestlige  Alaska.  Rimeligvis  drejer 
det  sig  her  om  en  Indvirkning  fra  den  Teknik,  der  anvendes  ved  For- 
arbejdningen af  Pelsene  af  F'ugleskind  og  smaa  Gnaverskind,  der  jo 
netop  i  det  nævnte  Omraade  har  spillet  en  særlig  stor  Rolle.  Som  det 
ovenfor  er  vist,  anbringes  Skindene  i  Bullen  af  saadanne  Pelse  lodret, 
men  samtidig  ordnede  i  vandrette  Rækker  eller  Striber  (jvf  Tavle 
VIII,  2).  Der  kan  ikke  være  Tvivl  om,  at  Forfærdigelsen  af  en  saadan 
Bul  skrider  frem  paa  den  Maade,  at  Skindene  først  syes  sammen  i 
Rækker,  og  derefter  forbindes  disse  ved  horisontale  Sømme  (selve  Søm- 
mene beviser  Rigtigheden  heraf,  skønt  der  ikke  i  Litteraturen  foreligger 
nogen  Be.skrivelse  af  Metoden).     Denne  Teknik    kan    meget   vel  tænkes 

at  have  givet  Anledning  til  Anvendelsen  af  de  horisontale  Striber  i 
Tarmskindsskjorten.  —  Forøvrigt  har  den  horisontale  Ordning  af  Tarm- 
skindene utvivlsomt  sine  Fordele.  Da  Tarmskindene  forholdsvis  let 
rives  paa  langs,  hvorimod  de  meget  vanskeligt  sønderrives  paa  tværs, 
vil  en  Tarmskindsskjorte  med  horisontale  Striber  i  Bullen  være  særlig 
modstandsdygtig  overfor  de  Spændinger,  der  opstaar  ved  horisontale 
Armbevægelser . 

Medens  de  ældre  russiske  Forfattere  er  enige  om,  at  Aleuterne  bar 
Kamlejka  med  Hætte,  findes  der  fra  senere  Tid  i  Museerne  aleutiske 
Kamlejker  af  et  Snit,  som  forraader  europæisk  Paavirkning.  275  —  278, 
Etholéns  Saml.  HHM.,  fra  Pribilofif-Øerne,  er  Tarmskindsskjorter  uden 
Hætte,  men  med  høj  Hals  og  Brystaabning  og  med  meget  lange  Ær- 
mer, prydede  med  brede,  renhaarsbroderede  Borter  af  sortfarvet  Tarm- 
skind; Brystaabningen  og  de  lange  Ærmer  tyder  her  afgjort  paa,  at  man 
har  efterlignet  fremmede  Forbilleder.  Rimeligvis  er  det  europæiske 
Matros-Bluser,  der  har  gjort  Tjeneste  som  Motiv,  ligesom  et  andet 
mærkværdigt  Klædningsstykke  af  Tarmskind  ganske  sikkert  er  en  Ef- 
terligning af  en  evropæisk  Officers  Kappe.  I  HHM.,  Etholéns  Saml., 
findes  fra  Pribiloff-Øerne  tre  saadanne  store  ærmeløse  Kapper  af  Tarm- 
skind med  høj  Halskrave  og  Pelerine-lignende  Slag. 

Tarmskindet  er  særdeles  vel  egnet  til  Gengivelse  af  fremmede  Møn- 
stre; det  er  jo  ligesom  vævede  Stoffer  et  ensartet  Materiale.  De  aleu- 
tiske Kvinders  overordentlige  Sy -Færdighed  har  gjort  det  let  for  dem 
at  efterabe  det  fremmede,  og  deres  elegante  Renhaarsbroderier  egner 
sig  godt  til  at  efterligne  sølvbroderede  Opslag  og  Epauletter. 


IV 

KAPPEN  OG  BESLÆGTEDE  FORMER. 
BRYSTDUGEN 


MEDENS  Ponchoens  Udbredelse  er  begrænset  til  bestemte  geogra- 
fiske Omraader,  skulde  det  blive  vanskeligt  at  angive  Grænser 
for  Slagets  eller  den  ærmeløse  Kappes  Udbredelse;  denne  primitive  og 
sikkert  ældgamle  Type  findes  i  Brug  over  næsten  hele  Jordkloden,  med 
Undtagelse  af  Størstedelen  af  selve  de  arktiske  Egne,  hvor  den  i  Virke- 
ligheden ikke  er  synderlig  anvendelig,  fordi  Klimaet  her  kræver  en 
mere  tætsluttende  og  lukkede  Dragtformer.  Kun  i  et  enkelt  Omraade 
—  hos  Vesteskimoerne  —  findes  Slaget  i  Brug  Nord  for  Polarkredsen. 
Murdoch')  afbilder  et  saadant  Slag,  der  i  meget  koldt  Vejr  bæres  af 
Point  Barrow-Eskimoerne  udenpaa  deres  andre  Klæder ;  det  har  et 
ganske  kunstfærdigt  Snit,  som  dog  ikke  her  skal  omtales  nærmere,  da 
det  synes  ganske  uden  Forbindelse  med  andre  eskimoiske  Dragtformer, 
I  Nordasien  findes  Slaget  —  saa  vidt  jeg  ved  —  ikke  i  Nutiden ; 
men  ikke  desto  mindre  synes  det  at  være  den  Urtype,  hvoraf  en  Del 
af  de  nordasiatiske  Dragtformer  har  udviklet  sig. 


A.     Den  tungusiske  Kaftan. 

Om  den  tungusiske  Frakke  eller  Kaftan,  der  bæres  baade  af  Mæn- 
dene og  Kvinderne,  siger  Sljunin:  »Snittet  er  yderst  originalt  og  i  det 
væsentlige  overordentligt  simpelt;  det  er,  saa  at  sige,  et  Rensdyrskind, 


1)  Murdoch.     S.   121. 

afflaaet  tillige  med  Forbenene,  hvis  Hud  danner  Ærmer,  medens  den 
bageste  Del  er  afskaaret  i  Højde  med  Bækkenhvirvlerne,  og  for  at  opnaa 
Frihed  i  Bevægelsen  er  der  indsat  trekantede  Kiler.  Lignende  Kiler 
er  indsatte  under  Armhulerne  ...  I  Siderne  og  i  Ryggen  tilpasses  den 
ved  Hjælp  af  Udsnit  til  Taljen  og  omslutter  Kroppen  tæt  bagfra:  Tun- 
guserne  holder  ikke  af  vide  Klæder«^). 

Denne  Skildring  af  det  tungusiske  Kaftan  Snit  er  i  det  væsentlige 
rigtig;  kun  med  Hensyn  til  Ærmerne  har  vistnok  overfladisk  Iagttagelse 
gjort  sig  gældende.  I  det  mindste  har  jeg  ikke  haft  Lejlighed  til  at 
se  nogen  tungusisk  Frakke,  hvor  Ærmet  var  dannet  af  den  hele,  uop- 
skaarne  Forbenshud,  saaledes  som  Sljunin  synes  at  mene.  Ganske  vist 
vilde  et  saadant  Snit  være  meget  interessant,  men  det  er  tvivlsomt,  om 
det  vilde  være  anvendeligt.  For  det  første  vilde  de  vedhængende  uop- 
skaarne  Forbenshuder  gøre  det  overmaade  besværligt  at  berede  Skindet. 
For  det  andet  vilde  en  saadan  Forbenshud,  selv  om  den  har  siddet 
bekvemt  nok  for  Renen,  blive  et  særdeles  ubekvemt  Ærme,  der  ikke 
vilde  tillade  Armen  fri  Bevægelighed  i  de  for  Mennesket  naturlige  Ret- 
ninger. Maaske  kunde  man  tænke  sig,  at  det  af  Sljunin  beskrevne 
Ærme  har  været  anvendt  af  Fortidens  Tunguser,  paa  et  mere  primitivt 
Kulturstandpunkt;  selv  dette  finder  jeg  dog  tvivlsomt  —  snarere  har 
P'ortids-Tungusen  baaret  Rensdyrskindet  paa  sine  Skuldre  som  et  løst 
Slag,  uden  Ærmer. 

Sikkert  er  det,  at  Tunguser-Kaftanen  ikke  vilde  sidde  saa  elegant 
paa  »Urskovens  Lapse«,  hvis  Ærmet  var  gjort  af  den  uopskaarne  For- 
benshud. 

Tavle  X,l  (454,4,  PAM.)  er  den  indvendige  Pels  af  en  dobbelt  Mands- 
Pels  (fra  Lamuterne),  afbildet  her  som  Eksempel  paa  det  tungusiske 
Snit  i  sin  største  Simpelhed.  Af  det  i  Bugsiden  opskaarne  Renskind 
er  noget  af  Halsskindet  og  lidt  af  Skindets  bageste  Del  skaaret  bort, 
saa  det  har  antaget  en  tilnærmelsesvis  rektangulær  Form.  Derefter  er 
der  midt  i  den  øverste  Rand  skaaret  ca.  20  cm.  dybt  ud  til  Halsaab- 
ningen  BA  AB,  og  i  hver  Siderand,  ca.  40  cm.  fra  den  øverste  Rand, 
er  der  gjort  et  ca.  20  cm.  dybt  Indsnit  E  F.  De  derved  fremkomne 
Klapper  A  B  C  D  paa  hver  Side  af  Halsaabningen  bøjes  om  og  danner 
Forside  i  Skulderen  og  den  øverste  Del  af  Ærmet.  Side- Flapperne 
nedenfor  Indsnittet  EF  bøjes  om  og  danner  Frakkens  P'orsider.  Ved 
dette  overmaade  simple  Snit  opstaar  saaledes  en  Frakke  med  Ærmer 
af  eet  Renskind  uden  at  dette  skæres  i  Stykker,  og  uden  andre  Sømme 

end  dem,  som  lukker  Ærmets  Underside  og  forbinder  Forsiderne  af 
Bullen  med  Skulderpartiet.  De  saaledes  fremkomne  Ærmer  vil  selv- 
følgelig altid  blive  meget  korte,  og  de  forlænges  ved  Øgninger.  Bullens 
Forsider  bestaar  af  det  tynde  Bugskind,  der  let  lader  sig  strække  og 
bliver  altfor  langt;  for  at  bøde  herpaa  er  der  skaaret  en  mindre  Kile 
ud  af  hver  Side,  hvor  der  paa  Figuren  er  angivet  en  kort  Søm. 

Dette  Snit,  i  Reglen  dog  noget  mere  kompliceret,  kendetegner  alle 
genuine  tungusiske  Kaftaner.  Man  tager  næppe  fejl  ved  i  dette  Klæd- 
ningsstykke at  se  en  Form,  der  har  udviklet  sig  af  den  primitive  Dyre- 
huds-Kappe, som  lægges  over  Skuldrene  bagfra,  trækkes  frem  under 
Armene  for  at  dække  Legemets  Sider  og  fastholdes  over  Brystet  ved 
en  Naal,  ved  Sammenknytning  eller  paa  anden  Maade;  et  Minimum  af 
Tilskæring  og  Sammensyning  forvandler  denne  Kappe  til  Tunguser- 
Kaftanen  —  blot  et  Indsnit  i  hver  Side  og  Sammensyning  af  den  Del, 
der  gaar  over  Skulderen,  med  den  Del,  der  trækkes  frem  under 
Armen. 

Paa  forskellig  Maade  er  nu  dette  Snit  blevet  udviklet  hos  Tungu- 
serne  uden  dog  at  undergaa  nogen  fundamental  Ændring.  Den  sva- 
geste og  mindst  elegante  Part  af  den  primitive  Tunguser-Kaftan  er  For- 
siden, der  jo  bestaar  af  Bugskindet.  Navnlig  den  nederste  (bageste) 
Del  af  Bugskindet  er  svagt  og  lidet  pynteligt.  Derfor  finder  man 
næsten  altid  den  forreste  Del  af  Bugskindet  bortskaaret  og  erstattet 
med  en  Strimmel  bedre  Skind,  ofte  smykket  med  Broderier,  og  det 
nederste  Parti  af  Bugskindet  er  gærne  helt  bortskaaret  og  erstattet  med 
bedre  Materiale;  undertiden  er  hele  den  nedre  Del  af  Frakken  dannet 
af  en  bred  Bort.  —  Et  andet  svagt  Parti  er  Ærmegabet,  der  i  Reglen 
sikres  ved  Indsættelse  af  Kiler  under  Ærmet. 

Tavle  X,3  (445,3,  PAM.),  er  en  Barne-Kaftan  fra  Lamuterne  i 
Anadyr-Distriktet  af  mørkebrunt  Renkalveskind  med  Haarsiden  udefter. 
Tegningen  viser  Snittet.  I  Forsiderne  er  indsat  brede  Borter  af  Skind- 
mosaik, ledsaget  af  Perlebroderi.  Fortil  forneden  er  en  stor,  firkantet 
Øgning  indsat.  En  stor  Kile  er  indsat  i  Underærmet  med  Spidsen 
naaende  ind  i  Bullen.  Bagtil  er  der  skaaret  to  dybe  Indsnit  fra  den 
nedre  Rand  halvvejs  op  gennem  Ryggen;  ved  den  øverste  Ende  er 
disse  Indsnit  fortsatte  med  horisontale  Snit,  der  naar  om  paa  Siden  af 
Bullen.  Den  saaledes  løsskaarne  Flap  er  rynket  og  fastsyet  foroven; 
den  fremkomne  Aabning  fyldes  med  en  rynket  Kile.  Bullen  er  for- 
neden og  et  Stykke  op  langs  Forsiderne  kantet  med  sort  Hundeskind. 
Ved  Hjælp  af  tre  Par  Læderbaand  kan  Frakken  bindes  sammen  fortil, 
og  den  temmelig  vide  Halslinning  kan  drages  sammen  ved  Hjælp  af  en 

Løbesnor.  —  Som  det  hyppigt  er  Tilfældet  i  Barnedragter  fra  det 
nordøstlige  Asien,  er  Ærmerne  lukkede  for  Haanden  med  et  cirkel- 
rundt Stykke  Skind;  Haanden  kan  føres  ud  gennem  et  spalteformet 
Hul  paa  Siden  af  Ærmet.  Med  Undtagelse  af  denne  sidste  Ejendom- 
melighed kan  denne  Bårne  Kaftan  forøvrigt  godt  tjene  som  Repræsen- 
tant for  det  hos  de  østlige  Tunguser  traditionelle  Snit.  Det  er  en 
Selvfølge,  at  de  i  Bullens  Forside  og  nederste  Del  indsatte  Øgninger 
kan  være  forholdsvis  større  i  de  voksnes  Kaftaner. 

I  næsten  uforandret  Form  genfindes  dette  Snit  i  Kaftaner  fra  det 
Wiljuiske  Distrikt,  Midten  af  det  tungusiske  Omraade,  f.  Eks.  i  334,73, 
PAM.  Derimod  er  det  oprindelige  Snit  blevet  noget  omdannet  i  Kaf- 
tanerne  fra  de  vestlige  Tunguser;  som  Eksempel  herpaa  kan  tjene 
27,24a,  PAM.,  en  tungusisk  Sommerdragt  af  Rensdyrlæder,  hjembragt 
af  Castrén  i  1847  fra  Egnen  ved  Turuchansk.  Det  Skind,  som  danner 
Bullen,  strækker  sig  her  ikke  —  saaledes  som  i  de  foregaaende  Eks- 
empler —  ud  i  Ærmet,  og  i  Overensstemmelse  hermed  er  den  Søm, 
som  i  det  oprindelige  tungusiske  Snit  gaar  langs  med  Skulderens  For- 
side, her  rykket  op  paa  selve  Skulderen;  Ærmegabet  er  nemlig  skaaret 
som  et  lodret  Indsnit  i  Skindet.  Under  Ærmegabet  er  indsat  en  Kile, 
og  i  Bullens  Rygside  er  forneden  indsat  de  sædvanlige  to  store  Kiler. 

At  det  hos  Lamuterne  anvendte  Snit  af  Kaftanens  Skulder-  og 
Ærmegabs-Parti  er  oprindeligere  end  denne  vest- tungusiske  Variation, 
fremgaar  bl.  a.  deraf,  at  den  ostlige  Type  genfindes  i  Schaman-Kaftaner 
fra  det  Turuchanske  Distrikt,   f.   Eks.   i    1594,334,   PAM. 

Som  Eksempel  paa  en  vesttungusisk  Kaftan,  hvor  Snittet  af  deko- 
rative Hensyn  er  blevet  mere  kompliceret,  kan  tjene  461,  la,  PAM., 
en  Festdragt  af  haaret  Renskind  fra  Tunguserne  ved  Floden  Sjum,  Bi- 
flod til  Jenissej.  Den  rige  Udsmykning  beror  for  en  stor  Del  paa  Ind- 
læg af  forskellig  farvet  Skind,  større  og  mindre  Stykker,  der  frembrin- 
ger en  rig  Skind- Mosaik.  Ikke  desto  mindre  genfindes  det  sædvanlige 
vest-tungusiske  Frakke-Snit;  bortset  fra  de  ornamentale  Sømme  er  det 
eet  Skind,  der  danner  den  øverste  Del  af  Ryg-  og  Forside,  Ærmegabet 
er  skaaret  som  et  lodret  Indsnit  i  dette  Skind,  og  en  Søm  langs  Skul- 
deren forbinder  Ryg-  og  Forside.  Under  Ærmegabet  er  indsat  en 
sortfarvet  Kile  af  Skind  med  Haarene  indad,  for  at  optage  Sved.  — 
Denne  Kaftan  mangler  de  to  Kiler,  som  i  de  fleste  tungusiske  Frakker 
giver  Vidde  til  Rygsidens  nederste  Del.  Derimod  løber  Rygsiden  ned 
i  en  Spids,  der  tilmed  er  gentaget  flere  Gange  i  den  overordentlig 
dekorative  Skindmosaik. 

Denne  »Hale«  er  ejendommelig  for  Schaman-Dragterne;    ofte  ender 

den  med  et  særlig  afsmalnet  Parti,  rigt  prydet  med  Renhaarsbroderi  og 
lignende.  Dette  gælder  saaledes  om  den  i  Tavle  X,2  afbildede  Scha- 
man-Kaftan  (334,33,  PAM.  —  Fra  Wiljuiske  Distrikt).  Rimeligvis  er 
denne  Afslutning  af  Bullens  Rygside  meget  gammel;  det  lader  sig  meget 
vel  tænke,  at  den  er  ældre  end  Frakken  selv  og  allerede  fandtes  hos 
Frakkens  Stamform,  den  ærmeløse  Kappe.  Prærie-Indianernes  Bison- 
huds-Kappe prydes  jo  endnu  af  den  vedhængende  Hale,  og  der  er 
intet  til  Hinder  for,  at  ogsaa  Fortids-Tunguserne  kan  have  draperet  sig 
med  halesmykket  Kappe,  selv  om  Reners  og  Elsdyrs  Hale  ikke  er 
synderligt  imponerende  — ■  Halen  har  jo  alle  Dage  haft  æstetisk  Værdi. 

Det  er  næsten  en  Selvfølge,  at  der  findes  tungusiske  Frakker,  hvor 
Bullen  er  saa  sammenstykket,  at  det  oprindelige  Snit  ganske  er  skjult. 
Det  skorter  heller  ikke  paa  visse  Moderniseringer;  f.  Eks.  kan  Løbe- 
gangen i  Halsen  erstattes  af  en  nedfaldende  Krave  eller  af  en  op- 
staaende  perlebroderet  Krave,  der  bidrager  til  at  give  Dragten  et  mili- 
tært Udseende,   som  sikkert  behager  de  chevalereske  Tunguser. 

—  Allerede  Sjeroschjevski  har  haft  Blik  for  Tunguser- Kaftanens 
ejendommelige  Snit;  han  udtrykker  sine  Tanker  herom  paa  følgende 
Maade^):  »Opmærksomt  Studium  af  den  tungusiske  Dragt  (som  er 
identisk  med  den  jukagirske)  giver,  tror  jeg,  meget  af  Interesse  for 
Klædedragtens  Udvikling.  Dens  Form  virkede  altid  paa  mig  ved  sin 
Elegance.  Nærmere  Bekendtskab  overbeviste  mig  om,  at  denne  Ele- 
gance ikke  er  Resultatet  af  nogen  kompliceret  Skrædderkunst.  Tvært 
imod:  Arbejdet  i  den  tungusiske  Dragt  overrasker  ved  en  næsten  op- 
rindelig Simpelhed.  Den  tungusiske  Kaftan  var  ikke  andet  end  et  helt 
Renskind,  hvis  Forbenshud  var  afflaaet  som  Strømper  og  brugt  i  Ste- 
det for  Ærmer.  Indsatte  Stykker  under  Armhulen,  i  Siderne  og  Kiler 
bagtil  maa  man  tænke  sig  opstaaede  af  Lapper,  som  de  maatte  ind- 
sætte efter  Brud,  de  havde  faaet  ved  Bevægelse  og  Gang.  Det  er 
muligt,  at  de  tidligere  tog  Skindet  paa  sig  vaadt  og  først  siden  gned 
det  blødt,  naar  det  antog  Legemets  Form;  nu  syr  de  Dragten  af  be- 
redt Skind.«  —  Det  er  mærkeligt,  at  man  ogsaa  hos  denne  Forfatter 
møder  den  samme  Fejltagelse  som  hos  Sljunin,  at  Renens  Forben.shud 
skulde  danne  Ærme  i  Tunguser-Frakken ;  man  maa  vel  antage,  at  Slju- 
nin her  har  benyttet  Sjeroschjevski. 

Sjeroschjevskis  Teori  om ,  at  de  indsatte  Kiler  skulde  være  op- 
staaede ved  Reparation  af  Brud,  kan  muligvis  have  sin  Rigtighed  hvad 
Ærmegabskilerne  angaar;  derimod  er  der  ingen  Grund  til  at  formode, 
at  den  fortil  aabne  Frakke  skulde  være  særligt  udsat  for  at  revne  bag- 

til  under  Gangen,  og  at  dette  skulde  være  Foranledningen  til  de  to 
store  bageste  Kiler.  Disse,  der  ikke  findes  i  Schamandragter,  maa  op- 
fattes som  en  Tilpasning  til  Ridning  paa  Renen,  hvis  de  da  ikke  skyl- 
des Paavirkning  fra  jakutisk  Klædedragt. 

Hypotesen  om,  at  Tunguserne  i  tidligere  Tid  skulde  have  baaret 
den  raa  Hud  paa  Kroppen,  indtil  den  antog  Legemets  Form,  for  der- 
efter at  bearbejde  Huden,  hviler  paa  meget  usikker  Grund.  Den  raa, 
vaade  Hud  vilde  krympe  meget  stærkt,  samtidig  med  at  den  tog  Form 
efter  Legemet,  og  siden  ved  Bearbejdelsen  af  Huden  vilde  Formen  gaa 
tabt.  I  Virkeligheden  hører  det  til  de  første  Grundsætninger  i  Skind- 
tilberedningen,  overalt  hvor  Dyrehuder  anvendes  til  Klædedragt,  at 
den  afflaaede  Hud,  medens  den  endnu  er  vaad,  udspiles  saa  stærkt 
som  muligt  for  ikke  at  krympe  og  fordærves.  Sjeroschevskis  Hypo- 
tese er  derfor  uden  Tvivl  ganske  mislykket.  Dyriske  Huder  er  sik- 
kert aldrig  uden  i  yderste  Nødsfald  blevet  anvendt  i  raa  og  frisk  Til- 
stand (saaledes  meddeler  Turi*),  at  Lapperne  undertiden  i  Ødemarken, 
»naar  paa  færden  efter  renerne  skindklæderne  raadner«,  kan  flaa  en 
Ren  hel,  uden  at  skære  Rugskindet  op,  og  drage  Huden  paa  som  en 
Pels;  men  saadant  foregaar  kun  i  Nødsfald,  og  Studiet  af  den  lappiske 
Dragt  viser  tydeligt,  at  en  saadan  krænget  Dyrehud  ikke  i  nogen  Hen- 
seende har  haft  Indflydelse  paa  Udviklingen  af  det  lappiske  Pelssnit). 

Tunguserne,  Jakuterne  og  Samojederne  har  bragt  fortil  aabne  Pels- 
former ind  i  det  arktiske  Omraade.  Men  medens  den  tungusiske  Form 
er  saa  overraskende  simpel  i  Snittet,  at  der  ikke  —  mig  bekendt  — 
findes  nogen  anden,  der  tydeligere  viser  Forbindelsen  med  den  ærme- 
løse Kappe,  er  derimod  de  jakutiske  og  samojediske  Former  betydeligt 
længere  fjærnede  fra  Urformen.  Den  jakutiske  Dragt  har  jeg  kun  i 
ringe  Grad  haft  Lejlighed  til  at  studere;  men  den  er  ret  indgaaende 
beskrevet  af  Sjeroschevski,  som  ogsaa  har  givet  en  skematisk  Frem- 
stilling af  Snittet  i  den  jakutiske  Kaftan-).  I  Hovedsagen  bestaar 
denne  af  følgende  Stykker:  Bullens  Rygside  dannes  af  to  symmetriske 
Halvdele  forbundne  ved  en  median  Søm;  en  eller  flere  Kiler  forneden 
giver  en  betydelig  Vidde,  saa  Kaftanen  ikke  kommer  til  at  hindre  un- 
der Ridt;  Forsiden  bestaar  ligeledes  af  to  symmetriske  Halvdele.  Sand- 
synligvis vil  der  ved  et  sammenlignende  Studium  af  jakutiske  og  kirgi- 
siske  Kaftanformer  kunde  findes  betydningsfulde  Ligheder.  Det  er  ogsaa 
muligt,  at  Snittet  i  Jakuternes  Kaftan  er  paavirket  af  Former  af  tekstilt 

Materiale  —  herpaa  tyder  navnlig  den  mediane  Rygsøm.  Derimod 
synes  der  ikke  at  kunne  spores  nogen  Paavirkning  fra  Tunguser-Kafta- 
nen,  skønt  ældre  Forfattere  undertiden  skildrer  Jakuternes  Dragt  som 
næsten  tungusisk ;  rimeligvis  har  den  tungusiske  Paavirkning  indskrænket 
sig  til  enkelte  Laan.  Den  nedenfor  omtalte  tungusiske  Brystdug  synes 
saaledes  i  nogle  Tilfælde^)  at  være  antaget  af  Jakuterne,  men  dette 
Laan  har  dog  ikke  fæstnet  sig. 

Større  Betydning  har  den  tungusiske  Dragt  faaet  for  Dolganerne  og 
Jukagirerne;  begge  disse  Folk  anvender  fortil  aabne  Pelse,  som  er  fuld- 
stændig tungusiske  i  Snit  og  Udsmykning,  og  som  de  sikkert  har  an- 
taget paa  Grund  af  stærk  tungusisk  Paavirkning;  det  ligger  i  hvert 
Tilfælde  nær  at  formode,  at  Jukagirerne  —  ligesom  de  andre  nordøst- 
lige Palæasiater  —  i  tidligere  Tid  har  baaret  skjorteformede  Pelse. 


B.     Ostjakiske  og  samojediske  Kaftaner. 
Skjorter  med  Kaftansnit. 

Som  tidligere  nævnt  spiller  den  fortil  aabne  Pels  ogsaa  en  stor 
Rolle  i  det  ostjakiske  og  samojediske  Omraade;  de  ostjakiske  og  samo- 
jediske Kvindepelse  er  alle  aabne  fortil,  og  det  samme  gælder  Mands- 
pelsen  hos  mange  af  de  asiatiske  Samojeder;  ogsaa  de  ostjakiske  Mænd 
anvender,  i  sjældnere  Tilfælde,  fortil  aabne  Pelse. 

Kvindepelsene  hos  Ostjaker  og  Samojeder  udmærker  sig  ved  i  Reglen 
at  være  sammenstykkede  af  utaUige  Skindstumper.  Dette  besværliggør 
i  høj  Grad  en  klar  Forstaaelse  af  Snittet.  Som  Eksempel  kan  anføres 
4810,  225;  H HM.,  en  ostjakisk  Kvinde-Kaftan  fra  Floden  Sosva.  Mate- 
rialet er  Renskind  med  Haarsiden  udad,  især  Bugskind,  hvorfor  Dragten 
er  meget  let.  Ærmerne  er,  ligesom  i  de  ostjakiske  Mandspelse,  meget 
korte,  hvorimod  Bullen  har  en  meget  betydelig  Skulderbredde.  Ved 
Hjælp  af  Læderremme  og  Uldsnore  bindes  Kaftanen  sammen  fortil. 
Bullen  beslaar  af  en  Mængde  sammensyede  Skindstykker,  men  en  bred 
Bort  af  lidt  sværere  mørkt  Renskind,  mørkebrunt  farvet  paa  Kødsiden, 
omgiver  alle  Kaftanens  Rande,  begyndende  som  et  7  cm  bredt  Bære- 
stykke  omkring  Halsen   og   fortsættende   sig   nedefter  langs  begge  For- 

sidekanterne  som  en  meget  bredere  Bort,  der  atter  gaar  over  i  den 
endnu  bredere  Bort  forneden.  Indenfor  Forsideborterne  og  den  nedre 
Bort  er  der  en  Stribe  af  Skindmosaik  i  et  ejendommeligt  Mønster,  der 
henleder  Tanken  paa  stiliserede  Rensdyrgevirer.  Kaftanens  Bul  er  saa- 
ledes  ligesom  indrammet  af  en  Bort,  der  paa  samme  Tid  bærer  den  og 
betinger  dens  Form.  Det  synes  at  alle  ostjakiske  Kvindepelse  har 
denne  »Indramning«,  ogsaa  Vinterpelsene,  der  forøvrigt  bestaar  af  to 
Lag  Skind,  af  hvilke  det  inderste  vender  Haarsiden  indad  (Eksempel: 
1870,6,  HHM.).  Ogsaa  i  ostjakiske  F'ugleskindspelse  genfindes  den 
samme  indrammende  Bort,  saaledes  i  1552,2,  PAM.,  en  Barne-Kaftan, 
hvor  Borten  er  af  mørkt  Renskind,  medens  Materialet  forøvrigt  er 
Edderfugle-Nakker,  ordnede  i  longitudinale  Rækker  med  smalle  Striber 
af  brunt  Renkalveskind  mellem  Rækkerne. 

Da  de  ostjakiske  Pelskaftaner  i  alle  mig  bekendte  Tilfælde  er  sam- 
menstykkede af  mange  Skindstykker,  er  det  nødvendigt  —  for  at  stu- 
dere Snittet  i  dets  rene  Simpelhed  —  at  betragte  Tavle  X,4  (1864,21, 
PAM.),  en  ostjakisk  Kvinde  Ivaftan,  hvor  Hovedmassen  af  Materialet  er 
sort  Klæde.  Ogsaa  her  findes  den  sædvanlige  indrammende  Bort  af 
brunt  Renskind,  gaaende  omkring  Halsen,  hvor  den  delvis  skjules  af 
en  Hundeskindskrave,  ned  langs  Forsiden  og  rundt  langs  Bullens  nedre 
Rand;  ovenfor  den  nedre  Bort  er  indlagt  det  sædvanlige  Mosaik-Møn- 
ster i  brunt  og  hvidt  Renskind.  Ærmerne  er  afsluttede  ved  en  Manchet 
af  Renskind.  Forøvrigt  bestaar  denne  Kaftan  af  sort  Klæde,  og  det 
viser  sig,  at  —  bortset  fra  en  Øgningssøm  i  den  ene  Side  —  bestaar 
hele  Bullen  af  et  eneste  Stykke,  i  hvilket  Ærmegabet  er  skaaret  som 
et  lodret  Indsnit;  Skuldersømmen  løber  langs  Skulderens  Forside.  Snittet 
viser  saaledes  en  ret  væsentlig  Overensstemmelse  med  den  vest-tungu- 
siske  Kaftan,  og  det  røber  en  udviklingshistorisk  Sammenhæng  med 
den  ærmeløse  Kappe.  Fra  den  tungusiske  Kaftan  afviger  den  ostja- 
kiske dog  bl.  a.  ved  sin  meget  betydelige  Vidde.  Forneden  er  Vidden 
yderligere  øget  ved  Indsættelse  af  fire  lodrette  Kiler. 

Som  tidligere  nævnt,  anser  Ahlquist  den  ostjakiske  Kvindedragt  for 
at  være  ganske  tatariseret.  Det  vilde  være  ønskeligt,  om  Rigtigheden 
af  denne  Anskuelse  blev  prøvet  ved  indgaaende  Studium  af  ostjakisk 
og  tatarisk  Dragt;  jeg  har  imidlertid  ikke  haft  Lejlighed  til  en  saadan 
Undersøgelse. 

Ostjakiske  Mænd  anvender  i  Reglen  skjorteformede  Pelse,  men  det 
forekommer  ogsaa,  at  de  bærer  kaftanformede  Pelse;  rimeligvis  er  dette 
sidste    et    nyere  Træk.     Martin    afbilder    fra    Ostjakerne    ved   Jugan    en 

saadan    Pelsfrakke,    som    er    sammenstykket    af  Skindene   af  over    400 
Rensdyrøren  ^). 

Den  typiske  samojediske  Kvindepels  er  altid  kaftanformet  (Eksem- 
pler: 1155,  1,  2  og  3,  PAM.),  men  afviger  forøvrigt  i  nogen  Grad  fra 
de  ostjakiske.  Det  mest  iøjnefaldende  ved  de  samojediske  Pelse  er 
maaske  de  talrige  Borter  af  forskelligfarvet  Klæde  og  af  langhaaret 
Plunde-  og  Polarræveskind  eller  kostbarere  Pelsværk,  hvoraf  den  nederste 
Halvdel  af  Bullen  bestaar-).  Den  øverste  Halvdel  samt  Ærmerne  be- 
staar  derimod  i  Reglen  af  en  Skindmosaik,  hvis  Mønstre  er  udpræget  for- 
skellige fra  de  ostjakiske,  og  hvis  Materiale  er  hvidt  og  brunt  Renskind 
(især  Bellinger),  samt  undertiden  ogsaa  andet  Pelsværk,  f.  Eks.  Egern 
skind.  Omkring  Halsen  er  der  gerne  en  Kant  af  langhaaret  Renskind 
og  Hundeskmd.  Rødt,  grønt  og  gult  Klæde  er  indsyet  i  Sømmene  i 
den  øverste  Del  af  Ryg,  Skuldre  og  Ærmer  og  hænger  ned  som  lange 
Baand.  Pelsens  F'orsider  er  i  Reglen  kantede  med  en  smal  Bort  af 
Renskind,  men  denne  naar  ikke  rundt  om  Halsen  saaledes  som  i  de 
ostjakiske  Kaftaner.  Til  Vinterbrug  kan  Pelsen  være  foret  med  Ren- 
skind, der  vender  Haarsiden  indad.  Med  de  samojediske  Mandspelse 
stemmer  Kvindepelsen  overens  i  den  Ejendommelighed,  at  Skulderen 
umiddelbart  fortsætter  sig  ind  i  Ærmets  øverste  Del;  som  det  nedenfor 
skal  vises,  ligger  heri  en  væsentlig  Oplysning  om  denne  Dragtforms 
Udviklingshistorie. 

Erman  har  i  den  samojediske  Kvindepels  fundet  Lighed  med  den 
gammel-russiske  Sarafan ^);  denne  Sammenligning  forekommer  dog  A.  G. 
Schrenk  ganske  urimelig*)  og  har  sandsynligvis  intet  paa  sig.  Ældre 
Forfattere  beskriver  og  afbilder  den  samojediske  Kvindedragt  i  det 
væsentlige  saaledes,  som  den  er  i  Nutiden;  jvf.  bl.  a.  le  Bruns  Tegning 
af  en  Samojedekvinde  fra  Archangelsk^).  Witsen  siger,  at  de  samoje- 
diske Kvinders  Klæder  er  syede  sammen  af  allehaande  Lapper,  artigt 
for  Øjet,  og  har  forneden  tre  fire  Borter  af  rødt,  gult,  blaat  eller  grønt 
Tøj'');    aabenbart  gælder  denne  Beskrivelse  den  endnu  brugelige  Type. 

I  et  russisk  Skrift  fra   15.   Aarh.    »Om  de  ubekendte  Folk  i  Østen« 


1)  Martin.     Taf.  3.     Fig.  4. 

2)  Jvf.  Nordenskøld:  Vega  S.  83,  Fig.    Jackson.    Fig.  S.  27  og  S.  65.    A.  G.  Schrenk. 
S.  481—485. 

=*)  Erman.    I.    S.  700. 
^)  A.  G.  Schrenk.    1.    S.  482. 
^)  Le  Brun.     Fig.   7,   S.  8. 
«)  Witsen.    II.    S.  888. 

omtales  Samojeder,  der  fra  Navlen  nedad  er  behaarede;  Anutschin^) 
formoder,  at  hermed  menes  en  Stamme,  der  har  udmærket  sig  ved 
særlig  langhaarede  Pelsborter.  Det  maa  erindres,  at  ogsaa  Mandspel- 
sene  hos  nogle  asiatiske  Samojeder  er  prydede  med  en  Serie  af  Borter 
forneden  (jvf.  Side  71);  aabenbart  er  denne  Ejendommelighed  meget 
gammel  i  den  samojediske  Dragt. 

Som  foran  omtalt  er  de  skjorteformede  samojediske  Mandspelse  i 
mange  Tilfælde  forsynede  med  en  median  Søm  fortil  og  kan  i  Hen- 
seende til  Snit  minde  meget  om  de  samojediske  Mands-Kaftaner.  En 
Form  .som  639,  2,  PAM.  (Tavle  111,6)  er  i  Virkeligheden,  naar  bortses 
fra,  at  den  er  lukket  fortil  og  forsynet  med  Hætte,  ganske  af  Kaftan- 
Snit.  De  vigtigste  Snitejendommeligheder  i  den  samojediske  Mands- 
Kaftan  er  følgende:  Bullen  er  sammensat  af  en  Mængde  Skindstykker, 
dog  dannes  Bagsidens  midterste  Del  af  eet  stort,  firkantet  Stykke,  og 
under  hvert  Ærmegab  sidder  ligeledes  i  Reglen  eet  stort  Stykke.  Bul- 
lens Forside  bestaar  derimod  oftest  af  en  hel  Mosaik  af  lodrette 
Skindstriber.  Nedentil  er  Bullen  forlænget  med  en  Serie  af  horisontale 
Borter.  Det  Skindstykke,  som  danner  den  øverste  Del  af  Ærmet,  fort- 
sætter sig  altid  et  Stykke  ind  i  Bullen  og  danner  dennes  Skulderparti 
(Eks.  1347,  104  og  107,  PAM.,  Mands-Kaftaner  fra  Samojeder  i  den 
Turuchanske  Kreds).  Samojediske  Vadmels-Kaftaner  kan  have  ganske 
det  samme  Snit  som  Pels-Kaftanerne  (Eks.  1347,  25,  PAM.,  fra  den 
Turuchanske  Kreds). 

De  kaftanformede  Pelse  er  hos  mange  asiatiske  Samojeder  en  vigtig 
Del  af  Mandsdragten^).  Jeg  har  allerede  Side  72  fremsat  den  Formod- 
ning, at  Samojederne  har  bragt  Kaftanformen  med  sig  Syd  fra  under 
deres  Vandring  mod  Nord.  Det  samojediske  Kaftansnits  overordentlige 
Komplicerthed  kunde  tyde  paa,  at  Kaftan-Typen  her  er  meget  gammel 

—  idet  den  har  faaet  Tid  til  at  gennemgaa  en  betydelig  Udvikling. 
Samtidig  gør  Snittets  Komplicerthed  det  vanskeligt  at  finde  Holde- 
punkter for  nogen  Hypotese  angaaende  Urformen.  Dog  kan  et  saa- 
dant  Holdepunkt  søges  i  et  betydningsfuldt  Træk,  som  genfindes  i  alle 
de  samojediske  Kaftaner  og  de  med  Kaftanen  beslægtede  Skjorteformer 

—  nemlig  den  Ejendommelighed,  at  det  bageste  og  øverste  Parti  af 
Skulderen  gaar  i  eet  med  Ærmets  Overside;  dette  minder  stærkt  om 
den   Maade,    hvorpaa    Skulder-Ærme-Partiet   er  konstrueret  i  den  ældre 


*)  Anutschin.     S.  9. 

2)  Jvf.  Georgi:   Russiand.     S.  281.     Pallas:    Reise.    III.    Tavle  III.     Fig.   1.      Erman: 
Reise.  I.    S.  695. 

tungusiske  Kaftan  (jvf.  Tavle  X,  1).  Den  vigtigste  Søm  baade  i  den 
tungusiske  og  den  samojediske  Kaftan  er  utvivlsomt  den,  der  løber 
langs  Skulderens  Forside,  forbindende  den  Del  af  den  oprindelige  simple 
Kappe,  der  er  trukket  frem  over  Skulderen,  med  den  Del  af  samme, 
der  er  trukket  frem  under  Armen.  Hvad  der  gør  den  samojediske 
Kaftans  Snit  indviklet,  er  i  Virkeligheden  kun  det,  at  Bullen  af  æste- 
tiske Hensyn  er  sammensat  af  saa  mange  Stykker  Skind;  men  skærer 
man  den  omtalte  Skuldersøm  op,  da  kan  Bullen  saavel  af  den  samoje- 
diske som  af  den  tungusiske  Kaftan  bredes  ud  i  et  Plan.  —  Et  andet 
Bevis  for,  at  den  samojediske  Kaftan  i  sin  oprindelige  Form  har  staaet 
den  tungusiske  nær,  findes  i  Inderpelsen  til  639,2,  PAM.;  denne  be- 
staar  nemlig  af  eet  stort  Renkalveskind,  som  dækker  Ryggen  og  gaaende 
omkring  Siderne  danner  Størstedelen  af  Bullens  Forside. 

En  helt  anden  Retning  har  Udviklingen  taget  hos  Samojedernes 
sydlige  Stammefrænder  i  de  sajanske  Bjærge,  som  har  været  udsat  for 
stærk  mongolsk  og  tatarisk  Paavirkning.  Her  har  Pelsen  faaet  det 
mongolske  Kaftansnit. 

I  det  arktiske  Omraade  derimod  har  den  samojediske  Dragt  naaet 
en  ejendommelig  og  høj  Udvikling,  særlig  i  Retning  af  ornamental  Ud- 
smykning, Samtidig  er  Kaftanen  i  Mandsdragten  i  nogle  Tilfælde  blevet 
fortrængt  af  Toskindsskjorten,  i  andre  omdannet  til  en  Skjorte. 

Det  viser  sig  altsaa,  at  ogsaa  den  løse  Kappe  kan  være  Udgangs- 
punktet for  en  Udvikling,  der  omsider  fører  til  en  Skjorteform,  som 
kun  gennem  Studium  af  Snittet  kan  skelnes  fra  de  Skjorteformer,  der 
har  udviklet  sig  af  Ponchoen.  Jeg  har  allerede  tidligere  paapegt  en 
saadan  af  Kappen  udviklet  Skjorteform  i  den  marrokkanske  Burnus 
Tavle  1,4.  Ogsaa  i  det  nordlige  Nordamerika  findes  Former,  som  hører 
herhen.  Tavle  X,5  (175,  Etholéns  Saml.,  H  H  M.  Af  samme  Snit  er 
167 — 171  samt  173  og  176  af  samme  Samling)  viser  en  Skjorte  af  Rensdyr- 
Semslæder  fra  Thnaina-Stammen  paa  Halvøen  Kenai.  Den  største  Del 
af  Bullen  bestaar  her  af  eet  Skind,  som  dækker  Ryggen  og  naar  frem 
over  Skuldrene  og  rundt  om  Siderne,  saaledes  ogsaa  dannende  den 
største  Del  af  P'orsiden;  endvidere  gaar  det  samme  Skind  ud  i  Ærmet 
og  danner  den  øvre  Del  af  dette.  Som  Snitmønster  til  denne  Dragt 
kan  med  faa  Modifikationer  anvendes  Tavle  X,  1 ,  der  tjener  til  at  frem- 
stille det  tungusiske  Kaftansnit.  Er  den  tungusiske  Kaftan,  som  det 
foran  er  sandsynliggjort,  udviklet  af  den  løse  Kappe,  da  gælder  dette 
med  lige  saa  god  Ret  om  denne  Skjorteform.  Den  midterste  Del  af 
Bullens  Forside  indtages  af  et  forneden  bredt,  foroven  afsmalnet  Stykke. 

Jeg    har    ikke    fra  Amerika    set   noget  Eksempel   paa  en   af  Kappen 

udviklet  Frakke-  eller  Kaftanform;  det  her  beskrevne  Skjortesnit  synes 
imidlertid  ikke  at  kunne  være  opstaaet  direkte  af  den  ærmeløse  Kappe 
—  der  maa  have  eksisteret  et  mellemliggende  Udviklingsled,  og  dette 
har  været  en  Frakke  eller  Kaftan  af  tungusisk  Snit.  Det  er  sikkert 
mere  end  en  Tilfældighed,  at  det  her  behandlede  Skjortesnit  er  fundet 
i  en  Del  af  Amerika,  som  ligger  Asien  meget  nær^).  —  Det  vil  for- 
øvrigt erindres,  at  der  fra  Thnainaerne  ogsaa  haves  Skjorteformer  af 
det  simple  Toskindssnit,  som  kendes  fra  Størstedelen  af  det  nordameri- 
kanske Omraade. 

Det  viser  sig  altsaa,  at  Kaftanformer,  som  at  dømme  efter  Snittet 
maa  antages  at  være  opstaaet  af  den  ærmeløse  Kappe,  forekommer  i 
det  meste  af  det  arktiske  Asien  og  de  tilgrænsende  boreale  Egne;  mod 
Vest,  hos  Samojederne,  er  Kaftanen  —  under  Indflydelse  af  de  af  Pon- 
choen udviklede  Skjorteformer  —  omdannet  til  Skjorte,  idet  Kaftan- 
snittet  dog  stadig  spores;  og  analoge  Skjorteformer  med  Kaftansnit 
forekommer  ogsaa  mod  Øst,  i  det  nordvestlige  Amerika,  bærende  Vid- 
nesbyrd om,  at  Kaftansnittets  Omraade  naar  ind  i  Amerika. 

I  Centralasien,  Vestasien  og  en  stor  Del  af  Forasien  spiller  fortil 
aabne  Skindpelse  en  fremtrædende  Rolle  i  Klædedragten,  og  skørit 
Snittet  ikke  i  noget  mig  bekendt  Tilfælde  viser  saa  tydelige  Spor  af 
Urformen,  som  i  den  tungusiske  Frakke,  forekommer  det  mig  dog  over- 
vejende sandsynligt,  at  alle  disse  fortil  aabne  Kaftaner  eller  Frakker 
har  udviklet  sig  af  den  samme  fælles  Urform,  den  ærmeløse  Kappe, 
som  i  simpleste  Tilfælde  er  en  Dyrehud. 

Ganske  vist  kan  under  særlige  Omstændigheder  Frakken  opstaa  af 
Skjorten,  derved  at  denne  skæres  midt  igennem  fortil;  dette  er  i  meget 
ny  Tid  gaaet  for  sig  hos  de  sydligste  Lapper;  og  der  kan  næppe  være 
Tvivl  om,  at  den  fortil  aabne  Skindfrakke,  som  bæres  af  nogle  Indianer- 
stammer, endog  saa  nordligt  som  af  Nenenot-Stammen  i  Labrador-) 
(dog  kun  til  Sommerbrug  —  om  Vinteren  bruges  en  Toskindsskjorte), 
er  opstaaet  paa  lignende  Maade  i  meget  sen  Tid  som  en  Følge  af 
evropæisk  Indflydelse.     Dens  Bul  bestaar  nemlig  —  ligesom  i  Toskinds- 


')  Lyon  omtaler  (S.  312)  fra  Iglulirmiut-Eskimoerne,  en  Slags  stor  Overfrakke,  der 
bæres  udenpaa  Yderpelsen,  »an  open  deerskin  with  sieeves« ;  den  blev  mest  anvendt  som 
Tæppe  og  synes  i  det  hele  taget  ikke  at  have  være  meget  brugt.  Jeg  har  ikke  set  denne 
Form  omtalt  hos  andre  Forfattere.  Skulde  her  muligvis  være  Tale  om  en  sidste  Rest  af 
en  af  Kappen  udviklet  Form,  der  tidligere  har  været  videre  udbredt  i  Nordamerika  ?  Iglu- 
lirmiut-Eskimoerne kan   have  bragt  den   med  sig  fra  sydligere  Egne,  Vest  for  Hudsonbugten. 

^)  Turner.     S,  281. 

skjorten  —  af  et  forreste  og  et  bageste  Skind,  af  hvilke  det  forreste 
er  gennemskaaret  mediant.  Under  russisk  Indflydelse  har  ogsaa  Kor- 
jakerne  ladet  sig  forlede  til  —  dog  kun  i  sjældnere  Tilfælde  —  at  om- 
danne Pelsskjorten  til  en  Pelsfrakke^). 

Derimod  har  de  meget  gamle  Kaftan-Former,  hvis  store  og  sam- 
menhængende Forekomst-Omraade  dækker  det  meste  af  det  arktiske  og 
hele  det  tempererede  Asien,  næppe  udviklet  sig  ved  en  Omformning  af 
Skjorten ;  her  er  der  som  sagt  langt  mere  Grund  til  at  formode,  at  den 
ærmeløse  Kappe  er  Urformen. 


C.     Brystdugen. 

I  Sammenhæng  med  Kaftanen  maa  omtales  Brystdugen,  en  Dragt- 
form, der  har  en  temmelig  vid  Udbredelse  i  de  boreale  og  arktiske 
Egne,  idet  den  ofte  forekommer  sammen  med  Kappen  eller  de  af  Kap- 
pen opstaaede  Former;  den  er  saaledes  et  nødvendigt  Tilbehør  til  den 
tungusiske  Kaftan.  Den  tungusiske  Brystdug  bæres  paa  det  blotte  Le- 
geme indenfor  F"rakken,  »istedetfor  Skjorte«  som  en  gammel  russisk 
Forfatter  udtrykker  sig.  I  Virkeligheden  yder  den  ret  snævre  og  fortil 
aabne  tungusiske  Kaftan  kun  ringe  Beskyttelse  til  Legemets  Forside, 
og  Brystdugen  gør  derfor  god  Nytte.  Den  fastbindes  altid  ved  en  Rem 
omkring  Halsen  og  en  anden  Rem  omkring  Livet.  Den  er  af  samme 
Materiale  som  Frakken,   Rensdyr-Semslæder  eller  haaret  Renskind. 

Der  findes  to  Hovedtyper  af  Tunguser-Brystdugen:  en  bredere  og 
en  smallere.  I  Tavle  X,7  (445,  PAM.)  er  afbildet  et  Eksemplar  af 
den  første  Type,  fra  Lamuterne  ved  Anadyr;  det  bestaar  af  to  Dele: 
et  øverste  Parti  af  haaret  Renskind  med  Haarsiden  vendende  ind  mod 
Kroppen,  smalt  foroven  og  forneden  saa  bredt,  at  det  kan  naa  helt  om 
paa  Ryggen;  dertil  er  fastsyet  et  nedre  Parti  af  smukt  mørkt  Renskind 
med  Haarsiden  udefter,  rigt  prydet  med  Broderi,  ringlende  Metalstykker 
og  langhaaret  Pelsværkskantning.  Aabenbart  er  den  øverste  Del  af 
Klædningsstykket  ikke  bestemt  til  at  være  synlig;  den  dækkes  af  Frak- 
ken, der  jo  er  bundet  sammen  ved  flere  Par  Remme  over  Brystet. 
Derimod  er  den  nedre,  stærkt  prydede  Del  synlig,  hver  Gang  Frakke- 
skøderne slaas  tilside. 


')  Jochelson.     S.   592. 

Medens  denne  brede  Brystdugs-Type  er  fremherskende  hos  de  nord- 
østhge  Tunguser  og  ogsaa  kendes  —  om  end  noget  mindre  bred  — 
—  fra  det  Wiljuiske  Distrikt  (334,  87,  PAM.),  anvender  de  vestlige 
Tunguser  Brystduge  af  den  smalle  Type.  Som  Eksempel  herpaa  kan 
tjene  Tavle  X,6  (E,  K,c,69.  K  N  M.),  der  skal  stamme  fra  Dolganerne, 
hvis  Dragt  ganske  stemmer  overens  med  de  vestlige  Tungusers,  Det 
ses  straks,  at  den  er  betydeligt  smallere  end  den  foregaaende  Type, 
og  at  den  ikke  saaledes  som  denne  er  delt  i  et  øvre  og  et  nedre  Parti; 
den  er  bestemt  til  at  kunne  være  synlig  i  hele  sin  Længde.  Denne 
Brystdug  er  rigt  perlebroderet  og  kantet  med  en  Bræmme  af  lange 
Gede-  og  Hestehaar  helt  rundt,  undtagen  foroven,  mest  langhaaret  for- 
neden. Længden  af  Brystdugen  er  65  cm,  Haarbræmmen  fraregnet; 
dens  smukke  Mønster  er  beregnet  paa  at  gøre  æstetisk  Virkning,  naar 
den  snævre  Frakkes  Sider  fiagrer  for  Vinden. 

Det  er  svært  at  afgøre,  hvilken  af  de  to  tungusiske  Brystdugs-Typer 
der  er  den  ældste.  Man  fristes  af  flere  Grunde  til  at  anse  den  brede 
Form  for  den  oprindeligste.  Den  forekommer  sammen  med  det  mest 
oprindelige  Kaftan-Snit  hos  de  nordøstlige  Tunguser.  Den  minder  i 
Form  overmaade  meget  om  det  Forklæde,  kinesiske  Børn,  f.  Eks.  i 
Peking,  bærer  paa  den  bare  Krop  som  eneste  Klædningsstykke  (jvf. 
kinesiske  Dukker  i  Børnekostyme  i  PAM.).  Uden  Tvivl  er  Tunguser- 
Brystdugen  meget  gammel;  den  omtales  allerede  Aar  263  e.  Chr.  af 
en  kinesisk  Kilde  —  Tunguser  af  Stammen  Yliu,  som  bebor  et  bjerg- 
fuldt Land  med  et  koldt  Klima,  gaar  om  Sommeren  nøgne,  kun  om- 
bundne med  et  Forklæde^).  Ur-Tungusen  har  maaske  baaret  Bryst- 
dugen sammen  med  sin  ærmeløse  Kappe,  og  det  er  sandsynligt,  at 
han  har  brugt  den  brede  Form,  der  yder  en  effektiv  Beskyttelse  af 
Bryst  og  Underliv.  Den  nordøst-tungusiske  Brystdug  giver  forøvrigt 
Anledning  til  at  formode,  at  der  oprindelig  har  været  anvendt  et  For- 
klæde, dækkende  Underlivet,  og  en  Brystdug,  og  at  disse  to  Klæd- 
ningsstykker senere  er  forenede  til  den  nuværende  brede  Brystdug. 
Den  smalle  Form,  der  antagelig  vilde  være  ret  unyttig  sammen  med 
en  ærmeløs  Kappe,  har  muligvis  udviklet  sig  samtidig  med,  at  Frakken 
fik  en  mere  fuldkommen  Form,  og  samtidig  med,  at  den  meget  højli- 
vede  vesttungusiske  Brog  opstod  (se  Side  156).  At  det  brede  Forklæde 
har  holdt  sig  i  Brug  hos  de  nordøstlige  Tunguser  staar  i  god  Over- 
ensstemmelse   med    Klædedragtens    Præg    af   Oprindelighed    hos    disse 


')  Castrén.  IV.     S.  26. 

Stammer   og   hænger   paa  den   anden    Side  maaske  ogsaa  sammen  med 
det  barske  Klima  i  disse  Egne. 

I  nogle  Tilfælde  er  Brystdugen  gaaet  i  Forbindelse  med  Brogen. 
Pekarski  har  hjembragt  Klædningsstykker  af  denne  Type  fra  Kyst- 
Tunguserne  i  det  Ochotske  Distrikt  (f.  Eks.  787,9  i  Alexander  III's 
Museum  i  St.  Petersborg).  I  denne  Form  kendes  Brystdugen  ogsaa 
fra  de  østlige  Samojeders  Kvindedragt;  Middendorfif  meddeler  saaledes 
om  Assja-Samojederne:  »Die  Weiberhosen  ....  gehen  ungetrennt  in 
das  Bruststuck  iiber,  das  vermittelst  Achselbandern  festgehalten  wird, 
wåhrend  der  Riicken  bloss  bleibt« ').  1147,  14,  PAM.  er  en  saadan 
Kombination  af  Brog  og  Brystdug  fra  Samojederne  i  det  Tobolske  Gu- 
vernement.  Det  er  mig  ikke  bekendt,  at  Brystdugen  anvendes  hos 
andre  Samojeder;  det  foreliggende  Tilfælde  maa  enten  hidrøre  fra  tun- 
gusisk  Indflydelse  eller  være  en  Rest  af  den  oprindelige  samojediske 
Dragt,  der  —  som  ovenfor  vist  —  maa  formodes  at  have  haft  et 
Kaftan-Snit,   der  stod  det  tungusiske  meget  nær. 

Brystdugen  anvendes  af  alle  Tunguser,  ogsaa  i  Amurlandet,  hvor 
endvidere  Giljakerne  bærer  en  ejendommelig  kort,  bred  Brystdug  under 
de  andre  Klæder  paa  det  blotte  Legeme  for  at  beskytte  Bryst  og  Bug^). 
Om  Ainoerne  siger  Siebold,  at  de  ved  særlige  Lejligheder  binder  et 
Forklæde  for  af  Basttøj  ^)  Ogsaa  de  indfødte  paa  P'ormosa  bærer  en 
firkantet  Brystdug  i  Forbindelse  med  en  Overklædning  med  eller  uden 
Ærmer*).  I  det  østlige  Tibet  bæres  sammen  med  den  fortil  aabne 
Kaftan  en  Brystdug  saa  bred,   at  Kanterne  næsten  mødes  paa  Ryggen^). 

Hos  de  vestlige  Dénéer  findes  et  Klædningsstykke,  som  minder 
om  den  tungusiske  Brystdug,  selv  om  det  ikke  saaledes  .som  denne  er 
prydet  med  Broderier  o.  1.  De  vestlige  Dénéer,  saavel  Mænd  som 
Kvinder,  men  navnlig  de  sidste,  bærer  i  den  kolde  Aarstid  en  Bryst- 
dug (»pectoral  blanket«)  af  uberedt  Skind  af  et  eller  andet  mindre  Pels- 
dyr; i  ældre  Tid  kunde  det  være  et  Svaneskind ").  Denne  Brystdug 
fastholdes  ved  Baand  omkring  Halsen  og  ved  Hjælp  af  Bæltet  omkring 
Livet.  (Maaske  er  det  aflange  Stykke,  som  danner  Forsiden  i  den 
Side  128  Tavle  X,5  beskrevne  Déné-Skjorte,  udviklet  af  en  løs  Bryst- 
dug,  ligesom  den  øvrige  Del  af  Skjorten  er  udviklet  af  en   Kaftan). 


1)  Middendorff.  IV.     S.   1460. 

^)  L.  V.  Schrenck.  III.     S.  394  og  Tavle  XXI  1,3. 

3)  Siebold.     S.   13. 

*)   W.  Maller:  '/..  f.  Ethn.  XLII.     S.  232. 

^)  Rockhill.     S.  687. 

•*)  Morice:   Western  Dénés.      S.   164. 

Det  viser  sig  altsaa,  at  Brystdugens  Udbredelse  tilnærmelsesvis  fal- 
der sammen  med  det  tungusiske  Kaftan-Snits;  sandsynligvis  har  disse 
to  Dragtformer  fra  første  Færd  af  hørt  sammen  og  udviklet  og  udbredt 
sig  sammen. 

Den  hos  Lapperne  forekommende  Brystdug,  der  vokser  i  Størrelse 
sydefter  med  Pelsens  tiltagende  Opslidsning,  staar  sandsynligvis  ikke  i 
nogen  direkte  Forbindelse  med  Tunguser-Brystdugen,  men  maa  snarere 
antages  at  have  udviklet  sig  i  Lapland,  nødvendiggjort  ved  Opslids- 
ningen  af  Pelsen.  Forøvrigt  er  denne  Brystdug  ikke  af  Skind,  men 
altid  af  Tøj. 


V. 

GENITALBEKLÆDNINGEN 


A.     Trekantet  Forklæde 

EN  af  Genitalbeklædningens  ældste  Typer  er  uden  Tvivl  det  tre- 
,  kantede  Skamhylle  eller  diminutive  Forklæde,  det  har  en  over- 
ordentlig vid  geografisk  Udbredelse,  fortrinsvis  hørende  til  Kvindedragten, 
Bedst  kendt  er  Bakairi-Kvindernes  Uluri  *),  men  lignende  Former  kendes 
fra  mange  sydamerikanske  Folk  og  fra  nogle  afrikanske  og  enkelte 
sydøstasiatiske.  Et  Uluri-lignende  Klædningsstykke  bares  af  Slavinder 
i  det  gamle  Ægypten  ^),  og  paa  forhistoriske  Menneskefigurer  fra  Syd- 
europas Bronzealder  betegnes  Skødregionen  ofte  ved  en  trekantet 
Figur,  som  fremkalder  Forestillingen  om  et  trekantet  Forklæde.  ^)  — 
Ogsaa  i  det  arktiske  Omraade  finder  vi  denne  meget  gamle  Type  re- 
præsenteret. 

Tavle  XI,  1  (1870.  20,  HHM.)  er  et  ejendommeligt  Skamhylle,  som 
bruges  af  ostjakiske  Kvinder.  Det  omtales  af  Ahlquist*)  under  det 
o.stjaki.ske  Navn  i'on^p  og  af  Pal  las  ^)  under  Betegnelsen  Worop.  Det 
bestaar  af  et  Bælte  af  tre  Læder-Strimler,  et  bredere  i  Midten  og  to 
smallere,  .som  knyttes  bagtil.  Fra  Bæltets  Midte  udgaar  et  timeglas- 
formet  Baand  af  Birkebark  (i  et  andet  Eksemplar  af  Læder),  to  Lag, 
sammensyede  med  Senetraad.  Det  øverste  brede  Parti  af  dette  Baand 
er  bestemt  til  at  dække  Genitalia,  det  smalle  Parti  gaar  ind  mellem 
Benene,  og  den  nederste  Ende  af  Baandet  forbindes  bagtil  med  Bæltet. 


')  V.  d.  Steinen.  S.  194. 

^)  Rosenberg.  Taf.  2. 

«)  Hoernes:  Urgeschichte  der  bildenden   Kunst.  Fig.  30,  39,   133,   134,  T.  III. 

*)  Ahlquist.  S.  160.  Fig.  30. 

^)  Pallas:  Reise.  III.  S.  42. 

De  ostjakiske  Kvinder  anvender  dette  Bind  efter  Pubertetens  Indtræden; 
de  dækker  Kønsaabningen  med  en  Tot  fint  skrabet  Vidjebark,  der 
holdes  paa  Plads  af  vorup. 

Muligvis  har  vorup'en  i  tidligere  Tid  ogsaa  været  anvendt  af  sa- 
mojediske Kvinder,  skønt  den  i  nyere  Tid  skal  være  ukendt  her.  I 
hvert  Tilfælde  synes  det  at  fremgaa  af  en  Ytring  hos  en  F'orfatter,  der 
i  Slutningen  af  det  17.  Aarh.  har  været  i  Archangelsk,  at  de  vest- 
samojediske Kvinder  bar  et  Klædningsstykke  af  denne  Type  ^). 

Ogsaa  de  karntschadalske  Kvinder  har  baaret  et  Klædningsstykke 
af  Vorup-Typen;  ifølge  Steller  brugte  de  under  Menstruationen  — -  og 
undertiden  udenfor  denne  Periode  —  at  anbringe  en  Tot  fint  kæmmet 
Stargræs  i  Kønsaabningen  og  fastholde  med  »ein  Gurtel,  der  in  der 
Mitte  zwischen  den  Beinen  weggehet,   von  Hasenfellen.«  ^) 

Ogsaa  hos  de  amerikanske  Arktikere  findes  Skamhyller  af  denne 
Type.      Holm    beskriver  de  af  østgrønlandske  Kvinder  anvendte   »natit« 

saaledes:    »I  Hjemmet  bruges alene  et  trekantet  Stykke  Skind, 

som  dækker  Kønsdelene  og  holdes  paa  Plads  ved  Remme  over  Hof- 
terne«. ^)  I  Virkeligheden  har  Kvinde-natit'en  netop  Karakter  af  at 
være  et  trekantet  Forklæde,  der  .sammen  med  de  til  Fastbindingen 
nødvendige  Remme  er  blevet  et  Slags  diminutiv  Brog;  det  ligger  nær 
at  formode,  at  den  har  udviklet  sig  af  en  Form  som  den  ostjakiske 
Vorup  eller  det  kamtschadalske  Hareskindsbind.  Tavle  XI,  2  (18,  424, 
KUM.)  viser  Kvinde-natit'en;  den  be.staar  af  »et  trekantet  Forklæde«, 
et  Stykke  Sælskind,  bredt  fortil,  afsmalnet  bagtil,  forbundet  mediant 
for  og  bag  med  et  Bælte  af  fem  sammensyede  smalle  Sælskindsstrimler, 
prydet  med  Læderfrynser.  I  Modsætning  til  Mands-natit'en  og  alle 
andre  eskimoiske  Brog  Former,  der  altid  bestaar  af  to  symmetriske 
Halvdele,  forbundne  ved  en  median  Søm,  mangler  Kvinde-natit'en  i 
de  fleste  Tilfælde  en  saadan  Midtsøm;  dette  turde  hidrøre  fra,  at  den 
har  en  anden  Oprindelse  end  disse.  At  Kvinde-natit'en  dog  i  enkelte 
Tilfælde  er  forsynet  med  en  median  Søm,  der  endog  kan  være  markeret 
ved  Indlæg  af  forskelligfarvet  Skind,  skyldes  utvivlsomt  en  senere  Efter- 
ligning af  Snittet  i  de  andre  Brog- Former,  maaske  overført,  fordi  det 
giver  Lejlighed  til  rigere  Ornamentering. 

Da  den  østgrønlandske  Kvinde-natit  saaledes  indtager  en  Sær.stilling 
indenfor  de  eskimoiske   Brog-Former,    vil   det  have  Interesse  at  under- 


')  Sieweria.  S.  62. 

■'')  Steller.  S.  81   og  348. 

■•')  Holm.  S.  64.  Tavle  XXII. 

søge,  om  der  findes  andre  Spor  af  det  trekantede  Forklæde  i  det  nord- 
ligste Amerika.  Jeg  tror  at  kunne  paapege  saadanne  Spor  fra  den 
vestlige  Del  af  det  eskimoiske  Omraade. 

Fig.  1  (536,  2,  PAM.),  en  siddende  Kvindefigur,  skaaret  i  brunt  Træ, 
skal  ifølge  Museumskataloget  være  hjembragt  fra  Øen  Kadjak  af  Urey 
Lisiansky,  der  i  Aarene   1803—1806  foretog  en  Jordomsejling.    Figuren 


Fig.  1. 


bærer  de  for  Konjag-  og  Aleut-Kvinderne  ejendommelige  Gennembo- 
ringer af  Ørets  Rand;  mærkeligt  er  det,  at  den  i  Stedet  for  de  tradi- 
tionelle to  Gennemboringer  af  Underlæben  har  tre,  men  ifølge  Holmberg  •) 
kunde  Kvinderne  paa  Kadjak  dog  have  indtil  6  Huller  i  Læben.  Mere 
besynderligt  er  det,  at  en  Haarfletning  er  malet  midt  ned  ad  Ryggen, 
skønt  Konjaginderne  skal  have  baaret  Haaret  i  en  Knude  paa  Bag- 
hovedet. Antagelig  er  dog  Figurens  Herkomst  rigtig  angivet,  da 
Lisiansky  ^)    netop    omtaler,    at    der   paa  Kadjak   udskæres   Figurer,  og 


')  Holmberg.  S.  82. 

2)  Lisiansky.  S.  207  og  PI.  III. 

afbilder  et  Par  Eksempler  paa  saadanne  Arbejder.  Over  Bryst  og 
Skuldre  af  den  i  Fig.  1  fremstillede  Kvindefigur  er  der  med  sort  Farve 
(Grafit?)  malet  det  af  Eskimoer  almindeligt  baarne  Amuletbaand,  om 
Livet  et  Bælte  og  Baand  om  Anklerne;  mest  bemærkelsesværdigt  er 
imidlertid  det  paamalede  trekantede  Genitalklæde,  for  hvis  Skyld  Figuren 
her  er  afbildet.  Desværre  er  Fremstillingen  ikke  .saa  fuldstændig,  at 
man  kan  danne  sig  en  Forestilling  om,  hvorledes  dette  Klædningsstykke 
har  været  fastgjort;  men  det  synes  dog  at  have  været  af  natit-  eller 
maaske  snarere  af  vorupFormen. 

Martin  Sauer  ^)  siger,  at  Beboerne  paa  Kadjak  var  klædt  som  dem 
paa  Unalaska,  og  om  Kvinderne  paa  sidstnævnte  0  meddeler  han,  at 
deres  Dragt  er  en  Parka  (Pelsskjorte)  samt  Armbaand  og  Ankelbaand 
af  Sælskind,  and  this  is  all  their  dress«.  Ogsaa  Saritschew  ^)  siger 
om  Aleut-Kvinderne,  at  de  ikke  bære  andre  Klæder  end  en  Parka,  og 
endog  gaar  barfodede  (i  Juni  Maaned).  Det  synes  heraf  at  fremgaa,  at 
Kvinderne  paa  Kadjak  og  Aleuterne  ikke  har  baaret  Brog  —  og  netop 
derfor  er  det  ingenlunde  usandsynligt,  at  de  kan  have  baaret  et  natit- 
eller  vorup-lignende  Skamhylle,  saaledes  som  det  synes  at  fremgaa  af 
den  afbildede  Figur. 

Maaske  har  ogsaa  Mændene  i  dette  Omraade  baaret  det  trekantede 
Forklæde.  F'ig.  2  (261,  e,  PAM.)  er  en  staaende  mandlig  Figur,  skaaret 
i  Træ.  Ifølge  Kataloget  skal  den  være  hjembragt  fra  Eskimoerne  af 
Zoologen  Wosnessenskij,  der  fra  1840—1849  opholdt  sig  paa  Sibiriens 
Østkyst  og  i  det  russiske  Nordvest-Amerika;  nærmere  Stedsbestemmelse 
savnes.  Figuren  er  meget  groft  udskaaret  og  bestaar  kun  af  Hoved, 
med  opadvendt  Ansigt,  og  Underkrop  med  Ben.  Underansigtet  er 
malet  sort,  den  udstrakte  Tunge  er  rød.  Genitalia  er  tydeligt  angivet, 
men  dækkes  af  et  trekantet  Forklæde  af  hvidt  Sæl-Læder,  holdt  oppe 
ved  en  Hoftesnor  af  utvunden  Senetraad,  .som  er  trukket  gennem  to 
Huller  i  Forklædets  øvre  Rand.  Det  er  dette  Klædsningsstykke,  som 
her  har  Interesse.  Den  Mulighed  kan  jo  tænkes,  at  Figuren  er  gjort 
af  en  Eskimo,  som  har  faret  med  et  europæisk  Skib  og  set  tropiske 
Folkeslag;  men  dette  er  dog  højst  usandsynligt.  Langt  rimeligere  er 
den  Formodning,  at  et  trekantet  Forklæde,  omtrent  som  det,  Figuren 
bærer,  har  været  mandlig  Husdragt  hos  Aleuterne  eller  hos  en  eller 
anden  Eskimo-Stamme  i  Nordvest-Amerika. 

Desværre   omtales   et   saadant    Klædningsstykke   ikke  i  Litteraturen. 


')  Sauer.  S.  155. 

'»)  Saritschew.  II.  S.  18. 

Det  eneste  mig  bekendt  Tilfælde,  hvor  det  nævnes,  at  Eskimoer  bærer 
et  Forklæde,  er  hos  Lisiansky  ^),  der  siger  om  Mændene  paa  Kadjak, 
at  de  »bærer  Bælter  omkring  deres  Legemer,  med  et  firkantet  Stykke 
eller  Forklæde  naaende  til  midt  paa  Laaret«.  Men  det  fremgaar  ikke 
klart  om  dette  Forklæde  blev  baaret  paa  det  blotte  Legeme  indenfor 
Parka'en  eller  udvendig  paa  denne. 

Mændene  paa  Kadjak  og  Aleuterne  andvendte  lejlighedsvis  Brog, 
skønt  de  gamle  Forfattere  ofte  undlader  at  nævne  dette  Klædnings- 
stykke, naar  de  beskriver  Dragten.  Indendørs  og  paa  Søen  var  de  uden 
Brog-   Martin  Sauer  siger  om  Mændene  paa  Unalaska:   »I  deres  Baidarer 

eller  i  deres  Hytter  anvender  de  hverken  Buk- 
ser eller  Støvler.«  ^)  Den  Tanke  ligger  da  ikke 
fjern,  at  de  maaske  har  baaret  et  Skamhylle. 

Hos  Aleuternes  Naboer,  Kamtschadalerne, 
bar  ikke  alene  —  som  ovenfor  nævnt  —  Kvin- 
derne, men  ogsaa  Mændene  et  Slags  Skam- 
hylle.  Dette  var  ganske  vist  ikke  det  trekan- 
tede P'orklæde,  men  muligvis  en  af  dette  ud- 
viklet Form.  Steller  meddeler,  at  de  kamt- 
schadalske  Mænd,  naar  de  forrettede  det  dem 
paahvilende  huslige  Arbejde,  ikke  bar  anden 
Dragt  end  en  kapselformig  Genital- Beklædning 
af  Skind,  foran  og  bagtil  fæstet  ved  Hofte- 
snoren^);  aabenbart  har  dette  Klædningsstykke 
mindet  om  de  forskellige  »Penis-Hylstre«,  der  anvendes  af  Bantu-Folk, 
melanesiske  og  sydamerikanske  Stammer  —  for  ikke  at  tale  om  Renais- 
sancetidens  europæiske  Mandsdragt.  I  følge  Georgi  bares  det  omtalte 
kamtschadalske  Skamhylle  ved  Sommertid  ogsaa  i  det  frie,  paa  Jagt 
eller  Fiskeri,   i  Stedet  for  Brog.  *) 


Fig.  2. 


B.     Breechcloth. 

Hos  de  nordamerikanske   Indianere  havde  den  saakaldte  assian  eller 
breechcloth    en    vid    Udbredelse    som    Genital-Beklædning;    den    var    et 


')  Lisiansky   S.   194.   Dall.  der  ogsaa   meddeler,  at  Mændene   paa  Kadjak   bar   Forklæde, 
har  antagelig  denne  Oplysning   fra   IJsianskys   Bog  (Dall:  Alaska.  S.  402). 
-)  Sauer.  S.  156. 
»)  Steller.  S.  313. 
*)  Georgi:  Rusland.  S.  336. 

temmelig  bredt  Stykke  Skind  eller  Tøj,  trukket  mellem  Benene  og 
holdt  oppe  fortil  og  bagtil  ved  Hjælp  af  Hoftesnoren  —  altsaa  en 
Type  forskellig  fra  det  trekantede  Forklæde,  selv  om  det  maaske  kan 
tænkes,  at  den  er  udviklet  af  dette.  Som  det  senere  skal  vises,  har 
breechcloth-Typen,  hvis  Udbredelse  er  meget  stor,  ogsaa  udenfor  Amerika, 
haft  væsentlig  Betydning  for  Udviklingen  af  Brog-Formerne  i  det  nord- 
lige Asien.  Derimod  savnes  denne  Type  i  det  eskimoiske  Omraade  og 
har  været  ganske  uden  Indflydelse  paa  de  eskimoiske  Brog-Formers  Ud- 
vikling. Det  er  i  denne  Forbindelse  ikke  uden  Interesse,  at  breechcloth- 
Typen  ogsaa  har  været  ukendt  hos  nogle  af  Eskimoernes  indianske 
Naboer,  de  nordlig  og  vestlige  Déné-Stammer. 

Mackenzie  beskriver  breechcloth  fra  de  nordlige  Algonkin-Stammer 
(Knisteneaux-Indianerne,  boende  i  Labrador  og  i  Landet  syd  for  Hud- 
son  Bay  og  -syd  for  Chepewyan-Omraadet. ')  Ogsaa  Chepewyans  (en 
Déné-Stamme,  ifolge  Mackenzie  mellem  60°  og  65"  n.  Br.,  100°  og 
110°  V.  L.  f.  Gr.)  anvender  breechcloth.^)  Derimod  omtaler  Mackenzie 
ikke  nogen  breechcloth  hos  Slave-  og  Dogrib-Indianerne,  som  han  traf 
ved  Mackenzie  river  under  65  Va  °  n.  Br.,  skønt  han  i  øvrigt  beskriver 
deres  Dragt'').  Om  en  anden  Déné-Stamme  under  ca.  67  'Aj  °  n.  Br. 
nær  Mackenzie-Flodens  Munding  meddeler  han,  at  der  bæres  saa  lange 
Leggings,  at  hvis  de  foroven  blev  forbundne  med  hinanden,  vilde  man 
kunne  kalde  dem  Bukser;  iøvrigt  nævnes  ikke  nogen  Art  af  Skamhylle.  *) 
—  Om  en  Déné  Stamme,  som  Mackenzie  traf  ved  Peace-river  under 
ca.  55  n.  Br.,  (»Rocky  Mountain  Indians«),  siger  han  udtrykkelig,  at  Mændene 
ikke  bærer  nogetsomhelst  Skamhylle,  og  Kvinderne  et  Forklæde  ^)  — 
De  vestlige  Dénéer,  Carrier  Stammen  og  dens  Naboer,  har  ifølge  Morice 
først  i  nyere  Tid  antaget  Brugen  af  breechcloth,  rimeligvis  som  Følge 
af  Samkvem  med  hvide  Handlende.  Paa  Harmons  Tid  havde  Brugen 
af  breechcloth  endnu  ikke  fæstnet  sig;  »den  ene  Dag  ser  man  det 
baaret  paa  sit  rigtige  Sted,«  siger  Harmon,  »den  næ.ste  Dag  maaske 
paa  Hovedet,  og  den  tredie  omkring  Halsen.«  Endnu  kan  man,  siger 
Morice,  træffe  gamle  Mænd  af  Carrier-Stammen  og  dens  Nabostammer 
aldeles  nøgne.  *")    Kvinderne  hos  de   vestlige   Dénéer   bar  i  Alm.  et  For- 


')  Mackenzie.  S.  XCIII. 

2)  Ibid.  S.  CXX. 

•'')  Ibid.  S.  36. 

*)  Ibid.  S.  48. 

■')  Ibid.  S.  205. 

®)   Morice.   Anthropos.  II.  S.  9. 

klæde,  men  ingen  breechcloth.  —  Hos  Slave-  og  Dogrib-Indianerne  bar 
Kvinderne  et  meget  diminutivt  Forklæde  *)  —  Hos  de  nordvestlige 
Dénéer,  Loucheux-  eller  Kutchin  Indianerne,  bærer  saavel  Mænd  som 
Kvinder  et  Slags  Brog,  en  ret  højt  udviklet  Type,  som  nedenfor  vil 
blive  omtalt  nærmere  (Side  147);  her  vil  jeg  blot  bemærke,  at  den 
lige  saa  lidt  som  de  eskimoiske  Broge  har  nogen  udviklingshistorisk 
Forbindelse  med  breechcloth-Typen.  —  Hos  Koloscherne  paa  Nordvest- 
kysten bar  Kvinderne  et  Frynseforklæde.  Mændene  gik  ifølge  enkelte 
Rejsende  med  breechcloth,  ifølge  andre  ganske  uden  Skamhylle. 

Det  viser  sig  altsaa,  at  breechcloth-Typen  savnes  hos  Eskimoerne 
og  Aleuterne,  og  at  meget  taler  for,  at  den  ogsaa  har  manglet  hos 
nogle  af  deres  nærmeste  amerikanske  Naboer.  I  det  hele  taget  findes 
et  simpelt  Genitalklæde  af  breechcloth-Typen  mærkeligt  nok  ikke  inden- 
for arktisk  Omraade  —  naar  undtages,  at  der  i  den  tschuktschiske  og 
korjakiske  Combination-formede  Barnedragt  (Tavle  XIII,  5)  indgaar  et 
Genitalklæde  af  breechcloth-Type  (jvf.  Side  210).  Breechcloth-Genital- 
klædet  maa  antages  at  være  en  forholdsvis  ny  Type,  der  —  bortset 
fra  den  nævnte  Undtagelse  —  først  i  sin  højere  udviklede  Form,  som 
Brog,  har  naaet  ind  i  det  arktiske  Omraade. 

Derimod  er  det  trekantede  Forklæde  en  ældgammel  Type  og  har  i 
ret  uudviklet  Skikkelse  naaet  længere  mod  Nord  end  nogen  anden  af 
Genitalbeklædningens  primitive  Former  '^) ;  og  dog  har  denne  Form 
ikke  haft  nogen  —  eller  i  hvert  Fald  kun  højst  ubetydelig  —  Indfly- 
delse paa  Udviklingen  af  de  arktiske  Brog- Former.  Højest  er  den 
naaet  i  den  ret  isolerede  østgrønlandske  Kvindenatit. 


C.     Legging-Brogen. 

Ifølge  min  Teori,  som  i  det  efterfølgende   vil   blive  begrundet,   hører 
de   arktiske   Brog- Former    til    to    Hovedtyper,    af  hvilken   den   ene   maa 


')  Mackenzie.  S.  36. 

^)  En  anden  ældgammel  Type,  der  maaske  kan  henregnes  til  Genitalbeklædningen, 
men  dog  har  været  ganske  uden  Betydning  for  Klædedragtens  Udvikling,  træffes  hos 
Eskimoerne  i  Alaska.  Woldt  anfører  efter  Kaptajn  Jacobsen,  at  Eskimoerne  ved  Badning 
binder  en  Traad  om  Penis  —  en  Skik,  som  har  sine  Paraleller  hos  mange  tropiske  Folk 
(Z.  f.  Ethn.  XVII.  1885.  S.  575.) 

antages  at  være  opstaaet  af  Leggings  (maaske  i  nogle  Tilfælde  i  For- 
bindelse med  det  trekantede  Forklæde),  medens  den  anden  maa  være 
udviklet  af  et  Genitalklæde  af  breechcIoth-Typen.  Den  første  af  disse 
Hovedtyper  er  eneraadende  i  det  arktiske  Amerika  og  findes  endvidere 
repræsenteret  i  Nordeuropa;  den  anden  Type  har  udbredt  sig  over 
Omraadet  fra  det  nordlige  Lapland  til  Tschuktscherhalvoen. 

Den  første  af  disse  Hovedtyper  har  indenfor  det  arktiske  Omraade 
sin  største  Udbredelse  og  Formrigdom  i  Amerika.  —  Medens  der  for 
Pelsskjorternes  Vedkommende  viste  sig  en  vis  Modsætning  mellem  den 
ostlige  og  den  vestlige  Del  af  det  eskimoiske  Omraade,  er  det  næppe 
muligt  at  gennemføre  en  lignende  Betragtning  med  Hensyn  til  Brog- 
Formerne.  Ganske  vist  findes  der  mod  Øst  ejendommeligt  udviklede 
Broge,  hørende  til  Mandsdragten,  som  udmærker  sig  ved  at  være  saa 
korte  i  Livet,  at  den  øvre  Rand  hviler  paa  Trochanter.  Men  bortset 
fra  disse  særegne  Former  (og  fra  den  allerede  behandlede  østgrønlandske 
Kvinde-natit)  synes  der  —  at  dømme  efter  det  mig  bekendte  Materiale 
—  at  herske  en  meget  betydelig  Overensstemmelse  mellem  de  for- 
skellige Provinser.  Særlig  almindelig  forekommende  i  den  vestlige  Del 
af  Omraadet  er  en  ejendommelig  Type,  bestaaende  af  en  Kombination 
af  Brog  og  Strømper  (eller  Støvler);  men  denne  kan  paavises  endog 
saa  langt  mod  Øst  som  i  Vestgrønland  (her  ganske  vist  kun  gennem 
ældre  Litteratur). 

Som  et  Eksempel  paa  det  typiske  eskimoiske  Brogsnit  kan  tjene 
den  af  Murdoch  beskrevne  Mands- Yderbrog,  af  Rensdyrskind  fra  Point 
Barrow  (jvf.  Snitmønstret  Tavle  XI,  3).  Hver  af  Brogens  symmetriske 
Halvdele  bestaar  af  et  indvendigt  (d)  og  et  udvendigt  (ab)  Stykke; 
mediant  fortil  mellem  Kanterne  e  af  de  to  »Ben«  er  indsat  en  Kile, 
gjort  af  fem  smaa  Stykker  Skind.  ^) 

Dette  Snit  er  typisk  eskimoisk.  Næsten  alle  eskimoiske  Broge  be- 
staar af  to  Halvdele,  forenede  ved  en  Midtsøm.  Hertil  kommer  under- 
tiden, saaledes  som  her  hos  Point  Barrow-Eskimoerne,  en  fortil  indsat 
Kile,  der  dækker  Skamdelene.  Man  kan  vanskeligt  frigøre  sig  for  den 
Tanke,  at  Brogens  Udviklingshistorie  er  at  læse  i  dette  Snit:  de  to 
Halvdele,  beklædende  hver  sit  Ben,  maa  oprindelig  have  været  løse 
Leggings.  Om  Dénéerne  nær  Mackenzie-Flodens  Munding  siger  Mackenzie: 
»If  their  leggings  were  made  with  waistbands,  they  might  with  great 
propriety    be    denominated    trovvsers;«  ^)    utvivlvsomt   er   det   eskimoiske 


')  Murdoch.  S.  125-126. 

*)  Mackenzie.  S.  48  og  S.  205 

Brogsnit  opstaaet  derved,  at  et  Folk  tvunget  af  det  arktiske  Klima, 
har  foretaget  den  meget  simple  Forbedring  at  sy  de  to  Leggings 
sammen  til  en  Brog.  —  Hvorledes  maa  da  den  trekantede  Kile  opfattes, 
som  er  anbragt  fortil  mellem  Brogens  Halvdele?  Rimeligvis  er  den 
netop  det  trekantede  Forklæde,  hvis  formodede  Eksistens  hos  Eski- 
moerne omtales  ovenfor,  og  som  genfindes  i  den  østgrønlandske  Kvinde- 
natit.  Den  eskimoiske  Brog  skal  altsaa  efter  denne  Antagelse  være 
opstaaet  ligefrem  ved  en  Sammensyning  af  Leggings  indbyrdes  og 
med  det  trekantede  Forklæde.  — Jeg  vil  anvende  Betegnelsen  >->Leggtng- 
Brog'.'-   om  denne  Hovedtype. 

Meget  ofte  er  dog  Eskimo- Brogens  to  Halvdele  umiddelbart  for- 
bundne, uden  nogen  i  Skridtet  indsat  Kile.  Maaske  beror  dette  paa 
en  Simplificering  af  det  oprindelige  Snit;  Skridt-Kilen  er  ikke  nødvendig 
for  at  give  Brogen  den   rigtige  Form. 

Tavle  XI,  4  (593,  3,  PAM.)  er  en  Brog  fra  Aglemiuterne  ved 
Kuskokvim-Floden;  den  er  bestemt  for  en  Mand  til  Vinterbrug.  Mate- 
rialet er  Renskind;  Snittet  fremgaar  af  Figuren  —  det  ses,  at  Brogen 
bestaar  af  to  symmetriske  Halvdele,  forenede  ved  en  Midtsøm,  uden  nogen 
Skridtkile.  Forsiden  af  hvert  »Ben«  bestaar  af  Skindet  (Bellingen)  af 
et  af  Renens  Forben  med  vedhængende  Stykke  af  det  forreste  Bug- 
skind; Bagsiden  er  derimod  en  af  Renens  Bag-Bellinger  med  et  ved- 
hængende Stykke  af  det  bageste  Bugskind.  Den  ejendommelige  Haar- 
knude  fra  Indersiden  af  Renens  Bagben  kommer  derved  til  at  sidde  paa 
Buksebenets  Inderside.  Udvendig  er  der  indsat  en  Stribe  af  mere 
langhaaret  Bugskind;  og  foroven  bagtil,  hvor  Brogen  som  sædvanligt 
er  højere  end  fortil,  er  den  øget  med  nogle  Skindstykker.  I  Hoved- 
sagen bestaar  altsaa  denne  Brog  af  Skindet  af  en  Rens  For-  og  Bag- 
ben med  de  tilstødende  Dele  af  Bugskindet,  saaledes  at  Forbellingerne 
danner  Brogens  Forside,  Bagbellingerne  dens  Bagside.  —  Den  temmelig 
kortlivede  Brog  holdes  oppe  ved  Hjælp  af  en  Løbegang  foroven ;  Løbe- 
snoren er  en  treflettet  Senesnor,  der  knyttes  fortil.  Dette  er  overalt  i 
det  arktiske  Omraade  den  almindelige  Maade  hvorpaa  Brogen  holdes 
oppe;  og  man  tager  næppe  fejl  ved  at  opfatte  denne  Løbesnor  som 
identisk  med  den  Hoftesnor,  der  oprindelig  har  baaret  Genitalklæde 
og  Leggings  ^).  —  I  Brogens  Sidesomme  er  der  indsyet  Skindfrynser, 
en    meget    almindelig    Dragt-Prydelse    hos    Eskimoerne  Syd   for    Yukons 


')  Tschuktscherne  bærer  endnu  en  ekstra  Hoftesnor,  noget  ovenfor  Løbesnoren  (se 
Bogoras:  The  Chukchee.  Fig.  90  og  PI.  XIV).  En  lignende  Hoftesnor  bæres  af  de  to  unge 
Chalcha   Mongoler,  som   er  afbildede   her   Fig,  3. 


143 

Munding-.  —  Fra  Halvøen  Alaska,  fra  Aglemiuterne,  findes  i  PAM.  og 
HHM.  en  betydelig  Samling  af  Broge  af  dette  Materiale  og  næsten 
samme  Snit;  dog  er  de  fleste  noget  højere  i  Livet,  navnlig  bagtil. 
Disse  Broge  udmærker  sig  ved  en  overordentlig  rig  Udsmykning;  de 
vigtigste  Sømme  er  prydede  med  indsyede  Frynser,  udskaarne  i  Skind 
og  forsynede  med  vedhængende  Søpappegøje-Næb,  som  ved  Bevægelse 
frembringer  en  stærk  Raslen. 

Som  Eksempel  paa  en  Mands-Brog  fra  Centraleskimoerne  kan  tjene 
Tavle  XI,  7  (15,800,  HHM.),  fra  Netchillik- Eskimoerne.  Materialet  er 
Renskind,  Haarsiden  vendende  udad  (det  er  en  Yderbrog).  Som  det 
ses  af  Figuren,  bestaar  ogsaa  denne  Brog  af  to  symmetriske  Halvdele, 
forbundne  ved  en  Midtsøm.  Der  er  ikke  her  indsat  nogen  Skridtkile. 
Haarretningen  vender  nedad  paa  Brogens  Overdel ;  paa  den  nedre  Del 
af  »Benene«  er  Haarretningen  horisontal.  Nederst  er  en  6  cm  bred 
Bort  af  hvidt  Renskind,  kantet  med  en  Va  cm  bred  Kant  med  Haar- 
siden indad.  Løbegangen  foroven  er  af  tyndt  Bugskind;  den  treflettede 
Senesnor  gaar  bagtil  gennem  to  Aabninger,  men  knyttes  rimeligvis  for- 
til. —  I  Hovedsagen  synes  dette  at  kunne  gælde  som  Type  for  de 
centraleskimoiske  Mandsbroge;  dog  anvender  de  nordlige  Stammer  i 
Baffinland  ikke  den  brede  Bort  med  horisontal  Haarretning.  ') 

I  en  stor  Del  af  det  centraleskimoiske  Omraade,  navnlig  hos  Stam- 
merne ved  den  nordvestlige  Del  af  Hudsonsbugten  og  ved  Gulf  of 
Boothia,  bærer  Kvinderne  en  Brog,  som  naar  til  Knæet  og  rimeligvis 
i  Henseende  til  Snit  stemmer  temmelig  nøje  overens  med  Mændenes. 
Det  samme  gælder  Akudnirmiut-Stammen  ved  Davis-Strædet.  ^)  En 
anden  Type  er  derimod  fremherskende  i  Kvindedragten  fra  Cumberland 
sound  mod  Syd  til  Hudsonsstrædet  og  mod  Vest  til  Southampton  Is- 
land; her  bæres  af  Kvinderne  en  meget  kort  Brog,  der  kun  dækker 
den  øverste  Del  af  Laaret  og  hvortil  slutter  sig  et  Par  korte  Leggings, 
som  holdes  oppe  ved  Hjælp  af  Snore,  der  gaar  til  Brogens  øvre  Rand.  ^) 
Parry  omtaler  denne  Kombination  af  Brog  og  Legging  fra  BafKinlands 
Østkyst  saa  langt  mod  Nord  som  70°  20',  hvor  han  traf  sammen  med 
Eskimoer  paa  sin  første  Rejse.  *)  Ifølge  Parry  bærer  Kvinderne  her 
en  diminutiv  Brog,  i  Reglen  af  Renens  Bugskind,  kun  dækkende  den 
øverste  Trediedel  af  Laaret,  og  i  Tilslutning  hertil  Leggings,   som  naar 


')  lioas.  I.  s.  554 

o  Ibid.  S.  556. 

^)  Boas.  II.  S.  49  og  54. 

^)  Parry.  S.  283. 

fra  Brogens  nedre  Rand  til  lidt  nedenfor  Knæet  og  holdes  paa  Plads 
ved  en  Snor,  der  er  knyttet  til  Brogens  Overkant,  I  mildt  Vejr  hæn- 
ger disse  Leggings  dog  saa  lavt,  at  den  største  Del  af  Laaret  er 
blottet. 

Det  ses  heraC  at  løse  Leggings  ikke  er  ganske  ukendte  indenfor  det 
eskimoiske  Omraade,  et  Forhold,  der  tjener  til  at  støtte  den  ovenfor 
fremsatte  Antagelse,  at  Eskimoernes  Forfædre  har  baaret  Leggings,  og 
at  Brogen  har  udviklet  sig  af  disse. 

Den  i  Forbindelse  med  Leggings  anvendte  korte  Brog  maa  antages 
at  være  af  lignende  Snit  som  de  korte  Broge,  der  kendes  fra  den 
polareskimoiske  og  den  vestgrønlandske  Kvindedragt. 

Hos  Polareskimoerne  ved  Smith  Sound  bærer  Kvinderne  en  Brog,  som 
ifølge  Steensbys  Beskrivelse  kun  er  ca.  10  cm  lang,  saa  at  den  lige 
dækker  det  øverste  af  Laarene.  Som  Regel  anvendes  to  Blaaræve- 
skind  til  en  saadan  Brog  ^),  og  en  Undersøgelse  af  Snittet  viser,  at 
den  bestaar  af  to  symmetriske  Halvdele,  forbundne  med  en  median 
Søm. 

Tavle  XI,  5  (957,  17,  PAM.)  er  en  K^^indes  Inderbrog,  af  Sælskind, 
fra  Polareskimoerne.  Skønt  Formen  er  meget  afvigende  fra  de  be- 
skrevne vesteskimoiske  Broge,  ses  dog  i  Snittet  stor  Ovensstemmelse, 
ja  i  Virkeligheden  en  Gentagelse  af  det  af  Murdoch  beskrevne  Brog- 
Snit  fra  Point  Barrow.  To  symmetriske  Halvdele  er,  som  det  fremgaar 
af  Tegningen,  forbundne  ved  en  Midtsøm,  og  dertil  kommer  en  —  i 
dette  Tilfælde  temmelig  kort  —  Skridtkile,  indsat  mediant  fortil  (i 
nogle  Tilfælde  mangler  denne  Kile  helt).  Brogens  øvre  Rand  er  kantet 
med  Semslæder,  og  Aabningerne  for  Benene  er*  forsynede  med  en 
smal  Styrkekant  af  Sælskind.  Bagtil,  hvor  Brogen  er  noget  sammen- 
lappet,   naar  den  som  sædvanlig  højere  op  end  fortil. 

En  Ytring  hos  Cranz  kunde  tyde  paa,  at  vestgrønlandske  Kvinder 
paa  hans  Tid  har  baaret  et  Klædningsstykke,  lignende  den  østgrøn- 
landske Kvinde-natit:  »Sie  tragen  Beinkleider,  und  unter  dcnselhen  einen 
Gnrt.(f.  ^)  Cranz  har  dog  aabenbart  paa  dette  Punkt  gjort  sig  skyldig  i 
en  af  de  mange  Fejltagelser,  som  Glahn  protesterer  imod.  »Derimod 
have  de  virkeligen  smaa  korte  Benklæder  under  de  større,«  skriver 
Glahn.  »Disse  bære  de  altid,  ja  endog  ligge  med  dem.  De  er  ge- 
meenligen  syede  af  meget  korthaarede  Reenskind  og  stærk  med  Bug- 
skind  udstafferede.      Pudenda   og   den  3die    Del   af  Laarene   er   alt   det, 


1)  Steensby.    S.  333. 
*)  Cranz     S.  184. 

de  skyvle. «  ')  Da  disse  smaa  Benklæder  er  hele  Kvindedragten  inden- 
for Huset,  er  de  meget  smukt  syede.  Glahn  stemmer  overens  med 
Hans  Egede  ^). 

I  Tavle  XI,  6  (uden  Num.  KNM.)  ses  et  Eksempel  paa  denne  gam- 
meldags, nu  ikke  længere  anvendte  vestgrønlandske  Kvinde-Inderbrog. 
Materialet  er  Renskind,  Haarsiden  vendende  ud.  Snittet  er  i  Hoved- 
sagen det  samme  som  i  den  polareskimoiske  Kvinde- Brog;  den  vigtigste 
Afvigelse  er  de  to  meget  deminutive  Bukseben.  Foroven  er  der  en 
Løbegang,   i  hver  Side  er  indlagt  Stribe  af  Skindmosaik. 

De  af  Kvinderne  i  Bafifinland  anvendte  Leggings  genfindes  ikke  i 
Grønland.  Hos  de  polareskimoiske  Kvinder  erstattes  de  af  meget  lange 
Støvleskafter,  i  Vestgrønland  er  de  aabenbart  erstattede  af  Yderbrogen. 

Som  allerede  tidligere  antydet,  har  Mandsbrogen  hos  Østeskimoerne 
udviklet  sig  paa  en  særlig  Maade.  Den  polareskimoiske  Mandsbrog, 
der  i  Reglen  gøres  af  Isbjørneskind,  naar  fra  Knæene  til  den  øvre  Del 
af  Laarene,  hvor  den  drages  sammen  ved  Hjælp  af  en  Løbesnor,  der 
saaledes  kommer  til  at  hvile  paa  Trochanter  major  paa  hver  Side.  ^) 
Steensby  gør  opmærksom  paa  den  praktiske  Betydning  af,  at  Brogen 
ikke  naar  højere  op;  Bøjninger  i  Leddet  mellem  Laar  og  Hofte  fore- 
gaar  som  Følge  heraf  uhindret,  hvilket  har  særlig  meget  at  sige  for  de 
eskimoiske  Mænd,  der  saa  ofte  maa  indtage  siddende  Stillinger,  navnlig 
i  Kajaken.  Som  Følge  af  denne  Ejendommelighed  ved  Polareskimoer- 
nes Brog,  lader  den  den  øvre  Del  af  Skamhaarspartiet  ubedækket, 
»thus  leaving  exposed  those  part,  which  in  civilised  countries  ar  shiel- 
ded  most  carefully«,  som  Kane  udtrykker  sig.*)  Maaske  er  det  netop 
denne  Omstændighed,  der  har  bevirket,  at  de  vestgrønlandske  Mænd 
samtidig  med  andre  Elementer  af  Civilisationen  har  maattet  antage 
europæisk  Brog-Snit,  i  hvert  Fald  bar  ogsaa  de  paa  Hans  Egedes  Tid 
en  Brog,  der  stemte  nøje  overens  med  Polareskimoernes.  »Deres 
Buxer  er  ganske  smaa  og  rekker  ikke  engang  over  Lænderne,  hvilket 
sker  for  at  være  dis  beqvemmere  til  at  komme  af  og  i  deres  smaa 
Baader.«^)  Paa  Tavlen  overfor  Pag.  93  har  Hans  Egede  afbildet  grøn- 
landske Mænd,  der  prøver  Kræfter  i  Brydning  og  derfor  bærer  Hus- 
dragt,   d.  e.   kun  Brog;    det  er  aldeles  øjensynligt,    at  Brogen  kun  naar 


1)  Glahn.    S.  190. 

«)  Hans  Egede.    S.  73. 

=•)  Steensby.    .S.  333. 

*)  E.  K.  Kane.   II.    S.  23. 

^)  Hans  Egede.    S.  72. 

til  Trochanter,  den  har  egentlig  slet  intet  »Liv«-Parti,  men  bestaar  kun 
af  et  Par  oventil  forenede  Bukseben. 

Den  østgrønlandske  Mands-natit  eller  Inder-Brog  afviger  fra  den 
polareskimoiske  og  ældre  vestgrønlandske  Mandsbrog  ved  kun  at  be- 
klæde den  øverste  Del  af  Laarene.  Men  paa  et  vigtigt  Punkt  stemmer 
den  overens  med  de  nævnte  Former,  idet  den  øverste  Rand  kun  naar  til 
Trochanter;  ')  man  kunde  maaske  tænke  sig  den  østgrønlandske  Mands- 
natit  opstaaet  ved  en  Forkortelse  af  »Benene«  i  den  gamle  vestgrønlandske 
eller  polareskimoiske  Mandsbrog.  Aarsagen  til  denne  Forkortning  kunde 
tænkes  at  ligge  i,  at  vedkommende  Klædningsstykke  fra  at  være  eneste 
Brog  er  gaaet  over  til  at  blive  Inder-Brog.  Østgrønlænderne  anvender 
nemlig,  naar  de  færdes  borte  fra  Hjemmet,  en  Yder- Brog.  —  Fra  den 
østgrønlandske  Kvinde-natit  afviger  Mands-natit'en  som  allerede  nævnt 
afgørende  ved  altid  at  have  en  median  Søm. 

De  østgrønlandske  natit'er  og  den  gamle  vestgrønlandske  Kvinde- 
natit  afviger  fra  andre  Inderbroge  ved  at  have  Haarsiden  vendende 
udad.  Netop  heraf  tør  man  slutte,  at  de  ikke  oprindelig  er  blevet  til 
som  Inderbroge,  men  først  er  blevet  dette  under  Udviklingens  Løb.  I 
Modsætning  hertil  er  de  hos  Centraleskimoerne  -)  og  ved  Point  Barrow  ^) 
forekommende  Inderbroge  at  opfatte  som  simple  Fordoblinger  af  Bro- 
gen,  og  de  vender  altid  Haarsiden  indad;  det  samme  gælder  forøvrigt 
de  i  Nordasien  forekommende  Inderbroge. 

Yderbrogene  i  Grønland  afviger  fra  de  tilsvarende  Inderbroge  ved 
at  beklæde  en  noget  større  Del  af  Legemet.  Tavle  XI,  9  (195e,  PAM.) 
er  en  vestgrønlandsk  Kvinde-Brog  af  brunt  Renkalveskind;  den  maa 
antages  i  det  væsentlige  at  stemme  overens  med  den  gammeldags 
Kvinde- Yderbrog.  Snittet  er  yderst  simpelt:  to  .symmetriske,  Legging- 
agtige  Halvdele  er  forbundne  ved  en  Midtsøm.  Endvidere  gaar  der  en 
Søm  langs  »Benene« s  Inderside  bagtil.  Der  er  ikke  indsat  nogen 
Skridtkile  mellem  de  to  Halvdele.  Foroven  er  der  en  Løbegang  af 
brunfarvet  Sællæder  og  forneden  Løbegange  af  rodfarvet  Sællæder. 
Langs  Forsiden  af  hvert  Bukseben  gaar  en  Bort  af  Skindmosaik. 

Medens  den  vestgrønlandske  Kvindebrog  naar  ned  til  Støvleranden, 
lige  over  Knæet,  er  derimod  den  østgrønlandske  Kvinde- Yderbrog  en 
Del  kortere,  som  det  fremgaar  af  Tavle  XI,  8  (6571,  KUM.)  og  lader 
derfor    en    betydelig  Del    af  Laaret    blottet.     Forøvrigt    er   Snittet,    som 


1)  Jvf.  Tavle  VII  hos  Holm  med  Fig.  68  og  69  hos  Steensby, 
^)  Boas.  I.    S.  554.     Amundsen.    S.  254. 
^)  Murdoch.    S.  126  —  127. 

det  fremgaar  af  Figuren,  ikke  i  noget  væsentligt  afvigende  fra  den  vest- 
grønlandske Kvindebrog. 

Den  østgrønlandske  Mands- Yderbrog ,  som  bæres  «i  Kajak,  paa 
Fangst  eller  naar  de  fjærne  sig  fra  Hjemmet*  *),  har  i  høj  Grad  Karak- 
ter af  en  Overtræks-Brog;  den  snøres  sammen  over  Hofterne  udenpaa 
Pelsen  og  forneden  gaar  den  ned  over  Knæene  og  snøres  sammen 
udenpaa  Støvleskafterne.  Snittet  synes  tildels  at  være  afhængigt  af 
Materialet.  Naar  dette  er  Sælskind,  da  har  Brogen  den  sædvanlige 
mediane  Søm,  men  er .  Materialet  Isbjørneskind,  da  gøres  Brogen  saa 
vidt  muligt  af  eet  Stykke,  og  Snittet,  der  saaledes  bliver  noget  afvi- 
gende fra  det  almindelige  eskimoiske,  kan  beskrives  saaledes:  Bagsiden 
er  ganske  uden  Sømme,  men  Skindet  er  samlet  fortil  ved  en  median 
Søm  og  endvidere  ved  Sømme  langs  Indersiden  af  hvert  Bukseben 
(L.  5014.  KNM.). 

Dette  Snit,  der  er  det  typiske  for  ostgrønlandske  Broge  af  Isbjørne- 
skind, optræder  forøvrigt  ikke  alene  her,  men  er  ogsaa  iagttaget  i  en 
Brog  af  Moskusokseskind  fra  Kong  Williams  Land  (i  KUM.).  Det  fin- 
des endvidere  hyppigt  i   Broge  fra  de  nordvestlige  Dénéer. 

Tavle  XI,  10  (7d,  PAM)  er  en  Mands-Brog  fra  Thnaina- Indianerne 
paa  Halvøen  Kenai.  Materialet  er  Rensdyr  Semslæder.  Snittet  ses  af 
det  vedføjede  Snitmønster;  et  helt  Skind  er  delt  ved  et  Snit  langs 
Midtlinjen,  dog  er  det  ikke  skaaret  helt  igennem,  men  kun  gennem  Va 
af  Længden.  Brogen  opstaar  nu  derved,  at  Siden  a  syes  sammen  med 
b,  a'  med  b',  og  c  med  e'.  Sømmen  følger  altsaa  Buksebenenes  Inder- 
side og  fortsættes  op  gennem  Midten  af  Brogens  P'orside,  ligesom  i 
den  østgrønlandske  Bjørneskinds-Brog.  løvrigt  er  der  den  Særegenhed, 
at  de  meget  lange  Bukseben  nedentil  afsluttes  som  et  Par  Skindstrøm- 
per; denne  Form  er  altsaa  en  Kombination  af  Brog  og  Strømpe. 
Vristkilen,  1,  indsættes  i  et  Indsnit  forneden  i  Buksebenet,  idet  Siderne 
d'  syes  sammen  med  d;  Saalen,  2,  er  et  ovalt  Stykke  tykt  og  stift 
Læder.  Ned  langs  Forsiden  af  Buksebenene,  begyndende  i  Skridthøjden, 
gaar  en  Bort,  bestaaende  af  en  paasyet,  2  cm  bred  Skindstrimmel, 
broderet  med  Pindsvinepig;  denne  Bort  ender  lidt  nedenfor  Knæet  ved 
et  Knæbaand,  bestaaende  af  tynde  Semslæders-Remme,  kunstfærdigt 
omvundne  med  forskelligfarvede  Pindsvinepigge,  fastsyet  fortil  og  ellers 
løst  siddende.  Omkring  Ankelen  gaar  ligeledes  en  paasyet  Bort,  bro- 
deret med  Pindsvinepigge. 

PAM.  og   HHM.   besidder   smukke  Samlinger  af  saadanne  Broge  fra 

')   Holm.    S.  60. 

Kenai- Halvøen;  Forskel  mellem  Mands-  og  Kvinde-Broge  viser  sig  kun 
—  muligvis  —  i  Udsmykningen,  I  nogle  Tilfælde  gaar  Midtsømmen 
helt  igennem,  saa  Brogen  ser  ud  aldeles  som  et  Par  sammensyede 
Leggings.  I  det  afbildede  Eksemplar  er  den  øverste  Kant  usømmet  og 
ganske  uregelmæssig;  den  bærer  Spor  af  at  have  været  holdt  oppe 
ved  et  Bælte.  I  andre  Tilfælde  er  der  foroven  en  Løbegang  med  en 
Semslæders  Rem,  der  knyttes  fortil.  —  Broge  af  denne  Type  bæres, 
ifølge  Morice,  af  de  nordvestlige  Dénéer  eller  Loucheux  Indianerne  ^). 
De  træftes  saa  langt  mod  Syd  som  hos  Atnanaerne,  en  Déné-Stamme 
ved  Copper  River  i  Alaska");  ifølge  Petitot  anvendes  de  ogsaa  af 
Hare-Indianerne  ^). 

Ogsaa  hos  Eskimoerne  træftes  denne  Dragtform,  Brog  og  Strømper 
eller  Støvler  i  eet.  Den  hører  hos  Eskimoerne  i  Mackenzie  Distriktet 
og  Vest  herfor  til  Kvindedragten  •*).  Den  anvendes  Syd  for  Berings- 
stædet,  men  synes  dog  ikke  at  være  brugt  Syd  for  Kuskokvim;  i 
hvert  Fald  har  Wosnessenskij  fra  Aglemiuterne  hjembragt  Kvindebroge, 
som  staar  den  vesteskimoiske  Mandsbrog  nær  i  Form  og  Snit,  naaende 
fra  Hofterne  til  ned  over  Knæene  (jvf.  593,  5,  og  17e,  PAM.)  ^).  Paa 
Kadjak  og  Aleuterne  bar  Kvinderne  efter  de  ældre  P'orfatteres  Udsagn 
ikke  anden  Dragt  end  Parkaen;  jeg  har  allerede  ovenfor  fremført 
Grunde,   der  taler  for,   at  de  dog  har  baaret  et  Slags  Genitalklæde. 

Murdoch  beskriver  og  afbilder  de  ejendommelige  »Womans  panta- 
loons«,  som  tydeligt  ses  at  være  en  Forening  af  en  tætsluttende  Brog 
med  et  Par  korte  Støvler  Materialet  er  Renskind.  Saalen  er  dog  af 
Sælskind  og  har  den  sædvanlige  eskimoiske  Form ,  bøjet  op  langs 
Randene  og  rynket  fortil  og  bagtil.  Murdoch  giver  en  detailleret  Be- 
skrivelse af  Snittet,  ledsaget  af  et  Snitmønster.  Brogen  bestaar  af  to 
Legging  agtige  Halvdele,  hvert  dannet  af  fire  Rensdyrbellinger  samt 
nogle    Øgningskiler,    og    disse    Halvdele    er    forbundne    ved    en    median 


*)  Morice.     Anthropos  II.    S.  4. 

^)  H.  T.  Allen.    S.  262. 

=•)  Petitot:    Monographie.    S.  XXIV. 

*)  Murdoch.    S.  129.     Nelson.    S.  31. 

^)  Jvf.  Sagoskin.  I.  S.  51.  Heller  ikke  hos  Eskimoerne  ved  Kuskokvim  og  Yukon 
synes  den  med  Fodbeklædningen  kombinerede  Kvinde-Brog  at  være  anvendt.  Sagoskin, 
der  berejste  disse  Floder,  skriver,  at  de  eskimoiske  Mænd  bærer  kun  een  Brog,  men 
Kvinderne  to,  af  hvilke  den  inderste,  som  har  Haarsiden  indad,  er  meget  kort  (»jakutisk«), 
medens  den  anden,  der  har  Haarsiden  ud,  er  lang.  Den  omtalte  Inderbrog,  der  sammen- 
ligne-; med  de  jakutiske  Kvinders  meget  korte  Broge,  tør  vel  formodes  at  have  været  af 
lignende  Form  og  Snit,  som  de  i  tidligere  Tid  i  Vestgrønland  anvendte  Kvinde-natit, 
hvorfra  den  dog  afviger  derved,  at   Haarsiden   vender   indad. 

Søm,  idet  en  Kile  er  indsat  mediant  fortil,  ligesom  i  Mands-Brogen 
fra  Point  Barrow.  Kvindebrogen  af  Rensdyr-Bellinger  bæres  med  Haa- 
rene  udad  og  hører  navnlig  til  Vinterdragten.  Under  den  bæres  en 
Inderbrog  af  blødere,  mere  langhaaret  Skind  (Renens  Bugskind)  med 
Haarsiden  indad  og  endende  i  et  Par  Skindstrømper,  paa  samme 
Maade  som  Yderbrogen  ender  i  Støvler.^) 

Børnene  ved  Point  Barrow  bærer  et  lignende  Klædningsstykke. 
Lejlighedsvis  bærer  ogsaa  Mændene  Brog  og  Støvler  i  eet,  men  af  et  andet 
Materiale,  vandtæt  Sælskind,  og  for  at  undgaa  Utæthed  anvendes  saa 
faa  Sømme  som  muligt,  sædvanlig  kun  een  Søm  langs  hvert  Ben.  — 
Som  hørende  til  Mandsdragten  og  Barnedragten  har  denne  Brog-Type 
forøvrigt  en  ret  vid  Udbredelse  mod  Øst.  Fra  Kong  Williams  Land 
har  Gjøa-Ekspeditionen  hjembragt  en  Drenge- Brog  af  samme  Type 
(15,  859,  KUM.);  fra  Eskimoerne  ved  Hudsonstrædet  omtaler  Turner 
»trousers  ending  in  stocking  feet«  som  horende  til  Mandsdragten;^)  fra 
Frederikshaabs  Koloni  i  Vestgrønland  omtaler  Dalager,  at  en  Dreng, 
som  var  bestemt  til  at  blive  Angekok,  var  »udi  Klæde-Dragt  distingue- 
ret  fra  andre,  saaledes:  At  han  stedse  fra  Fødselen  af  har  baaret 
Boxser  og  Støvler  udi  et  Stykke.«  ^)  Netop  den  Omstændighed,  at 
denne  Brog  i  det  af  Dalager  nævnede  Tilfælde  synes  at  have  haft  et 
Slags  religiøs  Betydning,  tyder  paa,  at  det  drejede  sig  om  et  meget 
gammeldags  Klædningsstykke,  der  næsten  var  gaaet  af  Brug. 

Som  Mandsdragt  findes  denne  Brog-Form  forøvrigt  ogsaa  i  det 
nordøstlige  Asien  hos  Korjakerne.  Jochelsen  afbilder  ^a  mans  winter 
trousers,  with  boots  sewed  on«  og  tilføjer,  at  det  er  en  sjældent  fore- 
kommende Type,  som  enten  skyldes  fremmed  Paavirkning  eller  en  Rest 
af  en  gammel  Mode.*) 

Paa  den  asiatiske  Side  af  Beringsstrædet  findes  ikke  alene  hos 
Namolloerne,  men  ogsaa  hos  Tschuktscherne  og  Korjakerne  Brog-For- 
mer,  der  maa  regnes  til  samme  Hovedtype  (»Legging-Brogen«)  som  de 
foregaaende.  Navnlig  i  den  tschuktschiske  Mandsdragt  anvendes  almin- 
deligt Brog-Former,  der  i  Snittet  stemmer  overens  med  de  eskimoiske. 
Som  Eksempel  vil  jeg  fremføre  Tavle  XII,  1,  2  (395,  14b,  PAM.),  en 
Drenge  Brog  fra  Tschuktscherne  i  Anadyr-Distriktet.  Brogen  er  vendt 
og  tegnet  forfra  (2)  og  bagfra  (1)   for  at  vi.se  Snittet,   der  i  Hovedsagen 


')  Murdoch.    S.  126  —  128.    Fig.  72  og  73. 

2)  Turner.    S.  213. 

«)  Dalager.    S.  85. 

*)  Jochelson.    .S.  593  og  Fig.  122. 

stemmer  overens  med  det  af  Murdoch  beskrevne  fra  Point  Barrow. 
Brogen  bestaar  af  to  symmetriske  Halvdele,  forbundne  ved  en  Midtsøm, 
og  dertil  kommer  en  fortil  i  Midten  indsat  Kile  (paa  Figuren  mørkt 
skraveret,  da  den  er  et  Stykke  med  Ellebark  brunfarvet  Skind,  medens 
Brogen  forøvrigt  er  syet  af  almindeligt  fedtgarvet  Skind,  der  paa  Kød- 
siden er  hvidt).  Foroven  er  Brogen  forsynet  med  en  Løbegang;  Løbe- 
snoren knyttes  fortil,  og  en  særlig  paasyet  lille  Skindlap  beskytter 
Huden  mod  Tryk  fra  Knuden.  En  saadan  Skindlap  findes  meget  ofte 
i  tschuktschiske  og  korjakiske  Broge.  P'orneden  ender  hvert  Bukseben 
med  en  Løbegang,  hvis  Løbesnor  knyttes  bagtil.  —  Til  denne  Yder- 
brog,  der  bæres  med  Haarlaget  udad,  hører  en  Inderbrog,  med  Haar- 
laget  indad,  af  samme  Materiale  og  Snit,  kun  —  som  alle  Inderbroge 
—  noget  sammenlappet. 

Den  tschuktschiske  Mandsbrog  kan  ogsaa  va^re  uden  Skridtkile, 
saaledes  i  395,  15,  PAM.,  som  er  af  mørkebrunfarvet  Renskind  (røget) 
med  det  kortklippede  Haarlag  indad;  hver  af  Brogens  Halvdele  bestaar 
her  kun  af  eet  Stykke  Skind,  antagelig  for  at  undgaa  for  mange 
Sømme  og  derved  opnaa  større  Vandtæthed.  Denne  Brog  har  nemlig 
været  baaret  ved  Sæljagt  om  Foraaret. 

Allerede  paa  Tschuktscherhalvøen  optræder  forøvrigt  jævnsides  med 
Legging-Brogen,  Eksempler  paa  Brogens  anden  Hovedtype  (jvf.  S.  141). 
Gaar  vi  endnu  længere  imod  Vest,  da  forsvinder  Legging  Brogen  ganske, 
og  i  hele  Resten  af  det  nordlige  Asien  bærer  »Ikke-Russerne«,  — 
Tunguserne,  Jakuterne,  Burjaterne  og  de  andre  Mongoler,  Samojederne, 
Ostjakerne,  Vogulerne  —  alle  Broge  af  den  anden  Hovedtype;  finder 
man  lejlighedsvis  hos  dem  Broge  af  Legging-Typen,  drejer  det  sig 
vistnok  altid  om  russisk  Paavirkning.  Ogsaa  de  nordlige  Lapper  bærer 
Broge  af  den  anden   Hovedtype. 

Men  hos  de  sydlige  Lapper  (Vesterbotten,  Jæmtland)  træffer  vi 
atter  paa  en  Brog,  som  maa  henregnes  til  Legging-Typen. 

Tavle  XII,  3,  4  viser  den  sydlappiske  Brog,  forfra  (4)  og  bagfra  (3). 
Den  bestaar  af  to  symmetriske  Halvdele,  forbundne  ved  en  median 
Søm;  i  Skridtet  er  der  forneden  indsat  en  Kile  med  Spidsen  vendende 
bagtil.  En  sydlappisk  Brog  kan  skæres  af  eet  afhaaret  og  garvet 
Renskind;  dette  kløves  midt  igennem,  og  af  hver  Halvdel  dannes  een 
Side  af  Brogen,  idet  Nakkeskindet,  som  er  den  smalleste  Ende,  vender 
nedad.  Undertiden  skæres  Skindet  ikke  helt  igennem,  og  derved  spa- 
res den  forreste  Del  af  den  mediane  Søm  (analogt  til  Snittet  i  den 
østgrønlandske  Bjørneskindsbrog  og  Déné  Brogen  Tavle  XI,  10,  hvor 
den   bageste  Del  af  Midtsommen  er  sparet).     I  Buksebenene  gaar  Søm- 

mene  langs  Indersiden,  medens  den  i  den  nordlappiske  Brog  gaar  langs 
Ydersiden.  F'orneden  i  Buksebenet  er  der  en  lodret  Opslidsning,  for 
at  det  skal  kunne  snøres  fast  sammen  om  Skoens  Skaft  ved  Hjælp  af 
Skobaandet.  I  Vadmel  anvendes  -det  samme  Snit  som  i  Skind.  I  sin 
genuine  Form  er  den  sydlappiske  Brog  ligesom  den  nordlappiske  meget 
lav  foroven,  saa  at  Løbesnoren  (lappisk:  faldie),  ved  hvilken  Brogen 
holdes  oppe,  hviler  paa  Trochanter.  I  nyere  Tid  er  det  dog  meget 
sjældent,  at  den  gammeldags  »faldie-mouga«  (Brog  med  Løbesnor  for- 
oven) forekommer  i  Brug  hos  Syd-Lapperne.  Brogen  skæres  nu  delvis 
efter  moderne  Mønstre,  gøres  højere  i  Livet,  og  i  Stedet  for  « faldie« 
anvendes  en  almindelig  Bukserem.  Af  Bekvemmelighedshensyn  fore- 
trækker mange  Lapper  dog  at  bære  Bukseremmen  meget  lavt,  saa  den 
hviler  paa  Trochanter. 

Hos  de  nordlige  Lapper  bærer  voksne  —  som  allerede  sagt  — 
Brog  af  den  anden  Hovedtype;  men  Børnene  bærer  et  Slags  meget 
primitiv  LeggingBrog,  bestaaende  af  Leggings,  der  foroven  er  for- 
bundne ved  en  Bukselinning.  Denne  Brog  er  altsaa  aaben  i  Skridtet 
ligesom  de  Benklæder,  der  bæres  af  smaa  Drenge  hos  Carrier-Stammen 
og  andre  vestlige  Dénéer  (jvf.  Morice,  Anthropos,  IL  S.  11).  Indtil 
for  ca.  en  Menneskealder  siden  skal  hos  de  nordlige  Lapper  ogsaa 
Kvinderne  have  baaret  Brog  af  denne  Type. 

Heikel  har  beskrevet  og  afbildet  en  estnisk  Brog,  som  minder 
stærkt  om  den  sydlappiske  i  Henseende  til  Form  og  Snit,  skønt  den 
er  lidt  længere  i  Livet  ').  Utvivlsomt  er  denne  Form  meget  gammel  i 
Europa. 

Paa  Østlandet,  Island,  har  Bønderne  indtil  Nutiden  baaret  Læder- 
brog  af  Legging-Snittet,  som  holdtes  oppe  ved  at  snøres  sammen  over 
Hofterne  ved  en  Lobesnor  (efter  Meddelelse  fra  Forfatteren  Gunnar 
Gunnarsson).  —  I  Oldtiden  har  Nordgermanerne  bl.  a.  anvendt  Benklæ- 
der af  en  Type,  der  minder  om  de  nordvestlige  Dénéers  Brog.  En 
saadan  Form  er  .  fundet  i  Thorsbjerg  Mose,  fra  Folkevandringstiden. 
Den  er  af  Legging-Snittet;  Sømmen  gaar  som  i  den  sydlappiske  Brog 
langs  Buksebenenes  Inderside.  P^'a  den  sydlappiske  Brog  afviger  denne 
germanske  Form  dog  i  flere  Henseender  -  ikke  alene  derved,  at 
Buksebenene  gaar  i  eet  med  Sokkerne,  men  ogsaa  ved  den  større 
Højde  af  Liv-Partiet;  foroven  er  der  ingen  Løbegang,  men  paasyede 
Løkker,   hvorigennem  antagelig  har  gaaet  en  Bukserem.  ^) 


')  Heikel.  II,    S.  12  og  Taf.  VI,   1, 
2)   Engelhardt.    S.  18   og  PI.  2. 

Den  moderne  europæiske  Brog  er  af  Legging-Snittet,  og  i  de  (mig 
bekendte)  nordeuropæiske  Folkedragter  genfindes  den  samme  Hoved- 
type —  alene  bortset  fra  den  nordlappiske  Brog,  der  hører  til  Brogens 
nedenfor  omtalte  anden  Hovedtype  og  derigennem  viser  sig  beslægtet 
med  asiatiske  Former, 


D.    Breechcloth-Brogen. 

—  Ligesom  de  hidtil  behandlede  Brogformer  fra  det  nordligste 
Amerika,  Nordøstasien  og  Nordeuropa  i  Henseende  til  Snit  viser  en 
væsentlig  Overensstemmelse,  der  har  ført  mig  til  den  Antagelse,  at  de 
alle  har  udviklet  sig  af  den  samme  elementære  Form,  Leggings,  saa- 
ledes  findes  ogsaa  en  slaaende  Overensstemmelse  indenfor  de  Brog- 
former, hvis  geografiske  Omraade  indtager  Pladsen  mellem  Fegging- 
Brogens  østlige  og  vestlige  P'orekomst-Gebeter;  ogsaa  her  viser  For- 
merne sig  at  være  Variationer  af  een  Grundtype.  Denne  Grundtype  er 
udbredt  ogsaa  udenfor  arktisk  Omraade;  i  sin  simpleste  Form  findes 
den   maaske  hos  Mongolerne. 

Fig.  3  er  efter  et  Fotografi,  velvilligt  overladt  mig  af  Dr.  phil.  An- 
drej  Rudnev,  St.  Petersborg;  det  er  taget  under  hans  Rejse  i  det  øst- 
lige Mongoli  ved  Bredden  af  Chalcha-Floden.  Den  yngste  af  de  to 
unge  Mongoler  gaar  aldeles  nøgen,  bærer  kun  en  Snor  om  Livet;  den 
ældre  derimod  bærer  foruden  denne  Snor  en  meget  deminutiv  Brog, 
der  i  Henseende  til  Snit  sikkert  maa  opfattes  saaledes:  et  Stykke  Tøj 
(eller  Skind)  er  trukket  mellem  Benene,  syet  sammen  ved  en  kort 
Søm  paa  hver  Side,  og  holdt  oppe  ved  Hjælp  af  en  Snor,  der  gaar 
gennem  en  Løbegang  i  den  øvre  Rand  og  er  knyttet  fortil. 

Det  er  kun  Sammensyningen  i  Siderne,  der  adskiller  dette  Klæd- 
ningsstykke fra  det  Genitalklæde,  som  i  Nordamerika  kaldes  breechcloth, 
og  som  er  bedst  kendt  fra  nordamerikanske  Indianere,  men  forøvrigt 
har    en    meget    vid    Udbredelse,    bl,  a.  ogsaa    i    Østasien.';     Og    det    er 

')  Denne  Skamhylle-Forni  tindes  paa  de  østasiatiske  Øer  tra  Hainan  (W.  Strzoda. 
Z.  f.  Ethn.  XLIII.  S.  206.)  til  Sachalin.  Til  den  japanske  Mandsdragt  hører  et  saadant 
Skamhylle,  der  hos  de  mere  velhavende  dækkes  af  Benklæder  og  Kimono,  hvorimod  den 
hos  den  fattige  og  arbejdende  Befolkning  er  næsten  det  eneste  brugte  Klædningsstykke 
om  Sommeren.  Ifølge  en  japansk  Tegning  (Mac  Ritchie:  The  Ainos.  PI.  IX.)  bærer  Ai- 
noerne  et  lignende  Skamhylle.  Hos  Giljakerne  paa  Sachalin  har  Schrenck  iagttaget  hos 
Mændene  et  Skamhylle,   vistnok  af  samme  Type  (L,  v.  Schrenck.   III.    S.  394.) 

kun  Størrelse    og    forskellige    Detailler,    der    adskiller    det    fra    de  Brog- 
former.   der  anvendes  af  Asiens  og  Europas  Arktikere. 

Allerede  hos  Mongolerne   finder  vi  breechcloth-Brogen  —  som  man 


passende  kan  kalde  denne  Grundtype  —  udviklet  til  en  fuldstændig 
Benbeklædning.  En  saadan  lang  mongolsk  Brog  gøres  af  eet  Stykke 
Tøj  med  Søm  op  langs  Ydersiden  af  hvert  Bukseben,  uden  indsatte 
Kiler.     I  PAM.   findes  Eksempler  paa  denne  mere  udviklede  Form. 

Ogsaa  hos  Sojoterne  findes  breechcloth-Brogen  repræsenteret  ved 
en  mere  og  en  mindre  udviklet  Form,  hørende  henholdsvis  til  Vinter- 
og  Sommerdragten.  Aspelin  skriver  i  sin  Rejseberetning  fra  en  Rejse 
i  Altai  og  gennem  Sojoternes  Land'):  »Mændenes  vanlige  og  eneste 
Dragt  var  Benklæder  af  Faareskind,  om  man  kan  kalde  dem  saaledes, 
thi  Buksebenene  dækkede  blot  Laarenes  øverste  Del.  Det  øverste  lod 
næsten  hele  Maven   bar.«      (Rejsen    foregik  om  Sommeren). 

Tavle  XII,  5  (1340,  102,  PAM.)  er  en  sojotisk  Brog,  bestemt  til 
Vinterbrug.  Den  bestaar  af  et  Stykke  Hjorteskind,  samlet  ved  en 
Søm  udvendig  paa  hver  Side,  med  Haarene  vendende  indad.  Hvert 
Bukseben  er  forlænget  med  et  stort  Stykke  blaat  Tøj.  Bukselinningen 
er  af  Lærred,  og  en  Læderrem  er  trukket  gennem  Læder-Løkker,  der 
er  fastsyet  paa  Ydersiden  af  Linningen.  —  Ogsaa  den  korte  P'aare- 
skinds-Brog,  som  Aspelin  omtaler,  findes  repræsenteret  i  PAM.;  den 
er  af  sanmie  Snit,  men  mangler  de  tilsyede  Forlængelser  af  Bukse- 
benene. 

Den  primitive  breechcloth-Brog,  saaledes  som  den  bæres  af  den 
unge  Mongol  Fig.  3,  kan  udvikle  sig  i  to  Retninger:  enten  vokser  den 
nedad  og  bliver  foruden  at  være  Beklædning  af  Genitalregionen  ogsaa 
Beklædning  af  Benene;  eller  den  vokser  opad  og  bliver  Beklædning  af 
Underkroppen.  Den  første  Udviklingsretning  har  vi  allerede  set  et 
P^ksempel  paa,  og  hertil  vil  blive  føjet  flere,  navnlig  fra  Samojeder, 
Voguler  og  Lapper.  Den  anden  Udviklingsretning  findes  repræsenteret 
i  den  tungusiske  og  jakutiske  Dragt. 

Tavle  XII,  7  (1347,  42,  PAM.)  er  en  samojedisk  Brog  fra  den 
Turuchanske  Kreds,  hørende  til  en  Mands  Vinterdragt.  Materialet  er 
Renskind  med  den  klippede  Haarside  indad.  Breechcloth-Snittet  gen- 
findes her  med  Lethed.  Brogen  bestaar  af  eet  helt  Stykke  Skind,  syet 
sammen  langs  de  udvendige  Sider.  I  hver  af  Sidesømmene  er  indsat 
et  Par  mindre  Øgninger.  Medens  den  sojotiske  Brog  er  ens  for  og 
bag  —  hvilket  er  et  typi.sk  primitivt  Træk,  jfr.  de  nordamerikanske 
Indianeres  Toskindsskjorter  —  er  her  en  udpræget  Forskel  paa  For- 
og  Bagside;  Bagsiden  er  meget  videre  og  naar  betydeligt  højere  op 
end  Forsiden.  Dette  betegner  et  højere  Udviklingstrin,  som  forovrigt 
alle  arktiske  Brogformer  har  naaet.  Ejendommeligt  er  det  endvidere, 
at  Buksebenene  spidser  noget  til  nedefter.  Foroven  er  der  en  Løbe- 
gang med  en  Læderrem,  der  knyttes  paa  venstre  Side.  Den  lille  For- 
klæde-lignende Frynsebort,  som  pryder  Brogens  Forside,  skyldes  maaske 


')   1   det   finske   Dagblad   Usi  Suumetar,   1888,   Nuni.  223. 

tungusisk  Paavirkning,  da  den  forekommer  almindeligt  i  tungusiske  Broge 
—  dersom  den  da  ikke  er  en  Levning  fra  en  Tid,  hvor  tungusisk  og 
samojedisk  Klædedragt  stod  hinanden  meget  nær.  Antagelig  stammer 
dette  Frynse- Foiklæde  fra  meget  gammel  Tid;  muligvis  har  det  engang 
været  den  forreste  Ende  af  Genitalklædet,  der  droges  frem  over  Hofte- 
snoren og  faldt  ned  som  en  Flap  fortil. 

Uden  denne  Pynt  er  dog  mange  samojediske  Broge,  f.  Eks.  638,  3, 
PAM.,  fra  Samojederne  ved  Jenissej,  hjembragt  af  Castrén.  Materialet 
er  Semslæder,  eet  Stykke,  med  Søm  langs  de  udvendige  Sider.  Bro- 
gen  holdes  oppe  ved  en  Lobesnor,  og  naar  forneden  omtrent  til  Knæene. 

Samme  Type  er  fremstillet  i  Tavle  XII,  9  (4810,  254,  HHM.),  en 
Brog  af  hvidt  Semslæder  fra  Vogulerne  ved  Stschurja  (en  Biflod  til 
Sosva),  antagelig  hørende  til  en  Kvindedragt.  Breechcloth-Snittet  er 
ogsaa  her  iøjnefaldende:  Brogens  Midtparti  er  eet  Stykke  Læder;  for 
at  give  den  fornødne  Vidde  er  der  indsat  en  Kile  i  hver  af  Side-Søm- 
mene. Hvert  Bukseben  er  forlænget  med  et  stort  Stykke  Læder;  de 
har  samme  tilspidsede  Form  som  de  samojediske  Eksempler,  Løbe- 
gangen foroven  er  af  et  særligt  Stykke  Læder  og  Løbesnoren  en  Læ- 
derrem, der  knyttes  paa  Siden.  Paa  Brogens  Forside  er  fastsyet  to 
Læderstropper  med  Jærnringe,   bestemt  til  Opbinding  af  Støvleskafterne. 

Som  Eksempel  paa  den  hos  de  nordlige  Lapper  anvendte  Brog 
fremføres  Tavle  XII,  8  (4135,  4,  HHM.).  Materialet  er  blaat  Vadmel. 
Ogsaa  her  genfindes  breechcloth-Snittet;  Brogen  er  gjort  af  eet  .stort 
Stykke  Vadmel  (Lapperne  regner,  at  der  medgaar  en  Favn,  maalt  af 
den  Person,  som  skal  bruge  Klædningsstykket);  Sømmene  gaar  langs 
hvert  Buksebens  Yderside.  Foran  i  Midtlinjen  er  skaaret  lodret  ned  og 
indsat  en  Kile  for  at  give  den  fornødne  Vidde.  Løbesnoren  knyttes 
fortil.  Buksebenene  naar  helt  ned  til  Ankelen.  De  to  paasyede  Løk- 
ker foroven  fortil  tjener  til  F^astgørelse  af  de  Skind-Leggings,  som  bæres 
om  Vinteren.  Saadanne  Vadmelsbroge  anvendes  af  saavel  Mænd  som 
Kvinder. 

Ejendommeligt  for  denne  specielt  lappiske  Type  er  Buksebenenes 
betydelige  Længde,  der  .stemmer  overens  med  den  lappiske  Fodbeklæd- 
ning, og  endvidere  den  store  Kile,   som  er  indsat  fortil. 

I  Skind  anvender  Nord  Lapperne  det  samme  Snit.  Tavle  XII,  10 
(4724,  28,  HHM.)  viser  et  saadant  Klædningsstykke.  Det  midterste 
Parti  er  en  kort  Brog  af  eet  Stykke  brunfarvet  (barkgarvet)  Rensdyr- 
læder, breechcloth-Snit,  med  en  stor  Kile  indsat  mediant  fortil.  I  Søm- 
mene er  der  indsyet  Mellemlæg  af  rødt  Klæde.  Løbegangen  foroven 
er  forsynet  med  en  treflettet  Uldgarnssnor,  der  knyttes  fortil.    De  dertil 

syede  Bukseben,  af  Rensdyrbellinger  med  Haarsiden  udad,  er  i  Mate- 
riale, Form  og  Snit  identiske  med  de  af  Lapperne  anvendte  lodne  Leg- 
gings.  Man  fristes  til  at  tænke  sig  en  saadan  Form  opstaaet  ved  Sam- 
mensyning af  Leggings  med  en  kort  breechcloth-Brog;  ganske  vist  maa 
det  dog  bemærkes,  at  en  saadan  kort  Brog  ikke  vides  at  have  været 
i  Brug  hos  Lapperne.  —  Skindbrog  anvendes  hos  Nordlapperne  kun 
af  Mændene.  Derimod  anvender  baade  Mænd  og  Kvinder  Leggings  af 
Skind. 

Hvad  der  kendetegner  den  foregaaende  Række  af  breechcloth-Broge 
er  den  ringe  Højde  af  Overdelen.  Brogens  Overrand  sidder,  navnlig 
fortil,  meget  lavt,  især  i  de  sidst  omtalte  Eksempler,  og  naar  ingenlunde 
op  over  Hofterne;  Lapperne  maa  derfor  af  og  til  hale  lidt  op  i  Bro- 
gen,  der  altid  er  tilbøjelig  til  at  glide  ned.  Samtidig  synes  Rækken  at 
være  Udtryk  for  en  Udvikling,  der  har  medført,  at  Brogen  fra  at  være 
blot  Beklædning  af  Genitalregionen  tillige  er  blevet  Benbeklædning.  — 
Vi  vil  nu  betragte  en  anden  Række,  der  viser  en  tilsvarende  Udvikling 
i  en  anden  Retning. 

Tavle  XIII,  2  (445,  Vs,  PAM.)  er  en  Brog  af  Semslæder,  hørende 
til  en  Kvindedragt  fra  de  nordøstligste  Tunguser,  Lamuterne  i  Anadyr 
Distriktet.  Den  har  det  typiske  breechcloth-Snit,  men  afviger  fra  de 
samojediske  og  lappiske  F'ormer  ved  at  naa  højere  op  paa  Livet.  — 
Det  er  dog  hos  de  vestlige  Tunguser,  vi  træfifer  den  ekstreme  tungu- 
siske  Brogtype.  Som  Eksempel  herpaa  kan  tjene  Tavle  XIII,  1  (27, 
18,  PAM.),  af  en  Tunguser-Dragt,  som  Castrén  har  hjembragt  fra  Eg- 
nen om  Turuchansk.  Materialet  er  Semslæder,  brunfarvet  paa  Yder- 
siden. Brogen  er  40  cm  lang,  og  naar  altsaa  ret  højt  op  paa  Livet, 
Den  er  skaaret  ud  af  eet  Stykke,  det  sædvanlige  breechcloth-Snit,  med 
en  lodret  Søm  i  hver  Side;  de  korte  Bukseben  er  dog  af  særlige  Styk- 
ker. Foran  er  den  prydet  med  den  ovenfor  omtalte  F'rynsebort,  der 
meget  ofte  findes  paa  tungusiske  Broge.') 

')  At  de  centrale  Tunguser  oprindelig  har  baaret  en  lavere  Brog  end  nu,  ses  af  Gme- 
lins  Beskrivelse  af  de  tungusiske  Kvinders  Dragt  (ved  Lena  under  ca.  59°  nordl.  Br.).  De 
bærer  en  meget  kort  Brog  —  siger  han  —  som  næppe  naar  til  de  lange  Støvler,  men 
blot  dækker  Skamdelene,  og  fortil  bindes  ved  Hjælp  af  en  Rem  (Løbesnoren);  hos  de 
yngre  Kvinder  naar  denne  Brog  dog  et  Stykke  op  paa  Livet'  men  de  gamle  Kvinder  har 
—  saa  vidt  man  kan  .skønne  af  Gmelins  Fremstilling  —  baaret  Brogen  paa  Trochanter. 
»Denn  die  alleren  scheuen  sich  nicht  ihren  Hintern  der  ganzen  ehrbaren  Welt  zu  zeigen« 
(Gmelin.  IL  S.  301).  —  Finsch  har  aabenbart  misforstaaet  dette  Sted  hos  Gmelin,  naar 
han  mener,  at  her  er  Tale  om  et  Klædningsstykke  af  vorup-Typen  (Finsch.  S.  537).  — 
En  mærkelig  Beskrivelse  giver  Vsbrandt  Ides  af  Tungusernes  Sommerdragt;  de  gaar  ganske 
nøgne,    siger    han,    med    Undtagelse  af,  at  de  om   Livet  og  over  Skamdelene  bærer  et  Læ- 

Det  er  denne  Type,  Middendorff  benævner  »Rumpf hosen«,  fordi  den 
ikke  beklæder  Benene,  men  Kroppen;  han  afbilder  saadanne  »Rumpf- 
hosen«  med  ganske  diminutive  Bukseben,  dei  er  udstyrede  med  Læder- 
baand  til  Opbinding  af  Leggings.^) 

Breechcloth-Brogen  findes  altsaa  hos  de  asiatiske  Arktikere  udviklet 
i  to  forskellige  Retninger,  idet  den  enten  er  blevet  en  Benbeklædning 
eller  en  Beklædning  af  Underkroppen.  Mærkværdig  nok  har  den  ikke 
udviklet  sig  i  begge  Retninger  samtidigt.  Hos  de  Folkeslag,  som  bærer 
den  fortil  lukkede  Pels,  har  det  ikke  været  nødvendigt,  at  Brogen  vok- 
sede op  til  at  blive  en  Underlivsbeklædning.^)  Hos  Tunguserne  der- 
imod med  den  aabne  Frakke  var  en  saadan  Udvikling  særdeles  heldig. 
Muligvis  tør  man  sætte  de  ekstreme  Former  af  Tunguser-Brogen  i  et 
Slags  Forbindelse  med  de  smalle  Former  af  Brystdugen,  medens  de  — 
formentlig  ældre  —  bredere  F"ormer  af  denne,  saaledes  som  de  findes  i 
Brug  hos  Lamuterne,  beskytter  Underlivet  ganske  effektivt,  yder  de  af 
vestlige  Tunguser  anvendte  smalle  Brystduge  kun  meget  ringe  Beskyt- 
telse af  dette  Parti. 

Om  den  jakutiske  Brog  siger  Sjeroschevski :  »Den  ældre  jakutiske 
Brog  kom  den  tungusiske  nær,  og  udgjorde  i  Sammenligning  med  den 
et  højere  Trin  i  Udviklingen  af  denne  Del  af  Klædedragten.«^)  Det  er 
tvivlsomt,  om  den  jakutiske  Brog  kan  betegnes  som  et  højere  Udvik- 
lingstrin; men  i  hvert  Fald  er  dens  Slægtskab  med  den  tungusiske 
iøjnefaldende.  Dog  antager  den  jakutiske  Brog  aldrig,  saa  vidt  mig 
bekendt,  den  ekstreme  tungusiske  Form ,  som  karakteriseres  ved  det 
lioje  Liv-Parti.  Den  rummelige  jakutiske  Kaftan  har  ikke  saaledes  som 
(!cii  snævre  tungusiske  Frakke  fremtvunget  en  saadan  Udvikling  af 
Brogen.  Dertil  kommer,  at  Jakuterne  paa  Rejser  anvender  et  bredt 
Livbind  af  haaret  Skind.  Sjeroschevski  beskriver  den  jakutiske  Brog 
saaledes:  »Korte  Læderbukser,  lignende  vore  Badebukser.  .  .  .  Deres 
Form   er   ens  for  begge   Køn.     Buksebenene  er   højst  to — tre  Tommer 


derbælte,  3  Hænder  bredt,  i  hvilket  der  er  udskaaret  Remme  eller  Frynser.  Paalideligheden 
af  denne  Meddelelse  forringes  derved,  at  Forfatteren  ikke  har  set  Tunguserne  om  Som- 
meren; han  rejste  gennem  deres  Land  i  Jan.  1694.  Det  drejer  sig  sikkert  om  en  Misop- 
fattelse af  den  tungusiske  breechcloth-Brog;  de  nævnte  Frynser  anvendes  jo  endnu  som 
Pryd  paa  Forsiden   af  dette   Klædningsstykke  (\'sbiandt   Ides.    S.   36). 

1)  Middendorff.    IV.    S.   1421.    111. 

■)  Bæltet  tjener  i  høj  Grad  til  at  holde  paa  Legemets  Varme,  idet  det  hindrer  en  alt- 
for livlig  Luftcirkulation  under  Pelsen,  hvilket  ogsaa  Jackson  gør  opmærksom  paa  (Jackson. 
S.  63).  De  nordlige  Lapper  anbringer  Bæltet  meget  lavt,  hvorved  den  Del  af  Underkrop- 
pen beskyttes,  som   ikke  dækkes  af  den   meget   lave   Brog. 

";  Sjeroschevski.    S.   339. 

lange,  forsynede  med  Ringe  eller  Remme  til  Befæstning  af  Knæbeklæd- 
ningen. .  .  .  Kropdelen  af  Jakuternes  Brog  syes  i  Almindelighed  uden 
Bælte;  den  Del,  som  dækker  Sædet,  er  større  end  den  forreste  Del, 
saa  at  næsten  hele  Underkroppen  forbUver  ubedækket.  Dette  giver  en 
Forestilling  om.  hvorfor  brede  Pelsbælter  eller  Livbaand  udgør  en  uund- 
gaaelig"  Del  af  det  jakutiske  Rejsekustyme.«  ^)  Sjeroschevski  tilføjer,  at 
man  nu  begynder  at  skære  og  sy  Brogen  paa  russisk  Maner.  Materialet 
hvoraf  den  jakutiske  Brog  gøres,  er  beredt,  afhaaret  Skind  af  Ren  eller 
ung  Okse;  om  Vinteren  haaret  Skind  med  Haarsiden  indad. 

1071,  73,  PAM.  er  en  jakutisk  Kvindebrog  af  Semslæder,  vatteret 
og  foret  med  Bomuldstøj.  Den  har  breechcloth-Snittet  med  lodret  Søm 
i  hver  Side  og  ganske  korte  Bukseben.  Der  er  ingen  Løbegang  for- 
oven, men  derimod  en  Slidse  i  hver  Side,  der  lukkes  ved  Binding  med 
Semslæders-Remme.  Fortil  er  Brogen  prydet  med  et  Slags  Frynsefor- 
klæde, bestaaende  af  Perler,  Sølv-  og  Messing-Prydelser.  —  723,  23, 
PAM.  er  en  jakutisk  Kvindebrog  af  ganske  lignende  Snit,  skønt  Ma- 
terialet her  er  Bomuldstøj  og  Sømmene  syede  paa  Maskine. 

Fra  Dolganerne,  hvis  Klædedragt  i  et  og  alt  er  ganske  tungusisk, 
stammer  den  i  Tavle  XIII,  3  (696,  6,  PAM.)  afbildede  Brog,  der  er  et 
godt  Eksempel  paa  den  vesttungusiske  Brogtype.  Den  er  af  Semslæder 
og  har  det  typiske  breechcloth-Snit  med  en  lodret  Søm  i  hver  Side, 
lidt  fortil.  Løbesnoren  foroven  knyttes  paa  højre  Side.  Bukseben  sav- 
nes ganske;  Aabningerne  for  Benene  er  forsynede  med  Løbesnore,  der 
kan  drages  sammen  udvendig.  Paa  hver  Side  udvendig  er  der  en  Rem, 
der  kan  knyttes  i  en  tilsvarende  Rem  i  den  tilhørende  Legging;  end- 
videre er  der  fortil   paasyet  en  Jærnring  til  Opbinding  af  Leggingen. 

I  det  nordøstlige  Asien  hos  Tschuktscherne  og  Korjakerne  optræder 
breechcloth- Brogen  Side  om  Side  med  Legging-Brogen,  som  allerede 
omtalt.  Breechcloth-Typen  forekommer  her  ikke  i  sin  tungusiske  Form, 
men  er  altid  temmelig  lav  og  minder  derved  om  samojediske  og  lap- 
piske Former.  Pelsskjorten  forhindrer  eller  overflødiggør  Udviklingen 
af  højlivede  Brogformer. 

Tavle  XIII,  4  (956,  77,  PAM  )  er  en  Brog,  som  har  hørt  til  en 
Ligdragt  fra  Korjakerne  ved  Kuschka.  Materialet  er  Renskind  med 
Haarsiden  ud  Den  øverste  eller  midterste  Del  af  Brogen  er  gjort  af 
et  brunt  Renkai veskind;  de  to  korte,  skraa  Sømme  fortil  hge  under 
Linningen  er  Sammensyningen  af  de  Huller,  hvor  Geviret  har  siddet; 
Skindets  Ryglinje  gaar  mediant  gennem  Klædningsstykket.     I  Sidesøm- 


2)  Sjeroschevski.    S.  338  og  Fig.   27. 


159 

mene  er  indsat  Kiler.  Til  denne  breechcloth-Brog  er  føjet  et  Par  Bukse- 
ben, hvert  af  fire  hvide  Renbellinger  med  røde  Traadfrynser  indsyede  i 
Sømmene,  forneden  afsluttede  med  broderede  Borter  af  flere  sammen- 
syede Skindstrimler.  F'oroven  drages  Brogen  sammen  ved  Hjælp  af 
en  Løbesnor,  der  knyttes  fortil,  og  ligeledes  er  der  en  Løbegang  for- 
neden i  hvert  Bukseben.  —  I  Henseende  til  Snit  er  denne  korjakiske 
Brog  en  Parallel  til  den  lappiske  Brog  Tavle  XII,    10. 

Hos  Tschuktscherne  er  det  navnlig  i  Kvindedragten,  breechcloth- 
Brogen  anvendes,  medens  Mændene  anvender  Legging-Brogen.  Tavle 
XII,  6  (395,  18,  PAM.)  er  en  tschuktschisk  Kvindebrog,  sammensyet 
af  lutter  smaa  hvide  Renkalvebellinger,  Skønt  Snittet  paa  Grund  af 
dette  særegne  Materiale  er  meget  kompliceret,  bør  den  dog  henregnes 
til  breechcloth-Typen.  Brogen  er  ganske  lav  fortil,  gaar  noget  højere 
op  bagtil ;  den  har  ingen  Lobegang,  men  er  kantet  med  Semslæder.  — 
395,  63,  PAM.,  ligeledes  en  tschuktschisk  Kvindebrog,  ligner  den  fore- 
gaaende;  men  da  Materialet  er  Semslæder,  er  breechcloth-Snittet  her 
mere  tydeligt.  Foroven  kan  denne  Brog  drages  sammen  ved  Hjælp 
af  en  treflettet  Senesnor,   som  bindes  fortil. 

Som  Eksempel  paa  en  Blandingsform  af  Legging-  og  breechcloth- 
Typen  kan  fremføres  1059,  53  b,  PAM.,  en  Brog  fra  de  russificerede 
Indfødte  i  Markova,  Anadyr-Distriktet.  Det  midterste  Parti  udgøres  af 
eet  Stykke  Skind,  som  foran  og  bagtil  naar  op  til  Løbegangen  og  med 
en  kileformet  Spids  strækker  sig  ned  i  den  indvendige  Side  af  hvert 
Bukseben;  dette  er  breechcloth-Typen.  Dertil  slutter  sig  nu  paa  hver 
Side  et  Legging- Parti,  der  ikke  alene  danner  Buksebenene,  men  ogsaa 
udgør  meget  af  Brogens  øvre  Del  og  naar  op  til  Løbegangen  foroven. 
—  Sammenblandingen  af  de  to  Typer  kan  frembringe  endnu  mere  ind- 
viklede Snit,  men  derpaa  skal   jeg  ikke  komme  nærmere  ind. 

Det  synes,  at  Udbredelsesomraadet  for  breechcloth-Brogen  naar  i 
det  mindste  til  Beringsstrædet.  Bogoras^)  afbilder  en  kort  Brog,  som 
synes  at  være  af  breechcloth-Snittet;  den  gøres  af  Læder  eller  —  i 
nyere  Tid  —  af  Kaliko  eller  uldent  Stof  og  bruges  hos  Kysttschuk- 
tscherne  og  de  asiati-ske  Eskimoer,  baade  af  Mænd  og  Kvinder.  Den 
bruges  dog  ikke  af  Rensdyr-T.schuktscherne  og  heller  ikke  af  de  Kyst- 
tschuktscher,  der  bor  sydvest  for  de  asiatiske  E.skimoer;  disse  sidstnævnte 
Kysltschuktscher  anser  tilmed  Klædningsstykket  for  at  være  af  eskimoisk 
Oprindelse  —  en  Antagelse,  hvis  Rigtighed  dog  sikkert  maa  anses  for 
meget  tvivlsom.    Langt  snarere  er  denne  Brog  paa  en  eller  anden  Maade 


1)  Bogoras.    S.  252  —  253  og  Fig.   185  a,  b. 

beslægtet  med  den  tungusiske  Brog  —  derpaa  tyder  foruden  Overens- 
stemmelsen i  Snit  ogsaa  den  i  Læder  udskaarne  paasyede  Frynse,  som 
smykker  Brogens  Forside,  og  som  stærkt  minder  om  den  hos  Tugu- 
serne  brugelige  Udsmykning  af  Brogen. 

At  breechcloth-Brogen  ikke  findes  anvendt  noget  Sted  i  Amerika, 
har  jeg  selvfølgelig  ikke  med  Sikkerhed  kunnet  afgøre,  skønt  jeg  maa 
anse  det  for  overvejende  sandsynligt  paa  Grundlag  af  de  Oplysninger, 
som  Museerne  og  Litteraturen  byder.  Uagtet  breechcloth  anvendes  af 
overmaade  mange  amerikanske  Stammer,  synes  denne  Urform  dog  ikke 
i  Amerika  at  have  udviklet  sig  til  en  Brog.  Ganske  vist  findes  i  PAM. 
en  Brog  af  breechcloth -Type,  som  angives  at  stamme  fra  Koloscheme; 
men  rimeligvis  drejer  det  sig  her  om  en  Misforstaaelse  —  baade  det 
nævnte  Klædningsstykke  og  et  Par  Leggings,  mærkede  med  samme 
Nummer,  ser  nemlig  fuldkommen  tungusiske  ud.  Rigtignok  siger  Li- 
siansky,  at  nogle  af  Mændene  paa  Sitcha  bærer  »a  kind  of  short  pan- 
taloon«;^)  men  den  Mulighed  er  nærliggende,  at  hvad  Lisiansky  har 
set,   er  en  almindelig  indiansk  breechcloth. 

Hos  Naskopie-Indianerne  i  Ungava-Distriktet  bærer  Mændene,  ifølge 
Turner,  en  meget  kort  Brog,  som  holdes  oppe  ved  Hjælp  af  en  Lobe- 
snor.^)  Desværre  beskriver  1  urner  ikke  dette  Klædningsstykke  nærmere; 
det  vilde  være  interessant  at  faa  afgjort,  om  det  er  et  Laan  fra  Eski- 
moerne (i  hvilket  Tilfælde  det  sikkert  er  af  Legging-Brogens  Snit)  eller 
om  det  muligvis  er  en  selvstændig  Erhvervelse.  De  sydlige  Cree-Stam- 
mer  bærer  breechcloth.^) 


1)  Lisiansky.    S.  238. 

*)  Turner.    S.  283. 

=»)  Mackenzie.    S.  XCIII. 


VI 
FODBEKLÆDNINGENS  URFORMER 


A.     Sandalen. 

FODBEKLÆDNINGEN  er  en  Beskyttelse  af  Foden,  dels  imod  skadelig 
mekanisk  Paavirkning,  dels  imod  Kulde.  I  tropiske  og  subtropiske 
Egne  er  det  det  førstnævnte  Hensyn,  der  især  gør  sig  gældende;  her 
er  derfor  Sandalen  den  vigtigste  Type.  Forøvrigt  er  der  store  geogra- 
fiske Omraader,  hvor  Fodbeklædning  mangler  eller  kun  sjældent  anven- 
des. Navnlig  er  det  —  som  Mason  har  gjort  opmærksom  paa  —  meget 
almindeligt,  at  Kystboer  gaar  barfodede,  maaske  fordi  deres  Rejser  sker 
tilsøs;  saaledes  gik  Kystboerne  i  Peru  mest  uden  Fodtøj,  hvilket  frem- 
gaar  deraf,  at  Gravfundene  kun  indeholder  meget  faa  Sandaler;^)  Nord- 
vestamerikanerne, fra  Mount  Elias  til  Columbia  River,  var  i  Reglen 
barfodede,  og  Øerne  i  det  indiske  og  det  stille  Ocean  er  —  for  at 
bruge  Masons  Udtryk  —  »par  excellence  the  barefooted  region«,^)  Po- 
lynesierne  bar  saaledes  kun  deres  primitive  Bast-Sandaler,  naar  de  for 
at  fiske  vadede  ud  paa  Koral-Revene.  De  aleutiske  Kvinder  gik  bar- 
fodede, og  Mændene  drog  Støvlerne  af  sig,  før  de  steg  i  Baidaren.^)  — 
Barfodethed  er  ogsaa  meget  almindelig  i  de  store  tropiske  Lavlande. 

Sandalen  synes  at  have  faaet  sin  rigeste  Udvikling  i  tropiske  og  sub- 
tropiske Bjærgegne;  sin  største  Formrigdom  har  den  vundet  i  Peru, 
Meksiko  og  de  gamle  vestasiatiske  Kulturlande.  Skønt  den  ikke  i  sam- 
me Grad  som  Kroppens  og  Hovedets  Beklædning  indbyder  til  æstetisk 
Udsmykning,  bærer  den  dog  ofte  Præg  af  at  være  en  Luksusgen.stand ; 
saaledes  var  det  hos  Babylonierne  oprindelig  kun  de  fornemste,  der  bar 


')  Reiss  u.  Stubel. 

^)  Mason:  Primitive  travel.    S.  314  og  351. 

=>)  Langsdorff.    11.    S.  37.     Sauer.    S.   155. 

Sandaler;^)   ligeledes   hos  Ægypterne,    hos   hvem    Fodbeklædning   først 
kom  i  Brug  efter  det  nye  Riges  Begyndelse.^) 

Det  er  ikke  Hensigten  her  at  komme  ind  paa  en  nærmere  Inddeling 
af  Sandalens  mange  Former;  jeg  vil  blot  gøre  opmærksom  paa,  at  disse 
kan  indordnes  under  to  Hovedgrupper,  naar  Hensyn  tages  til,  hvorledes 
Sandalen  er  fastgjort  under  Foden.  I  den  ene  Gruppe  anvendes  Taa- 
strængen,  der  gaar  ind  mellem  to  Tæer,  som  oftest  første  og  anden;  i 
den  anden  Gruppe  anvendes  derimod  ingen  Taastræng,  men  en  Snøring, 
som  gaar  gennem  Huller  eller  Løkker  i  Siden  af  Sandalen.  Til  den 
sidste  Gruppe  hører  f.  Eks.  den  i  Polynesien  anvendte  Sandal  af  Plante- 
fibre, og  lignende  Former  kendes  fra  Japanerne,  Ainoerne,  Klamath- 
Indianerne,  UteTndianerne  og  fra  Klippeboligerne  i  Arizona.^)  Til 
Gruppen  uden  Taastræng  hører  en  Form,  som  er  af  særlig  Interesse 
for  den  arktiske  Dragts  Udviklingshistorie,  nemlig  den  omkring  Foden 
ophøjede  Skind-Sandal  uden  Taastreng;  denne  Form  kendes  fra  Syd- 
amerikas Åndes  og  Pampasegnene.  Mason  afbilder  en  saadan  Sandal 
fra  en  Grav  ved  Pachacamac,  Peru;  den  bestaar  af  et  Stykke  raa  La- 
mahud, der  i  vaad  Tilstand  er  taget  paa  Foden  og  bøjet  op  over  Taaen, 
Hælen  og  Fodens  Sider  til  en  Højde  af  ca.  2  Tommer,  hvorefter  der 
gennem  en  Serie  Huller  i  Randen  er  trukket  en  Læderrem,  ved  hvis 
Hjælp  Sandalens  øvre  Rand  drages  sammen,  medens  Enderne  af  Rem- 
men bindes  omkring  Ankelen/)  Wiener  meddeler,  at  Indianerne  paa 
Cerro  de  Pasco  endnu  bærer  saadanne  Sandaler.^)  Araukanerne  anven- 
der en  lignende  Sandal,  bestaaende  af  et  Stykke  Skind,  hvis  Sider  er 
bøjet  op  omkring  Foden  og  som  snøres  fast  ved  en  Snor  gennem  en 
Række  Huller  i  Randen;  denne  Form  er  her  afbildet  i  Tavle  XIV,  1 
(845,  86  b,  PAM.).  Fra  Patagonierne  omtaler  Musters  den  samme  San- 
dal-Form,'') her  som  hos  Araukanerne  anvendt  i  Forbindelse  med  den 
nedenfor  omtalte  Skindstrømpe.  —  I  Europa  har  en  meget  lignende 
Sandal-Form  haft  en  lige  saa  stor  Betydning  og  findes  endnu  i  Brug  i 
Kaukasus,  Østersøprovinserne,  Island  og  rimeligvis  endnu  flere  Steder. 
I  min  Afhandling  »Mokkasiner«  har  jeg  gjort  opmærksom  paa,  at  denne 
Sandal- Form  hos  de  germanske  Folk  har  udviklet  sig  til  højere  Former, 


*)  Weiss.    I.    s.  95. 

2)  Weiss.    I.    S.  12. 

«)  Mason:  Primitive  travel.    Fig.  36,  39,  62  og  Plate  V. 

*)  Ibid.    S.  368. 

^)  Wiener  S.  679. 

")  Musters.    S.  170. 

der  i  nogen  Grad  kan  jævnføres  med  de  nordamerikanske  og  østasia- 
tiske Mokkasiner.^) 

Denne  omkring  Foden  ophøjede  og  gennem  Huller  i  Randen  fast- 
snørede,  simple  Sandal  er  et  vigtigt  Led  i  Udviklingen  af  Fodbeklæd- 
ningens nordlige  Former.  Skønt  den  ikke  helt  dækker  Foden,  er  den 
dog  rimeligvis  opstaaet  som  en  Beskyttelse  mod  Kulde,  specielt  Rim- 
frost og  tyndere  Snelag.  Den  geografiske  Udbredelse  af  denne  Sandal- 
Form  har  Mason  betydeligt  overdrevet;^)  naar  han  opgiver,  at  den 
kendes  fra  Hottentotterne  og  fra  Unyoro,  beror  dette  paa  Misforstaa- 
else.  Kolben,  som  er  Masons  Kilde  for  Hottentotternes  Vedkommende, 
beskriver  nemlig  den  hottentottiske  Sandal  som  en  flad  Saal,  aldeles 
ikke  opbøjet  omkring  Foden; ^)  derimod  omtaler  Kolben  paa  et  andet 
Sted,  at  Europæerne  i  Sydafrika  anvender  et  Slags  Sko,  som  aabenbart 
staar  den  oldgermanske  Sandal  meget  nær^)  —  og  det  er  denne  Form, 
Mason  har  opfattet  som  hottentottisk.  Ligeledes  har  Mason  misforstaaet 
Bakers  Illustration  af  Unyoro-Sandalen ;  thi  denne  er  af  en  helt  anden 
Type  end  den  her  behandlede,  idet  den  er  forsynet  med  Taastræng.^) 
Overhovedet  forekommer  den  her  behandlede  Type  vistnok  slet  ikke 
hos  de  afrikanske  Naturfolk;  den  maa  derimod  anses  for  at  være  en 
meget  gammel  nordlig  Form,  og  det  ligger  nær  at  formode,  at  den 
nordfra  er  kommet  ind  i  Sydamerika. 

Sandalen  er,  skønt  den  sikkert  oprindelig  har  været  eneste  Fodbe- 
klædning, dog  ofte  blevet  bibeholdt,  efter  at  den  noget  yngre  Form, 
Strømpen,  var  kommet  i  Brug.  Strømpen,  der  i  første  Række  er  en 
Beskyttelse  mod  Kulde,  overflødiggør  nemlig  ingenlunde  Sandalen,  hvis 
Betydning  tillige  ligger  i,  at  den  beskytter  Foden  mod  mekanisk  Be- 
skadigelse; det  er  en  Selvfølge,  at  den  ogsaa  beskytter  Strømpen  mod 
Slid. 


B.     Skindstrømpen. 

Skindstrømpen  er  i  de  nordlige  Lande  vidt  udbredt;  i  det  arktiske 
Omraade  findes  den  overalt  undtagen  hos  Lapperne.  Med  Hensyn  til 
Snittet  kan    der  skelnes    mellem  følgende  tre  Grupper:  (1)  i  nogle  Til- 


*)  Geogr.  Tidskrift.    1914.    H.  V.    S.   179  —  180. 

^)  Mason:    Op.  cit.    S.  316. 

")  og  ")  Kolben.    S.  479  og  489. 

^)  Ratzel.    I.  S.  94.    Fig. 

11" 

fælde  er  Strømpens  Snit  et  Laan  fra  højere  Former,  idet  den  har  et 
lignende  Snit  som  den  tilhørende  Yderstøvle,  kun  mere  skødesløst  gjort; 
som  Eksempel  herpaa  kan  især  nævnes  de  vestgrønlandske  Skindstrøm- 
per, der  endog  har  den  ejendommelige  ophøjede  Saal,  kun  ikke  saa  fint 
rynket  som  paa  Yderstøvlen;  forøvrigt  er  denne  Gruppe  ret  faatallig, 
dog  kunde  der  ogsaa  paapeges  spredte  Eksempler  i  Nordasien.  (2)  Langt 
hyppigere  synes  Strømpens  Snit  at  være  ganske  regelløst,  og  navnlig 
er  den  ofte  sammenlappet  af  en  Mængde  Skindstumper  (det  i  det  ark- 
tiske Omraade  mest  anvendte  Strømpemateriale  er  Renens  Bugskind). 
(3)  I  nogle  Tilfælde  endelig  er  det  umiskendeligt,  at  der  ved  Skind- 
strømpens Snit  er  taget  særlige  praktiske  Hensyn  til  Strømpens  Hold- 
barhed, og  at  der  som  Følge  heraf  er  fremkommet  Snitejendommelig- 
heder, som  ikke  findes  i  Yderstøvlen ;  Eksempler  paa  denne  tredie  Gruppe 
findes  især  i  det  centrale  og  vestlige  eskimoiske  Omraade  samt  paa 
Tschuktscherhalvøen . 

Skindstrømpens  ældste  og  oprindeligste  Snit  findes  maaske  ikke  re- 
præsenteret i  nogen  af  disse  tre  Formgrupper;  det  ligger  nær  at  formode, 
at  dette  Snit  forlængst  er  udvisket,  dels  fordi  Strømpen  er  et  helt  eller 
delvis  skjult  Klædningsstykke  og  dens  Snit  derfor  ikke  forbundet  med 
æstetiske  Forestillinger  (som  altid  virker  konserverende  paa  Snittet),  dels 
fordi  Yderstøvlens  Snit,  der  af  æstetiske  Grunde  er  langt  mere  tradi- 
tionsbundet, let  vil  komme  til  at  influere  paa  Strømpen,  der  er  af  sam- 
me Form.  I  den  første  og  anden  af  de  nævnte  Formgrupper  vil  det 
derfor  i  hvert  Fald  sikkert  være  frugtesløst  at  søge  efter  Strømpens  op- 
rindelige Træk.  Maaske  vil  det  lønne  sig  bedre  at  søge  disse  i  den 
tredie  Gruppe  —  thi  selv  om  her  kan  være  Tale  om  en  ret  høj  Ud- 
vikling, er  den  i  hvert  Fald  ikke  laant  fra  Yderstøvlen ;  og  da  Strømpen 
sikkert  altid  har  været  anvendt  i  Forbindelse  med  en  ydre  Fodbeklæd- 
ning —  Sandal,  Sko  eller  Støvle  —  er  det  fra  første  Begyndelse  indtil 
nu  de  samme  Krav,  der  har  været  stillet  til  den. 

Tavle  XIV,-  2  (15,  848,  KUM.)  er  en  Mands- Skindstrømpe  fra 
Kong  Williams  Land.  Materialet  er  Renbellinger  med  Haarsiden 
vendende  udad.  Skaftet,  som  er  bestemt  til  at  ses,  har  samme  Snit 
som  Renbelling-Støvlerne  fra  dette  Omraade.  Foden  derimod^  som 
er  bestemt  til  at  skjules  af  en  Overtrækssko,  har  et  ejendommeligt 
Snit,  som  aldrig  findes  i  nogen  Yderstøvle.  Vriststykke  og  Saal  er 
skaaret  ud  af  eet  Stykke  (en  Belling),  saaledes  som  Tavle  XIV,  2  a 
viser;  v  danner  Vristen,  s  Saalen,  og  over  Taaen  hænger  de  sammen 
ved  et  smalt  Parti,    Saalsømmen  gaar  altsaa  ikke  helt  rundt.    Lige  over 

Vristen  er  udskaaret  en  median  Kile  for  at  frembringe  den  passende 
Runding.  Bagtil  omkring  Hælen  er  indsat  Øgningsstykker.  At  dette 
Klædningsstykke  ikke  er  bestemt  til  at  anvendes  uden  Overtrækssko 
ses  bl.  a.  deraf,  at  der  bagtil  i  Saalen  er  et  naturligt  Hul,  Aabningen 
efter  Klovkirtelsækken  i  Renens  Bagfod.  Den  Ejendommelighed,  at 
Vrist-  og  Saalestykke  er  i  eet,  tjener  i  høj  Grad  til  at  forebygge  Spræng- 
ning af  Strømpen  og  genfindes  i  flere  Skindstrømper  fra  Kong  Williams 
Land.  En  anden  Type  er  fremstillet  i  Tavle  XIV,  3,  3  a  (15,  858, 
KUM.),  en  Kvindestøvle  fra  Kong  Williams  Land.  Skaftet,  der  ogsaa 
i  dette  Tilfælde  er  bestemt  til  at  ses,  hører  til  en  for  mange  central- 
eskimoiske Kvindestøvler  ejendommelig  Type  og  vil  senere  blive  omtalt. 
Foden  derimod  er  bestemt  til  at  skjules  af  en  Sko  og  har  et  Snit,  der 
genfindes  i  mange  Skindstrømper  fra  dette  Omraade.  Vriststykket,  der 
er  skaaret  som  Tavle  XIV,  3  a  viser,  gaar  ud  over  Fodspidsen  og 
ned  paa  Fodens  Underside,  som  altsaa  ikke  helt  dækkes  af  Saalen, 
da  denne  ikke  naar  frem  til  Fodspidsen.  Ogsaa  denne  Snitejendomme- 
lighed tjener  til  at  forebygge  Sprængning  af  Strømpen. 

Rimeligvis  har  disse  Skindstrømpe- Snit  en  vid  Udbredelse  i  det  cen- 
trale og  vestlige  eskimoiske  Omraade.  I  KNM.  findes  en  Skindstrømpe, 
som  skal  være  hjembragt  fra  Alaska  af  MacClintocks  Ekspedition ;  Vrist- 
stykket er  her  skaaret  paa  en  noget  anden  Maade  end  det  i  Tavle 
XIV,  3  a  afbildede,  men  gaar  dog  som  dette  ned  over  Fodspidsen  og 
beklæder  den  forreste  Del  af  Fodens  Underside.  —  Ogsaa  i  tschuk- 
tschiske  Skindstrømper  kan  iagttages  den  Ejendommelighed,  at  Vrist- 
stykket gaar  ned  over  Fodspidsen;  desuden  findes  her  ofte  en  anden 
Snitejendommelighed,  den  nemlig,  at  Skaftets  Bagside  fortsætter  sig  di- 
rekte i  Saalen  (Eks.:  395,  31  a  og  611,  76,  PAM.). 

I  de  her  beskrevne  Eksempler  er  Skindstrømpens  Snit  ganske  af- 
vigende fra  og  sikkert  upaavirket  af  det  i  Yderstøvlen  anvendte  Snit. 
Dog  maa  disse  Snit  antages  at  være  ret  højt  udviklede  og  repræsenterer 
sikkert  ikke  den  oprindeligste  Skindstrømpe.  Men  eet  Træk  har  de 
muligvis  bevaret  fra  denne,  nemlig  den  Ejendommelighed,  at  Foden  saa 
vidt  muligt  beklædes  med  eet  Stykke  Skind,  der  drages  ned  over  Taa- 
spidsen.  Forud  for  den  syede  Strømpe  er  der  nemlig  utvivlsomt  gaaet 
en  usyet,  et  Stykke  Skind,  der  vikledes  om  Foden,  og  for  at  beskytte 
Tæerne  var  det  sikkert  nødvendigt  at  drage  Skindet  ned  over  Fodspid- 
sen, saaledes  som  det  endnu  sker  i  de  her  studerede  Strømpesnit. 

Den  usyede  Strømpe  findes  endnu  i  Brug  hos  de  vestlige  Dénéer, 
som   vikler  et  firkantet   Stykke  uldent  Tøj   om  Foden,  før  Mokkasinen 

tages  paa^).  I  samme  Skikkelse  anvendes  den  ogsaa  —  ifølge  Ri- 
chardson  —  hos  Cree-Indianerne^).  Peruanske  Mumier,  fundne  ved 
Paramonga,  bærer  ogsaa  som  et  Slags  Strømpe  et  Stykke  Tøj  viklet 
om  F'oden  og  Underbenet^),  og  i  Forbindelse  hermed  en  Sandal  af  den 
ovenfor  beskrevne  Type,  et  Stykke  raat  Skind,  bøjet  op  omkring 
Fodens  Sider  og  snøret  fast  gennem  Huller  i  Randen.  En  ganske  lig- 
nende Kombination  af  den  usyede  Strømpe  eller  Fod-Beviklingen  og 
Sandalen  kendes  fra  Tatarerne  paa  Krim^. 


C.    Samtidig  Brug  af  Skindstrømpe  og  Sandal. 

I  Virkeligheden  er  Forbindelsen  af  Strømpe  og  Sandal  kendt  fra 
mange  Folkeslags  Klædedragt.  I  Sydamerika  anvendes  den  saaledes 
af  Araukanerne  og  Patagonierne.  Tavle  XIV,  1  (845,86,  PAM.)  viser 
en  Fodbeklædning  fra  Araukanerne,  bestaaende  af  Skindstrømpe  og  paa- 
bundet Sandal.  Strømpen  er  Huden  af  et  Hesteben,  hel  afflaaet  og 
draget  paa  i  raa  Tilstand,  saa  den  har  taget  Form  efter  vedkommendes 
Mands  Fod  og  Underben;  der  er  ingen  andre  Sømme  end  en  grov 
Sammensyning  af  Hullet  foran  Fodspidsen  ved  Hjælp  af  en  Læderrem. 
Musters  omtaler  samme  Slags  Fodbeklædning  fra  Patagonierne ^).  Under- 
tiden anvendes  i  Stedet  for  Hestehud  Huden  af  en  stor  Pumas  Ben; 
dette  tyder  paa,  at  denne  Skindstrømpe  kan  have  været  kendt  af  Pata- 
gonierne før  Hestens  Indførelse.  Musters  formoder  endogsaa,  at  det 
skal  have  været  den  klodsede  Fodbeklædning,  der  fik  de  spanske  Op- 
dagere til  at  benævne  disse  F'olk  »Patagoniere«  eller  »Storfødder«.  De 
patagoniske  Kvinder  og  Børn  bærer  lignende  Fodbeklædning,  de  sidst- 
nævntes Skindstrømper  gøres  af  Skindet  af  Guanacoens  Forben. 

Ogsaa  i  Japan  anvendes  Strømpe  og  Sandal  sammen.  Mason  af- 
bilder en  ejendommelig  Fodbeklædning  fra  Tate  Yama,  baaret  af  Jægere; 
Materialet  er   Ris-Straa").      Afbildningen   viser  tydeligt,   at   denne   Fod- 


')  Morice:  Western  Dénés.    S.  165. 

^)  Franklin:  Journey  to  the  shores  of  the  Polar  Sea.    I.    S.    126. 

»)  Wiener.    S.  679  og  S.  680.  Fig. 

*)  Radde.     Ermans  Archiv,  XVII.     S.  99. 

5)  Musters.     S.   170  —  171. 

6)  Mason:   Primitive  Travel.     S.  332.    Fig.  44. 

beklædning  bestaar  af  en  Strømpe  og  en  dertil  fastsnøret  Sandal  (der- 
imod er  det  ikke,  saaledes  som  Mason  skriver,  en  Legging,  der  er 
forbundet  med  Sandalen).  Sandal  og  Strømpe  hører  forovrigt  i  Japan 
til  den  daglige  Dragt ^). 

Fra  Europa  kan  ligeledes  nævnes  Eksempler  paa  Forbindelse  af 
Strømpe  og  Sandal.  Ovenfor  er  allerede  nævnt  Forekomsten  hos  Ta- 
tarerne paa  Krim.  Det  synes,  at  der  her  i  Danmark  allerede  i  Bronze- 
alderen af  Mændene  har  været  baaret  Lædersandaler  og  indenfor  disse 
en  Tøj-Bevikling,  altsaa  et  Slags  primitiv  Strømpe").  Endnu  indtil  vore 
Dage  har  der  paa  Island  været  baaret  en  Slags  Sandal  —  et  Stykke 
Skind,  bøjet  op  om  Fodens  Sider  og  snøret  sammen  ved  Hjælp  af  en 
Snor  gennem  Huller  i  Randen  —  og  indenfor  denne  Sandal  Strømper, 
i  nogle  Tilfælde  af  Læder  (efter  Meddelelse  af  Forfatteren  Gunnar 
Gunnarsson).  —  Som  ovenfor  nævnt,  forekommer  Sandalen  i  Østersø- 
provinserne og  Kavkasus ;  ogsaa  her  anvendes  den  sammen  med  Strøm- 
per. Maaske  har  i  ældre  Tid  Forbindelsen  af  Sandal  og  Strømpe  haft 
en  endnu  videre  Udbredelse  i  de  nordlige  Lande. 

I  Virkeligheden  har  Forbindelsen  af  Strømpe  og  Sandal  stor  Betyd- 
ning som  Overgangsled  til  en  Række  Støvleformer.  Saaledes  maa  de 
eskimoiske  Støvleformer  ifølge  deres  Snit  antages  at  være  opstaaede 
netop  ved  en  Kombination  af  Strømpen  med  Sandalen.  En  betydelig 
Støtte  for  denne  Antagelse  findes  deri,  at  Sandalen  ikke  er  ganske 
ukendt  i  Nutiden  hos  Eskimoerne.  Ifølge  Meddelelse  fra  Kolonibestyrer 
Mathiesen  anvender  Børnene  i  Vestgrønland  et  ejendommeligt  Legetøj, 
»en  Glidesko«  (grønlandsk:  »sarlisarut«),  bestaaende  af  et  ovalt  Stykke 
Skind,  i  Reglen  af  et  gammelt  Brikseskind,  som  anbringes  under  Støvlen 
med  Haarene  vendende  bagud,  bøjes  op  omkring  Foden,  rynkes  fortil 
og  undertiden  ogsaa  bagtil,  og  bindes  fast  ved  Hjælp  af  en  Rem,  der 
drages  gennem  Huller  i  Randen  (to  fortil  og  to  bagtil)  og  knyttes  over 
Vristen.  Denne  Glidesko,  der  anvendes  af  Børnene  om  Vinteren  for 
at  kunne  glide  paa  Sne  og  Is,  er  altsaa  en  Sandal,  bunden  under 
Støvlen.  Østgrønlænderne  kan  —  ifølge  Holm  —  anvende  Bjørne- 
skindssandaler  under  deres  Støvler  ved  Fangst  af  Sæler  ved  Aande- 
hullerne  i  Isen^).  Denne  Sandal  er  et  rektangulært,  fortil  afrundet 
Stykke  Bjørneskind*),  som  fastgøres  under  Støvlen   dels  ved  en  Løkke 


1)  Rosenberg.     Taf.  370.    Tekst, 

2)  Boye.     S.   161. 
»)  Holm.    S.  77. 

*)  Afbildet  Fig.  314b  hos  Thalbitzer. 

fortil,  der  gaar  over  Fodspidsen,  dels  ved  et  Baand,  der  drages  gennem 
en  Løkke  paa  hver  Side  og  knyttes  over  Vristen.  —  Disse  i  Nutiden 
eksisterende  eskimoiske  Sandaler  anvendes  altsaa  kun  til  meget  specielt 
Brug  og  altid  udenpaa  Støvlen;  dog  er  der  adskilligt,  som  tyder  paa, 
at  der  i  det  nordligste  Amerika  tidligere  har  været  baaret  Sandal  uden- 
paa Skindstrømpen.  Det  vægtigste  Bevis  for  denne  Antagelse  ligger  i 
de  eskimoiske  Støvleformers  Snit,  som  vil  blive  studerede  i  det  følgende 
Kapitel ;  men  der  kan  ogsaa  fremlægges  en  Slags  historiske  Beviser, 
som  jeg  vil  medtage  her;  selv  om  deres  Værdi  i  sig  selv  ikke  er  meget 
stor,  er  de  dog  ikke  uden  Interesse,  da  de  peger  i  samme  Retning  som 
de  Resultater,  der  opnaas  ved  Studiet  af  Snittet. 

I  et  sydgrønlandsk  Sagn  omtales  en  nordlig  Stamme,  som  »til  Fod- 
tøj hrxxgto.  Stromper  alene  ined  nyt  Saaleskind  tinder  Fodenn^).  Hermed 
kan  kun  være  ment,  at  en  Sandal  var  bundet  direkte  udenpaa  Strømpen. 
En  lignende  primitiv  F'odbeklædning  skal  ifølge  Dobbs'  Meddeler,  den 
halvblods  Kanadier  Joseph  la  France,  have  været  anvendt  om  Vinteren 
af  en  Stamme,  der  levede  Vest  for  Hudson  Bay:  »they  also  have  a 
kind  of  boots  or  stockings  of  beavers  skin  well  oiled,  with  the  fur 
inwards,  and  above  them  they  have  an  oiled  skin  laced  about  their 
feet«  -).  Dobbs  opfatter  denne  Stamme  som  »Indians« ;  men  hvis  Med- 
delelsen overhovedet  har  Virkelighed  bag  sig,  er  her  rimeligvis  Tale 
om  Eskimoer.  Joseph  la  France  havde  rejst  som  Pelshandler  i  Landene 
Vest  for  Hudson  Bay  i  3-4  Aar  omkring   1740. 


D.    Mokkasinen  (Sneskoen). 

I  et  andet  Arbejde^)  har  jeg  gjort  Rede  for  Mokkasinens  vig- 
tigste Former  og  Udbredelsesforhold;  jeg  har  der  anvendt  Betegnelsen 
Mokkasin  om  alle  Fodbeklædningsformer,  som  i  Henseende  til  Snit 
staar  i  Nærheden  af  Virginia-Indianernes  Fodbeklædning.  Det  karakte- 
ristiske for  Mokkasinen  er,  at  eet  Stykke  Skind  beklæder  Fodsaalen 
og  Fodens  Sider,  og  at  dette  Skindstykke  bagtil  er  samlet  ved  en  lige 


^)  Rink;  Eskimoiske  Eventyr  og  Sagn.     S.  282. 

")  Dobbs.    S.  42. 

3)  Geografisk  Tidskrift.   1914.  H.  V.  S.  172  —  182. 

eller  T-formet  Hælsøni.  Det  viser  sig,  at  Mokkasinen  —  idet  Be- 
tegnelsen opfattes  paa  denne  Maade  —  er  en  boreal  Formgruppe,  hvis 
Udbredelsesomraade  kun  eet  Sted  naar  Nord  for  Polarkredsen,  nemlig  i 
Lapland,   hvor  Klimaet  jo  udmærker  sig  ved  en   forholdsvis  Mildhed. 

Til  de  i  den  anførte  Artikel  nævnte  Forekomster  kunde  endnu  føjes, 
at  der  fra  Mongoliet  af  W.  W.  Rockhill  er  hjembragt  en  Mokkasin,  der 
—  at  dømme  efter  Masons  Beskrivelse^)  —  er  af  et  Snit,  som  genfindes 
i  det  nordvestlige  Amerika,  bl.  a.  ved  øvre  Stikine  (afbildet  »Mokka- 
siner« Fig.  5).  Som  det  er  vist  i  Artiklen,  findes  dette  Snit  i  kun 
lidet  ændret  Form  i  Amurlandet,  hos  Giljaker  og  Orotschoner,  samt  i 
Nordeuropa  hos  Lapperne.  At  dette  Mokkasinsnit  ogsaa  kendes  fra 
Mongoliet,  giver  Haab  om,  at  det  tillige  vil  blive  fundet  i  Bjærgene 
langs  Mongoliets  Nordgrænse. 

I  min  Artikel  »Mokkasiner«  har  jeg  anvendt  denne  Betegnelse  ogsaa 
om  visse  europæiske  Former,  om  hvilke  det  med  stor  Sikkerhed  vides, 
at  de  er  udviklet  af  den  omkring  Foden  ophøjede  Skindsandal,  da  der 
nemlig  kan  paavises  tilstrækkelige  Mellemformer.  Ganske  vist  er  der, 
som  jeg  sammesteds  har  godtgjort,  ingen  Grund  til  at  antage  nogen 
udviklingshistorisk  Sammenhæng  mellem  den  lappiske  Mokkasin  og  de 
germanske  af  Sandalen  udviklede  mokkasinlignende  Former.  Men  disse 
sidste  har  dog  visse  Træk  tilfælles  med  Mokkasinerne,  navnlig  Hæl- 
sømmen, der  endogsaa  kan  være  T-formet  (saaledes  i  et  i  Thorsbjerg 
Mose  fundet  Eksemplar^).  Dette  Forhold  foranledigede  mig  til  at  an- 
vende Betegnelsen  Mokkasin  om  disse  oldgermanske  Former;  og  heri 
bestyrkedes  jeg  af  Masons  Formening,  at  ogsaa  de  amerikanske  Mokka- 
siner skulde  være  udviklede  af  Sandalen^).  Senere  Undersøgelser  har 
imidlertid  ført  mig  til  den  Opfattelse,  at  Masons  Anskuelse  paa  dette 
Punkt  maa  anses  for  at  være  ganske  misvisende.    Det  er  derfor  mindre 


')  Mason.     S.  327. 

■^)  Engelhardt.  S.  19  og  PI.  3,  Fig.  1.  Hos  skandinaviske  Bønder  findes  Former, 
der  er  endnu  mere  mokkasinagtige  end  de  oldgermanske  Sko.  Herhen  hører  Husskoen 
fra  Sarna  (>Mokkasinert  Fig.  12),  hvis  Snit  dog  i  Virkeligheden  kun  ved  det  særlige 
Vriststykke  afviger  fra  de  mosefundne  oldgermanske  Sko.  Mere  afvigende  er  vistnok  de 
saakaldte  »Lauparsko«  (beskrevet  og  afbildet  Nansen,  S.  48),  der  anvendes  i  Norge;  jeg 
har  ikke  haft  Lejlighed  til  at  se  denne  Form,  men  der  synes  at  være  Træk  i  den,  som 
minder  om  den  lappiske  Mokkasin.  Maaske  er  »Lauparskoen«  en  nordisk  Efterligning  af 
Lapskoen,  altsaa  egentlig  et  Laan  fra  Lapperne,  der  kan  antages  at  være  foregaaet  sam- 
tidig med,  at  Nordboerne  laante  Skien  fra  Lapperne. 

3)  Mason.     S.  310. 


170 

heldigt  at  anvende  Betegnelsen  Mokkasin  om  de  oldgermanske  Former ; 
de  er  opstaaede  af  en  anden  Urform  end  de  egentlige  Mokkasiner,  og 
de  Lighedspunkter  som  findes  med  disse  maa  skyldes  en  Art  Paralle- 
lisme i  Udviklingen. 

Medens  de  europæiske  mokkasinlignende  Former  —  bortset  fra  de 
lappiske  —  tydeligt  viser  sig  at  være  opstaaede  ved  en  Udvikling  fra 
Sandalen,  lader  en  saadan  Oprindelse  sig  ikke  paavise  for  de  ameri- 
kanske, østasiatiske  og  lappiske  Formers  Vedkommende;  meget  betyd- 
ningsfulde Snit-Overensstemmelser  forbinder  iøvrigt  disse  sidstnævnte 
Former,  skønt  de  tre  Forekomst-Gebeter  ligger  saa  vidt  adskilte,  og 
leder  til  den  Formodning,  at  de  amerikanske,  østasiatiske  og  lappiske 
Mokkasiner  hidrører  fra  et  fælles  Udgangspunkt.  Masons  Sætning  »the 
shoe  is  a  sandal  that  has  grown  up  over  the  foot«  ^),  gælder  for  de 
oldgermanske  Skos  Vedkommende,  men  det  lader  sig  ikke  godtgøre, 
at  den  gælder  for  de  egentlige  Mokkasinformer;  langt  snarere  er  disse 
udviklede  af  en  ganske  anden  Urtype,  nemlig  af  en  specielt  udviklet 
Strompcform.  Paa  Jeso  og  Sachalin  anvendes  af  Ainoerne  et  stort 
Antal  Fodbeklædnings-Former,  af  hvilke  nogle  synes  at  være  meget 
primitive.  Bl.  a.  anvendes  paa  Jeso  en  Slags  Strømpe  bestaaende  af 
et  helt  Lakseskind,  der  er  bøjet  op  omkring  Foden  og  samlet  ovenpaa 
denne  ved  en  median  Vristsøm,  hvorimod  Hælsøm  mangler^).  Side  om 
Side  med  denne  Form  anvendes  paa  Jeso  ogsaa  Fiskeskinds-Mokkasiner 
af  mere  udviklet  Snit,  med  Hælsøm  ^).  Dersom  flere  Former  af  Ainoernes 
F'odbeklædning  var  kendt,  vilde  det  maaske  vise  sig,  at  der  her  findes 
flere  Overgangsled,  som  betegner  en  Udvikling  fra  Strømpen  (uden 
Hælsøm)  til  Mokkasinen  (med  Hælsøm).  I  saa  Fald  vilde  det  være  be- 
vist, at  de  østasiatiske  Mokkasiner  er  et  Slags  højt  udviklet  Skind- 
strømpe; og  da  de  amerikanske  og  lappiske  Former  viser  stor  Over- 
ensstemmelse med  de  østasiatiske  i  Henseende  til  Snittet,  vilde  det  der- 
med ogsaa  være  sandsynliggjort,  at  disse  havde  udviklet  sig  af  Skind- 
strømpen. Desværre  er  Ainoernes  Fodbeklædning  endnu  ikke  tilstrækkelig 
kendt. 

Strømpen,  der  maa  antages  at  være  opstaaet  senere  end  Sandalen, 
har  sikkert  oprindelig  været  brugt  sammen  med  denne,  saaledes  som 
det   endnu   sker   mange    Steder.      Fra  at   være   en   simpel   Bevikling   af 


1)  Mason.     S.  310. 

2)  Geogr.  Tidsler.   1914.  H.  V.  Fig.  8. 
")  Hitchcock.  Plate  XCVII. 

Foden  og  Underbenet  har  Strømpen  udviklet  sig  til  at  blive  et  syet 
Klædningsstykke,  og  i  nogle  Tilfælde  er  den  —  som  det  skal  vises  i 
næste  Kapitel  —  sammen  med  Sandalen  blevet  til  en  Støvle.  Et  eller 
andet  Sted  indenfor  det  Omraade,  hvor  nu  Mokkasinen  og  af  denne 
udviklede  Former  anvendes,  er  det  derimod  —  ifølge  min  Hypotese  — 
blevet  Skik  at  anvende  Strømpen  uden  Sandal;  denne  Brug  har  medført 
en  særlig  Udvikling  af  Strømpens  Snit,  samtidig  med  at  det  nødvendig- 
gjorde Anvendelsen  af  solidere  Materiale,  og  som  Resultat  heraf  frem- 
kom Mokkasinen. 

Men    hvorledes    er    man    kommet    til    at    anvende    Strømpen    uden 
Sandal?  —  Hermed  turde  det  forholde  sig  paa  følgende  Maade: 

I  mange  nordlige  Lande,  særligt  i  Bjærgegne,  anvendes  ved  Vinter- 
tid forskellige  Former  af  Snesko  og  Skicr.  Jeg  skal  ikke  i  nærværende 
Arbejde,  der  jo  omhandler  Skinddragterne,  komme  ind  paa  et  Studium 
af  disse  interessante  Færdselsmidler;  jeg  vil  blot  gøre  opmærksom  paa, 
at  Sneskoen,  der  maa  antages  at  være  en  ældre  Formgruppe  end  Skien, 
findes  forskellige  Steder  i  Europa,  saaledes  i  Skandinavien  (hos  svenske 
og  norske  Bønder)  og  i  det  nordlige  Spanien  i),  endvidere  spredt  her 
og  der  i  det  midterste  Asien,  f.  Eks.  Armenien  og  Tibet ^),  samt  i  Øst- 
asien hos  Ainoerne^)  og  Japanerne*),  paa  Tschuktscherhalvøen  og  endelig 
i  Amerika,  hvor  den  hos  de  nordamerikanske  Indianere  har  fundet  sin 
rigeste  Udvikling.  Midt  imellem  Sneskoens  østligste  og  vestligste  Fore- 
komster har  den  vistnok  yngre  Formgruppe,  Skien,  fundet  sin  Ud- 
bredelse, fra  Lapland  til  Amurlandet  og  Tschuktscherhalvøen.  Rimelig- 
vis har  Skien  udviklet  sig  af  Sneskoen;  men  det  maa  fremhæves,  at 
Skien  er  en  stærkt  udpræget  og  fra  Sneskoen  skarpt  afgrænset  Form- 
gruppe. —  Med  Hensyn  til  Sneskoens  Oprindelse  kan  der  næppe  være 
Tvivl  om,  at  den  er  opstaaet  af  Sandalen.  De  primitiveste  Former  af 
Sneskoen,  hvortil  f.  Eks.  hører  Aino-Sneskoen,  er  i  Virkeligheden  at 
opfatte  som  en  Slags  flettede  Sandaler,  der  er  gjort  meget  store,  for  at 
kunne  bære  oppe  paa  Sne.  Sammen  med  Sneskoen  bærer  Ainoerne 
ingen  Sandal  —  det  modsatte  vilde  være  baade  unødvendigt  og  meget 
upraktisk  —  men  derimod  Skindstrømpe  eller  Mokkasin,  Det  forekom- 
mer mig  overmaade  sandsynligt,  at  det  netop  er  Sandalens  Omdannelse 


')  Gadow.     S.  120. 

*)  Nansen.     S.  103. 

')  Hitchcock.     PI.  XCVII. 

*)  Mason.     Fig.  76. 

til  Snesko,  der  fra  først  af  har  bevirket,  at  Skindstrømpen  blev  baaret 
uden  Sandal.  Naar  Point  Barrow  Eskimoerne  anvender  Snesko,  er- 
statter de  Yderstøvlen  med  en  Strømpe  af  meget  svært  Renskind 
(Murdoch,  S.  129).  Dette  viser,  at  Skind.strømpen  er  en  særlig  heldig 
Form  for  Fodbeklædning,  naar  Snesko  anvendes,  hvorimod  den  eski- 
moiske Yderstøvle  med  sin  Sandal-agtige  Saal  i  dette  Tilfælde  er  uprak- 
tisk. Smntidig  med,  at  Sneskoen  opstod  af  Sandalen,  begyndte  da 
Skindstrømpen  at  gennemløbe  en  Udvikling,  hvorigennem  den  udformedes 
til  Mokkasin. 

I  det  Strømpen  fra  at  have  været  et  halvt  indvendigt  Klædnings- 
stykke, hvis  Fodparti  beskyttedes  af  Sandalen,  bliver  en  selvstændig 
ydre  F'orm,  maa  den  nødvendigvis  ændræs  saavel  i  Snit  som  i  Mate- 
riale. Derigennem  er  opstaaet  Mokkasinens  paa  en  Gang  simple  og 
hensigtsmæssige  Snit,  hvis  Grundelement  er  eet  Stykke  Skind,  der 
tages  om  Foden,  samlet  ved  Sømme,  der  sikrer  en  god  Form  og  ikke 
trykker  paa  F'oden.  Materialet,  der,  medens  Strømpen  brugtes  sammen 
med  Sandalen,  kunde  være  af  ret  tilfældig  Art,  maa,  naar  Sandalen 
erstattes  af  Sneskoen,  være  Skind  af  god  og  solid  Kvalitet.  Efter  at 
Mokkasinen  saaledes  er  opstaaet  sammen  med  og  som  en  Følge  at 
Sneskoen,  har  den  ganske  overflødiggjort  Kombinationen  af  Strømpe  og 
Sandal,  da  den  meget  vel  kunde  gøre  Tjeneste,  ogsaa  naar  der  ikke 
anvendtes  Snesko. 

Den  geografiske  Udbredelse  af  Sneskoen  og  den  rimeligvis  af  Sne- 
skoen udviklede  Ski  samt  Mokkasinens  Udbredelse  stemmer  ganske  godt 
med  denne  formodede  udviklingshistoriske  Forbindelse  mellem  Snesko 
og  Mokkasin.  Snesko  eller  Ski  findes  nemlig  overalt,  hvor  Mokkasin 
eller  af  Mokkasinen  udviklede  Fodbeklædningsformer  anvendes.  At 
Sneskoen  endda  er  udbredt  noget  udover  Grænserne  for  Mokkasinen, 
strider  aldeles  ikke  imod  Hypotesen;  thi  i  nogle  Tilfælde,  f.  Eks.  hos 
Eskimoerne,  maa  Sneskoen  antages  at  være  laant  fra  Mokkasin-bærende 
Folk,  og  i  andre  Tilfælde,  f.  Eks.  i  Europa,  drejer  det  sig  om  særlig 
primitive  Sneskoformer,  der  muligvis  kan  have  udviklet  sig,  før  Strøm- 
pen endnu  havde  faaet  Tid  til  at  omdanne  sig  til  Mokkasin. 

E.    Leggings. 

Endnu  maa  jeg  gøre  opmærksom  paa  en  primitiv  Form,  som  — 
skønt  den  strængt  taget  ikke  er  nogen  Fodbeklædning  —  dog  spiller 
en  Rolle  for  Udviklingen  af  Fodbeklædningens  højere  Former,  nemlig 
Leggingen. 

Medens  Strømpen  er  en  Beklædning  af  Foden  og  Underbenet,  er 
Leggingen  en  Beklædning  af  Benet  ovenfor  Ankelen;  i  nogle  Tilfælde 
naar  den  kun  til  Knæet,  i  andre  helt  op  til  Hoften,  og  endelig  er  den 
i  nogle  Tilfælde  hovedsagelig  en  Beskyttelse  af  selve  Knæpartiet.  Skønt 
Leggingen  altsaa  egentlig  ikke  er  nogen  Fodbeklædning,  omtales  den 
dog  her,  da  den  har  stor  Betydning  for  Forstaaelsen  af  Fodbeklæd- 
ningens højere  Udviklingstrin.  Den  kunde  for  saa  vidt  med  lige  saa 
god  Grund  have  været  behandlet  under  Genitalbeklædningen,  thi  som 
allerede  tidligere  vist  har  en  Række  af  Brogformer  udviklet  sig  af 
Leggingen  (»Legging- Erogen«).  Det  er  Leggingens  Skæbne  at  miste 
sin  Selvstændighed,  idet  den  enten  bliver  til  Brog  eller  gaar  i  F'or- 
bindelse  med  Fodbeklædningen;  som  allerede  omtalt  findes  der  endogsaa 
Former,  i  hvilke  Genitalbeklædning,  Legging  og  Fodbeklædning  er  for- 
bundne til  eet  Klædningsstykke  (Side   147  o.  f.). 

I  sine  mest  primitive  Former  er  Leggingen  —  ligesom  Strømpen  — 
usyet  og  bestaar  af  en  simpel  Bevikling.  Leggings  af  denne  Type  ken- 
des bl.  a.  fra  Europa,  fra  Amurlandet,  fra  Formosa,  samt  fra  Pueblo- 
Regionen  i  Nordamerika.  I  Oldtiden  og  Begyndelsen  af  Middelalderen 
hørte  til  Mandsdragten  hos  Angelsachser  og  andre  germanske  Folk  et 
Slags  Bandage-formet  Benbeklædning  i),  lignende  den,  der  hører  til  Nu- 
tidens Sportsdragt,  og  i  11.  Aarh.  bares  lignende  Benbeviklinger  ogsaa 
af  de  tyske  Kvinder  2).  Om  Hunnerne  fortæller  Ammianus  Marcellinus, 
at  de  viklede  Hjorteskind  om  deres  Ben^).  Orotschonerne  og  Mane- 
girerne  anvender  undertiden  en  Bevikling  af  Benet  med  Renskind  med 
Haarsiden  indad  og  den  udadvendende  Side  smykket  med  Broderier*). 
De  indfødte  Kvinder  paa  Formosa  bærer  undertiden  en  Bevikling  af 
Bomuldtøj    fra   Knæet   til   Ankelen^).      Hos   Hopierne,    Navahoerne    og 


')  Strutt.   I.    S.  47.     Weinhold:  Altnordisches  Leben.     S.  164. 

-)  Weinhold:   Die  deutschen  Fiauen.  II.    S.  249. 

^)  Thierry.   I.    S.   11. 

<)  Gerstfeld.     Ermans  Archiv.  XVII.    S.  .^584. 

^)  Hirth.  Z.  f.  Ethn.  XXV.    S.  333.     W.  Midler.  Z.  f.  Ethn.  XLII.    S.  232. 

Apacherne  bærer  Kvinderne  et  Slags  Støvler,  hvis  Skaft  aabenbart  er 
at  opfatte  som  en  primitiv  Legging,  bestaaende  af  et  halvt  Hjorteskind, 
der  vikles  om  Benet  (Eksempel:  Hd  194,  KNM.,  fra  New  Mexico). 

Til  de  primitive  Legging  Former  kan  maaske  ogsaa  henregnes  de 
af  Ainoerne  og  Klamath-Indianerne  m.  fl.  baarne  Leggings,  flettede  af 
Halm,  Bast  eller  Siv.  Disse  Former  skal  dog  ikke  nærmere  omtales 
her,  da  de  næppe  kan  have  haft  nogen  Betydning  for  Udviklingen  af 
Skinddragten. 

Den  syede  Legging  bestaar  i  sin  simpleste  Form  af  eet  Stykke 
Skind,  der  ved  en  longitudinal  Søm  er  samlet  til  et  cylindrisk  Hylster. 
Hos  Shoshonerne  anvendtes  et  helt  Antilopeskind  til  hver  Legging, 
med  vedhængende  Hale,  Nakke  og  Benskind ;  en  saadan  Legging  be- 
klædte hele  Benet;  og  Bagbensskindet,  som  vendte  opad,  blev  stukket 
ind  under  Hoftesnoren,  medens  Nakkeskindet  slæbte  paa  Jorden  efter 
Hælen')  (i  KNM.  findes  et  Par  Leggings  af  denne  Type).  Sømmen 
gaar  her  som  i  de  fleste  nordamerikanske  Leggings  langs  Benets  Yder- 
side. I  nogle  Tilfælde,  som  hos  Hupaerne,  gaar  Sømmen  dog  langs 
Forsiden'"^).  —  Legging  bares  af  alle  nordamerikanske  Indianere  Nord 
for  Meksiko,  med  Undtagelse  af  nogle  af  Stammerne  i  det  centrale 
Californien  og  i  Gila-Sonora  Omraadet  samt  maaske  ved  den  meksikanske 
Golf.  Hos  de  nordvestlige  Dénéer  var  Leggings  og  Fodbeklædningen 
som  allerede  nævnt  forbundet  til  en  Slags  Brog.  Hos  Slave-,  Dogrib- 
og  Hare-Indianerne  samt  hos  Chepewyans  var  Legging  og  Fodbeklæd- 
ning forenede  til  et  Slags  Støvle  ^) ;  det  samme  gælder  Kvindedragten  hos 
enkelte  Præriestammer  (f.  Eks.  Cheyenne)  samt  i  Pueblo-Regionen  (» leg- 
ging-moccasins«  kalder  amerikanske  Etnografer  disse  Former).  Hos 
Eskimoerne  bares  løse  Leggings  kun  af  Kvinderne  i  en  Del  af  det 
centrale  Omraade,  nemlig  paa  Øst-  og  Sydkysten  af  Baffinland.  I 
Reglen  fastgøres  Leggingen  ved  Hoftesnoren,  i  nogle  Tilfælde  ogsaa 
ved  Ombinding  over  eller  under  Knæet.  Kvinderne  af  Sioux-  og  de 
fleste  andre  Præriestammer  bar  korte  Leggings,  der  kun  naaede  til 
Knæet  og  bandtes  lidt  under  dette^).  I  Puebloregionen  var  saavel 
Mændenes  som  Kvindernes  Leggings  korte  og  naaede  kun  til  Knæet. 
Ligeledes  bar  de  nordlige  Maidu-Indianere  i  Californien  korte  Leggings; 


*)  Lewis  and  Clarke.    S.  314. 
2)  Goddard.    S.  18. 
S)  Mackenzie.    S.  CXX,  36  og  48. 
■*)  Schoolcraft.  III.    S.  66  og  PI.  8. 

disse  bandtes  lige  over  Knæet  og  holdtes  desuden  oppe  ved  en  spiral- 
formet Ombinding  med  en  Rem^).  Hos  de  nordlige  Indianerstammer 
bar  saavel  Mænd  som  Kvinder  lange  Leggings,  der  naaede  fra  Ankelen 
til  Laarets  øvre  Del  eller  endog  til  Hofterne.  Forøvrigt  skal  jeg  ikke 
her  komme  ind  paa  et  nærmere  Studium  af  de  nordamerikanske  Leg- 
gings. Jeg  vil  blot  endnu  fremhæve,  at  Leggingen  altid  forneden  slutter 
sig  til  Fodbeklædningen  og  enten  gaar  ned  over  Mokkasinens  Skaft- 
stykke  eller  —  som  hos  de  vestlige  Dénéer^)  —  omsluttes  af  dette 
Skaftstykke  og  sammen  med  dette  snøres  fast  om  Ankelen. 

I  det  centrale,  østlige  og  nordlige  Asien  og  i  Europa  er  Leggingen 
i  Brug  over  store  Omraader.  Mændene  i  Ladak  anvender  saaledes 
Leggings  af  Fjlt^').  Mærkeligt  nok  bruger  de  ikke  civiliserede  Tibe- 
tanere ingen  løse  Leggings^);  i  Kina  derimod  hører  Leggings  af  sær- 
ligt Stof  med  til  Vinterdragten;  de  drages  udenpaa  Brog  og  Strømper^). 
Ainoerne  anvender  ved  Vintertid  Leggings,  undertiden  af  Skind  (Eks- 
empel; 700,158,  PAM.,  kort  Legging  af  hvidt  Hundeskind,  bestemt 
til  at  beklæde  Knæet  og  de  nærmeste  Partier  af  Underbenet  og  Laaret; 
fra  Ainoer  paa  Jeso).  —  Ogsaa  i  Amurlandet  anvendes  Leggingen. 
313,^77,  PAM.  er  en  lang  Legging  af  Semslæder,  fra  Golderne; 
313, Vs,  PAM.   er    ligeledes  en  goldisk  Legging,  men  af  Fiskeskind. 

I  det  arktiske  Omraade  har  Leggingen  i  de  fleste  Tilfælde  mistet 
sin  Selvstændighed,  ogsaa  i  den  gamle  Verden,  idet  den  enten  er  blevet 
til  Støvleskaft  eller  er  forbundet  med  Brogen.  Dog  findes  løse  Leg- 
gings i  Brug  hos  Tunguserne  og  Jakuterne  samt  hos  Lapperne  —  hos  de 
sidstnævnte  rigtignok  kun  som  Overtræks-Beklædning,  udenpaa  Brogen. 

Den  tungusiske  Legging,  der  med  Remme  bindes  fast  til  den  meget 
korte  Brog,  er  afbildet  af  Middendorff^),  der  sammenligner  den  med 
Tyrolernes  »Beinhosl«.  Som  Eksempel  kan  ogsaa  tjene  Tavle  XIII,  3a 
(696,10,  PAM.)  i  nærværende  Arbejde;  det  er  en  8o  cm  lang  Legging 
af  Semslæder,  foroven  kantet  med  Fløjl;  ved  Hjælp  af  Bindebaand  kan 
den  knyttes  til  Brogen.  Ganske  vist  stammer  dette  Eksemplar  fra  Dol- 
ganerne,  men  er,  ligesom  ogsaa  Dolganernes  øvrige  Dragt,  af  tungusisk 


1)  Dixon.    s.  158. 

^)  Morice.    Anthropos.  II.    S.  8. 

3)  Rockhill.    S.  687. 

*)  Ibid.    S.  686. 

^)  Williams.  II.    S.  30. 

«    Middendorff.  IV.    S.  1416.  111. 

Type.  Leggingen  bestaar  af  eet  Stykke  Skind  og  har  —  som  alle 
tungusiske  Leggings  —  den  lodrette  Søm  bagtil;  forneden  er  der  en 
15  cm  lang  Split  og  ved  Enden  af  denne  et  Bindebaand,  ved  hvilket 
Leggingen  kan  snøres  fast  om  Ankelen.  —  Tungusiske  Leggings  til 
Vinterbrug  er  ofte  delvis  gjort  af  Renbellinger.  Saaledes  er  i  382,6, 
PAM.,  et  Par  Leggings  fra  Tunguserne  ved  Jenisej,  Forsiden  af  Ren- 
bellinger, Bagsiden  af  Semslæder.  og  den  nedre  Del,  som  er  bestemt 
til  at  skjules  af  Støvleskaftet,  er  af  Klæde;  i  Stedet  for  Klæde  er  der 
i  et  for  øvrigt  ganske  lignende  Eksemplar  anvendt  blødt  Semslæder. 

Jakutiske  Leggings  adskiller  sig  ikke  i  Henseende  til  Snit  fra  de 
tungusiske;  til  Sommerbrug  kan  de  være  gjort  af  groft  Bomuldstøj  eller 
lignende. 

Løse  Leggings  findes  vistnok  i  Brug  overalt  i  det  tungusiske  og 
jakutiske  Omraade.  Men  ved  Siden  deraf  anvendes  ogsaa  meget  lange 
Støvler,  der  maa  antages  at  være  opstaaede  ved  en  Forbindelse  af  Leg- 
gingen med  Fodbeklædningen,  og  hvis  Skafter,  der  ganske  overflødiggør 
Leggings,   ligesom  disse  ved  Bindebaand  knyttes  til  den  korte  Brog. 

Karakteristisk  er  det,  at  den  tungusiske  Legging  aldrig  syes  sam- 
men med  Brogen,  saa  den  kommer  til  at  danne  Bukseben.  Hos 
Tschuktscherne  og  Korjakerne  er  Forholdet  derimod  ganske  anderledes; 
her  optræder,  som  allerede  nævnt,  baade  Legging-Brogen  og  breechcloth- 
Brogen,  og  den  sidstnævnte  kan  være  forsynet  med  Legging-agtige 
Forlængelser  (Eksempel:  Tavle  XIII, 4;  956,77,  PAM.);  løse  Leggings 
forekommer  derimod  ikke  hos  Tschuktscherne  og  Korjakerne.  —  Heller 
ikke  hos  Ostjakerne  og  Samojederne  findes  —  mig  bekendt  —  løse 
Leggings;  de  erstattes  af  de  lange  Støvleskafter.  —  Hos  Lapperne  er 
det  selve  Brogen,  der  beklæder  Benene.  De  sydlige  Lapper  bærer, 
som  tidligere  vist,  Brog  af  Legging-Snittet,  de  nordlige  derimod  af 
breechcloth-Snittet,  men  med  meget  lange  Bukseben,  der,  naar  Materialet 
er  Vadmel,  er  at  opfatte  som  en  simpel  Forlængelse  af  Brogen,  hvor- 
imod Renskindsbrogen  kan  være  forsynet  med  Bukseben  af  Renbellinger, 
af  ganske  samme  Udseende  som  de  løse  Leggings  af  Renbellinger.  Løse 
Leggings  anvender  Lapperne  nemlig  enten  af  Rensdyrlæder  eller  af 
Renbellinger;  de  bæres  aldrig  paa  det  blotte  Legeme,  men  altid  uden- 
paa  Brogen  og  fastgøres  foroven  enten  til  en  Hoftesnor  eller  til  Løkker, 
der  er  fastsyede  til  Brogen  (jvf.  Tavle  XII,8).  Forneden  har  den  lap- 
piske Legging  —  som  den  tungusiske  —  en  lodret  Split,  der  sidder 
paa  den  indvendige  Side.  Ved  Hjælp  af  Skobaandet  snøres  Leggingen 
og  Buk-sebenet  tillige  med  Skoens  Skaftparti  fast  om  Ankelen.  —  Leg- 

gingen  er  ikke  hos  Lapperne  gaaet  i  Forbindelse  med  Fodbeklædningen ; 
en  enkelt  Undtagelse  herfra  danner  dog  et  hos  russiske  Lapper  anvendt 
Klædningsstykke,   der  bestaar  af  Brog  og  Fodbeklædning  i  eet. 

—  Eksempler  paa  Leggingens  Forbindelse  med  Fodbeklædningen, 
der  har  haft  stor  Betydning  for  Udviklingen  af  den  arktiske  Dragt,  vil 
blive  behandlede  i  det  efterfølgende  Kapitel. 

VII 

FODBEKLÆDNINGENS  HØJERE  UDVIKLEDE 

FORMER 


Idet  foregaaende  Kapitel  er  vist,  at  Strømpen  og  Sandalen  i  mange 
Tilfælde  anvendes  sammen.  Utvivlsomt  maa  Sandalen  opfattes  som 
den  ældre  af  disse  Grundtyper;  den  anvendes  over  store  Omraader  som 
eneste  Fodbeklædning.  Strømpen,  der  er  en  Beskyttelse  af  Foden  og 
Underbenet  mod  Kulde,  anvendes  i  Lande  med  Vintersne  og  bruges 
næsten  aldrig  alene,  men  meget  ofte  sammen  med  Sandalen.  Kun  i 
sine  højest  udviklede  Former,  omdannet  til  Mokkasin,  er  Strømpen 
blevet  en  selvstændig  Fodbeklædning;  som  i  det  foregaaende  fremsat, 
er  Udviklingen  fra  Strømpe  til  Mokkasin  antagelig  foregaaet  samtidig 
med  og  som  Følge  af,  at  Sneskoen  udviklede  sig  af  Sandalen. 

Gennem  Mokkasinen  er  Skindstrømpen  blevet  Urform  til  en  lang 
Række  af  Fodbeklædningsformer.  Men  ogsaa  uden  Mokkasinen  som 
Mellemled  har  der  af  Strømpen  i  Forbindelse  med  Sandalen  udviklet 
sig  en  Række  af  højere  Former.  For  disse  sidste  vil  jeg  indfore  den 
fælles  Betegnelse  »Sandalstøvle«,  medens  jeg  vil  betegne  de  af  Mokka- 
sinen udviklede  Former  med  Ordet  »Mokkasinstøvle«.  Det  viser  sig, 
at  en  stor  Del  af  den  arktiske  Fodbeklædnings  Former  med  betydelig 
Sikkerhed  kan  henføres  til  den  første  eller  den  anden  af  disse  to  Grup- 
per. Men  ganske  vist  har  Udviklingen  i  nogle  Tilfælde  omdannet  eller 
udvisket  de  oprindelige  Træk  saa  vidt,  at  det  bliver  vanskeligt  eller 
umuliet  at  bestemme  Urformen. 

A.    Sandalstøvlen. 

Sandalstovlen  har  sit  betydeligste  Udbredelsesomraade  i  det  nord- 
ligste Nordamerika  (hos  Eskimoerne)  og  i  den  nærmeste  Del  af  det 
nordostlige  Asien.  Allerede  i  det  foregaaende  er  det  vist,  at  simple 
Skindsandaler  med  ophøjede  Rande  kendes  fra  Grønland,  skønt  de  ikke 
hører  til  den  regulære  Dragt.  Der  er  endvidere  fremført  en  sydgrøn- 
landsk Tradition,  gaaende  ud  paa,  at  en  nordlig  Stamme  i  ældre  Tid 
skal  have  baaret  Skindsandaler  paa  Skindstromper,  og  en  —  noget 
usikker  —  kanadisk  Rejseberetning,  ifølge  hvilken  en  lignende  Fod- 
beklædning skal  have  været  anvendt  Vest  for  Hudsonbugten.  —  Den 
Antagelse,  at  Strømpen  og  Sandalen  virkelig  er  de  Urformer,  hvoraf 
den  ydre  eskimoiske  Fodbeklædning  har  udviklet  sig,  styrkes  i  høj 
Grad  ved  en  Undersøgelse  af  Snittet, 

I  eskimoiske  Yderstøvler  er  Saalen  skaaret  noget  større  end  Fod- 
saalen  og  bøjet  op  omkring  Foden  hele  Vejen  rundt,  navnlig  for  Fod- 
spidsen og  Hælen,  hvor  den  ophøjede  Del  næsten  altid  er  fint  og 
regelmæssigt  rynket.  Murdoch  giver  en  nøje  Skildring  af,  hvorledes 
Saalen  skæres  og  tildannes  hos  Point  Barrow-I^skimoerne^;  Rynkningen 
foretages  her  uden  noget  særligt  Instrument,  ved  Hjælp  af  Arbejder- 
skens Tænder,  men  mange  Eskimoer  anvender  hertil  et  særligt  »Rynke- 
ben « . 

Ved  denne  ejendommelige  Form  faar  Saalen  en  umiskendelig  Lig- 
hed med  den  i  forrige  Kapitel  omtalte  Sandaltype,  der  bestaar  af  et 
Stykke  Skind,  som  er  bojet  op  omkring  Fodens  Sider.  Derimod  er 
det  ganske  misvisende,  naar  Mason  og  andre  amerikanske  Etnografer  i 
denne  Saal  finder  noget  Mokkasin-agtigt ;  Mokkasinens  vigtigste  Karak- 
termærke, Hælsøtmnen,  mangler  jo  her  ganske.  Ligheden  med  en 
Sandal  forstærkes  yderligere  derved,  at  de  i  mange  eskimoiske  Støvler 
anvendte  Vristbaand  altid  er  befæstet  ved  Saalens  Rand,  idet  de  enten 
er  indsyede  i  Saalsømmen  eller  drages  gennem  Løkker,  der  er  ind- 
syede i  denne  Søm;  ofte  finder  begge  Dele  Sted  samtidig.  Vristbaandet 
er  utvivlsomt  at  opfatte  som  en  Levning  fra  den  Tid,  da  Saalen  var  en 
Sandal,  der  snøredes  fast  udenpaa  Strømpen.  Naar  Sandalens  Snøring 
er  bevaret  i  den  færdige  Sandalstøvle  som  Vristbaand,  da  skyldes  dette 
ganske  vist  ikke  udelukkende  en  blind  Konservatisme;  thi  Vristbaandet 
har  stadig  en  praktisk  Betydning,  idet  det  bevirker,  at  Støvlen  slutter 
fastere  om  Ankelen.    Men  dersom  de  eskimoiske  Vristbaand  ikke  netop 


>)  Murdoch.  S   129. 

havde  udviklet  sig  af  Sandalsnøringen,  da  vilde  de  næppe  være  fast- 
gjort til  Saalens  Rand;  snarere  vilde  de  da  —  som  de  i  mange  nord- 
asiatiske Støvler  forekommende  Ankelbaand  —  være  indsyede  i  de  lod- 
rette Skaftsømme,   saa  de  kunde  vikles  horisontalt  om   Ankelen. 

Saalens  Form  varierer  noget  i  de  forskellige  Dele  af  det  eskimoiske 
Omraade,  navnlig  med  Hensyn  til  hvor  højt  den  naar  op  om  Fodens 
Sider  og  hvor  omhyggeligt  Rynkningen  er  udført.  Ligeledes  kan  der 
paavises  Variationer  i  Vristbaandets  Anbringelsesmaade,  og  i  nogle  Til- 
fælde mangler  dette  ganske.  —  Ogsaa  Støvlens  øvrige  Del  varierer 
ganske  betydeligt.  Skaftets  Snit  afhænger  navnlig  i  høj  Grad  af  Ma- 
terialet; de  i  Sælskind  anvendte  Snit  stemmer  overens  deri,  at  der 
findes  en  median  Søm  fortil,  hvorimod  mediane  Sømme  ikke  findes  i 
Skafter  af  Renbellinger.  I  Henseende  til  Skaftets  Form  og  Længde  er 
der  betydelige  Variationer.  Det  er  meget  sandsynligt,  at  Skaftets  Snit, 
saavel  i  Støvlerne  som  ogsaa  i  Strømperne,  i  nogle  Tilfælde  er  paa- 
virket af  en  Dragtform,  der  ganske  vist  nu  kun  i  ringe  Grad  er  repræ- 
senteret hos  Eskimoerne,  men  som  dog  sikkert  i  Fortiden  har  spillet 
en  større  Rolle,  nemlig  den  løse  Legging.  Det  er  meget  sandsynligt, 
at  der  i  nogle  Tilfælde  er  sket  en  Forening  af  Leggingen  med  Fod- 
beklædningen, selv  om  dette  ikke  nu  lader  sig  paavise.  (Som  allerede 
tidligere  omtalt,  er  Legging-Brogen  i  nogle  Tilfælde  forbundet  med 
Fodbeklædningen.) 

Indenfor  den  af  Sandalen  opstaaede  Saal  kunde  man  vente  at  finde 
Strømpens  oprindelige  F"od-Parti;  dette  lader  sig  dog  ikke  gøre  i  nogen 
—  mig  bekendt  —  eskimoisk  Støvle;  den  Del  af  den  oprindelige 
Strømpe,  som  var  skjult  af  Sandalen,  er  i  Reglen  bortfaldet,  efter  at 
Sandalen  er  blevet  en  fastsyet  Saal.  Dog  tyder  enkelte  Meddelelser  i 
Litteraturen  paa,  at  Saalen  endnu  i  nogle  Tilfælde,  hos  Central-  og 
Polareskimoer  syes  udenpaa  en  Skindstrømpe ^). 

Jeg  vil  fremføre  nogle  typiske  Eksempler  paa  eskimoiske  og  nord- 
østasiatiske Sandalstøvler.  Fladsen  tillader  langtfra  en  udtømmende 
Behandling  af  Variationerne,  men  visse  Hovedtræk  vil  dog  blive 
belyst. 


^)  Ifølge  Steensby  (S.  335)  anvendes  hos  Polareskimoerne  en  »extra  sole  of  especially 
strong  skint.  Dette  maa  muligvis  forstaas  saaledes,  at  Polareskimoerne  endnu  i  nogle 
Tilfælde  har  bevaret  den  oprindelige  Strømpes  Fodstykke  indenfor  den  af  Sandalen  op- 
staaede Saal.  Gilder  meddeler  (S.  138),  at  Eskimoerne  paa  Kong  Williams  Land  om  Vin- 
teren udenpaa  deres  Fodbeklædning,  Støvler  og  Sko  af  Renskind,  bærer  en  »falsk  Saal« 
af  Renens  Pandehud  med  Haarsiden  udad.  Dette  maa  aabenbart  forstaas  saaledes,  at  en 
ekstra  Saal  syes  udenpaa  Fodbeklædningen. 

Tavle  XIV,  4  (15,  845,  KUM.)  er  en  Mandsstøvle  fra  Kong  Wil- 
liams Land.  Skaftet  er  af  Renbellinger,  Saalen  af  afhaaret  Renskind. 
Skaftets  Snit  er  noget  uregelmæssigt,  men  den  smukkeste  Belling  er 
—  som  altid  —  anbragt  lige  fortil  og  naar  ud  over  Vristen  og  frem 
til  Saalen,  der  er  ophøjet  rundt  om  samt  rynket  fortil  og  —  i  mindre 
Grad  —  bagtil.  I  hver  Side  er  i  Saalsommen  indsyet  en  Læderstrop, 
hvorigennem  er  trukket  en  treflettet  Senesnor.  Paa  Saalens  Underside 
er  der  (under  Hæl  og  Fodballe)  fastsyet  i  Zigzag  en  Sælskindsrem, 
som  hindrer  Foden  i  at  glide  og  tillige  gør  Saalen  holdbarere  mod 
Slid.  Skaftet  kan  foroven  drages  sammen  ved  Hjælp  af  en  Løbesnor, 
som  trækkes  ud  bagtil. 

Dette  Eksempel  indeholder  visse  Træk,  som  er  typiske  for  central- 
eskimoiske Støvler.  Karakteristisk  er  saaledes  det  Forhold,  at  de  i 
Saalsømmen  indsyede  Løkker  sidder  omtrent  midt  paa  Siden  af  Foden, 
lidt  bagtil.  Hyppigt  forekommende  i  centraleskimoisk  P'odbeklædning 
er  ogsaa  den  under  Saalen  paasyede  Skindrem  i);  dette  Træk  genfindes 
dog  ogsaa  længere  mod  Vest^).  Et  tredie  Forhold,  som  ofte  genfindes 
i  centraleskimoiske  Sandalstøvler,  er  det,  at  Rynkningen  af  Saalen  er 
mindre  omhyggeligt  gennemført,  end  det  almindeligvis  sker  hos  Eski- 
moerne ved  Anderson  River  og  vestligere  samt  hos  Vest-  og  Østgrøn- 
lændere; allerede  Murdoch  har  forøvrigt  gjort  opmærksom  paa  dette 
Forhold^).  Det  bør  dog  tilføjes,  at  Rynkningen  kan  være  omhyggeligt 
udført  ogsaa  i  centraleskimoisk  Fodbeklædning;  dette  viser  sig  maaske 
mest  i  Skoene  (jvf.  Tavle  XV,  6,  957,  71,  PAM.,  en  Sko  fra  Aivilik- 
Eskimoerne). 

Endnu  mere  skødesløs  eller  endogsaa  ganske  manglende  er  Saalens 
Rynkning  i  den  polareskimoiske  Fodbeklædning.  Som  Eksempel  frem- 
føres her  Tavle  XIV,  5  (957,  5,  PAM.),  en  polareskimoisk  Mands- 
støvle  af  svært,  afhaaret  Sælskind.  Saalen  naar  her  kun  ganske  lidt 
op  paa  Fodens  Sider  og  er  saa  godt  som  slet  ikke  rynket.  I  Randen 
af  Saalen  er  der  paa  hver  Side  lidt  fortil  skaaret  et  Hul,  hvorigennem 
der  kan  drages  en  Rem,  som  vikles  om  Ankelen.  Da  Materialet  her 
er    Sælskind,    har    Støvlens   Overdel    et    ganske    andet    wSnit    end    i    det 


1)  Jvf.  Boas  II.  Fig.  154  og  Turner  Fig.  43. 

^)  Murdoch.  S.  135  og  Fig.  82.  Endog  i  det  nordøstlige  Asien  findes  dette  Træk. 
I  956,  22,  P  A  M.,  en  korjakisk  Støvle  fra  Kamenskoje  ved  Penshina-Bugten,  er  saaledes 
en  Skindrem  med  Knuder  syet  under  Fodballen  og  under  Hælen.  —  løvrigt  anvender  saa- 
vel  Tschuktscherne  og  Korjakerne  som  Vesteskimoerne  riflede  Benstykker,  bundne  under 
Saalen,  naar  de  skal  færdes  paa  glat  Is  (Bogoras.  S.  263.  Fig.  195). 

')  Murdoch.  S.  131. 

foregaaende  Eksempel;  Skaftet  bestaar,  som  i  næsten  alle  eskimoiske 
Sælskindsstøvler,  af  eet  Stykke,  med  median  Søm  fortil,  og  dertil  kom- 
mer her  et  særligt  Vriststykke.  Alle  Somme,  ogsaa  Saalsømmen,  er 
syede  paa  den  Maade,  at  Kanterne  er  lagt  over  hinanden  og  derefter 
forenede  ved  Forsting,  som  ikke  gaar  helt  gennem  Skindet,  hvorved 
Vandtætheden  forøges.  Skaftets  øverste  Rand,  som  "bagtil  naar  lidt 
højere  op  end  fortil,  kan  ved  Hjælp  af  en  Løbesnor  drages  sammen 
udenpaa  Buksebenene').  —  De  med  Moskusokseskind-Kant  forsynede 
Skindstrømper  ses  at  rage  op  af  Støvleskaftet. 

Den  polareskimoiske  Kvindestøvle  udmærker  sig  ved  en  meget  be- 
tydelig Længde;  den  naar  helt  op  til  det  øverste  af  Laaret  og  slutter 
sig  til  den  meget  korte  Kvinde-Brog.  Snittet  er  forøvrigt  i  alt  væsent- 
ligt som  i  de  skildrede  Mandsstøvler;  Saalen  er  ogsaa  her  kun  lidet 
ophøjet  og  svagt  rynket  (ifølge  Steensby  foregaar  Rynkningen  uden 
noget  særligt  Instrument^)).  Vristbaandet  drages  gennem  Løkker,  der 
er  anbragt  paa  samme  Sted  som  i  Mandsstøvlen  (Eksempel:  L,  4355, 
KNM.). 

Ifølge  Kane  laver  Polareskimoerne  Støvler  af  Isbjørnens  Benskind, 
med  Saal  af  Dyrets  naturlige  Saale-Hud^).  Jeg  har  ikke  haft  Lejlighed 
til  at  se  en  saadan  Form.  Men  at  Isbjørneskind  egner  sig  fortrinligt 
til  Støvlesaaler  fremgaar  af  en  Ytring  hos  Langsdorfif,  som  siger,  at 
Beboerne  paa  Kamtschatka  hyppigt  anvender  ubehaaret  Isbjørneskind 
til  Støvlesaaler,  da  det  holder  Foden  meget  varm  og  ikke  —  saaledes 
som  andet  Skind  —  fryser,  selv  ikke  i  den  strængeste  Kulde*).  — 
L,  2102,  KNM.  er  en  polareskimoisk  Mandsstøvle,  hvis  Skaft  bestaar 
af  Renbellinger,  medens  Saalen  er  et  Stykke  tykhaaret  Isbjørneskind 
med  Haarsiden  udefter  og  Haarene  vendende  fremefter.  Skaftets  Snit 
stemmer  overens  med  andre  eskimoiske  Belling-Støvler:  en  forreste  og 
en  bageste  Belling  er  forenede  ved  laterale  Sømme,  og  i  Siderne  er 
indsat  temmelig  store  Øgningskiler.  Saalen  er  lidt  ophøjet  hele  Vejen 
rundt.     Dette  Eksemplar  er  ikke  forsynet  med  Vristbaand, 

Muligvis  maa  den  skødesløse  og  mangelfulde  Rynkning  af  Saalen  opfat- 
tes som  et  primitivt  Træk.  Det  ligger  nær  at  formode,  at  den  oprindelige 
løse  Sandal  ikke  har  været  saa  fint  og  regelmæssigt  rynket  som  Saalerne  i 
de  vest-  og  østgrønlandske  eller  i  de  vesteskimoiske  Støvler.  Den  fine  og 


')  Bessels.    S.  354. 

2)  Steensby.  S.  335. 

'')  E.  K.  Kane.  II.  S.  23. 

■*)   Langsdorfif.    II.   .S.   223. 

regelmæssige  Rynkning  er  nemlig  af  stor  Betydning  i  den  fastsyede  Saal, 
thi  den  betinger  i  væsentlig  Grad  Støvlens  gode  Form;  derimod  er  det 
langt  mindre  nødvendigt,  at  Rynkningen  bliver  saa  regelmæssig  i  en 
løs  Sandal,  der  paabindes.  Der  kunde  altsaa  være  Grund  til  at  opfatte 
den  polareskimoiske  og  en  Del  af  den  centraleskimoiske  Fodbeklædning 
som  staaende  paa  et  mindre  udviklet  Trin  end  de  østligere  og  vest- 
ligere Former.  I  denne  Sammenhæng  kan  ogsaa  erindres  om,  at  de  i 
forrige  Kapitel  anførte,  noget  usikre  Traditioner  om  en  primitiv  Fod- 
beklædning, bestaaende  af  en  Skindstrømpe  og  paabundet  Sandal,  netop 
angaar  Stammer  Vest  for  Hudson  Bay  og  Nord  for  Vestgrønland  (i  sid- 
ste Tilfælde  maa  der  vel  tænkes  paa  Polareskimoerne),  Betydning  har 
ogsaa  i  denne  Forbindelse  det  af  Steensby  omtalte  Forhold,  at  Polar- 
eskimoerne sætter  en  ydre  Saal  paa  Støvlen. 

Paa  eet  ikke  uvæsentligt  Punkt  stemmer  den  polareskimoiske  Fod- 
beklædning overens  med  den  vestgrønlandske,  nemlig  i  Henseende  til 
Anbringelsesstedet  for  de  Løkker,  hvorigennem  Vristbaandet  drages,  og 
den  Maade,  hvorpaa  dette  er  viklet  omkring  Ankelen.  Vristbaandet 
mangler  ganske  vist  i  mange  vesteskimoiske  Støvler,  men  anvendes 
dog  endnu  meget  i  de  nordlige  Distrikter. 

Tavle  XIV,  6  (Ld,  158,  K  N  M.)  viser  en  vestgrønlandsk  Mands- 
støvle  af  afhaaret  Sælskind.  Saalen  er  ophøjet  rundt  om  Foden  og 
stærkt  og  fint  rynket  fortil  og  bagtil.  Løkker  er  indsyede  i  Saalsøm- 
men  paa  hver  Side  fortil,  paa  samme  Plads  som  i  de  polareskimoiske 
Eksempler,  og  gennem  disse  er  der  draget  et  Vristbaand.  Støvlens 
Overdel  bestaar  af  eet  Stykke,  med  een  Søm,  som  løber  mediant  for- 
til og  derefter  skraat  ned  langs  den  ene  Side  af  Vristen  mod  Saalen; 
dette  Snit  genfindes  meget  ofte  i  eskimoiske  Sælskindsstovler,  det  an- 
vendes f.  Eks.  ved  Point  Barrow^), 

Som  Eksempel  paa  en  vestgrønlandsk  Kvindestøvle  kan  fremføres 
Tavle  XIV,  7  (11,  b,  PAM.).  Materialet  er  afhaaret  Sælskind;  Skaftet 
er  rødfarvet,  Saalen  sortebrun  (»Vandskind«).  Støvlen  er  temmelig  lang, 
naar  til  lidt  ovenfor  Knæet  og  er  fortil  lidt  længere  end  bagtil.  Som  i 
det  foregaaende  Eksempel  er  den  ophøjede  Saal  smukt  rynket  fortil  og 
bagtil.  Derimod  findes  intet  Vristbaand;  dette  mangler  forøvrigt  ogsaa 
i  mange  Mandsstøvler,  navnlig  fra  Sydgrønland.  I  den  forreste  Del  af 
Saalsømmen  er  indsyet  som  Mellemlæg  en  Strimmel  Sælskind,  lagt 
dobbelt;  i  andre  vesteskimoiske  Kvindestøvler  kan  et  saadant  Mellem- 
læg være  indlagt  i  hele  Saalsømmen.  Støvlens  Overdel  bestaar  i  Hoved- 


')  Jvf.  Fig.  81   hos  Murdoch. 

sagen  af  eet  Stykke  Skind,  samlet  fortil  ved  en  median  Søm,  som  gaar 
ud  over  Vristen,  ud  til  Saalen.  Fortil  foroven,  paa  Knæet,  er  indsat  et 
halvrundt  Stykke,  hvis  praktiske  Betydning  aabenbart  er  den,  at  det 
let  lader  sig  erstatte  med  et  nyt,  naar  det  slides.  I  Skaftsømmen  er 
et  Indlæg  af  rødt  Skind  med  Broderi  af  paasyede  hvide  Skindstrimler. 
En  ejendommelig  ekstrem  Udvikling  betegner  de  østgrønlandske 
Støvler.  Som  F:ksempel  tjener  Tavle  XIV,  8  (Ld,  134,  KNM.),  en 
Kvindestøvie  fra  Angmagsalik.  Materialet  er  afhaaret  mørkt  Sælskind 
(Vandskind).  Den  svære  Saal  gaar  meget  højt  op  paa  Fodens  Sider 
og  er  stærkt  og  regelmæssigt  rynket  fortil  og  bagtil.  Denne  Rynkning 
foretages  ved  Hjælp  af  et  »Rynkeben«  ^),  og  Saalen  holder  sin  Form 
særdeles  godt.  Maaske  er  det  tildels  derfor,  at  Vristbaand  i  Alminde- 
lighed ikke  anvendes  i  østgrønlandske  Støvler^).  Formen  styrkes  yder- 
ligere derved,  at  der  i  Saalsømmen  er  indsyet  et  femdobbelt  Mellemlæg 
af  dobbelte  Skindstrimler  ^).  Støvlens  Overdel  bestaar  af  eet  Stykke 
Skind,  der  fortil  er  samlet  ved  en  median  Søm.  Lige  over  Saalen  har 
Skaftet  en  ejendommelig  Udposning,  som  er  opstaaet  ved  Brug  og  an- 
tagelig hidrører  fra,  at  Foden  lejlighedsvis  er  draget  op  i  Skaftet  for 
Varmens  Skyld  (paa  lignende  Maade  som  de  centraleskimoiske  Kvinder 
anvender  de  nedenfor  omtalte  udposede  Støvle-  og  Strømpeskafter). 
Skaftet  naar  til  lige  over  Knæet,  er  kantet  med  Isbjørneskind  og  har 
fortil  et  lille  trekantet  Hak.  I  enkelte  Tilfælde  genfindes  i  de  østgrøn- 
landske Kvindestøvler  det  halvrunde  Knæstykke,  som  er  karakteristisk 
for  de  vestgrønlandske  Kvindestøvler.     Skaftet  bestaar  undertiden  af  to 


1)  Holm.  Tavle  XIX.  Fig.  e  og  f. 

")  Ifølge  Thalbitzer,  S.  587,  anvendes  dog  en  Slags  Vristbaand  ved  Angmagsalik ;  men 
Th.  afbilder  eller  beskriver  ikke  disse. 

^)  Enkelte  Mellemlæg  af  Skindstrimler,  lagt  dobbelt,  er  foran  paavist  i  vestgrønlandske 
Støvler  og  kendes  ogsaa  fra  vesteskimoiske  Eksemplarer.  Det  er  utvivlsomt  ganske  urig- 
tigt, naar  Murdoch  (S.  131),  og  efter  ham  Mason  (S.  345)  formoder,  at  saadanne  Mellem- 
læg skyldes  civiliseret  Paavirkning;  denne  besynderlige  Antagelse  stammer  fra  en  Captain 
Herendeen,  som  har  fortalt  Murdoch,  at  Hvalfangerne  havde  »lært«  de  Indfødte  i  Plover 
Bay  at  sy  saadanne  Mellemlæg  ind  i  Saalsømmen  —  en  Oplysning,  hvis  Usandsynlighed 
er  indlysende;  Hvalfangerne  kan  umuligt  have  lært  Eskimoerne  en  Teknik,  som  er  ganske 
ukendt  i  civiliseret  Fodbeklædning.  At  Indsyningen  af  Mellemlæg  i  Saalsømmen  tvært- 
imod er  et  gammelt  eskimoisk  Træk,  det  fremgaar  deraf,  at  denne  Teknik  anvendes  ikke 
alene  af  nogle  Vesteskimoer,  men  ogsaa  —  som  vist  —  hos  Østeskimoerne,  hvor  den  hos 
Østgrønlænderne  har  naaet  sin  højeste  Udvikling.  Forøvrigt  er  her  i  Virkeligheden  Tale 
om  en  vidt  udbredt  og  utvivlsomt  ældgammel  arktisk  Teknik.  Som  tidligere  vist  anvendes 
Indsyning  af  Mellemlæg  i  Sømmene  overalt  i  det  arktiske  Omraade  (Side  45),  og  hos  Lap- 
perne anvendes  den  bl.  a.  for  at  tætte  Sømmene  mellem  Fodstykke  og  Vrist-  og  Skaftstykke 
i  Skoen, 

Stykker  Skind,  forbundne  ved  en  horisontal  Søm  over  Ankelen;  det 
nederste  Stykke  er  da  af  Vandskind,  det  øverste  af  hvidt  Sælskind, 
som  Epidermis  er  taget  af  sammen  med  Haarlaget.  —  Mændenes  Støv- 
ler er  af  væsentlig  samme  Snit  som  Kvindernes,  men  lige  afskaarne 
foroven.  —  Den  østgrønlandske  Støvletype  er  kendt  ogsaa  fra  Sydøst- 
grønland. 

Mindre  udviklet  er  Snittet  i  de  ved  Sælfangst  paa  Isen  anvendte 
Støvler  og  Sko  af  Isbjørneskind.  Saalen  er  i  disse  langt  mindre  højt 
opbøjet  omkring  Foden  og  kun  uregelmæssigt  rynket  (Ek.sempel:  Ld, 
49,  KNM.).  Som  omtalt  i  foregaaende  Kapitel  (Side  167)  anvendes 
undertiden  ved  Isfangsten  en  primitiv  Sandal  af  Isbjørneskind,  der  kun 
i  ringe  Grad  er  bøjet  op  om  Fodens  Sider;  den  bæres  —  ligesom 
Skoen  og  Støvlen  af  Isbjørneskind  —  udenpaa  de  sædvanlige  Støvler*). 

—  I  det  central-  og  østeskimoiske  Omraade  findes  endnu  et  Par 
Grupper  af  særegne  Former,  der  udmærker  sig  ved  en  speciel  Udvik- 
ling af  Skaftpartiet.  Inden  jeg  omtaler  disse  nærmere^  vil  jeg  dog 
først  gøre  Rede  for  de  vcsteskimoiskc  og  nordøstasiatiske  Sandalstøvlers 
almindelige  Forhold,  for  derigennem  at  opnaa  en  samlet  Fremstilling  af 
Saalens  Variationer.   — 

Eskimoerne  ved  Anderson  River  anvender  en  meget  højt  opbojet 
Saal,  fint  og  regelmæssigt  rynket.  I  440,  KUM.,  stammende  fra  denne 
Lokalitet,  naar  Saalen  lige  saa  højt  op  paa  Foden  som  i  en  østgrøn- 
landsk Støvle.  I  Saalsømmen  er  indsyet  et  2  cm  bredt  Indlæg,  be- 
staaende  af  to  Striber  Sælskind,  som  tjener  til  at  holde  sammen  paa 
de  rynkede  Partier  af  Saalen.  Skaftet  bestaar  af  fire  Renbellinger,  og 
Snittet  minder  i  det  hele  taget  ganske  om  en  af  Murdoch  afbildet 
Mandsstøvle  fra  Point  Barrow'^);  kun  mangler  i  dette  Tilfælde  Vrist- 
baandene. 

En  meget  udbredt  Form  er  fremstillet  i  Tavle  XIV,9  (16,  242,  KUM.), 
en  Mandsstøvle  fra  Herschcløen.  Saalen,  af  hvidt  afhaaret  Sælskind, 
er  højt  opbøjet  rundt  om,  dybt  og  regelmæssigt  rynket  fortil  og  bagtil 
og  ved  Forsting  med  en  svær  Senetraad,  over  en  paalagt  Senetraad, 
syet  til  en  1  cm  bred  Sælskindsrem,  hvis  øverste  Kant  er  syet  til 
Støvlens  Overdel,  som  bestaar  af  Renbellinger.  Et  Vristbaand  er  paa 
hver  Side,  lidt  bagtil,  indsyet  i  Saalsømmen  (ovenfor  Indlæget);  det 
vikles  om  Ankelen  og  knyttes  fortil  eller  paa  Siden.  En  horisontal 
Søm  lidt  ovenfor  Ankelen   deler    Skaftet    i   en  nedre  (Strømpe-lignende) 


1)   Holm.     S.   77. 

^)  Murdoch.     S.  132.      Fig.  77  og  78. 

Del  og  en  ovre  (Legging-lignende)  Del.  Foroven  er  der  en  bred  Bort 
af  hvidt  Renskind,  prydet  med  horisontale  Indlæg  af  Odderskind  m.  m. 
Lige  under  Knæet  drages  Skaftets  øverste  Rand  sammen  ved  Hjælp  af 
en  Løbesnor.  Nelson  afbilder  denne  Form^)  og  meddeler,  at  den  er 
almindelig  fra  nedre  Yukon  til  den  arktiske  Kyst  Nord  for  Kotzebue 
Sund.  Det  her  afbildede  Eksemplar  viser,  at  den  er  kendt  saa  langt 
mod  Øst  som  paa  Herscheløen. 

Rynkningen  af  Saalen  foretages  med  stor  Omhu  hos  Vesteskimoerne 
nord  for  Yukon.  Ved  Norton  Sund  og  Kotzebue  Sund  sker  den  ved 
Hjælp  af  et  lignende  glat  og  tilspidset  Rynkeben,  som  det  der  anvendes 
af  Østgrønlænderne^).  Ved  Point  Barrow  anvendes  —  som  allerede 
nævnt  —  intet  særligt  Instrument,  men  kun  Tænderne.  Paa  Tundraen 
mellem  Yukon  og  Kuskokvim  er  Støvlesaalerne  derimod  mindre  højt 
opbøjede  og  mindre  omhyggeligt  rynkede;  ifølge  Nelson  skal  Aarsagen 
hertil  være,  at  Kvinderne  i  denne  Del  af  Landet  er  mindre  dygtige 
Syersker^).  Men  fra  nedre  Kuskokvim  og  Syd  efter  er  Fodbeklædnin- 
gen særdeles  vel  syet,  og  Støvlesaalen  er  her  formet  paa  samme  Maade 
som  Nord  for  Yukon.  Som  Eksempel  tjener  Tavle  XIV,  10  (8,  d,  PAM.), 
en  halvlang  Støvle  fra  Aglemiuterne  (Katmaj,  Halvøen  Alaska).  Den 
fortil  og  bagtil  smukt  rynkede  Saal  af  hvidt,  afhaaret  Sælskind  er  syet 
til  en  Overdel,  bestaaende  af  to  Renbellinger,  som  er  forenede  ved  la- 
terale Sømme,  prydede  med  Frynser,  udskaarne  i  den  bageste  Belling. 
I  hver  Side  forneden  er  der  indsat  en  lille  trekantet  Kile  med  Spidsen 
vendende  fremefter.  I  Saalsømmen  er  der  ikke  noget  Indlæg  eller  Mel- 
lemlæg, men  i  den  rynkede  Del  af  Saalen  er  Randen  styrket  ved  en  i 
Sommen  indsyet  svær  Senetraad.  Skaftet  er  foroven  kantet  med  en 
Bort  af  Renskind  og  Grafit-farvet  Sælskind,  broderet  med  Renhaar  og 
farvet  Uldgarn.  —  Støvler  fra  Aglemiuterne  og  Konjagerne  er  ofte 
endnu  langt  mere  prydede  med  Frynser  og  renhaarsbroderede  Borter. 
—  Den  lille  trekantede  Kile  nederst  i  Siden  af  Skaftet  kan  være  be- 
tydeligt større,  navnlig  i  Støvler  fra  Eskimoerne  ved  yiedre  Kuskokvim. 
I  21,  e,  PAM.,  en  noget  over  halvlang  Støvle  fra  denne  Lokalitet, 
naar  Kilen  saaledes  fra  Saalen  og  halvvejs  op  gennem  Skaftet,  og  i  9, 
e,  PAM.  (Tavle  XIV,  11)  er  Sidekilen  blevet  endnu  større  og  har  an- 
taget Form  af  en  bred  Stribe,  der  strækker  sig  gennem  hele  Skaftet  af 
den  temmelig  lange  Støvle.  I  næsten  alle  eskimoiske  Renskindsstøvler 
gøres  Skaftet  af  fire  Bellinger;    kun  fra  det  sydvestlige  Alaska   kendes 


1)  Nelson.     PI.  XXI,   12. 

!*)  og  =*)  Nelson.     S.  40  og  41 

Former,   hvis  Skaft    er    gjort   af  kun  to   Bellinger    —    det  her  anvendte 
Materiale  maa  antages  at  stamme  fra  særlig  store  Rener. 

Medens  Støvler  fra  Halvøen  Alaska,  fra  Kadjak  og  fra  Aleuterne  i 
Almindelighed  ikke  er  forsynede  med  Løkker  til  at  drage  Vristbaandet 
igennem,  findes  saadanne  ofte  i  Eksemplarer  fra  Kuskokvim  og  nord- 
ligere Egne;  den  i  Tavle  XIV,  11  afbildede  Støvle  har  saaledes  to  Par 
Løkker,  anbragte  i  Saalsømmen,  der  hvor  Rynkningen  af  Saalen  be- 
gynder. Naar  Vristbaandene  ikke  er  indsyede  i  Saalsømmen  findes  i 
vesteskimoiske  Støvler  meget  ofte  saadanne  Løkker;  de  genfindes  saa- 
ledes i  et  af  Murdoch  afbildet  Eksemplar  fra  Point  Barrow^).  Enderne 
af  Vristbaandet  føres  gennem  de  to  forreste  Løkker,  saaledes  at  Baan- 
det  kommer  til  at  ligge  ovenpaa  Foden,  derefter  krydses  Baandet  over 
Vristen  og  Enderne  føres  gennem  de  bageste  Løkker,  vikles  om  An- 
kelen og  bindes  fortil.  I  nogle  Tilfælde  anvendes  dog  kun  to  Løkker, 
ligesom  i  det  centraleskimoiske  Omraade;  som  Eksempel  herpaa  kan 
nævnes  593,   21,  PAM,  en  Fiskeskindsstøvle  fra  Yukon  (Tavle  XV,  10). 

Paa  den  asiatiske  Side  af  Beringsstrædet  anvender  og  tilvirker  baade 
de  asiatiske  Eskimoer  og  Kyst-TscJmktscherne  Fodbeklædning  af  San- 
dalstøvlesnit,  ikke  meget  forskellig  fra  de  i  Alaska  anvendte  Former. 
Ogsaa  Rensdyr-Tschuktscherne  anvender  Sandalstøvler,  idet  de  køber 
disse  af  Kystboerne;  saa  langt  mod  Vest  som  paa  Markedspladserne 
ved  Kolyma  forhandles  Fodbeklædning  af  eskimoisk  Snit.  Det  synes 
dog,  at  ogsaa  Rensdyr-Tschuktscherne  selv  tilvirker  korte  Sandalstøvler 
til  Hjemmebrug  af  Rensdyrbellinger  med  Saal   af  svært,   røget    Skind-). 

Som  Eksempel  paa  en  tschuktschisk  Sandalstøvle  af  Sælskind  frem- 
føres Tavle  XV,  1  (395,  37,  PAM.).  Saalens  smukke  og  regelmæssige 
Rynkning  frembringer  de  nordøstasiatiske  Kvinder  uden  andet  Redskab 
end  deres  Tænder^).  I  Saalsømmen  er  som  Mellemlæg  indsyet  en  dob- 
belt Strimmel  afhaaret  Sælskind.  Vristbaandene  er  indsyede  i  Saal- 
sømmen foran  Fodens  Midte,  krydses  over  Vristen,  drages  gennem 
Løkker,  som  er  indsyede  i  Saalsømmen  bagtil,  og  føres  bag  om  Hæ- 
len, hvorefter  de  knyttes  fortil.  Samme  Befæstelsesmaade  for  Vrist- 
baandene kendes  ogsaa  fra  Alaska.  Skaftet  er  af  haaret  Sælskind  med 
Haarsiden  udad  og  bestaar  —  som  i  næsten  alle  eskimoiske  Sælskinds- 
støvler  —  af  eet  Stykke  med  median  Søm  fortil;  dertil  kommer  et 
Vriststykke.  Den  lodrette  Søm  og  Skaftets  øvre  Rand  er  smykket  med 
smalle  broderede  Borter. 


')  Murdoch.     S.   134.     Fig.  81. 

^)  og  3)  Bogoras.     S.  248—250  og  Fig.   181   samt  PI.  XXIV  Fig.   1,  PI.  XXVII  Fig. 
2  og  PI.  XXVIII  Fig.   1. 

Vristbaandene  kan  ogsaa  være  anbragt  paa  anden  Maade  i  de 
tschuktschiske  Støvler.  I  Tavle  XV,  2  (611,80,  PAM.)  er  de  saaledes 
indsyede  i  Saalsømmen  bagtil;  de  krydses  over  Vristen,  vikles  om  Anke- 
len og  knyttes  fortil.  Gennem  Saalens  rynkede  Partier  er  her  trukket 
tre  svære  Senetraade,  som  tjener  til  at  holde  Rynkerne  samlede.  Mel- 
lem Saalen,  der  er  af  Sælskind,  og  Støvlens  Overdel,  der  er  af  Rens- 
dyrbellinger,  er  et  bredt  Indlæg  af  svært  brunfarvet  Rensdyrlæder. 

Lignende  Indlæg  mellem  Saalen  og  Skaftet  findes  i  mange  eski- 
moiske og  tschuktschiske  Støvler.  Jeg  har  saaledes  allerede  gjort  op- 
mærksom paa  et  saadant  i  Støvlen  fra  Herscheløen,  Tavle  XIV,  9. 
Muligvis  er  det  ved  særlig  stærk  Udvikling  af  dette  Indlæg  eller  denne 
Siderand,  at  den  ejendommelige  Type  er  opstaaet,  som  er  afbildet  i 
Tavle  XV,  3  (395,  34a,  PAM.  —  en  tschuktschisk  Kvindestøvle  til 
Sommerbrug);  i  saa  Fald  kan  denne  altsaa  opfattes  som  en  særligt 
udviklet  Sandalstøvle.  Den  Del  af  Saalen,  som  i  de  foregaaende  San- 
dalstøvler var  ophøjet  og  rynket,  er  her  erstattet  ved  et  Slags  »Over 
læder«,  og  Støvlens  nederste  Del  faar  derved  Udseende  som  en  lav 
Sko.  iSkostøvle«  kunde  man  maaske  benævne  denne  Type;  dog  er 
Betegnelsen  mindre  heldig,  da  Typen  ikke  kan  antages  at  være  op- 
staaet af  nogen  Sko.  Saalen,  der  er  af  raa  Sælhud,  er  kun  ganske 
lidt  ophøjet;  i  Saalsømmen  er  indsyet  det  ogsaa  i  eskimoiske  Støvler 
hyppigt  forekommende  dobbelte  Mellemlæg.  »Overlæderet«  er  svært, 
røget  og  mørktfarvet  Rensdyrlæder,  og  i  Sømmen  mellem  dette  og 
Skaftet  er  indsyet  Vristbaand  paa  ganske  samme  Maade  som  i  Sandal- 
støvlen Tavle  XV,  1.  Skaftet  bestaar  af  mindre  svært  bruntfarvet 
Rensdyrlæder  og  har  et  lignende  Snit  som  det,  der  anvendes  alminde- 
ligt i  Sandalstøvler  af  Sælskind,  idet  det  bestaar  af  eet  Stykke  med 
median  Søm  fortil  og  endvidere  et  særligt  Vriststykke. 

Dutton  afbilder  en  »man's  eskimo  boot«  ^),  der  aabenbart  tilhører 
samme  Type  som  den  her  beskrevne  tschuktschiske  Kvindestøvle.  An- 
tagelig stammer  det  paagældende  Eksemplar  fra  en  Egn  nær  Berings- 
strædet;  i  hvert  Fald  minder  det  meget  om  en  Støvle,  der  er  hjembragt 
fra  Norton  Sund  af  W.  H.  Dall''*)  og  maaske  kan  opfattes  som  en  Over- 
gangsform,  der  staar  den  egentlige  Sandalstøvle  nærmere,  Saalen  er 
nemlig  her  stærkt  ophøjet  og  rynket,  før  »Overlæderet«  er  sat  paa. 
Muligt  er  det  ogsaa,  at  dette  Træk  hidrører  fra,  at  her  foreligger  en 
Blanding  af  den  eskimoiske  og  en   nordostasiatisk  Støvle-Type. 


^)  Dutton.    PI.    IX.    Num.  47. 
*)  Mason.    PI.  4.    Fig.   1. 

.Skostøvlens   som  jeg  i  Mangel  af  anden  Betegnelse  vil  kalde  denne 
Type,  er   ret   vidt   udbredt    i    Nordøstasien.     Den   anvendes   af   tschukt- 
schiske  Kvinder')  og   endvidere  af  Korjakerne   (som  sjældnere  anvender 
det  simple  Sandalstøvlesnit^)),   Kamtschadalerne  og  de  russificerede  Juka- 
girer,    og   bruges  ogsaa  meget  af  de  indvandrede  Russere  ved  Kolyma. 
Wranger  omtaler  dens   ejendommelige  Form   og  beskriver   den  som  en 
Sko,  der  er  syet  til  et  Støvleskaft-'*).    Sljunin  afbilder  den  samme  Form 
fra  Lamuterne*),    der   sikkert   maa  antages   at   have   laant   den  fra  Kor- 
jakerne.    Fra  Kommandør- Øerne  stammer  313,  66c,  PAM.,    en   »Sko- 
støvle«   uden  Vristbaand;    fra  Aleuterne  hidrører  43,3    og   44,3  PAM., 
»Skostøvler«   med  Vristbaand,  vistnok  anvendte  af  Kvinder;  fra  Kadjak 
hidrører  I,  c,   210,   KNM.,   en    »Skostøvle«   med  Skaft  af  Søløve-Svælg- 
hud   og    »Overlæder«    af  købt    sort    Læder,    uden    Vristbaand    —    paa 
Grund    at    sin    ringe  Størrelse    maa    ogsaa    dette  Eksemplar    antages   at 
være  en  Kvindestøvle.    Fra  Amerikas  Fastland  kender  jeg  derimod  kun 
de    ovennævnte    Blandings-    eller    Mellemformer,    der    antagelig    begge 
stammer   fra  Kysten   nær  Beringsstrædet.     Denne  Type   synes  altsaa  at 
være   udpræget  nordøstasiatisk,    hjemmehørende  hos  Korjakerne,  Kamt- 
schadalerne  og   Tschuktscherne.      Hos    dette    sidstnævnte    Folk    er   det 
Kvinderne,   der   har  bevaret   denne  sikkert  gamle  Form,    medens  Mæn- 
dene for  en  stor  Del  anvender  Fodbeklædnig  af  eskimoisk  Snit.    Ogsaa 
hos  Aleuterne   og  Konjagerne  synes  det  at  have  været  Kvinderne,   der 
bar  »Skostøvle«,    medens    Mændene   bar   Sandalstøvle   (begge   Køn    gik 
forøvrigt  ofte  barfodet). 

Det  forekommer  mig  overvejende  sandsynligt,  at  »Skostøvlen«  er 
en  meget  gammel  nordøstasiatisk  Form,  maaske  ældre  end  den  eski- 
moiske Indflydelse  i  disse  Egne.  Dog  maa  den  rimeligvis  opfattes  som 
en  Slags  særlig  udviklet  Sandalstøvle,  opstaaet  —  saaledes  som  ovenfor 
er  fremsat  —  af  en  Type  lignende  den  eskimoiske  Sandalstøvle. 

Det  viser  sig  altsaa,  at  Sandalstøvlen  er  udbredt  hos  Eskimoerne 
og  hos  de  nordøstlige  Palæasiater.  Jeg  vil  kalde  dette  Sandalstøvlens 
østlige  Udbredelsesomraade,  da  den  —  som  det  senere  skal  vises  — 
ogsaa   har   et   vestligt  Udbredelsesomraade.     Hos   de   nordøstlige    Palæ- 


1)  Bogoras.     Fig.   181,  d. 

2)  1  PAM.  findes  flere  Eksempler  paa  korjakiske  »Skostøvler«,  anvendte  af  Mænd, 
Kvinder  og  Børn.  Kyst-Korjakernes  vandtætte  Støvler  af  Sælskind  er  derimod  af  et  simpelt 
Sandalstøvlesnit   -   jvf.  Jochelson,  S.  600,  Fig.  127. 

3)  Wrangel:  Reise.    I.    S.   195. 
*)  Sljunin,  1.    S.  373.    Fig.  14. 

asiater  har  Sandalstøvlen  udviklet  sig  til  en  særegen  Type,  »Skostøv- 
len«; naar  tschuktschiske  og  i  mindre  Grad  korjakiske  Mænd  anvender 
Sandalstøvler  af  eskimoisk  Snit,  skyldes  dette  maaske  en  nyere  Ind- 
flydelse fra  Amerika.  Aleuterne  har  rimeligvis  faaet  »Skostøvlen«  fra 
Kamtschatka  og  den  egentlige  Sandalstøvle  fra  Eskimoerne. 

—  Før  jeg  forlader  den  østlige  Sandalstøvle,  maa  jeg  endnu  gøre 
opmærksom  paa  visse  særegne  Former,  hvis  Ejendommeligheder  imid- 
lertid ikke  er  knyttede  til  Saalen,  men  derimod  til  Skaftet, 

Ældre  Rejsende  omtaler  en  ejendommelig  Slags  Støvler,  som  bæres 
aS  Aleuterne  og  Konjager7te^).  Tavle.  XV,  4  (133,  e,  PAM.)  viser  en  af 
disse  monstrø.se,  aleutiske  Støvler.  Det  meget  vide  Skaft,  formet  som 
en  Cylinder  med  ovalt  Tværsnit,  er  af  lyst,  svært  Læder,  vistnok 
Søløve-Svælghud,  med  median  Søm  bagtil,  i  hvilken  der  er  indsyet 
lange  hvide  Haar;  til  den  ene  Ende  af  denne  Cylinder  er  fastsyet 
Saalen,  der  er  af  samme  Materiale,  men  forøvrigt  har  den  almindelige 
eskimoiske  Form,  ophøjet  og  rynket.  Fra  Aleuterne  paa  Øen  St.  Georg 
stammer  593,33,  PAM.  (Tavle  XV,  8),  hvis  Skaft  er  af  samme  Mate- 
riale og  Form,  medens  Saalen,  der  kun  er  i  ringe  Grad  ophøjet,  bestaar 
af  Hval-Hud.  Disse  Støvler  naaede  til  Knæet  og  blev  lige  under  dette 
snørede  sammen  ved  et  Baand.  Begge  de  beskrevne  Eksemplarer  er 
gamle,  vistnok  hjembragt  af  Wosnessenskij.  Saa  vidt  mig  bekendt  fin- 
des den  eneste  i  Litteraturen  forekommende  Afbildning  af  denne  Form 
i  Tavle  58  i  Beretningen  om  J.  Cooks  tredie  Rejse.  —  Saalens  Bygning 
viser,  at  her  i  Virkeligheden  kun  er  Tale  om  en  Variation  af  Sandal- 
støvlen, fremkommet  ved,  at  Skaftet  har  faaet  samme  Vidde  som  Fod- 
Partiet.  En  parallel  Udvikling  er  —  som  det  senere  skal  vises  — 
foregaaet  hos  Samojederne,  hvor  Renbelling-Støvlen  (hos  Awam-Samo- 
jederne)  har  antaget  en  lignende  Elefantfod-Skikkelse.  Som  Forløbere 
for  den  ejendommelige  aleutiske  Støvleform  kan  maaske  opfattes  visse 
eskimoiske  Former  med  særlig  vidt  Skaft  og  højt  Vristparti,  f.  Eks.  den 
afbildede  P'orm  fra  Kuskokvim  (Tavle  XIV,    1 1 ). 

Meget  omtalt  i  Litteraturen  er  de  i  en  Del  af  det  centraleskimoiske 
Omraade  forekommende  Kvinde-Støvler  og  -Strømper  med  stærkt  ud- 
videt Skaft.  To  Eksempler  paa  disse  kuriøse  Former  fremføres  her  fra 
Kong   Wil/iams  Land,  repræsenterende  to  Grader  af  Omformning. 

Tavle  XIV,  3  (15,858,  KUM.)  er  en  Kvinde-Strømpe.  Fodens  Snit 
er  allerede  omtalt  i  det  foregaaende  Kapitel;   her  vil  vi  betragte  Skaftet, 


')  Saner.    S.  155.    Langsdorff.    II.    S.  35.    Schwostow  og  Davidow.    II.    S.  19.    J.  Cook. 
II.    S.  509  oe  Tavle  58. 

der  under  Brugen  er  synligt,  da  denne  Strømpe  bruges  sammen  med 
en  lav  Sko.  Materialet  er  Renbellinger.  Nede  omkring  Ankelen  har 
Skaftet  en  almindelig  Vidde,  men  højere  oppe  bliver  det  meget  vidt  og 
poser  stærkt  ud  i  den  udvendige  Side;  den  forøgede  Vidde  er  opnaaet 
ved  indsatte  Kiler.  Ovenfor  Knæet  er  der  en  horisontal  Bort  af  hvidt 
og  brunt  Renskind,  men  Skaftets  forreste  og  udvendige  Side  fortsættes 
med  en  lang  trekantet  Flap,  hvis  Spids  ender  i  et  bredt  Baand  af  tyndt 
Renskind,  bestemt  til  at  fæstes  ved  Brogens  øvre  Rand. 

I  Tavle  XV,  5  (15,  857,  K  U  M.),  en  Kvinde-Støvle  af  almindeligt 
haaret  Renskind,  er  Skaftets  Udposning  endnu  mere  iøjnefaldende.  Saalen 
er  et  Stykke  haaret  Renskind  med  Haarsiden  ud,  bøjet  op  om  Siderne  af 
Foden  og  rynket  fortil  og  bagtil  som  i  andre  eskimoiske  Sandalstovler. 
Skaftets  nedre  Del  har  et  lignende  Snit  som  i  mange  eskimoiske  Sæl- 
skindsstøvler,  idet  den  bestaar  af  eet  Stykke  Skind,  som  er  samlet  ved 
en  median  Søm  fortil,  og  dertil  et  Vriststykke.  I  de  øverste  to  Tredie- 
dele  er  Skaftet  derimod  meget  sammenstykket.  Den  store  Udposning 
af  Ydersiden  er  dog  af  eet  Stykke  Skind,  med  en  Søm  langs  den  øvre 
og  nedre  Kant.  Skaftets  udvendige  og  forreste  Side  (Skaftet  af  det 
paagældende  Eksemplar  er  vredet  udefter,  saa  det  paa  Tegningen  ser 
ud,  som  om  det  er  den  udvendige,  bageste  Side,  der  fortsætter  sig  i 
i  den  trekantede  Flap)  fortsætter  sig  som  i  det  foregaaende  Eksempel 
med  en  stor  trekantet  Flap,  endende  med  en  Træknap  (Endestykket  af 
en  Traadrulle,  trukket  paa  et  Stykke  Skind).  Paa  Skaftets  Inderside, 
lidt  nedenfor  Randen,  er  fastsyet  to  hængende  Skindremser,  een  fortil 
og  een  bagtil;  ved  at  knytte  disse  sammen,  kan  Skaftet  drages  lidt 
sammen  ovenfor  Knæet. 

I  een  Henseende  afviger  disse  Former  fra  al  anden  eskimoisk  F'od- 
beklædning;  højre  og  venstre  kan  ikke  ombyttes.  Dette  skyldes  dog 
ikke  nogen  særlig  Udvikling  af  den  selve  Foden  omgivende  Del  af  Be- 
klædningen,  men  udelukkende  Skaftets  usymmetriske  Form. 

Om  Brugen  af  disse  mærkelige  Støvleformer  foreligger  der  i  Littera- 
turen forskellige  Oplysninger.  Ellis  fortæller  om  Eskimokvinderne  i 
Hudsonstrædet,  at  de  anbringer  deres  Børn  i  de  stærkt  udvidede  Støvle- 
skafter, som  holdes  udspilede  med  Fiskeben^).  Franklins  anden  Ekspe- 
dition traf  ved  den  arktiske  Kyst  under  1 27  »  40'  V.  f.  Gr.  nogle  Eski- 
moer, der  havde  den  samme  Skik,  hvilket  fremgaar  af  Richardsons 
Ytrinsf:    »Mødrene   trak    deres  Børn    ud    af  deres  vide  Støvler,    hvor  de 


')  Ellis.    S.  142. 

plejer  at  bære  dem  nøgne«  ^).  —  En  anden  Brug  af  de  udposede  Støvle- 
skafter omtaler  Low  fra  Eskimoerne  ved  Hudsonbugtens  Nordvestkyst  ^) ; 
Kvinderne  plejer  her,  naar  de  sidder  i  Snehytten,  at  trække  deres 
Fødder  ud  af  Fodbeklædningen  og  stikke  dem  ind  i  Udposningen  paa 
Siden  af  Skaftet  for  at  holde  dem  varme.  Denne  Brug  af  Udposningen 
maa  dog  antages  at  være  opstaaet  sekundært. 

Det  vide  og  udposede  Skaft  paa  den  centraleskimoiske  Kvindestøvle 
er  analogt  med  den  stærkt  udposede  Ryg  i  Kvindepelsen,  som  fore- 
kommer baade  hos  Centraleskimoerne  og  i  Grønland.  Men  medens 
Udposningen  af  Pelsens  Rygparti  sikkert  har  udviklet  sig  i  Sammenhæng 
med  den  Skik  at  bære  Spædbarnet  paa  Ryggen  under  Klæderne  —  en 
Brug,  der  forekommer  ikke  alene  hos  Eskimoerne^)  —  kan  Udvidelsen 
af  Støvleskafterne  ikke  oprindelig  skyldes  en  saadan  Anvendelse.  Utvivl 
somt  har  derimod  den  Skik  at  bære  forskellige  mindre  Genstande  i 
Støvleskafterne*)  efterhaanden  ført  med  sig,  at  Støvleskafterne  gjordes 
mere  og  mere  vide,  indtil  de  omsider  blev  saa  rummelige,  at  de  ogsaa 
lod  sig  anvende  til  at  bære  Spædbørn  i. 

En  ikke  uvæsentlig  Ejendommelighed  ved  disse  Kvindestøvler  er 
den  store  trekantede  Flap,  hvis  Spids  naar  helt  op  til  Hoften  og  fast- 
gøres til  Brogens  øvre  Rand.  RimeUgvis  hidrører  dette  Træk  fra,  at 
Strømpe-  eller  Støvleskaftet  er  blevet  forlænget  med  en  oprindelig  løs 
Legging;  i  den  Del  af  det  centraleskimoiske  Omraade,  hvor  Kvinderne 
endnu  har  bevaret  den  løse  Legging,  er  Kvinde  Støvlen  kort,  saa  den 
kun  naar  til  under  Knæet'"').  Den  Støvleskaftet  forlængende  Flap  findes 
ikke  alene  i  det  centraleskimoiske  Omraade,  men  ogsaa  i  Alaska  Syd 
for  Yukon;  den  ses  saaledes  i  Tavle  XIV,  11  (9  e,  PAM.,  fra  Kusko- 
kvim),  og  Nelson  afbilder  en  Vinterstøvle  fra  nedre  Kuskokvim  af  Ren- 
skind med  Haarsiden  indad,  men  med  en  lang  oval  Flap  fortil,  der 
hænger  ned  og  altsaa  vender  den  smukt  broderede  Haarside  ud  —  i 
dette  Tilfælde  er  Flappen  saaledes  blevet  et  Slags  Ornament. 

Olearius  beskriver  og  afbilder  nogle  Eskimoer,  som  i  1654  røvedes 
af  et  dansk  Skib  og  bragtes  til  Danmark.  To  af  Kvinderne  afbildes 
med  Støvleskafter,   der   paa  Siden   fortil   løber   ud  i  en  lang  Trekant,   i 


')  Franklin:  Second  Expedition.    S.  226. 

*)  Low.    S.  176. 

^)  Ogsaa  hos  Chepewyans  (Mackenzie.  S.  CXXII),  hos  Kamtschadalerne  (Steller.  S.  352), 
hos   Ainoerne  (Siebold.    S.   13),  hos  Japanerne  (Rosenberg.    Tavle  370.     Fig.  3)  etc. 

*)  Turner  meddeler  (S.  213),  at  Eskimoerne  ved  Ungava  Bay  bruger  Støvleskafterne 
som   Opbevaringssted    for  Smaating,  som  Knive,  Tobak  m.  m. 

»)  Parry.    S.   283.    Fig. 

Spidsen  forsynet  med  Bindebaand,  men  dog  ikke  bundet  op;  Støvle- 
skafterne hænger  nemlig  ned,  saa  at  en  Del  af  Benet,  fra  den  yderst 
korte  Brog  til  nedenfor  Knæet,  er  blottet^).  Der  kan  næppe  være 
Tvivl  om,  at  disse  Eskimo-Kvinder  virkelig  har  haft  den  trekantede 
Forlængelse  af  Støvleskaftet  —  skønt  denne  ikke  ses  paa  det  i  Bergen 
udførte  Maleri  af  de  samme  Eskimoer  (opbevaret  i  KNM.).  Dersom 
disse  Eskimoer,  som  det  almindeligt  antages,  er  komne  fra  Vestgrøn- 
land ,  da  skulde  hermed  altsaa  være  bevist,  at  de  vestgrønlandske 
Kvinder  i  ældre  Tid  har  baaret  Støvler  med  trekantede  Flapper  til 
Opbinding.  Paa  den  anden  Side  findes  i  den  øvrige  Del  af  Kvinde- 
dragten Træk,  som  stemmer  med  den  nyere  vestgrønlandske  Kvinde- 
dragt, navnlig  den  horisontale  Søm  tværs  over  Pelsens  Brystparti. 

Støvler,  hvis  Skaft  er  forsynet  med  trekantet  Flap,  bestemt  til  Op- 
binding, er  altsaa  vidt  udbredte  hos  Eskimoerne  som  Del  af  Kvinde- 
dragten. Som  allerede  udtalt,  ligger  det  nær  at  formode,  at  denne 
Type  er  opstaaet  ved  en  Forbindelse  af  Leggingen  med  Fodbeklæd- 
ningen. Typen  synes  at  være  i  Tilbagegang,  men  er  dog  endnu  vel 
bevaret  i  det  centrale  Omraade,  hvor  den  har  antaget  de  ovenfor  om- 
talte monstrøse  F'ormer. 

—  Sandalstøvler  med  meget  kort  Skaft  forekommer  over  Største- 
delen af  det  eskimoiske  Omraade  saavel  som  i  det  nordøstlige  Asien. 
Et  tschuktschisk  Eksempel  ses  i  Tavle  XV,  2  (611,  80,  PAM.);  dets 
Skaft  naar  kun  lidt  ovenfor  Ankelen.  Ligesaa  kortskaftede  Former 
anvendes  i  Alaska,  navnlig  til  Hjemmebrug  og  i  Umiaken^).  Hos 
Centraleskimoerne  anvendes  Sko,  af  amerikanske  Etnografer  kaldt 
Mokkasiner,  hvilken  Betegnelse  dog  er  vildledende,  da  disse  Former  i 
Henseende  til  Snit  er  grundforskellige  fra  de  nordamerikanske  India- 
neres Fodbeklædning. 

Tavle  XV,  6  (957,  71,  PAM.)  er  en  Sko  fra  Aivilik- Eskimoerne. 
Materialet  er  svært,  afhaaret  Sælskind.  Saalen  har  ganske  det  samme 
Sandal  lignende  Udseende  som  i  de  .studerede  eskimoiske  Støvler;  den 
bestaar  af  eet  Stykke  Skind,  bøjet  op  omkring  Foden  og  rynket  fortil 
og  bagtil.  Overdelen  af  Skoen  bestaar  af  et  Vriststykke  og  et  bageste 
Stykke.  Den  øverste  Rand  kan  trækkes  sammen  ved  Hjælp  af  en 
Løbesnor,  som  drages  ud  bagtil  og  gaar  gennem  en  Løkke,  udskaaret 
i  Randen  af  Saalen  paa  hver  Side,  hvorefter  den  knyttes  over  Vristen. 
I    Virkeligheden    har    denne    Sko    ganske    Udseende    som    det   nederste 


1)  Olearius.    S.   172.    Fig. 

^)  Nelson.    S.  42  og  PI.  XXI,  4. 

Parti  af  en  centraleskimoisk  Sælskindsstøvle;  utvivlsomt  har  den  samme 
udviklingshistoriske  Oprindelse  som  denne  og  er  at  opfatte  simpelthen 
som  en  forkortet  Sandalstøvle. 

I  K  U  M.  findes  fra  Kong  Williams  Land  adskillige  Eksempler  paa 
Sko,  af  hvilke  nogle  ikke  afviger  synderligt  i  Henseende  til  Snit  fra 
den  her  afbildede  Aivilik-Sko,  medens  andre  ser  ud,  som  om  de  var 
opstaaede  ved  Forkortelse  af  Skindstrømpen.  —  Netchi Hik-Eskimoerne 
anvender  ikke  alene  Sko  som  udvendig  Fodbeklædning,  men  bærer 
ogsaa  korte  Renskindssokker  inderst  paa  Foden  ^),  svarende  til  den 
korte  Fugleskindsstrømpe,  der  anvendes  af  Polareskimoer^). 

Fra  Anderson  River  afbilder  Mason^)  en  meget  lav  Sko,  bestaaende 
af  et  Stykke  Sælskind,  bøjet  op  om  Foden  og  rynket  fortil  og  bagtil, 
med  et  lille  trekantet  Vriststykke;  ved  en  Løbesnor  drages  den  øverste 
Rand  sammen.  En  lignende  Sko  afbilder  Boas  fra  Victoria  Land*). 
Boas  afbilder  flere  centraleskimoiske  Sko,  af  hvilke  en  er  forsynet  med 
Skaft,  der  rækker  til  ovenfor  Ankelen^).  Fra  Eskimoerne  ved  Ungava 
Bay  afbilder  Turner  Sko,  der  ligeledes  er  forsynede  med  kort  Skafte). 
Vestgrønlænderne  har  i  ældre  Tid  anvendt  lave  Sko,  der  meget  har 
lignet  de  centraleskimoiske  Former ').  —  Østgrønlændernes  Sko  af  Is- 
bjørneskind er  allerede  omtalt. 

De  eskimoiske  Sko  maa  altsaa  opfattes  som  Variationer  dels  af 
Sandalstøvlen,  dels  af  Skindstrømpen,  idet  de  kun  afviger  ved  Kort- 
heden eller  ved  Mangelen  af  Skaft. 

—  Ovenfor  (Side  167)  er  omtalt,  at  Sandalen  og  Strømpen  er  eller 
har  været  anvendt  sammen  som  Fodbeklædning  ikke  alene  i  nogle  Egne 
af  Amerika  og  Japan,  men  ogsaa  i  Europa;  paa  Island  anvendes  saa- 
ledes  den  Dag  i  Dag  Sandal  i  Forbindelse  med  Strømpe.  Det  vil  derfor 
være  nærliggende  at  undersøge,  om  den  af  disse  to  Urformer  udviklede 
Type,  Sandalstøvlen,  hvis  østlige  Udbredelsesomraade  i  det  foregaaende 
er  behandlet,  ogsaa  har  et  vestligt  Udbredelsesomraade.  —  Det  viser 
sig  da,  at  der  hos  Ostjaker  og  Vogtder  forekommer  en  Støvleform,  som 
tydeligt  bærer  Præg  af  at  være  en  Sandalstøvle. 

Tavle  XV,  7    (348,   Vt;,   PAM.)   er  en   vogulisk  Støvle.     Saalen    er 


*)  Amundsen.    S.   164. 

5*)  E.  K.  Kane.    II.    S.  23. 

^)  Mason.    PI.  4,  Fig.  2. 

*)  og  5)  Boas.    II.    .S.   106.    Fig.  155  og  154. 

«)  Turner.    Fig.  42  og  43. 

')  H.   Egede.    S.  73. 

et  Stykke  haaret  Renskind  med  Haarsiden  vendende  udad,  bøjet  op 
omkring  Fodens  Sider  og  rynket  fortil  og  bagtil;  Rynkerne  er  sammen- 
holdt ved  Hjælp  af  en  gennemtrukket  Senetraad.  Denne  Saal  er  ved 
Kastesøm  syet  til  Skaftet,  som  bestaar  af  afliaaret,  med  Ellebark  rød- 
farvet  Renskind,  og  som  fortil  foroven  ender  med  en  Læderrem,  be- 
stemt til  Opbinding.  Langs  Randen  af  Saalen  gaar  en  Læderrem,  der 
er  fastsyet  tre  Steder  paa  hver  Side,  og  gennem  de  fremkomne  Løkker 
er  trukket  de  frie  Ender  af  Remmen,  ved  hvilke  Støvlen  snøres  fast 
omkring  Ankelen.  Der  kan  næppe  være  Tvivl  om,  at  denne  Saal  op- 
rindelig har  været  en  Sandal;  dens  ejendommelige  Form  lader  sig 
næppe  forklare  paa  nogen  anden  Maade. 

Af  samme  Type  er  Kd.  17,  KNM.,  en  ostjakisk  Støvle  fra  Lapin- 
skija  Jurte,  mellem  Obdorsk  og  Mushi.  Saalen  er  her  gjort  af  Hoved - 
huden  af  en  Ren,  saaledes  at  selve  Pandehuden  kommer  under  Foden; 
Saalen  bøjer  højt  op  om  Foden,  fortil  er  den  rynket,  bagtil  er  Rynk- 
ning unødvendig,  idet  her  er  en  lodret  Søm  paa  hver  Side,  hidrørende 
fra  Indsnit  til  Hullerne  efter  Geviret.  Haarsiden  vender  udad,  men 
langs  Saalens  Rand  er  Haarlaget  afskaaret.  Paa  hver  Side  er  der 
skaaret  tre  Huller  nær  Randen  af  Saalen,  og  gennem  disse  er  draget 
en  Rem,  som  derefter  knyttes  over  Vristen.  Det  ca.  60  cm  lange 
Skaft  er,  som  i  det  foregaaende  Eksempel,  af  rødbrunt  farvet,  af  haaret 
Renskind;  det  bestaar  af  et  stort  Stykke  Skind,  samlet  ved  en  median 
Søm  bagtil,  og  endvidere  et  Vriststykke,  der  naar  højt  op  i  Skaftets 
Forside.  Skaftets  Længde  er  størst  fortil,  og  her  ender  det  i  en  Læder- 
rem,  ved  hvilken  Skaftet  kan  bindes  op  til  Brogens  øverste  Kant. 

Af  samme  Type  er  ogsaa  4810,  242,  HHM. 

Hos  Samojederne  er  denne  Sandalstøvle  vistnok  ukendt.  Dens  Fore- 
komst hos  Ostjaker  og  Voguler  synes  noget  isoleret,  dog  er  det  ikke 
usandsynligt,  at  beslægtede  Former  i  Virkeligheden  har  en  vid  Ud- 
bredelse i  tilgrænsende  Egne.  Det  er  bl.  a.  muligt,  at  nogle  af  de 
nordasiatiske  Renbelling-Støvler,  og  specielt  de  vestlige  Former,  er  paa- 
virkede af  Sandalstøvlens  Snit,  selv  om  dette  ikke  med  Sikkerhed  lader 
sig  afgøre.  RenbeUing-Støvlernes  ret  indviklede  Snit  vil  jeg  dog  ikke 
omtale  før  i  Slutningen  af  dette  Kapitel. 

Sandalstøvlens  vestlige  Udbredelsesomraade  strækker  sig  ret  langt 
mod  Syd.  Vakhanerne  i  Pamir  anvender  saaledes  en  Støvleform,  der 
ganske  sikkert  maa  antages  at  være  opstaaet  ved  en  Forbindelse  af 
Skindstrømpe  og  Sandal.  I  KNM.  findes  to  Eksemplarer  af  denne 
Støvleform  (begge  mærkede  Q,  67).    Skaftet  dannes  af  to  Stykker  tyndt 

brunfarvet  Læder  med  median  Søm  fortil  og  bagtil;  i  det  ene  Eksem- 
plar ophører  dette  Skaft  imidlertid  ikke  ved  Randen  af  Saalen,  men 
fortsætter  sig  ind  under  Foden  og  danner  saaledes  i  Virkeligheden  en 
hel  Skindstrømpe,  udenpaa  hvilken  er  fastsyet  Saalen,  der  bestaar  af 
tykt  Læder  og  har  en  lignende  Form  som  i  andre  Sandalstøvler,  op- 
bøjet  rundt  om  Foden  og  rynket.  Jeg  skal  ikke  her  komme  ind  paa 
et  nærmere  Studium  af  disse  Former,  da  de  ligger  saa  langt  udenfor 
det  arktiske  Omraade.  Heller  ikke  skal  jeg  fordybe  mig  i  en  Under- 
søgelse af  tibetansk  Fodbeklædning,  men  blot  gøre  opmærksom  paa,  at 
her  sandsynligvis  ogsaa  kan  paavises  Sandalstøvler;  den  nationale,  af 
Kina  upaavirkede  tibetanske  Støvle  har  en  Saal  af  raa  Yak-Hud,  der 
er  bøjet  op  omkring  Foden  og  groft  rynket^).  —  I  Omraadet  mellem 
Ostjakernes  Land  og  Pamir  vil  Sandalstøvlen  sandsynligvis  kunne  paa- 
vises hos  et  eller  flere  Folk;  saaledes  vil  en  sammenlignende  Under- 
søgelse af  kirgisisk  Fodbeklædning,  som  jeg  forøvrigt  ikke  her  skal 
komme  ind  paa,  gøre  det  sandsynligt,  at  de  kirgisiske  Støvleformer  er 
at  opfatte  som  stærkt  omdannede  Sandalstøvler. 

Saaledes  faar  Sandalstøvlen  et  vestligt  Udbredelsesomraade,  der  i 
Udstrækning  og  Formrigdom  ingenlunde  staar  tilbage  for  dens  østlige 
Udbredelsesomraade.  Men  mellem  disse  to  er  udbredt  en  anden  Form- 
gruppe: de  af  Mokkasinen  udviklede  Støvleformer. 


B.     Mokkasinstøvlen. 

I  et  tidligere  Arbejde^)  har  jeg  i  Hovedtræk  gjort  Rede  for  de 
vigtigste  Mokkasinformer  og  deres  geografiske  Udbredelse.  I  det  føl- 
gende vil  vi  betragte  nogle  Eksempler  paa,  hvorledes  Mokkasinen  om- 
dannes og  ved  at  gaa  i  Forbindelse  med  Leggingen  bliver  til  en  Støvle. 

I  forrige  Kapitel  er  omtalt  (Side  174),  at  Leggingen  og  Fodbeklæd- 
ningen hos  en  Del  af  de  nordlige  Dénéer  er  forenet  til  et  Slags  Støvle 
eller  »legging-moccasin«,  som  disse  Former  kaldes  af  amerikanske  Etno- 
grafer; »legging  moccasins«  hørte  ogsaa  til  Kvindedragten  hos  Arapa- 
hoerne^)  og  andre  Prærie-Indianere  samt  i  Puebloregionen.    Jeg  skal  dog 


»)  Rockhill.    s.  686.    PI.  2.    Fig.  4. 

■^)   »Mokkasiner«.    Geogr.  Tidsskr.    Hefte  V.    1914. 

^)  Kroeber:  Arapaho.    S.   28  og  47.    Fig.  b. 

ikke  her  komme  nærmere  ind  paa  et  Studium  af  disse  Former,  men 
blot  fremhæve,  at  der  ikke  kan  paavises  noget  Slægtskab  mellem  de 
nordamerikanske  »legging-moccasins«  og  den  eskimoiske  Fodbeklæd- 
ning. 

Større  Betydning  har  Forbindelsen  af  Mokkasin  og  Legging  haft  i 
det  nordlige  Asien.  Interessante  Overgangsformer  findes  hos  Ainoerne, 
Giljakerne,  Orotschonerne  og  Lamuterne,  illustrerende  Udviklingen  fra 
Mokkasin  til  Støvle. 

Tavle  XV,  12  (829,  391,  PAM.)  er  en  Støvle  fra  Ainoerne  paa  Sa- 
chalin. Foden  er  af  hvidgarvet  Sæl- Læder,  bestaaende  af  Fodstykke 
og  Vriststykke  af  et  lignende  Snit  som  i  den  almindeligst  forekommende 
Mokkasintype  fra  Amurlandet^).  I  Hælens  T-Som  er  Sidegrenene  skraat 
nedløbende.  Fortil  er  Fodstykket  stærkt  rynket  og  bojet  op  i  en  stærkt 
fremtrædende  Spids;  Rynkningen  er  styrket  ved  Gennemtrækning  af 
tre  parallele  Snore  (Hamp).  Skaftet  er  af  Sælskind  med  Haarsiden  ud; 
det  kan  ikke  opfattes  som  opstaaet  ved  en  Udvikling  af  Mokkasinskaftet, 
thi  medens  dette  er  aabent  fortil,  vender  Sømmen  i  Støvleskaftet  bagtil. 
Snarere  maa  dette  Klædningsstykke  opfattes  som  en  Mokkasin,  der  er 
forbundet  med  en  Legging.  Foroven  bagtil  er  der  en  lille  Split  i 
Skaftet;  de  øverste  IV2  Tomme  kan  slaas  ned  og  er  indvendig  beklædt 
med  blaat  Tøj  og  prydede  med  paasyede  Pyntesnore.  Støvlens  Længde 
er  ca.  37  cm. 

Tavle  XV,  11  (202,54,  PAM.)  er  ligeledes  en  Mokkasinstøvle  fra 
Sachalin,  men  stammer  fra  Giljakerne.  Foden  er  af  svært  hvidgarvet  Læder 
(Phoca  barbata),  Skaftet  af  haaret  Sælskind  med  Haarsiden  ud.  Fodens 
ejendommelige  Mokkasinsnit  ses  af  Tavle  XV,  1 1  a.  Fodstykket  er  meget 
kunstfærdigt  skaaret;  Hælsømmen  opstaar  ved,  at  den  trekantede  Klap 
b  syes  sammen  med  de  skraa  Sider  q  og  q',  og  n  syes  sammen  med 
n' ;  det  bliver  som  i  det  foregaaende  Eksempel  en  T-Søm  med  skraat 
nedløbende  Grene,  m  og  m'  syes  sammen  over  Vristen,  a  bøjes  op, 
rynkes  stærkt  og  syes  til  p  og  p'.  Vriststykket  er  her  en  temmelig 
bred  og  kort  Kile;  i  Midtlinjen  er  det  klemt  til  en  fremstaaende  F'old. 
Skaftet  er  af  samme  Snit  som  foregaaende,  med  Søm  bagtil  og  en  Øg- 
ningssøm  i  den  ene  Side.  Øverst  er  en  Styrkekant  af  Sælskind  med 
Haarsiden  indad,  men  den  kan  slaas  ned,  hvorved  der  viser  sig  en 
smal  Bort  af  paasyet  sort  og  rødt  Tøj  Skaftets  Længde  er  ca.  45  cm. 
Der  kunde  fremføres  endnu  f^ere  Variationer  af  Mokkasinstøvlen  fra 
Ainoerne  og  Giljakerne;   navnlig  varierer   Snittet   af  Støvlens  Mokkasin- 


^)  Jvf.  Fig.  6   i   »Mokkasiner«. 

agtige  Fod-Parti.  De  beskrevne  Eksempler  vil  dog  være  tilstrækkelige 
til  at  vise,  at  de  to  tidligere  omtalte  Urformer,  Mokkasinen  og  Leggin- 
gen  (der  begge  findes  saavel  paa  Jeso  og  Sachalin  som  i  Amurlandet) 
ved  at  forbindes  danner  en  Støvleform.  —  Paa  Forhaand  ligger  det 
nær  at  antage,  at  Mokkasinen  ogsaa  kunde  omdannes  til  Støvle  ved  en 
simpel  Forlængelse  af  Skaftstykket;  herpaa  kender  jeg  dog  intet  sikkert 
Eksempel. 

Naar  først  Mokkasinen  har  udviklet  sig  til  en  Støvle,  vil  Mokkasin- 
snittet let  kunne  ændre  sig  og  tilsidst  forsvinde.  Men  saa  længe  Hæl- 
sømmen  bevares  i  Fodstykket,  er  man  endnu  ikke  kommet  helt  bort 
fra  Mokkasintypen.  Den  T-formede  Hælsøm  er  kun  paa  sin  rette  Plads 
i  Mokkasinen  —  den  kan  kun  gøre  Nytte,  hvor  eet  Stykke  Skind  skal 
beklæde  hele  Foden.  Af  særlig  Interesse  er  derfor  dens  Forekomst  i 
ret  højt  udviklede  Støvleformer,  fra  Orotschonerne  og  Lmnuterne\  her 
optræder  den  som  en  Slags  Rudiment,  der  bidrager  til  den  rette  For- 
staaelse  af  disse  Formers  Udviklingshistorie. 

Tavle  XVI,  1  (1854,  '^/a,  PAM.)  er  en  Støvle  {x2,  Orotschonerne;  den 
anvendes  af  Mænd  til  Vinterbrug  (om  Sommeren  anvendes  Mokkasin 
og  løs  Legging)^).  Skaftet  er  af  Elsdyrskind,  Haarsiden  vender  indad. 
Saalen,  der  er  af  temmelig  tykt  og  stift  Læder,  er  skaaret  som  et 
Mokkasin-Fodstykke  med  en  tydelig  T-Søm  i  Hælen,  syet  med  Forsting 
paa  Ydersiden;  fortil  er  den  bøjet  op  over  Taaspidsen  og  rynket. 
Skaftet  er  af  et  Snit,  som  forekommer  meget  almindeligt  i  tungusiske 
Støvler,  og  som  stemmer  ganske  godt  overens  med  Snittet  i  de  foran 
omtalte  Mokkasinstøvler.  Vristkilen  genfindes  saaledes  ogsaa  her,  men 
gaar  lidt  højere  op  i  Skaftet  og  er  foroven  lige  afskaaret  \  den  er  prydet 
paa  lignende  Maade  som  Vristkilen  i  den  giljakiske  Støvle  Tavle  XV,  1 1 
med  en  median  Fold,  der  er  dannet  ved  at  knibe  Skindet  sammen,  og 
som  i  dette  Tilfælde  er  gennemsyet  med  Forsting  for  at  holde  sig  i 
det  bløde  Skind.  Selve  Skaftstykket  har,  ligesom  i  de  giljakiske  og 
Aino- Mokkasinstøvlerne,  Sømmen  mediant  bagtil.  Støvlen  er  55  cm  lang, 
foroven  kantet  med  en  smal  Styrkekant  af  Semslæder.  I  Henseende 
til  Snit  staar  den  de  foran  beskrevne  Mokkasinstøvler  meget  nær;  Fod- 
stykket naar  dog  mindre  højt  op  paa  Foden,  nærmer  sig  altsaa  mere 
til  at  være  en  Saal. 

Samme  Udseende  har  Fodstykket  i  Tavle  XVI,  2  (1854,  15,  PAM.), 
der  ligeledes  er  en  Mandsstøvle  fra  Orotschonerne.  Skaftet  er  derimod 
ikke  her  af  samme  Snit  som  i  det  foregaaende  Eksemplar,  hvilket  skyl- 


1)  Gerstfeld.     Ermans^Archiv.  XVII.  S.  583—584. 

des,  at  der  er  anvendt  et  andet  Materiale,  hvide  Rensdyrbellinger ;  den 
forreste  af  disse  naar  ud  over  Vristen,  frem  til  Fodspidsen,  hvor  den 
mødes  med  Saalen.  Bagsiden  af  Skaftet  udgøres  af  een  Belling,  og  i 
hver  Side  er  indsat  en  halv  Belling.  Mellem  Saal  og  Skaft  er  paa 
hver  Side  indsat  en  horisontal  Kile  af  samme  Materiale,  fortsat  med  et 
særligt  Stykke  bagtil,  over  Hælen.  Støvlen  er  temmelig  kort,  40  cm; 
foroven  er  den  pyntet  med  en  bred  Bort  af  Semslæder,  beklædt  med 
Shirting  og  broderet  med  oversyede  Pyntesnore. 

Disse  to  Former,  der  endnu  i  den  T-formede  Hælsøm  bærer  Mærket 
af  deres  Oprindelse,  kan  opfattes  som  Udgangspunkter  for  to  Rækker 
af  Støvleformer,  der  afviger  fra  hinanden  ved  Materialets  Art,  som  i 
den  ene  Række  er  Renens  eller  Elsdyrets  Bellinger,  i  den  anden  al- 
mindeligt haaret  eller  afhaaret  Ren-  eller  Elsdyrskind.  I  Størsteparten 
af  disse  Former  mangler  den  T-formige  Hælsøm,  der  bliver  overflødig, 
samtidig  med  at  Mokkasinens  Fodstykke  bliver  til  Saal  i  den  af  Mokka- 
sinen opstaaede  Støvle;  ikke  desto  mindre  er  Overensstemmelserne 
mellem  Formerne  indenfor  hver  af  disse  to  Rækker  saa  betydelige,  at 
der  næppe  kan  være  Tvivl  om,  at  Oprindelsen  er  fælles  —  ogsaa  for 
de  Formers  Vedkommende,  hvor  det  umiskendelige  Mokkasin-Mærke 
er  gaaet  tabt. 

Som  Betegnelse  for  den  ene  af  disse  Rækker  vil  jeg  anvende  Ordet 
»Belling-Støvle« ;  den  anden  Række  vil  jeg  derimod  betegne  med  Ordet 
»Semslæder-Støvle«,  idet  Semslæder  er  det  hyppigst  anvendte  Materiale. 
Jeg  vil  først  betragte  den  sidstnævnte  af  disse  Rækker. 

Allerede  hos  Orotschonerne  findes  Støvler  af  blødt  Skind,  hvis  Saal 
er  næsten  flad,  saa  at  den  T-formede  Hælsøm  er  bortfaldet.  Heller  ikke 
skorter  det  paa  et  Slags  Overgangsformer,  hvor  T-Sømmen  vel  endnu 
findes,  men  er  ganske  lille,  fordi  Saalen  allerede  er  næsten  flad,  saa 
der  kun  er  ringe  Plads  til  Hælsømmen  (Eksempel:  1854,  ^^j-z,  PAM.). 
Tavle  XV,  9  (1854,  ^^j-^,  PAM.  —  en  Kvinde-Støvle)  kan  tjene  som 
Eksempel  paa  en  Orotschoner-Støvle  uden  Hælsøm;  Saalen  er,  ligesom 
i  de  foran  beskrevne  Mokkasinstøvler,  af  tykt  og  stivt  Skind  (ugarvet 
Elsdyrhud?),  men  er  næsten  flad,  kun  ganske  lidt  opbøjet  langs  Ran- 
dene, hvor  den  er  syet  til  Støvlens  Overdel,  der  bestaar  af  Ren-Sems- 
læder.  Skaftets  Snit  er  forøvrigt  i  dette  Tilfælde  noget  afvigende  fra 
det  sædvanlige,  idet  der  ikke  findes  noget  særligt  Vriststykke;  Skaftet 
bestaar  af  to  Stykker  Semslæder,  forbundne  ved  en  lodret  Søm  i  hver 
Side,  og  det  forreste  af  disse  Stykker  gaar  ud  over  Vristen  til  Fod- 
.spidsen.  Støvlen  er  stærkt  prydet  med  paasyede  Borter  af  Shirting  og 
med    Renhaarssømme.      Udsmykningens    Mønster    er    tydeligt    paavirket 

af  Bellingstøvlens  Snitmønster;  særlig  mærkes  den  ornamentale  Bort 
langs  Siden  af  Foden,  mindende  om  den  horisontale  Stribe,  der  altid 
forekommer  i  Bellingstøvlens  P'od.  Samme  Materiale  og  Udsmykning 
findes  i  mange  Orotschoner-Støvler,  af  hvilke  nogle  har  den  T-formede 
Hælsøm,  medens  andre  mangler  den.  Skaftets  Snit  er  hyppigst  som  i 
Tavle  XVI,  1,  bestaaende  af  Skaftstykke  og  Vriststykke;  i  nogle  Til- 
fælde fortsættes  Vriststykket  dog  af  en  Stribe,  der  strækker  sig  op 
gennem  hele  Skaftets  Forside  (Eksempel:  341,4,  PAM.)  —  dette  kan 
betragtes  som  en  Overgangsform  til  det  i  Tavle  XV,  9  anvendte  Skaft- 
snit. 

Over  Hælen  ses  i  XV,  9  to  korte  Baand,  .som  er  indsyede  i  Skaftet 
paa  hver  Side,  og  som  ved  at  knyttes  sammen  tjener  til  at  indsnævre 
den  nederste  Del  af  Skaftet  bagtil,  som  altid  er  udsat  for  at  blive  ud- 
videt under  Brugen.  Dette  Hælbaand  findes  ofte  i  Semslæder- Støvler 
uden  Hælsøm,  sjældnere  i  saadanne  med  Hælsøm;  utvivlsomt  er  det 
ogsaa  mere  nødvendigt  i  Støvler  med  flad  Saal  end  i  saadanne,  hvor 
Saalen  endnu  har  Karakter  af  et  Fodstykke,  der  naar  op  om  Hælen. 
Hyppigt  er  Hælbaandene  saa  lange,  at  de  kan  drages  omkring  Ankelen 
og  knyttes  fortil  over  Vristen. 

Semslæder-Støvler  med  flad  Saal  og  med  en  Overdel  bestaaende  af 
Skaftstykke  og  Vriststykke  anvendes  af  alle  Tunguser,  og  der  kan 
næppe  være  Tvivl  om,  at  disse  Former,  der  i  Henseende  til  Snit  staar 
hinanden  overmaade  nær,  i  Virkeligheden  maa  opfattes  som  højere  ud- 
viklede Mokkasinstøvler,  opstaaede  ved  Forbindelse  af  Mokkasin  og 
Legging.  Overgangsformerne  er  saa  vel  repræsenterede  i  Amurlandet, 
at  Udviklingen  kan  følges  Skridt  for  Skridt.  Dette  behøver  dog  ikke 
at  opfattes  som  Vidnesbyrd  om,  at  Udviklingen  fra  Mokkasin  til  Støvle 
er  foregaaet  netop  her;  forøvrigt  er  det  sandsynligt,  at  Semslæder- 
Støvler  med  T- formet  Hælsøm  ogsaa  vilde  kunne  findes  i  andre  Dele 
af  det  tungusiske  Omraade,  navnlig  hos  Lamuterne,  hvor  der  findes 
Renbelling-Støvler  med  dette  Oprindelses-Mærke. 

Den  fuldt  udviklede  tungusiske  Semslæder- Støvle  varierer  ikke  meget, 
og  jeg  skal  af  Pladshensyn  indskrænke  mig  til  at  beskrive  et  typisk 
Eksempel.  Som  saadant  kan  gælde  Tavle  XVI,  5  (696,2,  PAM.),  hvis 
nærmere  Lokalitet  er  ukendt,  men  som  at  dømme  efter  Udsmykningen 
maa  antages  at  hidrøre  fra  den  vestlige  eller  centrale  Del  af  det  tun- 
gusiske Omraade.  Materialet  er  Ren-Semslæder,  farvet  rødbrunt  med 
EUebark.  Saalen,  af  særlig  svært  Læder,  er  flad;  i  mange  andre  tun- 
gusiske Semslæderstøvler  er  den  dog  lidt  ophøjet  omkring  Foden  og 
rynket  fortil   og  bagtil.     Overdelen   bestaar   af  et  Skaftstykke   (foroven 

lidt  sammenlappet),  som  bagtil  er  samlet  ved  en  median  Søm,  samt  et 
Vriststykke,  der  kileformet  strækker  sig  op  i  Skaftets  Forside.  Sømmen 
mellem  Skaftstykke  og  Vriststykke  er  markeret  ved  en  paasyet  Række 
af  smaa  Glasperler;  en  bred  horisontal  Perlebort  smykker  Skaftet  lige 
under  Knæet,  og  derfra  lober  to  smalle  lodrette  Perleborter  ned  paa 
hver  Side;  endvidere  er  Vriststykket  smykket  med  Perlebroderi.  Selv 
om  den  oprindelige  Mokkasinstøvle  her  er  temmelig  omdannet,  genfindes 
dog  i  Snittet  de  samme  tre  Stykker:  Saalen,  der  har  udviklet  sig  af 
Mokkasinens  Fodstykke,  Vriststykket,  der  ligeledes  stammer  fra  Mokka- 
sinen,  og  Skaftstykket,   der  repræsenterer  Leggingen. 

I  den  her  afbildede  Form  er  Skaftet  meget  langt,  foroven  skraat 
afskaaret,  saa  det  fortil  løber  ud  i  en  Spids,  der  er  forsynet  med  Binde- 
baand,  bestemt  til  at  knyttes  i  Lokker  i  Erogen.  De  midt  paa  Skaftet 
fastsyede  Baand  omvikles  og  knyttes  lige  under  Knæet.  Derimod  mangler 
de  ellers  hyppigt  forekommende  Ankelbaand;  disse  er  aldrig,  saaledes 
som  i  Sandalstøvlen  indsyede  i  Saalsømmen,  men  altid  fastsyede  til 
selve  Skaftet  ovenfor  Saalen  og  bestemt  til  at  vikles  horisontalt  om 
Ankelen. 

Som  tidligere  omtalt  anvendes  endnu  hos  Tunguserne  løse  Leggings ; 
sammen  med  disse  bruges  halvlange  Støvler,  som  ikke  naar  helt  op  til 
Knæet,  og  Leggingen,  hvis  nederste  Part  gaar  indenfor  Støvleskaftet, 
beklæder  da  særlig  Knæet  og  Laaret.  De  lange  tungusiske  Støvler, 
som  naar  helt  op  til  den  korte  Brog  og  derved  ganske  overflødiggør 
Leggingen,  er  utvivlsomt  opstaaet  derved,  at  den  løse  Legging  anden 
Gang  er  gaaet  i  Forbindelse  med  Fodbeklædningen;  et  Vidnesbyrd 
herom  er,  at  den  langskaftede  tungusiske  Støvle  hyppigt  ved  en  hori- 
sontal Søm  er  delt  i  en  øvre  og  en  nedre  Halvdel.  I  1070,  ^^h,  PAM., 
en  dolgansk  Kvindestøvle,  er  den  nederste  Halvdel,  til  lidt  nedenfor 
Knæet,  af  Semslæder  og  af  samme  Snit  som  i  Tavle  XVI,  5 ;  den  øvre 
Halvdel  bestaar  derimod  —  som  mange  tungusiske  Leggings  —  af  en 
Forside  af  Renbellinger  og  en  Bagside  af  Semslæder. 

I  tungusiske  Skindstrømper  eller  Inderstøvler  genfindes  i  Reglen 
Semslæder-Støvlens  Snit.  Dette  er  en  Gentagelse  af  det  i  foregaaende 
Kapitel  omtalte,  ofte  forekommende  Træk,  at  Inderstøvlens  Snit  præges 
af  Yderstøvlens  (jvf.  Side   164).  — 

Som  Eksempel  paa  en  jakutisk  Semslæder-Støvle  fremføres  Tavle 
XVI,  6  (1071,  ^72,  PAM.).  Materialet  er  temmelig  svært  Læder  (af 
Heste-  eller  Oksehud).  Saalen  er  flad,  men  sender  fortil  en  smal  Kile 
op  gennem  Overlæderet.  Denne  Kile  er  utvivlsomt  et  Træk,  der  stam- 
mer   fra    gammel    tyrkisk  Fodbeklædning.     I    kirgisisk    og  i  anden  een- 

tralasiatisk  Fodbeklædning  bøjer  Saalen  ofte  op  om  Foden  og  ender 
fortil  i  en  Spids.  Som  tidligere  omtalt,  maa  det  anses  for  overvejende 
sandsynligt,  at  den  kirgisiske  Fodbeklædning  har  udviklet  sig  af  San- 
dalen og  Strømpen.  Det  er  derfor  ogsaa  sandsynligt,  at  Jakuterne  op- 
rindelig har  baaret  en  Sandalstøvle;  men  denne  er  nu  saa  stærkt  om- 
dannet, at  intet  Sandal-agtigt  er  bevaret  i  Saalen.  Maaske  er  den  ja- 
kutiske  Støvle  i  nogen  Grad  paavirket  af  den  tungusiske.  Skaftet  har 
nemlig  et  Snit,  der  undertiden  findes  i  tungusiske  Støvler:  Vriststykket 
er  lige  afskaaret  foroven  og  fortsættes  af  en  lodret  Stribe,  der  strækker 
s'g  op  gennem  Skaftet.  Ankelbaandene  er  maaske  ogsaa  et  fra  Tun- 
guserne  laant  Træk.  —  Den  brede  Bort  foroven  er  prydet  med  Metal- 
Beslag  istedetfor  —  som  hos  Tungu.serne  —  med  Perle-,  Renhaars-  og 
Skindbroderier. 

Fra  Jukagirerne,  hvis  Dragt  er  stærkt  paavirket  af  Tungusernes, 
stammer  den  i  Tavle  XVI,  9  afbildede  Støvle  (398,  5,  P  A  M.).  Materialet 
er  gulbrunt  Semslæder.  Saalen  er  flad,  kun  ganske  lidt  opbøjet  fortil. 
Vriststykket  fortsætter  sig  gennem  Skaftets  Forside  med  en  lodret 
Stribe;  Skaftets  Snit  er  saaledes  næsten  identisk  med  den  jakutiske 
Semslæderstøvles  og  med  nogle  orotsch'oniske  Formers.  Oversiden  af 
Foden  er  rynket  ved  to  Forstingssømme,  der  løber  mediant  fra  Fod- 
spidsen op  over  Vristen;  dette  Træk  minder  om  den  orotschoniske 
Mokkasinstøvle  Tavle  XVI,  1. 

Fra  Tschuktscherne  og  Korjakerne  kender  jeg  ikke  noget  Eksempel 
paa  Semslæderstovler  af  tungusisk  Snit.  Derimod  genfindes  dette  Snit 
hos  de  nordvestlige  Dénéer;  som  det  ses  af  Tavle  XI,  10,  er  den  nedre 
Del  af  det  ejendommelige  af  Brog  og  Fodbeklædning  kombinerede 
Klædningsstykke,  som  bæres  af  disse  Indianere,  skaaret  fuldstændig  som 
den  typiske  tungusiske  Semslæderstøvle.  Det  maa  antages,  at  der  ogsaa 
her  foreligger  en  af  Mokkasin  og  Legging  opstaaet  Form. 

Fra  Ostjakerne,  Vogulerne  og  Samojederne  kender  jeg  ingen  Form, 
der  viser  Lighed  med  den  tungusiske  Semslæderstøvle;  dette  kan  dog 
for  den  samojediske  Dragts  Vedkommende  bero  paa,  at  jeg  ikke  har 
haft  Lejlighed  til  at  gøre  mig  bekendt  med  dennes  Sommerformer. 

Hos  Lapperne  bruges,  som  omtalt  i  min  Artikel  »Mokkasiner«,  ved 
Sommertid  en  Art  Mokkasin,  som  i  Snit  minder  stærkt  om  Former  fra 
Amurlandet,  men  som  ikke  er  gaaet  i  Forbindelse  med  Leggingen^). 
Om  Vinteren    anvender    Lapperne    Fodbeklædning    af  haaret    Materiale 


*)  Lapkvinderne  i  Finmarken  syer  ganske  vist  Støvler,  men  kun  for   at   sælge   dem    til 
fremmede  (Leem,  S.   81). 

—  Bellinger  eller  Renens  Pandehud  —  af  et  Snit,  der  tydelig  ses  at 
være  afledet  af  Sommerskoens,  men  ændret  i  Overensstemmelse  med 
Materialets  Fordringer. 

Ogsaa  i  det  arktiske  Asien  anvendes  ved  Vintertid  Fodbeklædning 
af  haaret  Skind,  og  ogsaa  her  er  Renbellinger  det  mest  anvendte  Ma- 
teriale. 

Som  ovenfor  vist  (Tavle  XVI,  2)  anvendes  hos  OrotscJionerne  Mokka- 
sinstøvler, hvis  Fodstykke  med  den  T-formede  Hælsøm  bestaar  af  svær, 
af  haaret  Hud,  medens  Skaftet  er  af  Renbellinger.  Ogsaa  fra  Lainuternc 
kendes  Renbelling  Støvler  med  T  formet  Hælsøm.  Som  Eksempel  tjener 
Tavle  XVI, 3  (334,85,  PAM),  en  halvlang  Støvle,  ganske  vist  fra  det 
wiljuiske  Distrikt,  men  dog  helt  af  lamutisk  Type.  Fodstykket  eller 
Saalen  er  af  tykt.  af  haaret,  men  ugarvet  Skind;  den  er  bøjet  op  om- 
kring Fodens  Sider,  fortil  rynket,  og  har  bagtil,  som  sagt,  T-formet 
Hælsom.  Støvlens  Overdel  bestaar  af  hvide  Bellinger;  der  er  fire  Bel- 
linger i  Skaftet,  og  den  forreste  af  disse  naar  et  lille  Stykke  ud  over 
Vristen,  men  fortsættes  af  et  trapezformet  Stykke,  der  naar  helt  ud  til 
Fodspidsen.  Mellem  Saal  og  Skaft  er  der  paa  hver  Side  (ligesom  i  den 
orotschoniske  Bellingstøvle)  en  Kile  af  Renbelling  med  Spidsen  vendende 
fremad.  I  de  vigtigste  Sømme  i  Skaftet  er  indsyet  Mellemlæg  af  rød- 
farvet  Skind  (lagt  dobbelt).  Lige  over  Fodspidsen  er  indsat  et  lille 
firkantet  Skindstykke,  hvis  øverste  Kant  er  markeret  ved  indsyede  røde 
Frynser.  Den  brede  Bort,  der  afslutter  Skaftet  foroven,  er  prydet  med 
Skind-  og  Perlebroderi.  Øverst  er  der  en  Løbegang  af  blødt  Semslæder, 
ved  hvilken  Støvlens  Rand  kan  drages  sammen.  (I  K  N  M.  findes  en 
lamutisk  Støvle  af  samme  Type  fra  indfødte  i  Omegnen  af  Ochotsk; 
den  er  prydet  med  særdeles  smukt  Skindbroderi). 

I  mange  lamutiske  Renbellingstøvler  mangler  dog  den  T-formede 
Hælsøm.  Dette  gælder  saaledes  den  i  Tavle  XVI,  4  afbildede  Form 
(724,  V2,  PAM.),  der  ellers  i  de  fleste  Henseender  er  en  Gentagelse 
af  det  foregaaende  Eksempel.  Saalen  er  et  Stykke  svært,  afhaaret 
Skind,  der  bøjer  lidt  op  omkring  Foden ;  men  istedetfor  Hælsøm  findes 
her  en  svag  Rynkning  af  Saalens  Rand,  bagtil  saavelsom  fortil.  Over- 
delen er  af  hvide  Renbellinger  og  stemmer  i  Henseende  til  Snit  og  Ud- 
smykning med  det  foregaaende  Eksempel;  den  eneste  Afvigelse  er,  at 
Skaftet  bestaar  af  fem  Bellinger  istedetfor  fire,  saa  at  der  er  en  median 
Søm  bagtil.  —  I  445,  V'5,  PAM.,  en  lang  Renbellingstøvle  fra  Lamuterne 
i  Anadyrdistriktet,  er  Saalen  endnu  stærkere  omdannet,  idet  den  er 
sammenstykket   af  de  smaa  tykke  og  stridhaarede  Skindlapper,  der  sid- 

der  mellem  Renens  Klove  —  et  Materiale,  der  er  meget  yndet  næsten 
overalt  i  det  arktiske  Asien  og  Europa  til  Støvlesaaler. 

Den  fuldt  udviklede  tungusiske  Rellingstovle  varierer  i  Henseende  til 
mindre  Detailler  i  Snittet,  navnlig  vedrørende  Sidekilerne  mellem  Saal 
og  Skaft,  der  i  nogle  Tilfælde  strækker  sig  bag  om  Hælen  og  frem  til 
Fodspidsen,  undertiden  er  kortere,  og  endelig  kan  fordobles.  Adskillige 
Variationer  kan  ogsaa  paapeges,  vedrørende  Udsmykningen  af  Skaftets 
Forside  og  øverste  Rand.  Endelig  kan  der,  som  ved  Semslæderstøvlen, 
skelnes  mellem  korte  og  lange  Former,  af  hvilke  de  sidste  naar  saa 
højt  op,  at  de  slutter  sig  til  den  korte  Brog  og  overflødiggør  Leggingen. 
Ogsaa  i  de  lange  Bellingstøvler  kan  der  lejlighedsvis  paavises  Spor,  der 
viser,  at  de  er  opstaaede  ved  Forbindelse  af  den  korte  Støvle  med  Leg- 
gingen ;  navnlig  kan  den  korte  Støvles  broderede  Bort  være  bevaret  paa 
sit  rigtige  Sted  lige  under  Knæet  (Eksempel:  334,  91,  PAM.  Fra 
wiljuiske  Distrikt). 

De  af  Jakuterne,  Dolganerne  og  Jukagirerne  anvendte  Bellingstøvler 
afviger  ikke  eller  dog  kun  i   ringe  Enkeltheder  fra  de  tungusiske. 

Jeg  skal  ikke  her  komme  ind  paa  en  nøjere  Redegørelse  for  den 
tungusiske  Bellingstøvles  Variationer.  Lighederne  mellem  de  forskellige 
Former  er  i  Virkeligheden  overvejende.  Jeg  vil  blot  endnu  fremføre  et 
Par  typiske  Eksempler, 

Tavle  XVI, 8  (334,  73,  •^/a,  PAM.)  er  en  tungusisk  Renbellingstøvle 
fra  det  wiljuiske  Distrikt  Den  flade  Saal  er  af  svært,  ugarvet  Skind. 
Overdelen  er  af  brune  Renbellinger.  Den  bageste  Belling  i  Skaftet 
naar  helt  ned  til  Saalen,  men  den  forreste  og  Side-Bellingerne  er  skilte 
fra  Saalen  ved  to  horisontale  Striber  Renbelling,  der  fortil  støder  sam- 
men over  Fodspidsen.  Knæet  i  Støvlen  er  dannet  af  det  Parti  af  Bel- 
lingen, der  har  siddet  paa  Renens  forreste  Fodled,  og  som  er  særlig 
svært.  Den  forreste  Belling  i  Skaftet  rækker  ikke  helt  ned  til  Vristen, 
men  fortsættes  af  en  anden,  der  danner  Vristpartiet.  Den  lille  trekan- 
tede Øgning,  der  er  indsat  nederst  i  den  forreste  Belling,  hidrører  fra, 
at  Huden  mellem  Klovene  maa  skæres  fra  Bellingen,  hvorved  der  frem- 
kommer et  Hak  i  dennes  nederste  Rand.  Denne  Øgning  har  forøvrigt 
givet  Anledning  til  et  Ornament,  som  er  gentaget  nede  over  Fodspidsen, 
og  som  ret  ofte  findes  i  tungusiske  Støvler  (saavel  som  i  samojediske 
og  ostjakiske,  se  nedenfor).  De  forreste  Sømme  er  prydede  med  smalle, 
perlebroderede  Indlæg,  og  i  Saalsømmen  samt  flere  af  Skaftsømmene 
er  indsyet  som  Mellemlæg  en  Strimmel  Semslæder,  lagt  dobbelt. 

Tavle  XVI,  10  (38,  94,  PAM.)  er  en  Renbellingstøvle  af  en  Type, 
som  anvendes  meget  af  Tunguserne  i  det  Turuchanske  Distrikt  og  for- 

øvrigt  ogsaa  af  Dolganerne.  Den  næsten  flade  Saal  er  gjort  af  Renens 
Pandehud  (i  andre  lignende  Eksemplarer  er  Saalen  af  svært  Renskind 
med  Haarsiden  indad).  Overdelen  er  af  Renbellinger.  Langs  Saalens 
Rand  gaar  en  Stribe  Belling  rundt  om  Foden,  og  over  denne  lignende 
Sidekiler  som  i  de  orotschoniske  og  lamutiske  Støvler.  Skaftet  bestaar 
af  fire  Bellinger,  af  hvilke  den  forreste  gaar  ud  over  Vristen  og  kun 
ved  den  smalle  Siderand  er  skilt  fra  Saalen.  Huden  fra  Renens  forreste 
Fodled  danner  ogsaa  her  Knæ  i  Støvlen.  I  de  forreste  Skaftsømme  er 
der  indlagt  perlebroderede  Borter,  og  en  bred  Tværbort  findes  lige 
under  Knæet.  Paa  hver  Side  under  Knæet  er  der  fastsyet  en  smal 
Læderrem,  der  kan  vikles  om  Støvleskaftet;  fortil  foroven  er  der  to 
Læderremme,  ved  hvilke  Støvleskaftet  bindes  fast  til  Brogen. 

Medens  denne  sidste  Form  viser  ikke  uvæsentlige  Ligheder  med  sa- 
mojediske og  ostjakiske  Bellingstøvler,  navnlig  i  Fodens  Snit,  viser  den 
foregaaende,  i  XVI,  8  afbildede,  ikke  mindre  betydelig  Overensstemmelse 
med  korjakiske  og  tschuktschiske  Bellingstøvler. 

Tavle  XVI,  7  (1791,  36,  PAM.)  er  en  typisk  tschuktschisk  Renbel- 
lingstøvle.  Saalen  er  et  Stykke  svært  ugarvet  Skind.  Skaftet  bestaar 
af  fire  Bellinger,  af  hvilke  den  bageste  (ligesom  i  XVI,8)  naar  ned  til 
Saalen;  den  forreste  Belling  og  Sidebellingen  er  ogsaa  her  skilt  fra 
Saalen  ved  to  horisontale  Striber,  der  fortil  naar  sammen  over  Fod- 
spidsen. Et  Lighedspunkt  med  den  foregaaende  Støvle  er  ogsaa  det 
Træk,  at  en  Tværsøm  deler  den  forreste  Belling  nedenfor  Vristen.  Over- 
ensstemmende med,  at  den  tschuktschiske  Legging-Brog  er  længere  end 
den  tungusiske  breechcloth-Brog,  anvender  Tschuktscherne  kun  til  spe- 
cielt Brug  lange  Støvler.  Det  her  afbildede  Eksemplar  naar  til  Knæet; 
den  øverste  Del  er  en  5  cm  bred  Kant  af  almindeligt  Renskind  med 
Haarsiden  indad,  bestemt  til  at  dækkes  af  Buksebenene.  I  hver  af  de 
bageste  Skaftsømme  er  indsyet  en  smal  Skindrem,  der  kan  vikles  om 
Ankelen.  —  Korjakerne  anvender  Bellingstøvler  af  ganske  lignende  Snit 
(Eksempel:    1755,  Va.   PAM.,   korjakisk  Støvle  fra  Kamtschatka). 

Korjakerne  og  Tschuktscherne  anvender  ogsaa  ganske  korte  Belling- 
støvler, som  kun  naar  lidt  op  over  Ankelen,  men  dog  i  Snit  stemmer 
temmelig  nøje  med  det  her  givne  Eksempel.^) 

—  En  typisk  samojedisk  Renbellingstøvle  er  afbildet  i  Tavle  XVI,  1  1 
(1528,  ^j<i,  PAM);  det  er  en  stor  og  grov,  kun  lidet  udsmykket  Støvle, 
fra  Jurakerne  i  det  Turuchanske  Distrikt.  Saalen  bestaar  af  flere  smaa 
Stykker  Skind;    dens   midterste  Del   er   nemlig   gjort  af  den  Hud,    som 


')  Bogoras.  S.  238.   Fig.  171.     Jochelson.  S.  594.  Fig.  123  a. 

sidder  mellem  Renens  Klove,  og  uden  om  dette  midterste  Parti  er  ind- 
sat Stykker  af  almindelig  Renbelling.  Bagtil  er  indsat  et  halvrundt 
Stykke,  der  danner  en  Hæl.  Saalen  er  omgivet  af  en  bred  Rand 
af  hvid  Belling,  der  omslutter  Fodens  Sider  og  er  endnu  bredere 
end  den  i  vesttungusiske  Støvler  iagttagne  Siderand  (jvf.  XVI,  10). 
Ovenfor  denne  Siderand  kommer  en  kort  Sidekile.  Disse  to  Elementer, 
Sideranden  og  Sidekilen,  mangler  aldrig  i  nogen  samojedisk  eller  ostja- 
kisk  Renbellingstøvle.  Skaftet  bestaar  af  seks  Striber,  nemlig  en  forreste 
og  en  bageste  Renbelling,  samt  paa  hver  Side  to  halve  Renbellinger. 
Den  forreste  Renbelling,  der  gaar  ud  over  Vristen  og  mellem  Sidekilerne 
naar  frem  til  Sideranden,  er  smykket  med  en  indlagt  Tværbort  af  ander- 
ledes farvet  Skind  med  rødt  Klæde  i  Sømmene.  Denne  Tværbort  findes 
i  alle  samojediske  og  ostjakiske  Bellingstøvler  og  er  ogsaa  ret  hyppigt 
forekommende  i  lange  tungusiske  Bellingstøvler.  Den  sidder  i  samoje- 
diske Mandsstøvler  (som  den  her  afbildede)  oppe  under  Knæet,  i  Kvinde- 
støvler næsten  helt  nede  ved  Vristen^)  for  ikke  at  skjules  af  Pelsen. 
Rødt  Klæde  er  ogsaa  indsyet  i  Sidekilens  øvre  Sømme.  Men  ofte  er 
samojediske  og  ostjakiske  Bellingstøvler  endnu  langt  stærkere  udsmyk- 
kede med  Indlæg  og  Mellemlæg  af  Skindstrimler  og  farvet  Klæde  i  de 
forreste  Sømme.  Ved  Mellemlæg  af  farvet  Klæde  markeres  ogsaa  ofte 
den  lille  trekantede  Øgning,  der  er  indsat  nederst  i  den  bageste  Belling, 
lige  over  Hælen  (jvf.  den  ovenfor  omtalte  tungusiske  Støvle  XVI, 8,  hvor 
et  tilsvarende  Ornament  er  indsat  over  Taaspidsen).  Støvleskaftet  er 
særlig  langt  fortil  og  forsynet  med  en  Skindrem,  for  at  kunne  bindes 
til  Brogen. 

Den  mosaikagtig  sammensatte  Saal  ses  tydeligt  i  Tavle  XVI,  13., 
Saalen  af  en  vogulisk  Vinterstøvle  (338,  ^Va,  PAM.)  De  skraverede 
Stykker  er  Klovlapperne,  det  øvrige  er  almindelig  Renbelling. 

Variationerne  indenfor  de  samojediske,  ostjakiske  og  voguliske  Bel- 
lingstøvler er  endnu  mindre  betydelige  end  indenfor  de  tungusiske. 
Saalen  kan  være  gjort  helt  af  Renbellinger;  den  forreste  Belling  kan 
afsmalnes  og  slutte  lige  over  Vristen,  og  de  to  tilgrænsende  Side-Bel- 
linger fortsættes  ud  til  Sideranden;  eller  der  kan  være  udskaaret  en 
smal  Kile  af  den  forreste  Belling  mediant  fortil,  for  at  den  bedre  skal 
passe  til  Vristen.  Disse  og  lignende  mindre  Variationer  vilde  maaske 
kunne  faa  Betydning,  dersom  Museumsmaterialet  var  bedre  stedsbestemt. 
—  Jeg  skal  her  kun  opholde  mig  ved  en  meget  iøjnefaldende  og  ofte 
bemærket  Variant   af  den    samojediske  Bellingstøvle,    der   navnlig   fore- 

')  Jackson.  S.  63. 

kommer  hos  de  awamske  Samojeder.  Tavle  XVI,  12  (1347,  ^Va,  PAM.) 
viser  denne  mærkelige  Støvleform,  som  Middendorff^)  har  sammenlignet 
med  en  Elefantfod.  I  Virkeligheden  drejer  det  sig  her  kun  om  en 
særlig  udviklet  Form  af  den  samojedisk-ostjakiske  Bellingstøvle  (analog 
til  den  hos  Aleuterne  forekommende  Form  af  den  eskimoiske  Sandal- 
støvle, jvf.  XV,  4.  Man  genfinder  ovenfor  Saalen  (der  er  af  svært  Ren- 
skind) Sideranden,  som  her  er  dobbelt,  og  ovenfor  denne  den  korte 
Sidekile.  Støvlens  ejendommelige  Fagon  beror  udelukkende  paa  Skaftets 
store  Vidde,  der  er  saa  betydelig,  at  Vrist-Rundingen  næsten  er  for- 
svundet. Saa  meget  mærkeligere  er  det,  at  Sidekilen  er  bibeholdt;  den 
er  i  Virkeligheden  aldeles  overflødig  og  maa  betragtes  som  et  rent 
Rudiment.  Af  hvad  Grund  de  østlige  Samojeder  giver  deres  Støvler 
denne  mærkelige  Form,  er  ubekendt;  maaske  har  det  vide  Skaft  nogen 
praktisk  Betydning  derigennem,  at  det  tillader  Anvendelsen  af  en  stor 
Mængde  Skohø. 

—  Den  samojedisk-ostjakiske  Bellingstøvles  vigtigste  Lighedspunkt 
med  den  vest-tungusiske  Bellingstøvle  er  Sideranden.  Denne  kan  maa- 
ske tænkes  at  være  opstaaet  af  den  Sidekile,  som  allerede  er  paavist  i 
Orotschonernes  Bellingstøvle;  dog  er  det  ogsaa  muligt,  at  den  har  en 
anden  Oprindelse.  Den  Omstændighed,  at  Sideranden  er  det  mest  ty- 
piske Træk  i  de  vestsibiriske  Bellingstøvler,  kunde  tyde  paa,  at  denne 
Ejendommelighed  har  en  dybt  liggende  Grund,  og  det  ligger  da  nær 
at  formode,  at  den  skyldes  Paavirkning  fra  Sandalstøvlen,  der,  som  tid- 
ligere vist,  findes  i  Brug  hos  Ostjaker  og  Voguler.  Saalen  i  Forbin- 
delse med  Sideranden  skulde  i  saa  Fald  repræsentere  den  oprindelige 
Sandal,  og  den  vestsibiriske  Bellingstøvle  vilde  saaledes  blive  at  opfatte 
som  analog  med  den  nordøstasiatiske  »Skostøvle*  (jvf.  Side  189).  Bel- 
lingstøvlen  er  dog  i  saa  Fald  kommen  betydelig  længere  bort  fra  Ur- 
typen end  »Skostøvlen«;  samtidig  er  Vristbaandene  forlængst  tabte.  — 
Under  alle  Omstændigheder  er  den  vestsibiriske  Bellingstøvle  en  stærkt 
omdannet  Type,  og  rimeligvis  indeholder  den  Træk  baade  fra  Mokkasinen 
og  fra  Sandalstøvlen,  —  Maaske  kunde  der  saaledes  være  Grund  til  at 
opfatte  det  halvrunde  Hælstykke,  der  ofte  findes  i  Saalen  (jvf.  XVI,  11) 
som  et  mokkasinagtigt  Træk;  de  nordlige  Lapper  anvender  nemlig  et 
lignende  Hælstykke  i  deres  Belling-Sko,  der  er  en  i  Overensstemmelse 
med  Materialet  omdannet  Mokkasin. 


')  Middendorff.   IV.  S.  1415. 


VIII 
HEL-DRAGTER 


DEN  Tanke  at  klæde  hele  Legemet  i  eet  Dragtstykke  er  utvivlsomt 
meget  gammel;  thi  Dragter  af  »Combination«-Form  er  vidt  ud- 
bredte. Endog  indenfor  Tropperne  findes  saadanne  Former  —  ganske 
vist  drejer  det  sig  i  disse  Tilfælde  ikke  om  Klædedragt  i  egentlig  For- 
stand, men  om  Kostymer,  der  anvendes  ved  religiøse  Ceremonier  eller 
i  Krig.  I  KNM.  findes  saaledes  en  Maskedragt  fra  Guineakysten,  der 
er  knyttet  af  grove  Snore  og  har  Form  som  en  fuldstændig  Combina- 
tion,  endog  forsynet  med  Hætte.  Meksikanske  Krigere  anvendte  som 
Krigsdragt  et  Slags  Combination  af  Jaguar-  eller  Pumaskind;  maaske 
var  denne  Dragt  mindre  at  opfatte  som  en  Beskyttelse  mod  de  fjendt- 
lige Vaaben,  end  som  et  Slags  religiøs  Maskedragt,  der  skulde  give 
Bæreren  overmenneskelige  Egenskaber^)  og  indgyde  Fjenderne  Rædsel. 
Saadanne  Dragter  er  ofte  afbildede  i  meksikanske  Billedskrifter.  Det 
ligger  nær  at  formode,  at  Snittet  har  været  et  lignende,  som  det  der 
anvendtes  af  Nordvestindianerne  i  deres  Maskedragter  af  Bjørneskind ; 
disse  bestod  af  en  hel  Bjørnehud,  der  bares  paa  Ryggen.  Dens  Hoved 
var  forarbejdet  som  Maske,  og  den  var  forsynet  med  Ærmer,  delvis 
gjorte  af  Bjørnens  Forbenshud  med  Kløerne  vedhængende^).  Dersom 
der  endnu  til  dette  Kostyme  føjedes  et  Par  Ben- Futteraler  af  den  nedre 
Del  af  Bjørneskindet,  vilde  Combination 'en   være  færdig. 

Indenfor  det  arktiske  Omraade  har  Combination- Formen  en  stor 
geografisk  Udbredelse;  her  er  den  ikke  P>st-  eller  Krigskostyme,  men 
virkelig  Klædedragt.  —  Videst  udbredt  er  den  som  Barnedragt;  som 
saadan  findes   den   hos    mange  Centraleskimoer.     Eskimoerne  i  Ungava- 


1)  Jvf.   Eduard  Seler:   Gesamm.   Abh.    II.    S.   fil 7  — 618. 
*)  Amerikas  Nordwestkuste.    Taf.   12. 

Distriktet  klæder  Spædbørnene  i  et  Slags  Combination  af  Renkalveskind, 
nedskaaret  i  Ryggen,  saa  Barnet  kan  komme  i  den;  den  samme  prak- 
tiske Spædbørnedragt  anvendes  af  disse  Eskimoers  Naboer,  de  saakaldte 
Nenenot-Indianere^).  Hos  Iglulirmiut  Eskimoerne  er  Børnene  nøgne  til 
to-tre  Aars  Alderen,  under  hvilken  Tid  de  bæres  paa  Moderens  Ryg  under 
hendes  Pels;  derefter  iføres  de  en  Combination  af  Renkalveskind,  der 
er  aaben  i  Ryggen,  hvor  den  lukkes  ved  Hjælp  af  Baand^).  Netchillik- 
Eskimoernes  Børn  bærer  en  lignende  Dragt  indtil  6  Aars  Alderen^). 

Hos  Tschuktscherne  og  Korjakerne  er  Barnedragten  ligeledes  en 
Cqmbination.  Tavle  XIII,  5  (395,  10  b,  PAM.)  viser  en  saadan  tschuk- 
tschisk  Barnedragt.  Den  er  Yderdragt  og  anvendes  sammen  med  en 
Inderdragt  af  samme  Snit,  men  med  Haarsiden  indad.  Materialet  er 
et  ungt  Renkalveskind  (3  Maaneders  Kalv).  Dragten  bestaar,  som  det 
ses,  af  Bul,  Ærmer  og  Benhylstre  ud  i  eet,  og  dertil  en  Hætte,  eller 
maaske  rettere  en  meget  høj  Krave,  der  bagtil  naar  helt  op  omkring 
Barnets  Hoved.  Snitmønstret  ses  af  XIII,  6.  Næsten  hele  Dragten 
er  skaaret  ud  af  eet  Skind.  Halsaabningen,  hh,  udskæres  i  Skindet 
nærmest  Nakkeenden.  Klappen  n  bruges  som  Bagstykke  i  Hætten,  der 
forøvrigt  dannes  af  to  Sidestykker  og  en  Hageflap,  som  ikke  er  med- 
tagne i  Snitmønsteret.  Halsaabningen  er  saa  vid,  at  Barnet  igennem 
den  kan  komme  i  Dragten;  ved  at  knytte  de  to  Baand  paa  hver  Side 
af  Hageflappen  kan  Halsaabningen  noget  indsnævres.  Nakkeskindet 
bøjes  ned  og  danner  Rygsiden  af  Bullen,  idet  den  syes  sammen  med 
1  1,  som  danner  Bullens  Sider.  Ærmer  dannes  af  ææ;  i  Underærmet 
indsættes  ku;  den  runde  Lap  c  lukker  Ærmet  for  Haanden.  Gennem 
Sidespalten  sp,  der  er  kantet  med  langhaaret  Hundeskind,  kan  Barnet 
stikke  Haanden  ud.  Den  bageste  Halvdel  af  Skindet  er  kløvet  mediant; 
i  den  øverste  Del  af  den  saaledes  fremkomne  Spalte  indsættes  Kilen  ki, 
som  giver  Vidde  over  Maven.  Af  bb  dannes  Benhylstrene,  der  for- 
neden lukkes  ved  de  runde  Stykker  dd.  Ligesom  i  de  centraleski- 
moiske Børne-Combinations  findes  ogsaa  her  en  højst  nødvendig  Skridt- 
aabning;  men  denne  kan  her  lukkes  ved  en  Skindklap,  kl,  der  er  fast- 
syet bagtil,  drages  frem  mellem  Benene  og  fortil  holdes  oppe  ved  Hjælp 
af  et  Baand,  der  bindes  om  Livet.  —  Bogoras  giver  en  ret  fuldstændig 
Skildring  af  denne  Dragts  Anvendelse  og  dens  forskeUige  Modifikationer, 
svarende  til  Børnenes   for.skellige  Alder.     De  helt  spæde  Børns  Combi- 


1)  Turner.    S.  209  og  S.  291. 

«)  Lyon.     S.   317. 

3)  Amundsen,    S.   148. 

nations  har  ingen  A åbninger  for  Hænder  eller  Fødder.  De  lidt  større 
Børn  faar  Lov  til  at  føre  Hænderne  ud  igennem  Ærmespalterne.  Endnu 
større  Børn  har  Benhylstrene  aabne  forneden  og  forsynes  med  særlig 
Fodbeklædning.  Denne  Dragt  bæres  indtil  en  Alder  af  mellem  6  og  8 
Aar,  derefter  faar  Børnene  voksen  Dragt  paa^),  —  Ganske  samme  Dragt 
bæres  af  korjakiske  Børn^).  Den  anvendes  ogsaa  hos  de  asiatiske 
Eskimoer^),  og  synes  at  have  været  anvendt  hos  de  gamle  Kamtscha- 
daler^). 

I  Virkeligheden  anvendes  Barnedragter  af  Combination  Form  vistnok 
hos  endnu  flere  Folk  i  det  nordlige  Asien,  selv  om  det  maa  antages, 
at  den  nu  er  sjælden  og  de  fleste  Steder  gaaet  af  Brug,  da  den  ikke 
omtales  i  Litteraturen.  Jeg  har  saaledes  i  PAM.  paatruflet  en  Barne- 
Combination  (1854,  63),  der  skal  stamme  fra  Orotschonerne;  Materialet 
er  meget  tykhaaret  Renskind  med  Haarsiden  indad  —  Orotschonerne 
er  nemlig  fattige  paa  Rener,  og  kan  derfor  ikke  i  samme  Grad  som 
Tschuktscherne  og  Korjakerne  vælge  det  heldigst  mulige  Dragtmateriale. 
Fortil  er  denne  Combination  helt  aaben  og  lukkes  ved  Bindebaand  paa 
samme  Maade  som  den  tungusiske  Kaftan.  Den  har  ingen  Hætte,  men 
en  opstaaende  Krave.  Benhylstrene  ender  som  Støvler  af  et  Snit,  som 
er  almindeligt  i  tungusiske  Semslæderstøvler.  Ærmerne  er  lukkede, 
men  forsynede  med  Sidespalte.  Skridtaabningen  er  ogsaa  her  lukket 
ved  en  Klap. 

I  denne  breechcloth-lignende  Klap  genfinder  vi  sandsynligvis  det 
gamle  Genitalklæde,  hvoraf  breechcloth-Brogen  er  opstaaet;  det  er  i 
denne  Forbindelse  ikke  uden  Interesse,  at  Eskimoerne,  som  ikke  har 
breechloth-Brogen,    heller   ikke   —  saavidt    det    kan    ses    af  Litteraturen 

—  anvender  en  saadan  Klap  i  Forbindelse  med  den  Combination-formede 
Barnedragt. 

Fra    den    øvrige  Del    af  det    arktiske  Omraade    foreligger   der   ikke 

—  mig  bekendt  —  i  Litteraturen  nogen  klar  Meddelelse  om,  at  Barne- 
dragter af  denne  Form  anvendes.  Dog  er  det  næppe  usandsynligt,  at 
denne  Forms  Udbredelse  er  eller  har  været  langt  betydeligere,  end  det 
nu  vides.  Kracheninnikow  skriver,  at  den  kamtschadalske  Barnedragt 
ligner  den  samojediske;  dette  tyder  paa,  at  Krachaninnikow  har  set 
eller  hørt  omtale  en  lignende  Form  fra  Samojederne,  skønt  en  saadan 
ikke  —   saavidt  jeg  ved  —  ellers  omtales  i  Litteraturen. 


')  Bogoras.    S.  251—252. 
-)  Jochelsoii.    S.  601-  602. 
3)  Nelson.    S.   30. 
*)  Kracheninnikow.     I.    S.   178. 

Hos  Lapperne  i  Jæmtland  og  det  sydlige  Vesterbotten  har  jeg  faaet 
oplyst,  at  de  endnu  indtil  for  faa  Aar  siden  anvendte  en  Combination- 
formet  Barnedragt  af  Skind  eller  Vadmel.  Gukkies  mouga,  »Lang- 
Brog«,  kaldtes  denne  Dragt,  som  nu  synes  at  være  gaaet  ganske  af 
Brug,  men  dog  er  i  friskt  Minde  baade  hos  gamle  og  unge,  da  de  selv 
har  brugt  den  i  deres  Barndom.  Den  findes  ikke  omtalt  i  Litteraturen. 
Ifølge  de  Beskrivelser,  Lapperne  har  givet  mig  af  denne  Dragt,  var  den 
skaaret  ud  af  eet  Stykke,  med  Søm  langs  Benenes  Inderside  og  langs 
Skuldrene;  i  Ryggen  var  den  aaben,  men  blev  hægtet  eller  bundet 
sammen  med  Remme.  Snitmønstret  maa  have  været  omtrent  som  Tavle 
XIII,  7  (hhh,  Halsaabning.  ææ,  Ærmegab,  bb,  Bukseben).  Der  var  i 
Reglen  ingen  Ærmer;  over  denne  »Langbrog«  bares  en  Pels  eller  Vad- 
melskofte.  Om  Sommeren  i  Varmen  havde  Børnene  dog  kun  denne 
Combination  paa.  Den  var  forsynet  med  en  lignende  Skridtaabning, 
som  den  der  findes  i  de  eskimoiske  og  nordøstasiatiske  Barne-Combina- 
tions;  denne  Aabning  var  kun  hos  Drengene  lukket  med  en  Klap,  for 
Kuldens  Skyld.  Børnene  var  to  tre  Aar  gamle,  naar  de  fik  denne 
Dragt,  og  bar  den  til  henimod  ti  Aars  Alderen  eller  endnu  lidt  længere. 
Snittet  af  gukkies  mouga  viser  nogen  Overensstemmelse  med  det  syd- 
lappiske  Brogsnit,  og  i  Virkeligheden  er  denne  Form  —  som  ogsaa 
det  lappiske  Navn  antyder  —  en  forlænget  Brog. 

Skønt  der  i  den  tschuktschiske  Bårne- Combination  findes  et  enkelt 
Træk,  der  minder  om  Ponchoen:  den  i  Skindet  udskaarne  Halsaabning, 
ligger  det  dog  nær  at  formode,  at  det  ogsaa  her  drejer  sig  om  en  For- 
længelse af  Legging-B rogen;  det  særdeles  kunstfærdige  Snit  skyldes 
maaske  en  senere  Udvikling  og  er  i  hvert  Tilfælde  kun  muligt,  hvor 
Dragtens  Størrelse  er  saa  ringe,   at  et  enkelt  Skind  rækker  til. 

De  tschuktschiske  og  korjakiske  Kvinder  bærer  i  Stedet  for  Inder- 
pels en  Klædning  af  Combination-Form.  De  tschuktschiske  Kvinder 
bærer  dog  ingen  Yderpels  over  deres  Combination,  naar  de  er  hjemme 
eller  i  Nærheden  af  Hjemmet;  Korjakinderne  bærer  derimod  ofte  Yder- 
pelsen ogsaa  hjemme,  idet  de  skammer  sig  for  at  vise  sig  for  fremmede 
uden  denne.  Muligvis  er  dette  Blufærdighedshensyn  et  sent  udviklet 
Træk;  Kamtschadalinderne,  der  oprindelig  bar  en  lignende  Combina- 
tion, havde  ligesom  de  tschuktschiske  Kvinder  ikke  anden  Husdragt^). 
—  Ogsaa  hos  de  asiatiske  Eskimoer  paa  T.schuktscherhalvøens  Østkyst 
samt    paa    St.    Lawrence    og    Diomedes-Øerne   bærer    Kvinderne    denne 


')  Kracheninnikow.    I.    S.  59. 

Dragt^);    derimod    synes    den    ikke  at  være  anvendt  som  Kvindedragt  i 
Amerika. 

Fra  de  beskrevne  Bårne- Combinations  afviger  denne  Kvinde-Combi- 
nation  ved  at  mangle  Skridtaabning.  Endvidere  mangler  den  Hætte, 
men  har  en  meget  vid  Halsaabning,  gennem  hvilken  den  tages  paa. 
De  tschuktschiske  Kvinder  plejer  under  Arbejde  at  drage  højre  Arm 
og  Skulder  ud;  herved  blottes  ogsaa  Halvdelen  af  Overkroppen.  Snittet 
er  temmelig  kompliceret,  men  kan  i  Hovedsagen  beskrives  saaledes: 
Dragten  er  fra  øverst  til  nederst  dannet  af  to  symmetriske  Halvdele, 
forbundet  ved  en  smal  median  Stribe  for  og  bag^).  Ogsaa  i  dette  Til- 
fælde tyder  Snittet  paa,  at  Formen  er  opstaaet  ved  F'orlængelse  af  en 
Legging-Brog. 

I  Vest-  og  Østgrønland  er  Combination-Formen  repræsenteret  ved 
den  saakaldte  »Springpels«,  en  gammeldags,  nu  næppe  mere  anvendt 
Fanger-Dragt,  der  anvendtes  ved  Hvalfangst^).  En  vestgrønlandsk 
Springpels  er  afbildet  i  Tavle  IX,  1  (efter  et  Eksemplar  i  KNM.).  Ma- 
terialet er  »Vandskind«.  Denne  Dragt  bestaar  af  Bul,  Hætte,  Ærmer, 
Handsker,  Brog  og  Støvler  i  eet.  Den  har  kun  to  Aabninger,  en  til 
Ansigtet  og  en  anden  midt  i  Bullens  Forside;  gennem  denne  sidste, 
som  kan  udvides  stærkt,  tages  Dragten  paa,  hvorefter  Aabningen  lukkes 
ved  Sammentrækning  af  Løbesnoren.  Hættens  Rand  kan  paa  .samme 
Maade  strammes  omkring  Ansigtet.  Før  Hvalfangeren  iførte  sig  denne 
Dragt,  pustede  han  den  op  med  Luft.  Blev  Umiaken  væltet  af  Hvalen, 
da  kunde  Grønlænderen  endnu  redde  sig  ved  at  flyde  paa  Vandet,  idet 
Springpelsen  virkede  som  en  stor  Svømmeblære.  »De  som  forstaae  sig 
vel  paa  at  gaae  i  den,  kan  i  den  stærkeste  Kulde  holde  ud  at  ligge  i 
Søen  saa  længe  som  de  vil«,  siger  Glahn.  Af  stor  Nytte  var  Spring- 
pelsen under  Arbejdet  med  at  flænse  Hvalen.  —  Det  her  afbildede 
Eksemplar  bestaar  af  to  Sælskind,  som  er  forbundne  ved  en  median 
Søm,  idet  hver  danner  et  »Ben«  og  det  halve  af  Bullen.  I  Bullens 
Forside  er  indsat  flere  Kiler,  for  at  den  der  værende  Aabning  skal 
kunne  udvides  tilstrækkeligt.  Dertil  kommer  Hætten,  som  er  af  et 
særligt  Stykke  og  har  det  almindelige  grønlandske  Snit;  den  gaar  ned 
i  Bullens  For-  og  Bagside  med  en  bred  »Hætterod  .  Endvidere  Ær- 
merne, der  ender  i  Handsker  af  et  hos  Eskimoerne  almindeligt  Snit, 
samt  Saalerne,    der   har  den  sædvanlige  eskimoiske  Form,    opbøjede  og 


')  Nelson.    .S.  30. 

^)  Bogoras.    S.  245.     Jochelson.    S.  589—592. 

^)  Glahn.    S.    148  —  149.     Holm.    .S.   61, 

rynkede.  Det  mest  karakteristiske  ved  dette  Snit  er  den  mediane  Søm, 
der  gaar  helt  gennem  Bullen.  Derved  afviger  denne  Bul  fra  de  eski- 
moiske skjorteformede  Pelse,  og  der  er  derfor  ingen  Grund  til  at  for- 
mode, at  denne  Combination-Form  er  udviklet  af  Skjorten;  langt  snarere 
er  det  ogsaa  her  Legging-Brogens  Snit,   der  ligger  til  Grund. 

En  Undersøgelse  af  de  arktiske  Combination -Formers  Snit  fører  saa- 
ledes  til  den  Opfattelse,  at  disse  Former  maa  opfattes  paa  den  Maade, 
der  er  udtrykt  i  det  lappiske  Navn  >.gukkies  mouga«,  >.Lang-Brog«. 
Det  synes  at  være  af  Brogen  —  og  vel  at  mærke:  af  Legging  Brogen 
—  at  disse  Snitmønstre  er  udviklede.  Deraf  tør  dog  ikke  sluttes,  at 
ingen  Combination  har  været  baaret,  før  Legging-Brogen  var  opstaaet; 
selve  den  Ide  at  klæde  hele  Legemet  i  et  enkelt  Klædningsstykke,  er, 
som  vi  har  set,  vidt  udbredt  og  sandsynligvis  ældgammel.  Det  er 
meget  muligt,  at  den  ældste  Combination  har  været  en  hel  Dyrehud, 
der  for  at  opnaa  mystisk-religiøs  Virkning  droges  paa,  saavidt  muligt 
saaledes  som  Dyret  havde  baaret  den.  Det  lader  sig  maaske  ogsaa 
tænke,  at  meget  primitive  Combination-Former  kan  have  udviklet  sig  di- 
rekte af  Slaget,  der  jo  ofte  har  Karakter  af  Universal-Dragt;  dog  ken- 
der jeg  ikke  saadanne  Former.  Men  de  indenfor  det  arktiske  Omraade 
forekommende,  i  Henseende  til  Snit  højt  udviklede  Combination-Former 
kunde  sikkert  ikke  opstaa,  før  deres  F'orløber,  Legging-Brogen,  var 
blevet  til. 

At  der  af  et  Klædningsstykke,  som  oprindelig  er  bestemt  til  kun  at 
beklæde  en  Del  af  Legemet,  kan  udvikle  sig  F'ormer,  som  beklæder 
større  Dele  af  eller  hele  Legemet,  derpaa  kunde  der  nævnes  Eksempler 
nok.  De  indiske  Kvinders  Sari  og  Mændenes  Dhotir  er  saaledes  op 
rindelig  et  Genitalklæde  og  bæres  endnu  ofte  som  saadant,  men  kan 
ogsaa  bruges  til  at  beklæde  hele  Legemet^);  af  lignende  Karakter  er 
Somaliernes  Dragt  ^),  og  Loango-Negeren  anvender  saa  meget  Tøj  til 
sit  Lændeklæde,  at  han  om  Natten  og  i  køligt  Vejr  kan  hylle  hele 
Legemet  deri  ^). 

At  Combination-Formerne  i  det  arktiske  Omraade  hovedsagelig  fore- 
kommer som  Børnedragt,  indenfo«"  et  mindre  Omraade  ogsaa  som  Kvinde- 
dragt, og  endelig  som  en  gammeldags  Jægerdragt  til  en  speciel  Jagt, 
tyder  paa,  at  denne  Formgruppe  er  meget  gammel. 


')  Rosenberg.    Taf.  19  og  Taf.  380. 
*)  Hildebrandt.    Z.  f.   Eth.    VII.    S.  6. 
8)  Guessfeldt.    Z.  f.   Eth.    VIII.    S.  204. 


IX 

TILBAGEBLIK  OG  RESULTATER 


I   den  foregaaende  Undersøgelse  er  først  behandlet  Dragtens  Materiale 
og  den  ved  Dragtens  Forarbejdelse  anvendte  Teknik  (Kap.  II) ;  der- 
næst er  behandlet  selve  Dragtformerne,  navnlig   deres   Snit  (Kap.  III — 

vm). 

A.  Materiale  og  Teknik. 

Skønt  den  første  Del  af  Undersøgelsen  er  affattet  i  stor  Korthed,  er 
dog  følgende  Forhold  derigennem  belyst: 

Der  anvendes  til  Klæder  næsten  alle  de  Skindsorter,  som  er  til- 
gængelige og  lader  sig  anvende.  Renskind  er  allevegne  et  foretrukket 
Materiale,  især  til  Vinterpelse.  Fiskeskind  synes  i  en  lidt  ældre  Tid  at 
have  været  meget  anvendt  til  Sommerdragten,  særlig  hos  saadanne 
Folk,  der  lever  af  Flodfiskeri ;  for  Flod-  og  Kyst  Folkene  har  ogsaa 
Fugleskind  en  meget  stor  Betydning.  I  Nærheden  af  Kysterne  an- 
vendes overalt  —  i  større  eller  mindre  Grad  —  Sælskind  til  Fod- 
beklædningen, men  dog  uden  Sammenligning  mest  af  Eskimoerne;  Øst- 
eskimoerne  og  nogle,  især  de  østlige,  Centraleskimoer  samt  —  i  tid- 
ligere Tid  —  Aleuterne  anvender  det  ogsaa  til  andre  Dele  af  Dragten, 
særlig  gælder  dette  de  østlige  Eskimoer,  hvor  Sælskind  er  det  vigtigste 
Dragtmateriale  og  har  langt  større  Betydning  end  i  nogen  anden  Del 
af  det  arktiske  Omraade.  De  øvrige  Skindsorter  er  af  underordnet  eller 
lokal  Betydning  (Hundeskind  i  Kamtschatka,  Spermophilus-Skind  i 
Alaska). 

I  Skindbehandlingen  findes  et  vist  fælles  Grundlag,  der  dog  ikke 
indeholder  mange  Træk  ud  over  dem,  som  er  fælles  for  alle  Folk. 
Overalt  spiller  Tænderne  samt  Hænder  og  P'ødder  en  Rolle  ved  den 
mekaniske  Bearbejdelse.    Overalt  udspændes  Skindene  til  Tørring.    Men 

Maaden,  hvorpaa  Udspilingen  sker,  varierer;  videst  udbredt  er  det  Brug 
at  udspænde  Skindet  horisontalt  over  Jorden;  en  særlig  nordamerikansk 
Brug  er  Udspænding  i  en  Træramme.  At  denne  sidstnævnte  Metode 
hos  Tschuktscherne  kun  anvendes  til  Sælskind,  kunde  tyde  paa,  at  den 
er  lært  af  Eskimoerne.  De  ved  Skindbehandlingen  anvendte  Skrabere 
og  Knive  behandles  af  Pladshensyn  ikke  her;  et  Forhold  af  særlig 
Interesse  har  jeg  dog  gjort  opmærksom  paa:  overalt  hos  de  eurasiske 
Arktikere  saavel  som  hos  mange  nordamerikanske  Indianere  anvendes 
Skrabere,  der  føres  med  begge  Hænder,  »tvehaandede«  Skrabere  kunde 
man  kalde  dem,  og  desuden  ogsaa  »enhaandede«  Skrabere;  hos  Eski- 
moerne derimod  findes  ingen  tvehaandede  Skrabere,  men  til  Gengæld 
højt  udviklede  enhaandede.  —  Kun  sjældent  anvendes  Huden  i  raa  Til- 
stand (dog  undertiden  til  Støvlesaaler);  de  anvendte  Garvemidler  varierer. 
Af  særlig  Betydning  er  det,  at  Brugen  af  Fedtgarvestoffer  er  næsten 
ukendt  hos  Eskimoerne,  hvorimod  den  er  af  største  Betydning  for  alle 
de  andre  Arktikere  saavel  som  for  Eskimoernes  indianske  Naboer.  De 
anvendte  Fedtstoffers  Natur  varierer  betydeligt;  en  Blanding  af  Hjærne 
og  Lever  er  yndet  baade  hos  flere  nordasiatiske  Folk  og  hos  Indianerne. 
Ogsaa  Anvendelsen  af  Søfugleæg  er  kendt  saavel  i  Nordasien  som  i 
nogle  Egne  af  Nordamerika.  En  Slags  Erstatning  for  Garvning  har 
Eskimoerne  i  Urinbehandlingen,  der  i  Virkeligheden  er  at  opfatte  som 
en  Vaskning  af  Skindene  med  Urin,  og  som  erstattes  med  Vaskning 
med  Vand  i  en  Del  af  det  centraleskimoiske  Omraade.  Behandling  af 
Skindene  med  Bark,  af  de  fleste  Naturfolk  opfattet  hovedsagelig  som 
en  Farvning,  er  udbredt  næsten  overalt  i  det  arktiske  Omraade,  fra 
Lapland  til  Østgrønland,  dog  vistnok  ukendt  hos  Centraleskimoerne, 
ligesom  den  ogsaa  er  ukendt  hos  de  allerfleste  nordamerikanske  Indi- 
anere. Røgning  af  Skindene,  særlig  de  afhaarede,  bruges  i  det  meste 
af  Nordasien  og  hos  de  fleste  nordamerikanske  Indianere,  men  hverken 
af  Eskimoerne  eller  af  de  europæiske  Samojeder  og  Lapperne. 

I  Henseende  til  den  ved  Syningen  af  Klæderne  anvendte  Teknik  og 
de  herhen  hørende  Redskaber  saavel  som  Traadens  Beredning  raader 
der  i  Hovedsagen  en  iøjnefaldende  Overensstemmelse  hos  alle  Arktikere. 

Som  et  nødvendigt  Tilbehør  til  Fodbeklædningen  anvendes  overalt 
Skohø  eller  Substituter  herfor,  saasom  Løv,  Lonicera  Bast  eller  Ren- 
haar.     Kæmning  af  Skohøet  er  et  vidt  udbredt  Træk. 

B.     De  enkelte  Dragtformer  og  deres  geografiske  Udbredelse. 

I  denne  anden  Del  af  Undersøgelsen  har  det  været  nødvendigt  at 
anvende  større  Udforlighed,  da  Studiet  af  Dragtens  Snit  hidindtil  har 
været  temmelig  upaaagtet. 

Følgende  seks  Formgrupper  er  paavist,  af  hvilke  hver  enkelt  har 
udviklet  sig  af  sin  Urtype: 

1.  De  af  Ponchoen  udviklede  Former.  Herhen  hører  næsten  alle 
Skjorteformerne  i  det  arktiske  Omraade;  enkelte  Undtagelser  gives  dog 
—  saaledes  er  en  Skjorteform  hos  Dénéerne  udviklet  af  Kappen,  og  i 
mange  samojediske  Pelsskjorter  spores  endnu  Kaftansnittet.  Den  geo- 
grafiske Udbredelse  af  Ponchoen  og  de  af  den  udviklede  Former  har 
vist  sig  i  Hovedtrækkene  at  være  følgende:  fra  de  ostindiske  Øer,  hvor 
Ponchoen  forekommer  sparsomt,  strækker  Udbredelsesomraadet  sig  mod 
Øst  ud  over  Mikronesien  og  Polynesien,  i  hvert  Fald  saa  langt  som  til 
Tahiti;  endvidere  mod  Nord,  hvor  den  er  paavist  i  Indochina  og  paa 
Øen  Hainan.  Det  ligger  nær  at  formode,  at  den  har  eksisteret  langs 
hele  den  østasiatiske  Kyst,  men  er  fortrængt  af  kinesiske  og  japanske 
Former;  muligvis  findes  endnu  i  Ainokvindernes  Klædedragt  en  af 
Ponchoen  udviklet  Form,  nemlig  en  skjorteformet  Inderklædning  af 
Hjorteskind^).  —  Hos  Kamtschadalerne,  Korjakerne  og  Tschuktscherne 
findes  en  Række  af  Skjorteformer,  for  Størstedelen  højt  udviklede,  men 
dog  ikke  stærkere  omdannede,  end  at  deres  Snit  endnu  med  Lethed 
kan  forstaas  ud  fra  den  Betragtning,  at  de  er  opstaaede  ved  hensigts- 
mæssige Ændringer  af  Ponchoen,  i  de  fleste  Tilfælde  med  Toskinds- 
skjorten  som  Mellemform.  En  Undtagelsesstilling  indtager  maaske  Kvinde- 
og  Ligdragten  hos  Korjakerne,  hvis  ejendommelige  Snit  viser  Tilknytning 
til  en  hos  nogle  nordamerikanske  Indianere  forekommende  Kvindedragt  og 
maaske  oprindelig  er  opstaaet  af  et  Slags  forlænget  Skørt.  Hos  Tschuk- 
tscherne finder  vi  derimod  saavel  i  Kvindedragten  som  i  nogle  Former 
af  Mandsdragten  selve  det  oprindeHge  Ponchosnit  repræsenteret.  —  I 
Amerika  har  Ponchoen  og  de  af  den  udviklede  Skjorteformer  en  over- 
ordentlig vid  Udbredelse;  dens  Omraade  omfatter  det  meste  af  Syd- 
amerikas Åndes,  en  stor  Del  af  Mellemamerika  og  Meksiko  samt  næsten 
hele  det  øvrige  Nordamerika.  Alle  eskimoiske  skjorteformede  Pelse  maa 
antages  at  være  opstaaede  af  Ponchoen,  i  de  fleste  Tilfælde  med  To- 
skindsskjorten  som  Mellemform;  det  rene  Ponchosnit  genfindes  dog  i 
Østgrønlændernes  Mands- Yderpelse.    De  eskimoiske  Pelse  udmærker  sig 

')  Siebold.  S.  13. 

forøvrigt  ved  en  meget  høj  Grad  af  Udvikling.  En  vis  Modsætning 
spores  mellem  vestlige  og  østlige  Former,  og  som  et  særligt  Dragt- 
omraade  maa  betragtes  det  sydvestlige  Alaska  med  Aleuterne.  —  Gaar 
vi  fra  Tschuktscherne  og  Korjakerne  mod  Vest,  da  træffer  vi  paa  en 
betydelig  Afbrydelse  i  Skjorteformernes  Udbredelsesomraade.  Først  i  de 
ostjakiske,  voguliske  og  samojediske  Pelsskjorter  træffes  igen  af  Pon- 
choen udviklede  F'ormer,  afvigende  i  enkelte  Detailler  fra  de  nordøst- 
asiatiske, men  overensstemmende  med  disse  ved  en  meget  betydelig 
Vidde  af  Bullen,  der  stiller  de  eurasiske  Pelsskjorter  i  Modsætning  til 
de  amerikanske.  —  Den  lappiske  Pelsskjorte  afviger  mærkelig  nok 
mere  fra  de  ostjakiske  og  samojediske  F'ormer  end  fra  den  tschuktchiske 
Mandspels:  med  sidstnævnte  stemmer  den  overens  ved  Mangelen  af 
Hætte  og  ved  de  svajede  Rygsømme.  Forøvrigt  findes  den  simple 
Poncho  endnu  hos  Lapperne,  ligesom  den  i  Oldtiden  fandtes  hos  Ger- 
manerne; det  simple  Ponchosnit  er  paavist  saavel  i  den  sydlappiske 
Rongka  som  i  estniske  og  ostjakiske  Skjorter,  og  det  genfindes  for- 
øvrigt hyppigt  i  europæiske  Skjorteformer.  Allerede  i  Oldtiden  eksi- 
sterede Ponchosnittet  ved  det  ostlige  Middelhav;  her  mødtes  det  med 
skjortelignende  Former  af  anden  Herkomst.  Af  disse  andre  Former  har 
Chitonen,  ifølge  Heikel,  bredt  sig  mod  Nord  til  Landene  omkring 
Østersøen;  men  jeg  har  ikke  fundet  noget  Spor  af  den  i  de  arktiske 
Skinddragter  (at  den  forøvrigt  meget  vel  kan  optræde  i  Skind,  det 
fremgaar  deraf,  at  de  hos  Nordvest-Indianerne  anvendte  Elghudspansere 
har  Chitonsnittet,  idet  en  saadan  Form  bestaar  af  et  Stykke  Skind,  der 
er  taget  .saaledes  om  Kroppen,  at  venstre  Side  er  helt  dækket,  idet  en 
Nedskæring  giver  Passage  for  venstre  Arm ;  over  Skuldrene  er  den 
holdt  oppe  ved  Sammensyning  eller  ved  et  særligt  Bærestykke  og  i 
højre  Side  staar  den  aaben.     Eksempler:    16a  og  21 1,  21,  PAM.). 

2.  De  af  Kappen  udviklede  Former.  Den  ærmeløse  Kappe  eller 
Slaget  findes  næsten  overalt  paa  Jorden  med  Undtagelse  af  de  arktiske 
Egne,  hvor  den  kun  er  paavist  hos  Vesteskimoerne  og  de  nordligste 
Indianerstammer.  Større  Betydning  i  arktisk  Klædedragt  har  de  af  Kap- 
pen udviklede  Kaftanformer,  som  i  Nordasien  endog  afbryder  Skjorte- 
formernes Udbredelse  paa  et  stort  Stykke,  nemlig  i  det  tungusisk-jaku- 
tiske  Omraade.  Det  er  paavist,  at  det  tungusiske  Kaftansnit  maa 
antages  ved  meget  simple  Ændringer  at  være  opstaaet  af  den  ærme- 
løse Kappe.  Det  er  endvidere  paavist,  at  dette  Kaftansnit  endnu  gen- 
findes —  i  noget  afændret  Form  —  i  den  ostjakiske  og  i  den  samo- 
jediske Kvindedragt,  og  at  det  tydelig  spores  i  de  af  asiatiske  Samo- 
jeder anvendte  skjorteformede  Mandspelse.     Det  er  ligeledes  paavist,  at 

det  tungusiske  Kaftansnit,  og  tilmed  i  sin  mest  primitive,  mod  Øst 
raadende  Afart,  genfindes  i  nogle  Déné-Skjorter,  Side  om  Side  med  den 
af  Ponchoen  opstaaende  Toskindsskjorte;  dette,  i  Forbindelse  med  den 
af  Lyon  omtalte  Kappe-Form  fra  Iglulirmiut-Eskimoerne,  tyder  paa,  at 
Kaftanens  Udbredelsesomraade  til  en  Tid  har  naaet  ind  i  det  nordlige 
Amerika. 

Et  Supplement  til  den  tungusiske  Kaftan  er  Brystdugen;  at  Bryst- 
dugen findes  hos  asiatiske  Samojeder  og  hos  vestlige  Dénéer  staar  i 
fuld  Overensstemmelse  med  den  Kendsgerning,  at  det  tungusiske  Kaftan- 
snit kan  spores  i  disse  Folks  Klædedragt. 

3.  Legging-Brogen  har,  ligesom  de  af  Ponchoen  udviklede  Pels- 
skjorter, et  østligt  og  et  vestligt  Udbredelsesomraade.  Det  ø.stlige  om- 
fatter det  nordligste  Amerika  (Eskimoerne  og  de  nordlige  og  nordvest- 
lige Dénéer)  og  strækker  sig  herfra  ind  i  det  nordøstlige  Asien,  hvor 
Legging-Brogen  hører  til  den  tschuktschiske  Mandsdragt.  I  nogle  Til- 
fælde synes  et  trekantet  Forklæde  at  kunne  spores  i  den  vestlige  Leg- 
ging-Brogs  Snit,  hvilket  stemmer  overens  med,  at  det  trekantede  Skam- 
hylle  ogsaa  paa  anden  Maade  kan  paavises  i  dette  Omraade.  Allerede 
paa  Tschuktscherhalvøen  optræder  breechcloth-Brogen,  hvis  Udbredelses- 
omraade naar  herfra  til  det  nordlige  Lapland,  hvor  Legging-Brogens 
vestlige  Udbredelse  begynder,  omfattende  det  meste  af  Europa.  De  syd- 
lige Lapper  bærer  en  Legging-Brog,  der  maa  antages  at  være  meget 
gammel.  Allerede  hos  Nordlapperne  træffes  forøvrigt  Legging-Brogen, 
idet  den  —  i  meget  primitiv  Skikkelse  —  bæres  af  Børnene  og  for  en 
Menneskealder  siden  ogsaa  bares  af  de  voksne  Kvinder.  —  Af  Legging- 
Brogen  er  udviklet  Combinations,  som  findes  i  de  samme  Omraader. 
Den  i  dette  Arbejde  paapegede  Barne-Combination  fra  Orotschonerne 
og  den  af  Kracheninnikow  omtalte  samojediske  Barne-Combination  maa 
opfattes  som  Legging-Brogsnittets  sidste  Spor  indenfor  det  Omraade, 
hvor  det  nu  er  fortrængt  af  breechcloth- Snittet. 

4.  Breechcloth-Brogen  har  ligesom  de  af  Kappen  udviklede  Former 
et  samlet  og  centralt  Udbredelsesomraade.  Den  er  paavist  fra  Tschuk- 
tscherhalvøen til  det  nordlige  Lapland  og  mod  Syd  indtil  Mongoliet. 
Det  ligger  nær  at  formode,  at  foruden  Jakuterne  ogsaa  nogle  af  de 
øvrige  tyrkiske  Folkeslag  bærer  breechcloth  Brog;  jeg  har  dog  ikke  haft 
Lejlighed  til  at  konstatere  dette.  Jeg  har  ikke  kunnet  paavise  noget 
Eksempel  paa  breechcloth-Brogen  fra  Amerika;  men  selve  Urtypen, 
breechcloth,  er  vidt  udbredt  i  det  indianske  Nordamerika  —  dog  synes 
den  at  mangle  eller  have  manglet  langs  Vestkysten,  og  hos  Eskimoerne 
findes  der  ikke  Spor  af  den  (bortset  fra  de  hos  Bogoras  afbildede,  vist- 

nok   fra   asiatisk  Paavirkning   stammende  Former   af  breechcloth-Brogen 
hos  de  asiatiske  Eskimoer). 

5.  Sandalstøvlen,  der  er  opstaaet  ved  en  Forbindelse  af  Skind- 
strømpen med  en  bestemt  Sandaltype,  bestaaende  af  et  Stykke  Skind, 
der  er  bøjet  op  omkring  Foden  og  fastholdt  ved  Snøring  gennem  Huller 
i  Randen,  har  ligesom  de  af  Ponchoen  opstaaede  Former  og  ligesom 
Legging-Brogen  et  østligt  og  et  vestligt  Udbredelsesomraade.  Det  øst- 
lige falder  delvis  sammen  med  Legging-Brogens;  dog  er  Sandalstøvlen 
ikke  paavist  hos  nogen  nordamerikansk  Indianerstamme,  heller  ikke  hos 
de  nordlige  og  nordvestlige  Dénéer.  Derimod  er  den  den  typiske  eski- 
moiske Fodbeklædning  og  anvendes  desuden  meget  i  det  nordøstlige 
Asien,  hvor  den  i  en  særlig  Modifikation,  »Skostøvlen«,  maa  antages 
at  være  meget  gammel.  —  Mod  Vest  er  Sandalstøvlen  paavist  hos  Ost- 
jakerne  og  Vogulerne  samt  hos  Vakhanerne  i  Pamir,  og  der  er  Mulighed 
for,  at  saavel  tibetansk  som  kirgisisk  Fodbeklædning  er  stærkere  om- 
dannede Sandalstøvler  —  ligesom  det  forovrigt  maaske  vilde  kunne  paa- 
vises,  at  ogsaa  mange  europæiske  Støvleformer  er  udviklede  af  Sandal 
og  Strømpe.  —  Denne  Formgruppes  Urformer,  Strømpe  og  Sandal,  an- 
vendes sammen  af  sydamerikanske  Åndes-  og  Pampas-Folk  og  flere 
Steder  i  Europa;  de  skal  endvidere,  ifølge  usikre  Kilder,  have  været 
brugt  af  eskimoiske  Stammer. 

6.  Mokkasinen  og  Mokkasinstøvlen.  Mokkasinen  er  i  Kapitel  VI 
stillet  mellem  Fodbeklædningens  Urformer.  Af  Undersøgelsen  fremgaar 
det  imidlertid  med  meget  stor  Sandsynlighed,  at  Mokkasinen  er  op- 
staaet af  Skindstrømpen  ved  specielt  Brug  af  denne;  forsaavidt  er  det 
mindre  heldigt  at  betegne  Mokkasinen  som  en  Urform,  Paa  den  anden 
Side  har  af  Mokkasinen  —  i  Forbindelse  med  Leggingen  —  udviklet 
sig  en  anseelig  Række  af  arktiske  Støvleformer. 

Det  store  Rum  mellem  Mokkasinens  asiatiske  Forekomster  og  Lap- 
land udfyldes  delvis  af  Mokkasinstøvlen.  Som  det  er  paavist  i  Kapitel  V 
er  af  Mokkasinen  i  Forbindelse  med  Leggingen  udviklet  en  meget  stor 
Del  af  de  i  Asien  forekommende  Støvleformer,  F^ndog  de  ostjakiske  og 
samojediske  Renbellingstøvler  maa  rimeligvis  opfattes  som  Mokkasin- 
støvler, selvom  et  enkelt  Træk  i  Fodens  Snit  muligvis  skyldes  Paa- 
virkning fra  Sandalstøvlen.  Ligeledes  maa  de  korjakiske  og  tschuk- 
tschiske  Bellingstøvler  opfatces  som  Mokkasinstøvler. 

Idet  der  mellem  Amurlandet,  Lapland  og  Beringsstrædet  saaledes 
overalt  er  paavist  Støvleformer,  der  er  udviklede  af  Mokkasinen,  bliver 
den  Antagelse  mindre  usandsynlig,  at  der  ligger  en  fælles  Oprindelse 
til    Grund    for    de    næsten    identiske    Mokkasinsnit,    der    forekommer    i 

Amurlandet  og  Mongoliet,  samt  mod  Vest  i  Lapland  og  mod  Øst  i  det 
nordvestlige  Amerika. 

Udviklingen  fra  Skindstrømpe  til  Mokkasin  er  —  antager  jeg  —  frem- 
kaldt ved  Sneskoen.  Sammen  med  Sneskoen,  der  spændes  paa  som  en 
Sandal  og  antagelig  har  udviklet  sig  af  Sandalen,  kan  nemlig  ikke  an- 
vendes nogen  Sandal  —  Point  Barrow- Eskimoerne  foretrækker  endog 
at  bruge  en  Skindstrømpe  sammen  med  Sneskoen,  i  Stedet  for  den 
ellers  anvendte  Sandalstøvle. 

Mokkasinen  og  Mokkasinstøvlerne  faar  saaledes  en  geografisk  Ud- 
bredelse, der  stemmer  overens  med  de  af  Kappen  udviklede  Formers  og 
breechcloth-Brogens  deri,  at  den  fra  et  centralt  Omraade  i  Nordasien 
straaler  ud  mod  Øst  og  Vest.  Ganske  vist  er  Mokkasinformerne  naaet 
længere  ud,  end  de  to  andre  Formgrupper,  og  Forbindelsen  mellem 
asiatiske,  nordeuropæiske  og  nordamerikanske  Mokkasiner  er  dels  til- 
sløret derved,  at  Mokkasinen  i  Nordasien  er  omdannet  til  en  Støvle, 
dels  afbrudt  af  Sandalstøvlens  østlige  Udbredelsesomraade,  der  indtager 
Landene  omkring  Beringshavet  Afstanden  mellem  de  asiatiske  og  de 
amerikanske  Mokkasinformer  er  dog  ikke  meget  stor,  naar  det  tages  i 
Betragtning,  at  den  tschuktschiske  Renbellingstøvle  stemmer  væsentlig 
ovens  med  den  tungusiske  og  altsaa  maa  antages  ligesom  denne  at 
være  en  Mokkasinstøvle,  og  at  de  nordvestlige  Dénéers  Fodbeklædning 
i  Snit  stemmer  overens  med  de  tungusiske  Semslæderstøvler,  der  lige- 
ledes har  udviklet  sig  af  Mokkasinen. 


C.     To  Dragtkomplekser. 

Disse  seks  Formgrupper  deler  sig,  naar  Hensyn  tages  til  deres 
geografiske  Udbredelse,  i  to  Komplekser,  hver  indeholdende  tre  Form- 
grupper. 

Det  ene  af  disse  Komplekser,  A,  omfatter  Gruppen  \,  de  af  Pon- 
choen udviklede  Former,  3,  Legging-Brogcn,  og  5,  Smidalstøvlen.  Det 
andet  Kompleks,  B,  indeholder  Grupperne  2,  de  af  Kappen  udviklede 
Former,  4,  breecJicloth-Brogen,  og  6,  Mokkasitten  og  de  af  den  udvik- 
lede Former.  Det  førstnævnte  Kompleks  karakteriseres  ved,  at  Form- 
grupperne har  et  østligt  og  et  vestligt  Udbredelsesomraade,  adskilte 
fra  hinanden   ved   et  centralt  Omraade  i  Nordasien;  dette  centrale  Om- 

raade  indtages  af  det  andet  Kompleks  af  Formgrupper,  og  disses  Ud- 
bredelsesomraader  forgrener  sig  iøvrigt  herfra  mod  Øst  og  Vest, 

De  i  de  to  Komplekser  staaende  Formgrupper  svarer  til  hinanden 
to  og  to,  og  kan  aabenbart  erstatte  eller  fortrænge  hinanden.  Den  na- 
turligste Forklaring  paa  Komplekset  A's  ejendommelige  Udbredelses- 
forhold er  den,  at  en  ældre  sammenhængende  Udbredelse  er  afbrudt  i 
det  centrale  Omraade,  og  at  Adskillelsen  herved  er  fremkommen  mel- 
lem de  østlige  og  de  vestlige  Forekomster. 

Dersom  denne  Forklaring  er  rigtig,  da  er  Komplekset  A  det  ældste, 
og  først  efter  at  det  har  udbredt  sig  i  det  arktiske  Omraade,  har  Kom- 
plekset B's  Dragtformer  udbredt  sig. 


D.     Dragtkompleksernes  Oprindelse. 

Forskellen  mellem  de  to  Komplekser  er  saa  betydelig,  at  den 
Mulighed  er  ganske  udelukket,  at  det  sidstes  Former  skulde  have  ud- 
viklet sig  af  det  førstes;  endog  de  respektive  Urformer  er  forskellige. 
Heraf  følger,  at  de  to  Dragtkomplekser  tilhorer  og  er  Udtryk  for  to 
forskellige  Kulturstrømme,  der  til  forskellig  Tid  er  naaet  ind  i  det  ark- 
tiske Omraade. 

For  at  danne  os  en  fyldigere  Forestilling  om  disse  Kulturstrømmes 
Beskaffenhed  vil  det  være  naturligt  at  undersøge,  hos  hvilke  Folkeslag 
henholdsvis  det  første  og  det  andet  af  de  nævnte  Dragtkomplekser  er 
fyldigst  repræsenteret.  Det  viser  sig,  at  det  første  Kompleks  intet  Steds 
er  saa  godt  repræsenteret  og  saa  udelukkende  anvendt  som  hos  Eski- 
moerne, og  at  det  andet  har  sin  fuldeste  Udvikling  hos  Tunguserne. 
Det  første  af  disse  Folks  Kultur  er  i  udpræget  Grad  knyttet  til  Kyster 
og  Floder,  det  andet  Folks  Kultur  er  i  lige  saa  udpræget  Grad  knyttet 
til  Indlandet. 

Dette  Forhold  stemmer  fortrinligt  med  den  Antagelse,  at  Komplekset 
A  er  det  ældste,  B  det  yngste.  Den  første  Befolkning,  der  trængte 
ind  i  det  arktiske  Omraade,  maa  nemlig  antages  at  have  fulgt  Kysten 
og  Floderne.  Indtil  denne  Dag  er  Kysten  og  Flodernes  Omegn  i 
Regelen  de  bedst  befolkede  Dele  af  Landene,  fordi  de  byder  de  bedste 
Livsbetingelser.  Ogsaa  for  de  i  erhvervskulturel  Henseende  mindst  ud- 
viklede   Folk   er   F'lodlandskaber   og   Kyster   tiltrækkende;    og    det    maa 

paa  Forhaand  anses  for  saa  godt  som  utvivlsomt,  at  disse  Dele  af  de 
boreale  og  arktiske  Omraader  er  først  befolket. 

Netop  fordi  Komplekset  A  er  ældst,  er  dets  Udbredelsesforhold 
særlig  indviklede  og  vanskelige  at  tyde.  Noget  lettere  er  det  at  skafife 
sig  Overblik  over  og  Forstaaelse  af  Komplekset  B's  [Jdbredelsesforhold; 
det  er  som  et  yngre  Lag,  der  har  bredt  sig  udover  eller  fortrængt  de 
ældre  Dannelser,  og  som  derfor  ligger  fremme  i  Dagen.  Vil  man  ved 
Hjælp  af  de  givne  Kendsgærninger  forsøge  at  rekonstruere  de  arktiske 
Dragtformers  Udviklingshistorie,  er  det  derfor  lettest  at  begynde  med 
Komplekset  B. 

At  spore  Udviklingens  Veje  og  Udgangspunkter  ved  Hjælp  af  dens 
Resultater  er  et  fristende,  men  .saare  vanskeligt  Arbejde,  og  der  ud- 
kræves stor  Varsomhed  for  at  undgaa  forkerte  Slutninger.  Lettest  er 
det  i  Virkeligheden  at  paavise  Formernes  Vandringsveje,  thi  disse  er 
ofte  ret  tydeligt  markerede  ved  Formernes  Udbredelsesforhold,  vanske- 
ligere er  det  at  paavise  Vandringens  Retning,  og  allervanskeligst  at 
finde   Udgangspunktet. 

At  søge  Udgangspunktet  der,  hvor  de  primitiveste  Former  findes, 
er  ved  første  Øjekast  fristende,  men  kan  i  mange  Tilfælde  føre  til  for- 
kerte Resultater.  I  selve  det  Omraade,  hvor  Formerne  først  har  ud- 
viklet sig,  kan  de  primitiveste  Former  meget  let  være  udryddede  som 
en  Følge  af  selve  Udviklingen.  I  Virkeligheden  vil  primitive  Former 
langt  lettere  kunne  holde  sig  i  afsides  Egne  eller  saadanne,  der  ligger 
langt  borte  fra  Udviklingscentret;  herved  kan  endog  Formernes  Række- 
følge blive  vendt  ganske  om,  saaledes  at  de  ældste  P'ormer,  der  har 
haft  længst  Tid  til  at  udbrede  sig,  er  naaet  længst  bort  fra  Udviklings- 
centret, medens  de  yngre  og  højest  udviklede  Former  ligger  nærmest 
ved  dette.  Vil  man  i  et  saadan  Tilfælde  søge  Udgangspunktet  der, 
hvor  de  mest  primitive  Former  findes,  da  tager  man  fejl  saavel  af  Ud- 
gangspunktet som  af  Formernes  Vandringsretning. 

Paa  den  anden  Side  er  det  ikke  mindre  farligt  at  søge  Formernes 
oprindelige  Udspring  i  den  geografiske  Lokalitet,  hvor  Udviklingen  har 
naaet  højest;  thi  Formerne  forbliver  ikke  uforandrede  efterat  have  for- 
ladt det  første  Udgangspunkt.  Dette  kan  endog  stagnere,  og  Udvik- 
lingen tage  ny  Fart  i  andre  Egne,  hvor  Livsforholdene  er  særlig  gun- 
stige for  de  paagældende  Formers  fortsatte  Udvikling. 

Af  særlig  stor  Betydning  er  det,  om  der  kan  paavises  divergerende 
Udviklingslinjer,  der  udgaaende  fra  en  fælles  Grundform  frembringer 
forskellige  Resultater.     Kan  saadanne  Udviklingslinjers  geografiske  Van- 

dringsveje  og  Retninger  tilnærmelsesvis  bestemmes,  da  kan  der  heraf 
næsten  altid  med  temmelig  stor  Sandsynlighed  drages  Slutninger  an- 
gaaende  Udgangspunktets  Beliggenhed. 


E.     Dragtkomplekset  B. 

Med  Hensyn  til  Udbredelsen  af  Kompleks  B's  Formgrupper  er  der 
gjort  den  Iagttagelse,  at  de  alle  findes  repræsenterede  indenfor  det  tun- 
gusiske  Omraade  (og  hertil  kunde  føjes:  det  mongolske).  Ogsaa  hos 
Samojederne  findes  alle  Formgrupperne,  men  dog  —  i  det  mindste  for 
Kappeformernes  Vedkommende  —  stærkt  omdannede  og  blandede  med 
Komplekset  A's  Former.  Endnu  videre  kan  de  enkelte  Formgrupper  spores, 
hos  Lapperne,  hos  Ostjakerne  og  Vogulerne,  hos  Korjakerne  og  Tschuk- 
tscherne,  hos  mange  nordamerikanske  Indianere  —  men  her  optræder 
de  dog  ikke  samlede,  men  blandede  med  Komplekset  A's  Formgrupper. 
Da  B  er  det  yngre  Kompleks,  der  har  fortrængt  og  blandet  sig  med 
A,  maa  B's  Oprindelse  utvivlsomt  søges  der,  hvor  alle  dets  Formgrupper 
er  ublandede  tilstede  —  altsaa  indenfor  det  af  Tunguser  og  Mongoler 
beboede  Omraade,  samt  muligvis  det  Omraade,  hvor  Samojederne 
levede,  før  de  ved  at  vandre  mod  Nord  fik  deres  Klædedragt  paavirket 
af  Komplekset  A. 

Det  kan  ikke  paa  Forhaand  anses  for  sikkert,  at  alle  B's  Form- 
grupper er  opstaaede  paa  det  samme  Sted  —  selv  om  det  vel  er  sand- 
synligt, at  de  samlede  og  samtidigt  er  kommen  ind  i  Nordasiens  eks- 
treme Klimaomraade.  Det  er  derfor  hensigtsmæssigt,  at  betragte  hver 
af  de  tre  Formgrupper  for  sig. 

Den  tungusiske  Kaftan  har  vist  sig  at  optræde  i  en  vestlig  og  en 
østlig  Form,  af  hvilke  den  sidstnævnte  karakteriseres  ved,  at  det  Skind, 
som  danner  Bullen,  naar  ud  i  Ærmet  og  danner  den  øverste  Del  af 
dette,  medens  i  den  vestlige  Variant  Bul  og  Ærme  er  adskilt  ved  en 
Ærmesøm.  At  den  østlige  Variant  staar  nærmest  ved  det  oprindelige, 
sandsynliggøres  derved,  at  Schamandragter  fra  det  turuchanske  Distrikt 
har  den  østlige  Variants  Karaktermærke,  omend  noget  udvisket.  — 
Interessant  er  det,  at  der  i  den  samojediske  Dragt  kan  paavises  den 
samme  Snitejendommelighed,  som  er  Karaktermærke  for  den  østlige 
Variant  af  Tunguser- Kaftanen;  dette  tyder  paa,  at  Samojederne  engang 
har    baaret   Kaftaner  af  samme  Snit.     Dette  Snit  har   —   i   hvert  Fald 

tilnærmelsesvis  —  været  det,  som  er  fremstillet  i  Tavle  X,  1  (en  lamutisk 
Inderkaftan) ;  dette  er  forøvrigt  det  simplest  mulige  Kaftan-Snit  og  maa 
antages  at  være  opstaaet  direkte  af  den  ærmeløse  Kappe.  Samojederne 
antages  at  være  vandrede  mod  Nord  fra  Altai  og  de  sajanske  Bjærge, 
hvor  endnu  de  sprogligt  beslægtede,  men  stærkt  tatariserede  Sojoter 
bor.  Tunguserne  er  sikkert  ogsaa  vandrede  fra  Syd  mod  Nord,  og  er 
maaske  komne  fra  Transbaikalien,  hvor  deres  Omraade  grænser  til 
Burjaternes,  og  hvor  de  bor  saa  sydligt  som  Onons  og  Arguns  Dale. 
Der  er  altsaa  Grund  til  at  antage,  at  der  i  Bjærglandene  langs  Kinas 
Nordgrænse,  Sydøst,  Syd  og  Sydvest  for  Baikalsøen,  har  været  anvendt 
Kaftanformer  af  det  mest  primitive  tungusiske  Snit,  skønt  her  nu  bæres 
den  højere  udviklede  mongolske  Kaftan  med  det  store  Overslag,  der  af 
Buddhisterne  slaas  over  fra  venstre  til  højre. 

Da  det  mest  primitive  tungusiske  Kaftansnit  tydelig  ses  at  være  op- 
staaet ved  en  ringe  Forbedring  af  den  ærmeløse  Kappe,  ligger  det  nær 
at  formode,  at  Overgangen  fra  Kappe  til  Kaftan  er  sket  netop  inden- 
for det  nævnte  Omraade,  Bjærglandene  Syd,  Sydøst  og  Sydvest  for 
Baikalsøen.  Det  er  dog  muligt,  at  Udviklingen  fra  Kappen  til  den 
ældste  Kaftan  er  sket  endnu  noget  sydligere;  til  Afgørelsen  af  dette 
Spørgsmaal  kræves  et  Studium  af  de  centralasiatiske  Kaftanformer, 
hvortil  jeg  ikke  har  haft  Lejlighed. 

Brystdugen,  der  maa  antages  at  være  ældre  end  Kaftanen  og  at 
have  været  anvendt  sammen  med  den  ærmeløse  Kappe,  har  sin  største 
Betydning,  saalænge  Kaftanen  og  breechcloth-Brogen  holder  sig  paa  et 
forholdsvis  primitivt  Trin,  men  aftager  i  Størrelse,  naar  disse  bliver 
mere  udviklede,  og  er  i  nogle  Tilfælde  helt  forsvundet. 

Breechcloth-Brogen  er  i  sin  simpleste  Form  paavist  hos  Mongolerne. 
Dens  Udvikling  er  gaaet  i  en  af  to  Retninger,  idet  den  enten  er  for- 
længet opad  eller  nedad,  hvorved  den  henholdsvis  bliver  enten  Under- 
livsbeklædning  eller  Benbeklædning.  Den  sidste  Udviklingsretning  er 
fundet  repræsenteret  allerede  hos  Mongolerne,  desuden  hos  Sojoterne, 
Samojederne,  Vogulerne  og  Lapperne.  Den  førstnævnte  Udviklingsretning 
viser  sig  i  de  tungusiske  Broge,  af  hvilke  de  mest  primitive  (især  mod 
Øst)  endnu  er  temmelig  lave,  medens  de  mest  udviklede  (især  mod  Vest) 
er  saa  høje,  at  de  beklæder  Underlivet.  De  korjakiske  og  tschuktschiske 
breechcloth- Broge  er  korte  i  Livet,  men  stemmer  med  de  tungusiske 
ved  ikke  at  være  udviklede  til  Benbeklædning;  naar  de  korjakiske 
breechcloth-Broge  er  forsynede  med  lange  »Ben«,  da  skyldes  dette,  at 
Leggingen  er  forbundet  med  Brogen  (jvf.  Tavle  XIII,  4).  Den  lave  og 
korte    breechcloth- Brogs    Udbredelse    er    paavist   indtil   Eskimoerne  ved 

Beringsstrædet ;  disse  har  antaget  den  fra  deres  asiatiske  Naboer,  thi 
hos  de  amerikanske  Eskimoer  er  dette  Brogsnit  ukendt. 

Vandringsvejene  for  breechcloth-Brogens  to  Udviklingsrækker  udgaar 
fra  de  samme  Bjærgegne  Syd,  Sydøst  og  Sydvest  for  Baikalsøen,  hvor 
vi  fandt  Grund  til  at  antage,  at  det  mest  primitive  Kaftan-Snit  engang 
har  eksisteret.  Her,  eller  ikke  meget  langt  herfra,  maa  breechcloth- 
Brogen  være  opstaaet.  At  de  primitiveste  breechcloth-Broge  findes  hos 
Mongolerne,  er  intet  Bevis  for,  at  Typen  er  opstaaet  hos  dette  Folk^ 
det  viser  blot/  at  de  primitiveste  Former  har  kunnet  holde  sig  her.  — 
At  Tibetanerne,  medens  de  gaar  med  en  Slags  Kaftan,  endnu  ikke  har 
vænnet  sig  til  at  bære  Brog,^)  kan  maaske  tages  som  Vidnesbyrd  om, 
at  breechcloth-Brogens  Oprindelsesomraade  ligger  noget  nordligere  end 
Kaftanens. — Som  tidligere  omtalt  (S.  152)  findes  det  primitive  breech- 
cloth  paa  Øerne  langs  Asiens  Østkyst;  i  Virkeligheden  er  de  paagæl- 
dende Former  dog  noget  smallere,  end  det  breechcloth  maa  antages  at 
have  været,  hvoraf  breechcloth-Brogen  har  udviklet  sig  —  dette  har 
været  af  samme  Type,  som  det  der  i  Nordamerika  havde  en  saa  vid 
Udbredelse,  Man  maa  altsaa  antage,  at  breechcloth  af  denne  bredere 
Type  har  været  kendt  i  det  Omraade,  hvor  breechcloth-Brogen  er  op- 
staaet. Det  brede  breechcloth  er  en  varmere  Dragt  end  det  smalle, 
svarende  til  det  indre  Fastlands  strengere  Klima. 

Spørgsmaalet  om  Mokkasinens  og  Mokkasinstøvlens  Opstaaen  og 
Vandringsveje  er  et  ret  indviklet  Problem.  Min  Antagelse,  at  Mokka- 
sinen er  udviklet  af  Strømpen  som  en  Følge  af  Sneskoens  Opstaaen  af 
Sandalen,  støttes,  som  det  er  vist,  af  faktiske  Forhold;  og  det  har  ikke 
været  mig  muligt  at  finde  noget,  som  taler  derimod.  Spørgsmaalet  om 
Mokkasinens  Oprindelsesomraade  er  altsaa  nøje  knyttet  til  Spørgsmaalet 
om,  hvor  Sneskoen  er  opstaaet.  Da  nærværende  Arbejde  imidlertid 
ikke  omfatter  noget  Studium  af  Sneskoen,  maa  det  forsøges  at  udlede 
et  Resultat  af  Mokkasinformerne  selv  og  deres  Udbredelsesforhold. 

Mokkasinen  maa,  ligesaavel  som  de  andre  Formgrupper  af  Kom- 
plekset B,  antages  at  være  opstaaet  indenfor  det  Omraade,  hvor  dette 
Kompleks  er  fuldt  repræsenteret.  Deraf  følger,  at  Oprindelsen  ikke  maa 
søges  i  Amerika  og  heller  ikke  i  Nordeuropa;  thi  begge  Steder  optræ- 
der   Mokkasinen   sammen  med  Former  af  Komplekset  A.     Heller  ikke 


^)  Rockhill.  S.  686.  Endog  Tanguterrie  Vest  for  Kukunor  anvender  ikke  Brog  (Stein. 
Z.  f.  Ethn.  VII.  S.  38).  Tibetanernes  Fodbeklædning  maa,  som  tidligere  nævnt,  opfattes 
som  en  Sandalstøvle  og  hører  altsaa  til  Komplekset  A;  smaa  Børn  løber  ofte  rundt  nøgne 
eller  kun  med  Støvler  paa. 

vil  Oprindelsen  med  Held  kunne  søges  hos  Ainoerne;  thi  deres  Dragt 
bærer,  skønt  paavirket  af  den  japanske,  Spor  af  oprindelig  at  have  til- 
hørt Komplekset  A;  herhen  hører  foruden  Sandalen  ogsaa  Kvindernes 
skjorteformede  Underklædning.  Ganske  vist  forekommer  hos  Ainoerne 
et  stort  Antal  af  mer  eller  mindre  udviklede  Mokkasinformer  og  end- 
ogsaa  Strømpeformer,  der  maaske  kan  tydes  som  Overgangsformer  til 
Mokkasinen;  men  selve  dette  Forhold,  at  saa  mange,  langtfra  lige  hen- 
sigtsmæssige Udviklingstrin  findes  Side  om  Side,  tyder  afgjort  ikke  paa, 
at  Ainoerne  har  stor  Evne  til  at  gøre  Fremskridt  paa  Fodbeklædningens 
Omraade;  thi  i  saa  Fald  vilde  de  kluntede  og  uhensigtsmæssige,  primi- 
tive Former  forlængst  være  afskaffede  til  Fordel  for  de  højere  udviklede 
Former.  Langt  snarere  repræsenterer  Ainoerne  et  Slags  Randomraade, 
hvor  et  fremmed  Udviklingscentrums  Produkter  ligger  aflejrede  fredeligt 
Side  om  Side,  skønt  Aldersforskellen  imellem  dem  maaske  beløber  sig 
til  Aartusinder,  —  Heller  ikke  hos  Giljakerne  er  der  Grund  til  at  søge 
Mokkasinens  Herkomst;  hos  et  saa  udpræget  Kyst-  og  Flodfolk  vilde 
Sneskoen  næppe  kunne  opstaa,  selv  om  de  nu  anvender  Ski.  Giljaker- 
nes  Dragt  kender  jeg  forøvrigt  ikke  fuldt  ud;  men  i  nogle  Henseender, 
navnlig  for  Kaftanens  Vedkommende,  er  den  aabenbart  stærkt  kinesisk 
paa  virket,  og  i  andre  Henseender,  navnlig  i  Fodbeklædningen,  er  den 
utvivlsomt  tungusisk  paavirket  (ikke  kinesisk,  saaledes  som  flere  Forfat- 
tere skriver,  blot  paa  Grundlag  af  den  ophøjede  Taanæse!). 

Mokkasinens  Oprindelse  maa  altsaa  søges  indenfor  det  tungusiske  og 
mongolske  Omraade.  De  Mokkasinformer,  som  er  paavist  her,  har  det 
højest  udviklede  og  tillige  videst  udbredte  Mokkasinsnit  —  det  som  med 
mindre  Variationer  er  paavist  i  Nordvestamerika,  i  Lapland,  i  Amur- 
landet  og  Mongoliet.  Det  er  af  dette  Snit,  at  de  Mokkasinstøvler  har 
udviklet  sig,  som  udgør  Hovedmængden  af  Nordasiens  Fodbeklædning. 
Dette  Mokkasinsnit  er  aabenbart  det  højest  udviklede,  det  sidste,  der 
fra  Udviklingscentret  er  spredt  ud  over  den  nordlige  Verden.  Men  som 
Følge  af,  at  det  i  Nordasien  har  undergaaet  yderligere  Omdannelse  til 
Mokkasinstøvle,  har  dette  Snit  i  uforandret  Form  kun  holdt  sig  i  Rand- 
omraaderne. 

Da  Mokkasinen  ligger  til  Grund  baade  for  tungusisk  og  samojedisk 
Fodbeklædning  og  desuden  anvendes  af  Mongolerne,  er  det  rimeligt  at 
formode,  at  Mokkasinen  er  opstaaet  omtrent  i  den  samme  Egn,  hvor 
den  første  breechcloth-Brog  maa  antages  at  have  udviklet  sig.  Denne 
Formodning  støttes  stærkt  af  de  orografiske  og  klimatiske  Forhold  i 
disse  Egne.  Syd  for  de  omtalte  Bjærgegne  er  Klimaet  overordentligt 
tørt,  og  Vintersneen  derfor  sparsom;    men   netop  her,  hvor  Mokkasinen 

formodes  at  være  opstaaet,  vilde  et  Folk,  der  vandrede  ind  fra  Syd, 
blive  stillet  overfor  klimatiske  Forhold,  der  i  høj  Grad  kunde  fremskynde 
en  Udvikling  af  Snesko  og  Mokkasin:  meget  lave  Vintertemperaturer 
og  ret  betydelige  Snefald.  Paa  den  anden  Side  vilde  det  paagældende 
Folk,  saasnart  denne  værdifulde  Kulturerhvervelse  var  gjort,  være  i 
Stand  til  at  udnytte  Livsmulighederne  i  de  nordhge  Lande  i  større  Ud- 
strækning end  ethvert  andet  Folk,  der  manglede  disse  Kulturerhver- 
velser. 

Andreas  M.  Hansen  ^)  er  ved  en  sammenlignende  filologisk  Under- 
søgelse af  forskellige  Folkeslags  Navne  paa  Ski,  kommet  til  det  Resul- 
tat, at  Skiens  Oprindelse  maa  søges  indenfor  det  samme  Omraade,  hvor 
jeg  mener  at  maatte  søge  Sneskoens  og  Mokkasinens  Udspring.  Der 
er  intet  til  Hinder  for,  at  baade  Sneskoen  og  dens  fuldkommengjorte 
Form^  Skien,  kan  have  deres  Oprindelse  indenfor  den  samme  geogra- 
fiske Provins;  de  Faktorer,  som  bevirkede  Sneskoens  Opstaaen,  maa 
nødvendigvis  ogsaa  have  fremskyndet  dens  videre  Udvikling. 

Under  alle  Omstændigheder  maa  utvivlsomt  Sneskoen  og  dens  yngre 
Formgruppe,  Skien,  ved  deres  Fremkomst  have  bevirket  en  Revolution 
i  de  nordlige  Landes  Kultur  og  Befolkningsforhold.  Dette  nye  Færd- 
selsmiddel  gav  nemlig  sine  Besiddere  uhyre  og  uvurderhge  Fordele. 
Det  er  sikkert  Sneskoen,  der  har  bevirket,  at  Dragtkomplekset  B  kunde 
fortrænge  det  ældre  Dragtkompleks  A  fra  en  saa  stor  Del  af  dets  tid- 
ligere Udbredelsesomraade.  Det  er  nemlig  Sneskoen,  som  har  mulig- 
gjort en  Indlandskultur  i  de  nordlige  Lande. 

Medens  den  ældre  Kultur,  hvortil  Dragtkomplekset  A  hører,  var 
bundet  til  Kyster  og  Floder,  var  Indlandskulturen,  udstyret  med  Snesko 
og  Mokkasiner,  i  Stand  til  at  udnytte  de  store  Landstrækninger  mellem 
Floderne  til  Jagt  i  langt  højere  Grad,  end  det  tidligere  havde  været 
muligt.  Ogsaa  i  Krig  betød  Sneskoene  en  meget  betydelig  Fordel. 
Og  saaledes  var  det  muligt,  at  Dragtkomplekset  B  kunde  trænge  helt 
frem  til  Ishavet,  skønt  Kaftanen  er  Pelsskjorten  absokit  underlegen  i 
det  arktiske  Klima.  Denne  Kaftanens  Underlegenhed  har  dog  bevirket, 
at  de  nordlige  Tunguser  ved  Vintertid  paa  længere  Rejser  anvender 
Pelsskjorte,  og  endvidere  er  den  Skyld  i,  at  de  samojediske  Mænd^)  er 


1)  Nansen.    S.  94  —  100. 

^)  Mandsdragten  er  hos  flere  arktiske  Folkeslag  varmere,  mere  indrettet  paa  at  be- 
skytte imod  det  ekstreme  Vejrlig  end  Kvindedragten.  Dette  hidrører  dels  fra,  at  Kvinderne 
i  og  for  sig  modstaar  Kulden  bedre  end  Mændene,  paa  Grund  af  deres  mere  udviklede 
subcutane  Fedtvæv;  dels  beror  det  paa,  at  Kvinderne  i  mindre  Grad  end  Mændene  færdes 
borte    fra   Huset   eller  Teltet.     Dette   sidste   gælder  ogsaa  Børnene,  hvis  Klædedragt  derfor 

gaaet  over  fra  Kaftanen  til  Pelsskjorten.  Mod  Vest  er  Mokkasinen  og 
breechcloth-Brogen  naaet  frem  til  Lapland,  men  Kaftanen  har  ikke 
kunnet  naa  nær  saa  langt.  Ligeledes  har  Pelsskjorten  holdt  sig  hos 
Tschuktscherne  og  Korjakerne,  til  Trods  for  at  det  tungusiske  Kaftan- 
snit  i  nogle  Déné-Dragter  spores  i  en  Skjorteform,  som  er  opstaaet  ved 
Kaftanens  Omdannelse. 

Ellers  er  det  kun  de  værdifuldeste  Dele  af  Komplekset  B,  Mokka- 
sinen og  Sneskoen,  der  har  kunnet  bane  sig  Vej  til  Amerika  og  vinde 
en  betydelig  Udbredelse  der,  muliggørende  et  betydeligt  Opsving  af 
Indlands-Jægerkulturen.  De  mange  Mokkasinformer,  som  findes  i  Nord- 
amerika giver  Oplysninger  om  Mokkasinens  Udviklingsgang;  de  Former, 
som  er  naaet  længst  mod  Øst  og  Syd,  er  i  Almindelighed  de  mest  pri- 
mitive, idet  disse  er  kommet  først  til  Amerika  og  derfor  har  udbredt 
sig  længst.  Særlig  primitive  Former  findes  ogsaa  i  et  saadant  Rand- 
omraade  som  det  nordlige  Kalifornien  og  Oregon.  Forøvrigt  er  der 
ingen  Tvivl  om,  at  Mokkasinen  ogsaa  i  Amerika  er  undergaaet  Ud- 
vikling. 

—  Undersøgelsen  af  Komplekset  B's  Udbredelsesforhold  har  saa- 
ledes  vist  en  straaleformig  Udbredelse  af  Formgrupperne,  tydende  paa, 
at  B-Formerne  har  et  fælles  Oprindelsesomraade,  som  er  beliggende 
Syd,  Sydøst  og  Sydvest  for  Baikalsøen. 

(For  at  undgaa  Misforstaaelse  vil  jeg  gøre  opmærksom  paa,  at  Van- 
dringer af  Dragtformer  saavel  som  andre  Kulturerhvervelser  meget  vel 
kan  foregaa  uden  at  være  knyttet  til  Folkevandringer  i  større  Stil  — 
ved  krigerisk  eller  fredelig  Berøring  mellem  Folkene,  i.  Eks.  ved  Han- 
delsforbindelser. I  det  arktiske  Omraade  er  endog  Handel  med  Klæder 
ingenlunde  ukendt.  I  Følge  WrangeF)  besøger  Tschuktscherne  om  Som- 
meren i  Baidarer  og  om  Vinteren  i  Slæder  St.  Lawrence-Øen  og  Uki- 
wok-Øen,  leverer  Tobak  og  varme  Klæder  og  indtusker  Hvalrostænder. 

—  I  teknisk  Henseende  viser  Komplekset  B  visse  Afvigelser  fra  og 


ligeledes  i  Reglen  er  mindre  effektiv  end  de  voksne  Mænds.  (Dog  maa  bemærkes,  at  Spæd- 
barnedragten i  mange  Tilfælde  er  en  meget  virksom  Beskyttelse  mod  Kulde,  jvf.  Kap.  VIII). 
Som  Følge  heraf  findes  i  Kvinders  og  Børns  Dragt  undertiden  gamle  Former,  som  ikke 
mere  anvendes  i  Mandsdragten.  At  en  Form  anvendes  af  Kvinder  og  Børn,  men  ikke  af 
Mændene,  kan  derfor  tyde  paa,  at  den  er  særlig  gammel.  —  Paa  den  anden  Side  kan 
Kvinderne  under  stærk  fremmed  Indflydelse  hurtigere  og  lettere  skifte  Mode  end  Mændene, 
netop  fordi  de  er  mere  uafhængige  af  Klimaet;  som  Eksempel  herpaa  kan  nævnes  Kamtscha- 
dalindernes  hurtige  Antagelse  af  russisk  Klædedragt. 
')  Wrangel:   Beitrage.    I.    S.  61. 

visse  Overensstemmelser  med  Komplekset  A.  Baade  de  første  og  de 
sidste  har  Betydning  for  Kendskabet  til  Dragtens  Historie. 

I  Skindbehandlingen  er  der  to  Træk,  som  synes  at  være  knyttede 
til  Komplekset  B,  nemlig  Brugen  af  den  tvehaandede  Skraber  samt  Røg- 
ning af  Skindene.  De  tvehaandede  Skraberes  Udbredelse  falder  delvis 
sammen  med  Mokkasinens  og  Mokkasinstovlens.  Røgningen  af  Skindene 
er  vidt  udbredt  hos  nordamerikanske  Indianere  og  maa  antages  ligesom 
Mokkasinen  at  være  kommet  til  Amerika  fra  Nordasien.  Derimod  er 
Røgningen  ikke  naaet  længere  mod  Nordvest  end  til  de  asiatiske  Sa- 
mojeder. 

Sytekniken  er  væsentlig  ens  for  begge  Komplekser,  ligeledes  Traa- 
den  og  de  ved  Syningen  anvendte  Redskaber.  Syteknikens  særlig  høje 
Udvikling  hos  Eskimoerne  synes  at  hvile  paa  det  samme  Grundlag,  som 
forefindes  hos  de  andre  Arktikere.  Overensstemmelsen  gaar  endog  saa 
vidt,  at  det  samme  rørformede  Naalehus  er  udbredt  hos  Lapperne,  hos 
Folkene  i  Amurlandet,  hos  Tschuktscherne  og  Korjakerne  samt  hos 
Eskimoerne.  Ogsaa  i  den  ved  Dragtens  Udsmykning  anvendte  Teknik 
raader  en  forbavsende  Overensstemmelse;  fra  Lapland  til  Vestgrønland 
og  saa  sydligt  som  Amurlandet  og  Ainoerne  er  det  lykkedes  mig  at 
paavise  Renhaarsbroderiet  eller  i  det  mindste  dets  Teknik.  —  Skønt  der 
indenfor  Skindbehandlingen  ingenlunde  raader  Ensartethed,  er  dog  An- 
vendelsen af  Bark  udbredt  fra  Lapland  til  Østgrønland  og  saa  langt 
mod  Syd  som  de  sydlige  Tunguser  og  Burjaterne. 

Disse  Overensstemmelser  mellem  de  to  Dragtkompleksers  Teknik 
lader  sig  bedst  forklare  ud  fra  den  Antagelse,  at  det  yngre  Kompleks 
har  overtaget  dem  fra  det  ældre.  Dersom  dette  er  rigtigt,  da  maa 
Komplekset  A's  Udbredelsesomraade  tidligere  have  indbefattet  store 
Dele  af  det  Omraade,  der  nu  indtages  af  Komplekset  B,  og  bl.  a.  maa 
det  have  omfattet  Amurlandet. 


F.    Dragtkomplekset  A. 

Medens  vi  for  B's  Vedkommende  med  ret  stor  Sandsynlighed  kunde 
afgøre,  indenfor  hvilket  geografisk  Omraade  Formerne  har  deres  Ud- 
spring, er  det  betydelig  vanskeligere  at  paavise  A's  Oprindelses  Omraade. 
Dette  beroer  dels  paa  Komplekset  A's  Ælde,  der  medfører,  at  sekun- 
dære Udviklingscentrer  har  faaet  Tid  til  at  ændre  Formerne  betydeligt; 

og  endvidere  derpaa,  at  A's  Udbredelse  er  afbrudt  over  en  betydelig 
Strækning  i  Nordasien. 

A's  Formgrupper  er  udviklede  i  forskellige  Retninger  hos  de  for- 
skellige Folk  og  indenfor  de  forskellige  geografiske  Provinser,  hvor  de 
findes.  Videst  udbredt  er  i  Nutiden  de  af  Ponchoen  udviklede  Former, 
og  det  er  disse,  der  leverer  det  rigeste  Materiale  for  Studium.  Det 
har  vist  sig,  at  der  raader  en  vis  Modsætning  mellem  de  amerikanske 
og  de  eurasiske  Dragtformer  —  en  Modsætning,  som  viser  sig  ved 
første  Blik,  idet  de  eurasiske  Former  er  meget  videre  end  de  amerikanske. 
I  de  amerikanske  Former,  selv  i  de  højt  udviklede  eskimoiske  Hætte- 
pelse, bestaar  Bullen  nemlig  kun  af  to  Skind  (naar  Materialet  er  Skind 
af  større  Dyr,  som  Ren  eller  Sæl).  De  eurasiske  Arktikere  er  derimod 
kommen  ud  over  Toskindssnittet,  idet  de  indsætter  brede  Sidestykker 
i  Pelsens  Bul.  Medens  Skjortens  Udvikling  hos  Eskimoerne  kulminerer 
i  Østeskimoernes  tætsluttende  og  korte,  næsten  Trøje-lignende  Pels,  er 
den  eurasiske  Pelsskjorte  næsten  et  transportabelt  Hus.  Den  eskimoiske 
Pels  giver  friere  Bevægelighed,  og  dens  Udvikling  har  aabenbart  været 
paavirket  af  de  Fordringer,  som  Kajakens  Brug  stiller  til  Klædedragten. 
De  eurasiske  Pelsskjorter  er  tungere  at  bære,  men  yder  til  Gengæld 
en  virksommere  Beskyttelse  mod  Kulden,  idet  de  netop  paa  Grund  af 
deres  Vidde  tillader  et  opvarmet  Luftrum  mellem  Legemet  og  Dragten, 
vel  aflukket  forneden  ved  Bæltet.  Klædt  i  sin  Renskindspels  lader  den 
eurasiske  Arktiker  sig  rolig  sne  ned,  hvis  han  overraskes  af  en  Sne- 
storm borte  fra  Hjemmet;  han  sover  trygt  under  Sneen,  og  naar 
Uvejret  er  forbi,  graver  han  sig  ud.  Denne  Fremgangsmaade  er  vel 
kendt  hos  Lapperne,  og  Steller  omtaler  den  fra  Kamtschadalerne '). 
Rimeligvis  er  det  den  samme  Skik,  der  ligger  til  Grund  for  den  fabel- 
agtige Meddelelse  hos  Ysbrandt  Ides,  at  Ostjakerne,  naar  de  paa  Jagt 
overfaldes  af  Snestorm,  lægger  sig  nøgne  i  Sneen  for  at  dø  hurtigere 
og  med  mindre  Pine(!)  ^) 

I  nærværende  Arbejde  er  Hættepelsens  Udviklingshistorie  ikke  be- 
handlet, da  dette  vilde  nødvendiggøre  et  vidtløftigt  Studium  af  Hoved- 
beklædningen, som  ikke  er  medtaget  her;  men  de  studerede  Hættepelse 
viser,  at  Hættens  Konstruktion  og  den  Maadc,  hvorpaa  den  er  forbun- 
det med  Pelsens  Bul,  ikke  er  den  samme  i  Eurasien  og  hos  Eskimoerne. 
En  meget  udbredt  eurasisk  Hættetype  er  den,  hvis  Snit  er  afbildet  i 
Tavle  II,-  4  (Snitmønster  af  Tavle  II,  3).    Hætten  bestaar  her  af  et  Midt 


1)  Steller.  S.  372 
*)  Ides.   S.  2(5. 

stykke  (b)  og  to  Sidestykker  (a).  Dette  Snit  findes  ofte  i  tschuktschiske 
og  korjakiske  Hættepelse;  det  findes  ligeledes  i  en  lamutisk  Hætte- 
skjorte af  Semslæder  (445,  1.  8,  PAM.)  og  i  en  meget  lignende  Sems- 
læders-Hætteskjorte  fra  Thnaina-Indianerne  paa  Kenai-Halvøen  (178,  Etho- 
léns  Saml.  HHM.)  I  løse  Huer  findes  dette  Snit  saa  langt  mod  Vest 
som  hos  Lapperne,  men  det  synes  at  mangle  fuldstændig  hos  Eski- 
moerne, som  til  Gengæld  har  uddannet  mindst  to  heltud  ejendommelige 
Hættesnit.  I  eurasiske  Hættesnit  findes  ogsaa  andre  Hættesnit  foruden 
det  nævnte,  men  intet,  der  røber  nogen  Forbindelse  med  de  eskimoiske. 
Heraf  kan  udledes,  at  der  hos  Eskimoerne  er  foregaaet  en  selvstændig 
Udvikling  fra  den  oprindelige  hætteløse  Skjorte  til  Hætteskjorten,  og  at 
dette  Udviklingsskridt  ligeledes  i  Eurasien  er  foregaaet  selvstændigt. 
Af  indianske  Hætteskjorter  kender  jeg  kun  den  nys  omtalte  fra  Kenai- 
Halvøen,  og  dens  Snit  stammer  utvivlsomt  fra  Asien ;  formodentlig 
gælder  dette  ogsaa  de  af  andre   nordlige   Dénéer  baarne  Hætteskjorter. 

Heraf  følger,  at  de  eskimoiske  og  de  øvrige  arktiske  Skjorteformer 
har  skilt  sig  ud  fra  hinanden  paa  et  Tidspunkt,  der  ligger  forud  for 
Hætteskjortens  Opstaaen.  —  F'orøvrigt  er  der  ogsaa  mellem  de  kor- 
jakiske og  tschuktschiske  Hættepelse  paa  den  ene  Side  og  de  ost- 
jakiske  og  samojediske  paa  den  anden  ret  store  Forskelle  i  Hættens 
Konstruktion;  men  ved  Hjælp  af  et  større  Materiale,  end  det  der  har 
staaet  til  min  Raadighed,  vilde  der  maaske  kunne  paavises  forbindende 
Overgange.  Forskellene  er  nemlig  her  ikke  saa  fundamentale  som 
mellem  de  nordøstasiske  og  eskimoiske  Hættepelse. 

Legging-Brogen  viser  ikke  stor  Variationsevne;  det  samme  Snit 
genfindes  med  mindre  Afændringer  saavel  indenfor  dens  østlige  som 
indenfor  dens  vestlige  Udbredelsesomraade.  Mest  varierer  Legging- 
Brogen  hos  Eskimoerne,  men  Forskellighederne  angaar  mest  kun  Bukse- 
benenes Længde.  Det  vil  næppe  være  muligt  indenfor  denne  Form- 
gruppe at  paavise  bestemte  divergerende  Udviklingslinjer, 

Sandalstøvlen  har  —  ligesom  de  andre  af  B's  Formgrupper  —  sin 
største  Formrigdom  hos  Eskimoerne.  I  det  nordøstlige  Asien  findes 
den  repræsenteret  ved  adskillige  Former,  der  er  helt  eller  næsten  iden- 
tiske med  vesteskimoiske  og  antagelig  skyldes  eskimoisk  Paavirkning. 
Dog  findes  der  ogsaa  i  Nordøstasien  Former,  der  har  et  mere  originalt 
Præg,  deriblandt  de  ejendommelige  Former,  som  er  benævnet  »Sko- 
støvlen«, og  som  kun  sjældnere  findes  paa  den  amerikanske  Side  af 
Beringsstrædet,  hvorfor  det  maa  antages,  at  de  er  udviklede  i  Nord- 
østasien  —  men  af  en  Sandalstøvle  af  eskimoisk  Karakter. 

Den    ostjakisk-voguliske  Sandalstøvle  har    derimod   en   ganske  ejen- 

dommelig  Karakter,  selv  om  den  maa  være  udviklet  af  de  samme  Ur- 
Former  som  den  eskimoiske.  Ligeledes  er  de  i  Pamir  og  Tibet  fore- 
kommende Sandalstøvler  ejendommeligt  udviklede  og  stærkt  afvigende 
fra  de  andre. 

Det  viser  sig  altsaa,  at  Komplekset  A's  Former  er  udviklede  paa 
ret  forskelligartet  Maade  indenfor  de  forskellige  Dele  af  det  østlige  og 
vestlige  Udbredelsesomraade.  Og  dog  er  det  maaske  umuligt,  i  hvert 
Fald  saare  vanskeligt,  at  paavise  Udviklingslinjer  og  i  Sammenhæng 
dermed  geografiske  Vandringsveje,  der  kunde  lede  til  Opdagelse  af 
Dragtkompleksets  første  Udgangspunkt.  En  væsentlig  Aarsag  hertil  er 
sikkert  den  Omstændighed,  at  dette  Dragtkompleks  nu  er  indskrænket 
til  Randene  af  det  Omraade,  som  det  engang  har  indehaft.  Den  Mu- 
lighed er  nemlig  meget  nærliggende,  at  A's  Oprindelsesomraade  netop 
ligger  indenfor  det  Gebet,  som  er  erobret  af  B. 

Saa  meget  lader  sig  imidlertid  med  Sikkerhed  sige,  at  de  eskimoiske 
Dragtformer  er  udskilte  paa  et  ret  tidligt  Trin,  inden  Hætten  var  for- 
bundet med  Skjorten,  og  rimeligvis  inden  Sandalen  havde  indgaaet  fast 
Forbindelse  med  Strømpen.  I  Overensstemmelse  hermed  har  den 
eskimoiske  Dragt  bevaret  adskillige  primitive  Træk,  bl.  a.  de  fra  den 
første  Toskindsskjorte  stammende  Sidesømme  i  Bullen.  I  Skindbehand- 
lingen er  bevaret  et  meget  primitivt  Træk,  Mangelen  af  Fedtgarvestofifer, 
som  sikkert  har  været  ejendommelig  for  den  ældste  arktiske  Dragt.  — 
Visse  forbindende  Træk  kan  paavises  mellem  den  eskimoiske  og  den 
tschuktschisk-korjakiske  Dragt;  de  fleste  af  disse  kan  dog  forklares 
som  hidrørende  fra  senere  Tiders  gensidige  Paavirkning.  Af  mere  op- 
rindelig Natur  er  maaske  den  Overensstemmelse,  at  Forsideskindet  i 
den  tschuktschiske  Mandspels  ligesom  i  de  fleste  eskimoiske  Pelse 
strækker  sig  over  Skuldrene  paa  begge  Sider  af  Halsaabningen  et  lille 
Stykke  ned  i  Rygsiden. 

I  Nordøstasien  er  der  ophobet  en  stor  Mængde  Dragtformer.  Maaske 
kan  intet  andet  Omraade  af  samme  Størrelse  opvise  en  saadan  Rigdom 
af  Snit,  der  tildels  adskiller  sig  ved  fundamentale  Særegenheder,  og  som 
viser  Tilknytning  til  vidt  adskilte  og  fjerne  Egnes  Dragttyper.  Den 
tschuktschiske  Mandspels  viser  saaledes  ikke  alene  et  med  de  eski- 
moiske Pelse  overensstemmende  Træk,  men  den  minder,  som  det  er 
paavist,  ved  andre  Ejendommeligheder  om  det  lappiske  Pelssnit.  Den 
korjakiske  Kvinde-  og  Ligpels  har  et  meget  mærkeligt  Snit,  der  mu- 
ligvis er  beslægtet  med  en  hos  nogle  Indianerstammer  forekommende 
Kvindedragt.  Og  nogle  korjakiske  og  kamtschadalske  Pelse  viser  — 
navnlig    i    Bullens    Snit    —    stor    Overensstemmelse    med    de   ostjakiske 

Pelse  ^).  Dertil  kommer,  at  der  i  mange  tscuktschiske  Mands-  og  Kvinde- 
pelse er  bevaret  selve  Ponchosnittet,  de  arktiske  Skjorters  Urform. 

En  saadan  Rigdom  af  Former  med  saa  fjærne  Tilknytninger  vil 
maaske  friste  til  den  Antagelse,  at  der  i  Nordøstasien  maa  søges  et 
Udgangspunkt  for  Komplekset  A's  Formgrupper  En  saadan  Antagelse 
vilde  dog  harmonere  meget  slet  med  de  geografiske  F'orhold;  fra  det 
nordøstlige  Asien  kunde  der  ganske  vist  tænkes  at  være  udgaaet  Im- 
pulser til  Amerika;  men  i  Forhold  til  det  øvrige  Eurasien  er  Nordøst- 
asien en  Afkrog,  hvorfra  Kulturstrømme  næppe  kan  være  udgaaet.  — 
Forøvrigt  tyder  en  saadan  Ophobning  af  Dragtformer,  som  den  der  har 
fundet  Sted  i  Nordøstasien,  langt  mere  paa,  at  her  foreligger  et  Rand- 
oviraade,  hvor  ældre  og  yngre  Former  er  skyllede  hen  og  anvendes 
Side  om  Side.  Nordøstasiens  brogede  Formrigdom  hidrører  maaske  fra, 
at  det  er  Randomraade,  ikke  alene  i  Forhold  til  Asien,  men  ogsaa  i 
Forhold  til  Amerika. 

Vandringsvejene  for  Komplekset  A's  Dragtformer  er  i  den  Grad  af- 
brudte og  udslettede  af  de  yngre  B-Former,  at  det  ikke  med  det  Ma- 
teriale, der  staar  til  min  Raadighed,  er  muligt  at  finde  det  oprindelige 
Udgangspunkt.  Der  er  dog  intet,  som  taler  for,  at  dette  første  Udvik- 
lingscentrum  maa  søges  indenfor  noget  af  de  Omraader,  hvor  A  nu 
findes.  Disse  Omraader  har  tværtimod  Karakteren  af  at  være  Randene 
af  det  ældre  samlede  Udbredelsesomraade ;  sandsynligvis  maa  derfor  det 
ældste  Udviklingscentrum  søges  indenfor  det  Gebet,  hvorfra  A- Formerne 
nu  er  fortrængt  af  B, 


G.     Eskimoiske  Formers  Oprindelsesomraade. 

Kun  hos  Eskimoerne  har  A- Formerne  faaet  Lov  at  være  ufor- 
styrrede, og  her  kan  der  paavises  bestemte  Udviklingslinjer,  der  imid- 
lertid ikke  giver  nogen  Oplysning  om  Dragtkompleksets  første  Op- 
rindelsessted, men  derimod  tjener  til  at  paavise  et  specielt  sekundært 
Udviklings-Centrum   for  den  eskimoiske  Dragt. 

Den  eskimoiske  Dragt  udmærker  sig  ved  en  rig  og  selvstændig  Ud- 
vikling, uforstyrret  af  Dragtkomplekset  B.  Der  lader  sig  paavise  diver- 
gerende Udviklingslinjer  og  desuden  en  vis  Lagdeling. 


^)  Maaske  vilde  et  rigere  ostjakisk  og  kamtschadalsk  Materiale  vise  endnu  flere  Lig- 
hedspunkter. Erman  har  paavist,  at  de  ostjakiske  og  kamtschadalske  Navne  for  Støvle  og 
Strømpe  er  beslægtede,  hvorimod  Tunguser  og  Jakuter  anvender  helt  andre  Ord  herfor. 
Erman :  Reise.  III.  S.  449. 

Divergensen  viser  sig  navnlig  i  Hættepelsen.  Der  er  her  paavist 
østlige  og  vestlige  Træk,  som  mødes  i  det  centrale  Omraade.  Til  de 
vestlige  Træk  hører  de  dobbelte  Hætterødder,  Ærmekilen  og  Hættens 
trekantede  Topstykke,  til  de  østlige  den  enkelte  Hætterod  og  Hættens 
mediane  Topsøm.  Dette  Forhold  lader  sig  simplest  forklare  udfra  den 
Antagelse,  at  der  i  det  centrale  Omraade  er  sket  en  Forbindelse  af 
Hætte  og  Pelsskjorte,  og  at  Hættepelsens  Snit  derefter  har  udviklet  sig 
i  to  forskellige  Retninger  under  dens  Udbredelse  mod  Vest  og  Øst. 
Ifølge  denne  Antagelse  er  altsaa  en  Del  af  det  centraleskimoiske  Om- 
raade, nemlig  Egnene  Vest  og  Nordvest  for  Hudsonbugten,  et  sekun- 
dært Udviklingscentrum  for  arktisk  Dragt,  idet  de  eskimoiske  Former 
er  udgaaet  herfra^). 

Denne  Antagelse,  der  støttes  af  det  Resultat,  hvortil  Steensby  er 
naaet  gennem  antropogeografiske  Studier,  nemlig  at  Eskimokulturen  er 
opstaaet  i  Landet  mellem  Hudsonbugten  og  Mackenzie,  kan  endvidere 
anvendes  til  at  forklare  det  ejendommelige  Forhold,  at  visse  eskimoiske 
Dragtformer  og  Elementer  af  Skindbehandlingstekniken  findes  i  den  øst- 
lige og  vestlige  Del  af  det  eskimoiske  Omraade,  men  mangler  i  Midten. 
En  saadan  Udbredelse  er  paavist  for  Uringarvningen  og  for  Tarmskinds- 
skjorten.  Østlige  og  vestlige  Eksempler  paa  Uringarvning  og  Tarm- 
skindsskjorter  ligner  hinanden  saa  meget,  at  der  ikke  kan  være  Tvivl 
om  deres  fælles  Oprindelse.  Naar  de  ikke  forekommer  i  det  centrale 
Omraade,  da  maa  dette  hidrøre  fra,  at  de  er  fortrængte  herfra  ved  Ind- 
vandring af  Eskimostammer,  der  ikke  kendte  disse  Kulturerhvervelser 
—  men  dette  stemmer  fortrinligt  med  den  Antagelse,  at  det  centrale 
Omraade  er  den  eskimoiske  Kulturs  Udviklingscentrum;  thi  netop  i  Ud- 
viklingscentret maa  man  vente  at  finde  Formernes  Udbredelse  afbrudt, 
dels  fordi  her  sker  Nydannelse,  og  dels  fordi  her  rykker  nye  Befolk- 
ningselementer ind. 

I  de  Omraader  derimod,  som  ligger  længst  borte  fra  Udviklings- 
centret, kan  man  vente  at  finde  gamle  Former  bevarede.  Overensstem- 
mende hermed  findes  Kajakskørtet  i  Grønland  og  en  nærstaaende  Form 
paa  Aleuterne,  medens  det  mangler  paa  hele  det  mellemliggende  Stykke. 
Det  trekantede  Forklæde  findes  i  den  østgrønlandske  Kvindenatit,  og 
jeg  har   paavist   Sandsynligheden   af,  at  det  ogsaa   fandtes   paa   Kadjak 


')  Side  14  er  omtalt  Glahns  af  filologiske  Iagttagelser  uddragne  Slutning,  »at  de 
første  Grønlændere  have  klædt  sig  alle  i  Fuglehams  Underpeldse,  men  Reenskinds  Over- 
peldse«.  Dette  stemmer  fortrinligt  med  min  Antagelse,  at  den  ældste  eskimoiske  Dragt 
er  udgaaet  fra  et  sekundært  Udviklingscentrum  Vest  og  Nordvest  for  Hudsonbugten;  thi 
Sælskind  spiller  her  endnu  kun  en  underordnet  Rolle  som  Dragtmateriale. 

og  Aleuterne.  Det  simple  Ponchosnit  er  paavist  i  den  østgrønlandske 
Mands- Yderpels ;  og  paa  Aleuterne,  Kadjak  og  i  det  sydvestlige  Alaska 
fandtes  endnu,  før  den  europæiske  Civilisation  forstyrrede  disse  Øers 
etnografiske  Forhold,  en  Skjorteform  med  Bærestykke,  mindende  om 
indianske  Former;  men  i  hele  det  mellemliggende  eskimoiske  Omraade 
har  Pelsformerne  det  karakteristiske  eskimoiske  Toskindssnit,  varieret 
paa  forskellig  Maade. 

Studiet  af  Dragten  fører  saaledes  til  den  Opfattelse,  at  den  eski- 
moiske Kultur  ikke  paa  een  Gang  har  bredt  sig  ud  over  sit  Omraade, 
men  at  der  fra  det  centrale  Gebet  er  udgaaet  flere  paa  hinanden  føl- 
gende Strømninger,  hver  medførende  nye  Former.  I  Randomraaderne, 
længst  mod  Vest  og  Øst,  findes  derfor  nogle  af  de  først  udviklede 
Former,  medens  de  er  fortrængte  i  det  centrale.  Paa  den  anden  Side 
har  Formerne  ogsaa  under  deres  Vandring  ud  mod  Randen  undergaaet 
Ændring  og  Udvikling;  dette  viser  sig  f.  Eks.  i  den  fra  det  centrale 
Omraade  mod  Øst  tiltagende  Forkortning  af  Pelsens  Bul, 

—  De  eskimoiske  Dragtformers  Udbredelsesforhold  udmærker  sig 
altsaa  ved  en  lignende  Straaleform,  som  den  der  er  paavist  for  B-F'or- 
mernes  Vedkommende;  det  er  netop  denne  straaleformede  Udbredelse, 
der  gør  det  muligt  tilnærmelsesvis  at  bestemme  Udviklingscentret. 


H.     Den  ældste  sluttede  Dragts  Oprindelsesomraade. 

Før  jeg  afslutter  denne  Undersøgelse,  vil  jeg  gøre  endnu  et  Forsøg 
paa  at  bestemme  Dragtkomplekset  A's  Oprindelsesomraade.  Studiet  af 
Formerne  har  ikke  kunnet  føre  helt  til  Maalet,  men  dog  gjort  det 
sandsynligt,  at  det  ældste  Udviklingscentrum  har  ligget  indenfor  det  af 
B  Formerne  nu  indtagne  Gebet.  Endvidere  maa  A-Formerne  fra  første 
Færd  af  have  tilhørt  en  Kultur,  der  var  knyttet  til  Kyster  og  Floder. 
For  at  komme  endnu  et  Skridt  videre  maa  jeg  fremsætte  nogle  Be- 
tragtninger af  mere  almindelig  Natur. 

Den  sluttede  Dragt  er  en  Kulturerhvervelse  af  saa  høj  Rang,  at  den 
ikke  kan  være  gjort  af  Mennesker  paa  et  altfor  primitivt  Trin.  Her- 
med stemmer  ogsaa  den  Kendsgærning,  at  den  først  i  historisk  Tid  har 
udbredt  sig  over  hele  Europa  og  endnu  er  i  Fremgang  over  Verden. 

Spørgsmaalet  om  den  arktiske  Dragts  Oprindelse  har  intet  at  gøre 
med  Spørgsmaalet  om  den  ældste  Indvandring  til  Amerika.  Arkæolo- 
giske  Fund  viser,   at  Mennesket  eksisterede   i  Amerika   allerede   under 

Istiden.  Amerika  har  altsaa  faaet  sin  første  Befolkning  under  ganske 
andre  klimatiske  Forhold  end  de  nuværende  —  den  første  Indvandring 
kan  meget  vel  være  foregaaet,  endnu  før  den  første  Begyndelse  til 
Klædedragt  var  opstaaet.  —  Den  sluttede  Dragt  maa  antages  at  være 
en  saa  sen  Erhvervelse,  at  de  klimatiske  Forhold  ved  Tidspunktet  for 
dens  Opstaaen  ikke  har  været  meget  forskellige  fra  de  nuværende. 

Langs  Fastlandenes  Vestsider  har  Menneskelivet  kunnet  trænge  langt 
frem  mod  Nord,  uden  at  en  sluttet  Dragt  viste  sig  uomgængelig  nød- 
vendig. Hos  Nordvestindianerne  var  Dragten  saaledes  indtil  Nutiden 
kun  lidet  udviklet;  Slaget  eller  den  ærmeløse  Kappe  spillede  en  frem- 
trædende Rolle  baade  i  Mands-  og  Kvindedragten.  Kvinderne  bar 
Frynseforklæde.  En  simpel  Poncho  var  kendt,  men  kun  lidet  anvendt. 
Skindskjorte,  breechcloth  og  Mokkasin  anvendtes  lejlighedsvis,  men 
sidstnævnte  synes  at  være  indført  fra  Indlandsstammerne,  og  da  breech- 
cloth ligeledes  var  forholdsvis  sjældent,  ligger  det  nær  at  formode,  at 
ogsaa  denne  Form  skyldes  Laan  fra  Indlandsboerne.  Nordvestindianernes 
oprindelige  Dragt  maa  saaledes  antages  at  have  været  særdeles  uud- 
viklet, og  i  Overensstemmelse  hermed  staar  deres  overordentlige  Haard- 
førhed  overfor  Kulde.  Langsdorff  har  set  Koloscher-Mænd  løbe  ganske 
nøgne  over  Isen  den  3 1 .  Okt.  om  Morgenen  i  8  Graders  Kulde  for  at 
bade  i  Stranden^). 

Paa  Aleuterne  og  Kadjak  var  Fod-  og  Benbeklædning  endnu  paa 
Opdagelsens  Tid  ikke  almindelig  anvendt.  Støvler  brugtes  mest  af 
Mændene  og  bares  ikke  altid.  Brog  anvendtes  kun  af  Mændene  og 
ikke  altid.  Skønt  Fodbeklædningen  var  udviklet  til  en  særegen  Form, 
viser  dens  Snit  dog  væsentlig  Overensstemmelse  med  Eskimoernes,  og 
den  maa  antages  at  være  indført  fra  disse  (samt  maaske  for  »Sko- 
støvlen«  s  Vedkommende  fra  Nordøstasien).  Brogen  er  antagelig  ogsaa 
kommet  til  Aleuterne  fra  Eskimoerne.  Den  ældre  aleutiske  Dragt  bli- 
ver da  Skindskjorten,  hvis  Snit  viser  betydelige  Afvigelser  fra  det  eski- 
moiske, samt  muligvis  et  trekantet  Forklæde,  Utvivlsomt  har  i  en 
endnu  ældre  Tid  den  aleutiske  Dragt  været  endnu  mere  sparsom;  Dall 
har  ved  sine  arkæologiske  Undersøgelser  paa  Aleuterne  fundet  de  ældste 
Rester  af  Skindbehandlingsredskaber  i  »the  lower  Mammalian  layer«,  og 
han  formoder,  at  den  første  Brug  af  Pattedyrs  Skind  til  Klæder  be- 
gyndte i  Slutningen  af  den  saakaldte  Fiskeperiode,  der  af  Fundene  ses 
at  være  gaaet  forud   for  Jagtperioden-).     Heraf  følger   med   Nødvendig- 


1)  Langsdorff.   II.  S.  116. 

2)  Dall.  Shell-heaps.  S.  78. 

hed,  at  Pattedyrskind  ikke  har  spillet  nogen  Rolle  i  den  aleutiske  Dragt 
under  største  Delen  af  Fiskeperioden  og  den  forud  for  denne  gaaende 
Strandperiode,  hvor  Skaldyr  leverede  det  meste  af  Føden.  Maaske  har 
Fugleskind,  Fiskeskind  og  Spermophilusskind  her  været  anvendt  tid- 
ligere end  Havpattedyrenes  Skind;  men  Dragten  maa  utvivlsomt  ogsaa 
i  Henseende  til  Snit  før  Jagttidens  Begyndelse  have  været  betydelig 
mindre  udviklet  end  paa  Opdagelsestiden.  Nordvestamerika  og  Aleu- 
terne  kan  derfor  antages  at  være  blevet  befolket,  før  den  sluttede  Dragt 
var  naaet  til  disse  Egne.  Den  koldeste  Maaneds  Middeltemperatur  er 
jo  her  ikke  meget  langt  under  0. 

Derimod  vilde  en  Fremtrængen  gennem  det  nordøstlige  Asiens 
Kystland  under  klimatiske  Forhold,  der  i  nogen  Grad  lignede  de  nu- 
værende, sikkert  være  ganske  umulig  uden  en  sluttet  Dragt.  Det  Folk, 
som  først  er  vandret  ind  i  Nordasiens  ekstreme  Klimaomraade,  maa 
have  udviklet  en  sluttet  Dragt. 

Fra  hvilken  Side  er  denne  første  Indvandring  sket?  fra  Øst,  fra 
Vest  eller  fra  Syd? 

Sandsynligheden  taler  meget  stærkt  for,  at  den  første  Strøm  maa 
være  kommet  fra  Syd.  Bevægelser  fra  Vest  og  Øst  maatte  tilbagelægge 
lange  Strækninger  gennem  mindre  gunstige  Egne,  før  de  naaede  den 
Vinter-Isotherm,  antagelig  mellem  — 5*^  og  —10^  som  med  tvingende 
Nødvendighed  kræver  en  sluttet  Dragt.  Derimod  er  Vejen  fra  Syd  ikke 
lang;  her  var  Bevægelsen  mindre  udsat  for  at  løbe  sig  træt,  inden  den 
naaede  det  ekstreme  Klimagebet.  Fra  Syd  maa  derfor  antages  at  have 
været  en  stærkere  og  hurtigere  Tilstrømning  af  Befolkningselementer. 
En  Tid  lang  har  de  frygtelige  Vintertemperaturer  dæmmet  op  for 
denne  Strøm.  Men  saa  snart  de  første  Skridt  var  gjort  henimod  en 
sluttet  Dragt,  kunde  Udnyttelsen  af  det  nordlige  Asiens  rige  Muligheder 
for  en  fiskende  og  jagende  Befolkning  begynde.  Det  varme  Sommer- 
klima har  i  høj  Grad  tjent  til  at  lokke  Indvandrerne  frem,  og  det 
strænge  Vinterklima  har  tvunget  dem  til  at  forbedre  deres  Dragt. 

Da  Ponchoen  findes  i  det  sydøstlige  Asien,  saa  langt  mod  Nord 
som  paa  Øen  Hainan,  og  da  den  ene  af  de  til  Komplekset  A  hørende 
Formgrupper  er  udviklet  af  Ponchoen,  er  det  sandsynligt,  at  Ponchoen 
sydfra  er  ført  mod  Nord  langs  Asiens  Østkyst,  Mellem  Hainan  og  Jeso 
er  ganske  vist  ikke  paavist  noget  Spor  af  Ponchoen;  men  dette  kan 
forklares  derigennem,  at  yngre  Dragtformer,  stammende  fra  Fastlandet, 
har  bortskyllet  den.  Ainokvinderne  bærer  derimod  en  Hjorteskinds- 
skjorte  under  Kimonoen;   jeg    har   ikke   haft  Lejlighed  til  at  se  denne, 

men  sandsynligvis  er  den   udviklet  af  Ponchoen   og  er  at    opfatte    som 
en  Rest  af  den  oprindelige  Ainodragt. 

Det  er  muligt,  at  den  sydfra  kommende  Poncho  allerede  paa  Jeso 
eller  Sachalin  er  blevet  omdannet  til  en  Skjorte;  derimod  er  Legging- 
Brogen  ikke  udviklet  her,  da  Brogformer  i  det  hele  taget  er  ukendte 
hos  Ainoerne,  som  derimod  anvender  løse  l.eggings.  Ligesaalidt  er 
Sandalstøvlen  opstaaet  her. 

Men  Amurlandets  ekstreme  Klima  (Middeltemp.  for  Jan.  ved  Amurs 
Munding:  — 20")  nødvendiggør  en  højere  udviklet  Dragt  end  Sachalins 
eller  Jesos,  og  her  anvendes  ogsaa  i  vore  Dage  højt  udviklede  sluttede 
Dragtformer.  Ganske  vist  er  Am  uriandet  nu  oversvømmet  af  Dragt- 
former, der  hører  til  Kompleks  B;  men  disse  har  fortrængt  ældre  Dragt- 
former af  Komplekset  A.  I  Virkeligheden  kan  intet  andet  geografisk 
Omraade  bedre  end  Amurlandet  tænkes  at  være  Udviklingscentret  for 
Dragtkomplekset  A.  Amurlandets  Klima  vilde  nemlig  ikke  alene  i  høj 
Grad  nødvendiggøre  en  saadan  Udvikling;  men  naar  først  den  sluttede 
Skinddragt  havde  udformet  sig  her,  sydfor  den  asiatiske  Kuldepol,  da 
vilde  denne  betydelige  Kulturerhvervelse  gøre  en  videre  Fremtrængen 
mulig  over  Landet  omkring  Baikalsøen  langs  de  nordasiatiske  Floder 
mod  Nord,  Øst  og  Vest. 

Ifølge  den  her  skitserede  Udbredelsesteori  har  altsaa  A- Formerne  en 
fælles  Oprindelse,  og  deres  Udspring  maa  søges  i  det  østlige  Asien, 
sydfor  Kuldepolen.  Som  en  Indvending  mod  Teoriens  Gyldighed  vil 
sikkert  blive  fremført  den  Kendsgærning,  at  de  Urformer,  hvoraf  Kom- 
plekset A  er  opstaaet,  findes  paa  flere  og  vidt  adskilte  Steder  i  Verden. 
Ponchoens  Udbredelse  er  foran  omtalt.  Hvad  skulde  være  i  Vejen  for. 
at  Ponchoen  paa  flere  Steder  kan  have  udviklet  sig  til  Skjorte.?  og  hvad 
hindrer  forovrigt,  at  ogsaa  selve  Urformen,  Ponchoen,  kan  have  udviklet 
sig  paa  flere  adskilte  Steder,  uafhængige  af  hverandre? 

Hertil  maa  svares:  Selvfølgelig  er  det  muligt,  at  samme  eller  væ- 
sentlig  samme  Kulturerhvervelse  kan  gøres  to  eller  flere  Gange;  men 
saadanne  Gentagelser  hører  dog  sikkert  til  de  sjældne  Undtagelser.  For 
det  første  kan  nemlig  en  af  Livsvilkaarene  stillet  Opgave  som  oftest 
løses  paa  mere  end  een  Maade  —  selve  det  Faktum,  at  der  i  det  ark- 
tiske Omraade  findes  flere  end  eet  Dragtkompleks,  er  et  Vidnesbyrd 
herom.  For  det  andet  vil  en  Kulturerhvervelse,  naar  den  først  er  gjort, 
altid  brede  sig  med  større  eller  mindre  Hast  over  det  geografiske  Om- 
raade, hvor  den  er  nyttig  —  og  netop  herigennem  forhindres  i  Regelen, 
at  den  samme  Kulturerhvervelse  gøres  anden  Gang  paa  et  andet  Sted. 
Saadant   er   kun  muligt,    hvis   det    sker  samtidig  eller  omtrent  samtidig 

—  og  de  antropogeografiske  Forhold  er  saa  afvekslende,  at  Kulturud- 
viklingen ingenlunde  kommer  til  at  forløbe  paa  samme  Maade  og  sam- 
tidig indenfor  de  forskellige  geografiske  Provinser. 

At  Ponchoen  forekommer  i  Europa,  lader  sig  uden  Vanskelighed 
forklare  derved,  at  den  er  kommet  østfra  sammen  med  de  højere  ud- 
viklede Skjorteformer.  Ponchoen  forsvinder  nemlig  ikke  straks,  fordi 
Skjorten  udvikles  af  den;  den  kan  endnu  derefter  anvendes  som  en  løs 
Overklædning  i  Regn  eller  Kulde.  Det  er  netop  i  denne  Egenskab, 
Ponchoen  har  holdt  sig  i  Europa,  og  rimeligvis  er  det  ogsaa  i  denne 
Egenskab,  den  er  kommet  ind. 

Ogsaa  de  i  Amerika  forekommende  Ponchoformer  kan  meget  vel 
tænkes  at  have  deres  Oprindelse  i  Asien  og  at  være  kommet  ind  sam- 
tidig med  de  af  Ponchoen  udviklede  Skjorteformer.  Naar  den  simple 
Poncho  derefter  i  Amerika  har  udbredt  sig  til  Folk,  som  ikke  har  an- 
taget Skjorten,  da  kunde  dette  hidrøre  fra,  at  den  simple  Poncho,  netop 
fordi  den  er  lettere  at  fremstille  end  Skjorten,  formaar  at  udbrede  sig 
hurtigere  end  denne.  —  I  Peru  er  der  forøvrigt  sket  en  Udvikling  fra 
Ponchoen  til  simple  Skjorteformer;  her  er  altsaa  for  saavidt  et  sekun- 
dært Udviklingscentrum,  hvilket  dog  ikke  har  faaet  synderlig  Betyd- 
ning. 

Den  af  Ponchoen  udviklede  Skjorte  er  en  under  det  arktiske  Klima 
saa  overordentlig  hensigtsmæssig  Dragtform,  at  den,  naar  den  først  er 
opstaaet,  nødvendigvis  maatte  blive  vidt  udbredt  i  de  nordlige  Lande, 
idet  den  muliggjorde  Menneskeliv  i  Egne,  der  paa  Grund  af  det  strenge 
Vinterklima  forhen  havde  været  ubeboelige,  og  tillige  i  andre,  allerede 
beboede  Egne  fortrængte  mindre  hensigtsmæssige  Dragtformer.  Saa- 
ledes  har  Ponchosnittet  i  tLvropa  fortrængt  Chitonsnittet,  der  dog  var 
naaet  helt  op  til  Landene  om  Østersøen.  I  det  nordlige  Amerika  har 
de  af  Ponchoen  udviklede  Former  muligvis  fortrængt  en  ældre  af  Skørtet 
udviklet  Dragtform,  som  dog  endnu  bæres  af  Cree-Kvinderne  og  nogle 
andre  Indianerstammers  Kvinder. 

—  A-Formernes  Udbredelse  vilde  utvivlsomt  —  dersom  den  ikke  i 
det  centrale  Omraade  var  afbrudt  af  B- Formerne  —  vise  en  lignende 
Straaleform,  som  er  karakteristisk  for  B-Formernes  og  for  de  eskimoiske 
Dragtformers  Udbredelse.  Paa  lignende  Maade,  som  det  er  paavist  for 
B-Formernes  Vedkommende,  maa  ogsaa  A-Formerne  fra  et  Udviklings- 
centrum  være  vandrede  ud  mod  Øst  og  Vest,  ændrende  sig  under  Ud- 
bredelsen, men  dog  bevarende  meget  af  det  oprindelige,  medens  de 
ældre  Former  i  selve  Oprindelsesomraadet  fortrængtes  af  yngre. 

P'^or  det  arktiske  og  boreale  Omraade  som  Helhed  gælder  det  altsaa. 

at  to  af  hinanden  uafhængige  Dragtkomplekser,  tilhørende  en  ældre  og 
en  yngre  Kulturstrøm,  har  kæmpet  og  endnu  kæmper  om  Pladsen. 
Deres  oprindelige  Udviklingscentrer  ligger  sandsynligvis  i  Nærheden  af 
hinanden,  idet  det  ældre  kan  antages  at  have  været  Amurlandet,  me- 
dens det  yngre  med  ret  stor  Sikkerhed  kan  henlægges  til  Egnene  Syd, 
Sydøst  og  Sydvest  for  Baikalsøen. 


THESES 

1)  Den  arktiske  Dragt  er  udsprungen  af  to  Grupper  af  Urformer; 
A.  Poncho,  Legging,  Strømpe  og  Sandal.  B.  Kappe,  breechcloth, 
Mokkasin. 

2)  De  af  Gruppen  A  udviklede  Former  »Dragtkomplekset  A«  er 
først  opstaaet.  Senere  er  fremkommet  de  af  Gruppen  R  udviklede 
Former,    »Dragtkomplekset  B«. 

3)  Dragtkomplekset  A  findes  ublandet  og  højest  udviklet  (men  med 
flere  meget  primitive  Træk)  hos  Eskimoerne. 

4)  Dragtkomplekset  B,  der  findes  ublandet  hos  Tunguserne,  har  fra 
først  af  tilhørt  en  Kultur,  som  —  væsentlig  i  Kraft  af  Sneskoen  — 
var  i  Stand  til  at  udnytte  Landstrækningerne  mellem   Floderne. 

5)  Mokkasinen  er  udviklet  af  Skindstrømpen,  som  en  Følge  af  Sne- 
skoens Opstaaen;   denne  sidste  er  udviklet  af  Sandalen. 

6)  Dragtkomplekset  B  er  udgaaet  fra  Bjærgegnene  nær  Mongoliets 
Nordgrænse,  Syd,  Sydøst  og  Sydvest  for  Baikalsøen.  Dragtkomplekset 
A  kan  antages  at  have  sit  første  Udgangspunkt  i  Amurlandet. 

7)  Den  ældste  Kultur  i  det  arktiske  og  boreale  Omraade  har  været 
knyttet  til  Kyster  og  Floder. 

8)  Rensdyrnomadismen  indeholder  i  Vogtningen  af  Renen,  samt  i 
Indfangningens  og  Slagtningens  Teknik  visse  Træk,  som  stammer  fra 
Jægerkulturen.  Derimod  findes  i  Anvendelsen  af  Renen  som  Træk-, 
Ride-,  Last-  og  Malkedyr  Elementer,  laante  fra  sydligere  Egnes  Noma- 
disme. 

9)  Mellem  de  arktiske  Folks  Renhaarsbroderi  og  de  nordamerikanske 
Indianeres  Pindsvinepigbroderi  raader  en  saa  betydelig  Overensstemmelse 
i  Henseende  til  Teknik  og  Mønstre,  at  disse  to  Arter  af  Udsmykning 
maa  antages  at  have  en  fælles  Oprindelse. 

16 

10)  Et  Kulturcentrums  geografiske  Beliggenhed  kan  bestemmes  ved 
Hjælp  af  de  derfra  udgaaede  divergerende  Kulturstrømme. 

11)  Naar  der  indenfor  samme  geografiske  Provins  forefindes  forskel- 
lige Udviklingstrin  af  en  Kulturerhvervelse,  da  bør  dette  ingenlunde  op- 
fattes som  Bevis  for,  at  Udviklingen  er  foregaaet  indenfor  den  paa- 
gældende geografiske  Provins  Langt  snarere  vil  Forholdet  være  det, 
at  de  forskellige  Udviklingstrin  udefra  til  forskellig  Tid  er  kommet  ind 
og  endnu  ikke  har  naaet  at  fortrænge  hinanden. 

12)  Som  Led  i  den  ved  Kraniedeformering  anvendte  Teknik  fore- 
kommer hos  mange  Folk  en  Massage-lignende  Behandling  af  Spæd- 
barnets Hoved  i  Forbindelse  med  Brugen  af  stramme  Bind  og  snævre 
Huer;  til  Grund  for  disse  Metoder  synes  altid  at  ligge  hygiejniske 
Motiver:  Beskyttelse  mod  Kulde  og  især  Ønsket  om  at  fremskynde 
Fontanellernes  Lukning.  Disse  Motiver  er  rimeligvis  ældre  og  oprinde- 
ligere  end  Kravet  om  at  ændre  Hovedets  naturlige  P'orm ;  dette  Krav 
og  de  deraf  fremkaldte  ekstreme  Deformeringer  har  først  udviklet  sig, 
efter  at  Hovedformningen  var  fremkommet  som  Resultat  af  hygiejniske 
Forholdsregler. 

